
Oktober 1918 Det Registrerede Direktorat i Arbejdernes og 
Bøndernes Røde Hær 

Kilder: Den civile efterretnings- og sikkerhedstjeneste fra Christopher Andrew 
and Oleg Gordievsky, KGB. The Inside Story of Its Foreign Operations from Lenin 
to Gorbachev (London, 1990), s. xii (The Evolution of the KGB); den militære 
efterretningstjeneste fra Norman Polmar and Thomas B. Allen, The Encyclopedia 
of Espionage (New York, 1997), S. 243. 

INDLEDNING 


”Lad mig pege paa den kendsgerning, at man herhjemme i adskillige aar før og under 
besættelsen har haft et aktivt politisk politi, der har set det som sin hovedopgave at 
drive ”kontraspionage” mod kommunister. Dette forhold vil forhaabentlig blive helt 
klarlagt, naar de politiske kartoteker er undersøgt. Men allerede nu staar det fast, 
at trods alle anstrengelser, trods stikkere og katalogisering og enhver politimæssig 
efterforskning, er det aldrig lykkedes at paavise det mindste tegn paa, at det danske 
kommunistiske parti staar i afhængighedsforhold til Sovjet eller nogen anden ydre 
magt.” 

- Mogens Fog, 1947" 


INDLEDNING 


Citatet fra professor Mogens Fog, der fungerede som en uafhængig talsmand for 
Danmarks Kommunistiske Parti, indtil han brød med partiet i 1958, stammer fra 
en tale, han holdt i Studenterforeningen i marts 1947, netop som modsætninger- 
ne mellem Øst og Vest for alvor var ved at blive skærpet. Det opsummerer gan- 
ske godt formålet med den følgende delberetning: Hvad var karakteren af DKP's 
kontakter til moderpartiet i Sovjetunionen og de østlige efterretningstjenester? 
Og i hvilket omfang overvågede og registrerede PET danske kommunister un- 
der den kolde krig? Hertil kan man tilføje spørgsmålet om, hvad de indhentede 
oplysninger blev anvendt til. 

Det skal indledningsvis bemærkes, at hovedparten af PET's emnesag vedrø- 
rende dansk og international kommunisme blev makuleret i 1996. Dertil kom- 
mer, at de fleste personsager på ledende kommunister ligeledes er blevet ma- 
kuleret løbende som et led i PET's almindelige revision af registreringer. Det 
bevarede materiale i emnesagen består hovedsageligt af kvartalvise, halvårlige og 
årlige oversigter over kommunismens stilling i Danmark samt en del kilderap- 
porter fra slutningen af den kolde krig. Det har imidlertid været muligt i store 
træk at rekonstruere PET's overvågning af DKP ved hjælp af en række andre ak- 
ter fra PET's arkiv. Emnesagerne vedrørende frontorganisationer, fagbevægelsen 
og fredsbevægelser indeholder oplysninger om DKP's aktivitet på disse områder. 


1. Mogens Fog, Kommunisterne — og de andre (København, 1947), s. 21. 

Generelle sager om PET's overordnede virksomhed, operations- og kildesager 
og materiale vedrørende østlig efterretningsvirksomhed indeholder også meget 
materiale om DKP. Til trods for PET's rutinemæssige makulering af personsager 
er der bevaret enkelte personsager på kommunister, som belyser PET's over- 
vågning og registreringspraksis. De destruerede sager kan i et vist omfang er- 
stattes af emnekartoteket, hvori tjenesten i resuméform noterede de indhentede 
oplysninger om DKP og andre organisationer. Kommissionen har også afhørt 
en række nuværende og tidligere medarbejdere i PET, der arbejdede med kom- 
munistovervågning og kontraspionage under den kolde krig. 

Dette materiale er blevet suppleret med oplysninger fra flere andre arkiver: 
Justitsministeriets arkiv indeholder oplysninger om PET's generelle virke og en 
række af de vigtigste sager vedrørende danske kommunister. Materiale vedrø- 
rende Wamberg-udvalget, Regeringens Sikkerhedsudvalg og Embedsmænde- 
nes Sikkerhedsudvalg belyser embedsværkets og skiftende regeringers politik 
og registreringspraksis over for DKP. Dette materiale er blevet suppleret med 
Kommissionens afhøringer af tidligere ministre og embedsmænd. P. A. Mørchs 
embedspapirer i Forsvarets Efterretningstjenestes arkiv i Rigsarkivet er benyttet 
til at beskrive den militære efterretningstjenestes kommunistregistrering efter 2. 
Verdenskrig og forholdet til PET. Materiale fra efterretningstjenesten under po- 
litimesteren i Aabenraa i Landsarkivet for Sønderjylland kaster lys over den tid- 
ligste overvågning i Sønderjylland og tjenestens samarbejde med tidligere tyske 
efterretningsfolk. Forskellige arkivgrupper i det amerikanske nationalarkiv Na- 
tional Archives beskriver det amerikanske udenrigsministerium (Department of 
State) og efterretningstjenesters opfattelse af de danske kommunister og politik 
over for Danmark på det sikkerhedspolitiske område. 

DKP's arkiv (deponeret hos Arbejderbevægelsens Bibliotek og Arkiv) er kun 
anvendt i begrænset omfang til at beskrive partiets virksomhed under den kolde 
krig. Kommissionens gennemgang af udvalgte dele af arkivet viser, at det ikke in- 
deholder materiale, der kan belyse partiets eventuelle involvering i såkaldte ”il- 
legale” aktiviteter, dvs. infiltration, spionage, fortrolige direktiver og økonomiske 
tilskud fra østblokken og overvejelser og planer for partiets optræden i en frem- 
tidig krise- eller krigssituation. Arkivet er derfor hovedsageligt blevet benyttet til 
at beskrive partiets reaktion på overvågningen og eksklusionen af medlemmer. 
Materiale fra partiideologen Ib Nørlunds privatarkiv (ABA) er desuden anvendt 
til at beskrive partiets politik og forhold til de kommunistiske regimer. Kommis- 
sionen har fået afslag på en ansøgning om adgang til Nørlunds dagbøger. 

Den følgende undersøgelse bidrager til den eksisterende forskning på tre om- 
råder. Der findes ingen forskningsbaseret fremstilling af PET's overvågning på 

det politiske område under den kolde krig, hvilket først og fremmest skyldes, at 
det hidtil ikke har været muligt at få adgang til de relevante offentlige arkiver. 
Den eksisterende forskning er derfor baseret på åbne kilder i form af privatarki- 
ver, folketingsdebatter, aviser og lignende. Siden 1960'erne er der udgivet kritiske 
bøger om PET, der har haft til formål at skabe debat om den politiske registre- 
ring. Andre forfattere har støttet efterretningstjenesternes forsvar af demokratiet 
mod undergravende kræfter. Aspekter af PET's virke under den kolde krig er 
behandlet i fremstillinger om debatten om efterretningstjenesterne, de militære 
efterretningstjenester, påskekrisen i 1948 og den private antikommunistiske or- 
ganisation ”Firmaets” aflytning af en ledende DKP'er. En tidligere medarbejder i 
PET har desuden berettet om tjenestens tekniske operationer. Perioden før den 
kolde krig er noget bedre undersøgt, og der findes flere fremstillinger om politi- 
ets overvågning af yderligtgående politisk virksomhed og interneringen af kom- 
munister under besættelsen. En svaghed ved disse fremstillinger er, at forfatterne 
ikke har haft adgang til PET's arkiv og alene beskriver forhold, der har været 
offentligt kendt. 

Undersøgelsen bidrager også til vores viden om de danske kommunisters 
virksomhed under den kolde krig. Der findes ingen samlet fremstilling af DKP's 
historie. Der findes flere fremstillinger af DKP i mellemkrigstiden og partiets 
rolle i modstandskampen. DKP's demokratiopfattelse efter 1945 har også tiltruk- 
ket sig forskningens interesse. Andre historikere har gennemført undersøgelser 
af forskellige aspekter af DKP's virksomhed under den kolde krig, såsom parti- 
ets ungdomsorganisation, dets rolle i kulturlivet og i folkelige protestbevægelser, 
samt forholdet til Sovjetunionen. 

Endelig bidrager undersøgelsen til den debat, der er foregået såvel interna- 
tionalt som i Danmark siden afslutningen på den kolde krig i 1991 om kommu- 
nisters og sympatisørers virksomhed til fordel for de kommunistiske regimer i 
Østeuropa. I den internationale forskning har debatten især drejet sig om nye 
oplysninger fra de sovjetiske arkiver og fra de amerikanske efterretningstjene- 
ster, der dokumenterer, at udenlandske kommunister begik spionage til fordel 
for Sovjetunionen i mellemkrigstiden. I Danmark har flere fremstillinger kastet 
lys over DKP's forhold til Sovjetunionen, den økonomiske støtte til DKP og dan- 
ske statsborgeres kontakt til den sovjetiske efterretningstjeneste KGB. Åbnin- 
gen af Stasi-arkiverne efter Murens fald har ført til flere fremstillinger af danske 
statsborgeres samarbejde med den østtyske efterretningstjeneste. Debatten førte 
til Dansk Institut for Internationale Studiers undersøgelse af Warszawapagtens 
militære trussel og dens forsøg på at påvirke den danske sikkerhedspolitiske 
debat. I den forbindelse blev visse sider af de østlige efterretningstjenesters og 

DKP's virksomhed belyst.” Den følgende undersøgelse kan på grund af Kommis- 
sionens adgang til PET's arkiv, såvel som til andre offentlige myndigheders arki- 
ver, bidrage med nye oplysninger om danske kommunisters skjulte virksomhed 
til fordel for østblokken. 

Det skal understreges, at det er DKP som parti, der er i fokus i denne del- 
beretning. I den forbindelse vil kommunisternes virksomhed i andre sammen- 
hænge blive beskrevet, når det er relevant for fremstillingen. For mere detalje- 
rede redegørelser for DKP's aktivitet i fredsbevægelserne, på arbejdspladserne 
og i andre politisk-ideologisk prægede miljøer henvises til de relevante bind om 
PET's overvågning på disse områder. 

Beretningen er inddelt i fire perioder. I den første del (1945-1950) gøres der 
indledningsvis rede for den ideologiske og politiske baggrund for Danmarks 
Kommunistiske Partis virksomhed frem til befrielsen i 1945. Derefter følger en 
beskrivelse af partiets forhold til Sovjetunionen under den tidlige kolde krig, 
den sovjetiske efterretningstjenestes virke i Danmark og iværksættelsen af PET's 
overvågning og registrering af kommunister i 1948. Der vil i denne del blive fo- 
kuseret på de foreliggende oplysninger om DKP's involvering i illegale aktiviteter 
og resultaterne af efterretningstjenestens efterforskning. I den anden del (1950- 
1960) beskrives DKP's virksomhed under Stalins sidste år, PET's overvågning 
og registrering i praksis, den stigende efterretningsaktivitet fra østtysk område 
og østblokkens anvendelse af venskabs- og frontorganisationer. Det vil her blive 
diskuteret, om Stalin i sin sidste tid forberedte Sovjetunionen på en angrebs- el- 
ler forsvarskrig, og om dette kan forklare visse af DKP's aktiviteter. I den tredje 
del (1960-1968) beskrives DKP's faldende tilslutning, opblødningen af båndene 
til Moskva og PET's efterforskning af kommunistisk spionage. I den fjerde del 
(1968-1989) analyseres DKP's korte renæssance i 1970'erne, partiets rolle i den 
Sovjet-styrede del af fredsbevægelsen og kommunismens sammenbrud. Det vil 
her blive undersøgt, hvilken effekt regeringserklæringen havde på PET's regi- 
streringspraksis, tjenestens fortsatte efterforskning af partiets østkontakter samt 
Stasis brug af danske kommunister til ulovlig efterretningsvirksomhed. 


2. Dansk Institut for Internationale Studier (DIIS), Danmark under Den kolde Krig. Den sikkerhedspo- 
litiske situation 1945-1991 (DIIS, 2005), bd. 1-4. 

1. FRYGTEN FOR ILLEGALE KOMMUNISTISKE 
AKTIVITETER 1945-1950 


Socialismens fædreland 1917-1950 


Den kommunistiske ideologi bygger på Karl Marx' tanker om den ”videnska- 
belige socialisme”, som han udviklede under industrialismen i sidste halvdel af 
1800-tallet. Marx” hovedværker (i delvist samarbejde med Friedrich Engels) var 
Det kommunistiske manifest fra 1848 og Das Kapital, hvis første bind udkom i 
1867, og som Engels færdiggjorde udgivelsen af efter Marx" død i 1883. Ifølge 


3. Forskningen i kommunismen, det sovjetiske system og stalinismen er omfattende. I de første år- 
tier af den kolde krig dominerede totalitarisme-opfattelsen, ifølge hvilken de fascistiske, nazistiske 
og kommunistiske systemer havde klare lighedstræk, idet deres kontrol omfattede alle aspekter af 
samfundet. Ifølge denne opfattelse var de nationale kommunistiske partier Moskvas instrumenter, 
der loyalt fulgte Kremls instrukser. Fra 1970'erne lagde de revisionistiske historikere vægt på, at de 
sovjetiske ledere ikke havde total magt, at systemet var opsplittet i konkurrerende bureaukratiske 
organer, og at lederne blev påvirket af opinionen og udefrakommende kriser. Ifølge denne opfat- 
telse handlede kommunistpartierne i et skæringspunkt mellem loyaliteten over for Moskva og for- 
holdene i deres hjemlande. Efter den kolde krigs afslutning har andre historikere valgt kultur- og 
socialhistoriske tilgange og har forklaret det sovjetiske system som et moderniseringsprojekt med 
en vis folkelig opbakning. Historikere inden for denne retning har beskrevet de nationale kommu- 
nistpartier ”nedefra” med hovedvægten på deres rolle i sociale bevægelser. Samtidig har postmo- 
dernistiske historikere interesseret sig for diskursen i det sovjetiske system og borgernes konstruk- 
tion af deres identiteter. Endelig har flere historikere de seneste år beskrevet kommunismen som 
en ”politisk religion” med trossætninger og ritualer. For korte historiografiske oversigter, se David 
L. Hoffmann, ,, Introduction: Interpretations of Stalinism$, i: David L. Hoffmann, ed., Stalinism. 
The Essential Readings (Malden & Oxford, 2003), s. 1-7; Sarah Davies and James Harris, "Joseph 
Stalin: power and ideas” i: Sarah Davies and James Harris, eds., Stalin. A New History (Cambridge, 
2005), S. 1-17; John Keep, "Old controversies, new approaches”, i: Alter Litvin and John Keep, eds., 

den materialistiske historieopfattelse er overgangen til det kommunistiske sam- 
fund en uafvendelig udvikling. Historien er en fremadskridende proces, hvor 
samfundet udvikler sig fra et primitivt jæger-samler samfund til det borgerlige- 
kapitalistiske samfund. Samtidig er udviklingen præget af klassekampen, hvor 
de besiddende udbytter arbejderne ved at fratage dem værdien af deres arbejde 
(”merværdien”), mens arbejderne forsøger at organisere sig og kæmpe for bedre 
levevilkår. I det kapitalistiske samfund vil profitraten falde på grund af konkur- 
rencen, udbytningen vil øges, og klassemodsætningerne vil skærpes. Det uafven- 
delige resultat er revolutionen, hvor arbejderklassen vil omvælte det borgerlige 
statsapparat, indføre proletariatets diktatur og afskaffe den private ejendomsret 
til produktionsmidlerne. Efter denne overgangsfase vil det kommunistiske sam- 
fund opstå, hvor der ikke findes sociale uligheder, hvor staten vil visne bort, hvor 
enhver vil ”nyde efter behov og yde efter evne”, og et nyt og bedre menneske vil 
blive født." 

I Det kommunistiske manifest beskrev Marx historien som klassekampens hi- 
storie og opfordrede arbejderne til at organisere sig og gennemføre revolutionen 
med parolen: ”Proletarer i alle lande, foren jer!”> I 1864 blev det første forsøg på 
at organisere arbejderbevægelserne i de forskellige lande gjort med stiftelsen af 
1. Internationale. Organisationen blev imidlertid svækket af indre modsætnin- 
ger, og den blev opløst i 1876. I 1889 oprettedes 2. Internationale, men den brød 
sammen i 1914, da den var ude af stand til at forhindre 1. Verdenskrigs udbrud.” 

Kommunismen havde en indbygget modsætning eller, som det er blevet 
formuleret, en ”dobbelthed”: Hvis kommunismen var forudbestemt til at sejre 
på grund af historiens udvikling, hvad var så formålet med at organisere sig og 
kæmpe for dens indførelse?” Marx og Engels var selv uklare om, hvordan revo- 
lutionen ville forløbe, og hvordan det socialistiske samfund skulle opbygges. 
Det blev i stedet den russiske revolutionære leder Vladimir Iljitj Uljanov, kaldet 


Stalinism. Russian and Western views at the turn of the millenium (London & New York, 2005), 
s. 89-100. For den religiøse tolkning, se Mikkel Thrane Lassen, "Kommunismens religiøse kerne” 
Arbejderhistorie, nr. 4, december 2004, s. 3-22. Da PET interesserede sig for DKP på grund af par- 
tiets ideologi og forbindelse til Sovjetunionen, vil den følgende redegørelse være afgrænset til det 
politiske niveau, og de kulturelle, sociale og religiøse forklaringsmodeller vil ikke blive inddraget. 
Richard Pipes, Communism. A History (New York (2001), 2003), S. 3-20. 

Arbejderbevægelsens hvem-hvad-hvor (Politikens Forlag, 1974), s. 14-16. 

Ibid., s. 354-356. 

Niels Erik Rosenfeldt, Stalin. Diktaturets anatomi (Høst & Søn, 2006), s. 26-27, 30. 

Robert Service, Comrades. A World History of Communism (London, 2007), s. 32-34. 

Lenin, der omsatte de marxistiske idéer til revolutionær praksis. For det første 
fastslog han i Hvad skal der gøres? fra 1902, at revolutionen ikke kom af sig selv, 
men at arbejderne skulle bevidstgøres og ledes af et parti af disciplinerede og 
professionelle revolutionære. For det andet argumenterede han for, at man burde 
arbejde for indførelsen af revolutionen i Rusland, selvom landet endnu ikke var 
udviklet nok og ikke havde gennemgået en borgerlig revolution. Lenins tanker 
førte til, at Det Russiske Socialdemokratiske Arbejderparti blev splittet i 1903, og 
selvom han var i mindretal, kaldte Lenin sin fraktion bolsjevikkerne (”flertals- 
folkene”), mens den moderate fløj blev kaldt mensjevikkerne (”mindretalsfolke- 
ne”). I 1912 kom det til den endelige splittelse af partiet, som nu blev domineret af 
bolsjevikkerne, der samtidig fik øget opbakning blandt de russiske arbejdere.” 

Ruslands deltagelse i 1. Verdenskrig udmarvede nationen, i februar 1917 
(marts efter den nuværende kalender) brød revolutionen ud, og tsaren blev afsat. 
En provisorisk regering med Aleksandr Kerenskij i spidsen overtog magten i en 
usikker alliance med sovjetterne (”dobbeltmagten”). Regeringen blev imidlertid 
svækket af den fortsatte krigsdeltagelse og manglende reformer, mens sovjet- 
ternes indflydelse steg. Sovjetterne var arbejder-, soldater- og bønderråd, der 
oprindeligt stammede fra den fejlslagne revolution i 1905, og som var genopstået 
i1917. Lenin, der med tysk hjælp var vendt tilbage til Rusland fra eksil i Vesteuro- 
pa, slog i de såkaldte Aprilteser til lyd for, at proletariatet skulle gå til kamp mod 
regeringen, al magt skulle overgå til sovjetterne, og samfundet skulle begynde 
overgangen til socialismen. Dette ville i Lenins øjne udløse verdensrevolutio- 
nen. Senere på året udbyggede han sine tanker. I Staten og revolutionen argu- 
menterede han for, at under den første fase efter revolutionen ville arbejderne 
og bønderne ved hjælp af sovjetterne indføre proletariatets diktatur, knuse den 
borgerlige stat, undertrykke den tidligere overklasse og iværksætte omfattende 
reformer. Efterhånden ville behovet for et diktatur forsvinde, og det klasseløse 
kommunistiske samfund ville vokse frem.” 

Bolsjevikkernes indflydelse i sovjetterne steg fra sommeren 1917, hvilket ikke 
mindst skyldtes den stigende utilfredshed blandt soldater, arbejdere og bønder 
med den fortsatte krig og den liberale elites manglende evne til at løse de sociale 
problemer. I oktober (november ifølge nutidig tidsregning) tog bolsjevikkerne 
magten ved et ublodigt kup. Det nye bolsjevikiske styre indførte straks vidtgå- 


9 … Niels Erik Rosenfeldt, Lenin. En revolutionær fundamentalist (Høst & Søn, 2008), s. 46-55, 80; 
Richard Pipes, Communism, s. 23-51; Robert Service, Comrades, s. 46-69. 
10 Niels Erik Rosenfeldt, Lenin, s. 97-125. 

ende reformer, der skulle vinde befolkningens støtte til det nye regime. Gods- 
ejernes og kirkens jorde blev konfiskeret og givet til bønderne. Der blev indledt 
fredsforhandlinger med Tyskland, som førte til fredsaftalen i Brest-Litovsk, hvor- 
efter Rusland trak sig ud af krigen mod afståelse af store landområder i det vest- 
lige Rusland til tyskerne. Arbejderne fik medindflydelse på arbejdspladserne, og 
8-timers arbejdsdagen blev indført. Etniske og nationale mindretal fik formelt 
lige rettigheder og garanti for selvbestemmelse, og kirke og stat blev adskilt.” 

Bolsjevikkernes politik udløste imidlertid en dynamik, hvor regimets tiltag 
stødte på modstand fra befolkningen, som førte til yderligere undertrykkelse. 
For at sikre, at bolsjevikkerne, der kun udgjorde et lille mindretal af befolknin- 
gen, kunne fastholde magten, blev oppositionens aviser lukket. I december 1917 
blev det hemmelige politi Tjekaen oprettet som en reaktion på det gamle em- 
bedsmandsapparats modstand mod det nye styre. Samtidig erklærede Lenin i et 
dekret regimets konservative modstandere for at være ”folkets fjender”, som blev 
gjort lovløse og stillet for revolutionære domstole. I januar 1918 blev den grund- 
lovgivende forsamling, hvor bolsjevikkerne var i mindretal, opløst. Dermed var 
det svage russiske demokrati, der var opstået ved zarens afgang, afskaffet. I for- 
året 1918 forlod de sidste partier koalitionsregeringen, og Rusland blev dermed 
en etpartistat. I kølvandet på revolutionen fulgte kaos, faldende levestandard og 
kriminalitet, og strejker og bondeoprør blev slået ned med hård hånd af regimet. 
I foråret 1918 brød borgerkrigen ud mellem ”de røde” og ”de hvide” som blev ud- 
kæmpet med stor brutalitet på begge sider. Fra Lenin udgik ordrer til de lokale 
sovjetter og Tjekaafdelinger om at foretage gidseltagninger, likvideringer og eks- 
propriationer mod klassefjenderne. Efter et attentatforsøg mod Lenin iværksatte 
bolsjevikkerne ”Den røde Terror”, og Tjekaen blev sluppet løs mod regimets 
modstandere. Efter at være trængt i defensiven lykkedes det ”Den røde Hær” 
under Lev Trotskijs ledelse at vende udviklingen, og i 1920 havde bolsjevikkerne 
genvundet kontrollen med Rusland. Samtidig medførte regimets tvangsinddri- 
velse af fødevarer fra bønderne imidlertid en omfattende hungersnød i flere egne 
af landet i 1920-22.” 


1 … Robert Service, Comrades, s. 70; Niels Erik Rosenfeldt, Lenin, s. 125-169. 

12. Stéphane Courtois m.fl., Kommunismens sorte bog. Forbrydelser, terror, undertrykkelse (Høst & Søn, 
2002), S. 70-149; Richard Pipes, red., The Unknown Lenin. From the Secret Archive (New Haven & 
London, 1998), s. 49-50, 55-58; Robert Service, Comrades, s. 71-74; Niels Erik Rosenfeldt, Lenin, 
S. 169-181, 185-188. 

De bolsjevikiske ledere udtrykte den opfattelse, at revolutionen ikke kunne 
overleve isoleret i Rusland, men at den måtte brede sig til resten af verden. Tidli- 
ge forsøg på at indføre kommunistiske regimer i Tyskland, Ungarn og Polen slog 
dog fejl.z I marts 1919 oprettedes Komintern (Kommunistiske Internationale el- 
ler 3. Internationale) i Moskva med det formål at omstyrte kapitalismen, indføre 
proletariatets verdensdiktatur og virkeliggøre socialismen som et første stadie til 
kommunismen. Komintern, der også blev kaldt for ”verdensrevolutionens ge- 
neralstab” var fra begyndelsen domineret af det sovjetiske kommunistparti (der 
senere fik betegnelsen SUKP, Sovjetunionens Kommunistparti). På den anden 
kongres i 1920 blev der vedtaget 21 ”teser” eller betingelser for optagelsen af kom- 
munistpartier, og ifølge formålsparagraffen fik partierne status af sektioner i Ko- 
mintern. I 1924 vedtog Komintern at ”bolsjevisere” kommunistpartierne, således 
at de blev organiseret som det sovjetiske forbillede." 

Efter borgerkrigens afslutning stod bolsjevikkerne over for opgaven med at 
genopbygge et ødelagt land og stabilisere regimet. Det er anslået, at 16 millio- 
ner russere omkom mellem 1914 og 1926, landbruget var ødelagt, og flygtninge- 
strømme og lovløshed præget landet.> SUKP overtog kontrollen med statsappa- 
ratet og centraliserede magten. Systemet med ”nomenklatura” blev indført, hvor 
alle vigtige poster blev besat med pålidelige partikadrer. Samtidig blev partiet 
disciplineret, og fraktioner i partiet blev forbudt. De sidste uafhængige organi- 
sationer og partier blev forbudt eller underlagt regimets kontrol, politiske mod- 
standere blev stillet for skueprocesser, og de første politiske fanger blev i 1923 
sendt i arbejdslejre, der med tiden udviklede sig til lejrsystemet GULAG, der ad- 
ministreredes af sikkerhedstjenesten. Samtidig besluttede partiledelsen at gen- 
nemføre en vis liberalisering på grund af den faldende levestandard og modstan- 
den mod regimet. Tjekaens aktivitet blev begrænset (og omdøbt til GPU, Statens 
Politiske Styrelse), og i 1921 vedtog partikongressen en Ny Økonomisk Politik 
(NEP) til afløsning af ”krigskommunismens” kommandoøkonomi. Det blev nu 
tilladt bønderne at sælge deres overskudsproduktion på det frie marked, små er- 
hvervsdrivende og producenter fik privat ejendomret, og udenlandske selskaber 
kunne opnå koncessioner i Rusland. Samtidig bevarede staten dog kontrollen 


13 Richard Pipes, Communism, s. 49-51; Robert Service, Comrades, s. 85-96. 

14. Fernando Claudin, Krisen i den kommunistiske verdensbevægelse. Fra Komintern til Kominform 
(Modtryk, 1979), bind 2, s. 95-103; Robert Service, Comrades, s. 107-118; Niels Erik Rosenfeldt, 
Lenin, s. 182-185, 190-196. 

158. Mark Mazower, Dark Continent: Europe's Twentieth Century (London (1998), 1999), s. 118-119. 

med storindustrien, bankerne, transportsektoren og udenrigshandelen (økono- 
miens ”kommandohøje”). Reformerne medførte en økonomisk opblomstring og 
en stabilisering af det kommunistiske styre. I 1922 blev Unionen af Socialistiske 
Sovjetrepublikker (USSR), en føderal union med stærk centralistisk styring, op- 
rettet, og den nye forfatning blev ratificeret i 1924.” 


Det sovjetiske kommunistpartis (SUKPSs) organisation 

Fra et påtænkt PET-kursus i 1952 (PET's arkiv) 


Årene efter Lenins død i 1924 var præget af magtkampen i partiledelsen, men i 
slutningen af 1920'erne havde partisekretæren Iosif V. Djugasjvili med dæknav- 
net Stalin udmanøvreret sine konkurrenter, deriblandt Trotskij, der blev sendt 
i eksil og senere myrdet. Det følgende årti fulgte et brud med NEP-politikken 
og en voldsom omkalfatring af det sovjetiske samfund.” En sandsynlig forkla- 
ring på de stalinistiske tiltag er, at Stalin var overbevist om, at en ny storkrig var 
uundgåelig på grund af de kapitalistiske magters kamp om markederne. Ifølge 
den seneste forskning var Stalin i hele sin karriere påvirket af erfaringerne fra 


16 Robert Service, Comrades, s. 74-81; Stéphane Courtois m.fl., Kommunismens sorte bog, s. 149-160; 
Niels Erik Rosenfeldt, Lenin, s. 234-236. Om den historiske baggrund for arbejdslejrene, se: Anne 
Appelbaum, Gulag — historien om de sovjetiske straffelejre (Schønberg, 2004), s. 27-31. 

17. For en kort historiografisk oversigt over de forskellige opfattelser af stalinismen se: David L. Hoff- 
mann, ”Introduction: Interpretations of Stalinism”, i: David L. Hoffmann, ed., Stalinism, s. 1-7. 

den russiske borgerkrig og frygtede en udenlandsk intervention i forbindelse 
med et indre oprør.” Ligesom 1. Verdenskrig havde medført de gamle kejser- 
dømmers fald og kommunismens magtovertagelse i Rusland, ville en ny krig 
imidlertid give kommunismen muligheder for at brede sig. Formålet med Stalins 
politik var derfor at udskyde krigens udbrud og samtidig forberede Sovjetunio- 
nen til det forestående opgør. Det indebar, at landet skulle leve i fredelig samek- 
sistens med de kapitalistiske lande og undgå at fremprovokere et angreb fra de 
kapitalistiske stormagter. Sovjetunionen skulle i et forceret tempo gennemføre 
en moderniserings- og industrialiseringsproces, således at landet nåede op på 
niveau med de kapitalistiske lande, og alle potentielle fjender af det sovjetiske 
system skulle fjernes.” 

I 1927-28 led Sovjetunionen under faldende levnedsmiddelleverancer fra 
landet til byerne. Regimet iværksatte tvangsindrivelser, hvilket imidlertid førte 
til et fald i landbrugsproduktionen. For at løse problemet indledte Stalin i 1929 
tvangskollektiviseringen af det sovjetiske landbrug, hvor de formodede storbøn- 
der (”kulakker”) enten blev likvideret, anbragt i arbejdslejre eller deporteret til 
fjerne områder. Samtidig blev bønderne tvunget til at opgive deres private brug 
og placeret i kollektive brug eller statsbrug. En følgevirkning af tvangskollek- 
tiviseringen og ”afkulakiseringen” var den omfattende hungersnød, der ramte 
Ukraine hårdest, og som kostede omkring seks millioner livet.” 

Samtidig iværksatte Stalin en forceret industrialisering af Sovjetunionen. 
NEP-politikken blev afviklet, og private foretagender blev nationaliseret. Det 
frie marked blev erstattet af en planøkonomi, hvor den statslige plankomité 
Gosplan opstillede femårs-planer for produktionen. Svær- og rustningsindu- 
strien blev prioritetet højest, hvorimod produktionen af almindelige forbrugs- 
varer udgjorde en mindre del af økonomien. Der blev sat urealistisk høje mål 
for femårsplanerne, og når de ikke blev opfyldt, blev påståede ”sabotører” og 
”trotskister” beskyldt for at skade produktionen. Arbejdet i industrien foregik 
ofte i et opskruet tempo og under farlige forhold, og arbejdernes levevilkår var 
generelt dårlige. Samtidig medførte industrialiseringen en modernisering af det 


18 Alfred J. Rieber, ”Stalin as foreign policy-maker: avoiding war, 1927-1953”, i: Sarah Davies and James 
Harris, eds., Stalin, A New History (Cambridge, 2005), s. 140-158. 

19 Dette er hovedargumentet i Niels Erik Rosenfeldt, Stalin, se især s. 114-120, 130-134, 221-222, 302- 
307. Se også Editor's Introduction, ”The Objectives of the Great Terror, 1937-1938”, i: David L. Hoff- 
mann, ed., Stalinism, s. 83-86. 

20 Stéphane Courtois m.fl., Kommunismens sorte bog, s. 164-193; Robert Service, Comrades, S. 144-145; 
Niels Erik Rosenfeldt, Stalin, s. 140-155. 

sovjetiske samfund på kort tid: Produktionen voksede og gjorde landet mindre 
afhængigt af import, nye industribyer sprang op øst for Ural, arbejdsløsheden 
forsvandt samtidig med, at Vesten var hærget af den store depression, og udvik- 
lingen gav flere muligheder for medlemmer af arbejderklassen.” Systemet med 
straffelejre, arbejdskolonier og særlige bosættelser spillede en vigtig rolle under 
industrialiseringen. Frem til 2. Verdenskrig voksede antallet af straffefanger til 
over tre millioner, og GULAG-systemet (der var en forkortelse af den russiske 
betegnelse for ”Hovedstyrelsen for korrektions- og arbejdslejre”) stod for om- 
kring 25 % af alt nybyggeri. Det er anslået, at 18 millioner passerede igennem 
straffelejrsystemet mellem 1929 og 1953, og at seks millioner blev sendt i indre 
eksil.” 

Mordet på førstesekretæren i Leningrad, Sergej Kirov, den 1. december 1934, 
blev udnyttet af Stalin til at udrense sine politiske modstandere og alle de be- 
folkningsgrupper, som kunne udgøre en fare for det kommunistiske system i en 
fremtidig konflikt. Den første bølge af ofre omfattede fremtrædende partiaktivi- 
ster, der var modstandere eller kritikere af Stalins kurs. Under ”Den store Terror” 
fra 1937 til 1938 blev befolkningsgrupper, der blev anset for at være ”folkefjen- 
der”, likvideret eller sat i arbejdslejr. Det drejede sig bl.a. om tidligere kulakker, 
medlemmer af den tidligere overklasse, præster, forhenværende embedsmænd 
og politiske modstandere. Dertil kom personer fra nationale mindretal. Samti- 
dig udnyttede Stalin kampagnen til at udrense de lokale partiledelser og erstatte 
dem med sine betroede folk, ligesom forsvaret, rustningsindustrien, NKVD og 
Komintern blev udrenset. Offentlige skueprocesser mod bolsjevikiske ledere 
som Kamenev, Sinovjev og Bukharin, der havde været konkurrenter til Stalin, 
blev anvendt til at konstruere fjendebilleder og mobilisere folket imod dem. De 


21. Mark Mazower, Dark Continent, s. 123-125; Robert Service, Comrades, s. 145-148; Niels Erik Rosen- 
feldt, Stalin, s. 155-162. For en tolkning af stalinismen som et udtryk for modernisering, se: Edi- 

Mountain: Stalinism as a Civilization”, begge i: David L. Hoffmann, ed., Stalinism, The Essential 
Readings (Malden & Oxford, 2003), s. 107-126. Om det stalinistiske system se også: Bent Jensen, 
Stalin. En biografi (Gyldendal, 2005); Erik Kulavig, Det røde tyranni. Stalin, magten og folket 1979- 
1953 (Aschehoug, 2005); Erik Kulavig, KGB. De russiske sikkerhedstjenester fra Ivan den Grusomme 
til Vladimir Putin (Aschehoug, 2007). 

ufuldstændige tal viser, at NKVD i 1937-38 anholdt over 1,5 millioner sovjetiske 
borgere, og at 681.692 blev henrettet.” 

Samtidig med at Stalin strammede sit greb om partiet og statsapparatet og 
forberedte det sovjetiske samfund på den kommende krig, tog han også uden- 
rigspolitiske initiativer for at imødegå de stigende trusler fra Tyskland, hvor na- 
zisterne var kommet til magten i 1933, og Japan, som havde besat Manchuriet. 
På Kominterns 7. Verdenskongres i 1935 proklamerede dens formand, Georgi 
Dimitrov, ”folkefronten” som den nye linje. Kommunisterne skulle nu alliere sig 
med alle andre antifascister, såvel socialister og socialdemokrater som borger- 
lige. Hvor kommunisterne før havde bekæmpet det borgerlige demokrati og agi- 
teret for proletariatets diktatur, forsvarede de nu det borgerlige demokrati mod 
det fascistiske diktatur.” 

Situationen forværredes for Sovjetunionen i 1936, da Tyskland, Japan og det 
fascistiske Italien indgik anti-Kominternpagten. Samme år gik den tyske hær ind 
i Rhinlandet, og general Franco gjorde med tysk og italiensk støtte oprør mod 
den republikanske regering i Spanien. Mens de vestlige magter forholdt sig neu- 
trale i borgerkrigen, støttede Sovjetunionen efter nogen tøven den republikanske 
regering, der faldt i 1939. I 1938 indgik Storbritannien og Frankrig (sammen med 
Italien) den såkaldte Muinchen-aftale med Hitler, hvor de overlod Sudeterlan- 
det i Tjekkoslovakiet til Tyskland. I begyndelsen af 1939 besatte Tyskland den 
resterende del af Tjekkoslovakiet, hvilket bragte risikoen for et tysk angreb på 
Sovjetunionen nærmere. Det var ifølge forskningen Stalins politik at holde Sov- 


23. Blandt de klassiske værker om ”Den store Terror” er Robert Conquest, The Great Terror. Stalin's 
Purge of the Thirties (Harmondsworth (1968), 1971) og Roy Medvedev, Let History Judge. The Ori- 

tab i det 20. århundrede (Gyldendal, 2002); Stéphane Courtois m.fl., Kommunismens sorte bog, s. 

jetunionen ude af en ny storkrig og eventuelt spille de ”imperialistiske” magter 
ud mod hinanden og dermed udmarve dem. Senere kunne Sovjetunionen på 
et belejligt tidspunkt intervenere og dermed udvide sin indflydelse i Europa. I 
august 1939 indgik Stalin derfor en ikke-angrebspagt med Hitler, som indebar 
en deling af Polen. Desuden fik Stalin mulighed for at udvide sin interessesfære 
i Østeuropa. I de følgende måneder besatte Den Røde Hær den østlige del af 
Polen, Estland, Letland og Bessarabien i Rumænien, og den erobrede områder 
i Finland efter ”Vinterkrigen” i 1939-40.” Besættelserne af disse områder blev 
efterfulgt af deportationer og likvideringer.” 

Kominterns rolle ændrede sig dramatisk ved udbruddet af 2. Verdenskrig. 
Efter indgåelsen af ikke-angrebspagten anså Stalin de nationale kommunistpar- 
tier som en hæmsko for hans politik. Komintern blev således marginaliseret i 
perioden fra 1939 og 1941, og Stalin overvejede at give de nationale kommunist- 
partier større selvstændighed.” Kominterns rolle bestod i at kommunikere den 
sovjetiske linje videre til kommunistpartierne, og ifølge direktiverne fra Moskva 
skulle krigen anskues som et opgør mellem de imperialistiske magter Tyskland, 
Storbritannien og Frankrig. De kommunistiske partier fik besked på at gå til an- 
greb mod de socialdemokratiske klasseforrædere og det borgerlige demokrati.” 

Den 22. juni 1941 iværksatte Hitler Operation Barbarossa, det tyske angreb på 
Sovjetunionen. De tyske hære nåede frem til Moskva, Leningrad og Stalingrad, 
men det lykkedes Den Røde Hær at vende udviklingen og presse invasionshæ- 
ren tilbage. Den sovjetiske modstand bandt størstedelen af de tyske styrker til 
østfronten, hvilket muliggjorde de allieredes landgang i Normandiet i juni 1944. 
I maj 1945 indtog de sovjetiske styrker Berlin, og Sovjetunionen stod sammen 
med USA, Storbritannien og Frankrig som sejrherrer i 2. Verdenskrig. Det var 
imidlertid en udmattet stormagt, der nu stod over for Vestmagterne. Tyskerne 
havde ført en udryddelseskrig mod Sovjetunionen, og omkring 27 millioner af 
dets borgere var omkommet under krigen, der var blevet ført med stor brutalitet 
af begge sider. Dertil kom, at store områder af det vestlige Sovjetunionen var 
ødelagt, og at regimet havde mistet kontrollen over dele af Ukraine, hvor mod- 

standsgrupper i flere år efter krigen kæmpede mod Den Røde Hær. De store ofre 
under krigen havde udløst håb og forventninger i befolkningen om en libera- 
lisering af det stalinistiske regime. Heroverfor stod muligvis Stalins overbevis- 
ning om, at en ny storkrig på langt sigt var uundgåelig. Det var derfor Stalins 
vigtigste opgaver i 1945 at undgå en ny krig på kort sigt, genoprette kontrollen 
med samfundet, styrke den ideologiske ensretning, genopbygge økonomien og 
opruste militært.” Ifølge den nyeste forskning ændrede Stalins efterkrigsmål sig 
med krigens udvikling, og det blev efterhånden hans mål at etablere flere bælter 
af sikkerhedszoner rundt om det russiske kerneland i Sovjetunionen: Det sovje- 
tiske system blev genoprettet i de tidligere tyskbesatte områder, strategisk vigtige 
”nøglepunkter” blev sikret i Østeuropa og Asien, og venligtsindede regeringer 
blev etableret i Østeuropa. 

Da Stalin ønskede at opretholde alliancen med Vestmagterne, førte han i den 
første efterkrigstid en relativt forsigtig kurs over for Østeuropa, der var blevet 
befriet af Den Røde Hær, og som nu befandt sig i den sovjetiske interessesfære. 
Der var i de østeuropæiske befolkninger en sympati for Den Røde Hærs ind- 
sats mod de nazistiske besættere, et udbredt ønske om at gøre op med de tid- 
ligere magthavere, der i forskelligt omfang havde kollaboreret med tyskerne, 
og støtte til omfattende reformer. De østeuropæiske kommunistpartier indgik 
i koalitionsregeringer og førte generelt en moderat kurs. Samtidig følte Stalin 
sig imidlertid ikke forpligtiget af de allieredes aftaler om, at der skulle etableres 
demokrati i de befriede lande. Kommunisterne kontrollerede indenrigsministe- 
rierne og sikkerhedsorganerne, og valgene i Østeuropa var præget af omfattende 
svindel og intimidering af kommunisternes modstandere.> Det var Stalins hen- 
sigt, at ”folkedemokratierne” skulle foretage en fredelig overgang til socialismen 
under sovjetisk beskyttelse.” Stalin forsøgte også at udbrede sin indflydelse over 
for Iran og Tyrkiet, men trak sig tilbage, da han mødte modstand fra USA og 
Storbritannien.> 

Maleriet ”Ære være den store Stalin” (”Glory to Great Stalin”) af J. Kugatj, V. Netjitajlo og 
V. Tsyplakov fra 1950. Personkulten omkring Stalin nåede sit højdepunkt efter sejren over Tyskland i 


2. Verdenskrig. Det er ofte blevet hævdet, at fejringen af den kommunistiske ideologi med symboler og 
ritualer havde mange lighedstræk med dyrkelsen af en religion. Der var treenigheden (Marx, Lenin 
og Stalin), de hellige skrifter (”Det kommunistiske Manifest”, ”Das Kapital” osv.), relikvier (Lenins 
balsamerede legeme) og helligdage (1. maj, Revolutionsdagen). Kommunismen havde som mål at 
skabe et paradis på jord, hvor statsmagten ville ”visne bort” og et nyt menneske opstå (Arbejdermu- 
seet og ABA). 


I løbet af 1946-47 forværredes forholdet mellem de vestlige stormagter og Sovjet- 
unionen. Da Storbritannien måtte opgive at støtte Grækenland, der var involve- 
ret i en borgerkrig, og Tyrkiet, fremsatte USA's præsident Harry Truman i marts 
1947 den såkaldte Truman-doktrin, hvor USA lovede at støtte enhver stat, der var 
truet af ydre eller indre fjender. I juni fulgte fremsættelsen af Marshall-planen, 
hvor Truman-administrationen tilbød økonomisk hjælp til genopbygningen af 
det ødelagte Europa. Administrationen havde flere motiver til hjælpen: At hindre 
kommunistisk fremgang i Vesteuropa, at øge USA'S indflydelse på kontinentet, 
at liberalisere verdensøkonomien og at skaffe USA markeder. Selvom tilbuddet 
omfattede Sovjetunionen og de østeuropæiske stater, stod det klart, at selvom 
Stalin ønskede vestlig økonomisk bistand, ville han ikke tillade amerikansk ind- 
flydelse på den sovjetiske økonomi, ligesom han var imod et genopbygget Tysk- 
land i den vestlige lejr. Stalin reagerede som forventet med at afvise tilbuddet, 

ligesom han pressede Polen og Tjekkoslovakiet til at forlade forhandlingerne om 
planens gennemførelse. 

Forværringen af forholdet til Vestmagterne medførte, at Stalin strammede 
grebet om Østeuropa. I september 1947 blev det kommunistiske informations- 
bureau, Kominform, dannet på et møde i Polen. Det bestod af de østeuropæiske 
kommunistpartier og de to største vestlige partier, det italienske og franske kom- 
munistparti, og dets formål var at koordinere deres indsats. På mødet erklærede 
den sovjetiske chefideolog Andrej Sjdanov, at der var tale om et opgør mellem 
”to lejre”, en progressiv og fredelig under Sovjetunions ledelse og en reaktionær 
og imperialistisk under USAs førerskab. I februar 1948 tog kommunisterne mag- 
ten i Tjekkoslovakiet, der var det sidste tilbageværende demokrati i Østeuropa. 
De såkaldte ”folkedemokratier” indførte kommunistiske systemer efter sovjetisk 
forbillede, regimets modstandere blev udrenset, og der opstod et system af ar- 
bejdslejre. Der blev indført planøkonomier, og industrialiseringen af de sociali- 
stiske lande blev iværksat. Samtidig kom det imidlertid til et åbent brud mellem 
Sovjet og Jugoslavien, som forsøgte at føre en selvstændig udenrigspolitik på Bal- 
kan. Efterfølgende etablerede Jugoslaviens leder Josip Broz Tito en særlig form 
for kommunisme med vægt på uafhængighed af Moskva, decentralisering og ar- 
bejderselvstyre. I 1948-49 iværksatte Stalin en blokade af Vestberlin i et forsøg på 
at presse Vestmagterne til at opgive deres besættelseszoner i byen, der lå som en 
ø midt i den sovjetiske besættelseszone i det østlige Tyskland, men måtte opgive 
forehavendet på grund af den amerikanske luftbro. Det følgende år var Europas 
deling en realitet. En række vesteuropæiske og nordamerikanske stater under- 
skrev Den Nordatlantiske Traktat (der blev til forsvarsalliancen NATO i 1950), 
de to Tysklande blev oprettet, og Sovjetunionen blev en atommagt. I september 
1949 blev den østlige blok yderligere styrket, da de kinesiske kommunister under 
Mao Zedong vandt borgerkrigen og udråbte Den kinesiske Folkerepublik. 

DKP og den internationale kommunisme 1920-1950 


Flere radikale grupper i Danmark blev inspireret af den russiske revolution. I 
1918 brød en række socialdemokrater med partiet og dannede Socialistisk Ar- 
bejderparti (SAP), som blev støttet af det sovjetiske regime. Partiet var lammet 
af indre modsætninger, og det eksisterede kun i kort tid. I 1919 brød socialde- 
mokratiets ungdomsorganisation SUF med moderpartiet, og dannede sammen 
med en fløj af SAP Venstresocialistisk Parti (VSP). Det blev i november 1920 op- 
taget i Komintern og tog i den forbindelse navneforandring til Danmarks Kom- 
munistiske Parti (DKP). I 1921 forenede DKP sig med den syndikalistiske Fagop- 
positionens Sammenslutning (FS) i Danmarks Kommunistiske Føderation, men 
konstruktionen holdt kun kort tid, og i en periode fandtes der to konkurrerende 
kommunistpartier i Danmark. Først i 1923 lykkedes det at forene dem i et fælles 
parti. 

DKP blev som en sektion af Komintern styret fra Moskva. Ved optagelsen ac- 
cepterede partiet de 21 Moskva-teser, der bl.a. omfattede krav om regelmæssige 
udrensninger, centralisme, bekæmpelse af socialdemokraterne og oprettelse af 
et illegalt apparat. DKP tog angiveligt forbehold over for det sidste krav, men det 
skal snart være blevet glemt af både partiet og Komintern.” Komintern havde en 
række midler til at sikre sig, at kommunistpartierne overholdt Moskva-teserne. 
Eksekutivkomiteen (EKKI) udsendte resolutioner og bindende direktiver for 
partiernes arbejde. EKKI kunne nedsætte specialkomitéer til at afgøre konflikt- 
spørgsmål, man udsendte instruktører, der vejledte de lokale kommunister, og 
EKKI havde beføjelse til at ændre partiernes beslutninger. EKKI kunne desuden 
ekskludere partimedlemmer eller tilbageholde dem på ubestemt tid i Moskva. 
EKKI holdt også et vågent øje med partiaviserne, og udenlandske kommunist- 
partier modtog betydelige pengebeløb fra Komintern.” Således modtog partiavi- 
sen Arbejderbladet det anseelige beløb på 65.000 kr. fra Komintern i 1921. 

Kominterns organisation 

Fra et påtænkt PET-kursus i 1952 (PET' arkiv) 


I 1924, efter at de første forsøg på at udbrede revolutionen havde slået fejl, in- 
troducerede Stalin tesen om ”socialisme i ét land” Idéen var, at det var muligt at 
opbygge socialismen i ét land, men at den på langt sigt kun kunne sikres gennem 
verdensrevolutionen.;” Dermed blev det også de udenlandske kommunistparti- 
ers vigtigste opgave at forsvare Sovjetunionens interesser. Det sovjetiske system 
var ”den virkeliggjorte socialisme”, og kommunisterne vurderede systemet ud 
fra, hvad det ville udvikle sig til, og ikke ud fra hvordan det faktisk så ud. De 
nationale kommunistpartier opfattede sig som en del af en international bevæ- 
gelse, den ”proletariske internationalisme”%, der byggede på en fælles kamp for 
socialismen og Sovjetunionen.” 

Lige fra starten var politik og efterretningsvirksomhed blandet sammen i Kom- 
intern og dermed i forholdet til kommunistpartierne. Kominterns hemmelige 
afdeling for international kommunikation, Otdel Mesjdunarodnykh Svjasej el- 
ler OMS, som varetog udsendelsen af instruktører og pengeoverførelser, havde 
tætte forbindelser til den sovjetiske efterretningstjeneste NKVD's udenrigsafde- 


40. Niels Erik Rosenfeldt, Stalin, s. 91-93. 
4. Knud Holt Nielsen, Giv mig de rene og ranke … Danmarks Kommunistiske Ungdom 1960-1990 

ling (INO).” I løbet af 1930'erne blev OMS udrenset og overtaget af NKVD.” 
Komintern anvendte konspirative metoder til at kommunikere med kommu- 
nistpartierne i udlandet, opfordrede dem til at etablere illegale apparater, og re- 
krutterede kommunister til at udføre illegale operationer i verdensrevolutionens 
sag.” Et eksempel på sammenblandingen af politik og efterretningsvirksomhed 
er Richard Sorge, som i 1928 besøgte DKP som Komintern-instruktør. Sorge blev 
senere kendt som den russiske spion i Japan, som forgæves advarede Stalin mod 
Operation Barbarossa.” Flere danske kommunister blev i 1930'erne uddannet hos 
OMS uden for Moskva og fungerede som telegrafister og kurerer. I 1933-35 havde 
Kominterns Vestbureau hovedsæde i København, og danske kommunister blev 
yderligere involveret i illegal kommunistisk virksomhed.” 


Opbygningen af et kommunistpartis kontrolkommission 
og illegale apparat 

Fra et påtænkt PET-kursus i 1952 (PET's arkiv) 

De sovjetiske ledere havde andre måder at kontrollere de udenlandske kommu- 
nister på. Unge lovende kommunister blev sendt på partiskole i Moskva, hvilket 
gav russerne mulighed for at påvirke den næste generation af ledere. Således op- 
holdt den senere partiformand Aksel Larsen sig i 1926-28 på Lenin-skolen, der 
blev drevet af Komintern.” Et stort antal kommunister fik også mulighed for at 
opleve Sovjetunionen i forbindelse med betalte delegationsrejser. I 1918 besøgte 
Ernst Christiansen, som på det tidspunkt var formand for SUF og siden hen blev 
DKP's første leder, som den første dansker det nye Sovjet.” Partiledelsen blev 
også hyppigt indkaldt til konsultationer med EKKI og den sovjetiske ledelse. 
For at kunne udføre Kominterns direktiver i arbejdet for verdensrevolutionen 
var det et krav, at kommunistpartierne var stramt organiserede og disciplinere- 
de. Det organisatoriske princip for partierne var den ”demokratiske centralisme”, 
der indebar, at de ledende organer blev valgt af medlemmerne, og at organerne 
regelmæssigt aflagde beretning om deres aktiviteter. Der herskede fri debat i par- 
tierne, indtil en beslutning var truffet, hvorefter mindretallet måtte underkaste 
sig partidisciplinen. Enhver afvigelse fra princippet blev fordømt som ”fraktio- 
nering”, der kunne straffes med eksklusion. Højere partiorganers beslutninger 
var bindende for de lavere organisationer og medlemmer, der skulle føre dem ud 
i livet. Ifølge Moskva-teserne krævede den demokratiske centralisme, at ledelsen 
fungerede som ”et stærkt og autoritativt centrum med vidtgående fuldmagter” 
og at der skulle herske ”en jernhård disciplin grænsende til det militære”? DKP 
etablerede derfor en stærkt hierarkisk struktur. Den øverste myndighed var kon- 
gressen, som normalt blev afholdt hvert 3. år. Mellem kongresserne blev partiet 
ledet af centralkomitéen, hvis medlemmer blev valgt på kongressen. Centralko- 
mitéen valgte partiets formand og nedsatte et forretningsudvalg, der planlagde 
centralkomitémøderne. Forretningsudvalget fordelte også partiets tillidsposter 
og vedtog ekskluderinger. Kontrolkommissionen varetog partiets sikkerhed over 
for politiske modstandere og efterretningstjenester og behandlede eksklusions- 
sager. Partiets medlemmer var ikke organiseret i typiske vælger- eller partifor- 
eninger, men i stedet i små grundorganisationer i geografiske områder, på virk- 
somheder og læreanstalter. Disse var opdelt i geografiske distrikter, som afholdt 

årlige konferencer, der på grundlag af partiprogrammet udarbejdede regionale 
aktionsprogrammer. I 1924 medførte Kominterns beslutning om ”bolsjevise- 
ring”, at DKP's medlemmer skulle organiseres i bedriftsceller eller gadeceller. 
Desuden skulle man forsøge at få fodfæste på fabrikkerne og i fagforeningerne 
ved at danne fagklubber. Flere af disse tiltag blev gennemført i slutningen af 
1920'erne.” Bolsjeviseringen betød til en vis grad, at partierne blev ensrettede og 
centraliserede, og at EKKI styrkede sin kontrol. Det betød også, at det sovjetiske 
partis tradition med at fungere i illegalitet og med brug af konspirative metoder, 
der skyldtes de fjendtlige forhold under tsartiden, i et vist omfang blev overført 
til de nationale kommunistpartier. 


Organiseringen af et kommunistparti uden for østblokken 

Fra et påtænkt PET-kursus i 1952 (PET'S arkiv) 


Selvom de nationale kommunistpartier havde et vist manøvrerum i forhold til 
Komintern, er det generelle indtryk, at DKP fulgte den skiftende hovedlinje, som 
blev udstukket i Moskva.” I 1921 udråbte Komintern enhedslinjen som den of- 
ficielle politik. Siden det kapitalistiske system havde stabiliseret sig efter krigen, 
var det kommunisternes opgave at samarbejde med medlemmerne af de social- 
demokratiske partier og fagforeningerne (”enhed fra neden”). I løbet af 1920'erne 

udviklede denne politik sig i nogle lande til et samarbejde med de socialdemo- 
kratiske ledere (”enhed fra oven”).> DKP havde kun begrænsede muligheder for 
at udføre Kominterns politik i 1920'erne. Partiet havde kun nogle få hundrede 
medlemmer, det modtog 0,3 til 0,5 % af stemmerne ved folketingsvalgene, og det 
var lammet af fraktionskampe. 

Det skal imidlertid understreges, at Komintern ikke havde nogen privilege- 
ret status i det sovjetiske system, og det spillede undertiden en marginal rolle i 
formuleringen og udøvelsen af Sovjetunionens udenrigspolitik. Efter at Stalin 
konsoliderede sin magtposition i 1928, blev afstanden mellem Komintern og le- 
delsen større. Det kom til udtryk ved, at Kominterns leder, Georgi Dimitrov, 
kun mødtes med Stalin få gange mellem 1934 og 1945. Stalin udøvede en direkte 
indflydelse på Komintern i forbindelse med de væsentligste beslutninger, såsom 
ikke-angrebspagten med Hitler i 1939 og opløsningen af Komintern i 1943, men 
han udviste ofte en fuldstændig mangel på interesse for Kominterns politik." 
Det indebar, at Sovjetunionens udenrigspolitik i store perioder blev ført uaf- 
hængigt af Komintern, og at de nationale partier ofte havde en vis handlefrihed 
i forhold til Moskva til at fastlægge deres politik. Det skete i et sammenspil med 
udviklingen i de internationale forhold og situationen i de enkelte lande. 

11928 dekreterede EKKI en ny politik: ”Ultravenstrelinjen”. Enhedsfronts-lin- 
jen havde kun givet kommunisterne få resultater, flere kommunistpartier — deri- 
blandt det store tyske, KPD — ønskede en klarere ideologisk profil, og Kominterns 
økonomer mente, at kapitalismen stod over for en alvorlig krise med skærpede 
klassemodsætninger som følge. Dertil kom, at Stalin som et led i magtkampen 
mod Nikolaj Bukharin svingede til venstre. Hovedfjenden var nu socialdemo- 
kraterne (”social-fascisterne”), som blev beskyldt for at undergrave arbejdernes 
revolutionære glød ved hjælp af reformer. 

DKP oplevede en vis fremgang i ultravenstreperioden, hvilket nok hang sam- 
men med den verdensomspændende økonomiske krise efter 1929. Partiet fik 
med Revolutionær Fagopposition (RFO) og arbejdsløshedsbevægelsen et vist 
fodfæste blandt arbejderne, ligesom det tiltrak intellektuelle som Rudolf Broby- 

53. Jørgen Bloch-Poulsen og Morten Thing, Danmarks Kommunistiske Parti 1918-1941, s. 51-73; Kurt 
Jacobsen, Mellem København og Moskva, s. 40-156. 

54. Silvio Pons, "Tntroduzione, s. xiv-xv. 

55. Tim Rees and Andrew Thorpe, ”Introduction”, s. 4-5; Robert Service, Comrades, s. 167-173. 


PET's overvågning af Danmarks Kommunistiske Parti 1945-1989 


FRYGTEN FOR ILLEGALE KOMMUNISTISKE AKTIVITETER 1945-1950 


Johansen, Hans Kirk og Hans Scherfig. I 1932 kom DKP i Folketinget med to 
mandater, partiformanden Aksel Larsen og Arne Munch-Petersen. De benyttede 
Folketingets talerstol til at angribe socialdemokraterne for at forråde arbejder- 
nes sag, støttede udenomsparlamentariske bevægelser, hyldede fremskridtene 
i Sovjetunionen og støttede sociale forbedringer.” Kommunisterne lagde ikke 
skjul på, at deres mål stadig var omvæltningen af det borgerlige demokrati og 
indførelsen af proletariatets diktatur, som Arne Munch-Petersen formulerede 
det i 1934: 


”De arbejdende Masser erobrer gennem den proletariske Revolution Magten, slaar 
det borgerlige Statsapparat i Stykker, opløser dens borgerlige Embedsmaskineri, 
dens Hær og Politi, dens Klassedomstole og øvrige Klasseinstitutioner, og opretter 
det nye, det proletariske Statsapparat, proklamerer Sovjetmagten og Proletariatets 
Diktatur som den nødvendige Overgangsform til Socialismen”” 


Det kommunistiske folketingsmedlem rystede ikke på hånden, når det kom til 
spørgsmålet om, hvordan man skulle forholde sig til en eventuel opposition: 


”Forbryderiske Kapitalister og deres Agenter søger at hindre den arbejdende Be- 
folkning i at naa til sit socialistiske Maal. Vejen kan derfor ikke tilbagelægges uden 
Modstand, men gennem voldsomme Kampe med Repræsentanterne for det fal- 
lerede kapitalistiske Udbyttersystem vil Verdens arbejdende Befolkning naa til So- 


cialismen og Kommunismen” 

Kominterns folkefrontslinje fra 1935 gav DKP større muligheder for at tilpasse 
sig de danske forhold. Partiet opfordrede socialdemokraterne til at samarbejde 
mod den fælles fjende. Man understregede partiets danske karakter, og på lands- 
partikonferencen i 1938 erklærede DKP, at man stræbte efter et ”socialistisk de- 
mokrati”, hvor alle samfundsrigdomme tilhørte folket. Dette demokrati skulle 
ikke indføres ved hjælp af magt og proletariatets diktatur, men ved at mobilisere 
”folkeflertallet”. DKP gik også aktivt ind i kampen mod fascismen ved at hjælpe 
politiske flygtninge fra det nazistiske Tyskland og med deltagelse af frivillige til 
den spanske borgerkrig.” Selvom den mere moderate kurs gav DKP en beskeden 

fremgang (DKP fik 2,4 % af stemmerne og 3 mandater ved folketingsvalget i 1939, 
det havde omkring 8.000 medlemmer, og partibladet havde et oplag på omkring 
10-12.000), førte folkefrontslinjen ikke til noget gennembrud for partiet. Dets til- 
nærmelser til Socialdemokratiet blev afvist,” og kommunisternes loyalitet over 
for det sovjetiske diktatur hæmmede også DKP's appel til de danske vælgere. 
DKP's forsvar af Sovjetunionens handlinger efter indgåelsen af ikke-angrebs- 
pagten i august 1939 skadede partiet alvorligt, en række medlemmer meldte sig 
ud, partibladet blev udsat for annonceboykot, og når Aksel Larsen tog ordet i 
Folketinget, udvandrede de andre folketingsmedlemmer.” DKP's linje ændrede 
sig ikke væsentligt efter Tysklands besættelse af Danmark den 9. april 1940. Ifølge 
Kominterns instrukser skulle partiet så vidt muligt bevare sin legale status, men 
samtidig forberede sig på en eventuel illegalitet. Partiet fortsatte sine angreb på 
imperialisterne og socialdemokraterne, og kort efter besættelsen ekskluderedes 
Søfyrbødernes formand Richard Jensen, da han opfordrede til, at partiet straks 
skulle iværksætte sabotageaktioner mod besættelsesmagten. DKP bevægede sig 
imidlertid i en antitysk retning, da EKKI i februar 1941 sendte nye instrukser om, 
at partiet skulle deltage i den nationale modstandsbevægelses aktiviteter.” 
Tysklands angreb på Sovjetunionen den 22. juni 1941 ændrede på ny Komin- 
terns rolle. Sovjetunionen havde nu brug for de nationale kommunistpartier 
til at deltage i modstanden mod Tyskland, og Komintern spillede igen en ak- 
tiv rolle. Partierne blev opfordret til at danne enhedsfronter og indgå i alliancer 
mod aggressoren.”? Samtidig med angrebet arresterede det danske politi på tysk 
forlangende 336 ledende kommunister, som blev interneret i Horserødlejren. Da 
den danske regering ophørte med at fungere den 29. august 1943, lykkedes det 

halvdelen af de internerede at flygte, mens omkring 150 blev sendt videre til den 
tyske kz-lejr Stutthof, hvor omkring 20 omkom. Den 22. august 1941 havde Fol- 
ketinget vedtaget den såkaldte Kommunistlov, der forbød partiet. 

Den vigtigste opgave for partiet bestod nu i at tage aktiv del i modstands- 
kampen, der både blev anset for at være en frihedskamp for fædrelandet og et 
forsvar for socialismen og Sovjetunionen. I sin propaganda nedtonede partiet de 
ideologiske træk og fremhævede i stedet, at modstanden var en fælles national 
sag. Således håbede partiet også at tiltrække nye tilhængere gennem sin indsats. 
I det besatte Europa betød den nye situation, at kommunisterne anvendte deres 
erfaringer med illegale aktiviteter i modstandskampen. DKP begyndte at udgive 
illegale blade, og ledelsen besluttede at iværksætte sabotageaktioner i februar 
1942. I sommeren 1942 dannedes de sabotagegrupper, der udviklede sig til Borger- 
lige Partisaner (BOPA). I 1943 deltog DKP i dannelsen af Danmarks Frihedsråd. 
Komintern blev opløst i maj 1943 af hensyn til forholdet til de allierede vestmagter, 
men det betød dog ikke, at DKP's forbindelse til Moskva blev afbrudt.” 

Moskvas kontrol over de nationale kommunistpartier var begrænset i 1945, 
og da det var Stalins mål at undgå et brud med USA og Storbritannien, opfor- 
drede han partierne til at deltage i enhedsregeringer.” I Danmark stod kommu- 
nisterne på toppen af deres popularitet og indflydelse ved befrielsen i 1945. Par- 
tiets indsats i modstandskampen og Sovjetunionens forsvar mod nazismen gav 
partiet fremgang, og det var repræsenteret i befrielsesregeringen. DKP forsøgte 
med Moskvas billigelse at videreføre enhedslinjen, men enhedsforhandlingerne 
med socialdemokraterne brød hurtigt sammen i sommeren 1945.” DKP gik til 
valg i efteråret 1945 på programmet Folkets vilje Landets lov fra 1944, som kræ- 
vede demokrati, nationalisering af monopolerne og de store virksomheder og 
enhed i arbejderbevægelsen.” Ved folketingsvalget i oktober 1945 opnåede DKP 

det bedste resultat i dets historie, 12,5 % af stemmerne og 18 mandater, hvilket 
svarede til Socialdemokratiets tilbagegang. 

DKP forsøgte efter befrielsen at skabe et billede af sig selv som et demokra- 
tisk, progressivt og nationalt parti. Således udtalte Aksel Larsen til The New York 
Times, at partiet ikke havde nogen kontakt til Sovjetunionen, og at Danmark ad- 
skilte sig så meget fra Sovjetunionen, at DKP måtte udarbejde sit eget program.” 
De danske kommunister fandt tilsyneladende en vis forståelse for dette billede 
i offentligheden. Den amerikanske legation indberettede til Washington, at le- 
dende danske modstandsfolk havde givet udtryk for, at de ikke mente, at DKP 
modtog støtte fra russerne, og at de ikke havde set tegn på, at nogen fremmed 
magt havde forsøgt at påvirke dansk politik.” 

Ved afslutningen på krigen var SUKP's kontakt med de udenlandske partier 
begrænset, og nogle partier fulgte deres egen dagsorden, selvom de fortsat er- 
klærede deres loyalitet over for socialismens fædreland.” Moskva genoprettede 
imidlertid hurtigt efter krigen kontakten til de vestlige kommunistpartier. SUKP 
oprettede en udenlandsk afdeling (International Department, ID), hvor flere af 
medarbejderne i det nedlagte Komintern blev ansat. Instruktioner om DKP's 
politiske linje blev via ambassadøren i København videregivet til DKP's ledelse. 
NKVD (fra 1943 benævnt NKGB og fra 1946 MGB) overtog Kominterns net- 
værk, og residenten på ambassaden videregav penge til partiformanden.” Som 
tidligere nævnt oprettedes i 1947 Det kommunistiske Informationsbureau, Ko- 
minform, der fungerede som en efterfølger for Komintern i mindre målestok.” 
Selvom DKP ikke var medlem af Kominform, fulgte partiet den kurs, der blev 
udstukket i Kominforms blad ”For varig fred og folkeligt demokrati”. De vigtig- 

ste artikler blev refereret i DKP's tidsskrift Tiden, og bladet blev forhandlet af 
Land og Folks boghandel.” 

Som et led i den skærpede sovjetiske kurs blev DKP i 1947-48 udsat for kritik 
fra Moskva for at have ført en forfejlet enhedslinje siden befrielsen. DKP skulle 
nu opgive forhåbningerne om en folkefront og i stedet gå til åbent angreb på 
socialdemokraterne og de vestlige imperialister.”> Den nye linje kom til udtryk 
i DKP-ledelsens retorik. Således hævdede folketingsmedlemmet Ib Nørlund, at 
Marshall-planen var et forsøg fra de amerikanske monopolers side på at eks- 
pandere og finde nye markeder. Nørlund fandt imidlertid trøst i, at stadigt flere 
rejste sig i modstand mod imperialismen, og at kommunistpartierne overalt gik 
forrest i den antiimperialistiske kamp.7? Danmark burde derfor ikke bryde med 
Sovjetunionen, der af Nørlund blev beskrevet som ”en uundværlig Kraft” i kam- 
pen mod ”Verdensreaktionen” og fascismen.” DKP's muligheder for at forsvare 
de sovjetiske synspunkter blev imidlertid svækket, da partiet ved folketingsval- 
get den 28. oktober 1947 blev halveret til 6,8 % af stqmmerne og ni mandater. 

DKP tilpassede sig i stigende grad Kominforms linje. Partiet gengav chef- 
ideologen Sjdanovs parole om opgøret mellem de ”to lejre”7? Ledende danske 
kommunister hilste det kommunistiske kup i Tjekkoslovakiet i februar 1948 
velkommen,” og på centralkomitémødet 18.-19. september 1948 gjorde Aksel 
Larsen op med forsøgene på at skabe enhed med ”højresocialdemokraterne”.? 
DKP anklagede den socialdemokratiske regering for at søge et militært sam- 
arbejde med USA og Storbritannien, tog afstand fra dansk medlemskab af At- 
lantpagten og opfordrede til fred, internationalt samarbejde og solidaritet med 
Sovjetunionen.” Efter Danmarks tilslutning til Atlantpagten den 4. april 1949 

gjorde DKP kampen om freden til den nye enhedspolitik, der skulle appellere til 
socialdemokratiske arbejdere og radikale pacifister. I efteråret dannedes Fredens 
Tilhængere, der skulle fungere som en paraplyorganisation for danske fredsgrup- 
per. Fredens Tilhængere var en dansk afdeling af Les partisans de la Paix, der var 
blevet oprettet af det franske kommunistparti i 1948 og siden underlagt World 
Peace Council (WPC, Verdensfredsrådet). WPC var en international kommuni- 
stisk frontorganisation, der var styret af Komitéen for fredens forsvar, en komité 
under SUKP. De første formænd for Fredens Tilhængere var DKP'eren Edvard 
Heiberg og fra 1950 den partiløse kommunist Mogens Fog, og organisationen 
var fra starten vendt imod Atlantpagten og USA og for nedrustning og fred.” 

Som nævnt indledningsvis findes der flere forskellige retninger inden for 
forskningen af den internationale kommunisme, Sovjetunionens udenrigspoli- 
tik og stalinismen, og der hersker stor uenighed blandt de forskellige opfattelser. 
Det er imidlertid muligt på grundlag af den nyeste forskning at tegne et no- 
genlunde sikkert billede af Sovjetunionens udvikling frem til 1950. Overordnet 
kan det fastslås, at der var en tydelig sammenhæng mellem det sovjetiske styres 
indenrigs- og udenrigspolitik. 

Under de første år efter revolutionen i 1917 var regimets politik præget af 
forsøget på at konsolidere magten og indlede overgangen til socialismen. In- 
denrigspolitisk var leninismen karakteriseret af bekæmpelsen af ”kontrarevo- 
lutionære” kræfter, stigende kontrol med civilsamfundet og nationalisering af 
økonomien. Da de bolsjevikiske ledere var overbevist om, at systemet kun kunne 
overleve, hvis revolutionen bredte sig til de kapitalistiske magter, forsøgte Mo- 
skva ved hjælp af Komintern og de nationale kommunistpartier at fremkalde 
opstande. Da forsøgene mislykkedes slog Lenin ind på en mere moderat kurs 
med ”fredelig sameksistens” og en vis økonomisk liberalisering. 

Stalinismen var præget af tvangskollektivisering, forceret industrialisering 
og Den Store Terror. Ifølge den seneste forskning er forklaringen, at Stalin var 
overbevist om, at en krig med de imperialistiske magter var uundgåelig. Det 
var derfor nødvendigt, at staten fik kontrol med fødevareforsyningen, og at der 
blev opbygget en sværindustri, der kunne gøre Sovjetunionen selvforsynende 
og producere våben til Den Røde Hær. Mobiliseringen af samfundet indebar 
også, at Stalin iværksatte udrensningen af de grupper, hvis loyalitet i en krigs- 
situation var tvivlsom. Ifølge forskningen mente Stalin, at de næste uundgåelige 
krige med de kapitalistiske magter ville udbrede socialismen, og det langsigtede 

endemål var stadig den verdensomspændende union af socialistiske republikker. 
Stalin var imidlertid af den opfattelse, at Sovjetunionen stadig var for svag til at 
tage opgøret, og det var derfor hans mere kortsigtede politik at undgå krig. Det 
forklarer hans politik med kollektiv sikkerhed, folkefront og ikke-angrebspagt i 
årene før 2. Verdenskrig. Efter krigen forsøgte Stalin at opretholde alliancen med 
de allierede for at få tid til at genvinde kontrollen med samfundet, genopbygge 
den ødelagte økonomi og konsolidere kontrollen med Østeuropa. Den sovjetiske 
leder fulgte derfor en pragmatisk kurs indtil bruddet med Vestmagterne i 1947, 
hvor han slog ind på en mere ideologisk konfrontationskurs. 

De nationale kommunistpartiers rolle skal ses i denne kontekst. Partierne 
blev oprettet for at sprede revolutionen, men med tiden blev det deres opgave 
at forsvare Sovjetunionen og dermed revolutionens interesser. Det var således 
Sovjetunionens sikkerheds- og udenrigspolitik, der i vid udstrækning bestemte 
kommunistpartiernes kurs. I perioder, hvor Sovjetunionen fulgte en konfron- 
tationskurs over for de vestlige magter, skulle kommunistpartierne følge en 
radikal linje med angreb på socialdemokraterne og imperialisterne (1918-21, 
1928-35, 1939-41 Og 1947-). I perioder, hvor Sovjetunionen søgte tilnærmelse til 
vestmagterne, skulle kommunistpartierne etablere et samarbejde ”fra oven” med 
socialdemokraterne og andre progressive bevægelser (1921-28, 1935-39, 1941-47). 
Kommunistpartiernes politik blev således udmøntet i et spændingsfelt mellem 
Sovjetunionens interesser og de lokale forhold, hvilket betød, at der var markan- 
te ligheder og forskelle mellem partierne. De var imidlertid fælles om det grund- 
læggende mål: Forsvaret af ”den virkeliggjorte socialisme” i Sovjetunionen. 


Den røde fare: Politiets trusselsbillede 1917-1948 


For at forstå baggrunden for politiets registrering af kommunisterne er det nød- 
vendigt kort at skitsere politiets erfaringer med kommunistisk aktivitet før 1945, 
og hvilken indflydelse de havde på efterretningstjenestens trusselsbillede under 
de første år af den kolde krig. Politiets overvågning af kommunisterne var nem- 
lig ikke af ny dato, men var foregået stort set uafbrudt siden den russiske revo- 
lution i 1917, og flere af medarbejderne i tjenesten før 1945 fortsatte under den 
kolde krig. En af de kriminalpolitifolk, der under besættelsen havde beskæftiget 
sig med kommunisterne, Christian Madsen, fortsatte således i samme funktion i 
REA efter befrielsen. Det er muligt at pege på tre inspirationskilder til REAss syn 
på den kommunistiske fare: DKP's politiske virksomhed siden 1932, illegale ak- 

tiviteter før og under besættelsen samt udenlandske spionagesager i den umid- 
delbare efterkrigstid. 

Politiets interesse for kommunisterne havde som nævnt sine rødder i årene 
lige efter 1. Verdenskrig, hvor man frygtede, at den russiske revolution skulle 
brede sig til Vesteuropa. I København undersøgte Statspolitiet i 1918-20, om bol- 
sjevikagenter forsynede danske kommunister og kommunister blandt de jødi- 
ske flygtninge med propaganda, våben og penge.” I 1927 oprettede Københavns 
Politi Afdeling D, der havde til opgave at indsamle og registrere oplysninger om 
yderligtgående politiske partier. Afdelingens leder var kriminalassistent Andreas 
Hansen, med tilnavnet ”Russer-Hansen”, som opbyggede et kartotek, der i 1939 
rummede omkring 40-50.000 kort. Afdelingen overvågede politiske møder, in- 
filtrerede DKP, aflyttede telefonsamtaler, læste partiets telegrammer og foretog 
hyppige ransagninger af partikontorerne. ”Russer-Hansens” medarbejdere pleje- 
de tilsyneladende tætte kontakter til Gestapo, med hvem man allerede i 1930'erne 
udvekslede oplysninger om kommunister. 

Allerede i 1931-32 begyndte politiet at holde øje med DKP's formand, Aksel 
Larsen, og man registrerede oplysninger om hans medlemskab af partiets ledelse 
og hans valg til Folketinget.” Det er uafklaret, om det var oplysningerne i dette 
kartotek, der blev anvendt, da politiet efter tysk krav den 22. juni 1941 og i den 
følgende tid anholdt 295 kommunister, selvom tyskerne kun havde krævet 72 
interneret.” Så sent som i 1950 fremhævede REA aktionen som et rosværdigt ek- 
sempel til efterfølgelse, hvilket viser, at politiets syn på kommunisterne og på sin 
egen indsats havde overlevet besættelsen intakt: ”Politiets aktion den 22.6.1941 
mod DKP og ledende personligheder viste, hvilken betydning et slagkraftigt og 

velorganiseret politi kan have i en given situation, når man i tide har det velfor- 
beredt, og der slås til samtidigt over hele landet”” 

Politiet havde en klar opfattelse i 1930'erne af, at kommunisterne udgjorde 
en trussel mod det bestående samfund. Politiet lagde især vægt på DKP's lo- 
yalitet over for Sovjetunionen, at partiet var tilsluttet Komintern, og at Aksel 
Larsen i 1933 i Folketinget havde bekræftet, at det var partiets mål at omstyrte 
samfundet med vold. DKP havde åbent erklæret sin beundring for Sovjetunio- 
nen og Stalin og havde forsvaret det sovjetiske system, tvangskollektiviseringen, 
skueprocesserne og udrensningerne. På hjemlig grund gennemførte partiet en 
militant og ofte hadefuld propaganda mod ”klassefjenden”. Kommunisterne var 
involveret i overenskomststridige strejker, og deres demonstrationer udviklede 
sig flere gange voldeligt. DKP var det klart største af de yderligtgående partier i 
1930'erne, og udgjorde i Afdeling D's øjne en større fare mod samfundet end de 
danske nazister. 

En anden vigtig erfaring fra tiden før 1945 var kommunisternes involvering 
i illegalt arbejde og sabotageaktioner. Dette havde tidligt givet anledning til den 
opfattelse i politiet, at der bag den lovlige facade foregik omfattende illegale akti- 
viteter. En kriminalkommissær i Rigspolitiets Sikkerhedspoliti sammenlignede i 
1941 DKP med et isbjerg, hvor det kun var 1/10-del af virksomheden, der var over 
overfladen og synlig.?” I 1930'erne ledede den tyske kommunist Ernst Wollweber 
efter Kominterns instrukser et internationalt kurer-, spionage- og sabotagenet- 
værk rettet mod Tyskland. Netværket, der opererede under dække af den kom- 
munistiske internationale for sømænd (ISH), fungerede også i Danmark, hvor 
det blev ledet af kommunisten og formanden for Søfyrbøderne, Richard Jen- 
sen. Wollweber-organisationen var involveret i flere spektakulære operationer i 
Danmark, og i 1941 blev Richard Jensen og flere andre dømt for at have forøvet 
sabotage mod to spanske trawlere i Frederikshavn i 1938.” REA havde således 


87 JM, ujournaliseret: ”Alm. opl. om K: Haslunds afd”, 2. december 1950. 

88 JM, P.O.-sag: Uddrag af Rigsdagstidende 1932-33, spalte 4613-4615. 

89 Henning Koch, Demokrati — slå til!, s. 91-92, 252-254. 

90 Ibid., s. 250. 

91 Erik Nørgaard, Revolutionen der udeblev (Bogan, 1975); samme: Drømmen om verdensrevolutionen. 
Komintern og de revolutionære søfolk. Fra den russiske revolution til Hitlers magtovertagelse (Bogan, 
1985); samme: Truslen om krig. Komintern, folkefront og 5. kolonne. Fra Hitlers magtovertagelse til 
den spanske borgerkrig (Bogan, 1985); samme: Krigen før krigen. Wollweber-organisationen og skibs- 
sabotagerne. Fra den spanske borgerkrig til besættelsen af Danmark. (Bogan, 1985); samme: Krig og 
slutspil. Gestapo og dansk politi mod Kominterns ”bombefolk”. Fra besættelsen af Danmark til idag. 


PET's overvågning af Danmarks Kommunistiske Parti 1945-1989 


45 


46 


FRYGTEN FOR ILLEGALE KOMMUNISTISKE AKTIVITETER 1945-1950 


grund til at være på vagt over for muligheden af, at Wollweber-netværket var 
blevet reaktiveret, og at det planlagde sabotagehandlinger under den kolde krig. 
Dertil kom, at politiet så med stor skepsis på, at DKP tog afstand fra sabotageak- 
tiviteten og ekskluderede flere af de implicerede, bl.a. Richard Jensen, fra partiet. 
Ifølge Afdeling D var disse handlinger taktisk bestemt, og det var opfattelsen, 
at den tidligere Søfyrbøder-formand stadig havde mange tilhængere i partiet.” 

REA så med mindst lige så stor skepsis tilbage på kommunisternes indsats i 
modstandskampen. I en indberetning til Justitsministeriet i 1950 skildrede man 
detaljeret det illegale kommunistiske apparat, cellerne, dækorganisationerne, ef- 
terretningsnetværket, sabotagegrupperne, radioforbindelserne med Moskva og 
våbenproduktionen. REA synes i 1950 at have haft den opfattelse, at kommu- 
nisterne under besættelsen havde haft planer om at tage magten ved befrielsen 
(ifølge REA stjal de våben fra borgerlige modstandsfolk og forrådte dem til be- 
sættelsesmagten), og at de under den kolde krig til enhver tid kunne gå under 
jorden, genoplive det illegale apparat og iværksætte sabotage og anden under- 
gravende virksomhed.” REA var derfor også stærkt interesseret i oplysninger 
om DKP's illegale radiokontakt med Moskva under besættelsen,” idet man gik 
ud fra, at netværket ville blive genetableret, hvis partiet igen ville blive tvunget 
under jorden. 

En tredje vigtig påvirkning af REAs trusselsbillede under den tidlige kolde 
krig var en række spionagesager i udlandet, der syntes at vise, at Sovjetunionen 
lige siden 1930'erne havde anvendt kommunistpartierne i de vestlige lande til 
at indsamle hemmelige oplysninger. I 1946 offentliggjorde den canadiske Royal 
Commission en rapport om sovjetisk spionage i Canada. Sagen startede, da en 
kodespecialist ved den sovjetiske ambassade i Ottawa, Igor Gusenko, i 1945 hop- 
pede af og medbragte et større antal dokumenter, der viste, at russerne havde 
drevet et omfattende efterretnings- og propagandanetværk i Canada. Rapporten 
blev omhyggeligt studeret i REA, idet den gav en detaljeret skildring af, hvor- 
dan et spionagenetværk opererede, og dermed gav inspiration til, hvordan efter- 
retningstjenesten mest effektivt kunne bekæmpe den undergravende aktivitet. 

Ifølge rapporten blev de fleste spioner rekrutteret ud fra ideologiske motiver, 
og de var alle medlemmer af eller sympatisører med kommunistpartiet. Særligt 
værdifulde spioner fik ordre til at skjule deres kommunistiske tilhørsforhold, for 
at de kunne infiltrere statsadministrationen, virksomheder og organisationer, 
hvor de kunne bedrive propaganda og spionage. Endelig anvendte Moskva de 
kommunistisk ledede frontorganisationer til at påvirke idealistiske og progres- 
sive personer til at følge en linje, der var i overensstemmelse med Sovjetunionens 
interesser, og i nogle tilfælde til at overtale dem til at gå ind i det illegale arbej- 
de.”> Læren af sagen var således, at den undergravende kommunistiske aktivitet 
opererede ved hjælp af ideologisk hvervning, skjulte kommunister og frontorga- 
nisationer. Det måtte derfor være efterretningstjenestens opgave at identificere 
og registrere alle kommunister, være på vagt over for frafaldne medlemmer og 
overvåge frontorganisationerne. En række andre udenlandske spionagesager 
og undersøgelser, bl.a. sagen imod den tidligere embedsmand i det amerikan- 
ske udenrigsministerium Alger Hiss i 1948, syntes at bekræfte eksistensen af en 
omfattende international kommunistisk spionageaktivitet i de vestlige lande.” 
Samme år udsendte en amerikansk kongreskomité en rapport om verdens kom- 
munistledere, der bl.a. nævnte Aksel Larsen, og som beskrev kommunistparti- 
erne som et dække for undergravende propaganda- og guerillaaktivitet.” 

Disse erfaringer synes at have spillet en vigtig rolle for REA's trusselsvurde- 
ringer og arbejdsmetoder. Ifølge PET's første chef, Ernst Brix, var det efterret- 
ningstjenestens opgave at forhindre spionage og anslag mod statens sikkerhed, 
da det ville være for sent at iværksætte en efterforskning, efter at forbrydelsen 
var begået. Det var derfor PET's vigtigste opgave at forudse, hvilke personer der 
kunne tænkes på et givent tidspunkt i fremtiden at begå undergravende virk- 
somhed, ved at overvåge ”visse persongrupper”. Det drejede sig først og frem- 
mest om kommunisterne, der havde vist, at de var villige til at sætte hensynet til 
ideologien over pligten over for nationen. Det var derfor nødvendigt for PET at 
indsamle selv de mest betydningsløse oplysninger om de enkelte kommunister 
for at kunne identificere de fremtidige potentielle spioner, kurerer og sabotører: 
”Et medlem, som måske i dag er ganske uden betydning, kan i morgen, om et 


95 Russisk spionage i Canada. ”Den blaa rapport”. Uddrag af rapport fra den kongelige canadiske under- 
søgelseskommission (J.H.Schultz Forlag, 1947), S. 41-47, 68-83. 

96 John Earl Haynes and Harvey Klehr, Early Cold War Spies. The Espionage Trials That Shaped Ameri- 
can Politics (New York, 2006). 

97 PET, personsag: ”Aksel Larsen katalogiseret” Tønder Amtstidende, 29. maj 1948. 

år eller måske om 5 år få tildelt en vigtig opgave, og bedømmelsen af den pågæl- 
dende vil dermed være helt ændret” Dette må siges at være en realistisk vur- 
dering, idet PET under den kolde krig efterforskede en række sager, hvor hidtil 
uvæsentlige oplysninger pludselig fik en ny betydning. I en notits udarbejdet til 
Justitsministeriet i 1952 brugte PET det canadiske materiale som dokumenta- 
tion for, at de fleste af Sovjetunionens spioner havde ladet sig rekruttere, fordi 
de følte, de kæmpede for et ideal, og at frontorganisationernes medlemmer var 
potentielle spionemner, idet de østlige tjenester ville forsøge at undgå at hverve 
kendte kommunister.”” Helt op i 1960'erne blev den canadiske rapport anvendt af 
PET til at retfærdiggøre den brede registrering af kommunister og medlemmer 
af frontorganisationer.'” 

Den opfattelse, som REA havde af kommunisterne i Danmark, var således 
formet af politiets erfaringer med deres aktiviteter siden den russiske revolution 
i 1917 og bestod af tre antagelser: 


e DKP var et revolutionært parti, der havde tæt kontakt med Moskva, og 
som havde til opgave at fremme Sovjetunionens indflydelse i Danmark; 

e partiets lovlige virksomhed dækkede over et illegalt apparat, der var 
rede til at gribe til sabotage, hvis ordren kom fra Kreml; 

e den sovjetiske efterretningstjeneste rekrutterede erfaringsmæssigt sine 
spioner blandt kommunisterne. 


DKP og sovjetisk militærspionage i Danmark 1945-1947 


Den sovjetiske efterretningstjeneste skal øjensynligt på et tidspunkt efter befri- 
elsen have taget kontakt til ledelsen af DKP. Den tidligere leder af Komintern, 
Georgi Dimitrov, noterede i sin dagbog den 22. oktober 1945, at Pavel Sudoplatov 
havde bedt ham om en skriftlig anbefaling til ”Larsen i Danmark” Sudoplatov 
var på daværende tidspunkt leder af NKGB's afdeling for ”Særlige Opgaver” som 


98 JM, P.O.-sag: Udateret tillæg til E. Brix, notits, 1. december 1952. 

99 JM, P.O.-sag: ”Kommunistiske frontorganisationer”, udateret notits (ca. efteråret 1952). 

100 En tidligere kriminalassistent i PET har afleveret en beretning om sin tjeneste til Kommissionen: 
”Beretning om min tid — 010163-300469 i PET — specielt om mit arbejde med revisionen 1968-69” 
7. september 1998, s. 6. 

101 Georgi Dimitrov, Diario. Gli anni di Mosca (1934-45) (Einaudi, Torino, 2002), s. 896. I dette og de 
følgende afsnit belyses problemstillingen i folketingsspørgsmål nr. 75 ("Er ministeren bekendt med, 

udførte sabotage og snigmord i udlandet. Sudoplatov var også leder af Sovjet- 
unionens spionage mod USAs atomprogram. Når NKGB-officereren ønskede at 
etablere kontakt til — efter alt at dømme — DKP's partiformand Aksel Larsen, 
kunne det være i forbindelse med den sovjetiske efterretningstjenestes bestræ- 
belser på at reaktivere sine tidligere illegale netværk i Danmark eller i forbindel- 
se med forsøget på at komme i kontakt med den danske fysiker Niels Bohr, der 
havde kendskab til det amerikanske atombombeprojekt.” Aksel Larsen fortalte 
flere år senere en udenlandsk myndighed, at man fra sovjetisk side umiddelbart 
efter befrielsen havde rettet henvendelse til partiledelsen med anmodning om 
bistand til at oprette et illegalt netværk. Ifølge den tidligere partiformand var 
dette blevet blankt afvist.” En række oplysninger, der senere tilgik PET, kunne 
tyde på, at Aksel Larsen ikke fortalte den fulde sandhed. 

Under den 2. Verdenskrig og i begyndelsen af den kolde krig anvendte Sov- 
jetunionen kodede telegrammer i kommunikationen mellem Moskva og dets 
ambassader i udlandet. Telegramtrafikken blev benyttet både af handelsafdelin- 
gerne, Udenrigsministeriet og de tre efterretningstjenester, der havde residen- 
turer på de sovjetiske ambassader (NKGB/MGB, GRU og flådens efterretnings- 
tjeneste), og de benyttede hver sit krypteringssystem. Koderne byggede på flere 
lag af tilfældige 4-tals kodesekvenser, der kun blev benyttet én gang (såkaldte 
”one-time pads”), og de var i princippet ubrydelige. Imidlertid betød det store 
pres på kommunikationssystemet under krigen, at russerne i en periode gen- 
brugte koderne. Denne sikkerhedsbrist gav de vestlige efterretningstjenester en 
gylden mulighed for at bryde de sovjetiske koder. 

Amerikanerne opsnappede under 2. Verdenskrig de sovjetiske telegrammer 
mellem Moskva og USA, der blev sendt via kommercielle linjer, og i 1943 be- 
gyndte hærens Signals Security Agency (det senere National Security Agency) 
i Arlington Hall, Virginia, at analysere det indsamlede materiale. Programmet, 
der blev ledet af lingvisten Meredith Gardner, fik kodenavnet Venona, og det 
blev udført i samarbejde med FBI, CIA og den britiske efterretningstjeneste. Det 


at KGB under den kolde krig blandt andet havde til opgave at destabilisere den politiske situation i 
vesten, og at KGB forsøgte at hverve personer ansat i de danske ministerier?”). 

102 Om Sudoplatov, se Pavel Sudoplatov and Anotoli Sudoplatov with Jerrold L. and Leona P. Schecter, 
Special Tasks. The Memoirs of an Unwanted Witness — a Soviet Spymaster (Boston, 1994). Om ope- 
rationen mod Bohr, se også Bent Jensen, Bjørnen og haren, s. 117-123. Sudoplatovs troværdighed og 
forløbet af Bohr-operationen er omdiskuteret. 

103 PET, personsag: Notits, 17. februar 1961; rapporter, 27. september 1962 og 9. april 1963. 

lykkedes med tiden helt eller delvist at bryde 2.900 telegrammer fra perioden 
1940-48, hvoraf størstedelen var fra 1944-46. 

Venona var et af de vestlige efterretningstjenesters største gennembrud under 
den kolde krig, og programmet bidrog til at forme tjenesternes syn på den kom- 
munistiske trussel. De afkodede telegrammer viste, at Sovjetunionens efterret- 
ningstjenester i 1930'erne og 1940'erne havde opbygget vidtforgrenede spionnet- 
værk i bl.a. USA, Storbritannien, Australien, Frankrig og Sverige. I USA havde 
NKGB/MGB og GRU haft agenter i Det hvide Hus, State Department, Treasury 
Department, efterretningstjenesten OSS, Office of War Information, militære in- 
stitutioner og atomvåbenprogrammet Manhattan Project. Der var flere grunde 
til denne succes: Der var i Vesten en vis sympati for Sovjetunionen på grund 
af kapitalismens krise og den fascistiske trussel, og flertallet af dem, der lod sig 
hverve, synes at have været drevet af ideologiske motiver. Dertil kom, at russerne 
opererede i åbne samfund, og at de fandt samarbejdspartnere i de lokale kom- 
munistpartier. 

Venona-projektet fik imidlertid ikke nogen umiddelbar effekt på udviklingen 
af den kolde krig, hvilket skyldtes et af de klassiske dilemmaer inden for al efter- 
retningsvirksomhed: Hvis amerikanerne benyttede de indsamlede oplysninger, 
f.eks. til at retsforfølge spioner, ville de afsløre, at de havde brudt de sovjetiske 
koder. Selvom amerikanerne allerede i slutningen af 1940'erne blev klar over, 
at russerne havde kendskab til projektet, formodentlig takket være deres dob- 
beltagenter, besluttede efterretningstjenesterne at holde Venona hemmeligt. Kun 
en snæver kreds af efterretningsfolk kendte til projektet. Meget tyder på, at selv 
ikke præsident Harry Truman blev orienteret om beviserne på den omfattende 
sovjetiske infiltration og spionage. Venona-projektet bekræftede, at en række af 
de personer, der under mccarthyismen blev anklaget for at gå Sovjetunionens 
ærinde, såsom Alger Hiss og Rosenberg-ægteparret, rent faktisk arbejdede for 
henholdsvis GRU og NKGB/MGB, men disse oplysninger blev holdt hemmelige. 
Det bidrog til, at mange var overbeviste om, at antikommunisternes påstande 
var fabrikerede, og at alle, der blev anklaget under mccarthyismen, var uskyl- 
dige. Venona-materialet blev først offentliggjort af CIA i 1995.” 

I november 1974 fik PET besøg af Peter Wright fra MI5. Som en udløber 
af sagen om den britiske dobbeltagent Kim Philby havde den britiske tjeneste 
iværksat en historisk undersøgelse, der skulle kortlægge omfanget af den under- 


104 Robert Louis Benson and Michael Warner, eds., Venona. Soviet Espionage and the American Re- 
sponse, 1939-1957 (Washington, D.C., 1996), s. vii-xxxiii. 

gravende kommunistiske virksomhed fra 1930'erne og frem. Wright benyttede 
bl.a. Venona-materialet til at identificere sovjetiske agenter, og i begyndelsen af 
1970'erne besøgte han en lang række samarbejdspartnere for at finde nye spor i 
materialet.”% På mødet orienterede Wright om Venona-projektet og hævdede, at 
60-70 % af de britiske og amerikanske tjenesters viden om KGB og GRU stam- 
mede fra kodebrydningen. Ifølge den britiske efterretningsofficer havde man 
kun brudt koderne i 0,9 % af telegrammerne, men alene i dette materiale havde 
man fundet kodenavnene på 1.300 agenter, hvoraf 200 var blevet identificeret: 
”Man vurderer, at der i denne periode verden over var 8-10.000 agenter eller 
meddelere for KGB eller GRU. Man undersøger i dag stadig sager vedr. agenter 
fra denne periode, og man er i det hele taget ret alarmerede over omfanget af 
den russiske penetrering af de vestlige lande — ofte på højt plan og frugten af 
hvervninger på lang sigt?” Det havde vist sig, at flere af russernes bedste kilder 
aldrig havde været hvervet formelt, og at grunden til, at de havde samarbejdet, 
var ideologisk sympati. Desuden var en del blevet hvervet gennem frontorga- 
nisationer eller operationer under falsk flag (de sovjetiske officerer foregav at 
repræsentere tjenester fra andre lande). Wright udleverede kopier af opsnappet 
Komintern-trafik og GRU-trafik til Danmark fra henholdsvis 1943 og 1945-47 og 
anmodede den danske tjeneste om at hjælpe med at analysere materialet.” Peter 
Wright mødtes i den følgende tid flere gange med vicepolitimester Jørn Bro for 
at kaste yderligere lys over materialet, og den engelske tjeneste foreslog en fælles 
europæisk undersøgelse af kommunistisk subversion.”? Ifølge Bro var det åben- 
bart, at det var en sag, som englænderne lagde stor vægt på, og som PET derfor 
tog alvorligt.” 

Det udleverede materiale bestod af to samlinger. Den første bestod af 29 
telegrammer fra perioden 31. marts til 13. oktober 1943, der var sendt mellem 
Komintern i Moskva og en illegal sender i det besatte Danmark. 15 af telegram- 
merne omtalte den danske radiotelegrafist med kaldenavnet Svend, og PET gæt- 
tede på, at det drejede sig om DKP's organisationssekretær Svend Marius Niel- 
sen.”” Det fremgår ikke, hvad dette gæt byggede på. Det er muligt, at Svend var 


105 Peter Wright, Spycatcher (Richmond, Australia, 1987), s. 179-189, 235-250, 358, 370, 375-380. 
106 PET, operationssag: Notits, 11. november 1974. 

107 Ibid. 

108 PET, operationssag: Notits, 3. januar 1975. 

1og RB: Jørn Bro, 1. november 2005. 

et fast dæknavn for DKP's radiotelegrafist.” Det fremgår af telegrammerne, at 
den danske sender holdt Moskva orienteret om tyske militære enheder, befæst- 
ninger og baser i Danmark, om DKP-ledelsens færden og om udviklingen under 
besættelsen. Telegrammerne bekræfter således, at det illegale DKP opretholdt 
kontakten til Komintern i hvert fald frem til efteråret 1943.”? Det er uklart, om 
kommunikationen fortsatte efter oktober 1943. 

Den anden samling bestod af 23 GRU-telegrammer fra perioden 23. novem- 
ber 1945 til 23. februar 1947. De syv første telegrammer, frem til marts 1946, blev 
udvekslet mellem Moskva og Stockholm, mens de resterende 16 blev udvekslet 
mellem Moskva og København. Telegrafisten i Stockholm og København, der 
sendte under dæknavnene Seder og Oker, blev af den britiske tjeneste identifi- 
ceret som Pjotr K. Kiselnikov, der var 3. sekretær ved den sovjetiske legation i 
Stockholm fra februar 1945 til april 1946, hvor han overtog posten som kultur- 
attaché ved legationen i København.” Kiselnikov var sandsynligvis den første 
GRU-officer under diplomatisk dække i Danmark efter krigen. Hans overord- 
nede vurderede tilsyneladende hans indsats i Danmark positivt, for i december 
1946 blev han forfremmet til major." 

Materialet viser, at GRU fra begyndelsen af 1946 var aktiv med at indsamle 
militære og andre oplysninger om Danmark. Kiselnikov indhentede således for- 
tegnelser over Krigs- og Marineministeriernes struktur, placeringen af militære 
enheder, lister over officerspersonale samt oplysninger om Den Danske Brigade 
i Tyskland, den engelske militærhjælp til Danmark og forsvarsforhandlingerne 


11 En tidligere telegrafist i Danmark, den svenske kommunist Karl Staf, sendte også under dæknavnet 
Svend fra oktober 1942 til sin arrestation i december 1942. Hans Kirchhoff og Aage Trommer, red., 
”Vor kamp vil vokse og styrkes”. Dokumenter til belysning af Danmarks kommunistiske Partis og Frit 
Danmarks virksomhed 1939-1943/44 (Selskabet for Udgivelse af Kilder til Dansk Historie, 2001), 
s. 65311; Jørgen Grønvald Laustsen, Medløbere og modløbere, s. 140-156. Måske overtog efterfølge- 
ren dæknavnet Svend. 

12 Ifølge Kirchhoff og Trommer har det hidtil været uklart, i hvilket omfang DKP og Moskva opret- 
holdt kontakten ved hjælp af radiotelegrafi: ”Vi ved at der i den illegale periode var forbindelse via 
radiotelegrafi og med kurerer over Stockholm, men det kan meget vel tænkes at man i de sovjetiske 
arkiver vil kunne finde yderligere stof til belysning af forbindelserne mellem DKP og Moskva” 
Ibid., s. 11. 'Telegrafisten Svend, der fungerede fra foråret 1943, er også omtalt i Bent Jensen, Bjørnen 
og haren, s. 59-60, og Jørgen Grønvald Laustsen, Medløbere og modløbere, s. 160-161. 

113 PET, operationssag: Notits, 30. september 1974. Kiselnikovs stilling som kulturattaché er omtalt i 
Bent Jensen, Bjørnen og Haren, s. 144 og 146. 

114 PET, operationssag: Telegram dateret 28. december 1946. 


PET's overvågning af Danmarks Kommunistiske Parti 1945-1989 


FRYGTEN FOR ILLEGALE KOMMUNISTISKE AKTIVITETER 1945-1950 


med England, Sverige og Norge.” I december 1946 rapporterede GRU-officeren 
til Moskva, at amerikanske og britiske specialister havde besigtiget lufthavnene 
i Aalborg, Karup, Skrydstrup, Tirstrup, Beldringe og en flyveskole på Fyn. Man 
havde udført eksperimentelle, blinde natlandinger med tunge fly, og baserne vil- 
le blive fuldt udstyret.”” Disse oplysninger må have bidraget til at bekræfte den 
sovjetiske ledelses opfattelse af, at Danmark i en eventuel kommende krig ville 
blive benyttet som base for engelske og amerikanske angreb på Sovjetunionen.” 
GRU interesserede sig også for de amerikanske og engelske militære attachéer i 
Danmark”” og for det danske politis struktur og personale.” Endelig anmodede 
GRU-hovedkvarteret om at få tilsendt eksempler på visa udstedt af den svenske 
legation i København og opholdstilladelser udstedt af det danske politi.”” Den 
mest sandsynlige forklaring på disse forespørgsler er nok, at disse papirer skulle 
anvendes til at udarbejde falske visa og opholdtilladelser til sovjetiske agenter, 
der skulle placeres i Danmark og Sverige. 

GRU-kommunikationen giver også et indblik i GRU's kontakter i Danmark. 
Den 24. januar 1947 telegraferede Moskva til København (her gengivet i Kom- 
missionens danske oversættelse): 


”Din chef har rapporteret, at ledelsen af PERSONALET er i besiddelse af oplys- 
ninger om tilstedeværelsen af radioaflytningsstationer, der tilhører de svenske og 
danske militære efterretningstjenester, på øerne MØN, LOLLAND og FALSTER. 
Disse stationer aflytter sendinger fra vore tropper i TYSKLAND og dechifrerer 
vore middelklasse chifre. Vi er ikke klar over, hvilke chifre og middelklasse chifre, 
som svenskerne dechifrerer, dvs. om det drejer sig om civile eller militære chifre. 


Drøft dette taktfuldt med chefen og anmod ham om at indhente — gennem en af 
lederne af PERSONALET -— teksten af nogle af vore telegrammer, som er blevet 
opsnappet og dechifreret; fremskaf også mere detaljerede oplysninger om disse 
stationer og om, hvor dechifreringsafdelingen findes. Svar med det samme” ”” 


115 Ibid.:'Telegrammer dateret 19. marts 1946, 24. juli 1946, 19. november 1946 og 27. november 1946. 

116 Ibid.: Telegram dateret 7. december 1946. 

117 Den sovjetiske gesandt Andrej Plakhin betegnede i 1946 Danmark som en britisk ”dominion”, der 
ville blive benyttet af Vestmagterne som et militært brohoved i tilfælde af en militær konflikt. Bent 
Jensen, Bjørnen og haren, s. 167. 

118 PET, operationssag: Telegrammer dateret 7. november 1946 og 25. november 1946. 

119 Ibid.: Telegram dateret 7. december 1946. 

120 Ibid.: Telegram dateret 3. november 1946. 

121 ”Your boss has reported that the leadership ofthe CORPORANTS holds information about the pres- 
ence, onthe islands of MOEN, LAALAND and FALSTER, ofradio intercept stations belonging to the 

Ifølge de engelske kodebrydere var ”chefen” (”the boss”) den stedlige sovjetiske 
ambassadør eller gesandt (i 1947 var gesandten Andrej Plakhin'”), mens ”virk- 
somheden” (”corporation”) var kodeord for kommunistpartiet og ”personalet” 
(”corporants”) for medlemmer af kommunistpartiet. Det betyder, at GRU-ho- 
vedkvarteret underrettede Kiselnikov om, at Plakhin havde rapporteret, at le- 
delsen af DKP lå inde med oplysninger om lyttestationer på Møn, Lolland og 
Falster, der blev drevet i fællesskab af de svenske og danske militære efterret- 
ningstjenester. Disse stationer opsnappede og brød nogle af de chifrerede med- 
delelser, der blev udsendt af de russiske styrker i Tyskland. Moskva anmodede 
derfor GRU-officeren om at tale med Plakhin og få denne via en af lederne i 
DKP til at skaffe kopier af de opsnappede telegrammer og yderligere oplysninger 
om lyttestationerne og dechifreringsafdelingen. 

Efter at PET havde modtaget materialet i 1974 forsøgte tjenesten at af- eller 
bekræfte oplysningerne i telegrammet. Ifølge FE var beskrivelsen af lyttestatio- 
nerne meget upræcis, idet der ikke havde været stationer på Møn og Lolland, 
ligesom svenskerne ikke havde deltaget. Derimod blev der i 1946 oprettet en 
pejlestation i Gedser, og der deltog personale fra militæret og Post- & Telegraf- 
væsnet foruden transportfolk. FE gættede på, at der nok var blevet snakket om 
den mærkelige radarstation, som ikke sendte, og at det kunne være kommet til 
DKP's kendskab. Dertil kom, at der efter befrielsen var mange kommunister i 
militæret.” PET's arkiv bekræfter også, at der i samtiden var mistanke om spio- 
nage mod stationen. I februar 1949 blev der således foretaget en undersøgelse af 
”utætheder” vedrørende radarstationen i Gedser.' 


Swedish and Danish military intelligence services. "These stations intercept transmissions from our 
troops in GERMANY and decrypt our medium-grade ciphers. Itis not clear to us which ciphers and 
medium-grade ciphers the Swedes are decrypting, i.e. whether they are government or military ones. 
Talk this over tactfully with the boss and ask him to obtain — through one of the leaders of the COR- 
PORATION - some of the texts of our telegrams which have been intercepted and decrypted: also 
get more detailed information about these stations and about the whereabouts of the cryptanalysis 
department. Answer immediately.” Ibid.: Telegram dateret 24. januar 1947. De meddelelser, der an- 
giveligt var blevet opsnappet af de danske og svenske tjenester, var i chiffer. Forskellen på koder og 
chifre er, at koder erstatter hele ord eller sætninger, mens chifre erstatter de enkelte tegn. Norman 
Polmar and Thomas B. Allen, The Encyclopedia of Espionage (New York, 1997), s. 122, 127. 

122 Bent Jensen, Bjørnen og haren, s. 141, 367. Plakhin var gesandt fra juli 1945 til august 1950. 

123 PET, operationssag: Notits, 30. juni 1975. 

124 PET, plankartotek, Generalstabens Efterretningssektion: Oplysning dateret februar 1949. De sov- 
jetiske tjenesters interesse i det danske forsvars kommunikationsinstallationer bekræftes af, at 
GE/ME i efteråret 1946 fandt tegn på, at russerne via deres danske kontakter forsøgte at indhente 

Der er altså en del, der tyder på, at ledelsen i DKP havde unøjagtige oplysnin- 
ger om eksistensen af lyttestationer, der opsnappede og dechifrerede sovjetisk 
militær kommunikation. Unøjagtighederne kan være opstået ved, at det kun var 
rygter, der havde nået partitoppen. Det vigtige ved telegrammet af 24. januar 
1947 er imidlertid, at det viser, at DKP-ledelsen videregav oplysninger om sensi- 
tive militære installationer til den sovjetiske repræsentation. Telegrammet viser 
også, at GRU via Plakhin anmodede DKP-ledelsen om yderligere oplysninger, 
der kunne give Sovjetunionen indblik i den danske dechifrering, og som ville 
gøre det muligt for russerne at beskytte deres chifre. Da der ikke findes noget 
svar på telegrammet i materialet, er det uvist, om DKP udførte disse opgaver. 

Telegrammet fra 1947 er imidlertid ikke det eneste eksempel på, at DKP-le- 
delsen videregav sensitive oplysninger til russerne. I 1946 fortalte Ib Nørlund 2. 
sekretæren ved det sovjetiske gesandtskab, B. F. Jelsukov, om den danske FN- 
delegations diskussioner, om Danmarks politik over for Grønland og Tyskland 
og om et møde i Det udenrigspolitiske Nævn.'” I 1957 videregav Aksel Larsen 
oplysninger til den sovjetiske ambassadør om forsvarsplanerne for Sjælland og 
Bornholm.”f Oplysningerne i materialet passer således godt med, hvad der i øv- 
rigt er kendt om DKP's samarbejde med den sovjetiske repræsentation. 

Enkelte af telegrammerne nævner også nogle andre af GRU's danske kontak- 
ter. Den 24. juli 1946 rapporterede Kiselnikov, at ”YAKOBSEN”, dvs. Jakobsen, 
havde skaffet to bøger, der indeholdt beskrivelser af Krigs- og Marineministeri- 
ernes struktur, ledelsen af hæren, luftvåbnet og flåden, placeringen af militære 
enheder og lister over officerskorpset.” Disse oplysninger var ikke klassifice- 
rede, og de militære håndbøger kunne frit købes hos enhver boghandler.” Det 


oplysninger om den danske marines radiostation ved Frederikshavn. RA, FE's arkiv, P.A. Mørchs 
embedspapirer, kasse 2, læg 22: ”Redegørelse for den militære efterretningstjenestes (generalsta- 
bens og marinestabens efterretningssektioner) udvikling siden den 5/5 1945 med henblik på sam- 
arbejdet med rigspolitiet” [1950]. 

125 Referat af samtale 24. december 1946 mellem Ib Nørlund og 2. sekretær ved USSKss gesandtskab i 
Danmark B. EF. Jelsukov (www.koldkrigsudredningen.dk, Dokument nr. 1, set 11. maj 2006). DIIS, 
Danmark under Den kolde Krig, bd. 1, s. 717 og bd. 4, s. 27. 

126 Bent Jensen, Bjørnen og haren, s. 557-558. 

127 PET, operationssag: Telegram dateret 24. juli 1946. 

128 Ibid.: Notits, 30. juni 1975. 

var ikke muligt for PET på grundlag af de spinkle oplysninger at identificere 
Jakobsen nærmere.” 

To andre kontakter er nævnt i materialet. Den 19. marts 1946 roste GRU-ho- 
vedkvarteret Kiselnikov for hans materiale om den danske hær og anmodede om 
flere oplysninger om den britiske militære bistand. Derefter tilføjede Moskva: 
"Teg godkender din fremgangsmåde over for professoren. Han kan blive værdi- 
fuld for os?" Den 19. november 1946 rapporterede GRU-officeren om den kom- 
mende forsvarslov: ”Generalstaben er i øjeblikket ved at udarbejde en treårsplan 
for udviklingen af forsvaret, som — ifølge oplysninger fra MOGENS - i tilfælde af 
mobilisering i 1948-49 vil sikre udstationeringen af: … ”> Herefter fulgte en liste 
over militære enheder og en beskrivelse af forsvarsforhandlingerne med Eng- 
land, Sverige og Norge. Konklusionen var, at det militære samarbejde mellem 
Danmark og England var blevet styrket. Efter at have gennemgået materialet 
skønnede PET, at ”professoren” og ”Mogens” var en og samme person, og at det 
kunne dreje sig om professor Mogens Fog, tidligere medlem af Frihedsrådet, 
minister for særlige anliggender i befrielsesregeringen og indtil 1950 medlem af 
Folketinget for DKP. 

Jørn Bro har over for Kommissionen oplyst, at der blot var tale om et forslag i 
forbindelse med kodebrydningen. Der lå ikke nogen konkret mistanke til grund, 
men Fog havde været stærkt involveret i kommunistisk aktivitet på dette tids- 
punkt. Det skal understreges, at der ikke er fundet andre oplysninger i PET's 
arkiv, der støtter antagelsen om, at Mogens Fog skulle have fungeret som kontakt 


129 Ibid.: Oversættelse af GRU-telegrammerne med påtegnelsen: ”GRU-trafik november 1945 til 
februar 1947”. Jørn Bro er sikker på, at det ikke lykkedes at identificere Jakobsen. RB: Jørn Bro, 
1. november 2005, s. 7. Om kontakten Jakobsen se også nedenfor om KGB's virksomhed i Danmark 
i1950'erne. 

130 PET, operationssag: Telegram dateret 19. marts 1946. 

131 Ibid.: Telegram dateret 19. november 1946. 

132 Ibid. 

133 PET, operationssag: Kommentar til telegrammer nr. C-6 og C-11, dansk oversættelse af telegram- 
mer med påskriften: ”GRU-trafik november 1945 til februar 1947”. 

134 RB: Jørn Bro, 1. november 2005. 

eller agent for GRU efter krigen.” Det er således lige så sandsynligt, at ”profes- 
soren” og ”Mogens” var to forskellige personer. 


Sovjetunionens kortlægning af danske statsborgeres politiske 
tilhørsforhold 


I begyndelsen af marts 1951 modtog PET en pakke med dokumenter fra For- 
svarsstabens Efterretningsafdeling (FE, det senere Forsvarets Efterretningstjene- 
ste). Pakken indeholdt en redegørelse for kommunistisk registrering og videre- 
givelse af oplysninger om et antal danske statsborgere til den sovjetiske legation 
i København.” FE's redegørelse byggede på oplysninger fra tre uidentificerede 
kilder. Ifølge den første kilde, der blev beskrevet som ”sædvanligvis pålidelig”, 
skulle Sovjetunionen i 1947 have foretaget en registrering af den danske befolk- 
ning ved hjælp af danske kommunister. Ifølge kilden skulle Danmark opdeles 
i ”formentlig mange tusinde” områder, og gennem DKP skulle der i hvert om- 
råde udpeges ”en ubetinget pålidelig, handlekraftig kommunist”. Denne skulle 
sammen med fire partimedlemmer udgøre en femmandsgruppe, der skulle fore- 
tage registreringen af alle indbyggere i det pågældende område: ”Registreringen 


135. Mogens Fogs personsag blev makuleret den 16. december 1969. Jørn Bro har oplyst, ”at der var 
mange beretninger og notater om Mogens Fog i det gamle materiale fra 1940'erne. Mogens Fog 
havde bl.a. været meget aktiv i DKP og den kommunistiske modstandsbevægelse. Han havde en 
ministerpost i 1945 i befrielsesregeringen, og han havde fulgt Aksel Larsen over i SF. Mogens Fog 
blev mere og mere uinteressant, efterhånden som årene gik. Mogens Fog var uden for PET's ”ope- 
rationsfelt” i vidnets tid i PET” RB: Jørn Bro, 1. november 2005. 

136 PET lå således fra 1974 inde med beviser på, at personer i DKP's ledelse havde videregivet oplys- 
ninger om sensitive militære installationer til den sovjetiske legation, og at flere danskere havde 
arbejdet for den militære sovjetiske efterretningstjeneste efter krigen. PET havde imidlertid samme 
problem, som de andre vestlige tjenester: Materialet var så hemmeligt, at oplysningerne ikke kunne 
bruges til eventuelt at oplyse politikerne eller befolkningen om DKP's aktiviteter eller til at retsfor- 
følge de implicerede. Det var kun fire personer i PET, der havde kendskab til materialet (det var 
politimester Jørgen Skat-Rørdam, vicepolitimester Jørn Bro, en kriminalassistent og en kontorfuld- 
mægtig). PET, operationssag: Memorandum, 24. juli 1975. Der er ikke fundet skriftlige spor af, at 
PET skulle have orienteret de relevante myndigheder, men Jørn Bro har oplyst, at der var tale om 
en ”usædvanlig operation”, og at han holdt Skat-Rørdam nøje underrettet. Bro er ”helt sikker på”, at 
Skat-Rørdam orienterede Justitsministeriet, og at det er ”tænkeligt”, at departementschefen under- 
rettede justitsministeren. RB: Jørgen Bro, 1. november 2005. 

137 PET, personsag: Oberstløjtnant Schou til chefen for politiets efterretningstjeneste, 5. marts 1951. 


PET's overvågning af Danmarks Kommunistiske Parti 1945-1989 


57 


58 


FRYGTEN FOR ILLEGALE KOMMUNISTISKE AKTIVITETER 1945-1950 


skulle indeholde fuld generalia, kort biografi, oplysninger om nære slægtninge, 
venner og tilholdssteder samt oplysninger om politisk overbevisning og indstil- 
ling overfor Rusland eller kommunismen i al almindelighed”? 

Det er uklart, hvor troværdige disse oplysninger var. FE tilføjede i rede- 
gørelsen, at kilden ”af særlige årsager” ikke var i stand til at give yderligere 
oplysninger,” men det fremgår ikke, hvad denne formulering dækkede over. 
Det betød formentlig, at kilden havde kendskab til operationen, men at den på- 
gældende ikke selv deltog. Det bekræftes af et bevaret fragment af det originale 
sagsomslag, hvoraf det fremgår, at kilden ”ikke selv er deltager i arbejdet, men 
har mulighed for at følge dette.” FE var selv af den opfattelse, at afdelingens to 
kilder i sagen havde store ”fremtidige muligheder”, og at de videregav ”yderst 
værdifulde oplysninger” Oplysningerne må derfor på det foreliggende grund- 
lag vurderes som pålidelige. 

Det er derimod usikkert, om den sovjetiske registrering af den danske be- 
folkning rent faktisk blev ført ud i livet. Ifølge beskrivelsen skulle registreringen 
udføres af ”mange tusinde” femmandsgrupper, og dermed have involveret flere 
tusinde DKP-medlemmer. Det forekommer ikke realistisk, at en så omfattende 
operation har kunnet holdes hemmeligt. Dertil kommer, at oplysningerne var 
formuleret på en sådan måde, at de beskrev de sovjetiske hensigter og planer. 
Det fremgår ikke, om operationen helt eller delvist blev ført ud i livet. Det kan 
imidlertid dokumenteres, at Sovjetunionen med hjælp fra danske kontakter ind- 
samlede personoplysninger om udvalgte grupper af fremtrædende danske stats- 
borgere. 

Ifølge den anden kilde, der ligeledes blev betegnet som ”pålidelig”, skulle en 
fremtrædende sympatisør af Sovjetunionen på omtrent samme tidspunkt have 
fået til opgave af den sovjetiske legation at udarbejde biografier over en ræk- 
ke fremtrædende danske videnskabsmænd og kunstnere. Opgaven blev senere 
overtaget af en nær slægtning, der på et tidspunkt inden udgangen af juni 1947 
afleverede 575 biografier til attaché Anatolij S. Kaplin. Ifølge kilden skulle den 
sovjetiske attaché efterfølgende have anmodet den pågældende om at tilføje op- 


138 Ibid.: Redegørelse, udateret [1951]. 

139 Ibid.: Redegørelse, udateret [1951]. 

140 Ibid.: Påtegning dateret ”5.5.51” på fragment af sagsomslag. 

141 Ibid.: Oberstløjtnant Schou til chefen for politiets efterretningstjeneste, 4. juni 1951. 

lysninger om de biograferede personers ”politiske overbevisning eller medlem- 
skab af politisk parti samt indstilling overfor Sovjetunionen]”> 

Disse kildeoplysninger bekræftes af det bevarede skriftlige materiale. Det 
fremgår af FE's redegørelse, at den pågældende deponerede biografierne på et 
sikkert sted, inden de skulle afleveres til Kaplin. Det lykkedes for FE eller kilden 
at få adgang til materialet, der blev affotograferet og lagt tilbage.” Kopierne af 
dette materiale er bevaret i PET's arkiv. Forrest i materialet findes en kopi af et 
brev fra den pågældende til Kaplin: 


”kære hr. Kaplin! 

Jeg sender Dem hermed den første del af kopierne af biograferne: Videnskabs- 
mændene. Når jeg kommer hjem fra [ - ], følger resten: Kunstnerne og det lille 
antal store biografier. 


De og Deres familie ønskes en god sommer 


[sign] [- 1" 


Vedlagt fulgte en fortegnelse på 39 sider over 500 danske videnskabsmænd og 
kunstnere. Det fremgår af forordet, at biografierne hovedsageligt var udarbej- 
det på grundlag af Kraks blå bog, komplementeret med andre opslagsværker, 
og at arbejdet var ajourført den 11. maj 1947. Selve biografierne var korte og 
indeholdt de pågældenes navne, fødselsår, titel, grad, fagområde og adresse.” 
Desuden findes der kopier af længere biografier på 75 danske videnskabsmænd 
og kunstnere, der indeholder mere detaljerede oplysninger om de pågældendes 
stillinger og vigtigste værker. Biografierne er i hånden påført oplysninger om de 
pågældendes politiske tilhørsforhold og syn på Sovjetunionen. Således er skue- 
spilforfatteren Kjeld Abell, forfatteren Martin Nexø Andersen, professor Mogens 
Fog og forfatteren Hans Scherfig registreret som ”kommunist” og ”freundlich”. 
Andre biograferede, der var registreret som venligtsindede over for Sovjetunio- 
nen, var professor Niels Bohr (”Freisinnig” og ”Freundlich”), professor Hal Koch 
(”Sozial-Demokrat” og ”Freundlich”), formanden for Dansk-Russisk Samvirke 


142 Ibid.: Redegørelse, udateret [1951]. 

143 Ibid.: Redegørelse, udateret [1951]. 

144 ”dear mr Kaplin! Hereby I send you The first part of the biography-copy: The scientists. When Tm 
back from [ - ], the rest follows: The artists and the little xxxxx number great biographies. A good 
summer for you and your family [ - ]”. Ibid.: Udateret brev til Kaplin. 

145 Ibid.: ,,Verzeichnis uber 500 Dånische Wissenschaftler und Kunstlerf 

professor Albert Olsen (”Sozial-Demokrat” og ”Freundlich”) og professor Adolf 
Stender-Petersen (”Freisinnig Liberal (Radikal Venstre')” og ”Freundlich”). 
Blandt Sovjets modstandere havde den pågældende registreret professor EF. J. Bil- 
leskov Jansen (”Konservativ” og ”Unfreundlich”), professor Hartvig Frisch (”So- 
zial-Demokrat” og ”Unfreundlich”), forfatteren Johannes V. Jensen (”Freisinnig” 
og ”Unfreundlich”) og finansminister Thorkil Kristensen (”Agrar-Liberal (”Ven- 
stre')” og ”Unfreundlich”). Mellem tilhængere og modstandere af det sovjetiske 
system fandtes bl.a. historikeren professor Erik Arup (”Freisinnig Liberal” ”Ra- 
dikal Venstre')” og ”Neutral”) og skuespilleren Poul Reumert (”Konservativ” og 
”Neutral”). 


W6. 


7.J.BILLESKOV JANSES. Professor,Dr.phil. (Dinische Literestur). 


BILLESKOV JANSEN, F.J. Geb.30.September 1907. Cand.mag.1932 (Dilniseh 
und Franzåsisch). Assistent an der Univæsitiåt zu Iopenhagen 1935 = 
1938. Dr.phi1.1938. Lektor an der Universitft zu Paris 1938-31. Do= 
zent (Dånische Literatur) 1981 an der Univæsittt zu Kopenbøgen. 
Professor am derselben Ort 1945. Ferke: Billeskov Jansen hat vielse 
werke geschrisben Ber d. dånisehen Schriftsteller Ludvig Eolberg. 
Derdber hinsus sind seine wichtigste Bichær: ”Dansarks Digtekunst” 
1944 und ”Foetik” (I-IZ,1941-45). Adresse: Hortensisvej 8, København 
vw 

Pøt.: Konservativ 

Ovis Usfreundlidk 


62 


HARTVIG FRISCH. Professor, Dr.pbil. (Klassisch Philologid| 


FRISCHE, HARTVIG. Geb.17.Jeruer 1893. Cerd.2=1g.1917 ( Iatein, Griech- 


isch und Deutsch). Studien-Reisun mech ISslien und riechsnlands 


pr.phil. 1941. Frof»szor (Klassisch Ihilologio) an d. Universitit 

tu Kopenhsgon 1941. Mitglied d. Reichtag vor 1926 (Sozial-vesnkrstie) 
und Vertruter d. Fosisl-lenckrstie in UN 1%6,. Werke: ” 
turhistoris"1928. "Fest over Burops”( Gegen 
Faschiszus. 1933.) ”Gicerce Eamp for kepu 
Stetaforistning" 1941. - Aurvese: Folehavevej 25, 
Pel.: Sørial-Demskrat 

Ovi… Unfrensatick. 


Den sovjetiske efterretningstjeneste 
skal i 1947 have haft planer om med 
hjælp fra DKP at registrere alle dan- 
ske statsborgere. Som et led i projek- 
tet afleverede en dansk sympatisør 
575 biografier over danske viden- 
skabsmænd og kunstnere til en sov- 
jetisk ambassadefunktionær. 75 af 
disse var opført på kort og indeholdt 
korte beskrivelser og angivelser af de 
pågældendes politiske indstilling og 
holdning til Sovjetunionen. Øverst 
er gengivet kortet på professor 
EJ. Billeskov Jansen og nederst kortet 
på professor Hartvig Frisch (PET'S 
arkiv). 


At den pågældende dansker udarbejdede disse biografier og videregav dem til 
den sovjetiske legation, blev ifølge FE bekræftet af en tredje kilde. Denne oplyste 
i juni 1947, at 1. sekretær Pjotr K. Kiselnikov havde bestilt fotografier af 60 frem- 


146 Ibid.: ,,Biographie iber 75 bedeutende dånische Wissenschaftler und Kinstler" 

trædende danske videnskabsmænd og kunstnere hos Nordisk Presse Foto A/S. 
De 60 personer skulle alle være blandt de 75 større biografier. Da billedbureauet 
spurgte, hvad billederne skulle bruges til, skal Kiselnikov have svaret: ”Det er til 
arkiv” Kort efter bestilte 1. sekretæren også billeder af Venstre-regeringens med- 
lemmer og begrundede bestillingen med: ”Til Rusland? Det var FE's vurdering, 
at fotografierne af de 60 videnskabsmænd og kunstnere skulle bruges som sup- 
plement til biografierne.” 

Der kunne være flere forklaringer på den sovjetiske interesse for danske vi- 
denskabsmænd og kunstnere. For det første kunne biografierne bruges til at af- 
gøre, hvilke danskere russerne kunne tage kontakt til, og hvem de burde undgå. 
Det sovjetiske diplomati og de hemmelige tjenester kunne være interesseret i 
at etablere kontakt til pålidelige kunstnere, der kunne hjælpe med at udsprede 
sovjetiske budskaber, og videnskabsmænd, der eventuelt var rede til at udføre 
spionage. For det andet kunne biografierne anvendes til at opstille internerings- 
lister, der kunne benyttes af Den Røde Hær i tilfælde af en sovjetisk besættelse 
af Danmark. Det bemærkes, at fotografierne blev bestilt af den tidligere omtalte 
Kiselnikov, der skal have arbejdet for den militære efterretningstjeneste GRU. 
Det kunne tyde på, at det indsamlede materiale blev videresendt til det sovjetiske 
militær. Under alle omstændigheder dokumenterer kildeoplysningerne og det 
skriftlige materiale overbevisende, at danske statsborgere bistod den sovjetiske 
legation med at indsamle oplysninger om fremtrædende danskeres politiske til- 
hørforhold og syn på Sovjetunionen. Derimod er det uklart, om planerne om at 
anvende DKP til at registrere den danske befolkning blev ført ud i livet. 

I april 1951 modtog Københavns Politis Efterretningsafdeling (KE) en oplys- 
ning fra en meddeler. Ifølge denne meddeler skulle en slægtning til en dansk 
statsborger kort forinden have afleveret ”en liste over et par hundrede eller nog- 
le hundrede personer her i landet” Ifølge oplysningen omfattede listen kendte 
danske antikommunister. KE identificerede den pågældende slægtning. Der 
var tale om den samme person, der i 1947 havde udarbejdet biografierne. Der 
kan være tale om en forvrænget version af den tidligere historie, og meddeleren 
kunne være identisk med FE's anden kilde, men de konkrete oplysninger (afle- 
veringen var foregået ”kort tid” før april 1951, og listen omfattede 200 eller flere 
danske antikomunister) tyder på, at der var tale om et nyt bestillingsarbejde. 
Hvis det er korrekt, indebærer det, at den pågældende dansker kan have vide- 


147 Ibid.: Redegørelse, udateret [1951]. 
148 Ibid.: Notits, 9. april 1951. 

regivet oplysninger om danske statsborgere og deres politiske tilhørsforhold til 
den sovjetiske legation over en periode på fire år. 

Trods disse belastende oplysninger måtte PET opgive at retsforfølge den på- 
gældende. Da tjenesten henvendte sig til FE med en forespørgsel, om meddeleren 
kunne afgive vidneforklaring i forbindelse med en eventuel straffesag,” afviste 
FE at lade sine kilder vidne med den begrundelse, at man havde lovet aldrig at 
afsløre deres identitet, og fordi FE ønskede fortsat at benytte dem.” Derpå hen- 
lagde PET sagen. Dette var et klassisk eksempel på, at efterretningstjenesterne 
opgav at retsforfølge sager om bistand til fremmede efterretningstjenester for at 
beskytte deres kilder og metoder. Den pågældende dansker, der havde udarbej- 
det biografierne, gjorde siden karriere og indtog en fremtrædende position i det 
danske samfund. 


DKP's kontakt til NKGB/MGB 1945-1950 


Foruden GRU var den eksterne civile sovjetiske efterretningstjeneste NKGB/ 
MGB også aktiv i Danmark kort efter befrielsen.> Den 12. januar 1946 vedtog 


149 Ibid.: Politiets Efterretningstjeneste til Forsvarsstabens Efterretningsafdeling, 17. maj 1951. 

150 Ibid.: Oberstløjtnant Schou til chefen for politiets efterretningstjeneste, 4. juni 1951. 

151 Ibid.: Påtegning, 26. juni 1951. 

152. Den sovjetiske civile eksterne efterretningstjeneste (det tidligere Tjeka og NKVD) hed fra april 
1943 til marts 1946 NKGB, og fra marts 1946 til oktober 1947 MGB. Fra oktober 1947 til november 
1951 befandt afdelingen for udenlandsk efterretningsvirksomhed sig i Informationskomitéen (KI). 
I marts 1953 blev afdelingen overført til MVD (Indenrigsministeriet), og i marts 1954 blev tjenesten 
omdøbt til KGB. Christopher Andrew & Oleg Gordievsky, KGB. The Inside Story of Its Foreign 
Operations From Lenin to Gorbachev (London, 1990), s. xii. Den følgende beskrivelse af NKGB/ 
MGB'ss aktiviteter i Danmark i efterkrigstiden bygger på oplysninger fra den afhoppede KGB-officer 
Vasilij Mitrokhin. Mitrokhin blev ansat i MGB i 1948, men efter nogle år blev han som straf for 
nogle åbenmundede bemærkninger forflyttet til tjenestens arkiv. I protest mod regimets forfølgelse 
af anderledestænkende besluttede han at oprette en hemmelig kopi af KGB's arkiv. Igennem 12 år, 
fra 1972 til 1984, tog han notater af de sagsakter, han havde adgang til, som han smuglede ud og 
gravede ned i beholdere ved sin datja uden for Moskva. Efter Sovjetunionens fald hoppede Mitrok- 
hin med sit arkiv af til Storbritannien, og senere offentliggjorde han sammen med historikeren 
Christopher Andrew dele af det i The Mitrokhin Archive. The KGB in Europe and the West (London, 
1999) og The Mitrokhin Archive II. The KGB and the World (London, 2005)(for Mitrokhins historie 
og hans arkiv, se Christopher Andrew & Vasilij Mitrokhin, The Mitrokhin Archive, s. 1-29). Mitrok- 
hin døde i begyndelsen af 2004 (”Sovjetunionens hemmeligheder; Berlingske Tidende, 5. februar 
2004). Mellem 1993 og 1999 modtog PET 79 notitser, som indeholdt oplysninger fra Mitrokhin om 

ledelsen i NKGB-hovedkvarteret (kaldet ”Centeret”) i Moskva en aktionsplan for 
NKGB's arbejde i Danmark. Den stedlige NKGB-afdeling (benævnt ”residentu- 
ret”) ved gesandtskabet i København havde bl.a. til opgave at følge den danske 
regerings indenrigs- og udenrigspolitik, forholdet til Sovjetunionen, Storbritan- 
nien og de skandinaviske lande, den britiske indflydelse i danske forhold og den 
danske regerings holdning til en nordisk forsvarsalliance. Residenturet skulle 
desuden ”kultivere” de danske efterretningstjenester og arbejde på den stedlige 
sovjetiske koloni. NKGB's muligheder for at udføre disse opgaver må imidler- 


danske statsborgere og danske forhold. PET efterforskede en række sager, og med Justitsministeri- 
ets godkendelse blev ni personer afhørt om deres forbindelser til KGB. PET, operationssag: Notits, 
13. marts 2002; ”Vedr.: [ - ] Emne: Konklusionsrapport på sager”, 12. august 2003. PET besluttede 
med støtte fra Embedsmandsudvalget for Sikkerhedsspørgsmål ikke at retsforfølge nogen danske 
statsborgere, fordi Mitrokhin-materialet indeholdt så få nye oplysninger, og fordi materialet ikke 
var egnet til at blive lagt frem i retten. Ibid., bilag 83: Referat af møde i Embedsmandsudvalget for 
Sikkerhedsspørgsmål 27. juni 1994; bilag 81: ”Vedr.: Danske statsborgere, der har været kultiveret/ 
hvervet af KGB”, 1. maj 2000; RB: Birgitte Stampe, 24. oktober 2007. Troværdigheden af Mitrokhins 
oplysninger er generelt vurderet til at være høj; således har PET vurderet, at 80 % af oplysningerne 
bekræftes af en anden tidligere KGB-afhopper, Oleg Gordijevskij. Ibid., bilag 84: ”Vedr.: [ - ]”, 24. 
november 1995. Det er imidlertid på sin plads at nævne flere mulige fejlkilder ved Mitrokhins ma- 
teriale. For det første tog Mitrokhin notater af KGB-rapporterne, der ofte omhandlede forhold, som 
han ikke havde førstehåndskendskab til, og som han flere år senere skrev rent. Det kan konstateres, 
at hans oplysninger om danske statsborgere i flere tilfælde indeholder åbenbare fejl og misforstå- 
elser. Ibid., bilag 84: ”Vedr.: [ - ]”, 24. november 1995; bilag 81: ”Vedr.: Danske statsborgere, der har 
været kultiveret/hvervet af KGB”, 1. maj 2000. I et tilfælde er den samme person omtalt tre steder i 
materialet med forskellige karakteristika. For det andet er flere af notitserne meget kortfattede, og 
ofte indeholder de ikke oplysninger om karakteren af kontakten med KGB eller KGB's formål med 
tilnærmelsen: Spørgsmålet er derfor, om de omtalte kontakter var mere uskyldige eller usikre, end 
det er beskrevet. Ibid., bilag 85: ”Notat om sagerne vedrørende de personer der er nævnt af [ - ]”. 
For det tredje er der et vigtigt kildeproblem med brugen af KGB-rapporter, idet de udstationerede 
KGB-officerer havde en tendens til at overdrive betydningen af deres kontakter. PET konkluderede 
i flere tilfælde, at KGB nok havde overdrevet betydningen af de danske kontakter. Ibid., bilag 101: 
”Vedr.: [ - ]. Emne: Konklusionsrapport på sagen”, 12. august 2003; bilag 99+34: ”Vedr.: Afhøring af 
[anonymiseret]”, 14. august 2003. For det fjerde er det vigtigt at understrege, at Mitrokhin (modsat 
Gordijevskij) ikke medbragte originale eller kopier af KGB-dokumenter, men kun sine egne nota- 
ter ved sin afhopning til England. Det er således ikke muligt at bekræfte troværdigheden af hans 
oplysninger. Officielle engelske og italienske undersøgelser har påpeget, at Mitrokhins oplysninger 
generelt var forældede og usikre, se Commissione parlamentare d'inchiesta concernente il ”dossier 
Mitrokhiv” e lattivitå d'intelligence italiana, dokument XXIII, nr. 10, bis: ”relazione di minoranza” 
(www.parlamenti.it/bicamerali/2/25/sommario.htm). 

tid have været begrænset, idet residenturet kun bestod af to mand — residenten 
(lederen) og en kodespecialist — og dets årlige budget var på 5.800 kr.';; 


NKGB/MGB-residenturet i København 1946-54'5 


År NKGB-officerer Budget gg Sek AN NE 
1946 2 5,800 kr. 
1950 15.000 kr. 
1952 3 4 3+ 
1953 4 4 


NKGB/MGB var således i de første år efter krigen optaget af at opbygge resi- 
denturet i København og at løse de ambitiøse opgaver, som var blevet stillet af 
ledelsen. Dette betød, at residenten var tvunget til at benytte sig af allerede ek- 
sisterende kontakter. Man reaktiverede det gamle agentnetværk, som var blevet 
opbygget i Danmark i mellemkrigstiden og i Sverige under besættelsen. De fleste 
af disse agenter var medlemmer af DKP, der takket være deres stillinger havde 
adgang til politiske oplysninger, som de videregav til NKGB/MGB.” Det frem- 
går ikke af materialet fra KGB's arkiv, hvor omfattende dette tidlige netværk var, 
men det bekræfter samtidens antagelse om, at kommunister i vigtige stillinger 
udgjorde en sikkerhedsrisiko på grund af partiets tætte ideologiske bånd til Sov- 
jetunionen. 

Der findes enkelte oplysninger om dette tidligere netværks virke under be- 
sættelsen. Den 21. september 1942 noterede lederen af Komintern, Georgi Di- 
mitrov, i sin dagbog, at han havde sendt et direktiv til ”Larsen (Danmark)”. Der 
er sandsynligvis tale om DKP's formand, Aksel Larsen, som på daværende tids- 
punkt arbejdede illegalt i Danmark efter det tyske angreb på Sovjetunionen den 


153 PET, operationssag: Rapport nr. 76, 12. november 1998. 
154 Ibid. 
155. Ibid.: Rapport nr. 79, 10. februar 1999. 

22. juni 1941 og den efterfølgende internering af de danske kommunister. Direk- 
tivet indeholdt instrukser om organiseringen af en speciel efterretningstjeneste, 
som skulle sende oplysninger til Komintern om politiske og militære forhold 
i Danmark og om tyskernes aktioner. Direktivet indeholdt også forholdsregler 
for, hvordan DKP skulle forholde sig over for englænderne. Som tidligere be- 
skrevet brød de amerikanske og engelske efterretningstjenester under den kolde 
krig dele af den kodede sovjetiske radiokommunikation fra 2. Verdenskrig og 
senere. I dette materiale findes en række meddelelser, der viser, at DKP havde en 
illegal radiosender, der i hvert fald frem til oktober 1943 kommunikerede med en 
sender i Moskva. Den danske operatør, der anvendte kaldesignalet Svend, holdt 
Moskva orienteret om tyske troppebevægelser og militærinstallationer, partile- 
delsens aktiviteter, de danske nazister og om den danske regerings afgang den 
29. august 1943.” 

En enkelt af agenterne fra begyndelsen af den kolde krig er beskrevet nær- 
mere i Mitrokhin-materialet. Agenten med kodenavnet Molodoj var født i Vla- 
divostok i 1914 og havde en russisk mor og en dansk far. Han forlod Sovjet- 
unionen som 12-årig, var dansk statsborger, og blev rekrutteret af NKVD i 1937. 
Da residenturet i København blev nedlagt året efter, blev han lagt på is, men 
kontakten blev genoptaget i 1946. Molodoj, havde til opgave at holde øje med 
britiske statsborgere, de danske efterretningstjenester og at finde egnede emner 
til rekruttering. Det er dog usikkert, hvor effektiv en agent han var, selvom resi- 
denturet betegnede ham som en værdifuld agent. Det fremgår af materialet, at 
han var bogholder i et cementfirma, hvorfor han næppe havde adgang til vigtige 
statshemmeligheder.'>” Molodoj var måske et eksempel på, at residenturet til tider 
overdrev sin indsats. I øvrigt er oplysningerne om NKGB/MGPB-residenturets 
virksomhed før 1950 få, hvilket formentlig er en afspejling af residenturets få res- 
sourcer og derfor begrænsede aktiviteter. 


156 The Diary of Georgi Dimitrov 1933-1949. Introduced and edited by Ivo Banac (New Haven & Lon- 
don, 2003), S. 243-244. 

157 PET, operationssag: Notits, 30. september 1974. 

158 PET, operationssag: Rapport nr. 41, 4. november 1994. 

Forbuddet mod registrering af lovlig politisk virksomhed 1945-1948 


I perioden mellem 1945 og 1947 synes REA ikke systematisk at have indsamlet 
oplysninger om eller at have registreret kommunisterne. Københavns Politis Af- 
deling D's kommunistarkiv fra mellemkrigstiden og besættelsens første år var 
forsvundet i forbindelse med tyskernes opløsning af politiet i september 1944 
og var ikke siden dukket op igen. REA's hovedopgave frem til 1947 bestod i at 
efterforske sager i forbindelse med retsopgøret efter besættelsen, og afdelingen 
førte i de første efterkrigsår et særligt nazistkartotek. Derimod skal der ikke have 
fandtes noget kartotek over kommunisterne.” 

Den militære efterretningstjeneste (Generalstabens og Marinestabens Efter- 
retningssektioner, GE og ME) fandt i efteråret 1945 tegn på, at Sovjetunionen 
med hjælp fra danske kommunister udførte efterretningsaktivitet i Danmark. 
Som en konsekvens blev militærets kontraefterretningsvirksomhed reorganise- 
ret, og den begyndte bl.a. at hverve meddelere, der kunne videregive oplysninger 
om DKP. I vinteren 1945-46 begyndte GE/ME at videregive oplysninger om sov- 
jetisk og kommunistisk aktivitet til REA, men da militæret tog skridt til at in- 
tensivere samarbejdet, var svaret fra REA'ss chef, statsadvokat Troels Hoff, ifølge 
GE/ME ”absolut negativt”. Hoff skal have oplyst, at ”han hverken turde, kunne 
eller for justitsministeriet måtte gå i gang med et arbejde, der var rettet mod den 
illegale, kommunistiske virksomhed?" Det var således ikke muligt for REA at 
overvåge og registrere kommunister. Spørgsmålet blev i stedet overladt til GE/ 
ME, der i oktober 1947 af den nytiltrådte socialdemokratiske forsvarsminister 


159 JM, P.O.-sag: Udateret referat af møde hos justitsministeren 11. februar 1947. Det understreges i en 
senere redegørelse fra REA: ”Afdelingen beskæftigede sig derimod ikke med politiske forteelser 
efter kapitulationen i noget betydeligt omfang” Det tilføjes, at de fleste kartoteker ikke havde over- 
levet besættelsen, ”hvorfor der i det væsentligste måtte startes på ny på bar bund” JM, P.O.-sag: 
Rigspolitichefens Efterretningsafdeling, ”Redegørelse”, 2. juni 1950. I forbindelse med den antikom- 
munistiske organisation ”Firmaets” aflytning af kommunisten Alfred Jensens lejlighed i midten 
af 1950'erne viste det sig, at Alfred Jensen hævdede, at DKP ved befrielsen i 1945 havde fået det 
materiale, som efterretningsafdelingen havde indsamlet om kommunisterne, udleveret. Sagerne 
var vistnok blevet videregivet til den russiske ambassadør Vetrov. H.C. Hansen skulle have beklaget 
sig over hele affæren til Alfred Jensen. PET, operationssag: Bilag 14, Arne Nielsen, Rapport, 26. 
september 1963. Der er i det bevarede arkivmateriale ikke fundet nogen beviser, der kan bekræfte 
Alfred Jensens historie. 

160 RA, FE's arkiv, P.A. Mørchs embedspapirer, kasse 2, læg 22: ”Redegørelse for den militære efter- 
retningstjenestes (generalstabens og marinestabens efterretningssektioner) udvikling siden den 5/5 
1945 med henblik på samarbejdet med rigspolitiet” [1950]. 

Rasmus Hansen fik til opgave at overvåge DKP af hensyn til forsvarets sikker- 
hed." 

I de første måneder af 1947 foregik der en debat om politisk registrering, og 
om politiet havde videreført besættelsestidens kommunistkartoteker. Under de- 
batten i Folketinget udtalte justitsminister Aage Elmquist, at politiet ikke regi- 
strerede danske statsborgeres ”lovlige politiske Virksomhed”? Justitsministeriet 
indskærpede efterfølgende forbuddet mod politisk registrering. I ministeriets 
cirkulære af 31. maj 1947 hed det, at politiets efterretningsvirksomhed havde til 
formål at afværge anslag mod statens sikkerhed og den indre orden, og at poli- 
tiet i den forbindelse skulle indhente oplysninger om bl.a. spionage, sabotage og 
5. kolonne-virksomhed. Det blev dog samtidigt understreget, at registreringen 
af de indsamlede oplysninger ”må ikke finde sted alene på grundlag af en per- 
sons lovlige politiske virksomhed”, og hvis der fandtes ”sådanne kartoteker eller 
lignende” skulle de tilintetgøres.” To oversigter fra første halvdel af 1948 over 
REAS arkiv viser, at afdelingen førte arbejdskartoteker over ”politiske urostifte- 
re” og ”yderligtgående revolutionære og personer kendt for overtr. af uroloven” 
men at der ikke fandtes et kommunistkartotek.'” 


Påskekrisen 1948 


I 1948 forværredes den internationale situationen markant: Stalin sendte et til- 
bud om en militærpagt med Finland, kommunisterne tog magten ved et kup i 
Tjekkoslovakiet i slutningen af februar, og der var en mulighed for, at det itali- 
enske kommunistparti ville vinde det kommende parlamentsvalg.” Blandt le- 


161 RA, FE's arkiv, P.A. Mørchs embedspapirer, kasse 2, læg 22: ”Redegørelse for den militære efter- 
retningstjenestes (generalstabens og marinestabens efterretningssektioner) udvikling siden den 
5/5 1945 med henblik på samarbejdet med rigspolitiet” [1950]. 

162 Preben Wilhjelm, Demokratiets vogtere. 50 års bestræbelser på kontrol med efterretningstjenesten 
(Centrum, 1999), s. 87-92. 

163 Justitsministeriet, Cirkulære til politidirektøren i København og politimestrene vedrørende politi- 
ets særlige efterretningsvirksomhed, 31. maj 1947. For en mere detaljeret beskrivelse af debatten og 
cirkulæret henvises til Kommissionens beretning, bind 2, om PET 1945-1968. 

164 PET, administrativ sag: ”Omordning af Efterretningstjenestens registratur”; 12. januar 1948 og 
12. juni 1948. 

165 Igor Lukes, "The Czechoslovak Intelligence Service and Western Reactions to the Communist Coup 
d'Etat of February 1948, Intelligence and National Security, vol. 8, no. 4, October 1993, S. 73-85; Igor 

dende vestlige politikere, efterretningsfolk og i pressen svirrede rygterne i marts 
1948 om kommende sovjetiske initiativer, bl.a. rettet mod Norge og Danmark. 
Under den såkaldte påskekrise i slutningen af marts 1948 iværksatte den danske 
regering en række beredskabsforanstaltninger rettet imod et eventuelt sovjetisk 
angreb eller kommunistisk kupforsøg sandsynligvis også med den hensigt at 
demonstrere sin forsvarsvilje og således opnå militær støtte i en eventuel kom- 
mende krise fra USA.'66 

Politiet blev også mobiliseret under påskekrisen. REA havde siden oktober 
1947 efterforsket oplysninger om hemmelige våbensmuglinger, og i flere poli- 
tikredse blev mandskabet sat i forhøjet beredskab for at beskytte militære for- 
lægninger mod eventuelle angreb fra de danske kommunister.”” Aksel Larsen 
påstod senere, at han var blevet skygget af en flok kriminalbetjente i påsken,”" 
men det blev kategorisk benægtet af rigspolitichefen,”” og PET's arkiv kaster 
ikke yderligere lys over spørgsmålet. Det fremgår dog, at REA må have holdt et 
vist øje med partiformanden, for i maj 1948 kunne man meddele den svenske 
tjeneste i Malm&, at Larsen forventedes at deltage i en kommunistisk kongres 
i Gåteborg.”” Påskekrisens vigtigste funktion for REA havde åbenbart været at 
benytte det øgede beredskab til at identificere nationalt upålidelige politifolk, 
som blev registreret i Centralafdelingen”" og at anvende de indhøstede erfarin- 
ger til at udarbejde en egentlig alarmeringsplan. Det sidste synes især at have op- 
taget de lokale kontaktmænd, der for adskilliges vedkommende mente at vide, at 
kommunisterne havde lavet lister på dem, muligvis med henblik på at likvidere 
dem i en krigssituation. Kontaktmændene diskuterede, om man ved en russisk 
besættelse skulle flygte vestpå eller ”blive og kæmpe til sidste mand …”. I Kolding 


Lukes, "The Birth of a Police State: The Czechoslovak Ministry of the Interior, Intelligence and 
National Security, vol. 11, no. 1, January 1996, s. 78-88. 

166 Nikolaj Petersen, ”Påskekrisen 1948, i: Bertel Heurlin og Christian Thune red., Danmark og det 
internationale system. Festskrift til Ole Karup Pedersen (Politiske Studier, 1989), s. 223-243. 

167 Peer Henrik Hansen og Jakob Sørensen, Påskekrisen 1948. Dansk Dobbeltspil på randen af den kolde 
krig (Høst & Søn, 2000), s. 64-68, 158-167. Rigspolitichefen, ujournaliseret: Fjernskrivermeddelelse 
fra Rigspolitichefen til samtlige politimestre, 10. marts 1948. 

168 ”Aksel Larsen blev 'skygget i Paasken, Information, 30. marts 1948. 

169 Information gættede på, at det kunne have været FE, der havde skygget Larsen (”Da Larsen blev 
'skygget” Information, 31. marts 1948), mens Jyllands-Posten, kun halvt i (aprils)spøg, foreslog, at 
det var NKVD, der var blevet træt af Larsen og havde planer om at give ham en enkeltbillet til Sibi- 
rien (”Larsens skygge, Jyllands-Posten, 1. april 1948). 

170 PET, personsag: Notits, 11. maj 1948. 

171 PET, emnesag: ”Beretning vedr. Kontaktmøde afholdt i Århus den 17. August 1948”. 

havde man organiseret en gruppe af pålidelige politifolk, der havde fået udleve- 
ret våben, og som stod i en vis forbindelse med antikommunistiske grupper med 
henblik på at gå under jorden og fortsætte modstanden i tilfælde af en fjendtlig 
besættelse.”” Frygten for en sovjetisk besættelse eller et kommunistisk kupforsøg 
var udbredt i REA i 1948. I det hele taget var frygten for, at Stalin nærede ekspan- 
sive hensigter, og at de hjemlige kommunister udgjorde en potentiel 5. kolonne, 
en vigtig del af den politiske diskurs og kultur i slutningen af 1940'erne og be- 
gyndelsen af 1950'erne, hvilket bl.a. afspejledes i samtidens politiske litteratur.” 
REAs trusselsbillede fremgår af flere beretninger fra 1948-49. Ifølge en rap- 
port fra REA, der blev videregivet til rigspolitichefen, vurderede Vestmagterne 
i sensommeren 1948 den sikkerhedspolitiske situation som ”meget alvorligt”. 
Spændingen omkring Berlin-krisen blev opfattet som voksende, og det vurdere- 
des, at den hidtil førte politik var ”formaalsløs”, og at man aller højest opnåede at 


2% »» 


træde Vande”. Ifølge REA ville beslutningen om den kommende politik blive 
taget nu, og tjenesten understregede situationens alvor: ”Som en Faktor i Over- 
vejelserne indgaar, at Krigen betegnes som uundgaaelig — ikke i den Forstand, 
at et eventuelt Krigsudbrud kan fikseres til i Oktober eller November 1948, men 
saaledes, at en Krigssituation maa paaregnes i Løbet af ca. 1 Aar.””" 

REAS frygt kom også til udtryk i en rapport om den kommunistiske trussel 
mod Skandinavien udarbejdet på et tidspunkt efter påskekrisen og afleveret til 
de amerikanske myndigheder. Ifølge REA havde Sovjetunionen i 1948 optrappet 
sine aktiviteter mod Skandinavien og havde oprettet en særlig nordisk sektion 
i Kominform, selvom ingen af de nordiske lande formelt var medlemmer. Den 
danske kontaktmand til Kominform var angiveligt den ledende DKP'er Martin 
Nielsen. Sovjetunionen skulle især have udvist interesse for det nordlige Norge, 


”,» 


172 Ibid.: ”Beretning fra Kontaktmøde afholdt i Kolding Onsdag den 28. Juli 1948”; ”Beretning fra Kon- 
taktmødet i Herning den 17. August 1948”. Se også Kommissionens beretning bind 5, vedrørende 
Stay-Behind og Firmaet. 

173 Alf Ross, Kommunismen og demokratiet (Fremad, 1946); K. K. Steincke, Kommunistene og — vi an- 
dre (Frit Forum, n.d. [c. 1946]); Erik Ib Schmidt, 30 års kommunistisk politik. En gennemgang og 
kritik (Munksgaard, 1948); Mirko Sedlak, Det kommunistiske kup i Czekoslovakiet (Fremad, 1949); 
Bruno Kalnins, Er Sovjet en socialistisk stat? (Fremad, 1949); Bjørn Svensson, Sådan er kommuni- 
sterne (Fremad, 1949); Ragnar Rudfalk, Jeg var arbejder i Sovjet (Fremad, 1951); Charles Orr, Stalins 
slavelejre. En anklage (Fremad, 1952). For eksempler på forsvar for kommunisterne se: Mogens Fog, 
Kommunisterne — og de andre; Ellen Hørup, Kapitalisme, kommunisme og krig (København, 1949). 

174 Rigspolitichefen, ujournaliseret: Notits, udateret, men vedrørende perioden 1. marts til 1. august 
1948. 

hvorfra man kunne kontrollere de Nordatlantiske søruter, den svenske jern- 
malm og det nordfinske område, hvor Sovjetunionen angiveligt havde 30.000 
mand under våben. REA beskrev, hvordan Sovjet var ved at opruste i det baltiske 
område og var i færd med at konstruere et gigantisk industriområde i Polen og 
Tjekkoslovakiet, der med tiden ville producere 40 gange så meget stål som Ruhr- 
området. Samtidig styrkede de skandinaviske kommunister båndene til Moskva, 
infiltrerede fagforeningerne og forsøgte at sabotere landenes økonomiske gen- 
opbygning ved at skabe uro og strejker på arbejdspladserne. REA understregede 
over for amerikanerne, at der eksisterede en reel fare for kommunistiske kupfor- 
søg: "Der er ikke nogen tvivl om, at de tætte forbindelser, som den skandinaviske 
kommunisme siden krigen har knyttet til den internationale kommunisme, og 
ikke mindst til de kommunistiske regimer i Sovjetunionen og Folkedemokrati- 
erne, i betydelig grad har bidraget til at radikalisere den kommunistiske aktivi- 
tet; og lidt efter lidt har folk accepteret ideen om at anvende politiske metoder i 
Skandinavien, som dem der blev anvendt i Prag””; Ifølge REAs trusselsbillede, 
sådan som det så ud kort efter påskekrisen, udviste Sovjetunionen en stigende 
interesse for det nordligste Skandinavien, og kommunistpartierne var blevet så 
radikaliserede, at de seriøst overvejede muligheden af at tage magten ved et kup. 

REAs rapporter til rigspolitichefen og de amerikanske myndigheder om 
situationen i 1948-49 skal sikkert ses i sammenhæng med den såkaldte ”War 
Scare” i 1948, hvor der gik rygter i vestlige regeringskredse om et kommende 
sovjetisk militærangreb. Forskningen i dag er generelt enig i, at Stalin primært 
var interesseret i at konsolidere sin position, da Sovjetunionen var for svækket 
efter 2. Verdenskrigs ødelæggelser til at starte en krig, og at han derfor fulgte 
en defensiv strategi, selvom han samtidig forsøgte at udbrede sin indflydelse til 
de ikke-kommunistiske lande.”? Enkelte historikere har argumenteret for, at op- 
lysningerne om de sovjetiske angrebsplaner i 1948 bevidst blev overdrevet for 


175. ”There is no doubt that the close ties which Scandinavian Communism has, since the war, acquired 
with international Communism, and not least of all with the Communism of Soviet Russia and the 
Peoples Democracies, have to a considerable degree served to make Communist activity even more 
radical; and little by little people have accepted the idea of adopting political methods å la Prague 
in Scandinavia, too” NA, RG59, Lot Files, Records of the Office of British Commonwealth and 
Northern European Affairs 1941-53, Subject Files, box 10: Memorandum, The Intelligence Depart- 
ment of the Danish State Police, udateret (men med vedhæftet følgeseddel, fra Jack D. Neal til Mr. 
Reinhardt dateret 14. december 1949). 

176 Se for eksempel Vojtech Mastny, The Cold War and Soviet Insecurity. The Stalin Years; DIIS, Dan- 
mark under den kolde krig, bd. 1, s. 597-599, 617-622. For en mere detaljeret diskussion af faren for 

at retfærdiggøre den vestlige militære oprustning.”” REA's rapporter synes da 
også at bygge på oplysninger fra andre kilder, formentlig udenlandske efterret- 
ningstjenester. Rapporten til de amerikanske myndigheder indeholder således 
oplysninger - om Kominforms nordiske afdeling, interessen for Nordnorge og 
jernmalmen og planerne om at skade den økonomiske genopbygning ved at 
skabe uro på arbejdspladserne — som er identiske med tidligere rapporter fra 
den norske Politiets Overvåkningstjeneste.”” Andre oplysninger kunne stamme 
fra udenlandske efterretningstjenester eller flygtninge fra Østeuropa. Selvom om 
flere af oplysningerne forekommer overdrevne, giver rapporterne et ganske godt 
indblik i den alarmistiske stemning, der fandtes blandt medarbejderne i REA i 
1948 og 1949. 


Kommunistregistreringen iværksættes 1948-1950 


I løbet af krisen blev der afholdt en række møder med deltagelse af ministrene og 
de højeste embedsmænd fra de departementer, der havde ansvaret for den ydre og 
indre sikkerhed. Et af de spørgsmål, der blev diskuteret, var samarbejdet mellem 
forsvaret og politiet.”? Således rejste statsminister Hans Hedtoft spørgsmålet på 
et møde med deltagelse af udenrigsminister Gustav Rasmussen, forsvarsminister 
Rasmus Hansen, justitsminister N. Busch-Jensen og finansminister H.C. Han- 
sen. Henstillingen førte til et møde mellem Justitsministeriets departementschef 
Eivind Larsen, Troels Hoff og repræsentanter fra GE/ME, hvor parterne indgik 
en mundtlig aftale, der bl.a. indebar, at REA skulle tage sig af den ”almindelige 
sikkerhedstjeneste i landet” bortset fra forsvarets personel.'? Det var således den 
forværrede internationale situation, der gav anledning til, at REÆs opgaver i for- 
bindelse med den indre sikkerhed blev genstand for drøftelser på regerings- og 


et sovjetisk militærangreb eller et kommunistisk kupforsøg, se det senere afsnit ”Frygten for en 
kommunistisk magtovertagelse 1945-50: En vurdering”. 

177 Se for eksempel Frank Kofsky, Harry S. Truman and the War Scare of 1948. A Successful Campaign 
to Deceive the Nation (New York (1993), 1995). 

178 "Trond Bergh og Knut Einar Eriksen, Den hemmelige krigen. Overvåkning i Norge 1914-1997 (Oslo, 
1998); bd. 1, s. 148-149, 224-225. 

179 Peer Henrik Hansen og Jakob Sørensen, Påskekrisen 1948, s. 87. 

180 RA, FE's arkiv, P.A. Mørchs embedspapirer, kasse 2, læg 22: ”Redegørelse for den militære efter- 
retningstjenestes (generalstabens og marinestabens efterretningssektioner) udvikling siden den 
5/5 1945 med henblik på samarbejdet med rigspolitiet” [1950]. 

embedsmandsniveau i marts 1948. Det er i denne sammenhæng, at man skal se 
REAS tidligste registreringer af kommunister i 1948. 

Kommunistregistreringen var fra starten godkendt af Justitsministeriet. Kom- 
missionen har i forbindelse med sin gennemgang af ministeriets arkivmaterialet 
fundet et papir dateret den 4. maj 1948. Det dokumenterer, at daværende depar- 
tementschef Eivind Larsen må have kendt til registreringen. Departementsche- 
fen har formodentlig orienteret daværende justitsminister Niels Busch-Jensen 
fra Socialdemokratiet om registreringen. Papiret er udformet som en form for 
”talepapir”, der er blevet udarbejdet i ministeriet, muligvis med henblik på mini- 
steriets og REAs mundtlige orientering af Københavns politidirektør, politime- 
strene og kontaktmændene om den nye politik. Det hedder i papiret: 


”4.5.1948 


FEE SEER EO NET ES] Ifølge de Erfaringer, der er indhøstet i de Lande, som er eller har 
været udsat for Pres fra sovjetrussisk Side, kan man ikke se bort fra Muligheden af, 
at Kommunistpartiet her i Landet eller i alt Fald dette Partis mere yderligaaende 
Fløj udøver eller forbereder sig paa at udøve en mere eller mindre vidtgaaende 
5” Kolonne-Virksomhed med en russisk Besættelse [i margen: eller lignende] for 
Øje. 

Under Hensyn hertil skal man meddele, at Justitsministeriets fortrolige Cirkulære 
af 31. Maj 1947 ikke er til Hinder for, at Politiet overvaager og registrerer yderlig- 
gaaende Medlemmer af Kommunistpartiet, hvorved bemærkes, at Justitsministe- 
riet er klar over, at det vil være praktisk vanskeligt eller endog ugørligt at drage en 
skarp Sondring mellem de Kommunister, der vil deltage i 5'Kolonne-Virksomhed, 
og dem, der stiller sig afvisende heroverfor?”” 


Papiret viser, at Justitsministeriet sanktionerede, at REA så bort fra 1947-cirku- 
lærets forbud mod rent politisk registrering og i stedet iværksatte en bred regi- 
strering af alle kommunister. Formuleringerne i papiret viser også, at registre- 
ringen ikke blev iværksat på grund af kommunisternes ideologi, men på grund 
af den frygt for 5. kolonnevirksomhed i forbindelse med en eventuel sovjetisk 
besættelse af Danmark, som var blevet fremkaldt under påskekrisen. Da det i 
praksis var vanskeligt at skelne mellem ”farlige” og ”ufarlige” kommunister og 
at forudse, hvordan de ville optræde i en eventuel fremtidig krisesituation, god- 
kendte ministeriet, at REA registrerede alle kommunister. 


181 JM, Departementschefens pengeskab, sag nr. 59: Dokument dateret 4.5.1948. 

I første omgang benyttede REA ”påskekrisen” (eller som den blev betegnet 
af en repræsentant fra Centralafdelingen: ”Påskebesøget”) som anledning til 
at identificere kommunister og andre, der kunne udgøre en sikkerhedsrisiko, 
blandt politipersonalet.”- Undersøgelsen viste, at der blandt politifolkene var 56 
kendte partimedlemmer eller udtalte kommunister, 45 kendte sympatisører og 
tre, der var mistænkt for at være kommunister eller sympatisører. Blandt kontor- 
personalet fandt man kun seks af alle tre kategorier.'% 

Samtidig påbegyndte REA registreringen af danske kommunister. Den vig- 
tigste kilde til denne operation er en notits fra januar 1951, som blev udarbejdet 
af en anonym medarbejder. Ifølge notitsens forfatter, der øjensynligt ikke havde 
kendskab til Justitsministeriets meddelelse, vedtog REAs ledelse på et tidspunkt 
i foråret 1948 at iværksætte registreringen. Den umiddelbare anledning skal have 
været den politiske udvikling i udlandet og i Danmark, hvilket passer godt med 
”påskekrisen” og frygten for en ny krig. Det fremgår, at dette skete ”i største 
Hemmelighed” af hensyn til forbuddet mod registrering i cirkulæret fra 1947, og 
fordi flertallet af personalet angiveligt skulle se med en vis sympati på de danske 
kommunister på grund af deres indsats i modstandsbevægelsen. I begyndelsen 
blev registreringen udført af en enkelt sagsbehandler, der senere blev suppleret 
med endnu én, den blev udført under dække af andre opgaver, og registreringen 
blev foretaget i et særligt arbejdskartotek, der blev opbevaret adskilt fra tjene- 
stens hovedkartotek.' 

Registreringen blev skjult ved, at de registrerede personers kort i hovedkarto- 
teket blev påført et særligt mærke, der for de få indviede henviste til det særlige 
arbejdskartotek. Det blev senere ændret til, at hovedkortet blev påført beteg- 
nelsen for den undergruppe, som den pågældende var registreret under.'5 Efter 
kort tid havde man registreret 4-5.000 kommunister i arbejdskartoteket. 2.000 


182 Under et besøg i Århus i august 1948 blev repræsentanter for Centralafdelingen spurgt, om der 
fandtes ”unationale” blandt personalet: ”W. svarede, at Oplysningerne fra ”Paaskebesøget” var re- 
gistreret hos os, og at der i et Par enkelte Kredse havde vist sig at være nogle faa Stykker, som man 
ikke kunde stole paa, men disse var jo kendt af Pm. Og Stationslederne, ligesom Kontaktfolkene jo 
var kendt med disse, saaledes at de Kunde tage sig i Agt for 5”Kolonne Folk” PET, emnesag: ”Beret- 
ning vedr. Kontaktmøde afholdt i Aarhus den 17'August 1948”. 

183 Rigspolitichefen, ujournaliseret: Notits, udateret, men vedrørende perioden 1. marts til 1. august 
1948. 

184 PET, administrativ sag, læg: Kartoteksproblemer c. 1/3 48: ”Vedr. Anlæg af Kommunist-Kartotek i 
R.E.A?, 11. januar 1951. 

185 Ibid.: Udateret notat uden titel. 

af disse navne stammede fra DKP's medlemskartotek i Odense, som REA i be- 
gyndelsen af 1948 var kommet i besiddelse af. Samtidig besluttede ledelsen i REA 
at oprette et rømningsarkiv i tilfælde af en sovjetisk besættelse af Danmark. Alle 
de hidtil udskrevne kartotekskort blev mikrofilmet, og filmen blev derpå blev 
deponeret uden for Politigården.” REAsS registrering af kommunister foregik i 
et spændingsfelt mellem, hvad regeringen fortalte offentligheden, og hvad den 
ønskede. På den ene side havde justitsministeren erklæret over for Folketinget, 
og ministeriet havde efterfølgende udsendt et cirkulære til politimestrene, der 
fastslog, at politiet ikke registrerede personer alene på grund af deres lovlige 
politiske virksomhed. På den anden side havde regeringen under ”påskekrisen” 
opfordret forsvaret og politiet til at koordinere deres indsats i forbindelse med 
opretholdelsen af den indre sikkerhed, og Justitsministeriet ophævede med sin 
”meddelelse” registreringsforbuddet i cirkulæret. Regeringen ønskede en skær- 
pet overvågning af kommunisterne, men man ønskede ikke at nedfælde dette i et 
nyt cirkulære eller en skriftlig instruks. Hvis registreringen af kommunister, der 
skete alene på grund af deres politiske tilhørsforhold — hvilket må siges at have 
været i modsætning til justitsministerens offentlige erklæring og ordlyden af cir- 
kulæret — blev opdaget, kunne politikerne og embedsmændene således hævde, 
at det var foregået på REAs eget initiativ.” 

Dette bragte REA i en usikker position, hvilket blev afspejlet i Centralafdelin- 
gens orienteringsbesøg i politikredsene. Allerede kort efter ”påskekrisen” kunne 
Centralafdelingens rejsehold berette, at der foregik en vis registrering af kom- 
munister i politikredsene, men den var ikke særlig systematisk: 


”En almindelig Registrering af Partiets Medlemmer finder ikke Sted i nogen Poli- 
tikreds. Man holder Øje med de Kommunister, som man anser for ”farlige”, men 
det er mit Indtryk, at man herved kun sigter til Kommunister, som er særlig ivrige 
eller aktive i propagandamæssig Henseende. Saavidt jeg kan se, har man intetsteds 


186 Ibid.: ”Vedr. Anlæg af Kommunist-Kartotek i R.E.AZ, 11. januar 1951. 

187 I forbindelse med en NATO-sikkerhedsinspektion i 1966 blev det oplyst fra dansk side, at registre- 
ringen af kommunister begyndte efter kuppet i Prag i 1948, og at det først var i 1951, at kommu- 
nisterne blev hovedmålet for registreringen. UM, 103.N.15: Report by the NATO Security Bureau 
of an Inspection on Security Arrangements and Their Operation in Denmark, May 1966. Det er 
i overensstemmelse med, at registreringen startede på et ad hoc-niveau i 1948, men at den først 
blev sat i system med reorganiseringen i 1951 og udstedelsen af den nye instruks i januar 1952, der 
ophævede registreringsforbuddet fra 1947. 

i Provinsen Opmærksomheden henvendt paa Kommunister, som kan anses for 
”188 


egentlig farlige. 


På møderne i politikredsene i sommeren 1948 var det et gennemgående tema, 
at de lokale kontaktfolk gav udtryk for, at de følte sig i en udsat situation, når de 
indsamlede og indberettede oplysninger om medlemmerne af et lovligt politisk 
parti. De ønskede at få den nødvendige opbakning, og de bad derfor om, at der 
blev udsendt et nyt cirkulære. Repræsentanter fra Centralafdelingen svarede, at 
Justitsministeriet havde lovet at udarbejde et nyt cirkulære, som skulle foreligge 
senest i august 1948.” Centralafdelingens repræsentanter oplyste ved en lejlig- 
hed, at arbejdet var blevet iværksat ”under Pi Hoffs Ansvar”; da man ikke mente 
at kunne vente på de nye retningslinjer.”” Set i lyset af det formodede talepa- 
pir fra den 4. maj 1948 skal formuleringen sandsynligvis forstås således, at Hoff 
mundtligt havde fået regeringens og ministeriets godkendelse, men at han tog 
ansvaret for den igangsatte operation, hvis den skulle blive afsløret.” Det var et 
gennemgående træk ved kontaktmøderne i 1948, at deltagerne ofte ikke omtalte 
kommunisterne eller registreringen direkte. Således oplyste en repræsentant fra 
Centralafdelingen, at nogle politikredse stadigt manglede at indsende lister over 
”K.Folk”, og han tilføjede, at ”man selvfølgelig ikke kunde anmode direkte om 
Indsendelse af saadanne Oplysninger?” 

Omkring 1948-49 udsendte REA en ”erindringsliste” til kontaktmændene, 
hvor man fra centralt hold tolkede bestemmelserne i 1947-cirkulæret. Det hed 
heri, at selvom de politiske partier selvfølgelig skulle have ret til at virke ugeneret 
og uforstyrret af REA, var det tjenestens opgave at interessere sig for revolutio- 
nære grupper inden for partierne, som kunne antages at ville benytte sig af ulov- 
lige midler, såsom sabotage, våbenmagt og ulovlige strejker. Det blev herefter 
præciseret: ”Politiske kartoteker maa vi ikke føre; men der er selvfølgelig intet 
til hinder for, at man følger Medlemmerne af de ovenfor nævnte revolutionære 


188 Rigspolitichefen, ujournaliseret: Notits med påskriften 15/4 48. 

189 PET, emnesag: ”Fælles Kontaktmøde for 5. Distrikt afholdt i Aalborg d. 3. Juli 1947” [1948]; ”Beret- 
ning fra Kontaktmøde afholdt i Kolding Onsdag den 28'Juli 1948”; ”Beretning fra Kontaktmådet i 
Herning den 17. August 1948”. 

190 Ibid.: ”Beretning vedr. Kontaktmøde afholdt i Aarhus den 17'August 1948”. 

191 Det fremgår af et notat udarbejdet af PET-chefen Arne Nielsen i december 1969, at det var kutyme, 
at Justitsministeriet ville tildele PET-chefen en politimesterstilling, hvis denne blev nødt til at tage 
ansvaret for en fejlslagen operation og gå af. Se Kommissionens beretning, bind 3, om PET's regi- 
streringer 1968-1989. Det vides ikke, om der fandtes en sådan form for ”faldskærm” i Hoffs tid. 


192 PET, emnesag: ”Beretning vedr. Kontaktmøde afholdt i Aarhus den 17'August 1948”. 

Grupper og som politiske Urostiftere eller politiske Spektakelmagere fører dem i 
Arbejdskartoteker””% Det synes at have været en bevidst overvejelse, at tjenesten 
ved at notere yderligtgående personer i arbejdskartoteker frem for at registrere 
dem i hovedkartoteket undgik at bringe sig i en modsætning til 1947-cirkulæ- 
ret. 

I efteråret 1949 blev Centralafdelingens kommunistkartotek gennemgået og 
revideret af en lille arbejdsgruppe. Årsagen var, at en stor del af de indsamlede 
oplysninger blev vurderet som usikre, og det blev bestemt, at man fremover kun 
ville registrere personer ”om hvem der forelå positiv oplysning om, at vedkom- 
mende var medlem af DKP eller DKU” Samtidig oprettedes et stort antal spe- 
cialkartoteker over abonnenter, medlemmer af frontorganisationer, deltagere i 
kommunistiske aktiviteter, osv. Kartoteket blev betegnet ”gruppe II, og hvert 
specialkartotek havde sin underkategori. Således henviste underkategorien ”II- 
1a-4D” til, at den pågældende person var registreret i specialkartoteket over 
medlemmer af Dansk-Russisk Samvirke. På samme måde betød ”II-1b-2D”, at 
vedkommende var registreret i specialkartoteket over abonnenter af kommu- 
nistiske blade. De vigtigste specialkartoteker var betegnet ”II-1a-2” og ”II-1a-3% 
der indeholdt navnene på de personer, der ”bevisligt eller må anses for at være 
medlemmer” af henholdsvis DKP og DKU.”+ I 1950 bestod REAs hovedkartotek 
af 100.000 kort, og i ”gruppe II-kartoteket” var der registreret 20.000 personer.” 
Ifølge en oversigt fra 1952 fandtes der på dette tidspunkt 62 specialkartoteker 
over kommunistiske medlemmer, organisationer og aktiviteter. Dertil kom flere 
kartoteker over internationale og illegale kommunistiske organisationer.”f En 
svaghed ved denne opdeling af kommunistkartoteket i specialkartoteker var, at 


193 PET, ujournaliseret: ”Erindringsliste for kriminalpolitiet vedrørende efterretningsvirksomheden i 
politikredsene” (udateret, ca. 1948). 

194 PET, administrativ sag, læg: Kartoteksproblemer c. 1/3 48: ”Oversigt over de under gruppe II hø- 
rende specialkartoteker”, 4. oktober 1951. PET, emnesag: Notitser af 18. november 1949, 5. december 
1949, 7. december 1949 og 14. december 1949. 

195 PET, administrativ sag: Usigneret og udateret notits (ca. 1950). Tallet på 20.000 registrerede er også 
nævnt i: PET, emnesag: ”Referat af stationsleder- og kontaktmøde i Kolding den 17. februar 1950”; 
”Referat af kontaktmøde i Viborg den 3. april 1950”. 

196 PET, administrativ sag: ”Arbejdskartoteker oprettedes i sin tid i REA i et antal og således som føl- 
ger”, 29. november 1952. Endvidere ibid.: ”Hovedkartoteket. Fortegnelse over benyttede og førte 
arbejdskartoteker”, udateret; ”Vejledning i brug af politikreds-arbejdskartoteket (PA), januar 1949; 
”I gr. III behandles følgende emner, i tilslutning til hvilke der føres specialkartoteker”, 4. oktober 
1951. 

det kunne være vanskeligt for de involverede medarbejdere at danne sig et sam- 
let billede af kommunismens stilling. Dertil kom, at afdelingen brugte mange 
ressourcer på at fordele og registrere de indhentede oplysninger, og at personalet 
ikke havde tid nok til at bearbejde oplysningerne eller arbejde udadvendt med 
kilder og lignende.” I slutningen af 1949 blev det besluttet at oprette et såkaldt 
”anholdelseskartotek” over kommunister, der skulle interneres i tilfælde af en 
international krise eller krig.”” Det fremgår af senere oplysninger, at politiet på 
dette tidspunkt i samarbejde med hjemmeværnet udarbejdede anholdelseslister 
til brug for ”en given situation”, dvs. en krigslignende situation.” 

Samtidig med revisionen i efteråret 1949 ændredes Centralafdelingens in- 
strukser til politikredsene, således at de svarede til det formodede talepapir fra 
den 4. maj 1948. Det forlød nu, at Justitsministeriet støttede registreringen af 
kommunisterne, og at man derfor kunne se bort fra cirkulæret fra 1947. Det 
blev samtidigt understreget, at ingen politifolk ville få problemer på grund af 
registreringen. Det blev således oplyst af Centralafdelingens repræsentant på et 
møde i februar 1950, ”at det primære var at holde opsigt med et vist politisk parti, 
og at der nu ikke toges hensyn til cirkulæret af 31/5-47. Dette var i fuld forståelse 
med J.M., der billigede registreringen. Ingen kontaktmand eller politimester ville 
komme til at stå til ansvar for registreringen?” Ifølge rejseholdets orienteringer 
af kontaktfolkene var forklaringen på ministeriets modvilje mod at udsende et 
nyt cirkulære, at ministeriet ikke ønskede skriftligt at sanktionere registreringen 
af medlemmerne af et lovligt politisk parti. Ifølge et mødereferat erklærede Cen- 
tralafdelingens repræsentant, ”at forholdene ikke er de samme som i 1947, men 
JM er ikke glade for at sende et nyt cirkulære ud, men man står bag ved os under 
alle omstændigheder, blot ikke skriftligt”>" Justitsministeriet stod i en vanske- 
lig situation, idet forbuddet mod registrering af lovlig politisk virksomhed var 
blevet udsendt på et tidspunkt, inden den internationale situation forværredes. 
I 1948 var modsætningerne mellem blokkene tydelige, og de danske kommu- 
nister blev anset for at udgøre en mulig sikkerhedsrisiko. En formel ophævelse 


197 Ibid.: Udateret notits uden titel. 

198 Ibid.: Notits, 19. oktober 1949. 

199 Se Kommissionens beretning, bind 5, om Stay-Behind og Firmaet. Spørgsmålet om internerings- 
planer for kommunisterne vil blive behandlet senere. 

200 PET, emnesag: ”Kontaktmødet i Ringkøbing Politikreds den 10/2-50”; ligeledes, ”Kontaktmødet i 
Odense den 21/11-49”; ”Beretning vedrørende kontaktmøde i Nykøbing Falster den 18. marts 1950”; 
”Referat af kontaktmøde i Viborg den 3. april 1950”. 


201 Ibid.: ”Referat af Stationsleder- og kontaktmøde i Kolding den 17. februar 1950”. 

af forbuddet ville imidlertid indebære, at ministeriet på skrift skulle tillade en 
registrering af lovlig politisk virksomhed. Løsningen var derfor, at ministerens 
udtalelser og cirkulæret fra 1947 blev stående i uændret form, samtidig med at 
ministeriet mundtligt sanktionerede registreringen. Ifølge et medlem af rejse- 
holdet var ministeriet ”ikke glad” ved at skulle ændre cirkulæret, ”idet man ikke 
ønskede at udsende et supplement, hvori man gav besked på registrering af et 
lovligt politisk partis medlemmer?>” Instruksen til politikredsene var derfor, at 
de skulle ”se bort fra cirkulærets ordlyd, og arbejde med opgaverne”-% 


Overvågningen af DKP etableres 


Der findes kun bevaret enkelte kilderapporter fra den tidligste kolde krig i PET's 
arkiv, og det er derfor kun muligt at skitsere omfanget og arten af REAs overvåg- 
ning af DKP fra 1945 til 1950. Tjenesten synes i betydelig grad at have anvendt 
åbne kilder: For eksempel indsamlede man avisudklip om Aksel Larsens uden- 
landsrejser, deltagelse i hemmelige kommunistiske møder og hans offentlige ta- 
ler.-% Kontaktmændene indsendte fotografier af kendte kommunister fra lokale 
blade.” REA og dets forbindelser overvågede også offentlige kommunistiske 
møder; for eksempel overvågede man i marts 1949 et møde i Odense med del- 
tagelse af Aksel Larsen og en svensk kommunist, hvor der dog ikke blev sagt no- 
get opsigtsvækkende.” I Roskilde modtog den stedlige kontaktmand læserbreve 


202 Ibid.: ”Beretning vedr. Kontaktmødet i Århus den 4. april 1950”. 

203 Ibid.: ”Beretning vedr. Kontaktmødet i Århus den 4. april 1950”. Begivenhedsforløbet fra 1947 til 
1952, hvor regeringen erklærede én ting overfor offentligheden, men gjorde det modsatte, rejser 
spørgsmålet, om det overhovedet er muligt at udforme offentlige retningslinjer for efterretnings- 
tjenestens virke. Dette problem blev formuleret på følgende måde af en politimester i 1951: ”Han 
mente dog som privatmand at kunne sige, at vanskelighederne ved dettes cirkulæres udformning 
bestod i, at de beføjelser, der måtte kræves for at dække det efterretningsmæssige arbejde fuldt, 
næppe ville kunne udformes uden at komme i strid med demokratiets ånd. Yderligere var det po- 
litimesterens private mening — hvad han udtrykkelig betonede — at et efterretningsvæsen i en de- 
mokratisk stat for en stor del måtte findes [sic] sig i [at] arbejde ”illegalt” Ibid.: ”Referat af distrikts- 
møde på Søgaardhus den 10/12 1951”. 

204 PET, personsag. 

205 PET, emnesag: ”Referat af Stationsleder og kontaktmøde i Kolding den 17. febr. 1950”. 

206 Ibid.: ”Beretning vedrørende kontaktmandsmøde i distrikt VIP; 29. august 1950. 

207 PET, personsag: Ekstrakt-notits, 13. marts 1949. For et andet eksempel: JM, ujournaliseret: ”D.K.P's 

fra kommunister, annoncer om møder og referater af kommunistiske møder fra 
en journalist på Roskilde Tidende.7” 

REA synes at have haft et betydeligt antal kontakter og meddelere i og om- 
kring DKP. Tjenesten var for det første på udkig efter kommunister, der havde 
forladt partiet i utilfredshed eller var blevet ekskluderet, og som derfor var vil- 
lige til at videregive deres viden om DKP.” For det andet synes man at have haft 
en vis succes med at infiltrere eller hverve medlemmer i lokalafdelingerne. En 
række oplysninger om partiets økonomi viser, at REA's meddelere må have haft 
adgang til DKP's regnskaber i afdelingerne i Århus og Thisted amter og i Køben- 
havns 4. distrikts 26. afdeling.”” REA modtog også en underhåndsmeddelelse 
om diskussionerne i lokalafdelingerne om partiets stilling til titoismen.7” Flere 
meddelere kunne viderebringe mere generelle oplysninger om forholdene i DKP, 
hvilket indikerer, at de befandt sig i eller havde kontakter til partihuset i Dron- 
ningens Tværgade. Således modtog REA i 1949 oplysninger om en række perso- 
ner, der angiveligt var registreret i et kartotek over DKP's tillidsmænd i styrelser 
og institutioner, som blev opbevaret i partibygningen.>” Meddelere anslog i 1949 
DKP's medlemstal til at være omkring 20.000,77 og i februar 1950 meddeltes det 
under hånden, at man inden for ledelsen overvejede at sælge partihuset pga. den 
dårlige økonomi.” Andre kilder oplyste om modsætningsforholdet mellem Al- 
fred Jensen og Aksel Larsen,” at Ib Nørlund skulle være højt anset i Moskva, og 
at man i DKP frygtede Richard Jensen og dennes kontakter i Sovjetunionen, ”? 
og ”private kilder” holdt REA underrettet om Larsens ophold i Tjekkoslovakiet 
i sommeren 1949.7Y 


208 JM, P.O.-sag: Notits, 3. november 1952. 

209 Landarkivet for Sønderjylland, Efterretningstjenesten 1937-1958 under politimesteren i Aabenraa, 
pakke 1: Notits, 9. november 1948. 

210 PET, emnesag: ”Kommunismen i Danmark i 1949”, Beretning nr. 1/1950. 

21 Ibid.: ”Kommunismen i Danmark i perioden 1. januar-1. april 1950”, Beretning nr. 2/1950. Titoismen 
havde navn efter den jugoslaviske leder Tito, og den fremhævede den nationale vej til kommunis- 
men, uafhængighed af Sovjetunionen og decentralisering af økonomien ved hjælp af arbejderråd. 
Det kom til et brud mellem Stalin og Tito i 1948. 

212 PET, ujournaliseret, PET's interne referater: Møde i koordinationsudvalget den 9. marts 1959 og 
den 7. marts 1960. 

213 PET, emnesag: ”Kommunismen i Danmark i 1949”, Beretning nr. 1/1950. 

214 Ibid.: ”Kommunismen i Danmark i perioden 1. januar-1. april 1950”, Beretning nr. 2/1950. 

215 PET, personsag: Notits, ca. 5. juni 1949. 

216 Ibid.: Notits, 20. maj 1949. 

Et par meddelere er beskrevet nærmere: Den ene var i 1936 blevet ekskluderet 
fra DKP, men følte sig stadig som kommunist, hvilket altså ikke hindrede ham i 
at fortælle efterretningstjenesten om splittelsen mellem Alfred Jensens Komin- 
form-troende fløj og Larsens nationalkommunister.”” Den anden var et tidligere 
medlem af DKP i Randers, der havde forladt partiet, efter at Ib Nørlund havde 
anklaget ham for at arbejde for andre interesser. Den pågældende havde øjen- 
synligt solgt oplysninger til FE, hvilket Nørlund var kommet under vejrs med, 
da FE havde været så uforsigtig at sende et brev til kilden på dennes arbejds- 
plads, hvor der arbejdede to kommunister. Kildens oplysninger, der bl.a. bestod 
af referater af DKP's amtskonference og skolingskurser, blev overdraget til en 
mellemmand mod betaling, og kilden var uvidende om, at materialet gik videre 
til REA.7” Det lykkedes dog aldrig REA at penetrere eller hverve en meddeler 
tæt på toppen i DKP. I 1950 opfordrede centralledelsen til, at man fik en medde- 
ler inden for f.eks. centralkomitéen: ”Det skulle ikke mangle på pengemidler til 
en sådan opgave.” Det fremgår også af REAs beretninger, at den socialdemo- 
kratiske oplysnings- og propagandatjeneste Arbejderbevægelsens Informations- 
Central (AIC) må have været hovedkilden til oversigterne over kommunisternes 
indflydelse i de københavnske fagforeningsbestyrelser.>” 

Der er kun bevaret et enkelt eksempel på en vellykket aflytningsoperation fra 
denne periode. Københavns Politis Afdeling E havde mod en mindre betaling 
etableret et samarbejde med den tekniker, der satte højtalere op på kommunisti- 
ske møder i København. Han tilsluttede afdelingens stålbåndoptagere med det 
resultat, som afdelingen med tydelig stolthed rapporterede, at ”bortset fra Land 
& Folks bygning, var der faktisk ikke et sted i København, hvor man ikke havde 
indpas og kunne aflytte de kommunistiske møder?”>> Citatet understreger, at det 
således ikke lykkedes for tjenesten at etablere aflytning af det vigtigste mål, par- 
tibygningen i Dronningens Tværgade. Det var først i slutningen af 1960'erne, at 
PET planlagde en sådan operation mod DKP. 


218 Ibid.: Notits, 9. juni 1949. 

219 PET, emnesag: ”Beretning angående rejse i dagene 6. til 8. november 1950”, 10. november 1950. 

220 Ibid.: ”Beretning vedr. Kontaktmødet i Århus den 4. april 1950”. 

221 PET, emnesag: ”Kommunismen i Danmark i 1949”, Beretning nr. 1/1950; ”Kommunismen i Dan- 

Den tidlige overvågning på lokalt plan: Sønderjylland 


I 1945 etableredes en særlig efterretningsafdeling for Sønderjylland under po- 
litimesterembedet i Aabenraa. Denne lokale efterretningstjeneste, der modtog 
oplysninger fra de sønderjyske politikredse, og som selv rapporterede til REA, 
havde først og fremmest til opgave at overvåge det tyske mindretal, men i slut- 
ningen af 1940'erne interesserede man sig i stigende grad for de stedlige kommu- 
nisters aktiviteter. Den første chef for afdelingen var politimester Ernst Brix, som 
i 1951 overtog ledelsen af PET.” Den sønderjyske efterretningstjenestes arkiv er 
bevaret, og det kan bruges til at tegne et billede af, hvordan den tidlige kommu- 
nistovervågning fungerede på lokalt plan. 

I Sønderjylland begyndte man allerede kort efter befrielsen at overvåge of- 
fentlige kommunistiske møder. I august 1945 indsendte politimesteren i Tønder 
referater af to møder afholdt af henholdsvis DKP og Dansk Samling. Ved det 
kommunistiske møde havde Aksel Larsen, minister i befrielsesregeringen, været 
hovedtaler.”+ Fra efteråret 1947 synes overvågningen af kommunistiske møder 
at være foregået mere systematisk.”> Afdelingen bidrog også til REAs forsøg på 
at kortlægge DKP's virksomhed. I november 1950 anmodede Centralafdelingen 
kredsene om at indsende eventuelle oplysninger om medlemmerne af partiets 
ledende organer og om partiets medlemstal.” Afdelingen identificerede også 
sønderjyder, der havde indsendt nytårshilsner til DKU's blad Fremad, og kom- 
munistiske kandidater og stillere til byrådsvalget i Aabenraa.7” 

En del af den sønderjyske efterretningstjenestes tid gik med at indhente op- 
lysninger om de lokale kommunister, og materialet viser, at folk ofte blev noteret 
i kartotekerne på et temmelig spinkelt grundlag. En del af oplysningerne sy- 
nes således at stamme fra lokale rygter, de er for det meste ubekræftede, og det 
fremgår ikke, hvem kilden var. For eksempel blev der udarbejdet en notits om 
en arbejdsformand, der blev antaget for at være kommunist, da han opbevarede 


223 Se Kommissionens beretning, bind 11, om den yderste højrefløj 1945-1989 (Den politiske overvåg- 
ning i Sønderjylland 1945-ca. 1955). 

224 Landsarkivet for Sønderjylland, Efterretningstjenesten 1937-1958 under politimesteren i Aabenraa, 
pakke 1: Politimesteren i Tønder til Politikommandøren i Aabenraa, 18. august 1945, med vedlagte 
rapporter. 

225 Ibid.: Rapporter dateret 16. september 1947, 30. marts 1948, 2. juli 1948 og 5. marts 1950. 

226 Ibid.: ”Vedr. DKP og DKU”, 15. november 1950, mærket Haster. Strengt fortroligt. 

227 Ibid.: Navnelister fra 1946 og 1947: ”Liste over personer, der sender nytårshilsner i k. bladet ”Frem- 

et flag med hammer og segl i sin lejlighed.” En typograf blev beskrevet som 
”uden skrupler i politisk henseende”; mens en kranfører blev indberettet, fordi 
han var en dårlig betaler, provokerende i sin optræden, utilpasset, kværulant og 
”har k. interesser”? En uldtøjssælger kom i kartoteket, fordi han havde sagt, at 
Atlantpagten ikke var noget værd,” og nevøen til den lokale DKP-afdelingskas- 
serer fik følgende skudsmål med på vejen: ”Han synes at være noget tilbage og 
lejer med børnene i gaden. Han går med fredsduen i knaphullet”>> Som et mere 
kuriøst eksempel på afdelingens personkarakteristikker skal nævnes forklarin- 
gen på, hvorfor en maskinmester blev betegnet som nationalt pålidelig: ”Han 
interesserede sig ikke for politik formentlig på grund af umodenhed på dette 
område (hjemmet var radikalt)?” Alle disse personer blev formentlig opført i 
afdelingens arbejdskartotek, men det fremgår ikke, hvor mange, der blev regi- 
streret i REÆs hovedkartotek. 

Afdelingen undersøgte også forskellige påstande om mistænkelige aktivite- 
ter. Samtidig med, at Folketinget vedtog Danmarks tilslutning til Atlantpagten, 
forlød det, at mange af DKP's afdelingsledere var kaldt til København, og at der 
foregik en livlig aktivitet i partihuset. Den efterfølgende undersøgelse i Aabenraa 
afdækkede imidlertid ingen tegn på unormal aktivitet: Den lokale leder af DKP- 
afdelingen var syg, og hendes mand, der var tarmmester og samtidig afdelingens 
kasserer, og som blev betegnet som noget enfoldig, var stadig på arbejde. I øvrigt 
var der så få kommunister i byen, at det ikke var muligt at arrangere noget som 
helst imod Danmarks tilslutning til Atlantpagten.”;" Ved en anden lejlighed blev 
det meddelt, at kommunisterne holdt møde i en lejlighed. Selvom politiet holdt 
øje med vinduerne og åbenbart fik en nabo til at lytte efter lyde, lykkedes det ikke 
at af- eller bekræfte oplysningen. 

Endelig holdt man sig orienteret om de særlige forhold, der fandtes i græn- 
selandet. Man fulgte således de kommunistiske aktiviteter i Sydslesvig, danske 


228 Ibid.: Notits, 30. november 1948. 

229 Ibid.: Kort mærket ”K”, 10. november 1948. 
230 Ibid.: Kort dateret 1. december 1950. 

kommunisters kontakter til kammeraterne i syd, forsøg på at passere grænsen 
illegalt og indsmugling af kommunistisk propaganda fra Østzonen.>' 


Tidlige arbejdskartoteker i politikredsene 


Da REA i foråret 1948 begyndte at registrere kommunister, oprettede kontaktfol- 
kene i politikredsene også forskellige former for kartoteker, hvor de opbevarede 
de indsamlede oplysninger. Der synes ikke at have været noget ensartet præg 
over etableringen og udviklingen af disse arbejdskartoteker. Der var allerede i 
1948 store forskelle mellem politikredsenes praksis. I maj 1948 fik REAs kon- 
taktmand i Korsør frastjålet en håndfuld kartotekskort fra en skuffe i sit skrive- 
bord. REAs efterforskning af sagen viste, at kontaktmanden på dette tidspunkt 
førte et arbejdskartotek med navnene på kommunistiske stillere og deltagerne på 
et kommunistisk kvindemøde i Slagelse.” Under et kontaktmandsmøde i Aal- 
borg i juli 1948 blev det oplyst, at kontaktmanden i Nykøbing Mors ikke havde 
noget kartotek, og at politimesteren var imod noget sådant. Kontaktmanden 
i Sæby havde heller ikke noget egentligt kommunistkartotek, men han havde 
visse "skriftlige optegnelser”, mens man i Frederikshavn havde ”private notater”. 
Kontaktmændene i Hurup, Nørresundby, Hjørring og Aalborg var alle af den 
opfattelse, at et kartotek var nødvendigt, men at det skulle holdes hemmeligt og 
begrænses til det absolut nødvendige, f.eks. til fortegnelser over kommunistiske 
stillere.” I Randers affotograferede man i 1950 kartoteket og skjulte filmen på et 
sikkert sted i byen.” En forespørgsel fra Centralafdelingen viste, at kartotekerne 
i politikredsene blev opbevaret under meget forskellige forhold: Flere kontakt- 
mænd havde lejet bankbokse eller havde et stålskab på kontoret, men flere andre 
opbevarede det fortrolige materiale i skrivebordsskuffer på kontoret, og en en- 
kelt forklarede, at han havde det liggende i en skuffe i hjemmet.7” 

På et tidspunkt i begyndelsen af 1950'erne forsøgte Centralafdelingen at ud- 
arbejde retningslinjer for politikredsenes kartoteker og arkiver, og i den forbin- 


236 Ibid.: Notitser dateret 6. februar 1947, 20. februar 1947, 15. januar 1948, 21. oktober 1948, 23. septem- 
ber 1949, 24. oktober 1949, 17. juni 1950, 6. september 1951 og 18. februar 1952. 

237 PET, emnesag: Rapport, 31. maj og 15. oktober 1948. 

delse søgte man at danne sig et overblik over indholdet af kartotekerne i fem 
politikredse: Odense, Kolding, Vejle, Århus og Nykøbing Mors. Undersøgelsen 
viste store forskelle i organiseringen af kartotekerne, hvor nogle kredse havde 
opbygget deres systemer som kopier af Centralafdelingens kartoteksordning, 
mens andre havde opbygget deres helt egne systemer. Det var imidlertid et fæl- 
les træk ved alle systemerne: De bestod af et hovedkartotek, hvor der ofte med 
en kode var angivet, på hvilket grundlag den pågældende var registreret, og en 
række specialkartoteker. Flere af kredsene havde således oprettet særlige kom- 
munistkartoteker med angivelse af ledende kommunister og partimedlemmer, 
virksomhedskartoteker med lister på nationalt upålidelige ansatte, fagforenings- 
kartoteker med lister over kommunistiske medlemmer og særlige personmap- 
per over personer, der i en given situation skulle anholdes.7” 


Et kommunistisk sabotageudvalg i 1948? 


REAs efterforskning af kommunistisk sabotagevirksomhed i Danmark synes 
at være blevet iværksat efter modtagelsen kort før nytår 1948-49 af en medde- 
lelse om, ”at D.K.P. efter et omkring 20.9.48 afholdt centralkomitemøde havde 
nedsat et udvalg, der skulle tilrettelægge sabotage i Danmark under en eventuel 
engelsk eller amerikansk besættelse, ligesom man allerede nu skulle intensivere 
arbejdet ved fremkaldelse af uro og strejker” Det fremgik endvidere af oplys- 
ningerne, at udvalget skulle indkalde kommunistiske tillidsmænd til fortrolige 
møder i DKP's faglige sekretariat, hvor de skulle give dem anvisninger på tilret- 
telæggelsen af sabotagen og modtage planer over virksomhedernes mest sårbare 
punkter.7 

Oplysningerne om det påståede sabotageudvalg er identiske med indholdet 
i den ene af fire indberetninger om illegale kommunistiske aktiviteter, der tilgik 
statsminister Hedtoft i november 1948 og marts 1949. De to første indberetnin- 
ger var indsendt af forsvarsminister Rasmus Hansen,” og det må antages, at de 


241 PET, administrativ sag: Udateret oversigt. PET, administrativ sag: ”Forslag til kartoteksordning”, 
vedhæftet til Pi udlånt af H.L., Aalborg, 19. januar 1955. 

243 Ibid. 

244 Følgebrevet fra forsvarsminister Rasmus Hansen til statsminister Hans Hedtoft af 12. november 

stammede fra Generalstabens Efterretningssektion (det senere Forsvarets Efter- 
retningstjeneste, FE). Det ses således, at det først var i slutningen af december, 
at REA modtog oplysninger, som GE altså havde informeret statsministeren 
om næsten to måneder tidligere. Ifølge den første indberetning af 1. november 
1948 var der i begyndelsen af oktober blevet afholdt et hemmeligt møde for de 
kommunistiske bestyrelsesmedlemmer i Arbejdsmændenes fagforening for 
Hær og Flåde. På mødet havde bestyrelsesmedlemmerne modtaget ordrer og 
retningslinjer for det fremtidige kommunistiske ”infiltrationsarbejde, agitation 
og undermineringsarbejde” inden for hæren og søværnet, og indberetningen 
opsummerede personoplysninger om de kommunistiske deltagere.” Den an- 
den rapport af 5. november beskrev centralkomiteens nedsættelse af et udvalg, 
der skulle udføre sabotage i tilfælde af en engelsk eller amerikansk besættelse af 
Danmark. På et efterfølgende møde i DKP's faglige sekretariat havde udvalgte 
kommunistiske tillidsmænd fået ordre om at forberede og planlægge sabotagen. 
Deltagerne drøftede forskellige tiltag og ideer om aktioner, og en af tillidsmæn- 
dene fik ordre om at etablere kontakt til tillidsmændene på Riffelsyndikatet, 
Våbenarsenalet og Hærens Tekniske Korps. Ifølge rapporten var DKP indstil- 
let på at støtte Den Røde Hær: ”På forespørgsel om partiets stilling i tilfælde af 
en russisk besættelse, svarede Alfred Jensen, at man officielt måtte tilkendegive 
et modsætningsforhold til enhver fremmed besættelse af landet, men at man i 
realiteten på enhver måde ville støtte en eventuel russisk besættelse af Danmark 
med våbenmagt og sabotage” Indberetningen af 11. marts 1949 beretter om et 
fortroligt møde i DKP's centralkomité med deltagelse af københavnske distrikts- 
formænd og enkelte kommunistiske tillidsmænd, hvor Aksel Larsen skulle have 
givet fortrolige oplysninger efter et nordisk kommunistmøde i Oslo i februar. I 
sin tale meddelte partiformanden, at DKP uforbeholdent stillede sig bag Sovjet- 
unionens udenrigspolitik, og at det i den kommende tid ville komme til en kraft- 
prøve mellem Øst og Vest: ”DKP havde fået ordre til at holde sig parat. DKP ville 
få meddelelse om en russisk besættelse af Danmark før den vilde blive iværksat, 
måske dog kun med én times varsel.… Kommunisterne skulde fra og med At- 
lantpagtens underskrivelse betragte sig som værende i krig med vestmagterne. 


245 Indberetning, 1. november 1948, trykt i: Thorsten Borring Olesen, ”Dokumentation”, s. 108-109. 

246 Afskrift af indberetning, 5. november 1948, i: Thorsten Borring Olesen, ”Dokumentation”, s. 110-111. 
En afskrift af indberetningen findes også i den bevarede personsag på en af de kommunistiske til- 
lidsmænd, der blev indkaldt af det omtalte sabotageudvalg. Der findes ikke yderligere oplysninger 
om udvalget i den pågældende sag. PET, personsag. 

De kommunistiske tillidsmænd fik ordre til at sabotere alle leverancer til vest- 
magterne” Det fremgik også, at BOPA havde fået ordre til at reorganisere sig.7” 
Endelig blev det oplyst i indberetningen af 18. marts, at der to dage forinden 
havde været afholdt et nyt møde i DKP's faglige sekretariat, hvor kommunistiske 
tillidsmænd havde fået ordre til at skabe uro på arbejdspladserne og iværksætte 
strejker og sabotageaktioner.” 

Der har hersket stor uenighed blandt historikerne om indberetningernes tro- 
værdighed og deres ophavssituation.” Den mest realistiske vurdering af beret- 
ningerne synes at være, at de indeholder såvel sandsynlige som usandsynlige 
oplysninger om kommunisternes involvering i illegale aktiviteter. Oplysnin- 
gerne om den planlagte infiltration af hæren og søværnet bekræftes af, at Al- 
fred Jensen på et centralkomitémøde meddelte, at man ville gå ind i hæren og 
hjemmeværnet ”for at lære at skyde" at den kommunistiske formand for Ar- 
bejdsmændenes Fagforening for Hær og Flåde, Frits Møller, havde forbindelse 
med den sovjetiske legation,” og at Aksel Larsen informerede den sovjetiske 
gesandt, Andrej Plakhin, om, at DKP ville sende betroede folk ind i militæret og 


247 Indberetning, 11. marts 1949, i: Thorsten Borring Olesen, ”Dokumentation”, s. 112-113. 

248 Indberetning, 18. marts 1949, i: Thorsten Borring Olesen, ”Dokumentation”, s. 114. 

249 Tage Kaarsted og Wilhelm Christmas-Møller synes at have godtaget, at oplysningerne var ægte, 
selvom de også har fremsat den mulighed, at rapporterne kan have stammet fra AIC. Ifølge deres 
fremstilling havde regeringen således god grund til at frygte de hjemlige kommunister, og det er 
forståeligt, at den ønskede at overvåge dem. Tage Kaarsted, De danske ministerier 1929-1953 (Pensi- 
onsforsikringsanstalten, 1967), s. 427; Wilhelm Christmas-Møller, Obersten og kommandøren. Ef- 
terretningstjeneste, sikkerhedspolitik og socialdemokrati 1945-55 (Gyldendal, 1995), s. 234-235. Kurt 
Jacobsen og Morten Thing har peget på, at indberetningerne synes at bygge på en blanding af 
virkelige og fiktive oplysninger, der muligvis var kogt sammen af kredse omkring FE, Firmaet og 
AIC, med det formål at skubbe regeringen i retningen af et NATO-medlemskab. Kurt Jacobsen, 
Aksel Larsen, s. 426-433; Niels Rohleder, ”Hedtofts arkiv peger på AIC og Arne Sejr”, Information, 
4. november 1998. Bent Jensen har argumenteret for, at flere af oplysningerne vedrørende infiltra- 
tion af militæret og om sabotageudvalget forekommer troværdige, mens oplysningerne om, at DKP 
ville blive varskoet inden en sovjetisk invasion, må vurderes at være usandsynlige. Bent Jensen, 
Bjørnen og haren, s. 329-334. Iben Bjørnsson tager ikke stilling til rapporternes troværdighed, men 
hæfter sig ved, at de fleste af de refererede møder omfattede faglige tillidsfolk, hvorfor hun slut- 
ter, at oplysningerne oprindeligt må have stammet fra AIC. Iben Bjørnsson, Arbejderbevægelsens 
Informations-Central, s. 111-112. Se også: DIIS, Danmark under Den kolde Krig, bd. 1, s. 498-503; Peer 
Henrik Hansen, Firmaets største bedrift. Den hemmelige krig mod de danske kommunister (Høst & 
Søn, 2005), S. 114-118. 

hjemmeværnet.” Det forekommer heller ikke usandsynligt, at kommunistiske 
tillidsmænd skulle have modtaget instrukser om at iværksætte uro og strejker 
på arbejdspladserne som et led i den stadigt mere bitre politiske og faglige kamp 
mod først og fremmest Socialdemokratiet. 

Det er vanskeligt at fastslå, om DKP i efteråret 1948 skulle have nedsat et sa- 
botageudvalg. Indberetningen herom forekommer konkret og indeholder navne 
på de involverede og datoer for møderne. Som nævnt stammede oplysningerne 
efter al sandsynlighed fra GE. GE havde fra 1945 til 1947 opbygget sin kontra- 
efterretningsindsats og hvervet meddelere omkring DKP. Kildeoplysningerne i 
forbindelse med sagen om den sovjetiske registrering af danske statsborgere i 
1947 viser, at GE's kilder var velplacerede og pålidelige. Det kan derfor være en 
GE-kilde, måske med forbindelse til AIC, der havde infiltreret DKP, eller som 
var blevet hvervet i DKP, og som derved havde kendskab til sabotageudvalget. 
Dertil kommer, som det senere vil blive beskrevet, at KGB fra 1948 oprettede 
sabotagenetværk i Vesten, og at nogle danske kommunister kan være blevet re- 
krutteret til at deltage. Det kan heller ikke fuldstændig afvises, at DKP planlagde 
at udføre sabotageaktioner i tilfælde af et krigsudbrud og ankomsten af allierede 
tropper.7” 

Der er imidlertid indikationer på, at DKP i 1948 har modsat sig østlige krav 
om en mere militant linje. REA konstaterede i en indberetning, at det svenske 
kommunistparti var blevet udsat for et udenlandsk pres for at tilslutte sig Kom- 
inform. Svenskerne havde udskudt en stillingtagen med den begrundelse, at en 
tilslutning ville skade partiet ved det kommende rigsdagsvalg. DKP skulle angi- 
veligt have været udsat for et lignende pres. Alfred Jensen skulle have deltaget i 
et Kominformmøde i Prag omkring 1. juli 1948, hvor de vestlige kommunistpar- 
tier fik ordre til at udrense usikre medlemmer og forberede en omstilling til en 
militær organisation: ”Paa Møder her i Landet skal det danske Kommunistparti 
have taget Afstand fra en saadan Omstilling og fra Dannelsen af ”Aktionsgrup- 
per; medens man har erklæret sig villig til at forøge Propagandaen under enhver 
Form?” Det vides ikke, hvor troværdig denne oplysning var. Der kunne selvføl- 
gelig være tale om disinformation, udspredt af ledelsen i DKP, samtidig med at 
den netop forberedte illegale aktiviteter. Men oplysningen svarer ganske godt til 


252 Ibid., s. 330. 

253 Se afsnittet om hjemmeværnet i Kommissionens beretning, bind 5, om Stay-Behind og Firmaet. 

254 Rigspolitichefen, ujournaliseret: Notits, udateret men vedrørende perioden 1. marts til 1. august 

det generelle indtryk, at DKP søgte at undgå at blive direkte involveret i illegal 
virksomhed, som kunne give myndighederne anledning til at skride ind. Som 
tidligere omtalt skal de danske kommunister ved tilslutningen til Komintern 
have taget forbehold over for kravet om at oprette et illegalt apparat. 

Oplysningerne om, at Aksel Larsen skulle have udtalt, at Sovjetunionen for- 
beredte sig til opgøret med Vesten, og at DKP ville blive varslet i tide, forekom- 
mer derimod ikke troværdige. Der blev afholdt et hemmeligt nordisk kommu- 
nistisk møde i Oslo i februar 1949, men ifølge den norske efterretningstjeneste, 
der intensivt overvågede konferencen, modtog de forsamlede ikke instrukser om 
et kommende sovjetisk angreb, selvom brugen af ”stille sabotage” blev drøftet.> 
Dertil kommer, som påpeget af Kurt Jacobsen, at der ifølge DKP's protokoller 
ikke forekom noget centralkomitémøde den 8. marts 1949, der var alt for mange 
til stede ved mødet, når man tager det sensitive emne i betragtning, og Moskva 
havde næppe så stor tillid til DKP, at man ville løbe den risiko at give danskerne 
forhåndsviden om et angreb.” Endelig skal det understreges, at der intet er fun- 
det i de russiske arkiver, der tyder på, at Sovjetunionen i 1949 overvejede at an- 
gribe og besætte Danmark eller noget andet vestligt land.” 

Der er dog indikationer på, at en snæver kreds i DKP's ledelse omkring dette 
tidspunkt drøftede følgerne af en eventuel russisk besættelse, og at der var dyb 
uenighed herom. DKP's forretningsudvalg synes på dets møde den 1. marts 1949 
(kort før Danmarks underskrivelse af Atlantpagten) at have diskuteret mulig- 
heden af en sovjetisk invasion. Selvom Aksel Larsen modsatte sig ønsket om, at 
DKP åbent skulle erklære, at man i en krig ville støtte Den Røde Hær, efterlod 
hans offentlige udtalelser ingen tvivl om, at de danske kommunister ville støtte 
Sovjetunionen i en eventuel krig med NATO.» I begyndelsen af juni 1949 mod- 
tog REA underhåndsmeddelelser om, at Alfred Jensen, der havde tæt kontakt 
med den sovjetiske ambassade, var ”krænket over AKSEL LARSEN's udtalelser 
vedr. kommunistpartiet og dets medlemmers forhold og optræden i krigstilfæl- 
de, idet Alfred Jensen ikke anså AKSEL LARSEN's udtalelser for tilstrækkelige 


255 Trond Bergh og Knut Einar Eriksen, Den hemmelige krigen, bind I, s. 150-151; PET, personsag: 
”Hvad Aksel Larsen sagde til de norske kommunister, Social-Demokraten, 13. februar 1949. 

256 Kurt Jacobsen, Aksel Larsen, s. 429. 

257 DIIS, Danmark under Den kolde Krig, bd. 1, s. 597-644, bd. 4, s. 47-49, 63-64. Det skal bemærkes, at 
flere vigtige russiske arkiver fra denne periode, bl.a. præsidentarkivet, der omfatter Stalins papirer, 

m.h.t. hjælp, den røde hær skulde have i krigstilfælde”>? En anden kilde, der blev 
beskrevet som et tidligere partimedlem, der var blevet ekskluderet i 1936, men 
som stadig følte sig som kommunist, bekræftede billedet af modsætningsforhol- 
det mellem Alfred Jensen og Aksel Larsen. Om Martin Nielsen, der var nævnt 
som et af medlemmerne af sabotageudvalget i en af indberetningerne fra FE, hed 
det, at han var udset til at spille en rolle i en eventuel fremtidig kommunistisk 
terror takket være hans ”had og hæmningsløshed”> I april 1950 kom DKP tæt 
på åbent at erklære sin støtte til Den Røde Hær i tilfælde af en krig. I forbindelse 
med en fødselsdagshilsen til den franske partiformand Maurice Thorez citerede 
Aksel Larsen Thorez udtalelse fra februar 1949 om, at de franske arbejdere ville 
støtte Den Røde Hær, hvis Frankrig blev inddraget i en ”antisovjetisk krig”. Den 
danske partiformand tilføjede: ”Denne erklæring gav genlyd verden over og 
dækker alle kommunisters og konsekvente fredsforkæmperes tanker?” 

Alt i alt må det konkluderes, at den oplysning om et sabotageudvalg, som 
REA modtog omkring nytår 1949, sandsynligvis stammede fra GE og indgik i 
en række indberetninger, som i tidsrummet fra efteråret 1948 til foråret 1949 til- 
gik regeringen. Oplysningerne om partiformandens udtalelser om et kommende 
sovjetisk angreb må vurderes som stærkt usandsynlige, mens rapporterne om 
sabotageudvalget, infiltration af forsvaret og den planlagte uro og strejker på ar- 
bejdspladserne forekommer mere sandsynlige, da de er i overensstemmelse med 
DKP's øvrige politiske og faglige aktiviteter i denne periode. Oplysningen om, at 
DKP havde nedsat et sabotageudvalg, udløste en længerevarende efterforskning 
af ”mistænkelige” ulykker og driftsforstyrrelser, men uden at man kunne bevise, 
at kommunisterne stod bag.” REA's overordnede konklusion var derfor, at der 
frem til sommeren 1950 ikke var konstateret kommunistisk inspireret sabotage 
i Danmark.7% 

Det ringe udbytte fik imidlertid ikke REA til at slække på sin vagtsomhed 
over for formodet kommunistisk sabotage. I maj 1950 deltog REA og Køben- 
havns Politis Afdeling E i et fællesnordisk møde for efterretningstjenesterne om 
bekæmpelse af sabotage. Her fik danskerne inspiration af de norske og svenske 

erfaringer, og her hørte de bl.a., at kommunisterne var konspirationens mestre, 
at medlemmer, der var udset til at deltage i sabotage, forinden skulle afskære al 
kontakt med partiet, og at det var særdeles svært at forhindre kommunistiske 
anslag mod skibsfarten.””" REA's kontaktmænd fik indskærpet nødvendigheden 
af, at de etablerede kontakter med virksomhederne, som kunne oplyse om mu- 
lige tilfælde af sabotage.” REA var især på vagt over for den såkaldte ”skjulte 
sabotage”, der kunne bestå i, at DKP ville forsøge at forsinke produktionen i virk- 
somheder, der modtog Marshallhjælp, eller som deltog i oprustningen: ”Gen- 
nem et nøje samarbejde mellem politi og lederne af livsvigtige virksomheder 
(offentlig værker) og betydelige virksomheder skulle det være muligt hurtigt at 
konstatere enhver usædvanlig stigning i antallet af driftsforstyrrelser eller indu- 
stribrande, således at politiet hurtigt kan gennemføre en effektiv undersøgelse 
af de enkelte tilfælde” Der blev dog heller ikke konstateret noget tilfælde af 
”skjult sabotage” i Danmark.”” 

I 1949 var Danmark blevet optaget i Atlantpagten, og i foråret 1950 skulle 
de første skibe med amerikanske våbenleverancer ankomme til Danmark. Der 
herskede en udbredt frygt for, at kommunisterne ville forsøge at hindre losnin- 
gen ved at iværksætte strejker eller sabotage. Fra amerikansk side blev der ud- 
trykt ønske om, at danskerne benyttede lejligheden til at tage det nødvendige 
opgør, og arbejdsattacheen ved den amerikanske ambassade, Edward J. Rowell, 
foreslog, at fagbevægelsen og myndighederne bl.a. skulle frasortere kommuni- 
stiske havnearbejdere og hindre demonstranter i at nærme sig området.” REA 
iværksatte forberedende undersøgelser, men kunne konstatere at der ikke var 
noget tegn på, at kommunisterne forberedte arbejdsnedlæggelser eller sabota- 
geaktioner. Det forklarede REA med, at DKP åbenbart var splittet i spørgsmålet, 
og at flere i ledelsen frygtede, at man ville lide nederlag, hvis man gik ”til åben 

aktion” I tiden frem til de første skibes ankomst i maj intensiveredes den kom- 
munistiske agitation, og Land og Folk henviste til udenlandske havnearbejdere, 
der havde nægtet at losse militært udstyr. REA kunne imidlertid rapportere, at 
det kun var kommet til svage demonstrationer med deltagelse af DKU og Kvin- 
dernes Demokratiske Verdensforbund, da skibene anløb Århus havn, og man 
havde modtaget oplysninger om, at kommunisterne ikke ville forsøge at sabo- 
tere modtagelsen. Det forlød, at DKP's ledelse var svært utilfreds med den blege 
indsats.” I juli kom det til en arbejdsnedlæggelse i forbindelse med losningen af 
ammunition fra skibet JAVA i Københavns havn, hvilket straks blev udnyttet af 
den kommunistiske agitation. REA kunne imidlertid oplyse, at strejken blev ud- 
løst af en ikke-kommunist, der forsøgte at udnytte situationen til at kræve højere 
løn, og som oven i købet ønskede at skabe problemer for afdelingens kommu- 
nistiske ledelse. I oktober 1950 kunne REA konkludere, at der var ankommet 12 
våbenskibe, og at der ikke på noget tidspunkt havde været tilløb til uroligheder 
fra kommunistisk side.”" 


En gendannet Wollweber-organisation? 


På grund af det forværrede forhold mellem Vest og Øst i 1947 var der en udbredt 
frygt hos vestlige efterretningstjenester for, at Ernst Wollwebers internationale 
sabotagenetværk var blevet genoplivet af Kominform og forberedte terroran- 
slag. Tjenesterne udvekslede oplysninger om formodede Wollweber-agenter og 
anvendte betydelige ressourcer i forsøg på at af- eller bekræfte det store antal 
rygter og påstande.”” Oplysningerne gav også anledning til, at REA undersøgte 
mistænkte Wollweber-agenters færden på dansk grund. Fra 1949 og flere år frem 
overvågede man en tysk født forlagsboghandler og bibliotekar, der ifølge den 
hollandske tjeneste var kommunist, tidligere medlem af Wollweber-organisatio- 
nen og med talrige kontakter i Østzonen, under hans hyppige besøg i Danmark. 
Selvom REA konstaterede, at han opførte sig konspiratorisk og bl.a. mødtes med 
den formodede østtyske spion Lothar Hoffmann, lykkedes det aldrig med sik- 

kerhed at fastslå, om han havde tilknytning til et aktivt netværk.”> Henvendelser 
om, at en fotograf i Esbjerg skulle udøve illegalt arbejde, førte kun til oplysninger 
om, at han havde forbindelser til kommunister og til chauffører, der kørte til 
Tyskland.”+ Mens REA mente at kunne fastslå, at tidligere Wollweber-agenter 
var aktive i den internationale fagbevægelse WFTU og dens faglige afdelinger, 
havde ingen af lederne været i Danmark, og der var ikke konstateret tegn på, at 
man havde organiseret havnearbejdere eller søfolk for at hindre leveringen af 
militært udstyr.” I 1950 henvendte lederen af en i øvrigt ukendt privat efterret- 
ningsorganisation, S.F.T., sig til REA med oplysninger om, at Wollweber opholdt 
sig i København under falsk navn, og at det kommunistiske netværk var involve- 
ret i illegale våbentransporter og pengeoverførsler. Den efterfølgende undersø- 
gelse godtgjorde imidlertid, at meddeleren ikke lå inde med nye oplysninger, og 
at han sandsynligvis håbede at få penge for sine rapporter.” 

REA synes således ikke at have fundet nogen sikre beviser på, at Wollweber- 
organisationen var blevet reaktiveret, og at den opererede i Danmark. Når REA 
alligevel gav udtryk for, at man måtte være på vagt over for organisationen og 
muligheden af sabotageanslag, var man nok i høj grad inspireret dels af oplys- 
ningen om DKP's formodede sabotageudvalg og dels af oplysninger fra frem- 
mede tjenester. I maj 1950 orienterede svenske myndigheder om deres kendskab 
til Wollweber, der havde været fængslet i Sverige under krigen. Ifølge svenskerne 
havde man under afhøringerne fået det indtryk af ham, ”at menneskeliv overho- 
vedet ingen betydning havde for ham”, og at han havde været en stor beundrer 
af den sovjetiske udenrigsminister og Stalins højre hånd, Molotov.”7 I december 
1950 meddelte REA Justitsministeriet, at der i udlandet var fundet tegn på, at 
Wollweber-organisationen havde genoptaget sine aktiviteter, og at det var vigtigt 
at overvåge den, idet erfaringerne fra 1930'erne viste, at Wollwebers håndlangere 
var hensynsløse i deres optræden og ikke tog hensyn til tab af liv.” Denne vur- 
dering synes mere at bygge på udenlandske oplysninger end på resultaterne af 
REAs egen undersøgelse i Danmark. 

I efteråret 1952 gav nye oplysninger om en gammel spionsag imidlertid an- 
ledning til, at Wollweber-undersøgelsen blev genoptaget. I 1935 havde det danske 
politi anholdt to amerikanere i København, Nicholas Sherman og George Mink, 
i forbindelse med et overfald på en hotelstuepige. Efterforskningen førte politiet 
på sporet af en omfattende international spionring, som involverede mindst 18 
udlændinge og danske statsborgere. Det blev bevist, at flere af de mistænkte rej- 
ste under falske pas, at de havde oprettet et omfattende netværk af dækadresser 
og kurerer, og at de havde indsamlet oplysninger om de danske farvande og tyske 
militære installationer. Det lykkedes imidlertid aldrig at fastslå, hvem der stod 
bag spionagen, og på grund af bevisets stilling blev kun de to amerikanere idømt 
18 måneders fængsel for spionage. De blev løsladt i 1936 og udvist fra Danmark, 
hvorefter de forsvandt sporløst.” 

Det må have vakt en del opsigt i PET i oktober 1952, da den rigtige identi- 
tet på de tidligere fængslede blev afsløret. Ifølge nye oplysninger, der var tilgået 
de svenske myndigheder, skulle Shermans virkelige navn være Aleksandr Pe- 
trovitj Ulanovskij. Inden han kom til Danmark, havde han fungeret som den 
sovjetiske militære efterretningstjeneste, GRU's leder i USA. Her havde han bl.a. 
rekrutteret en dansk statsborger, som i 1934 var dukket op i forbindelse med 
afsløringen af en omfattende spionring i Finland, den såkaldte ”Maria Martin- 
affære”. De svenske myndigheder mente derfor, at der var grund til at antage, at 
Sherman-Mink-sagen i Danmark var en del af en omfattende sovjetisk spiona- 
georganisation i Norden, og den svenske tjeneste nævnte 91 personer, heraf 9 
danskere, der formodedes at have forbindelse til den. En af danskerne var en 
sømand, der havde været medlem af DKP, og som havde fungeret som kurer på 
Amerikabåden for Sherman-Mink-gruppen. Sømanden havde i 1938 smuglet en 
kuffert med sprængstof ind i Danmark, som blev anvendt af Richard Jensens folk 
til attentatet i Frederikshavn. Dermed var der etableret en forbindelse mellem 
Sherman-Mink-gruppen og Wollweber-netværket.7 

PET iværksatte straks en gennemgang af Sherman-Mink-sagens akter. En af 
nøglepersonerne var en anden dansk sømand, der havde været aktiv i den kom- 
munistiske internationale for sømænd, ISH, og som i 1931 var blevet rekrutteret 
af Mink i New York. Han havde efter dennes anvisninger oprettet fire dækadres- 
ser i København, der var blevet benyttet til at modtage og sende post til udlandet. 
Han havde også hvervet 11 sømænd som kurerer for organisationen på ruterne til 

New York, Antwerpen, Stettin og Stockholm. Desuden havde sømanden rekrut- 
teret en ung pige, der var medlem af DKU, til at uddanne sig som telegrafist, og 
han havde købt en række søkort over de danske farvande til Mink. Den danske 
sømand var imidlertid død i 1946, og han kunne således ikke lede PET på sporet 
af en eventuel genopstået Wollweber-organisation.”” Det var PET's konklusion, 
at Sherman-Mink-netværket sandsynligvis havde udført spionage til fordel for 
Sovjetunionen, idet de fleste implicerede var kommunister eller havde tilknyt- 
ning til ISH eller lignende organisationer. Tjenesten identificerede 44 personer, 
der mentes at have haft forbindelse til ”et verdensomspændende efterretnings- 
væsen”, Man havde dog ikke nogen sikre oplysninger om, at nogen af de implice- 
rede nu var involveret i illegale aktiviteter.” 

Senere oplysninger har bekræftet, at det ikke var hvem som helst, som det 
danske politi havde haft fingre i i 1935. De falske pas, som Ulanovskij og Mink 
var i besiddelse af, stammede fra det amerikanske kommunistparti (CPUSA). 
Det var en af CPUSAs illegale apparats opgaver i 1930'erne at fremskaffe ame- 
rikanske pas til brug for den sovjetiske efterretningstjenestes agenter. Ameri- 
kanske pas var særligt velegnet til spionage, idet de blev accepteret af stort set 
alle lande. En anden af de udlændinge, der blev arresteret i 1935, men som slap 
for tiltale, var Leon Josephson. Han var medlem af CPUSA, advokat og havde 
skaffet flere pas til partiet. Ulanovskij havde i begyndelsen af 1930'erne under 
dæknavnet ”Ulrich” opbygget en spionring i New York, som via kurerer modtog 
breve fra undergrundsgrupper i det nazistiske Tyskland, og som var involveret i 
industrispionage mod USA. En af Ulanovskijs agenter var kommunisten Whit- 
taker Chambers, som i 1948 skabte sensation, da han udpegede Alger Hiss, en 
embedsmand i State Department, som sovjetisk agent. Ulanovskij var selv kritisk 
over for regimet i Sovjetunionen, og han blev sendt til Sibirien i 1940'erne. Han 
døde sidst i 1960'erne. 

George Mink var immigreret fra Rusland til USA i 1912, hvor han med tiden 
blev leder af CPUSAsS Marine Workers Industrial Union og var aktiv i den inter- 
nationale kommunistiske faglige Profintern. Ifølge senere vidnesbyrd dukkede 
han efter løsladelsen i København i 1936 op i Spanien, hvor han som tjeneste- 
gørende i det NKVD-infiltrerede militære sikkerhedspoliti udrensede afvigere i 

Den Internationale Brigade. Mink skal selv være omkommet under Stalins ud- 
rensninger efter afslutningen på den spanske borgerkrig.” 

De nye oplysninger om sagen fra 1935 godtgjorde, at der før krigen havde ek- 
sisteret flere sovjetiske efterretnings- og sabotagenetværk i Danmark, og at nogle 
af personerne havde optrådt i flere af netværkene. Selvom det svirrede med ryg- 
ter om østtyske sabotageskoler og Wollweber-organisationens reaktivering,”” 
var der imidlertid intet konkret bevis på, at Sherman-Mink eller Wollweber- 
grupperne havde genoptaget deres aktiviteter. I maj 1953 kunne politiinspektør 
Mogens Jensen meddele justitsministeren om resultatet af efterforskningen om- 
kring Wollweber: ”Der forelå ingen dokumenterede oplysninger om, at han på 
ny var aktiv. Tidligere medlemmer af Wollweber-organisationen var nok virk- 
somme, organisationen som sådan ikke””% Denne vurdering bekræftes af den 
seneste forskning. Dette synes at have været afslutningen på PET's aktive efter- 
forskning af Wollweber-organisationen, selvom man i årene fremover stadig var 
interesseret i de tidligere Wollweber-agenters virksomhed. 


Jagten på militære grupper og illegale våbendepoter 


I slutningen af 1940'erne og begyndelsen af 1950'erne bragte pressen gentagne 
gange sensationelle afsløringer om, at kommunisterne havde organiseret illegale 

militære grupper, der havde indsamlet betydelige mængder våben.” Selvom på- 
standene blev pure afvist af DKP,” var det en opfattelse, der blev delt af REA. 
Her gik man ud fra som givet, at kommunisterne havde et stort antal våben fra 
krigens tid, som de flyttede rundt på for at holde dem skjult for myndigheder- 
ne.” I regeringen mente man også, at der fandtes bevæbnede kommunister. I 
marts 1948 oplyste statsminister Hans Hedtoft på et møde i Udenrigspolitisk 
Nævn, at ifølge usikre skøn kunne der være op til 4.000 kommunister med vå- 
ben alene i hovedstaden.”” REA udfoldede en del bestræbelser på at afdække 
disse hemmelige grupper og deres våbendepoter, men resultaterne må betegnes 
som yderst sparsomme. 

I foråret 1948 rapporterede REA, at der fandtes ”betydelige Mængder af Va- 
aben” i landet, der stammede fra krigens tid. Tjenesten havde modtaget trovær- 
dige oplysninger fra flere politikredse om, at ”ukendte og ”mystiske” Mandsper- 
soner” havde henvendt sig til tidligere modstandsfolk og forsøgt at få udleveret 
deres våben, i nogle tilfælde mod betaling. Det fremgår ikke af indberetningen, 
hvem disse personer var, eller om man mistænkte kommunisterne for at forsøge 
at erhverve sig våben.” REA indsamlede i 1949 en del oplysninger om kom- 
munistiske celler, men materialet var ikke blevet bearbejdet, og der var ikke 
konstateret tilfælde af, at personer med yderligtgående holdninger lå inde med 
ulovlige våben.” Ifølge ubekræftede oplysninger skulle Martin Nielsen være le- 
der af DKP's militære grupper, der skulle bestå af tidligere modstandsfolk og 
være opdelt i 3-mands grupper. Træningen skulle foregå enkeltvis for medlem- 
merne af hjemmeværnet og i større orienteringsgrupper.”” Ifølge senere spar- 
somme oplysninger skulle den militære formation bl.a. bestå af folk fra BOPA 
og skytteforeningen Dannevirke, hvis medlemmer stammede fra det tidligere 
modstandsafsnit P6. Det forlød desuden, at en kommunistisk studiekreds i Hor- 

sens skulle være blevet undervist i at adskille og samle maskinpistoler." I 1951 
rapporterede FE, at det forlød, at DKP modtog våben fra Sovjetunionen, som 
muligvis blev indsmuglet ved hjælp af fiskerbåde. Våbnene blev angiveligt op- 
bevaret i partibygningen i Dronningens Tværgade, hvortil de blev bragt af Land 
og Folks biler.” Påstanden om, at kommunisterne skulle være villige til at løbe 
risikoen for at blive afsløret med våben i partihuset, forekommer usandsynlig. 
En anden meddeler ville vide, at der skulle foregå nedkastninger af våben ved 
Fakse Ladeplads.” Alle disse oplysninger må betegnes som usikre. 

Dette indtryk bekræftes af materiale i PET's og den amerikanske efterret- 
ningstjeneste, CIAs arkiver, som samtidig dokumenterer, at historierne om kom- 
munistiske militære grupper byggede på et endog yderst spinkelt grundlag. I 
februar 1949 rapporterede CIA, at selvom man ikke havde kendskab til en kom- 
munistisk militær organisation i Danmark, anslog man, at der var omkring 3.000 
kommunister under våben, som stammede fra hjemmeværnet og besættelsen.” 
I december samme år blev beskrivelsen strammet noget op, idet det blev nævnt, 
at de danske kommunister besad nogle våben, hvorefter det blev tilføjet, at un- 
dergrundsorganisationen var ved at blive styrket, og der foregik træning i spio- 
nage og sabotage. CIA vurderede dog, at DKP og de øvrige skandinaviske partier 
kun ville gribe til sabotage i større stil i tilfælde af et krigsudbrud.”” CIAs beskri- 
velse af 3.000 bevæbnede danske kommunister byggede efter alt at dømme på en 
rapport fra den militære efterretningstjeneste, Military Intelligence Division, der 
i april 1948 havde udarbejdet en rapport om DKP's militære organisation. MID 
havde dog indledningsvis understreget, at der ikke fandtes konkrete beviser på, 
at en sådan organisation fandtes. MID fremsatte derpå en række formodninger 
og antagelser om, hvordan en sådan militær formation ville være opbygget, fun- 
gere osv., hvis den fandtes. Bl.a. antog man, at der fandtes 5.000 kommunister 
i hjemmeværnet, hvoraf halvdelen havde våben, hvilket gav et tal på 2.500 be- 
væbnede kommunister. Dertil antog man, at 500 havde beholdt deres våben fra 

besættelsen. Det gav i alt et antal på 3.000 bevæbnede kommunister.” Selvom 
det er sandsynligt, at et antal kommunister havde våben fra hjemmeværnet eller 
modstandsbevægelsen, var tallet 3.000 altså blot et skøn. 

Et andet tal, der var i omløb i efterretningskredse, var 1.000 bevæbnede kom- 
munister. I 1952 rapporterede den militære efterretningstjeneste i Washington, 
at det var blevet oplyst af en ”Friendly Government, at der var beviser på en 
lille bevæbnet kommunistisk gruppe i Danmark på omkring 1.000, men at man 
troede den reelt var større. Washington bad militærattachéen ved ambassaden 
i København om at undersøge spørgsmålet nærmere.;”” Resultatet af undersø- 
gelsen kendes ikke, men der er grund til at formode, at oplysningen stammede 
fra en af de danske tjenester. I oktober 1950 kunne PET med henvisning til en 
”navnløs kilde” meddele, at der skulle findes en kommunistisk partisanhær på 
omkring 1.000 mand, der var opdelt i 10 kompagnier a 100 mand, som igen var 
opdelt i tre delinger på 30 mand og en kommandogruppe på 10 mand. Læge 
Georg Moltved skulle være civilkommissær for styrken over for DKP. Historien 
om partisanhæren byggede antagelig udelukkende på en oplysning om, at en 
kommunistisk københavnsk produkthandler havde indkøbt 1.100 bagagesække, 
1.400 livremme og 1.100 rygsække fra militærets overskudslager.;” 

Endelig bragte Berlingske Tidende i september 1950 en opsigtsvækkende hi- 
storie om, at der skulle eksistere hemmelige kommunistiske militærgrupper på 
4.000 mand, som rådede over våben fra modstandskampen. DKP skulle desuden 
ligge inde med våben til dobbelt så mange. Medlemmerne af de illegale grupper 
skulle angiveligt infiltrere De Danske Skytte-, Gymnastik- og Idrætsforeninger, 
hvor de kunne lære våbenbrug.;” Oplysningerne blev anset for så vigtige, at de 
blev indberettet af den amerikanske ambassade til Washington.” Artiklen førte 
også til, at REA begyndte at undersøge skyttemedlemmernes politiske tilhørs- 
forhold. Ifølge et udkast til en rundskrivelse til kontaktfolkene skulle eventuelle 
oplysninger om kommunistisk indstilling hos medlemmerne videregives i for- 

trolighed til D.D.S.G. & I.s amtsformænd. Allerede optagne medlemmer, der var 
kommunister, skulle ikke ekskluderes, men foreningen skulle have opmærksom- 
heden henledt på dem.;”% REA undersøgte sagen og kunne efterfølgende rappor- 
tere, at efter hvad der var blevet oplyst, byggede artiklen ikke på konkrete infor- 
mationer.:% Ledelsen i D.D.S.G.&I. havde kun konstateret 6-7 forsøg på ulovlig 
overførelse af våben fra modstandsbevægelsen og hjemmeværnsforeninger, og 
man havde ikke mærket en tilgang af 4.000 nye skytter.; Ifølge en opgørelse fra 
1952 havde PET siden 1946 kun fundet 45 tilfælde, hvor kommunister havde væ- 
ret i besiddelse af ulovlige våben. I de fleste tilfælde var der tale om et eller flere 
våben med ammunition, der sandsynligvis stammede fra modstandskampen.” 
Indberetninger fra 27 af de 71 politikredse havde vist, at man kun havde kend- 
skab til 33 DKP-medlemmer og 14 kommunistiske sympatisører, der var aktive i 
skytteforeninger under D.D.S.G. & I. I august 1948 havde kommunisterne stiftet 
6. kompagnis skytte- og kammeratskabsklub med 32 medlemmer. Hjemmevær- 
net havde sammen med politiet efterfølgende søgt at inddrage foreningens vå- 
ben, og i januar 1951 havde medlemmerne vedtaget at opløse foreningen.” Dette 
var det eneste kendte eksempel på, at kommunisterne havde forsøgt at oprette 
deres egen skytteforening, hvilket altså hurtigt blev stoppet af myndighederne. 
Med andre ord, historien om det store antal bevæbnede kommunister, der havde 
infiltreret skytteforeningerne, var en fabrikation, måske udspredt for at skabe 
opbakning til stærkere tiltag imod kommunisterne i form af forslaget om en 
såkaldt 5. kolonnelov. 

I det hele taget synes REA ved slutningen af 1950 at være kommet frem til et 
noget mere skeptisk syn på muligheden af eksistensen af en illegal kommunistisk 
hær. På den ene side modtog PET en række indberetninger om formodede kom- 
munistiske våbenlagre, men det lykkedes aldrig at finde konkrete beviser på, at 


304 PET, emnesag: Udkast. Til Samtlige kontaktfolk, 27. september 1950. 

305 PET, emnesag: ”Kommunismen i Danmark i Perioden 1. juli-1. oktober 1950”, Beretning nr. 
4/1950. 

306 JM, P.O.-sag: Udateret notits. 

307 Ibid.: ”Personer, der har været i ulovlig besiddelse af våben m.v., i hvilken forbindelse det er oplyst, 
at de er kommunister”, 24. marts 1952. Der findes en række eksempler på kommunister, der var i 
besiddelse af ulovlige våben i: PET, plankartotek: ”Våbenfund- og besiddelse hos enkeltperson, 
illegale”. 

308 PET, emnesag: ”Oplysninger om kommunister, der er tilsluttet skytteforeninger under De Danske 
Skytte- og Gymnastikforeninger”, vedhæftet ”Opgørelse over sager vedrørende ulovlig våbenbesid- 
delse, som er indberettet til Politiets Efterretningstjeneste”, 24. marts 1952. 


PET's overvågning af Danmarks Kommunistiske Parti 1945-1989 


99 


100 


FRYGTEN FOR ILLEGALE KOMMUNISTISKE AKTIVITETER 1945-1950 


DKP forberedte sig til den væbnede kamp.:” PET noterede sig, at man jo havde 
erfaringer for, at DKP offentligt tog afstand til kommunistiske sabotageanslag, 
som f.eks. Frederikshavn-sagen i 1938, som man i det skjulte billigede. REA så 
også med den største mistænksomhed på, at DKP tog afstand fra og eksklude- 
rede medlemmer, som blev afsløret i at ligge inde med våben og holde skyde- 
øvelser. Dette havde udelukkende som formål at distancere partiet fra ulovlige 
handlinger for at undgå drastiske forholdsregler fra myndighedernes side. På 
den anden side havde REA kun få oplysninger om, at DKP var ved at forberede 
illegale aktiviteter. REA henviste til Aksel Larsens nylige udtalelser på et parti- 
møde om, at der ikke var nogen grund til at forberede sig på illegaliteten, og det 
var REAs konklusion, ”at partiet ikke i øjeblikket ser nogen akut fare for at blive 
sat udenfor loven”? 

De to danske efterretningstjenester havde noget divergerende vurderinger 
af faren for bevæbnede kommunistiske grupper, hvilket kom til udtryk på et 
møde i marts 1952. Her erklærede vicepolitimester Brix fra PET, at der ikke var 
nogen grund til at frygte bevæbnede kommunistiske grupper, der ville gribe til 
våben i en krigssituation. Brix tilføjede, at selvom der fandtes våben fra besæt- 
telsen, så var der hverken konstateret skydeøvelser eller våbendepoter. Oberst- 
løjtnant Lunding fra FE erklærede sig enig i, at der ikke var fundet beviser på 
eksistensen af militære kommunistiske grupper, men han var overbevist om, at 
der var planlagt ”en udbredt sabotage” og at kommunister udførte efterretnings- 
virksomhed. Tjenesterne var således enige i, at man ikke havde fundet tegn på 
bevæbnede grupper, men FE antog, at der var planer om sabotageaktivitet i en 
eventuel krigssituation.” Dette byggede antagelig på FE's erfaringer om tidligere 
illegale kommunistiske aktiviteter og rapporterne fra 1948 om et sabotageudvalg 
i DKP. PET var således mere tilbageholdende og forsigtig i sin vurdering af dette 
spørgsmål end FE. 

PET's efterforskning afslørede således ingen sikre tegn på kommunistiske 
sabotagegrupper. Derimod stødte man på andre bevæbnede grupper. Flere af 

REAS kontaktmænd var kommet i kontakt med de såkaldte A.K.-grupper, der 
blev omtalt som henholdsvis antikommunistiske grupper, der skulle virke som 
modstandsgrupper under en eventuel sovjetisk besættelse, og som private efter- 
retningsvæsener. Fra centralt hold i REA ønskede man at få navnene på de im- 
plicerede, hvilket kontaktmændene modsatte sig, da de havde lovet, at oplysnin- 
gerne ikke ville blive videregivet, og fordi de frygtede, at de i tilfælde af et russisk 
angreb kunne falde i de forkerte hænder.” REAsS begrundelse for at ønske disse 
oplysninger var, at man ”var vidende om, at flere af disse grupper var i besiddelse 
af ulovlige våben og depoter, og det var bl.a. for ikke at komme til at forveksle 
dem med andre gruppers ulovlige våben og depoter … ”>3 REA frygtede altså, at 
det var vanskeligt at skelne de formodede kommunistiske våbenlagre fra de ek- 
sisterende antikommunistiske depoter. Beskrivelsen af A.K.-grupperne tyder på, 
at der var tale om dele at det stay behind-netværk, som fra 1947-48 blev oprettet 
af tidligere modstandsfolk, og som senere blev overtaget af GE i samarbejde med 
udenlandske tjenester. I 1950 meddeltes det fra centralt hold i REA, at man havde 
mistanke om, at der fra A.K.-grupperne blev videregivet oplysninger til vestlige 
lande: ”England og Amerika havde for øjeblikket en stab af betalte spioner her i 
landet”>+ Ifølge en lokal kontaktmand forlød det, at grupperne skulle ”have vel- 
signelse fra allerhøjeste Sted” At dette var rigtigt underbygges af, at REA trods 
mistanken om ulovlige våbenlagre og spionage til fordel for fremmede magter 
ikke insisterede på at få oplysninger om grupperne (det var tilstrækkeligt, hvis de 
var kendt af kontaktmændene), og man havde intet ønske om at blande sig med 
hensyn til de ulovlige våben.>? 


Forberedelse til den væbnede kamp? DKP og hjemmeværnet 


Flere historikere har hævdet, at der er en række forhold, der antyder, at DKP fak- 
tisk forberedte sig på en mulig sovjetisk invasion i 1948-49. De har især henvist 
til Alfred Jensens tidligere omtalte udtalelser på et centralkomitémøde 18.-19. 

september 1948 om, at kommunisterne skulle gå ind i hæren og hjemmeværnet 
”for at lære at skyde” idet disse færdigheder ville blive nødvendige en dag. Aksel 
Larsen skulle også have fortalt russerne, at man ville sende betroede folk ind i 
militæret og hjemmeværnet.;” Disse udtalelser skal imidlertid ses i sammen- 
hæng med DKP's syn på hjemmeværnet. 

Ifølge kommunisternes opfattelse havde samarbejdspolitikerne og officers- 
korpset spillet fallit ved deres eftergivenhed over for tyskerne under 2. Verdens- 
krig. Hjemmeværnsforeningerne skulle derfor organiseres som en ”folkelig for- 
svarsbevægelse” hvor ”folkets døtre og sønner” lærte våbenbrug, således at de 
kunne yde modstand mod ”aggression og udbytningsforsøg”.>? Hjemmeværnet 
skulle udformes som en folkemilits, der skulle optræde som en parallelmagt til 
militæret, og kommunisterne gik derfor aktivt ind i arbejdet med at udarbejde 
en Hjemmeværnsordning i 1945.” DKP fik ikke vedtaget sine idéer om en uaf- 
hængig folkemilits, og partiledelsen diskuterede flere gange, hvordan man kunne 
påvirke hjemmeværnsforeningerne. I 1946 udtalte centralkomitémedlem Ejnar 
Kruse således på et møde, at partiet måtte afse ledende medlemmer til forenin- 
gerne: ”Vi maa gøre dem til en bredere og mere folkelig Organisation”>? Året 
efter gentog Svend Nielsen, at DKP havde forsømt arbejdet i hjemmeværnsfor- 
eningerne, ”arbejderbevægelsen har forsømt at præge disse organisationer”>” 

Mens kommunisterne selv så en ”folkelig forsvarsbevægelse” som en garanti 
mod, at regeringen endnu engang samarbejdede med en ny besættelsesmagt 
(denne gang USA og Storbritannien), kunne kommunisternes modstandere 
frygte, at den ville blive brugt til at støtte et kommunistisk kupforsøg eller en 
sovjetisk invasion. Det endte da også med at hjemmeværnet i 1949 blev en stats- 
lig organisation, underlagt militærets ledelse, og at kommunisterne blev udren- 
set, hvilket fik Hans Kirk til at betegne det som ”et borgerkrigskorps”.;> Det er 
i denne sammenhæng, Alfred Jensens udtalelser skal ses: Hjemmeværnet var 
ifølge kommunisterne nu blevet et slags dansk frikorps, hvor højrefløjen lærte 
våbenbrug, hvorfor kommunisterne måtte gå ind og ændre udviklingen: 

”Det vil betyde, at de krese, som reaktionen har størst mulighed for at få under sin 
indflydelse, fortrinsvis bliver uddannet i håndtering af våben og sprængstoffer. Det 
kan ikke være i folkets interesse, ligesom det heller ikke kan være interesseret i, at 
hjemmeværnet uhindret bliver en tumleplads for reaktionens elementer. 

Som vi går ind i hæren for at lære at skyde, således går vi også ind i hjemmeværnet 
af samme årsag. Vi ved, der kommer en dag, hvor disse færdigheder er nødven- 
dige, hvis man fuldt ud skal udfylde sin plads for folkets, for nationens sag”>: 


Set i den sammenhæng fremstår Alfred Jensens udtalelser mere som defensive 
end offensive. Kommunisterne skulle lære våbenbrug, således at de kunne for- 
svare folkets frihed, ligesom de havde gjort ved at gå forrest i modstandskampen. 
Det svarer til Sovjetunionens syn på en eventuel kommende krig: Den ville blive 
udløst af de aggressive imperialister, og Den Røde Hærs opgave ville blive at 
forsvare socialismens landvindinger. 

Det hører imidlertid med til historien, at der ikke var enighed i DKP's ledelse 
om udtalelserne. Alfred Jensen foreslog, at centralkomitéen skulle vedtage en 
udtalelse, som opfordrede ”alle til at gå ind i hjemmeværnet for at få den uddan- 
nelse, der er nødvendig i indsatsen for landets frihed”>+ Forslaget udløste imid- 
lertid en længere diskussion, hvor flere af centralkomitémedlemmerne udtrykte 
modstand mod formuleringen. Således erklærede Isi Grinbaum, at hjemme- 
værnet alligevel ville blive domineret af de reaktionære officerer: ”Vi skal have 
en mere positiv udenrigspolitik, før vi kan tale om at gå ind i hjemmeværnet”; 
Selvom Alfred Jensen anklagede sine kritikere for at være pacifister og citerede 
Lenins udtalelse om, at de, der ikke vil lære våbenbrug, fortjener at blive slaver, 
så vedtog de forsamlede at sende forslaget til videre behandling i et udvidet for- 
retningsudvalg.;”f 

Som en følge af, hvad der blev kaldt for ”paaskepanikken” i 1948 og den med- 
følgende frygt for et kommunistisk kupforsøg, beordrede Justitsministeriet REA 
til at foretage en grundig undersøgelse af hjemmeværnsforeningerne. Under- 
søgelsen omfattede foreningernes medlemstal, våbenmængde, våbendepoter- 
nes beliggenhed, foreningernes forbindelser til hovedledelsen og politiet samt 
ledelsens og medlemmernes politiske tilhørsforhold. REA konstaterede med 


323 ABA, DKP's arkiv, kasse 73: Protokol, Centralkomitémødet 18.-19. september 1948, Alfred Jensens 
indlæg, Partiet og forsvarspolitiken. 

324 Ibid.: Udkast til udtalelse om forsvarspolitikken. 

325 Ibid.: Protokol, Centralkomitémødet 18.-19. september 1948. 

326 Ibid. 


PET's overvågning af Danmarks Kommunistiske Parti 1945-1989 


103 


104 


FRYGTEN FOR ILLEGALE KOMMUNISTISKE AKTIVITETER 1945-1950 


bekymring, at kommunisterne havde en tilbøjelighed til at samle sig i særlige 
kompagnier, delinger eller grupper, afhængig af deres antal: ”Kommunisterne 
afholder deres egne Øvelser m.v. og deltager ikke i de almindelige Øvelser og 
Mødeaftener”>”7 Dette var dog blevet brugt som påskud til at ekskludere dem 
fra foreningerne.” REA's kortlægning viste, at ud af et samlet medlemstal på 
32-33.000 hjemmeværnsfolk i hele landet havde man identificeret 972 kom- 
munister og 114 sympatisører. Tallet omfattede dog ikke de 8.168 medlemmer i 
Storkøbenhavn, hvor man ikke havde sikre tal, men det blev anslået af en ”sag- 
kyndig Kilde” at der her fandtes over 1.500 kommunister og sympatisører. Dette 
indebar, at omkring seks procent af hjemmeværnsmedlemmerne måtte anses for 
at være kommunister eller sympatisører, men det fremgår ikke klart, om REA 
vurderede, at dette tal udgjorde en sikkerhedsrisiko eller trussel mod statens sik- 
kerhed. REA understregede dog, at dette tal var faldet ”ikke ubetydeligt” i tiden 
efter påskekrisen. REA indsamlede også oplysninger om foreningernes våben, 
men oplysningerne blev destrueret, da Krigsministeriet var betænkelig ved, at 
de fandtes hos politiet. Samtidig fortsatte REA med at overvåge hjemmeværns- 
foreningerne: ”Efter vedtagelsen af Loven om Hjemmeværnet er det Afdelingens 
Hensigt at lade Generalstabens Efterretningssektion om at interessere sig for 
Hjemmeværnet, dog saaledes at Afdelingen stadig vil interessere sig for ”Kort- 
lægningen” af Kommunisterne inden for Hjemmeværnet” >» 

PET modtog i den følgende tid en række oplysninger, der antydede, at kom- 
munisterne interesserede sig for hjemmeværnet. Tjenesten registrerede flere ek- 
sempler på, at kommunister var blevet optaget i hjemmeværnet,5%" og i et tilfælde 
blev en navngiven kommunistisk sympatisør indberettet for at have røbet mili- 
tære hemmeligheder. I et andet tilfælde skulle en lokal depotbestyrer for hjem- 
meværnet have ombyttet defekte våbendele med brugbare for kommunisterne.” 
Flere forhold tydede på, at kommunisterne indsamlede oplysninger om hjem- 
meværnet. Det skulle fremgå af en samtale, der var blevet overhørt på DKP's 
kontor i Århus, at der blev ført et kartotek over medlemmer af hjemmeværnet,” 

og en uidentificeret person hævdede, at han havde åbnet et brev stilet til en navn- 
given tømrersvend, hvori Land og Folk bad om oplysninger om hjemmeværnets 
lokale depot, depotbestyreren, delingsføreren m.v." PET modtog også indberet- 
ninger om kommunister og andre, der havde udvist en påfaldende interesse for 
hjemmeværnets installationer, og i Struer blev to stedligt kendte kommunister 
iagttaget, mens de sammen med en tredje mand fotograferede en ejendom, hvor 
hjemmeværnet havde depot og mødelokale.;? Der er således en del, der tyder 
på, at kommunisterne søgte at holde øje med hjemmeværnet, men PET fandt 
åbenbart ikke konkrete beviser på systematisk infiltration og spionage i noget 
større omfang. 


Andre former for kommunistisk infiltration og spionage? 


Det var efterretningstjenestens opfattelse, at DKP fra slutningen af 1940'erne var 
i færd med at placere kommunister i centrale stillinger med henblik på at udføre 
spionage til fordel for Sovjetunionen. Tjenesten var tydeligt inspireret af oplys- 
ninger fra Norge, hvor det som følge af splittelsen i det norske kommunistparti 
NKP var kommet frem, at partiet havde efterretningsgrupper: ”Man har grund 
til at formode, at det er tilfældet i det øvrige Skandinavien” som en repræsentant 
for REA oplyste på et møde med kontaktmændene i Odense.” I en redegørelse 
til Justitsministeriet i 1950 tegnede REA et dystert billede af DKP's undergraven- 
de aktivitet: Efter kuppet i Prag havde partiet reorganiseret dets efterretnings- 
virksomhed og kampgrupper, en del medlemmer var i besiddelse af lærebøger 
i gadekampe, kommunisterne overvågede modtagelsen af våbenleverancer fra 
USA, der var konstateret infiltration i en lang række samfundsvigtige institu- 
tioner (hjemmeværnet, skytteforeninger, statsadministrationen, kommunerne, 
DSB, P&T, visse direktorater, gas-, vand- og elektricitetsværkerne), og visse le- 
dende kommunister videregav oplysninger om danske forhold til østlige legatio- 
ner.? Det er svært at vurdere troværdigheden af denne beskrivelse, da det ikke 

fremgår, hvad oplysningerne om DKP's efterretningsvirksomhed, kampgrupper 
og lærebøger i gadekampe bygger på. 

PET fandt tilsyneladende kun få kommunister i sensitive stillinger. I 1948 re- 
gistrerede tjenesten, at en sekretær i Udenrigsministeriet var medlem af DKP.32 
En navngiven inspektør i prisdirektoratet, der var kendt som kommunist, blev i 
1950 suspenderet for at have lækket oplysninger til den kommunistiske advokat 
Carl Madsen,;” og kort tid efter blev en medarbejder ved Nordre Birks krimi- 
nalpolitis kontor forflyttet, da det blev konstateret, at han havde fjernet materiale 
fra sagen om Lyac-strejken. Medarbejderen var kendt i REA som medlem af 
DKPIY 

De alvorligste oplysninger om kommunister i sensitive stillinger drejede sig 
om forskere med tilknytning til Universitetets Laboratorium for Teoretisk Fysik 
(det senere Niels Bohr Institut). Professor Niels Bohr havde bidraget til udvik- 
lingen af atombomben, og instituttets forskning i teoretisk fysik måtte derfor 
naturligt tiltrække sig russernes interesse. I 1945 havde den sovjetiske efterret- 
ningstjeneste gjort et fejlslagent forsøg på at få Bohr til at hjælpe sig med at ud- 
vikle sin første atomreaktor (Bohr skal have underrettet de britiske og danske ef- 
terretningstjenester om henvendelsen, og mødet med russerne foregik åbent).;” 
REA begyndte øjensynligt at holde øje med instituttet i 1947, og var selvsagt 
på vagt over for tegn på infiltration og spionage. I 1950 fik det stedlige KGB- 
residentur til opgave at infiltrere instituttet, studere Bohrs medarbejdere og de 
tilknyttede udenlandske forskere og indsamle materiale om instituttets resulta- 
ter. I den følgende tid fandt PET tegn på mulig spionageaktivitet. Det forlød 
således, at en af de dygtigste teknikere inden for atomforskningen, der arbejdede 
for Sovjetunionen, skulle have et samarbejde med nogle af Bohrs udenlandske 

assistenter, og at en ungarsk kvinde, der i diplomatkredse blev anset for at 
være russisk spion, skulle have sin gang på instituttet. Det fremgår ikke af det 
foreliggende materiale, om disse oplysninger blev bekræftet. PET stødte også på 
et par danske kommunister i forbindelse med overvågningen af instituttet. En 
radiotekniker, der havde fået tilbud om at blive assistent for Bohr, skulle være 
kommunistisk indstillet,” og en af medarbejderne på instituttet blev beskrevet 
som ”kommunist af den intellektuelle idealistiske type”7 Disse eksempler fore- 
kommer dog ret spredte, og efterretningstjenesten fandt åbenbart ikke konkrete 
beviser på systematiske forsøg fra kommunistisk side på at infiltrere eller ud- 
spionere instituttet. 

PET fandt enkelte eksempler på, at navngivne danske kommunister muligvis 
var involveret i en form for efterretningsarbejde. En navngiven journalist, der 
havde været medlem af en kommunistisk modstandsgruppe under besættelsen, 
og som stadig mentes at være kommunist, havde fortalt til en meddelers søster, 
at han under sin værnepligt havde fri adgang til Christiansborg, og at han havde 
visse kontakter, der var glade for de oplysninger, han kunne skaffe. En anden 
meddeler havde oplyst, at en kommunistisk maler skulle have lejet en villa med 
udsigt til Øresund med det formål at holde DKP underrettet om skibstrafik- 
ken. Endelig forlød det fra Helsingør, at kommunisterne var meget interesse- 
ret i oplysninger om personalet i kriminalpolitiet.>" Endnu engang var der tale 
om oplysninger, hvis troværdighed det er næsten umuligt at vurdere. Det kan 
ikke udelukkes, at nogle af oplysningerne stammede fra meddelere, der havde 
politiske eller økonomiske motiver. Dertil kommer, at personer som den tidli- 
gere modstandsmand, der selv fortalte om sine forbindelser, næppe var farlige 
spioner. 


344 PET, plankartotek: ”Universitetets Laboratorium for Teoretisk Fysik”, oplysning dateret 11. oktober 
1951. 

345 Ibid.: Oplysning dateret 5. december 1952. 

346 Ibid.: Oplysning dateret 24. oktober 1951. 

347 Ibid.: Oplysning dateret 21. december 1951. 

348 Ibid.: ”Spionage i Danmark, oplysning dateret 26. april 1951. 

349 Ibid.: Oplysning dateret 9. maj 1951. 

350 Ibid.: ”Femte kolonne” oplysning dateret 31. oktober 1952. 


PET's overvågning af Danmarks Kommunistiske Parti 1945-1989 


107 


108 


FRYGTEN FOR ILLEGALE KOMMUNISTISKE AKTIVITETER 1945-1950 


Kontakter til Øst 


En af REAs vigtigste opgaver var at afdække DKP's forbindelser til de kommu- 
nistiske regimer, idet man antog, at partiet modtog instrukser og hemmelige 
økonomiske tilskud herfra. REA fandt imidlertid kun få konkrete indikationer 
på, at partiet fik del i det formodede ”Moskva-guld”. I 1949 indberettede REA, 
at det gentagne gange var blevet antydet, at partiet og Land og Folk modtog 
støtte, men der var ikke fremkommet beviser herpå. Man forfulgte dog flere 
spor. Da bladet i 1950 modtog en gratis trykkerimaskine fra Østtyskland, formo- 
dede man, at den var et kamufleret tilskud fra Kominform.>> Efterforskningen 
af forlydender om, at DKP skulle modtage større beløb i form af overskuddet 
fra handelen med Østeuropa eller fra østlegationernes gebyrer fra udstedelser af 
visa, gav dog ingen resultater. I det sidstnævnte tilfælde syntes der mere at være 
tale om, at ambassadepersonalet stak beløbet i egne lommer. Internt konklu- 
derede REA da også, at man ikke havde konstateret finansiering fra udlandet i 
nogen større stil,» og på et nordisk møde i Oslo i maj 1950 var deltagerne enige 
om, at man ikke havde fundet beviser på pengeoverførelser fra Moskva. Dog 
bemærkede man fra dansk side, at inden russerne forlod Bornholm i 1946, havde 
de rekvireret et større beløb i Nationalbanken, der siden var blevet konstateret i 
omløb i Danmark. Formodningen syntes at være, at pengene var gået til DKP. 

Et andet spørgsmål, der optog REA, var, i hvilket omfang kommunisterne 
havde kontakter til de østeuropæiske folkedemokratier. Man registrerede rutine- 
mæssigt alle, der rejste til Østeuropa," hvilket blev benyttet til at kortlægge le- 
dende kommunisters besøg i østlandene, ligesom man omhyggeligt fulgte DKP- 
ledelsens deltagelse i de nordiske kommunistpartiers konferencer.” Ved hjælp 
af udenlandske kontakter kunne REA følge kommunisternes rejser i udlandet. 
I oktober 1950 rapporterede REA, at ledende kommunister de sidste måneder ”i 
stor stil” havde foretaget rejser til udlandet samtidig med, at partiavisen havde 

udvist ”stor tilbageholdenhed” med hensyn til at berette om rejserne.>? REA blev 
straks underrettet, hver gang partiformand Aksel Larsen forlod eller ankom til 
landet, og da han i sommeren 1949 rejste på et rekreationsophold i Tjekkoslova- 
kiet, oplyste en unavngiven person, at han nok aldrig ville vende tilbage til dansk 
politik," og flere ”private kilder” holdt efterfølgende REA orienteret om Larsens 
aktiviteter under opholdet.” 

REA var først og fremmest interesseret i at fastslå, om DKP havde direkte 
eller indirekte forbindelser til Kominform. I april 1949 modtog man en oplys- 
ning fra Odense om, at DKP på et centralledelsesmøde havde drøftet partiets 
stilling til Kominform. Her skulle Larsen have oplyst, at han havde taget kontakt 
med Kominform for at få en indbydelse, men at han ikke havde modtaget noget 
svar.” Kort efter oplyste en meddeler med tilknytning til det polske gesandt- 
skab, at chefen for Kominforms udenlandske afdeling i Polen var i Danmark, 
hvor han skulle have overbragt Kominforms kritik af DKP's offensiv mod Mars- 
hallhjælpen og videregivet nye instrukser for partiets indsats på dette område.” 
Ifølge REA's oplysninger skulle der i DKP have hersket en frygt for, at Moskva 
ville slå ind på en mere radikal kurs og i den forbindelse kræve, at den eksklu- 
derede ekskominternagent Richard Jensen, der mentes at have tætte kontakter 
i Moskva, skulle erstatte Larsen som partiformand. I 1948, kort efter opret- 
telsen af Kominform, modtog kontaktmanden i Krusaa oplysninger om, at to 
personer, der var kørt over grænsen, skulle have oplyst, at de skulle til Prag for 
at deltage i et Kominformmøde.” To år senere meddelte en person, der for nylig 
havde besøgt Prag, at to danske kommunister skulle arbejde dér for Kominforms 
propagandabureau. Det blev dog understreget, at oplysningen skulle tages med 
forbehold.;ff Det vides heller ikke, om der var tale om de samme personer. REA 

synes ikke at have fundet andre indikationer på, at der eksisterede tætte kontak- 
ter mellem DKP og Kominform, og konklusionen var da også, at der ikke var 
blevet konstateret tegn på, at danske kommunister havde deltaget i Kominforms 
møder.” 


REAss samarbejde med tidligere Gestapo-folk 


Efter Tysklands sammenbrud i 1945 var de tidligere tyske sikkerheds- og efter- 
retningsfolk tvunget til at finde nye indtægtsmuligheder. Tidligere medlemmer 
af Gestapo, SS” Sicherheitsdienst og hærens Abwehr opdagede hurtigt, at de vest- 
lige besættelsesstyrker var villige til at betale for oplysninger om kommunistiske 
aktiviteter eller påståede modstandsgrupper i det sovjetbesatte Østeuropa. Peter 
Grose har kaldt efterkrigsårene for ”forfalskernes og papirfabrikkerne æra”, hvor 
de tidligere tyske officerer fodrede vestlige efterretningstjenester med både rig- 
tige og fabrikerede oplysninger for at undgå at blive straffet for deres eventuelle 
krigsforbrydelser.;? En af de tyske officerer, der havde størst held til at skifte fra 
nazismen til beskytter af det vestlige demokrati, var Reinhard Gehlen, den tidli- 
gere leder af den tyske hærs efterretningstjeneste på østfronten. Han overgav sig 
med sine nærmeste medarbejdere og sit arkiv til amerikanerne, der finansierede 
hans fortsatte virksomhed. Efter Vesttysklands tilslutning til NATO blev Gehlens 
organisation til Forbundsrepublikkens efterretningstjeneste Bundesnachrich- 
tendienst (BND).;% Et andet eksempel var den tidligere Gestapo-officer Klaus 
Barbie. Barbie, der blev kaldt ”slagteren fra Lyon” på grund af sin medvirken til 
massemord på civile under krigen, var eftersøgt af franske myndigheder. Men 
i 1947 blev han hvervet af den amerikanske hærs efterretningstjeneste, der bl.a. 
benyttede ham til at infiltrere det tyske kommunistparti KPD i Bayern. Senere 
hjalp amerikanerne Barbie til at skjule sig i Bolivia, hvor han blev fundet i 1983. 
Han endte sine dage i et fransk fængsel i 1991.77? 

De danske efterretningstjenester var også interesseret i at få del i tyskernes 
viden om kommunisterne. Efter befrielsen blev tyske officerer i Danmark inter- 
neret i Alsgades Skole i København, hvor de blev afhørt af de engelske og danske 
myndigheder i forbindelse med retsopgøret. Der er grund til at antage, at de også 
blev udspurgt om deres viden om kommunistiske aktiviteter. En af de interne- 
rede, Alfred Emil Bein, har senere fortalt, at han blev sigtet for at være Abwehr- 
agent, men han var sikker på, at det kun var et påskud, ”idet Afhøringerne hos 
Englænderne og hos Kriminalbetjent [ - ] kun gik ud paa at afhøre nærmere om 
fængsledes Forbindelse med Kommunister og Russere … ”>” 

En endnu større fisk var SS-Hauptsturmfuhrer, Kriminalrat Hans Hermann- 
sen, der havde ledet Gestapos kommunistbekæmpelse i Danmark under besæt- 
telsen. Hermannsen er af eftertiden blevet betegnet som arketypen på en oppor- 
tunist: Han, der oprindeligt nærede socialdemokratiske sympatier, sluttede sig 
efter nazisternes magtovertagelse i 1933 til Gestapo, hvor der var brug for hans 
viden om kommunisterne. I Danmark synes han at have spillet på begge heste: 
Samtidig med at han medvirkede ved iværksættelsen af modterror og deportati- 
onen af jøderne, hjalp han nogle socialdemokrater og modstandsfolk. Han knyt- 
tede også tætte kontakter til højtstående danske politifolk, der delte hans syn på 
kampen mod kommunisterne. Efter krigen bistod han de allierede med at finde 
eftersøgte Gestapofolk og øste ud af sin viden om kommunisterne. Hermannsen 
forstod således at tilpasse sig de nye forhold under den kolde krig, og han undgik 
at blive retsforfulgt i Danmark.” 

Den tidligere kommunistekspert gav anledning til en langvarig konflikt mel- 
lem GE og REA. Efter befrielsen var Hermannsen kortvarigt allieret krigsfange 
i København, men han blev hurtigt løsladt, åbenbart på foranledning af GE, der 
sørgede for at skjule ham i Flensborg.” Det er uklart, hvilke motiver GE havde 
til at hjælpe Hermannsen: Det kunne være fordi, han havde hjulpet GE-officerer 
under krigen, eller fordi GE ønskede at få oplysninger fra ham. I hvert fald be- 
tød arrangementet, at REA, der ønskede at afhøre den tidligere Kriminalrat i 

forbindelse med efterforskningen af sager mod landssvigere, havde svært ved at 
komme i kontakt med Hermannsen. I flere tilfælde afslog GE at give tilladelse 
til afhøring, og når REA endelig fik mulighed for at udspørge Hermannsen, in- 
sisterede GE på, at det skulle foregå på tjenestens kontor i Flensborg og under 
overværelse af en GE-officer.”+ REA var stærkt utilfreds med arrangementet og 
klagede over, at når Hermannsen så ofte under afhøringerne ikke kunne svare på 
spørgsmålene, skyldtes det, at han var på fri fod i Flensborg, mens han rettelig 
burde sidde i et dansk fængsel som krigsforbryder.” I 1947 gik sagen helt i hård- 
knude, da GE afslog at lade REA afhøre tyskeren, først med den begrundelse, at 
han var flyttet og derpå, at han var på randen af et nervesammenbrud.” 

REA blev mere og mere frustreret over GE's optræden. I 1949 forsøgte REA 
at få Hermannsen bragt til Danmark for at vidne i en retssag mod den tidligere 
chef for Gestapo i Danmark, Karl Heinz Hoffmann. Ifølge REA's daværende chef, 
Alex Haslund, oplyste GE, at man ikke længere var interesseret i Hermannsen, 
og at man ikke ville blande sig i sagen. Men samtidig erfarede REA, at GE havde 
sendt en repræsentant til Hamborg med det formål at få det danske general- 
konsulat til at bistå med at få Hermannsen ”afnazificeret”, om nødvendigt ved 
at bestikke relevante myndigheder. Kort efter at GE havde gentaget, at man ikke 
mere havde kontakt med tyskeren, viste det sig til REAS store forbløffelse, at 
Hermannsen, der nu kaldte sig Herman Hansen, boede i et hus i Hamborg. Han 
levede angiveligt under engelsk beskyttelse, modtog 100 kr. om ugen af GE, og 
havde endda fået sin tidligere sekretær tilbage.” 

Det fremgår ikke klart af det bevarede aktmateriale, hvorfor GE forsøgte at 
holde Hans Hermannsen skjult for REA, men det kunne delvist skyldes de to 
tjenesters traditionelle rivalisering. Dertil kom, at Hermannsen som tidligere 
nævnt bistod de allierede med at opspore eftersøgte krigsforbrydere og øste af 
sin viden om kommunisterne.”? Sandsynligvis samarbejdede GE med den en- 
gelske efterretningstjeneste i forbindelse med indsamlingen af oplysninger om 
nazister og/eller kommunister. 

REA etablerede imidlertid selv kort tid efter krigen tætte kontakter til tidli- 
gere tyske officerer. I juni 1947 opnåede en kriminalbetjent, der undersøgte spi- 
onsager i landsdelen, og som samtidig hvervede kilder i Hamborg, forbindelse 
til en person, der skiftevis blev benævnt ”W” og ”hr. X” (den pågældende vil i 
det følgende blive omtalt som ”W”). Denne blev beskrevet som en person, der 
tidligere havde arbejdet med kommunisme i den tyske værnemagts kontraspio- 
nage. Det vides ikke, hvem den pågældende var, men beskrivelsen tyder på, at 
han havde været tilknyttet hærens efterretningstjeneste, Abwehr. ”W” indgik en 
aftale om at give oplysninger mod betaling, og han ansatte ”H>, der var en tidlige- 
re kriminalpolitimand i Gestapo med speciale i kommunistbekæmpelse, og ”S% 
der var en rejsende funktionær for KPD i Hamborg. Som kilder benyttede han 
bl.a. en funktionær i KPD-ledelsen i Hamborg, der kunne skaffe interne papirer, 
en tidligere tysk emigrant i Danmark, der havde kendskab til KPD's hemmelige 
apparat, og en kommunistisk funktionær i Kiel, som havde kontakt til en tysk 
kommunist, der boede i København. Det var ”W”s mål at opbygge et egentligt 
efterretningsnetværk, som skulle kortlægge den eventuelle illegale forbindelse 
mellem de tyske og danske kommunister.”? 

”W''s organisation byggede tydeligvis på de tyske erfaringer fra kampen mod 
KPD under nazismen. Efter magtovertagelsen i 1933 gik kommunisterne i Tysk- 
land under jorden, og ledelsen blev flyttet til udlandet. Bekæmpelsen af KPD's 
illegale udenlandske forbindelser havde således givet Gestapo en betydelig viden 
om tyske kommunistiske flygtninge i Danmark og deres kontakter til danske 
kommunister. Da det var antagelsen, at disse illegale forbindelser var blevet gen- 
optaget efter krigen, udarbejdede ”W” en plan i tre punkter for arbejdet: For 
det første skulle man hverve Vertrauungsmånner (V-mænd, dvs. meddelere), der 
skulle indsættes i de kommunistiske organisationer. For det andet skulle man 
genoptage kontakten til de kommunistiske funktionærer, der tidligere havde gi- 
vet oplysninger til Gestapo. Og for det tredje skulle man indsamle og studere 
de kommunistiske skrifter for at kunne danne sig et overblik over den kommu- 
nistiske virksomhed og metoder. Alt dette ville selvfølgelig ikke kunne udføres 
gratis; som det hedder i et papir, der synes at være udarbejdet af ”H”: ”Det er 
selvfølgelig saaledes, at vi med erhverve mange vigtige meddelelser gennem Vore 

V-mænd ved Køb” I en senere indberetning fra ”W”s organisation blev det 
gentaget, at det først ville blive muligt at gennemføre et gnidningsløst arbejde, 
når de nødvendige midler stod til rådighed: ”Omkostningerne ved V-Mænd og 
Opretholdelsen af personlige Forbindelser vil nødvendiggøre en Leverance paa 
ca. 1000 Cigaretter om Maaneden” 3" 

Skønt der ikke nævnes navne i materialet på ”W”s medarbejdere, og selvom 
de fleste af rapporterne er usignerede, er det muligt at danne sig et vist over- 
blik over ”W's netværk. Foruden de tidligere nævnte forbindelser i Hamborg og 
Kiel havde organisationen også en V-mand i Flensborg, som bl.a. hævdede, at 
han havde købt den person, der fungerede som kontaktperson mellem KPD og 
DKP. En af ”W's vigtigste kilder var en uidentificeret ”tillidsmand” (hvormed 
der antagelig menes V-mand), der var en nær bekendt af Herbert Madge fra 
KPD. Ifølge V-mandens indberetninger var Madge blevet hvervet af kommuni- 
sten Karl Hoffmann, som angiveligt var i færd med at opbygge et efterretnings- 
netværk i Skandinavien med base i Warnemunde. Ifølge Madge var den vigtigste 
agent i Danmark Lothar Hoffmann, der havde tæt kontakt til såvel det russiske 
gesandtskab i København som Ernst Wollweber.% Gennem ”Mr. X” blev der 
endvidere skabt kontakt til ”K”, som i virkeligheden hed Walter Kreuz, en klæ- 
degrosserer, der hævdede at have arbejdet for den tyske efterretningstjeneste i 
Sverige frem til krigsafslutningen. Kreuz påstod, at han havde kontakter i det 
russiske gesandtskab i Stockholm, det svenske kongehus og Udenrigsministe- 
riet, og han erklærede sig villig til at genoptage forbindelserne. Endelig blev 
der tilknyttet en V-mand ved navn Heinrich Stieler, som skabte kontakt til en 
Paul Skudlarek, der var under mistanke for at være russisk kurer. Han påstod 
imidlertid, at han i virkeligheden arbejdede for den belgiske militære efterret- 
ningstjeneste, men var villig til mod betaling at bruge sit netværk i Østzonen 
til at skaffe oplysninger om kurerforbindelserne til Danmark. En anden påstået 
belgisk agent, Bernhard Merkentrupp, blev ansat som organisationens forbin- 

delsesmand i Kiel, og han hævdede at have kendskab til radiokommunikationen 
mellem Østzonen og Skandinavien.” 

Oplysningerne fra ”W”s organisation udløste en række undersøgelser i Dan- 
mark. I 1947 modtog REA fortrinsvis oplysninger om tyske kommunister, der 
havde været flygtninge i Danmark i 1930'erne, og som man mistænkte for at have 
genoptaget deres illegale aktiviteter i form af spionage, skjult støtte til under- 
gravende propaganda og kurervirksomhed. I efteråret 1947 havde REA modta- 
get oplysninger om 75 personer, og for at kunne bearbejde materialet blev der 
oprettet et særligt arbejdskartotek over ”Aabenraa-sager”, som den blev omtalt 
internt i tjenesten.” En foreløbig undersøgelse af navnene viste, at de ikke var 
opdigtede, og det blev derfor besluttet at fortsætte efterforskningen.” Fra 1948 
videregav organisationen mere aktuelle oplysninger om det tyske kommunist- 
parti, KPD, og om de russiske efterretningsnetværk i Skandinavien. I slutningen 
af januar 1949 fik to medarbejdere i REA til opgave at bearbejde det efterhånden 
omfangsrige materiale." På grundlag af indberetningerne fra ”W” udarbejdede 
medarbejderne et diagram over det russiske netværk, hvoraf det fremgik, at det 
var styret af den russiske kommandantur i Schwerin og Wollweber i Østberlin. 
Via Warnemiinde, hvor virksomheden blev ledet af Karl Hoffmann, gik der tre 
forbindelseslinjer over henholdsvis Gedser, Kiel og Hamborg/Flensborg til Kø- 
benhavn. Herfra gik der linjer videre til Sydsjælland, Jylland og Sverige. Disse 
kurerlinjer blev angiveligt benyttet til propaganda og spionage, mens der ikke 
var tegn på, at de blev anvendt til sabotage. Alle de personer, der var nævnt i 
materialet, blev forsøgt identificeret, og supplerende oplysninger blev indhentet 
i de forskellige registraturer.;” 


385 Ibid.: Papirer uden titel, dateret 15. december 1949, 23. januar 1950, 25. februar 1950 og 13. marts 
1950. 

386 Ibid.: Oversigt, 13. oktober 1947. 

387 Ibid.: Brev fra [ulæseligt] til Hr. politimester, 5. oktober 1947. 

388 JM, ujournaliseret, Alm. opl. om K.: ”Vedr.: Oplysninger om et kommunistisk efterretningsnet med 
kurerlinier til og igennem Danmark samt kontakter for sådanne linier her i landet og i Sverige” 
1. april 1949. 

389 Ibid. Landsarkivet for Sønderjylland, Efterretningstjenesten 1937-1958 under politimesteren i 
Aabenraa, pakke 1: Notits, 28. januar 1949, med vedlagte diagrammer; ”Notits: Fortegnelse over her 
registrerede personer som muligvis er eller kan være identisk med de på den sagen vedlagte plan 
opførte personer”, Åbenrå, 2. februar 1949. 

De to medarbejdere i REA var af den opfattelse, at det var sandsynliggjort, at det 
russiske netværk eksisterede, idet de oplysninger, som ”W” havde givet om de 
impliceredes baggrund, havde vist sig at være korrekte. Imidlertid lykkedes det 
ikke for tjenesten at finde beviser på, at netværket var aktivt. For eksempel skulle 
en medarbejder i Dansk Røde Kors have tætte kontakter til KPD i Hamborg og 
til Karl Hoffmann i Warneminde. Efterforskningen viste, at den pågældende 
var tidligere medlem af DKP og havde forbindelse til to kommunister, der var 
mistænkt for at være russisk kurer og spion, men der var ikke konstateret kon- 
takter til Tyskland. Undersøgelser af påstandene om, at der skulle findes en efter- 
retningscentral i Esbjerg, og at en lastbilchauffør fra Kerteminde skulle fungere 
som kurer, var også resultatløse. Lothar Hoffmann, der var blevet beskrevet som 

den vigtigste agent i Danmark, blev sat under overvågning i København, og det 
tysk-ledede firma, hvor han var ansat som prokurist, blev undersøgt. I begge 
tilfælde mente man, at der foregik noget mistænkeligt, men nærmere kom man 
det ikke. Derimod tydede flere forhold på, at tre belgiere, der havde opholdt 
sig i København i 1948, fungerede som russiske kurerer." Den tidligere omtalte 
kriminalbetjent blev i 1948-49 udstationeret ved det dansk-britiske paskontor i 
Flensborg, hvor han indsamlede yderligere oplysninger om den kommunistiske 
virksomhed i Sydslesvig og om eventuelle illegale kontakter over grænsen. Den 
afsluttende rapport, der indeholdt fortegnelser over 120 KPD-medlemmer og 
967 abonnenter af partibladet Norddeutches Echo, viste blot, at der nok var kon- 
takt mellem de tyske og danske kommunister, og at KPD modtog støtte fra det 
østtyske kommunistisk dominerede enhedsparti SED, hvilket ikke var særligt 
overraskende.” 

Der er flere grunde til at sætte spørgsmålstegn ved, om det efterretningsnet- 
værk, som ”W” rapporterede om, fandtes i virkeligheden. For det første lykke- 
des det ikke REA, trods flere undersøgelser, at bevise netværkets eksistens. For 
det andet viste det sig, at flere af oplysningerne var utroværdige. For eksempel 
forlød det, at der var blevet dannet bevæbnede kommunistiske kampgrupper i 
Flensborg, men det viste sig, at flere af de personer, der skulle tilhøre grupperne, 
slet ikke kendte noget til dem, og at andre slet ikke var kommunister.” En efter- 
prøvning af ”K”s (Walter Kreuz') oplysninger om netværket i Sverige afslørede, 
at han kun havde periferisk kendskab til sagen, og at svenskerne var ude af stand 
til at identificere flere af de omtalte personer og adresser.” For det tredje synes 
oplysningerne at være blevet mere alarmerende med tiden. I 1947 fortalte ”W” 
om tidligere kommunistiske flygtninge i Danmark, og i 1948 videregav han ind- 
beretninger om KPD og om det russiske efterretningsnetværk. I februar 1949 
hed det, at Lothar Hoffmann var blevet sendt til København med den opgave 
at sørge for Danmarks ødelæggelse (”Zerstorung”),”+ i september 1949 forlød 


390 JM, ujournaliseret, Alm. opl. om K.: ”Vedr.: Oplysninger om et kommunistisk efterretningsnet med 
kurerlinier til og igennem Danmark samt kontakter for sådanne linier her i landet og i Sverige” 
1. april 1949. 

391 JM, P.O.-sag: Redegørelse, udateret, vedlagt brev til justitsministeren, 27. marts 1957. Landsarkivet 
for Sønderjylland, Efterretningstjenesten 1937-58 under politimesteren i Aabenraa, pakke 1, j.nr. 
20.627: ”Rapport vedrørende kommunistisk virksomhed i Sydslesvig m.m”, 15. oktober 1949. 

392 Ibid.: Notitser dateret 8. marts, 6. juni og 7. juni 1951. 

393 Ibid.: Notitser dateret 21. oktober 1949, 7. februar 1950 og 10. februar 1950. 

394 Ibid.: Notits, 24. februar 1949. 

det, at der i Flensborg var blevet oprettet en bevæbnet kommunistisk gruppe,” 
og i november samme år, at der nu også fandtes sådanne grupper i Sønderjyl- 
land, der modtog våben over grænsen, og som angiveligt havde forbindelse til 
partitoppen i København. I februar 1950 modtog REA rapporter om, at danske 
kommunister skulle have modtaget direktiver om at iværksætte sabotage mod 
amerikanske køretøjer,;” og i juli 1950 blev det meddelt, at der var ved at blive 
oprettet 5. kolonne grupper på den danske vestkyst, som i tilfælde af et russisk 
angreb skulle forhindre en eventuel evakuering.” 

Den mest sandsynlige forklaring på ”W'"s oplysninger om et aktivt russisk 
efterretningsnetværk i Danmark i 1948 til 1950 er, at ”W” og de andre tilknyttede 
tidligere tyske Abwehr og/eller Gestapo-folk var interesserede i at give oplysnin- 
ger til REA mod betaling og eventuel straffrihed. Som tidligere medarbejdere i 
de tyske sikkerhedstjenester havde de et indgående kendskab til KPD's illegale 
kurerlinjer, tyske flygtninge i Danmark og deres danske kontakter mellem 1933 
og 1945. Oplysningerne herom var de første, som Gestapo-officererne videregav, 
og de viste sig at være ganske nøjagtige. For at holde REAs interesse fanget, og 
dermed holde pengestrømmen i gang, begyndte tyskerne først at berette om det 
russiske netværk og derpå om kommunistiske forberedelser til sabotage. Disse 
indberetninger synes at have været en blanding af kendsgerninger, rygter og op- 
spind, og det kan ikke udelukkes, at flere af ”W”s V-mænd og andre kilder var fa- 
brikationer. Det skal dog understreges, at selvom ”W'”s oplysninger var urigtige, 
betyder det ikke, at der ikke fandtes et sovjetisk efterretningsnetværk i Danmark 
i slutningen af 1940'erne. 

REA synes efterhånden at have mistet interessen for ”W's oplysninger. I be- 
gyndelsen af 1950 konstaterede tjenesten, at undersøgelserne af netværket ikke 
havde bragt noget positivt resultat,” og senere på året rapporterede REA, at der 
ikke forelå nogen aktuelle oplysninger om illegal kommunistisk kurervirksom- 
hed til udlandet." 

Der er ikke fundet noget spor i materialet af, at ledelsen eller medarbejderne 
i REA på noget tidspunkt overvejede kildemæssige eller andre problemer ved 


395 Ibid.: Notits, 22. september 1949. 

396 Ibid.: Notits, 25. november 1949. 

397 Ibid.: Notits, 4. februar 1950. 

398 Ibid.: Notits, 18. juli 1950. 

399 PET, emnesag: ”Kommunismen i Danmark i 1949”. Beretning nr. 1/1950. 

400 Ibid.: ”Kommunismen i Danmark i perioden 1. juli - 1. oktober 1950”. Beretning nr. 4/1950. 

at købe oplysninger om kommunisterne af tidligere Gestapo-folk. Ifølge en se- 
nere beretning fra en kriminalbetjent blev politiinspektør Troels Hoff og depar- 
tementschef Eivind Larsen underrettet om sagen, og der blev truffet beslutning 
om betaling af meddeleren.”” Noget tyder på, at man i REA overvejede at udnyt- 
te de tyske kommunisteksperter bedre. I september 1949 udarbejdede tjenesten 
en oversigt over de personer, der fra 1943 til 1945 havde været tilknyttet Krimi- 
nalrat Hans Hermannsens afdeling i Gestapo i Danmark (Abteilung IV 1 a), hvis 
vigtigste opgave havde været bekæmpelsen af kommunisterne. Oversigten viser, 
at REA var interesseret i, om de pågældende var eftersøgt eller dømt for krigs- 
forbrydelser, om de havde arbejdet med kommunistbekæmpelsen, og om de var 
venlig stemt over for Danmark.” Det tyder på, at REA overvejede at tage kon- 
takt til tidligere Gestapo-folk, der havde kendskab til de danske kommunister, 
hvis de ikke havde gjort sig skyldige i krigsforbrydelser, og hvis de kunne tænkes 
at være villige til at samarbejde. Det fremgår ikke af det foreliggende materiale, 
om der blev etableret flere kontakter med andre Gestapo-folk. 


Arne Munch-Petersen 


I 1937 forsvandt det tidligere medlem af Rigsdagen for DKP, Arne Munch-Pe- 
tersen, i Moskva, hvor han på det tidspunkt var partiets repræsentant ved Kom- 
intern. Han var netop vendt tilbage efter en foredragsturné i Danmark, hvor han 
havde forsvaret de igangværende skueprocesser og udrensninger. Den officielle 
sovjetiske forklaring gik ud på, at Munch-Petersen i 1937 havde forladt Sovjet- 
unionen, og de næste 50 år svirrede rygterne om den danske kommunists my- 
stiske forsvinden. Nogle hævdede, at han måtte være faldet som endnu et offer 
for Stalins udrensninger, mens andre mente at vide, at han var blevet sendt på 
hemmelige opgaver for Komintern.” PET fulgte også udviklingen i sagen, men 
fortrinsvis gennem pressens dækning. 


401 JM, P.O.-sag: Redegørelse, udateret, vedlagt brev til justitsministeren, 27. marts 1957. 

402 Landsarkivet for Sønderjylland, Efterretningstjenesten 1937-58 under politimesteren i Aabenraa, 
pakke 1469, j.nr. 20.757: ”Abteilung IV 1 a”, 30. september 1949. Afdelingen er beskrevet i Henrik 
Lundtofte, Gestapo, s. 42. 

1996). 


PET's overvågning af Danmarks Kommunistiske Parti 1945-1989 


119 


120 


FRYGTEN FOR ILLEGALE KOMMUNISTISKE AKTIVITETER 1945-1950 


Arne Munch-Petersen blev trods sin forsvinden registreret i REÆs kommu- 
nistkartotek, da det blev etableret i 1948. På hans kartotekskort blev der anført 
oplysninger om hans baggrund, familieforhold, uddannelse og hans politiske 
karriere i DKP. REA registrerede også, at han i 1931 var blevet idømt to bøder for 
deltagelse ikommunistiske optøjer og ulydighed over for politiet, og at han sene- 
re var forsvundet i Sovjetunionen.” I 1949 registrerede REA, at der gik et rygte 
på Bornholm om, at nogle fiskere, der havde været i forhør i Polen, havde mødt 
den forsvundne DKP'er, der angiveligt fungerede som tolk for russerne. Det viste 
sig imidlertid, at fiskerne ikke var i stand til at identificere tolken som Munch- 
Petersen./% Året efter, da Københavns Byret behandlede dødsformodningssagen 
vedrørende Munch-Petersen, modtog REA nye oplysninger om, at han stadig 
skulle være i live. Et vidne hævdede således, at han havde mødt en dansker i en 
flygtningelejr i Tyskland i 1945, som kunne være den forsvundne kommunist, 
mens en tidligere soldat ved den Danske Brigade påstod, at Munch-Petersen 
havde optrådt som sortbørshaj i 1948 i Wilhelmshaven.” Begge udsagn var dog 
yderst usikre, og REA foretog ingen yderligere efterforskning. I 1956 fulgte PET 
debatten i pressen om Munch-Petersens skæbne, som var blevet rejst af Social- 
demokraten. Efter Khrusjtjovs afsløring af Stalins forbrydelser på den 20. par- 
tikongres samme år fandt bladet anledning til at spørge, om også den danske 
kommunist var blevet udrenset, og om Aksel Larsen havde viden om, hvad der 
var sket med hans partikammerat.”” Få år senere modtog PET en indberetning 
om, at Munch-Petersens enke, Elna Hjort-Lorentzen, agtede sig til Genéve, mu- 
ligvis for at se en liste over fremtrædende kommunister, der i 1938 sad fængslet 
i Sovjetunionen. Listen var for nylig blevet fundet i et arkiv i universitetsbiblio- 
teket.”? Det var imidlertid først i 1989, at PET fik vished om Munch-Petersens 
skæbne, da historikeren og Land og Folk-korrespondenten Kurt Jacobsen kunne 
fastslå, at danskeren ifølge de sovjetiske arkiver i 1937 blev arresteret af det hem- 
melige politi, NKVD, og anklaget for delagtighed i en trotskistisk sasmmensvær- 


404 PET, personsag: Kartotekskort for Arne Munch-Petersen. 

405 Ibid.: ”Dansker som tolk hos det russiske politi”, Socialdemokraten, 25. februar 1949, og andre ud- 

gelse. Anklagerne var grundløse, men han blev holdt i isolation, og han døde i 
1940 af kronisk tuberkulose. 


Risikoen for en kommunistisk magtovertagelse 1945-1950: 
En vurdering 


Som det vil være fremgået af det foregående, dominerede frygten for illegale 
aktiviteter eller et kupforsøg REAs trusselsbillede i de første efterkrigsår. Dette 
trusselsbillede var i høj grad formet af DKP's politiske linje, den marxistiske- 
leninistiske ideologi, de tætte kontakter til Sovjetunionen, partiets tidligere in- 
volvering i illegale aktiviteter i forbindelse med Frederikshavn-sabotagen i 1938 
og under besættelsen, Sovjetunionens brug af vestlige kommunister til infiltra- 
tion og spionage samt det kommunistiske kup i Prag i 1948. Dette billede af DKP 
som en potentiel 5. kolonne syntes at blive bekræftet, da REA ved slutningen af 
1948 modtog oplysningen fra FE om, at DKP havde nedsat et udvalg, der skulle 
koordinere sabotage-aktiviteten. REAÆs omfattende efterforskning af formo- 
dede tegn på sabotage, hemmelige våbendepoter, maskeret økonomisk støtte, 
kontakter til Kominform, infiltration i statsadministrationen og spionage førte 
imidlertid ikke til beviser på, at DKP var involveret i forberedelser til kup el- 
ler i sabotagevirksomhed i noget større omfang. Derimod tyder oplysningerne i 
REAS materiale og i andre arkiver på, at DKP-ledelsen havde tætte kontakter til 
kommunistiske regimer, at man nok modtog en form for indirekte økonomisk 
støtte, at der herskede en vis uenighed om, hvor langt man skulle gå i sin støtte 
til en eventuel russisk besættelsesstyrke, at betroede folk havde som opgave at 
infiltrere hæren og flåden, at personer i DKP's ledelse udleverede politiske og 
militære oplysninger til den sovjetiske legation, og at nogle dansker sympatisø- 
rer udleverede oplysninger om fremtrædende danskeres politiske tilhørsforhold 
og holdning til Sovjetunionen. Tilbage står spørgsmålet om, hvor stor risikoen 
under den tidlige kolde krig var for kommunistisk sabotage eller et kupforsøg. 
DKP's endelige mål var det kommunistiske samfund, som skulle gennem- 
føres gennem partiets magtovertagelse og indførelsen af proletariatets diktatur. 
DKP hyldede Sovjetunionens udgave af demokratiet, sådan som det var formu- 
leret i Stalin-forfatningen fra 1936, idet den ifølge kommunisterne gav magten 
til de laveste klasser og garanterede de sociale rettigheder. DKP var tilhænger 

af partiets ledende rolle i samfundet og ét-parti diktaturet, idet klassemodsæt- 
ningerne ville forsvinde under socialismen. DKP var inspireret af erfaringerne 
fra den republikanske regering under den spanske borgerkrig og udviklingen i 
folkedemokratierne i Østeuropa, hvor kommunisterne udnyttede deres position 
i samlingsregeringerne til at udrense modstanderne, styrke deres indflydelse og 
gennemføre økonomiske og sociale reformer.”” Forudsætningen for en sådan 
udvikling var imidlertid, at DKP fik støtte udefra i form af en sovjetisk besæt- 
telse, eller at DKP erobrede den førende position inden for arbejderbevægelsen. 

Der er ingen tvivl om, at de sovjetiske ledere under Stalin var behersket af 
en revolutionær ideologi, hvis mål var verdensrevolutionen og den universelle 
indførelse af det kommunistiske system. Den sovjetiske statsideologi var eks- 
pansiv i sit væsen, den legitimerede sig med, at den var et udtryk for historiens 
uafvendelige udvikling hen imod den verdensomspændende union af sociali- 
stiske nationer, og den fandt tillige næring i den traditionelle russiske imperia- 
lisme. Under Stalin blev den internationale kommunisme i form af Komintern 
(fra 1947 Kominform) og de nationale partier et redskab for den sovjetiske stats 
udenrigspolitiske interesser og mål. I tiden umiddelbart efter sejren over nazis- 
men i 1945 synes Stalin at have været af den opfattelse, at kommunismen ville 
brede sig i kølvandet på den sociale og politiske uro. Han lagde ikke skjul på, 
at sejrherrerne ville indføre deres sociale systemer i deres respektive interesse- 
sfærer, han synes at have overvejet, hvordan kommunismen kunne brede sig til 
det delte Tyskland, og han gav sit samtykke til Nordkoreas angreb på Sydkorea 
i 1950.” Der er imidlertid intet, der tyder på, at Sovjetunionen mellem 1945 og 
1950 havde planer om at angribe Vesteuropa.””? 

Der var flere grunde til, at Sovjetunionen valgte en forsigtig kurs i den tidlige 
efterkrigstid. Sovjetunionen var udmattet efter krigen mod Tyskland og havde 
brug for tid til at genopbygge de ødelagte vestlige områder. Den sovjetiske ledel- 
se nærede en dyb mistænksomhed over for Vestens hensigter, hvilket havde sine 
rødder i de allieredes intervention i den russiske borgerkrig 1918-20 til fordel for 
de hvide styrker og i den traditionelle russiske frygt for omringning. Den vig- 


410 Michael Kjeldsen, ”Folkets vilje — landets lov”? Om DKP's overgangsprogram og demokratiet, i: 

tigste umiddelbare opgave var derfor at sikre sig, at Østeuropa udgjorde en sik- 
kerhedszone mod Vest. Det amerikanske atormbombemonopol fra 1945 til 1949 
og USA's økonomiske og industrielle overlegenhed betød også, at Stalin førte en 
tilbageholdende kurs. Forsøgene på at udvide Sovjetunionens indflydelse i Iran 
og Tyrkiet blev hurtigt opgivet uden sværdslag, da de mødte vestlig modstand.” 
De tidligste kendte operationsplaner for de østlige militære styrker er da også af 
rent defensive karakter.”+ Stalin synes at have accepteret opdelingen af Europa i 
interessesfærer, han gav ingen støtte til de græske kommunisters oprør, og han 
beordrede de franske og italienske kommunister til at opgive de områder, de 
kontrollerede ved befrielsen i 1945, og indgå i koalitionsregeringer.”> Moskvas 
kontakt til de vestlige kommunistpartier, som var blevet afbrudt ved opløsnin- 
gen af Komintern i 1943, var i det hele taget sporadisk netop i de år, hvor kom- 
munisterne havde en væsentlig politisk indflydelse. En konsekvens af dette var 
oprettelsen af Kominform, der skulle skærpe Sovjetunionens kontrol med de 
østeuropæiske og de franske og italienske kommunistpartier. 

Moskvas politik over for Danmark og dets planer med DKP skal vurderes 
på denne baggrund. Selvom man i Moskva var fuldt ud bevidst om Danmarks 
vigtige strategiske placering ved indsejlingen til Østersøen, og selvom der var rø- 
ster fremme om, at Sovjetunionen burde beholde Bornholm og knytte Danmark 
tættere til sig ved at indgå en samarbejdsaftale, accepterede man, at Danmark 
tilhørte den britiske interessesfære. Der er intet, der tyder på, at Sovjetunionen 
alvorligt overvejede at besætte Danmark, og i det hele taget udviste Moskva in- 
gen større interesse for udviklingen i Danmark.”' I DKP kritiserede man i 1945 
internt Sovjetunionen for dets passivitet.” Eftersom Sovjetunionen ikke befrie- 
de Danmark i 1945 og i de første efterkrigsår ikke havde planer om en besættelse, 


413 Vojtech Mastny, The Cold War and Soviet Insecurity; Vladislav Zubok & Constantine Pleshakov, 
Inside the Kremlin's Cold War. 

414 DIIS, Danmark under Den kolde krig, bd. 1, s. 517-644; "Operational Plan for the Dislocation of the 
1" and 2"" Polish Armies in Case of War Operations in 1951” The Parallel History Project on NATO 
and the Warsaw Pact (www.isn.ethz.ch/php). 

415. Steen Bille Larsen, Kommunisterne og arbejderklassen 1945-1975, s. 28-29; Robert Service, Comrades, 
S. 262-263. 

416 Bent Jensen, Bjørnen og haren, s. 127-136, 157, 218. 

417. Bent Jensen, ”Magten og æren. DKP's forestillinger om en folkedemokratisk magtovertagelse efter 
1945» i: Henrik Dethlefsen og Henrik Lundbak, red., Fra Mellemkrigstid til efterkrigstid. Festskrift 
til Hans Kirchhoff og Henrik S. Nissen på 65-årsdagen oktober 1998 (Museum Tusculanums Forlag 
1998), S. 522N3. 

blev det aldrig aktuelt for Moskva at overveje, om man skulle bruge DKP til at 
tiltvinge sig magten i Danmark.”? 

Den anden mulighed for en kommunistisk magtovertagelse bestod i, at DKP 
skulle få tilstrækkelig stor tilslutning til, at partiet kunne presse det politiske sy- 
stem til at overlade det magten. DKP-ledelsen synes at have overvurderet partiets 
popularitet i 1945, og Alfred Jensen skal have forudsagt, at partiet, sandsynligvis 
i en folkefront med socialdemokraterne og modstandsbevægelsen, ville få 70 % 
af stemmerne ved folketingsvalget i oktober samme år. DKP-ledelsen forestil- 
lede sig, at man ved at holde sammen på modstandsbevægelsen kunne indtage 
en magtfuld position i efterkrigstidens Danmark og i samlingsregeringen. Ved 
at mobilisere arbejderne og øge sin opbakning i fagforeningerne ville DKP være 
i stand til at presse Socialdemokratiet, der var demoraliseret og miskrediteret 
af samarbejdspolitikken, til at gå sammen i et enhedsparti. Kommunisterne var 
overbeviste om, at de, takket være presset nedefra, ville kunne dominere enheds- 
partiet og dermed konsolidere deres politiske position. Gennem aktiviteterne 
blandt arbejderne og udenomsparlamentariske aktioner ville DKP gradvis pres- 
se systemet til at gennemføre udrensninger, nationaliseringer og sociale refor- 
mer, indtil det var modent til en egentlig magtovertagelse på samme måde som 
kuppet i Prag i 1948. Altså en langsigtet proces, hvor det demokratiske system på 
fredelig vis udgjorde overgangen til proletariatets diktatur og étparti-systemet.+” 


418 Bent Jensen, Bjørnen og haren, s. 140-141, 269-294; Bent Jensen, ”Magten og Æren, s. 521. 


” , 


419 Michael Kjeldsen, ”Folkets vilje — landets lov?” s. 477-483; Bent Jensen: ”Magten og Æren” 
S. 504-515; Bent Jensen, Bjørnen og haren, s. 127-140. Mogens Fog refererede Alfred Jensen for at 
have udtalt kort før befrielsen: ”Han vurderer folkestemningen for os meget højt (op mod 70 %) 
ogsaa efter afslutningen. Mener ikke det vil svække os, men tværtimod styrke os at sidde i over- 
gangsregeringen hvis vi formaar at føre en ordentlig politik” Michael Kjeldsen, ”Kampen er endnu 
ikke slut”, s. 249. Søren Nielsen-Man har argumenteret for, at der forelå ”et demokratisk mulighe- 
dernes vindue” for DKP mellem befrielsen i 1945 og den kolde krigs udbrud i 1947/48. DKP havde 
udviklet sig siden 1930'erne og accepterede nu det borgerlige demokrati og dets frihedsrettigheder, 
og der var således en mulighed for, at partiet kunne udvikle en særlig form for demokratisk so- 
cialisme i Danmark. Ifølge Nielsen-Man satte den kolde krig og ensretningen i den kommunisti- 
ske bevægelse en stopper for denne udvikling. Søren Nielsen-Man, ”Var befrielsesårenes danske 
kommunister antidemokrater? — Udviklingen i DKP's demokratisyn indtil 1948”, Historie, 2006, 
bd. 2, s. 318-386. Argumentet forekommer ikke overbevisende, idet DKP's udtalelser om et ”sandt 
demokrati” dækkede over proletariatets diktatur (som ifølge kommunisterne var mere ægte end 
det borgerlige demokrati-begreb, idet det omfattede økonomisk demokrati og sociale rettigheder), 
og de blev formuleret i en periode, hvor Moskva opfordrede kommunistpartierne til at følge en 


moderat kurs og søge enhed med socialdemokraterne. DKP's støtte til demokratiet var således i høj 

Som bekendt gik det anderledes. DKP blev udmanøvreret af Socialdemokra- 
tiet under enhedsforhandlingerne, hvor de blev stillet over for kravene om uden 
forbehold at bekende sig til demokratiet, opløse DKP og melde sig ind i Social- 
demokratiet.” Trods gevinsten på 18 mandater ved folketingsvalget i 1945 var 
det en skuffelse for de kommunistiske ledere, der synes at have troet, at DKP 
ville blive det største parti. Ligesom det var tilfældet for de øvrige vestlige kom- 
munistpartier, markerede befrielsesåret højden på DKP's popularitet, og allerede 
i 1946 begyndte tilbagegangen i fagforeningerne og ved valgene. I 1947 halvere- 
des partiets mandatantal i Folketinget.” Øjeblikket var forpasset, og DKP kom 
aldrig igen i nærheden af at vinde tilstrækkelig folkelig tilslutning til at kunne 
presse systemet til indrømmelser. Det kan således konkluderes, at forudsætnin- 
gerne for en kommunistisk magtovertagelse, enten i form af en sovjetisk besæt- 
telse eller en bred folkelig opbakning, aldrig var til stede mellem 1945 og 1950, og 
at risikoen for et kommunistisk kup derfor aldrig var aktuel. Hvis DKP alligevel 
havde forsøgt at erobre magten, ville det have kompromitteret partiet, sat det 
uden for loven og efter alt at dømme ville partiet have været et let bytte for REA, 
politiet, forsvaret, hjemmeværnet og eventuelle britiske styrker.” 

Alligevel var det berettiget, at REA holdt DKP under overvågning. Selvom 
der ikke foreligger beviser på, atx DKP mellem 1945 og 1950 modtog økonomisk 
støtte fra de kommunistiske regimer,”; og selvom partiet ikke var tilsluttet Ko- 
minform, fulgte de danske kommunister fra september 1948 en klar Komin- 
form-linje. Efter kritik fra Moskva opgav DKP bestræbelserne på at oprette en 


grad taktisk bestemt, og de rettede sig da også ind, da Sovjetunionen skærpede kursen i 1947/48 
og dekreterede tesen om de ”to lejre”. Nielsen-Man nævner selv (ibid., s. 364), at DKP-ledelsens 
retorik svarede til de østeuropæiske kommunistlederes udtalelser i samme periode. Det hindrede 
dem imidlertid ikke i at indføre ét-parti-styret i deres lande i slutningen af 1940'erne. En analog 
slutning må derfor være, at DKP-ledelsen ville have gjort det samme, hvis Danmark havde ligget i 
den sovjetiske interessesfære. 

420 Mogens Nielsen, Socialdemokratiet og enheden i arbejderbevægelsen 1943-1945 (København, 1978), 
S. 118-167. 

421 Morten Thing, Kommunismens kultur, bd. 2, s. 1012-1015; Fernando Claudin, Krisen i den kommu- 
nistiske verdensbevægelse, bd. 2, s. 560-568. 

422 Myndighedernes beslutsomhed kan illustreres med, at Hedtoft-regeringen overvejede at føre sag 
mod Land og Folk, men opgav det, da man ikke mente, at man kunne få dømt bladet. Poul Vil- 
laume, Allieret med forbehold. Danmark, NATO og den kolde krig. En studie i dansk sikkerhedspolitik 
(Eirene, 1995), s. 632 n. 10. 

423 Morten Thing, ”Kommunisternes kapital”, s. 175-176; DIIS, Danmark under Den kolde Krig, bd. 2, 
S. 344-354. 

enhedsfront, slog ind på en konfrontationslinje mod Socialdemokratiet, iværk- 
satte udrensninger af titoister og andre afvigere fra den officielle linje og skruede 
op for den ukritiske hyldest af Sovjetunionen og Stalin." 

Den udbredte frygt for kommunistisk sabotage var utvivlsomt overdreven. 
På den ene side lykkedes det ikke REA eller GE at afsløre kommunistiske våben- 
depoter eller militære grupper. Kommunisterne var i forvejen blevet forfordelt 
af våbenleverancerne fra England under besættelsen, og kommunistisk domine- 
rede modstandsgrupper, f.eks. fra B&W, var blandt de første, der blev afvæbnet 
og hjemsendt umiddelbart efter befrielsen.”> Der er heller ingen grund til at tro, 
at ekskluderingerne af kommunister, der lå inde med illegale våben, ikke var 
oprigtigt ment af partiet og var et udtryk for DKP's frygt for at blive sat i forbin- 
delse med våbendepoter. På lignende vis er der intet, der tyder på, at Wollweber- 
organisationen i sin tidligere form blev reaktiveret efter krigen og havde aktive 
netværk i Danmark.”% På den anden side var frygten for bevæbnede kommuni- 
stiske grupper i Danmark ikke fuldstændig ubegrundet. Som tidligere beskrevet 
gennemførte REA efter påskekrisen i 1948 en kortlægning af kommunister i po- 
litiet og i hjemmeværnet. De følgende år undersøgte tjenesten desuden skytte- 
foreningerne og fund af ulovlige våben. Det er på baggrund af disse tal nu muligt 
at fastslå, hvor mange kommunister, som med sikkerhed havde adgang til våben 
i kraft af deres arbejde, eller som blev fundet i besiddelse af våben uden tilladelse, 
i de første år af den kolde krig, hvor faren for et kommunistisk kupforsøg eller en 
sovjetisk besættelse må anses for at have været størst: 


424 Søren Bille Larsen, Kommunisterne og arbejderklassen s. 68-71; Bent Jensen, Bjørnen og haren, 
S. 264-265, 296-302. 

425 Søren Bille Larsen, Kommunisterne og arbejderklassen, s. 34. 

426 Lars Borgersrud, Wollweber-organisasjonen i Norge, del 2, s. 668-670. Michael F. Scholz, ”De tidli- 
gere Skandinavien-emigranter og de østtysk-skandinaviske relationer 1945-54”, s. 66. 

Konstaterede kommunister og sympatisører med adgang til våben 
1948-195277 


sandet Kommunister | Sympatisører |Mistænkte! I alt 

antal 
Politifolk 56 45 3 104 
Kontorfolk 6 


Hjemmeværnet |! 33.000 


Provinsen 972 114 1.086 
København 8.168 1.500 1.500 
D.D.S.G.&I. 65 14 79 
Ulovlig våben- 
besiddelse ag ag fi 
I alt 2.638 173 3 | 2.820 


Opstillingen viser, at PET havde oplysninger om, at 2.820 identificerede kom- 
munister og formodede sympatisører havde adgang til våben på grund af deres 
arbejde som politifolk eller deres medlemskab af hjemmeværnet eller skyttefor- 
eningerne, eller havde været i besiddelse af ulovlige våben. Nogle kommunister 
kan være talt med flere gange, hvis de tilhørte flere af kategorierne. Muligvis var 
tallet omkring 1948 større: Kommunister i forsvaret er ikke talt med, tallet på 
1.500 i hjemmeværnets Region VI (Storkøbenhavn) var et (anslået) mindstetal, 
og det er uvist, hvor mange kommunister, der havde beholdt deres våben fra 
besættelsestiden. Sandsynligvis faldt tallet på kommunister med våben betyde- 
ligt efter 1948, da myndighederne tog sikkerhedsmæssige skridt mod DKP're. 


427 Tallene for politiet og hjemmeværnet er fra pr. 1. april 1948. Tallet for hjemmeværnet i Region VI 
(København) er anslået af en kilde (til ”mindst 1.500”). Tallene for D.D.S.G.I. er for 27 ud af 71 
politikredse og fra perioden 1948-52. Tallene for ulovlig våbenbesiddelse er fra perioden 1948-52. 
Rigspolitichefen, ujournaliseret: Notits, udateret, men vedrørende perioden 1. marts til 1. august 
1948. PET, emnesag: ”Opgørelse over sager vedrørende ulovlig våbenbesiddelse, som er indberettet 
til Politiets Efterretningstjeneste”, 24. marts 1952; ”Oplysninger om kommunister, der er tilsluttet 
Skytteforeninger under De Danske Skytte- og Gymnastikforeninger”, udateret [1952]. 

Selvom der ikke var tale om en velorganiseret illegal kommunistisk hær, var 
myndighedernes frygt for kommunistisk sabotage eller 5. kolonnevirksomhed 
i en krisesituation ikke ubegrundet. Interessant nok er tallet på mindst 2.820 
bevæbnede kommunister ikke så langt fra de forskellige rygter og formodninger 
om 1.000 til 5.000 bevæbnede kommunister, der cirkulerede i de første år af den 
kolde krig. 

Dertil kom, at Sovjetunionen etablerede sabotagenetværk i Vesten. Fra om- 
kring 1948 begyndte Sovjetunionen at placere agenter i nærheden af militære 
installationer og forsyningslagre med det formål at overvåge vestlig militær 
aktivitet og udføre sabotageaktioner i tilfælde af et krigsudbrud. Mindst en af 
agenterne skal have været en tidligere assistent for Wollweber. Som det vil blive 
beskrevet senere, etablerede Sovjetunionen i begyndelsen af 1950'erne et netværk 
med agenter i Norge, Frankrig, Østrig, Vesttyskland, USA og Canada,” og fra 
1955 begyndte KGB at placere hemmelige våbenlagre i Vesten med henblik på 
sabotageoperationer bag fjendens linjer i krise- og krigstid.” Som det vil frem- 
gå senere, skal mindst én dansk kommunist ifølge ubekræftede oplysninger fra 
KGB's arkiv være blevet hvervet til et sådant sabotagenetværk i Danmark. 

Nyligt åbnede arkiver bekræfter, at vestlige kommunistpartier var involveret i 
spionage og andre illegale aktiviteter. Sovjetunionen startede sine efterretnings- 
operationer mod Vesten allerede i begyndelsen af 1930'erne, og Moskvas succes 
skyldtes til dels, at man havde en fordel ved at operere i åbne samfund.” Under 
krigen lykkedes det at rekruttere 1.240 meddelere, hvoraf de vigtigste befandt sig 
i regeringskontorerne i Washington DC og London og i atombombeprojektet 
i Los Alamos.” Langt hovedparten af disse synes at have været kommunister, 
der blev spioner af ideologiske årsager, og som ofte blev rekrutteret med det 


428 Pavel Sudoplatov and Anatoli Sudoplatov with Jerrold L. and Leona P. Schechter, Special Tasks. 
S. 241-246, 332, 334-335. Det skal bemærkes, at Sudoplatov ikke altid er det mest troværdige vidne. 
Der er dog ingen grund til at forkaste hans erindring om sabotageplanerne. Hans oplysninger er 
bl.a. blevet bekræftet af Mitrokhins kopier af KGB-materiale, der har ført til opdagelsen af gamle 
sovjetiske våbendepoter i Vesteuropa. I 1951 registrerede PET en oplysning om, at der i Libeck var 
fundet et våbenlager. Da våbnene var fremstillet i 1948, konkluderede man, at lageret tilhørte kom- 
munisterne. PET, plankartotek: ”Våbentransport, illegal (indsmugling)”, oplysning dateret 26/4-51. 

429 Christopher Andrew and Vasilij Mitrokhin, The Mitrokhin Archive, s. 467-469, 474-477. 

430 John Lewis Gaddis, "Intelligence, Espionage, and Cold War Origins,” Diplomatic History, vol. 13, no. 
2, Spring 1989, S. 191-212. 

lokale kommunistparti som mellemmænd.+> I de første efterkrigsår blev de sov- 
jetiske efterretningstjenester NKGB/MGB og GRU ramt af en række tilbageslag: 
Vestens hurtige demobilisering betød, at Sovjet mistede sine spioner i de alli- 
eredes efterretningstjenester OSS og SOE, som blev opløst i 1945; afsløringer af 
den sovjetiske spionageaktivitet betød, at flere netværk ophørte med at fungere; 
Venona-projektet satte de amerikanske og engelske tjenester i stand til at afkode 
dele af GRU og NKGB/MGB's kommunikation, hvilket gjorde dem i stand til 
at identificere en række spioner i Vesten; og de sovjetiske tjenester var delvist 
lammede af en række reorganiseringer. Dette betød, at de havde sværere ved at 
operere i Vesten og rekruttere villige meddelere. Efter 1945 forbød NKGB/MGB 
sine residenturer at rekruttere vestlige kommunister undtagen i nødstilfælde. 
Sovjetunionen fortsatte dog med at anvende de allerede rekrutterede kommu- 
nister langt op i 1950'erne,” og især de franske, italienske, finske og østrigske 
partier var involveret i infiltration, spionage, fremskaffelse af falske papirer og 
hemmelig radiokommunikation.”+ Som tidligere nævnt videregav DKP's ledelse 
i 1946 politiske og militære oplysninger til den sovjetiske legation, som sendte 
dem videre til den militære efterretningstjeneste GRU, ligesom danskere bistod 
med at indsamle personoplysninger om danske statsborgere. Ifølge de nyeste op- 
lysninger fra afhopperen Mitrokhin benyttede NKGB/MGEB sig lige efter krigen 
af de kommunister, som man havde etableret kontakt til i 1930'erne og under 
krigen, til spionage, kommunistiske sømænd blev hvervet til at udføre kurertje- 
neste, og kommunister blev rekrutteret til KGB's sabotagenetværk i 1950'erne. 
Der findes desuden spredte og ofte ubekræftede oplysninger fra denne periode 
om, at menige kommunister infiltrerede samfundsvigtige institutioner og ud- 
førte spionage. 

Hvordan ville kommunisterne have forholdt sig i tilfælde af en sovjetisk be- 
sættelse? På den ene side skal Alfred Jensen have været utilfreds med, at Aksel 
Larsen ikke klart ville udtale sin støtte til Den Røde Hær i tilfælde af en krig 


432 Allen Weinstein, Perjury.; Ronald Radosh & Joyce Milton, The Rosenberg File. A Search for the 
Truth (London, 1983); Klehr, Haynes & Firsov, The Secret World of American Communism ; Stephen 
Koch, Double Lives.; Benson & Warner, red., Venona. Soviet Espionage and the American Responses 
1939-1957; Haynes & Klehr, Venona. Decoding Soviet Espionage in America; Nigel West, Venona. 
The Greatest Secret of the Cold War (London, 1999); Allen Weinstein & Alexander Vassiliev, The 
Haunted Wood; Nigel West & Oleg Tsarev, The Crown Jewels (London, 1999). 

433 Christopher Andrew & Oleg Gordievsky, KGB. The Inside Story, s. 302-316, 322-336; Christopher 
Andrew & Vasili Mitrokhin, The Mitrokhin Archive, s. 192-211. 

434 Christopher Andrew & Vasili Mitrokhin, The Mitrokhin Archive, s. 360-366. 

med Vesten. Land og Folk publicerede ordlyden af den franske partileder Mau- 
rice Thorez' erklæring i februar 1949 om, at i tilfælde af en imperialistisk krig 
mod Sovjetunionen ville de franske arbejdere stille sig på Den Røde Hærs side. 
Avisen tog ikke afstand fra udtalelsen og viderebragte en kommentar fra den 
franske partiavis '”Humanité, der støttede erklæringen. Det følgende år udtalte 
Aksel Larsen sin støtte til Thorez” erklæring.”? Hvis man skal vurdere ud fra 
erfaringerne fra Østeuropa, synes kommunisterne generelt at have accepteret at 
overtage magten ved hjælp af de russiske bajonetter. På den anden side skal det 
bemærkes, at Thorez' erklæring, og dermed DKP's indirekte støtte hertil, byg- 
gede på den forudsætning, at eftersom kommunisterne mente, at Sovjetunionen 
var et fredeligt land, ville krigen blive udløst af de vestlige imperialister. Det er 
et ubesvaret spørgsmål, om de danske kommunister ville have stillet sig på Mo- 
skvas side i tilfælde af en sovjetisk angrebskrig mod Vesten.” Det må imidlertid 
konstateres, at DKP gennem sine erklæringer om loyalitet over for Moskva og 
sin støtte til 'Thorez' udtalelse retfærdiggjorde REA's overvågning. 


435 JM, j.nr. P.O.-sag: ”Afskrift fra LAND OG FOLK fredag den 25. februar 1949”. 

436 Ibid.: ”Land og Folk” 28. april 1950. 

437 Det er selvfølgelig ren spekulation at forsøge at forestille sig, hvordan et eventuelt kommunistisk 
styre ville have udviklet sig. Det kan imidlertid konstateres, at overalt hvor kommunisterne er 
kommet til magten, har deres politik (lukning af den frie presse, forbud mod oppositionspartier, 
nationaliseringer, planøkonomi, kollektiviseringer, indskrænkning af religionsfrihed osv.) udløst 
modstand fra store dele af befolkningen. For at forblive ved magten og indføre socialismen har 
kommunisterne være nødsaget til at undertrykke befolkningen og indskrænke frihedsrettigheder- 
ne. Se Robert Service, Comrades, s. 6-9, 194-195, 293, 354-365, 478. Der er ingen grund til at antage, 
at et eventuelt kommunistisk styre i Danmark ville have udviklet sig anderledes. Det skal imidlertid 
understreges, at terroren og undertrykkelsen ikke var målet for de kommunistiske ledere, sådan 
som det undertiden synes at være opfattelsen hos nogle forskere. Se f.eks. Stéphane Courtois m.fl., 
Kommunismens sorte bog, passim. De kommunistiske ledere stræbte oprigtigt efter at modernisere 
deres samfund og opbygge socialismen, men da befolkningernes flertal ikke ønskede en sådan ud- 
vikling, stillede det kommunistlederne over for valget mellem at opgive drømmen om socialismen 
eller at undertrykke modstanden. 

2. OVERVÅGNING OG SPIONAGEAKTIVITET 
1950-1960 


Afstalinisering og tøbrud 


Stalins sidste år var præget af en optrapning af den kolde krig og fortsat under- 
trykkelse i Sovjetunionen. Opdelingen af Europa siden 1947/48 i to ideologiske 
blokke indebar samtidig en stabilisering af den spændte situation. I realiteten 
respekterede de to parter hinandens interessessfærer. I stedet indtraf der fra 1950 
en globalisering af den kolde krig, der bredte sig til Asien, Afrika, Mellemøsten 
og Latinamerika. Samtidig militariseredes konflikten mellem supermagterne. I 
begyndelsen af 1950 fastslog det amerikanske nationale sikkerhedsråd i doku- 
mentet NSC-68 en drastisk militær oprustning som svar på den internationale 
kommunismes trussel mod den vestlige verden, NATO dannedes i 1950 og War- 
szawapagten i 1955, begge alliancer iværksatte en militær oprustning, og USA og 
USSR udviklede brintbomben. 

I juni 1950 brød Korea-krigen ud, da det kommunistiske Nordkorea angreb 
det autokratiske og provestlige Sydkorea. Angrebet var ikke styret fra Moskva, 
og det var ikke begyndelsen på 3. Verdenskrig, sådan som mange beslutningsta- 
gere i Vesten troede. Initiativet kom fra den nordkoreanske leder Kim Il-Sung, 
som imidlertid havde fået Stalins og Maos accept af krigen.” USA fik mandat 
af FN til at intervenere (Sovjetunionen boykottede på daværende tidspunkt FN's 
Sikkerhedsråd), og det lykkedes amerikanske tropper under general Douglas 
MacArthur at trænge de nordkoreanske styrker tilbage og besætte store dele af 

landet. Dette fik imidlertid Kina til at intervenere, og krigen sluttede med en 
våbenhvile og deling af halvøen i 1953. 

Skærpelsen af den kolde krig og udsigten til en kommende militær konfron- 
tation udløste en frygt på begge sider af jerntæppet for indre fjender og femte ko- 
lonneaktivitet. I Sovjetunionen kulminerede persondyrkelsen af Stalin. Fra 1948 
iværksatte det sovjetiske ministerium for statssikkerhed MGB bølger af deporta- 
tioner fra de områder, der var blevet indlemmet i USSR ved krigens afslutning, 
og i 1953 nåede antallet af Gulag-fanger og ”specialkolonister” op på 5% million. 
Udrensningerne i Østeuropa kulminerede i den såkaldte Slansky-proces i Prag 
i november 1952, hvor flere kommunistiske ledere blev dømt under skueproces- 
ser og efterfølgende henrettet. I januar 1953 offentliggjorde Kreml afsløringen af 
det såkaldte ”læge-komplot”, hvor en gruppe jødiske læger angiveligt skulle have 
taget livet af flere sovjetiske ledere. Afsløringen var muligvis indledningen til 
omfattende nye udrensninger i den sovjetiske ledelse og af de sovjetiske jøder, 
men den 5. marts 1953 satte Stalins død en stopper for planerne.” 

Stalins død førte til et opbrud i den kommunistiske blok. Den første tid var 
præget af en magtkamp, hvor chefen for sikkerhedstjenesten, Lavrentij Berija, 
skal have forsøgt at erobre magten ved at foreslå drastiske ændringer i det sov- 
jetiske system, der indebar økonomiske reformer, opgivelse af etpartisystemet, 
amnesti for en million straffefanger og liberalisering af Østeuropa. I juni slog de 
sovjetiske tropper en arbejderopstand i Østtyskland ned, Berija blev arresteret 
og senere henrettet, og efterhånden samledes magten hos SUKP's nye førstese- 
kretær, Nikita Khrusjtjov.” 

I de følgende år konsoliderede Khrusjtjov sin magt og påbegyndte afstalinise- 
ringen af det sovjetiske samfund og afspændingspolitikken i forholdet til Vesten. 
Khrusjtjov fastslog, at en fredelig overgang til socialismen ad parlamentarisk vej 
var mulig i mange kapitalistiske lande, og opfordrede kommunisterne til at søge 
samarbejde med socialdemokraterne. I sin ”hemmelige tale” efter afslutningen 
af den 20. partikongres i 1956 gjorde Khrusjtjov op med personkulten omkring 
Stalin og fordømte terroren. Kritikken af Stalin var imidlertid begrænset til ud- 
rensningerne af kommunister, og den nye ledelse forsøgte ikke at gøre op med 
de grundlæggende dele af det stalinistiske system som den forcerede industria- 
lisering, tvangskollektiviseringen og undertrykkelsen af systemmodstandere. 

Opgøret med Stalin og det internationale tøbrud førte imidlertid til et opbrud 
i den kommunistiske blok. Opstande i Polen og Ungarn i 1956 blev brutalt un- 
dertrykt, og de første modsætninger mellem Sovjetunionen og Kina begyndte at 
vise sig.” 

Khrusjtjov så optimistisk på kommunismens muligheder og var af den over- 
bevisning, at det kommunistiske system med tiden ville besejre kapitalismen. I 
1958 iværksatte SUKP en ambitiøs syvårsplan, der havde som mål, at Sovjetunio- 
nen i midten af 1960'erne skulle indhente og overgå USA på det økonomiske 
område. I modsætning til Stalin mente Khrusjtjov ikke, at en krig med de kapi- 
talistiske magter var uundgåelig, og han opgav tesen om ”de to lejre” til fordel for 
”fredelig sameksistens” med Vesten. I 1956 blev talerøret for den konfrontatori- 
ske kurs, Kominform, opløst. Samtidig ønskede Khrusjtjov at udbrede den ”fre- 
delige kappestrid” til de afkolonialiserede lande i den tredje verden, og han søgte 
at udvide Sovjetunionens indflydelse i Ægypten, Irak, Congo, Cuba og Laos. 

Sovjetunionen var imidlertid økonomisk og militært for svagt til at kunne nå 
disse ambitiøse mål. Landbruget var ineffektivt, og der var mangel på boliger og 
forbrugsvarer. Da Khrusjtjov besøgte USA i 1959, gjorde det amerikanske sam- 
funds høje levestandard og effektive økonomi et stort indtryk på den sovjetiske 
leder. Sovjetunionen var også underlegen på det militære område, og trods my- 
ten om ”missilkløften” (”the missile gap”) voksede USAs forspring på området 
med strategiske atomvåben. Det var derfor Khrusjtjovs mål at afmilitarisere den 
kolde krig og overføre økonomiske midler fra den militære sektor til den civile 
sektor ved at nedskære Sovjetunionens konventionelle styrker og i stedet satse på 
atomslagstyrker. Da Sovjetunionen befandt sig i en svag position, men samtidig 
søgte at udvide sin indflydelse, valgte Khrusjtjov at forsøge at tvinge sin vilje 
igennem ved at true de vestlige stormagter med brugen af militære magtmid- 
ler. Dette skete i forbindelse med Suez-krisen i 1956, militærkuppet i Irak i 1958 
og Berlin-krisen samme år. Sovjetunionens aggressive strategi under Khrusjtjov 
dækkede således over svaghed og et ønske om at afvikle den kolde krig.” Sam- 
tidig betød afstaliniseringen og tøbruddet et opbrud i østblokken og en gradvis 
slækkelse af Moskvas bånd til de nationale kommunistpartier. 

Opgøret om DKP's forhold til ”socialismens fædreland” 


DKP fortsatte med at følge Kominform-linjen, der var blevet indvarslet i 1947. 
I december 1950 besøgte Aksel Larsen Moskva for at oprette partiforbindelser 
til SUKP. Indtil opløsningen i 1943 var kontakten gået via Komintern, men nu 
forstærkedes kontakten med det sovjetiske moderparti. Under besøget drøftedes 
DKP's situation og politiske linje, og efter partiformandens hjemkomst intensi- 
veredes angrebene på ”højresocial-demokraterne”, og påståede ”titoister” samt 
andre afvigere blev ekskluderet fra partiet.” Kominform-linjen kom klarest til 
udtryk i DKP's partiprogram Det danske folks vej fra 1952. Her blev socialdemo- 
kraterne udråbt som ”højresocialister” og anklaget for at være gået i ledtog med 
”de kapitalistiske højrepartier” med det formål at gennemføre ”den mest folke- 
fjendtlige og reaktionære politik”. Tilslutningen til Atlantpagten havde medført, 
at ”engelske og amerikanske generaler indretter Danmark til angrebsbase mod 
Sovjetunionen, at vi allieres med demokratiets værste fjender fra tyske nazister 
til Franco, og til at vores militære og politiske selvstændighed er sat over styr” 
Da Aksel Larsen forelagde udkastet til programmet for centralkomiteen, gav han 
udtryk for den opfattelse, at en fremtidig kommunistisk magtovertagelse i Dan- 
mark ville foregå som i de østeuropæiske folkedemokratier: Efter at have etable- 
ret enhed i arbejderklassen skulle Rigsdagen presses til at udnævne en folkerege- 
ring, der skulle iværksætte overgangen til socialismen. Kommunisterne ønskede 
at dette skulle foregå fredeligt og på det eksisterende systems grundlag, men 
partiformanden afviste ikke, at det kunne blive nødvendigt at anvende vold. 
De danske kommunister fortsatte deres støtte til Sovjetunionen i Stalins sidste 
leveår. I 1950 fastslog Ib Nørlund således i en tale til centralkomiteen, at kampen 
mellem ”de to lejre” var ”aksen, hvorom alt drejer sig”. Mens imperialisterne for- 
beredte en krig mod fredens lejr, førte Sovjetunionen en politik, der byggede på 
”fredens og ligeberettigelsens grundlag”. Nørlund citerede Stalins erklæring om, 
at en ægte internationalist var kendetegnet ved at være den, ”der betingelsesløst, 
uden vaklen, uden forbehold er parat til at forsvare Sovjetunionen”, og Nørlund 
opsummerede, hvorfor de danske kommunister støttede Sovjetunionen: 


444 Kurt Jacobsen, Aksel Larsen, s. 446-456. 

445 Det danske folks vej. Programudtalelse fra Danmarks Kommunistiske Parti. Vedtaget på 17. parti- 
kongres, 22.-25. maj 1952. 

446 Bent Jensen, Bjørnen og haren, s. 391-393. 


PET's overvågning af Danmarks Kommunistiske Parti 1945-1989 


OVERVÅGNING OG SPIONAGEAKTIVITET 1950-1960 


”Vi kæmper for freden — derfor står vi sammen med Sovjetunionen. 

Vi kæmper for Danmarks selvstændighed — derfor står vi sammen med Sovjet- 
unionen. 

Vi kæmper for demokratiet, det danske folks ret til at råde for egne forhold - der- 
for står vi sammen med Sovjetunionen. 

Vi kæmper for socialismen - derfor står vi sammen med Sovjetunionen”” 


I oktober 1952 afholdt SUKP den 19. partikongres, som var den første siden 1939. 
Under kongressen hyldede Aksel Larsen Stalin som ”den internationale arbej- 
derbevægelses og hele progressive menneskeheds store leder og læremester”; 
og Ib Nørlund understregede ved hjemkomsten nødvendigheden af, at DKP tog 
ved lære af SUKP's ideologiske og organisatoriske erfaringer: ”Når SUKPs erfa- 
ringer har så stor betydning for folkene i alle lande, er det, fordi de lærer folkene 
at sejre — sejre i deres egen kamp for fred, frihed og socialisme”4w Partiets ube- 
tingede støtte til det stalinistiske system begrænsede imidlertid dets muligheder 
for at spille en effektiv politisk rolle. Ved valget i september 1950 fortsatte tilbage- 
gangen, og DKP blev reduceret til 4,6 % af stemmerne og syv mandater. Ved de 
følgende valg lykkedes det kun at bremse tilbagegangen, således at det ved valget 
i september 1953 fik 4,3 % af stemmerne og otte mandater. 

DKP's vigtigste opgave i 1950'erne var fredsarbejdet. Partiet blev gentagne 
gange opfordret af Moskva til at intensivere forsøget på at skabe en national front 
af pacifister, neutralister og andre og at påvirke opinionen. Målet var på kort sigt 
at forhindre allierede baser på dansk område og på længere sigt at sikre dansk 
udmeldelse af NATO og neutralitet.” I begyndelsen af 1950'erne lagde kommu- 
nisterne deres kræfter i Fredens Tilhængere, hvis formand var den partiløse kom- 
munist Mogens Fog. Foreningen havde imidlertid begrænset indflydelse, da den 
i samtiden blev anset for at være kommunistisk styret. Dens troværdighed led 
også skade, da det kom frem, at den såkaldte Stockholm-appel om fred, som et 
stort antal danskere havde skrevet under på, var kommunistisk styret. Fredens 
Tilhængere blev i 1954 afløst af Dansk Fredskonference, der trods forsøg på at til- 

trække kunstere, intellektuelle og fagforeningsfolk heller ikke havde nogen stør- 
re gennemslagskraft. De gennemgående temaer i kommunisternes agitation var, 
at den militære oprustning havde negative økonomiske konsekvenser, at NATO 
var et redskab for de amerikanske imperialister, at Danmark mistede sin uaf- 
hængighed til USA, og at de tyske revanchister ville bruge den vestlige alliance til 
at generobre de tabte østlige områder. Et andet hovedargument, der blev betonet 
frem til Stalins død, var, at ”højresocialdemokraterne” havde forrådt de danske 
arbejdere ved at støtte Marshall-planen og NATO-medlemskabet. DKP var der- 
for imod amerikanske baser og tropper på dansk område, remilitariseringen af 
Vesttyskland, etableringen af den dansk-vettyske enhedskommando og udsta- 
tioneringen af atomvåben i Danmark. Til gengæld støttede partiet de sovjetiske 
forslag om et genforenet og neutralistisk Tyskland, Østersøen som et ”Fredens 
Hav” og Norden som atomvåbenfri zone. Dette skete samtidig med, at DKP i den 
offentlige agitation nedtonede sit ideologiske ståsted. Efter alt at dømme havde 
den kommunistiske agitation dog kun begrænset effekt på den offentlige debat.” 
Det var imidlertid opbruddet i den kommunistiske bevægelse efter Stalins 
død, der kom til at præge DKP's udvikling i 1950'erne. Stalins død betød i før- 
ste omgang, at den nye sovjetiske ledelse slækkede på ”de to lejre”-politikken, 
hvilket gav de danske kommunister nye handlemuligheder. DKP dekreterede nu 
”aktionsenhed” nedefra med de socialdemokratiske arbejdere, og partiet vandt 
frem på arbejdspladserne og i fagforeningerne. Under storkonflikten i 1956 spil- 
lede DKP en fremtrædende rolle, og kommunistiske tillidsmænd dominerede 
”situationens generalstab”, der styrede konfliktens forløb. DKP stod efterfølgende 
til en betydelig fremgang i fagforeningerne og i meningsmålingerne, men den 
blev hurtigt overskygget og stoppet af de dramatiske begivenheder i 1956.> 
Offentliggørelsen af Khrusjtjovs ”hemmelige tale” og opgøret med person- 
dyrkelsen af Stalin skabte forvirring og usikkerhed blandt de danske kommuni- 
ster, og den udløste en debat, om DKP fortsat skulle være loyal over for ”socialis- 
mens fædreland”, eller om partiet skulle indtage en mere selvstændig og kritisk 

linje. Den efterfølgende partidiskussion førte til en kritik af ledelsens centralisme 
og det manglende demokrati i partiet. Sovjetunionens undertrykkelse af den 
ungarske opstand svækkede yderligere DKP's position. Partiet fordømte Sovjets 
første intervention, men støttede den anden, hvilket medførte, at partiet blev 
fordømt og isoleret i den offentlige opinion. DKP's ledelse blev udsat for kritik 
fra medlemmer, og en del meldte sig ud i protest mod Sovjetunionens handlin- 
ger. Det lykkedes imidlertid ledelsen at indgå kompromis og dermed lægge et 
foreløbigt låg på uenighederne under partikongressen i begyndelsen af 1957." 
Uenighederne brød imidlertid ud igen i 1958 i forbindelse med en ny krise mel- 
lem Moskva og Beograd. En fløj, kaldet ”den hårde kerne” var stadig af den 
opfattelse, at DKP's vigtigste opgave var forsvaret for ”socialismens fædreland”, 
mens en anden fløj, anført af partiformanden Aksel Larsen, argumenterede for 
radikale ændringer af partiet, som skulle føre en selvstændig politik på inter- 
nationalismens grundlag, samarbejde med Socialdemokratiet og arbejde for et 
afrustet Danmark. ”Den hårde kerne” sad tungt på partiapparatet og var således i 
stand til at dominere den ekstraordinære partikongres i oktober-november 1958, 
der var indkaldt for at løse uenighederne. Her blev Aksel Larsen erstattet som 
partiformand af Knud Jespersen, og få dage senere blev han ekskluderet fra DKP. 
I slutningen af november tog han sammen med sine støtter beslutningen om 
at danne et nyt parti, Socialistisk Folkeparti. Det tiltrak et stort antal utilfredse 
kommunister og partiløse socialister, og dermed blev DKP yderligere svækket 
frem til Folketingsvalget i 1960. 

Det sovjetiske kommunistparti sendte en delegation til DKP' ekstraordinære kongres i oktober- 


november 1958, hvor Aksel Larsen blev afsat som partiformand. Ib Nørlund og Alfred Jensen fra 
partiets ”hårde kerne” (til venstre) modtager A.J. Pelsje, sekretær i Letlands kommunistiske parti, og 
P.N. Pospelov, sekretær i SUKP (Arbejdermuseet og ABA). 


Rapporter om Sovjetunionens krigsforberedelser 


Fra vinteren 1949/50 og frem til 1951 modtog efterretningstjenesten en række op- 
lysninger, der kunne tolkes, som om Sovjetunionen forberedte sig til krig. Dette 
var i perioden omkring udbruddet af Korea-krigen, hvor der blandt beslutnings- 
tagere og iagttagere i Vesten var en udbredt frygt for en eskalering af krigen i 

Asien eller et sovjetisk angreb på Vesteuropa. I november 1949 noterede REA, at 
Moskva var i færd med at stramme grebet om Østzonen, ”hvorfra man vil starte 
de yderligere angreb på vestmagterne og på Vesttyskland især”? Nogle måne- 
der senere forlød det fra flygtninge og andre, at der i Nordtyskland var blevet 
iagttaget lange troppetransporttog med soldater, panservogne og kanoner på vej 
mod vest. En meddeler, der netop var hjemkommet fra Tyskland, fortalte REA, 
at stærke sovjetiske panser- og infanteristyrker havde bevæget sig længere mod 
grænsen mod vest.”>? Samtidig kunne tjenesten konstatere, at polske militæratta- 
chéer indkøbte kort over Danmark,”” og at andre østlige ambassadefunktionæ- 
rer udviste interesse for havne og jernbaneknudepunkter.”” Disse oplysninger 
bekræftede sandsynligvis tjenesten i dens frygt for, at Sovjetunionen havde ag- 
gressive hensigter, og at et eventuelt angreb indebar en besættelse af Danmark, 
muligvis med bistand fra en kommunistisk 5. kolonne. Som en konsekvens tog 
danske myndigheder forskellige modforanstaltninger, og politiet udlagde hem- 
melige våbendepoter til brug i ”en særlig situation?" 

Der var da også adskillige tegn på, at den sovjetiske efterretningstjeneste ope- 
rerede mod Danmark fra slutningen af 1940'erne. En række fiskefartøjer blev 
opbragt af den russiske flåde i Østersøen, og besætningerne tilbageholdt i flere 
dage, hvorunder de blev afhørt om situationen i Danmark og om militære for- 
hold.” I hvert fald i ét tilfælde blev kaptajnen aftvunget et delvist løfte om at 
arbejde for russerne, der især var interesseret i oplysninger om befolkningens 
holdning til Marshallhjælpen og NATO og om den danske flådes bevægelser.”” 
I 1948 anholdt de britiske myndigheder ved den dansk-tyske grænse en kendt 
kommunistisk kurer fra Holland, der angiveligt havde besøgt Danmark flere 
gange,” og det forlød i 1951 fra udenlandske kilder, at der var blevet oprettet 
et russisk kontrolleret kontor i Warnemunde, der bl.a. skulle styre det arbejde, 

som kommunistiske agenter udrettede i Skandinavien.” Ifølge andre kilder 
skulle der også foregå illegale radiosendinger fra Lolland-Falster og Bornholm 
til russisk-kontrollerede områder, men disse oplysninger blev formentlig aldrig 
bekræftet.” Oplysningerne aktualiserede behovet for at følge de danske kom- 
munisters aktiviteter. Som tidligere beskrevet var de sovjetiske efterretningstje- 
nester aktive i Danmark og fik bistand fra danske sympatisører. 


REA's vurdering af DKP under den sene stalinisme 


I 1950 drøftede regeringen Hedtoft en reorganisering af efterretningstjenesterne 
bl.a. med henblik på at få afklaret opgavefordelingen mellem forsvarets og po- 
litiets efterretningstjenester og effektivisere deres virksomhed. Et umiddelbart 
resultat var, at REA i 1950 udarbejdede fire kvartalsberetninger om politiske be- 
vægelser af efterretningsmæssig interesse, hovedsageligt kommunismen, bereg- 
net til at holde Justitsministeriet og regeringen informeret om udviklingen i den 
indre sikkerhed.” 

REA tegnede et billede af et parti i klar tilbagegang, der næppe kunne siges 
at udgøre en trussel på det politiske og faglige område. DKP fortsatte den væl- 
germæssige tilbagegang, der var begyndt i 1947, og medlemstallet var ligeledes 
vigende fra 60.000 i 1945 til et anslået tal på 27-28.000 i 1950. Der var udbredt 
apati og utilfredshed med de store byrder, som medlemmerne blev pålagt af par- 
tiet. Det kom til udtryk i, at DKP havde store vanskeligheder ved at indkræve 
kontingenter. Land og Folks hverdagsoplag var næsten halveret siden befrielsen, 
det kørte med store underskud, og de fleste af partiets ressourcer synes at have 
været anvendt på de hyppige indsamlinger til partiet og til bladets garantfond. 
REA kunne rapportere om en jævn strøm af udmeldinger, ligesom et større antal 
kommunistiske fagforeningsfolk var blevet ekskluderet på grund af deres kritik 
af partiets politiske linje. Eksklusionerne bidrog heller ikke til at styrke DKP's 
stilling i fagforeningerne, og REA kunne rapportere, at den kommunistiske 
infiltration af fagbevægelsen var faldende, og at socialdemokraterne erobrede 
pladser fra kommunisterne ved valgene til bestyrelserne i de københavnske af- 
delinger. Endelig var REAs opfattelse, at DKP's ledelse var splittet i tre fraktioner: 


465 Ibid.: ”Sovjet-Unionen — Krigsforberedelser (VII)”, oplysning dateret 12. oktober 1951. 
466 Ibid.: ”Bornholm>”, oplysninger dateret 3. maj 1950 og 23. oktober 1950. 
467 PET, emnesag: ”Referat af Stationsleder- og kontaktmøde i Kolding den 17. febr. 1950”. 

Titoisterne eller de nationale kommunister anført af Aksel Larsen, de Moskva- 
tro stalinister med Alfred Jensen i spidsen samt en gruppe intellektuelle.” PET's 
vurdering af DKP's vigende indflydelse svarer til andre iagttageres opfattelse og 
må siges at være både realistisk og nøgtern.” 

Trods det generelle billede af stagnation og tilbagegang mente REA ikke, at 
man burde slække på agtpågivenheden over for kommunisterne. Man havde 
ikke glemt sagen om Richard Jensen, og man så med den største mistænksom- 
hed på de mange frafaldne partimedlemmer. På et kontaktmandsmøde i Ribe 
i 1950 drøftede de forsamlede således ærligheden bag de ”forbløffende mange 
udmeldelser af DKP”, og fra centralt hold orienterede man om erfaringerne fra 
Holland om, at kommunister, der gik over til illegalt arbejde, forinden åbent 
brød med partiet.”” Ved et lignende møde i Viborg blev det oplyst, at det reelt 
ikke betød noget, at kommunisterne gik tilbage, idet de resterende medlemmer 
var ”veludrustede, godt oplærte og farlige” REA mente altså, at DKP var sluppet 
af med det overskydende fedt og nu var en mere slank og farlig modstander. Det 
blev dog tilføjet, at kommunisterne kun ville kunne udgøre en egentlig sikker- 
hedsrisiko i forbindelse med direkte støtte udefra, altså en russisk besættelse af 
landet.” REAs største frygt var, at DKP i en krise- eller krigssituation ville bruge 
sine positioner på arbejdspladserne til at fremkalde strejker og gadeuro: ”Dette 
er partiets mest slagkraftige våben, som i forbindelse med en terrorvirksomhed i 
en given situation efter samme mønster som under den spanske borgerkrig, kan 
betyde en meget faretruende faktor for en overrumpling af det danske samfund, 
såfremt staten ikke gennem sine sikkerhedsorganer er underrettet om, hvad der 
kan ske, og kan træffe sine modforanstaltninger”> REA havde i 1950 ikke kon- 
krete oplysninger om, at DKP forberedte illegale aktiviteter, men i betragtning 
af partiets nære tilknytning til Sovjetunionen må det vurderes som relevant, at 
tjenesten fulgte den fortsatte udvikling i partiet. Og som det vil fremgå af det 


468 PET, emnesag: ”Kommunismen i Danmark i 1949”. Beretning nr. 1/1950; ”Kommunismen i Dan- 
mark i perioden 1. januar-1. april 1950”. Beretning nr. 2/1950; ”Kommunismen i Danmark i pe- 
rioden 1. april-1. juli 1950”. Beretning nr. 3/1950; ”Kommunismen i Danmark i perioden 1. juli-1. 
oktober 1950”. Beretning nr. 4/1950. 

469 Der kan henvises til de amerikanske myndigheders vurdering, sådan som den kommer til udtryk i 
State Departments, CIAs og National Security Councils materiale i National Archives II. 

470 PET, emnesag: ”Beretning vedrørende kontaktmandsmøde i distrikt VII”, 29. august 1950. 

471 Ibid.: ”Referat af kontaktmøde i Viborg den 3. april 1950”. 

472 JM, ujournaliseret, Alm. opl. om K: ”Haslunds afd., 2/12/1950”. 

følgende, modtog tjenesten i de sidste år af Stalins levetid flere informationer, 
der kunne tyde på, at partiet forberedte sig på illegale aktiviteter. 


Et worst case-scenarium 1951 


De danske myndigheders worst case-scenarium i begyndelsen af den kolde krig 
er beskrevet i et papir fra tiden under Korea-krigen. Efter et møde i Statsmini- 
steriet i februar 1951 blev politiet anmodet om i samarbejde med forsvaret at un- 
dersøge, hvilke trusler myndighederne kunne tænkes at stå overfor i forbindelse 
med ”en ekstraordinære situation” I det papir, der blev udarbejdet, beskrives, 
hvordan et kommunistisk kupforsøg i forbindelse med et sovjetisk militært an- 
greb kunne tænkes at udvikle sig: 


1. fase. Kommunisterne går til modangreb mod ”den antikommunistiske 
Bølge”. De optræder mere aggressivt, de får stigende tilslutning, de ar- 
rangerer demonstrationer og offentlige møder, der i flere tilfælde udløser 
uroligheder. 

2. fase. Kommunisterne udløser en strejke blandt arbejderne på gas-, elek- 
tricitets- og vandværket i Aalborg. 

3. fase. Efterretningstjenesten modtager pålidelige oplysninger om kom- 
mende uroligheder i forbindelse med sabotageaktioner. 

4. fase. Sabotage stopper togdriften, og kommunisterne indkalder til de- 
monstration. 

5. fase. Kommunistisk demonstration i Fælledparken med 100.000 delta- 
gere vedtager opfordring til generalstrejke. Uroligheder i flere bydele og 
angreb på det engelske gesandtskab. Efterretningstjenesten får oplysnin- 
ger fra en pålidelig kilde om et forestående kupforsøg. 

6. fase. I forbindelse med en demonstration besætter kommunisterne Rigs- 
dagen. To politistationer stormes og politiet afvæbnes. På Vesterbro be- 
skydes politiet, og uroligheder og hærværk bryder ud i den indre by. 

7. fase. Rådhuset, politistationer, Telefon- og Radiohuset besættes, gas og 
elektricitet afbrydes og togtrafikken lammes. Der bygges barrikader på 
indfaldsvejene til København, der bevogtes af bevæbnede kommuni- 
stiske grupper. Levnedsmiddelsituationen er truende. Kun Kastellet, 

Amalienborg, Politigården og forsvarets kaserne er stadig på regeringens 
hænder. 

8. fase. ”En fremmed uvenlig Stats Krigsskibe ligger på Yderreden, og Bom- 
bemaskiner og Flyvere patruljerer over Sundet, men kommer jævnlig ind 
over Byen”74 


Dette scenario skal ses som resultatet af en forespørgsel fra regeringen, og det 
var ikke nødvendigvis et udtryk for, hvad efterretningstjenesten mente var en 
realistisk trussel. Det var imidlertid PET's opgave at forhindre alvorlige anslag 
mod statens sikkerhed eller den eksisterende samfundsorden, og DKP's nære 
tilknytning til Sovjetunionen sandsynliggjorde, at partiet ville støtte en sovjetisk 
besættelse. Efter alt at dømme havde partiet dog på dette tidspunkt næppe den 
nødvendige styrke eller midler til at gennemføre sådanne omfattende urolighe- 
der, som tjenesten forestillede sig i scenariet. En kommunistisk modoffensiv ville 
blive mødt af modstand fra politiet, forsvaret og hjemmeværnet. På den anden 
side kan det ikke fuldstændigt afvises, at DKP havde haft et sabotageudvalg, at 
det havde forberedt strejker og uroligheder på arbejdspladserne og, som det vil 
fremgå af det følgende, at der eksisterede illegale grupper, der stod i forbindelse 
med sovjetiske sabotagenetværk. 


Det institutionaliserede trusselsbillede 


PET søgte at institutionalisere sit trusselsbillede og arbejdsmetoder ved at op- 
rette uddannelseskurser til efterretningsfolkene. Man var i den sammenhæng 
inspireret af den hollandske tjeneste, der havde udarbejdet håndbøger til un- 
dervisningsbrug om emner som den kommunistiske lære, verdenskommunis- 
mens strategi og taktik, internationale kommunistiske frontorganisationer, det 
kommunistiske parti i Holland og andre yderligtgående grupper.” Årsagen til 
oprettelsen af kurset var, at man mente, at der var et udbredt behov for viden om 
kommunismens teorier og historie og om efterretningstjenestens modforholds- 
regler og metoder. Foruden undervisning i den internationale kommunismes 
lære, strategi og taktik, DKP's historie og opbygning og om kommunistiske fron- 


474 Ibid.: Notat, udateret [1951]. 
475 PET, ujournaliseret, kasse 3: ”Håndbog. Efterretnings- og sikkerhedstjeneste”. 

torganisationer er det mest iøjnefaldende ved kurset, at man lagde så stor vægt 
på emner som oprør, sabotage i teori og praksis og radiosendere.”f 

Ifølge undervisningsmaterialet udvidede kommunisterne deres indflydelse 
ved at infiltrere ikke-kommunistiske organisationer og fagforeninger ved hjælp 
af hemmelige kommunister, de hvervede sympatisører i forsvaret og i stats- 
apparatet, og de stræbte efter at nedbryde Vestens forsvarsvilje ved hjælp af 
fredsbevægelserne. Kurset vedligeholdt og bekræftede efterretningstjenestens 
trusselbillede af DKP fra tiden før 1950: Det blev fremhævet, at det fortsat var 
kommunisternes mål at erobre magten ved et kup eller en væbnet opstand, det 
(formodede) illegale apparat blev beskrevet, og kursusdeltagerne lærte, hvordan 
man indhentede oplysninger ved penetrering eller hvervning af partimedlem- 
mer.” PET's opfattelse af DKP i de tidlige 1950'ere synes at have været stærkt in- 
spireret af samarbejdet med andre vestlige tjenester. PET's undervisningsmate- 
riale henviste ofte til eksempler fra udlandet, og man udarbejdede en bibliografi 
om kommunismen bestående fortrinsvis af angelsaksiske titler.” 

PET modtog i samtiden og senere forskellige oplysninger, der kunne tyde på, 
at DKP i de sidste år af Stalins levetid intensiverede den undergravende virksom- 
hed. Det drejede sig om indikationer på, at partiet forberedte sig på at fungere 
illegalt, at medlemmer af partiet blev rekrutteret til et sovjetisk sabotagenetværk, 
og at kommunisterne i stigende grad infiltrede forsvaret. Disse oplysninger vil 
blive analyseret i det følgende. Forinden vil oplysninger fra KGB's arkiv, der indi- 
kerer, at residenturet i København forberedte sig på illegaliteten, blive beskrevet. 


Residenturets forberedelser til illegalitet 


I august 1950, kort efter udbruddet af Korea-krigen, besluttede den sovjetiske 
efterretningstjeneste at optrappe indsatsen i Danmark. Det årlige budget blev 
udvidet til 15.000 kr. og personalet bestod i 1952 af tre officerer. Residenturets 
ressourcer var således stadig ganske beskedne. Alligevel blev MGB-officererne 


476 PET, ujournaliseret, kasse 1: ”Udkast til kursusplan”, 26. november 1951; Notits, 7. august 1952; ”For- 
slag til efterretningskursus med en varighed på 1 uge” 6. december 1954. 

477 PET, ujournaliseret, kasse 3: ”En efterretningstjenestes tilrettelæggelse af agentarbejde, observati- 
onstjeneste og det interne arbejde. Visse kommunistiske organisationers opbygning og deres ar- 
bejdsmetoder”. 

pålagt nye opgaver, der afspejlede ændringerne i Danmarks sikkerhedspolitiske 
situation. Residenturet skulle i tillæg til Storbritannien nu også indsamle op- 
lysninger om USAs aktiviteter og om Danmarks forpligtigelser over for NATO. 
Desuden var Moskva interesseret i forholdene i de politiske partier og i aktivite- 
ter vendt imod DKP. MGB's mere offensive linje kom til udtryk i instrukser om 
at infiltrere statsapparatet og ledelsen af de politiske partier ved hjælp af pro- 
gressive kontakter, og at etablere kontakt til danskere, der var utilfredse med 
regeringens politik.” 

På grund af det forværrede politiske klima under den kolde krig mistede de 
danske kommunister deres værdi som efterretningsagenter, og de blev efterhån- 
den fjernet fra MGB's netværk. MGB frygtede, at deres kontakter til residenturet 
ville blive afsløret af de danske efterretningstjenester og benyttet til at miskre- 
ditere DKP som Moskvas agent. Ledelsen i Moskva udsendte en instruks, der 
forbød residenturet at anvende DKP-medlemmer til at indsamle efterretnings- 
oplysninger.” Det fremgår ikke af materialet præcis, hvornår denne ordre blev 
udsendt, men det må være sket mellem 1946 og 1950. Det var dog stadig tilladt at 
benytte kommunister som talentspejdere.;% 

Ifølge materialet forværredes MGB's muligheder for at operere i Danmark i 
1950-51. Det hang formentlig sammen med skærpelsen af den kolde krig efter 
udbruddet af Korea-krigen. Det var også på dette tidspunkt, at de danske efter- 
retningstjenester blev reorganiseret, og PET etablerede en permanent overvåg- 
ning af den sovjetiske ambassade. Disse forhold må have gjort det sværere for 
den sovjetiske efterretningstjeneste at operere. MGB forberedte sig i 1950-51 på 
at fungere illegalt, og residenturet fik til opgave at hverve ”støtteagenter”, som 
skulle opretholde centerets kontakt til udstationerede illegale agenter, residen- 
turet og til agentnetværket under en eventuel krise. Disse ”støtteagenter” måtte 
ikke være tilknyttet såkaldte ”demokratiske organisationer” (hvilket formentlig 
er en betegnelse for DKP og kommunistiske frontorganisationer). Centeret for- 
langte også, at arbejdet med agenterne blev strammet op, og residenturet blev 
derfor beordret til at skaffe sig af med agenter, der ikke forekom lovende eller af 


479 PET, operationssag: Rapport nr. 76, 12. november 1998. Den eksterne civile sovjetiske efterretnings- 
tjeneste MGB var fra 1947 til 1951 underlagt Informationskomitéen (KI) og fra 1953 underlagt In- 
denrigsministeriet MVD. Tjenesten fik først betegnelsen KGB i marts 1954. Christopher Andrew & 
Oleg Gordievsky, KGB, s. xii. 

tvivlsom karakter, og at lægge agenter, der var kommet i PET's søgelys, på is for 
en kortere eller længere periode. Det blev indskærpet, at reglerne for konspirativ 
opførsel skulle følges nøje. Som forberedelse til indslusningen af illegale sovjeti- 
ske agenter, dvs. agenter under falsk identitet, der ikke havde kontakt til residen- 
turet, skulle residenturet rekruttere agenter blandt personalet i rejseselskaber, 
paskontorer og offentlige instanser, der varetog registreringen af udlændinge. 
Endelig skulle residenturet identificere ledende kapitalistiske sammenslutninger 
og monopoler, som Moskva mente udøvede indflydelse på regeringen. MGB- 
officererne blev endvidere beordret til at bekæmpe antisovjetiske organisationer 
og ”neutralisere” deres ledelser. I den sammenhæng var det planen at forsøge at 
infiltrere efterretnings- og kontraefterretningstjenesterne, dvs. FE og PET.” 

Trods opstramningen benyttede MGB stadig DKP til særlige opgaver. Re- 
sidenturet blev således pålagt at hverve danske søfolk, som skulle fungere som 
kurerer mellem København og sovjetiske agenter i Amerika. Årsagen til, at Cen- 
teret havde udvalgt residenturet i København til denne opgave, var åbenbart de 
liberale regler for adgang til danske havne, der betød, at alle havde fri adgang til 
skibene, og at besøgende ikke skulle forevise identifikation. Centeret gav resi- 
denturet tilladelse til at anvende medlemmer af DKP, og i 1951-52 havde MGB 
etableret fortrolig kontakt til et ukendt antal illegale (dvs. hemmelige) kommu- 
nistiske sømænd, der bl.a. fik kodenavnene Mark, Lot og Lin.” Det fremgår ikke 
af det foreliggende materiale, hvem disse sømænd var, men oplysningerne indi- 
kerer, at der fandtes kommunister, der holdt deres partimedlemskab hemmeligt, 
og som udførte opgaver for den sovjetiske efterretningstjeneste. Således havde 
PET grund til at interessere sig for kommunistiske aktiviteter blandt danske sø- 
folk og den mulige trussel, de udgjorde mod landets sikkerhed. 

Der er flere antydninger i materialet af, at residenturet i København havde 
begrænset succes med sin indsats, og at personalet måske overdrev betydnin- 
gen af sine kontakter i rapporterne til Moskva. Under forberedelserne til illegalt 
arbejde var residenturet hæmmet af mangelen på ressourcer, ligesom det for- 
hold, at ansvaret for residenturet var fordelt mellem ambassadøren, der havde 
den formelle ledelse, og en professionel KGB-officer, der varetog den daglige 


482 PET, operationssag: Rapport nr. 76, 12. november 1998. Ifølge KGB-materialet ankom den illegale 
agent Jorma Arnevitj Kivjakjas med kodenavnet Yoris under falsk identitet til Danmark i oktober 
1951, hvor han søgte arbejde. Ibid.: Rapport nr. 78, 26. november 1998. 

ledelse, ikke gavnede indsatsen.” Samtidig kritiserede Centeret residenturet for 
ikke at have afsløret de herskende kredses skjulte aktiviteter til fordel for USA 
og Storbritannien, som KGB gik ud fra eksisterede. Moskva noterede også, at 
residenturet ikke havde etableret kontakter blandt personalet på de amerikanske 
og britiske repræsentationer, ligesom man heller ikke havde skabt klarhed over, 
hvad den danske regering vidste om Sovjetunionen.” 


DKP's 17. partikongres i 1952: Forberedelser til illegalitet? 


PET noterede sig, at ledende kommunister på DKP's 17. partikongres i maj 1952 
ikke lagde skjul på deres modstand mod de vestlige krigsmagere og imperialister 
og deres uforbeholdne begejstring for det stalinistiske regime i Øst. Aksel Larsen 
sendte således en særlig hilsen ”til det førende kommunistiske parti, Sovjetuni- 
onens kommunistiske parti, og dets fører, verdensproletariatets og verdensfri- 
hedsbevægelsens geniale leder, kammerat Stalin” I sin fremlæggelse af det nye 
partiprogram understregede Alfred Jensen, at DKP valgte ”folkedemokratiet” 
frem for den sovjetiske model som vejen til magten. Ifølge PET's referat indebar 
dette, ”at folkemasserne med forfatningen som udgangspunkt vil have mulighed 
for at foretage de ændringer i forfatningen og de økonomiske forhold, som er 
nødvendige for at sikre den omvæltning, som overgangen til socialismen er”+7 
Magtovertagelsen skulle altså ske ad demokratisk vej og uden at krænke grund- 
loven, og Alfred Jensen udelukkede ikke muligheden for, at der i overgangsfa- 
sen kunne blive afholdt frie valg. Samtidig lagde han dog heller ikke skjul på, 
at ”folkedemokrati”-fasen skulle bruges til at befæste kommunisternes position 
og udrense modstanderne. Ifølge PET's referat erklærede Jensen, at man skulle 
udnytte det eksisterende politiske system til at ”rydde reaktionen ud af de øko- 
nomiske og politiske positioner” og sætte ”kapitalismen som helhed ud af spillet 
…%8 Det var altså stadig DKP's langsigtede mål at erobre magten og indføre so- 
cialismen, og udrensningen af kapitalisterne og deres støtter måtte nødvendigvis 


484 Ibid.: Rapport nr. 79, 10. februar 1999. 

485 Ibid.: Rapport nr. 76, 12. november 1998. 

486 JM, P.O.-sag: Politiets Efterretningstjeneste, notits, 27. juni 1952, vedlagt E. Brix til departements- 

487 Ibid. 

488 Ibid. 


PET's overvågning af Danmarks Kommunistiske Parti 1945-1989 


147 


148 


OVERVÅGNING OG SPIONAGEAKTIVITET 1950-1960 


indebære en indskrænkning af de demokratiske rettigheder. Hvad angik DKP's 
mere kortsigtede mål opfordrede partiformanden til, at kommunisterne skulle 
bidrage til at vælte den siddende borgerlige regering ved at organisere udenoms- 
parlamentariske masseaktioner og dermed svække Danmarks tilhørsforhold til 
NATO. 


Partihuset i Dronningens Tværgade i Køben- 
havn under den 17. partikongres i 1952. Billed- 
teksten i Land og Folk lød: ”Under hele kon- 
gressen har Land og Folks hus været festligt 
smykket med faner og flag med en stor trans- 
parent med parolen: Fred — Frihed — Socia- 
lisme.” Partihuset blev overtaget af DKP ved 
befrielsen i 1945 og fungerede som partiets 
IN hovedkvarter frem til Sovjetunionens sam- 
menbrud, hvor pengestrømmen fra Øst hørte 
op (Arbejdermuseet og ABA). 


PET's oplysninger om partikongressen antydede imidlertid, at partiet forberedte 
en omorganisering. PET underrettede således Justitsministeriet om, at udvalgte 
partimedlemmer under kongressen på uannoncerede møder i Dronningens 
Tværgade skulle være blevet underrettet om, at det var blevet besluttet, at par- 
tidistrikterne uden for København skulle gøres mindre, og at der skulle opret- 
tes såkaldte distrikts-aktivgrupper. Disse grupper skulle ledes af partifolk med 
erfaring fra modstandskampen, og medlemmerne skulle være særligt erfarne 
og have været medlemmer af partiet mindst siden 1944." Dette kunne tyde på, 
at DKP var i færd med at omorganisere sig for at blive mere disciplineret og ef- 
fektivt, muligvis med henblik på at kunne iværksætte ulovlige aktioner og even- 
tuelt hurtigt gå over i illegaliteten. Omkring samme tidspunkt udarbejdede PET 
en oversigt, der indeholdt udvalgte citater fra Lenins og Stalins værker, DKP's 
skolingspjecer og diverse avisartikler, som skulle illustrere, at det var kommu- 

nisternes mål at erobre magten med vold, om nødvendigt med bistand fra Den 
Røde Hær.” 


”Skærp Vagtsomheden”: Kommunisternes frygt for overvågning 


Der er andre tegn på, at DKP i begyndelsen af 1950'erne forberedte sig på en 
yderligere skærpelse af den kolde krig. Kommunisterne, hvis parti havde bag- 
grund i en konspirativ tradition, og som tidligere havde været udsat for for- 
følgelse, antog som en selvfølge, at de blev overvåget. Ifølge kommunisternes 
selvforståelse, både den gang og senere, var de ofre for kapitalisternes og det bor- 
gerlige magtapparats undertrykkelse: De havde altid forsvaret Danmarks selv- 
stændighed og frihed, først under besættelsen og derpå under den kolde krig, og 
de kæmpede for fred, demokrati og social retfærdighed.” Siden de amerikan- 
ske imperialister havde planer om at bruge Danmark som base for et angreb på 
Sovjetunionen, måtte man gå ud fra, at de først ville bekæmpe alle, som stræbte 
efter at fremme venskabet med Sovjetunionen. Partiet opfordrede derfor med- 
lemmerne til at skærpe den revolutionære årvågenhed mod agenter, som søgte 
at skaffe oplysninger om DKP's interne forhold, eller som forsøgte at provokere 
og skabe splid.” Efterhånden som den kolde krig skærpedes og under indtryk 
af udrensningerne af ”imperialistiske agenter” i Østeuropa synes partiet at være 
blevet grebet af en stemning af forfølgelsesvanvid: Man gættede på, hvem der 
blandt kammeraterne kunne værre stikkere, og mystiske lyde i telefonen måtte 
skyldes, at politiet lyttede med.” 

Formodningen om, at PET og andre hemmelige tjenester overvågede par- 
tiet, bidrog sandsynligvis til at skærpe DKP's allerede eksisterende tendenser i 
retning af ensretning og mistænksomhed. I slutningen af 1949 modtog DKP's 
Kontrolkommission, som varetog partiets indre sikkerhed, oplysninger om, at to 
navngivne, tidligere kommunister arbejdede for politiet og amerikanerne, og at 

de havde adgang til alle oplysninger om nye medlemmer og interne aktiviteter.” 
Kontrolkommissionen indsamlede også rapporter om amerikanere, der var 
kommet i kontakt med partiet, og som tilsyneladende blev mistænkt for at være 
spioner.” Disse og andre eksempler gjorde, at partiet lukkede sig endnu mere 
om sig selv og afviste fornyelse og demokratisering. DKP's daværende chefideo- 
log Gelius Lund afviste således forslag om at indføre mere demokratiske afstem- 
ningsregler med den begrundelse, at partiet var udsat for ”uafladelige forsøg på 
at smugle fjendtlige indflydelser og fjendtlige agenter ind i vort parti.” Således 
bidrog perceptionen af overvågningen til, at kommunisterne isolerede sig endnu 
mere fra det danske samfund. 

Frygten for infiltration betød også, at partiet brugte tid og ressourcer på at 
forsøge at identificere og slippe af med formodede spioner. Således blev en ræk- 
ke kommunister ekskluderet fra partiet i første halvdel af 1950'erne, enten på 
grund af ideologisk afvigelse eller anden form for partiskadelig virksomhed.” 
Flere kommunister, deriblandt en rejsesekretær i DKU, blev ekskluderet, fordi de 
havde gjort tjeneste i den engelske hær efter befrielsen. Selvom der ikke fandtes 
konkrete beviser på, at de pågældende på nogen måde stadig havde kontakt til 
englænderne, besluttede DKP's ledelse, at partiets sikkerhed måtte stilles over 
alle andre hensyn.” Der var således klare paralleller i DKP's skærpede årvågen- 
hed og eksklusioner til de samtidige udrensninger af mulige fremtidige mod- 
standere i de østeuropæiske og vestlige kommunistpartier i Stalins sidste leveår. 
Efter alt at dømme forberedte de kommunistiske ledere sig på en skærpelse af 
den kolde krig i forbindelse med Korea-krigen. 


DKP og KGB's sabotagenetværk 


Efter den kolde krigs afslutning er det kommet frem, at Sovjetunionen i slutnin- 
gen af 1940'erne oprettede sabotagenetværk i en række vestlige lande. De havde 

til opgave at udføre sabotage mod militære installationer i tilfælde af en militær 
konfrontation mellem blokkene. I midten af 1950'erne placerede KGB hemmelige 
våbenlagre i Vesten, som skulle bruges til aktioner bag fjendens linjer.” Det er 
i den sammenhæng interessant, at PET modtog en række oplysninger, der indi- 
kerede, at danske kommunister skulle være involveret i sådanne sabotageplaner. 

En række ubekræftede oplysninger tydede på, at der foregik træning af vest- 
lige kommunister i sabotage i Østeuropa. I 1949 medelte FE, at en tidligere orga- 
nisator i Wollwebers netværk nu skulle være leder i Warszawa af en specialafde- 
ling for Skandinavien, hvis formål var at samarbejde med de lokale kommunister 
om at organisere sabotage.” I begyndelsen af 1951 videregav FE en rapport fra 
udlandet om, at Sovjetunionen havde besluttet at udbygge de illegale kommuni- 
stiske kamp- og sikkerhedsgrupper i Frankrig, Schweiz, Holland, Danmark og 
Slesvig-Holsten. Ifølge kilden var partimedlemmer fra de nævnte lande indbudt 
til et strengt hemmeligt møde i eller ved Ahrensburg.;” Det lykkedes tilsyne- 
ladende ikke at bekræfte, at mødet rent faktisk havde fundet sted.” Senere på 
året forlød det, at den skole i Moskva, der hidtil havde uddannet kommunister 
fra Skandinavien, Holland, Belgien og Frankrig, blev overflyttet til et sted i nær- 
heden af Østberlin. På skolen modtog eleverne bl.a. undervisning i sabotage, 
spionage og militære opgaver, og der var blevet indkaldt elever fra Skandinavien, 
som forventedes at ankomme i den nærmeste fremtid. PET modtog også et 
kort over østtyske kurerlinjer til Danmark og en bekræftelse af, at ”den ”rene” 
sabotage- og terrorskole” nu fandtes i Mecklenburg.” 

I 1954 forlød det, at flere ledere fra den franske kommunistiske fagforening 
CGT havde været på sabotagekursus i Moskva,”? og ifølge andre kilder skulle 
vestlige kommunister modtage instruktion i sabotage på kurser i Østeuropa. En 
udenlandsk tjeneste henviste til et eksempel fra Vesttyskland, hvor to tidligere 
tyske kommunister havde været involveret i opbygningen af et sovjetisk sabo- 
tagenetværk i Vesten, og PET blev anmodet om eventuelle oplysninger om de 

kommunistiske sabotagekurser.;” PET's svar kendes ikke, men den danske tje- 
neste synes ikke at have fundet mange tegn, der kunne bekræfte antagelsen om 
kommunistisk sabotageaktivitet i Danmark.” 

I 1951 afleverede PET en beretning om kommunistisk aktivitet i Danmark 
til Det Nordatlantiske Stedfortræderråd. Heri refereredes en person, der stod 
DKP's ledelse nær, for at have fortalt en meget pålidelig kilde, at partiet havde 
organiseret et illegalt apparat: ”Det drejer sig om sabotage- og antisabotagegrup- 
per samt efterretningsgrupper … som instruktører for grupperne fungerer de 
gammelkendte sabotører, men de skal ikke have noget med sagerne at gøre i 
påkommende tilfælde. Medlemmerne er så vidt muligt helt nye og fortrinsvis 
rekrutteret fra DKU”; Det vides ikke, hvem denne person var, eller hvor tro- 
værdig kilden var. Det forekommer ikke sandsynligt, at DKP havde planer om 
at iværksætte sabotage i fredstid, men i lyset af de nye oplysninger om KGB's sa- 
botagenetværk kan det ikke udelukkes, at der blev dannet sådanne grupper, der 
skulle udføre sabotage og andre aktiviteter i en krise- eller krigssituation. 

I 1954 modtog PET de hidtil mest opsigtsvækkende oplysninger om danske 
kommunisters mulige involvering i sovjetiske sabotageplaner. I 1954 blev KGB- 
agenten Nikolaj Khokhlov sendt til Vesttyskland for at likvidere den russiske 
eksilleder Georgij Okolovitj. Khokhlov opgav imidlertid foretagendet og beslut- 
tede sig i stedet til at hoppe af til CIA.>? Under sine debriefinger fortalte han, at 
han i juli 1951 var blevet sendt til Danmark for at sondere terrænet og finde frem 
til den mest effektive måde at indsluse sovjetiske agenter på. Ifølge Khokhlov 
havde Pavel Sudoplatov, lederen af KGB's afdeling for særlige opgaver, oplyst, at 

man anså Danmark for et vigtigt mål, idet man antog, at landet i tilfælde af krig 
ville blive benyttet som base af USA og England. KGB havde derfor til hensigt 
at infiltrere Danmark med agenter, der i en krigssituation skulle udføre sabotage 
mod allierede militære anlæg. Det var Khokhlovs opfattelse, at han selv senere 
skulle have været sendt til Danmark for at etablere et sådant sabotagenetværk.;” 
KGB-afhopperen hævdede også at have haft kendskab til en anden agent, som i 
materialet er benævnt ”agent X”, der i september eller oktober 1952 blev udsendt 
af KGB-afdelingen i Karlshorst, Østtyskland, med det formål at udøve fredstids- 
sabotage mod amerikanske og engelske militære installationer i Danmark. Mis- 
sionen endte imidlertid i en absurd farce: KGB havde glemt at instruere ”agent 
X” om, at han ikke måtte tage kontakt med DKP, og ved ankomsten skyndte 
han sig at sætte sig i forbindelse med nogle medlemmer af DKP's ledelse, som 
han informerede om sin opgave. De danske kommunister, der fejlagtigt troede 
at ”agent X” var udsendt af det østtyske kommunistpartis (SED) centralkomité, 
skulle derefter ”henrykt” have henvendt sig til SED og udtrykt deres glæde ved 
at medvirke ved udførelsen af sabotagen, hvis østtyskerne bekræftede instruk- 
tionerne. Østtyskerne, der var tydeligt overraskede over henvendelsen, kontak- 
tede øjeblikkeligt KGB i Karlshorst, hvor oplysningerne vakte stor opstandelse: 
Lederen af operationen blev fjernet af Moskva, og ”agent X” vendte tilbage for at 
aflægge rapport.” 

Spørgsmålet er, hvor troværdig Khokhlovs historie er. Umiddelbart forekom- 
mer det lidet sandsynligt at antage, at DKP var villig til at medvirke i sabotage- 
handlinger i fredstid. Partiet måtte gå ud fra, at en sådan involvering ville blive 
opdaget, da kommunisterne var under konstant overvågning i 1950'erne, og at 
det kunne føre til drastiske modforanstaltninger fra myndighedernes side. Aksel 
Larsen fortalte nogle år senere en udenlandsk myndighed, at partiledelsen i 1954 
eller 1955 var blevet opsøgt af to herrer fra DDR, som anmodede om ledelsens 
hjælp til at opbygge et illegalt netværk. Aksel Larsen hævdede, at partiledelsen 
følte sig ”ilde tilpas” ved anmodningen, idet den kom fra to ukendte personer, 
og den blev derfor afvist. Det er uklart, om der var tale om den samme begi- 
venhed (men fejldateret), og om den tidligere partiformand talte sandt. PET stil- 
lede sig også noget skeptisk over for påstandene, og PET's næstkommanderende 

Mogens Jensen understregede over for Justitsministeriet, ”at man bør være noget 
varsom med uden videre at godtage KHOKLOV's forklaring om den som ”agent 
X omtalte persons rejse til Danmark og specielt om DKP's reaktion overfor an- 
modningen om at bistå med fredstidssabotage her i landet”>4+ Der er heller ikke 
noget, der tyder på, at den sovjetiske efterretningstjeneste planlagde fredstids- 
sabotage på daværende tidspunkt. Sådanne sabotageaktioner forekommer for- 
målsløse og kunne i værste fald udløse gengældelse mod østblokken. Bortset fra 
vestlige forsøg på at etablere modstandsbevægelser i de baltiske lande og i Øst- 
europa i slutningen af 1940'erne og begyndelsen af 1950'erne synes de to blokke da 
også generelt at have accepteret hinandens interessesfærer. Ifølge Pavel Sudop- 
latov underskrev KGB og GRU i 1952 en plan om sabotage mod amerikanske og 
NATO-installationer, men den skulle kun iværksættes i tilfælde af en krise- eller 
krigssituation. Det første mål var at ødelægge NATO-hovedkvarterets kommu- 
nikation, og Khokhlov blev i 1950 sendt til Vesten for at indsamle oplysninger og 
opbygge et netværk, der skulle udføre sabotagen. Det kan således konstateres, 
at det forekommer usandsynligt, at Sovjetunionen skulle have besluttet at udføre 
sabotageoperationer mod vestlige mål i fredstid, og at de danske kommunister 
skulle have udtrykt deres glæde ved at deltage i operationerne. 

Man kan kun gisne om, hvilke motiver Khokhlov havde til at fortælle hi- 
storien. Det hører med til historien, at Khokhlov ifølge Sudoplatov oprindelig 
var skuespiller.”” En mulig forklaring er, at historien om ”agent X's fejlslagne 
mission opstod, fordi Khokhlov misforstod rygter, som han havde hørt i KGB- 
kredse. En anden mulig forklaring er, at han som afhopper havde brug for at give 
sine udspørgere interessante oplysninger. 

Efter den kolde krigs afslutning modtog PET nye oplysninger fra KGB-afhop- 
peren Vasilij Mitrokhin, der indikerer, at danske kommunister kan have været 
involveret i KGB's sabotagenetværk i 1950'erne. Dette netværk skulle aktiveres 
i forbindelse med et krigsudbrud.>” Det skal understreges, at oplysningerne er 
meget fragmentariske og behæftet med stor usikkerhed. Ifølge Mitrokhin var 
Jesef Amman med kodenavnene Gregor, Konrad og Aman en tysk kommunist, 

som i 1935 flyttede til Danmark, hvor han på partiets ordrer involverede sig i 
arbejdet med de tyske flygtninge. I 1936 flyttede han til Oslo, hvor han kom i 
kontakt med den stedlige NKVD-resident, der havde kodenavnene Anton og 
Ernst, og som ledede den sovjetiske sabotage i Skandinavien. Året efter rekrut- 
terede Anton Amman til at arbejde for NKVD. Amman blev sendt til Danmark, 
hvor han med Søfyrbødernes formand, Richard Jensens bistand oprettede den 
gruppe, der udførte sabotageaktioner mod to spanske trawlere i Frederikshavn, 
der skulle sejle for Franco-styret, og SS Batory, der var ejet af Polish North At- 
lantic Transatlantic Line. 

Amman fik til opgave af Pavel Sudoplatov, der ledede oprettelsen af KGB's 
sabotagegrupper i de vestlige lande under den kolde krig, at organisere sabota- 
gegrupper i Vesttyskland, Frankrig og Danmark og at lede disse grupper. Omta- 
len af Vesttyskland indikerer, at dette må være sket efter Forbundsrepublikkens 
oprettelse i 1949. Ifølge materialet blev Amman kaldt tilbage til Moskva i 1953, 
hvor han havde to møder med Sudoplatov. Det fremgår af de fragmentariske 
oplysninger, at møderne drejede sig om organiseringen af et illegalt residentur i 
Danmark. Det fremgår også, at Amman rekrutterede over 30 personer i den tid, 
hvor han arbejdede for KGB. En af de personer, han hvervede til sabotageakti- 
viteter, var Paul, som i 1953 og 1954 blev kaldt til DDR,” men det fremgår ikke 
af hvilken årsag. Formodentlig skulle han modtage instrukser. Det er påfalden- 
de, at rekrutteringen skulle være foregået netop i den periode i begyndelsen af 
1950'erne, hvor KGB opbyggede sine netværk i Vesten. Der er således en del, der 
tyder på, at KGB oprettede sabotagenetværk i Danmark og rekrutterede danske 
sympatisører. Dette mulige netværk skulle efter alt at dømme først aktiveres i 
forbindelse med et krigsudbrud. 


Soldatermytterierne i 1953 


Som nævnt indgik det i PET's trusselsopfattelse, at kommunisterne måtte for- 
modes at have til hensigt at infiltrere forsvaret, hvor de kunne lære våbenbrug, 
sprede propaganda og undergrave de værnepligtiges forsvarsvilje. PET havde 
siden Danmarks tilslutning til Atlantpagten i 1949 konstateret en stigende kom- 
munistisk agitation mod forsvaret, der bl.a. kom til udtryk i uddelingen af lø- 

besedler foran landets kaserner rettet imod forslaget om en forlængelse af den 
militære tjenestetid.” 

PET fandt tilsyneladende kun spredte og usikre tegn på kommunistisk spio- 
nagevirksomhed mod militæret i tiden omkring Danmarks optagelse i NATO 
og Korea-krigen. I 1951 konstaterede tjenesten godt nok, at der foregik en sti- 
gende kommunistisk infiltration inden for værnene,” og der var flere eksempler 
på kommunister eller personer med kommunistiske forbindelser, der var ansat 
på militære arbejdspladser.” Selvom der kan argumenteres for, at de udgjorde 
en potentiel sikkerhedsrisiko, forelå der i de fleste tilfælde ingen konkrete op- 
lysninger om, at de skulle have foretaget sig noget ulovligt. Undtagelser herfra 
var en navngiven arbejdsmand, der skulle have kopieret planerne over livgar- 
dens mobiliseringsmagasiner i Vindinge og udleveret dem til DKP's afdeling i 
Roskilde,” og en magasinassistent ved Hærens ammunitionsarsenal, der ifølge 
et rygte skulle levere kopier af alle ammunitionsordrer til kommunisterne, men 
en nærmere undersøgelse havde ikke bragt noget nyt for dagen.” Det forlød 
også, at kommunistiske arbejdere ved en tilbygning til kasernen i Ringsted hav- 
de ladet sig fotografere således, at kasernen kunne kortlægges nøje," og ifølge 
en underhåndsoplysning skulle DKP have givet særligt udvalgte kommunister i 
den faglige fraktion i hær og flåde instrukser om at holde ”øjnene åbne og ørerne 
stive” ved det engelske hangarskib Implacable's besøg i København i juli 1950. 
Endelig havde flere navngivne kommunister udvist påfaldende stor interesse for 
militære forhold,” ligesom Land og Folk skulle have afgivet store bestillinger 
på kort fra Geodætisk Institut.” Som det bemærkes, var alle disse oplysninger 


519 JM, P.O.-sag: Afskrift af Brix til Justitsministeriet, 19. januar 1951. Forsvaret var tidligt på vagt over 
for kommunister i militæret. Kommunistiske modstandsfolk, der efter krigen forsøgte at gøre kar- 
riere som befalingsmænd, synes at være blevet frasorteret. Mette Olsen, ”Da forsvaret snød mod- 
standsfolkene,” Arbejderhistorie, nr. 1, marts 1998, s. 53-63. 

520 PET, plankartotek: ”Hær og Flåde — Politiske bevægelser indenfor”, oplysning dateret 11. juli 1951. 

521 Ibid.: ”Spionage i Danmark”, oplysninger dateret 30. marts 1951, 22. juni 1951, 7. november 1951 og 
4. august 1952. 

522 Ibid.: ”Fotografering og tegning”, oplysning dateret 10. juli 1952. 

523 Ibid.: ”Spionage i Danmark, oplysning dateret 3. februar 1951. 

524 Ibid.: oplysning dateret 15. december 1951. 

525. PET, emnesag: ”Kommunismen i Danmark i perioden 1. juli-1. oktober 1950”. Beretning nr. 
4/1950. 

526 PET, plankartotek: ”Spionage i Danmark, oplysninger dateret 8. juli 1951 og 18. juli 1952. 

527 Ibid.: oplysning dateret 7. maj 1952. 

ganske usikre, og det lykkedes tilsyneladende hverken at af- eller bekræfte deres 
rigtighed. 

I februar 1953 opstod der uro og protester på flere garnisoner i kølvandet på 
regeringens meddelelse om, at de værnepligtiges tjenestetid ville blive forlænget 
fra 12 til 18 måneder. Omkring 950 soldater var indblandet i urolighederne, og 
efterfølgende blev 28 ”hovedmænd” idømt fængselsstraffe på op til 12 måneder 
for mytteri og lydighedsnægtelse, mens 284 fik fængselsstraffe på mellem fire og 
fem måneder, og endelig fik omkring 400 betingede militære fængselsstraffe på 
ca. 15 dage.” Københavns Politis Afdeling E og PET udarbejdede umiddelbart 
efter mytterierne redegørelser for DKP og DKU's kampagne imod forlængelse 
af tjenestetiden i form af møder, demonstrationer, taler og plakatopklæbninger. 
Redegørelserne var formentlig udarbejdet til orientering af Justitsministeriet og 
byggede bl.a. på oplysninger fra FE og interne DKU-skrivelser.;” 

Under den efterfølgende efterforskning hæftede PET sig ved, at mytterierne 
var opstået på samme tid flere forskellige steder, hvilket kunne tyde på, at de 
havde været koordineret. Man fandt også tegn på, at DKU havde forberedt ind- 
kaldte medlemmer på forlængelsen, at ungkommunisterne havde vundet et vist 
fodfæste blandt soldaterne, og at man havde arbejdet ihærdigt på at organisere 
demonstrationer ved de indkaldtes hjemsendelse. Endelig kunne man pege på, 
at DKP efterfølgende havde rejst en kampagne imod de hårde domme. Alligevel 
var konklusionen, at kommunisterne ikke havde organiseret uroen. Ifølge en kil- 
de i DKU havde ledelsen intet kendskab til de konkrete forhold på garnisonerne 
og havde ikke haft nogen planer om mytterier. Kilden var heller ikke i stand til 
at bekræfte forlydender om, at DKU skulle have oprettet et egentligt soldaterud- 
valg. Mytterierne var opstået spontant i utilfredshed med forlængelsen og med 
forholdene i forsvaret i øvrigt, og det var først bagefter, at kommunisterne havde 
forsøgt at udnytte uroen til at stille sig i spidsen for soldaterne. Selvom den kom- 
munistiske agitation måske nok havde bidraget til at ophidse gemytterne, fandt 
PET, at DKP nok tog en større del af æren, end partiet var berettiget til." 


528 Ib Nordby, Det glemte mytteri. Soldatermytterierne i 1953 (Syddansk Universitetsforlag, 2004), 
S. 59. 

529 PET, emnesag: Københavns Opdagelsespoliti Afdeling E, ”Redegørelse over Danmarks Kommuni- 
stiske Ungdoms modstand mod den forlængede militærtjeneste”, 22. februar 1953; ”Redegørelse for 
Danmarks Kommunistiske Ungdoms modstand mod forlængelsen af militærtjenestetiden”, n.d. 

530 Ibid.: Notits, 11. marts 1953; ”Soldaterdemonstrationer mod en forlængelse af den militære tjene- 
stetid i Danmark, 14. april 1953; ”Vedrørende kommunistisk virksomhed efter de den 16-17/2-1953 
stedfundne soldaterdemonstrationer”, 29. juni 1953. RB: Mogens Jensen, 4. oktober 2000. 

PET's vurdering svarer stort set til, hvad vi i øvrigt ved fra andre kilder om 
mytterierne. Ifølge Forsvarsministeriet havde DKU siden begyndelsen af 1950 
drevet en intensiv agitationskampagne imod de øgede militærbevillinger og pla- 
nerne om den forlængede tjenestetid, og man kunne i 1951 pege på 53 tilfælde 
af kommunistisk virksomhed inden for forsvaret. Forsvarsministeriet kunne 
også oplyse, at aktiviteterne blev styret af et soldaterudvalg under DKU, at der 
blev forsøgt organiseret kommunistiske celler i forsvaret, og at kommunistiske 
værnepligtige spredte propaganda og hvervede nye tilhængere. FE's undersø- 
gelse af soldatermytterierne konkluderede, at bortset fra Bornholm var der ikke 
fundet konkrete beviser på, at kommunister havde været direkte involveret i el- 
ler ansvarlige for demonstrationerne. De var opstået spontant som en følge af 
utilfredsheden med tjenestetidsforlængelsen og med de øvrige forhold på ka- 
sernerne. Den intensive kommunistiske agitation siden 1950 havde dog spillet 
en vigtig rolle ved at ”berede jordbunden” og gøre soldaterne modtagelige for 
de kommunistiske argumenter.;> Det var dog forsvarets generelle vurdering, at 
den kommunistiske agitation ikke havde haft nogen effekt på det store flertal af 
de værnepligtige, og at moralen og disciplinen i det store og hele ikke havde lidt 
noget knæk. Man forudså derfor ingen gentagelser i fremtiden.> 

Demonstrationerne fik imidlertid den følge, at myndighederne intensiverede 
kontrollen med de indkaldte værnepligtige. I juni 1953 udsendtes en rundskri- 
velse til samtlige politikredse, hvor de blev anmodet om at underrette PET om 
personer, der var eller forventedes at blive indkaldt til aftjening af værnepligt, 
og som var kendt for eller måtte formodes at være ”yderligtgående i nationalt 
henseende” PET holdt øje med DKU's 21. kongres i 1954 og noterede sig, at 
ungkommunisterne havde besluttet at kæmpe mod militariseringen af ungdom- 
men, Vesttysklands genoprustning og den forlængede tjenestetid. Dette skulle 
bl.a. ske ved at udsprede propaganda blandt soldaterne, og ifølge PET var målet 
at skabe et nyt oprør i forlægningerne.>> Kort efter besluttede forsvaret at øge 
agtpågivenheden over for kommunistisk virksomhed i værnene ved at iværk- 


531 JM, P.O.-sag: Afskrift af E. J. C. Quistgaard til Forsvarsministeriet: ”Kommunistisk undergravende 
virksomhed inden for værnene”, 13. august 1951. 

532 JM, P.O.-sag: Forsvarsstabens Efterretningsafdeling, ”Orientering om mytterierne i feb. 1953% 
15. maj 1953, vedlagt K. G. Konradsen til forsvarets korps, officersskoler m.fl., 28. juli 1953. 

533 Ibid.: Udtalelse vedlagt E. Brix til justitsminister Helga Pedersen, 22. juni 1953. Ib Nordby kommer 
frem til samme vurdering af kommunisternes rolle i Det glemte mytteri. 

534 PET, ujournaliseret, kasse 2: Notits, 27. august 1954. 

535. PET, emnesag: ”Vedrørende D.K.U:s 21. kongres”, n.d. 

sætte modforanstaltninger i samarbejde med politiet, forbyde politisk propa- 
ganda og afholde sikkerhedsforedrag for soldaterne. Det var PET's opfattelse, 
at DKU havde intensiveret sin aktivitet i forsvaret siden kongressen, og at den 
var et led i den Moskva-styrede kampagne imod den tyske genoprustning. PET 
udarbejdede en notits, som argumenterede for, at politiet kunne bruge de lokale 
politivedtægter til at stoppe uddeling af politisk propagandamateriale ved ka- 
sernerne. I 1957 meddelte FE, at DKP forberedte et fremstød for at ”forstærke 
sit greb om de kommunistiske værnepligtige og sin propagandistiske virksom- 
hed indenfor forsvaret” Ifølge FE var DKU's soldaterudvalg begyndt at indsamle 
adresser på indkaldte kommunister. Formålet var, at ungkommunisterne skulle 
bruges til infiltration og spionage, og de ville bl.a. blive instrueret om, at de skulle 
holde deres partimedlemskab skjult, optræde ulasteligt og forsøge at blive tals- 
mænd eller komme ind på befalingsmandsskolen. Selvom FE ikke mente, at ”sol- 
daterarbejdet” havde haft den store effekt, bad PET samtlige politimestre om at 
indberette eventuelle oplysninger på kommunistisk virksomhed i forsvaret.” Et 
kommunistisk forsøg på at opildne de værnepligtige til lydighedsnægtelse under 
NATO-øvelsen ”Hold fast” i 1960 løb ud i sandet, hvilket ifølge PET's chef skulle 
tilskrives tjenestens tætte overvågning: 


”M.J. [Mogens Jensen] oplyste i tilslutning til oberstens [Lundings] redegørelse, at 
man gennem efterretningstjenestens kilder på forhånd havde været orienteret om 
de fleste planlagte propagandaoperationer, og at politiet derfor havde været i stand 
til bogstavelig talt at tage imod de kommunistiske plakatopklæbere og løbesed- 
deluddelere, så snart disse viste sig på gaderne” 


Forberedte Stalin et angreb på Vesten? 


Som det er fremgået, havde DKP en begrænset indflydelse i det danske samfund, 
og dets tilslutning var fortsat vigende efter valgnederlaget i 1947. Det var således 
klart for myndighederne, at partiet kun udgjorde en egentlig fare for statens sik- 
kerhed og det demokratiske system i forbindelse med en eventuel krig og sovje- 
tisk besættelse af Danmark. I tilfælde af en sådan krise var det ikke utænkeligt, at 


536 Ibid.: Notits, 28. september 1954. 
537 Ibid.: Mogens Jensen til politidirektøren i København og samtlige politimestre, 4. juni 1957. 
538 PET, ujournaliseret, PET's interne referater: Møde i koordinationsudvalget den 1. november 1960. 

danske kommunister ville deltage i femte kolonneaktivitet og forsøge at overtage 
magten med hjælp fra Den Røde Hær. Som det tidligere er fremgået, er der in- 
tet, der tyder på, at Stalin planlagde et overraskelsesangreb på Vesteuropa i de 
umiddelbare efterkrigsår. Spørgsmålet er imidlertid, om Stalin i sin sidste levetid 
overvejede at iværksætte et sådant angreb, og om indikationerne på, at DKP 
forberedte sig på at gå over i illegaliteten, at danske kommunister muligvis blev 
hvervet til et sabotagenetværk, og den stigende kommunistiske aktivitet mod det 
danske forsvar, skal ses i denne sammenhæng. 

Flere af DKP's aktiviteter i Stalins sidste år synes at passe ind i et mønster i 
den internationale kommunistiske bevægelse. DKP ekskluderede partimedlem- 
mer, bl.a. flere fagforeningsfolk, idet der var opstået tvivl om deres loyalitet. På 
samme tidspunkt gennemgik de østeuropæiske partier udrensninger, skuepro- 
cesser og henrettelser, mens vesteuropæiske partier ekskluderede medlemmer, 
der var mistænkt for ”titoisme”, dvs. støtte til Jugoslaviens selvstændige kurs over 
for Moskva.” Dette kunne tyde på, at Moskva ønskede at disciplinere og ensrette 
de nationale partier i forbindelse med den skærpede internationale situation. 

11952 vedtog DKP et nyt partiprogram, Det danske folks vej, hvoraf det frem- 
gik, at kommunisterne stræbte efter at erobre magten ved hjælp af et flertal i 
befolkningen: ”Kommunisterne er modstandere af mindretalskup, mindretals- 
styre og mindretalsdiktatur. … Socialismens sejre i en række lande har vist, at 
der gives forskellige veje til socialismen. Hvert land, hvert folk må gå den vej, der 
følger af dets egne forhold og betingelser”? Afsnittet om overgangen til socialis- 
men nævnte ikke proletariatets diktatur, men beskrev i stedet en udvikling, hvor 
”arbejderklassens enhed” gennem frie valg ville føre til en ”folkeregering”, der 
gradvis ville indføre socialismen, udvide folks rettigheder og beskytte det nye 
samfundssystem mod den gamle overklasse." Året forinden havde Det britiske 
Kommunistparti vedtaget et nyt partiprogram, der undlod at nævne proletaria- 
tets diktatur, afviste at man ville følge Sovjetunionens eksempel og understre- 
gede, at man ville arbejde inden for det eksisterende demokrati. Programmet 
var et resultat af den britiske partiformands drøftelser med Stalin. Også DKP's 


539 For eksempel blev den norske kommunist Peder Furubotn og hans tilhængere ekskluderet fra NKP 
i1949-50 — bl.a. med hjælp fra den danske partiformand Aksel Larsen. Kurt Jacobsen, Aksel Larsen, 
439-440. 

540 Det danske folks vej. Programudtalelse fra Danmarks Kommunistiske Parti. 

541 Ibid.: s. 39-45. 

udkast til det nye program blev sendt til Moskva, hvor Aksel Larsen under et 
besøg fik godkendt udkastet med nogle få rettelser. Det indikerer, at Stalin 
ønskede at skabe et indtryk af, at de vestlige kommunistpartier nu accepterede 
demokratiet og havde opgivet idéerne om proletariatets diktatur og indførelsen 
af socialismen med magt. 

Endelig var der de ubekræftede oplysninger om, at DKP skulle have forberedt 
sig på illegaliteten, at der fandtes et illegalt apparat, at KGB skulle have rekrut- 
teret danske kommunister til et sabotagenetværk, og at kommunister infiltrerede 
og udførte spionage mod forsvaret. Flere udenlandske sager fra denne periode 
viste, at vesteuropæiske kommunister infiltrerede militæret, udførte spionage og 
opbyggede sabotagenetværk.; Dette kunne tyde på, at de vesteuropæiske kom- 
munistpartier var ved at blive mobiliseret til at udføre illegale aktiviteter, eventu- 
elt i forbindelse med en krig mellem stormagterne. 

Stalins sidste år var præget af en stigende spænding i Sovjetunionen. Den 
sovjetiske ledelse iværksatte et omfattende oprustningsprogram. Befolknings- 
grupper, der blev anset som potentielle fjender, blev deporteret fra de vestlige 
områder. Den indre sikkerhed blev skærpet, og en række nøglefigurer i den sov- 
jetiske ledelse blev udrenset. Blandt de personer, som syntes at være i farezonen, 
var udenrigsminister Molotov og chefen for det hemmelige politi Berija. Stalins 
greb om Østeuropa blev strammet med skueprocesserne mod kommunistiske 
ledere. Det sovjetiske parti- og statsapparatet blev reorganiseret, hvilket med- 
førte en styrkelse af partiet. En bølge af antisemitisme gik over Sovjetunionen 
og Østeuropa, som fik ny næring af offentliggørelsen af ”læge-komplottet” i 1953. 
Det er uvist, hvad der er forklaringen på denne udvikling, idet de vigtigste dele af 
de sovjetiske arkiver fra denne periode stadig er lukkede. Det er imidletid muligt 
at opstille flere forklaringsmodeller. 

En mulig forklaring er, at Stalin forberedte et overraskelsesangreb på Vest- 
europa. Argumentet for denne teori er, at Stalin var af den opfattelse, at en ny 
storkrig var uundgåelig, så længe kapitalismen eksisterede. Stalin ønskede ikke 
en krig på dette tidspunkt, idet han var i færd med at genopbygge det ødelagte 
land, og fordi Sovjetunionen stadig var USA militært underlegent. Stalin kan 
imidlertid have frygtet, som han gav udtryk for i forbindelse med Korea-krigen, 
at tiden var på vestmagternes side, og at de kapitalistiske lande ville blive stær- 


543 Bent Jensen, Bjørnen og haren, s. 391, 396. 
544 For eksempel i Norge, hvor bl.a. den såkaldte Sunde-sag afslørede kommunistisk spionage- og 
sabotageaktivitet. Trond Bergh og Knut Einar Eriksen, Den hemmelige krigen, bd. 1, s. 239-249. 

kere med Vesttysklands og Japans genopbygning. Han kan således have kalku- 
leret med, at det var bedre at få overstået den uundgåelige krig, mens Sovjet- 
unionen stadig havde en konventionel overmagt på det europæiske kontinent. 
Dertil kommer, at Stalin gennem sine spioner kan være blevet underrettet om de 
overvejelser og planer, der fandtes i Vesten om et forebyggende angreb på Sov- 
jetunionen, inden det fik opbygget en atomar slagstyrke. Fortalerne for denne 
teori hævder således, at udviklingen i Sovjetunionen i perioden frem til Stalins 
død i 1953 har klare paralleller til udviklingen i 1930'erne, hvor Stalin forberedte 
det sovjetiske samfund til den kommende krig gennem en forceret industriali- 
sering, militær oprustning og udrensning af alle potentielle fjender.;”> Nye fund i 
de tidligere kommunistiske landes arkiver viser, at Stalin øjensynligt overvejede 
at udnytte USAS sårbarhed på grund af dets involvering i Korea-krigen. I 1951 
beordrede han de østeuropæiske regimer til at iværksætte en omfattende oprust- 
ning, og han skal have lagt planer for etableringen af en flåde af strategiske bom- 
befly, der kunne angribe USA med atombomber i forbindelse med en landgang 
i Alaska. Set i sammenhæng med disse oplysninger kan det ikke udelukkes, at 
DKP's formodede illegale aktiviteter i begyndelsen af 1950'erne skal ses som et 
led i Stalins forberedelser til en kommende storkrig. 

En anden mulig forklaring er, at Stalin ikke havde nogen overvejelser om at 
starte en angrebskrig. Fortalere for denne opfattelse argumenterer med, at Sta- 
lins udenrigspolitik efter 1945 var præget af usikkerhed og økonomisk og militær 
underlegenhed i forhold til USA. Stalin ønskede at udvide sin indflydelse, men 
Sovjetunionen var svækket efter krigens ødelæggelser, og Stalin trak sig forsigtigt 
tilbage, når han mødte modstand fra vestmagterne. Fortalere for denne opfat- 
telse peger også på, at Stalin i sine sidste år reducerede bevillingerne til forsvaret 
og ikke gav forsvarsindustrien den nødvendige bevågenhed.” Det er også blevet 
hævdet, at Stalin ikke ønskede at gentage ”Den store Terror” fra 1937-38, og at 
formålet med hans dispositioner var at disciplinere den øvrige ledelse og bevare 
sin magt. Ifølge denne opfattelse var ”læge-komplottet” i 1953 ikke en forløber 


545 Denne forklaring er klarest formuleret i Niels Erik Rosenfeldt, Stalin, s. 348-379. 

546 Vojtech Mastny, "TImagining war in Europe. Soviet strategic planning”, i: Vojtech Mastny, Sven G. 
Holtsmark and Andreas Wenger, eds., War Plans and Alliances in the Cold War. Threat perceptions 
in the East and West (London & New York, 2006), s. 18-19. Se også Alter Litvin, "Foreign Policy, i: 
Alter Litvin and John Keep, eds., Stalinism. Russian and Western views at the turn of the millenium 
(London & New York, 2005), s. 83. 

547 Vojtech Mastny, The Cold War and Soviet Insecurity, s. 166-167. Se også Vladislav Zubok and Con- 
stantine Pleshakov, Inside the Kremlin's Cold War, s. 67, 72-77. 

for nye skueprocesser og deportationer af de sovjetiske jøder, sådan som det er 
blevet hævdet." Set i sammenhæng med denne opfattelse kan DKP's aktiviteter 
forklares med, at den sovjetiske ledelse følte sig usikker og presset af de vestlige 
magter, der bl.a. udførte hemmelige operationer i Østeuropa i et forsøg på at 
destabilisere de kommunistiske regimer.;” Dette underbygges af, at der ikke er 
noget i de sovjetiske arkiver, der tyder på, at Stalin reelt frygtede et førsteslag fra 
Vesten efter dannelsen af NATO. Samtidig måtte han tage hensyn til, at de øst- 
europæiske allierede var svage, og de sovjetiske krigsplaner fra denne perioder 
var af rent defensiv karakter.” De danske kommunisters aktiviteter var således 
primært af defensiv art: Partiet skulle forberede sig på at gå under jorden, hvis 
det blev udsat for forfølgelse, partimedlemmer skulle infiltrere, undergrave og 
udspionere ”imperialisternes” militær, og sabotagenetværket skulle fungere som 
et stay-behind-netværk, der skulle udføre sabotage bag fjendens linjer i tilfælde 
af et angreb på Sovjetunionen. På samme måde kan det nye partiprogram for- 
klares som et forsøg på at tilpasse sig demokratiets spilleregler, da mulighederne 
for en kommunistisk magtovertagelse syntes at være minimale, og dermed gøre 
partiet mindre sårbar for forfølgelse. 

Det skal igen understreges, at det er uvist, hvilke overvejelser Stalin gjorde sig 
i sine sidste år, og hvilke motiver der lå bag de forskellige afsløringer og udrens- 
ninger. Det er derfor ikke muligt at afgøre, om DKP's aktiviteter i tiden frem til 
Stalins død hang sammen med, at ledelsen i Moskva forberedte et forebyggende 
angreb på Vesten, eller om man følte sig sårbar og tog visse defensive skridt. 
Formodentlig var Stalin ikke selv klar over, hvilken kurs han ville følge. Uanset 
hvad kan det fastslås, at Stalins død den 5. marts 1953 satte en brat stopper for den 
tiltagende spænding i Sovjetunionen og i stedet førte til en langsom afspænding 
med Vesten, hvilket også påvirkede DKP's situation. 


548 Yoram Gorlizki & Oleg Khlevniuk, Cold Peace. Stalin and the Soviet Ruling Circle, 1945-1953 (Oxford 
& New York, 2004), 8. 11, 153-159. 

549 Vojtech Mastny, The Cold War and Soviet Insecurity, s. 116-121. 

Andreas Wenger, eds., War Plans and Alliances in the Cold War. Threat perceptions in the East and 
West (London & New York, 2006), s. 73-76. 


PET's overvågning af Danmarks Kommunistiske Parti 1945-1989 


163 


164 


OVERVÅGNING OG SPIONAGEAKTIVITET 1950-1960 


Registreringen lægges i faste rammer 


Med virkning fra årsskiftet 1950/51 blev de danske efterretningstjenester reor- 
ganiseret, og REA tog navneforandring til Politiets Efterretningstjeneste (PET), 
der fik status af et selvstændigt politimesterembede. I den forbindelse drøftedes 
det i Justitsministeriet og i PET, om der var behov for at udarbejde et nyt cirku- 
lære, der skriftligt tillod registreringen af lovlig politisk virksomhed. Nogle med- 
arbejdere i PET synes at have forestillet sig, at tjenesten kunne fortsætte den re- 
gistrering af kommunister og andre grupperinger, der var blevet iværksat i 1948, 
ved at holde registreringen adskilt fra tjenestens hovedkartotek. En medarbejder 
foreslog således, at man skulle overveje, om PET burde ”udskille Registreringen 
af Kommunister til et separat Kartotek — hvorved bortses fra Bestemmelsen i 
Justitsministeriets Ovennævnte Cirkulære”5" 

Både i ministeriet og i tjenestens ledelse var der imidlertid overvejelser om 
at ændre cirkulæret og dermed skriftligt tillade den registrering, der var blevet 
sanktioneret i 1948. I ministeriets oplæg til reorganiseringen hedder det således 
under punkt fem under politiets opgaver: ”udvidet registrering” Dette fandt 
tilslutning hos de to efterretningschefer, oberstløjtnant H. M. Lunding fra FE 
og politiinspektør Alex Haslund fra REA, der pointerede, at forslaget gav ”en 
mulighed for registrering af personer ud over de ved justitsministeriets fortro- 
lige cirkulære af 31. maj 1947 fastsatte rammer … ”>: De to efterretningschefer 
understregede, at det var ”absolut nødvendigt” at kunne registrere lovlig poli- 
tisk virksomhed for effektivt at kunne bekæmpe femte kolonnevirksomhed og 
fjendtlig infiltration, og de sluttede af med at argumentere for en ændring af 
cirkulæret: ”Det har vist sig, at cirkulærets stive regel på dette punkt har været 
hemmende for et effektivt efterretningsarbejde, og en ændring af cirkulæret må 
skønnes påkrævet allerede nu … ”>+ 

På et møde i Justitsministeriet i september 1950, hvor man drøftede planerne 
om reorganiseringen, gjorde Lunding det klart, hvordan kommunistregistrerin- 


551 PET, administrativ sag: Udateret notits uden titel. 

552 JM, ujournaliseret vedlagt P.O.-sag: ”Om sikkerhedstjenestens reorganisation”. 

553 Ibid.: Lunding og Haslund til Justitsministeriet, 21. juni 1950, med vedlagt betænkning, 21. juni 
1950. 

554 Ibid.: Lunding og Haslund til Justitsministeriet, 21. juni 1950, med vedlagt betænkning, 21. juni 
1950. 

gen var et middel til bekæmpelse af spionage, og at dette måtte være PET's op- 
gave: 


”Oberstløjtnanten var i det hele af den opfattelse, at den egentlige kontraspionage 
ligger udenfor de militære opgaver, idet f.eks. dannelsen af et indenlandsk net med 
det formål at kortlægge medlemmer af det kommunistiske parti måtte være poli- 
tiets opgave, allerede af den grund at politikredsenes medvirken er nødvendig, og 
at militæret ikke har mulighed for at dække denne opgave” Dermed er føring af 


sikkerhedstjenestens hovedkartotek også en opgave for den politimæssige afdeling 
555 


I forbindelse med den efterfølgende udarbejdelse af en ny instruks for PET's 
virksomhed lagde tjenestens ledelse betydelig vægt på, at ”det udtrykkeligt og 
utvetydigt fastslås, at 1947-cirkulærets med dettes forbud mod at registrere kom- 
munister ophæves” PET begrundede det med, at personalet på grund af cirku- 
lærets forbud havde følt ”megen utryghed” ved registreringen af kommunister, 
som af tjenesten selv blev betegnet som ”illegalt”>” Ifølge papiret så personalet i 
PET derfor ”med den største spænding” frem til, at Justitsministeriet ville ændre 
formuleringen i cirkulæret: ”Det vil derfor utvivlsomt også være af meget stor 
psykologisk værdi, at det i Justitsministeriets nye cirkulæreudkast nævnes, at det 
gamle samtidig er ophævet” 

I januar 1952 udsendte ministeriet den nye instruks for PET's arbejde, der 
samtidig ophævede og erstattede 1947-cirkulæret. Den nye instruks nævnte 
ikke det tidligere forbud mod registrering af lovlig politisk virksomhed, eller 
at det var blevet ophævet. Instruksen omtalte kun, at PET ”virker som central 
for modtagelse, registrering og bearbejdelse af de fra politikredsene indkomne 
oplysninger”? Der var formentlig tale om, at Justitsministeriet bevidst valgte 
ikke eksplicit at nævne, at det nu var tilladt at registrere alene på grund af lovlig 
politisk virksomhed. Da justitsminister Helga Pedersen i januar 1953 i forbin- 
delse med debatten om politiets kartoteker orienterede partiformændene om 
PET's virksomhed, fremgår det af det papir, som ministeriet udarbejdede til mi- 


555. PET, emnesag: Referat, 30. september 1950. 

556 JM, P.O.-sag: ”Oversigt over de af Justitsministeriet foreslåede ændringer i det fra politiets efter- 
retningstjeneste udarbejdede udkast til cirkulæret vedrørende efterretningstjenesten”. 

559 JM, P.O.-sag: Instruks af 24. januar 1952. 

nisteren, at der ”erindres om den passus i cikulæret af 1947, som er udgået?”5% 
Ministeriet valgte således at ophæve 1947-cirkulærets forbud ved at udsende en 
ny instruks, som erstattede cirkulæret, men uden klart at nævne, at det nu var 
tilladt at registrere lovlig politisk virksomhed. 

På grund af debatten om PET's politiske overvågning og registreringer i 1952- 
53 udarbejdede Justitsministeriet en ny instruks i efteråret 1953. Denne instruks 
udgjorde grundlaget for PET's virksomhed under resten af den kolde krig. Ju- 
stitsminister Hans Hækkerups instruks definerede PET's overordnede formål 
som ”at overvåge, forebygge og modvirke foretagender og handlinger, som må 
antages at rumme en fare for rigets selvstændighed og sikkerhed og den lovlige 
samfundsorden,” herunder især forbrydelserne omtalt i straffelovens kapitler 12 
og 13. Instruksen understregede, at registreringen af oplysningerne skulle ind- 
skrænkes til ”det absolut påkrævede”? Dette hindrede imidlertid ikke PET's 
fortsatte registrering af kommunister. Det fremgår af en fortegnelse over praksis 


for personregistreringer fra 1957, at man bl.a. skulle registrere medlemmer af 
DKP, DKU, kommunistisk prægede organisationer og frontorganisationer, abon- 
nenter på Land og Folk, sympatisører, stillere, mødedeltagere, personer indkaldt 
til militærtjeneste hvis forældre var kommunister, personer involveret i illegal 
kommunistisk virksomhed og fredsaktivister.” Det var i høj grad registreringen 


560 PET, ujournaliseret, kasse 1: Justitsministerens redegørelse for partiformændene, 8. januar 1953. 

561 JM: Instruks til chefen for Politiets Efterretningstjeneste, 30. november 1953. Ifølge manuskriptet, 
der blev benyttet af justitsminister Helga Pedersen til at orientere partiformændene i forbindelse 
med kartoteksdebatten, sigtede formuleringen især på medlemmer af frontorganisationer: ”Endvi- 
dere vil jeg indskærpe, at registrering af enkeltpersoner fremtidig bør indskrænkes … altså navnlig 
således, at der ikke registreres almindelige medlemmer af de kommunistiske frontorganisationer 
blot på grund af medlemskabet … ”. JM, P.O.-sag: Udateret manuskript med påtegnelsen ”Lud- 
vigsens udkast”. Blandt de nævnte frontorganisationer var Foreningen til Samvirke mellem Dan- 
mark og Sovjetunionen. Brix var uenig i formuleringen, og understregede, at når han havde oplyst 
over for ministeren, at medlemmerne af frontorganisationerne var uden interesse, så havde han 
ment, ”at vi naturligvis ikke betragter de menige medlemmer som aktuelt farlige, hvorimod det al- 
drig har været min hensigt at give udtryk for, at efterretningstjenesten ikke burde være opmærksom 
også på disse personer” PET, ujournaliseret, kasse 2: ”Partiformandsmødet d. 8. januar 1953”, brev 
til departementschef V. Boas, 8. januar 1953. Muligvis blev reglerne lempet som et resultat af Brix 
indvendinger. Ifølge en liste fra 1957 over personer, der kunne registreres, er nævnt ”Medlemmer 
af frontorganisationer” og ”Medlemmer af jerntæppe-venskabsforeninger (dansk-russ. Samvirke)”. 
PET, ujournaliseret: ”Praksis vedrørende registrering af enkeltpersoner, 1957”. For 1953-instruksen i 
øvrigt henvises til Kommissionens beretning, bind 2, om PET 1945-1968. 

562 PET, ujournaliseret: ”Praksis vedrørende registrering af personer, 1957”. 

af kommunister, der drev PET's arbejde i 1950'erne, og kommunistbegrebet blev 
tolket meget bredt, idet det omfattede sympatisører, stillere og mødedeltagere. 
Som et led i registreringen af kommunister forsøgte PET at identificere de parti- 
medlemmer, der kunne betegnes som særligt farlige. I 1954 indhentede tjenesten 
oplysninger fra politikredsene om kommunister, der havde tjent som frivillige 
i den spanske borgerkrig på regeringens side mod Franco. Indrulleringen var 
foregået gennem Komintern, og det var således oplagt, at de Spaniensfrivillige 
var ideologisk overbeviste kommunister. De havde alle kendskab til våbenbrug 
og var oplagte kandidater til medlemskab af eventuelle militære grupper. De 
indsendte oplysninger blev arkiveret i et specialkartotek, der blev opbevaret i Af- 
deling II. Oplysningerne om de Spaniensfrivillige blev sammenholdt med kar- 
totekerne over Wollweber-organisationen, kommunistiske modstandsgrupper 
(BOPA og Ampa) og Landsforeningen af Besættelsestidens Politiske Fanger. Der 
blev dog kun konstateret få tilfælde af gengangere. Blandt disse var der imidler- 
tid to personer, der senere har tiltrukket sig interesse. Den ene var den tidligere 
kommunistiske formand for Arbejdsmændenes Fagforening for Hær og Flåde, 
Friedrich (Frits) Møller. Om ham hed det, at han skulle have været leder af den 
”illegale kommunistiske central” i Haderslev, og at han i 1936 skulle have deltaget 
i et ”militærpolitisk kursus” i Moskva.;%" Som omtalt andetsteds skal Møller have 
haft kontakt med den sovjetiske legation. Den anden var Fritz Nielsen fra Køge, 
der blev betegnet som en ”fanatisk” og ”hensynsløs” kommunist, som var villig 
til at påtage sig en hvilket som helst opgave på partiets ordre.;”> Som det senere 
vil fremgå, var Nielsen på daværende tidspunkt involveret i spionage til fordel 
for de sovjetiske og østtyske efterretningstjenester (den såkaldte Runa-sag). 


Overvågningen skærpes 


Selvom det bevarede arkivmateriale er meget ufuldstændigt, er der flere tegn 
på, at overvågningen af kommunisterne, der synes at have været noget impro- 
viseret i den første efterkrigstid, blev mere systematiseret i løbet af 1950'erne. 
Efter et besøg hos en udenlandsk tjeneste i 1951 udarbejdede tre medarbejdere i 
PET forslag til retningslinjer for overvågning af kommunisterne. Det var ifølge 


563 PET, emnesag: Rundskrivelse, 11. marts 1954, med påtegning, 20. juni 1956. 
564 Ibid.: ”Vedr.: MØLLER, Friedrich”, 25. februar 1955. 
565 Ibid.: ”Vedr.: NIELSEN, Fritz Christian”, 17. maj 1955. 

medarbejderne blevet fastslået, at den russiske efterretningstjeneste rekruttere- 
de sine spioner på grundlag af de lokale kommunistpartiers medlemskartotek: 
”Man bør derfor skygge alle kadremedlemmer for at se, hvem af dem der har 
forbindelse med russere og russiske legationer” Kommunisterne anvendte front- 
organisationer, hvor de skjulte deres kontrol, til at tiltrække ikke-kommunister 
og sympatisører til at støtte Sovjetunionens interesser: ”Da dette for øjeblikket 
er en meget udbredt teknik blandt kommunisterne, bør enhver ny organisation 
nøje undersøges med hensyn til, hvorvidt den i virkeligheden er en frontorga- 
nisation, i hvilken kommunisterne lurer i baggrunden” Den bedste men også 
mest langvarige og ressourcekrævende metode til at indhente oplysninger om 
partiets interne forhold og planer var anvendelsen af meddelere. Der blev her 
skelnet mellem hvervede meddelere, der var villige til at lade sig rekruttere på 
grund af utilfredshed med partiets kurs, eller som havde bragt sig i en situa- 
tion, hvor den pågældende kunne presses til at videregive oplysninger, og udefra 
kommende penetranter. Det blev foreslået, at man burde anvende en talentspej- 
der i en frontorganisation til at identificere egnede emner. Endelig fremgik det, 
at man omhyggeligt skulle læse Kominforms blade for at danne sig et billede af 
kommunisternes fremtidige linje, ligesom man så vidt muligt skulle følge den 
legale og illegale sovjetiske efterretningsaktivitet. Derimod var det begrænset, 
hvad myndighederne kunne gøre for at modvirke infiltrationen af fagforenin- 
gerne, og her måtte fagbevægelsen selv skole sine medlemmer i at identificere 
og bekæmpe kommunisterne.” Altså nogle ganske ambitiøse forslag, som bl.a. 
ville indebære, at PET skulle skygge alle kadremedlemmer og undersøge alle nye 
organisationer. I virkelighedens verden var det ikke realistisk, men PET synes 
dog at have gennemført en ret omfattende overvågning af DKP. 

PET byggede som hidtil i et ganske betydeligt omfang på åbne kilder. De 
årlige beretninger om DKP's virksomhed synes hovedsageligt at være sammen- 
skrivninger af oplysninger indhentet fra pressen og andre offentlige kilder. En 
kronologisk oversigt over Aksel Larsens aktivitet under splittelsen af DKP i 1958 
synes især at bygge på artikler fra Information og Land og Folk. PET indsam- 
lede også systematisk avisartikler om partiformandens offentlige møder og taler, 
artikler forfattet af Larsen og interviews med ham.” For at identificere kommu- 


566 PET, administrativ sag: ”En efterretningstjenestes tilrettelæggelse af det interne arbejde, observati- 
onstjeneste, agentarbejde samt oversigt over kommunistiske organisationers, russisk efterretnings- 
tjenestes og russiske repræsentationers opbygning og arbejdsmetoder”, november 1951, s. 84-123. 

567 PET, personsag. 

nister indsamlede man lister over valgmænd og stillere for DKP ved valgmands- 
og folketingsvalg, og for at følge kommunisternes færden og afdække deres in- 
ternationale kontakter holdt man øje med ledende DKP'eres ind- og udrejse og 
besøg fra udlandet. 

I begyndelsen af 1950'erne, antagelig forårsaget af den stigende internationale 
spænding i forbindelse med Korea-krigen, synes PET at have iværksat en egent- 
lig skygning af DKP-toppen. I forbindelse med en indberetning om en DKP'er 
hed det, at undersøgelsen ”er foretaget som et led i den almindelige kontrol med 
fremtrædende kommunisters færden … ”>%% En række indberetninger viser, at 
PET overvågede Aksel Larsens møder, og at tjenesten især var interesseret i ind- 
holdet af talerne og i at identificere tilhørerne.” Da partiformanden holdt som- 
merferie i 1953 i et lejet sommerhus, blev der foretaget ”en indgående, diskret un- 
dersøgelse” af hans færden og hans gæster." Det følgende år forlød det, at Larsen 
havde købt sommerhuset, hvilket førte til en instruks fra København om, at hvis 
købet kunne bekræftes, ”bedes huset fremtidig diskret holdt under observation 
og underretning sendt hertil om dets beboere, brugere og gæster” 

PET havde en række meddelere og kontakter i og omkring DKP. Nogle af 
disse var placeret i lokalafdelingerne. F.eks. kunne en kilde berette om et møde 
i DKP's Ryvangsdistrikt, hvor Aksel Larsen i 1958 aflagde beretning om striden 
i centralkomitéen.”3 PET var dog ikke altid i stand til at dække møderne i lo- 
kalafdelingerne, og på samme tidspunkt forlød det om to lukkede partimøder 
i Odense: ”Vi var forud orienteret om disse møder, men undtagelsesvis var det 
ikke muligt for os at få truffet noget arrangement” 4 

PET's anvendelse af lokale meddelere kan illustreres med et eksempel. I be- 
gyndelsen af 1950'erne blev tjenesten opmærksom på en abonnent af Land og 
Folk i en større provinsby, og den pågældende blev registreret. Senere modtog 
PET oplysninger om den pågældendes deltagelse i bestyrelsesmøder i DKP's lo- 
kalafdeling. Efter nogle år forlød det, at den pågældende var ”ved at "trække sig 


568 Ibid. 

569 Ibid.: Notits, 8. juni 1953. 

570 Ibid.: Notitser, 26. januar 1953, Ca. 27. januar 1953, 10. februar 1953, m.fl. 

571 Ibid.: Notits, 27. juli 1953. 

572 Ibid.: Notits, 6. januar 1954. 

573 Ibid.: Notits, 10. september 1958. Der var muligvis tale om den samme kilde, som gav oplysninger 
til AIC om mødet i Ryvangs-afdelingen, jf. Iben Bjørnsson, Arbejderbevægelsens Informations-Cen- 
tral, s. 93-94. 

tilbage, fordi han ikke rigtig kan med den kommunistiske idé” Det var forment- 
lig denne oplysning, der fik tjenesten til at tage kontakt til den pågældende, der 
blev hvervet til at rapportere om møder i frontorganisationer mod betaling. I 
de følgende år holdt meddeleren PET orienteret om aktiviteten i flere venskabs- 
foreninger, besøg af østeuropæiske gæster, receptioner i østlige ambassader og 
rejser i Østeuropa. Meddeleren udleverede også lister over medlemmerne af 
venskabsforeningernes lokalafdelinger. Den pågældende blev imidlertid nægtet 
forfremmelse i sit civile arbejde, hvilket han tilskrev det forhold, at han blev 
anset for at være kommunist. Ifølge PET's materiale var den pågældende blevet 
”en bitter mand”, der nægtede at arbejde mere for PET, hvorfor samarbejdet op- 
hørte.” 

Flere kilder må have haft tæt kontakt til partitoppen. I 1953 kunne en kilde 
oplyse, at der på et internt møde i DKP's ledelse var blevet rejst kritik af parti- 
formanden i forbindelse med partiets holdning til Slansky-processerne. Under 
processerne, der foregik i en atmosfære af antisemitisme, blev flere ledere af det 
tjekkoslovakiske kommunistparti udrenset og henrettet. Det var især Ib Nør- 
lund, Alfred Jensen og landsretssagfører Hagens, der deltog i stormløbet mod 
Larsen. ” [E]t begyndende magtskred,” var den karakteristik, som kilden benyt- 
tede til at beskrive Aksel Larsens position i partiet.” Det var sandsynligvis den 
samme kilde, der af PET blev betegnet som en ”hvis pålidelighed ikke kan drages 
i tvivl, og som rapporterede om uenigheden i partitoppen omkring eksklusio- 
nen af Peter P. Rohde.”” En uidentificeret kilde oplyste, at Larsen på et møde i 
DKP's ledelse i 1956 havde lovet at gå af til fordel for Villy Brauer, mens en anden 
kilde skulle have underrettet tjenesten om, at der forestod store udrensninger i 
partiet.” I august 1958 kunne PET referere en kilde, ”der lejlighedsvis er kommet 
med oplysninger fra DKP's ”inderkreds”, for at have meddelt, at partiforman- 
den på et møde i inderkredsen var faldet til føje og var gået ind på den hårde 
kernes krav.”? PET havde også flere kilder i miljøet omkring Aksel Larsen. En 
”sædvanlig velunderrettet kontakt” oplyste om Larsens bekendte," mens andre 


575 PET, personsag. 

576 PET, personsag: Notits, 9. januar 1953. 

577 Ibid.: Notits, 2. maj 1953. 

578 Ibid.: Henvisning til notits af 7. juli 1956; notits, 20. juli 1956. 
579 Ibid.: Notits, 21. august 1958. 

580 Ibid.: Notits, 21. oktober 1953. 

velunderrettede kilder berettede om partiformandens dårlige helbred og hans 
hjerteanfald og hospitalsindlæggelse i 1955. 

Endelig benyttede PET sig af kilder uden for partiet til at holde sig orienteret 
om DKP's aktivitet. En kilde inden for fagbevægelsen oplyste således, at Børge 
Houmann skulle have peget på Knud Jespersen som Aksel Larsens sandsynlige 
afløser i formandsstolen efter splittelsen i 1958.” Flere henvisninger i oversigter- 
ne til Alfred Jensens opposition til Aksel Larsen og til tegn på interne modsæt- 
ninger i ”den hårde kerne” kunne tyde på, at PET modtog oplysninger fra Arne 
Sejr-gruppens aflytningsoperation af Alfred Jensens lejlighed fra 1953 til 1959. 
Derimod er der i det bevarede arkivmateriale ikke fundet spor af, at PET skulle 
have aflyttet DKP's eller ledende kommunisters telefoner i 1950'erne, sådan som 
det skete i Sverige. 


PET's vurdering af DKP efter Stalins død 


PET uarbejdede en række oversigter over kommunismens stilling i Danmark 
efter Stalins død, og det var PET's overordnede vurdering, at partiet trods sin 
omfattende agitation havde svært ved at tiltrække nye tilhængere, og at det stod 
relativt isoleret. PET anslog, at DKP's medlemstal faldt fra 25.000 i 1950 til om- 
kring 10.000 i 1958, Land og Folks oplag blev tilsvarende reduceret, og partiet 
var konstant plaget af en dårlig økonomi. Ifølge PET's beregninger havde partiet 
i 1955 et månedligt underskud på 8-10.000 kr., og ledelsen havde i stigende grad 
svært ved at motivere medlemmerne til at tage aktivt del i partiarbejdet og støtte 
partiet økonomisk. 


581 Ibid.: Notits, 25. marts 1955, m.fl. 

582 Ibid.: Henvisning til notits af 14. oktober 1958. 

583 PET, emnesag: ”Beretning vedrørende DKP i perioden mellem den 18. og 19. (ekstraordinære) par- 
tikongres (oktober 1955-januar 1957)” 25. april 1957; ”Beretning vedrørende DKP i perioden mellem 
den 19. (ekstraordinære) og den 20. partikongres (januar 1957-november 1958)”, 20. december 1958. 
Om kontakten mellem en medarbejder i PET og Firmaet under aflytningsoperationen, se Kommis- 
sionens beretning, bind 5, om Stay-Behind og Firmaet. 

584 Foruden den bevarede del af DKP-sagen er retsbogen for Københavns Byret, Grundlovsafdelingen, 
gennemgået. For den systematiske aflytning i Sverige, se: Karl Molin, Magnus Hjort, Alf W. Johans- 
son och Lars Olof Lampers, Overvakningen av ”SKP-komplexet”. Forskarrapport till Såkerhetstjånst- 
kommissionen (Stockholm, 2002), s. 76-83. 

I tiden omkring midten af 1950'erne havde DKP dog ifølge PET en vis succes 
med sin politiske linje efter lanceringen partiprogram Det danske folks vej i 1952. 
Kommunisterne forsøgte at udnytte befolkningens utilfredshed med de sociale 
vilkår ved at argumentere for, at NATO-medlemskabet havde ødelagt økono- 
mien, indskrænkede ytringfriheden og ramte arbejderne gennem produktivi- 
tetsstigningen og rationaliseringstiltagene. DKP's linje, der bl.a. kom til udtryk i 
en tilbagevenden til den rene klassekamp, troen på ”forarmelsesteorien” og kon- 
frontation med Socialdemokratiet, var ifølge PET i fuld overensstemmelse med 
Sovjetunionens ønsker og interesser. Den nye linje førte imidlertid ikke til en 
større opbakning blandt arbejderne, kommunisterne var ikke den drivende kraft 
i de vigtigste strejker, og DKP fortsatte med at miste bestyrelsesposter i fagfor- 
eningerne. Internt i DKP kritiserede man hinanden for manglende initiativ og 
for at overvurdere modstandernes styrke. PET forudså, at DKP ville forsøge at 
genvinde initiativet og udnytte overenskomstforhandlingerne i 1956 til at skabe 
uro på arbejdspladserne og bekæmpe socialdemokraterne. 5 

Det var PET's indtryk, at DKP i første omgang havde en vis succes med denne 
strategi. Ifølge PET kom omfanget af storkonflikten i 1956 bag på partiet, men 
kommunisterne genvandt dog hurtigt fatningen, og det lykkedes dem til en vis 
grad at overtage ledelsen og optræde ansvarligt ved at opfordre de mere yderligt- 
gående blandt de strejkende til at undgå ulovligheder. På kort sigt betød indsat- 
sen, at DKP øgede sin tilslutning blandt arbejderne, og kommunisterne vandt 48 
bestyrelsesposter ved fagforeningsvalgene i København. 


585 PET, emnesag: ”Beretning vedrørende DKP's status omkring den 18. partikongres i oktober 1955% 
1. februar 1956. 

586 For en mere detaljeret beskrivelse af storkonflikten i 1956 og DKP's rolle heri henvises til Kommis- 
sionens beretning, bind 8, om PET's overvågning af arbejdsmarkedet 1945-1989. 

Den kommunistiske folketingsgruppe mødes i gruppeværelset på Christiansborg efter folketingsvalget 
i maj 1957, hvor partiet mistede to mandater. Det er fra venstre Ragnhild Andersen, Laurits Lynnerup, 


Alfred Jensen, partiformanden Aksel Larsen, Petra Petersen og Villy Fuglsang. På væggen hænger bil- 
leder af de tidligere og daværende kommunistiske folketingsmedlemmer; øverste række, nummer to 
fra venstre, er Arne Munch-Petersen, der døde i NKVD'S fængsel i 1940. Aksel Larsen holdt sin viden 
om partikammeratens skæbne for sig selv indtil sin død (Arbejdermuseet og ABA). 


PET fulgte nøje opgøret i DKP fra 1956 til 1958. Det var PET's opfattelse, at par- 
tiet led alvorlig skade, da det nedtonede betydningen af Khrusjtjovs hemmelige 
tale og først kommenterede afsløringerne, da de var blevet offentliggjort i den 
borgerlige presse. PET vurderede, at det i en vis grad lykkedes for DKP at ind- 
dæmme kritikken, selvom Aksel Larsen gav udtryk for, at partiet skulle være 
mere kritisk og finde sin egen vej. Den efterfølgende debat i Land og Folk rørte 
ved mange af de ømme punkter, men generelt fandt PET, at medlemmerne var 
sløve og passive. Ifølge PET lykkedes det partiledelsen at afværge stormen fra 
især den intellektuelle fløj i partiet ved at dreje debatten over i en diskussion om 
partiets mere langsigtede politiske strategi hen imod samfundets omvæltning 
ved at skabe enhed fra neden blandt arbejderne. 

Ifølge PET var ledelsen efter Ungarn-krisen splittet i tre fløje, henholdsvis 
anført af Alfred Jensen, Inger Merete Nordentoft og Aksel Larsen, og kravet om 
fornyelse kom hovedsageligt fra de intellektuelle. PET kunne berette, at debatten 
i partiavisen var tilrettelagt, så partiet opnåede støtte til sin generelle linje, og 
man undgik alvorlig kritik. PET var af den opfattelse, at flertallet af medlem- 
merne fortsat støttede Sovjetunionen, og partiformanden brugte Mogens Fog, 
som PET beskrev som ”et stykke sæbe i et badekar, til at pacificere de intellek- 
tuelle kritikere.” 

PET forklarede den fortsatte uenighed i partitoppen med de politiske og per- 
sonlige modsætninger, der siden 1949 havde adskilt den Moskva-tro Alfred Jen- 
sen fra den mere uafhængige Aksel Larsen. PET bemærkede, at partiformanden 
fortsatte i 1957 og 1958 med at opfordre til, at DKP skulle følge en mere selvstæn- 
dig linje, mens ”den hårde kerne” i stedet gav udtryk for sin uforbeholdne loya- 
litet over for Sovjetunionen og for principperne om demokratisk centralisme, 
hvilket PET karakteriserede som udtryk for ”en forbløffende utilsløret jesuitisk 
kynisme?” 

PET's vurdering af denne udvikling var, at den mere drejede sig om taktik 
end om et fundamentalt opgør med kommunismens ideologi og bindinger til 
Sovjetunionen. PET forklarede Aksel Larsens ”tilsyneladende omvendelse til en 
mere selvstændig dansk kommunisme” med, at han havde indset, at DKP, efter 
Khrusjtjovs afsløringer og Ungarn, uundgåeligt ville ende som en lille, isoleret 
og dogmatisk sekt. Larsens tilhængere, der straks var begyndt på at indsamle 
underskrifter til Socialistisk Folkeparti, måtte derfor ”fortsat betragtes som kom- 
munister”, og deres uenighed med den hårde kerne var således af ren taktisk ka- 
rakter og udelukkende et spørgsmål om, hvordan man bedst sikrede opbakning 
til kommunismen blandt arbejderne. PET vurderede derfor, at folkesocialisterne 
udgjorde en ny trussel, og mens DKP fortsat var gået tilbage i fagforeningerne 
og nu kun sad på formandsposterne i 11 afdelinger i København, måtte man for- 
udse, at Larsens tilhængere ville forsøge at vinde fodfæste blandt arbejderne ved 
at stille nye krav og skabe utilfredshed på arbejdspladserne.” PET havde således 
et realistisk billede af DKP's indflydelse efter Stalins død, selvom det kan disku- 


587 PET, emnesag: ”Beretning vedrørende DKP i perioden mellem den 18. og 19. (ektraordinære) parti- 
kongres (oktober 1955-januar 1957)” 25. april 1957. For SUKP's direktiver til DKP i forbindelse med 
storkonflikten i 1956, se Kommissionens beretning, bind 8. 

588 PET, emnesag: ”Beretning vedrørende DKP i perioden mellem den 19. (ekstraordinære) og den 
20. partikongres (januar 1957-november 1958)” 20. december 1958. 


PET's overvågning af Danmarks Kommunistiske Parti 1945-1989 


OVERVÅGNING OG SPIONAGEAKTIVITET 1950-1960 


teres, om uenigheden mellem Aksel Larsen-fløjen og ”den hårde kerne” udeluk- 
kende var af taktisk karakter.5 


Jagten på guldet fra Moskva 


Samtidig med at PET udarbejdede oversigterne over den politiske udvikling, 
søgte man også at få et mere sikkert overblik over partiets økonomi, og i hvilket 
omfang det modtog hemmelige tilskud fra østblokken. PET modtog i den sam- 
menhæng en række oplysninger fra udenlandske tjenester. Det forlød således, at 
det italienske kommunistparti modtog 8 millioner dollars om året fra Moskva,5? 
og at der skulle være planer om at oprette en specialbank for de europæiske 
kommunistpartier i det pågældende land.” PET mente at have afdækket en 
række tegn på, at DKP modtog indirekte tilskud fra Moskva. Hovedcentralen for 
ulovlige sovjetiske handelstransaktioner i Vesteuropa skulle således være N. V. 
Handelsverkehr i Rotterdam, der foretog ulovlig handel med strategiske varer og 
kanaliserede 10 % af fortjenesten videre til de vesteuropæiske kommunistpartier. 
Danmark skulle være et af de lande, der blev anvendt til transitforretninger.”” I 
begyndelsen af 1956 mente PET for første gang at kunne dokumentere støtten fra 
Moskva. PET rapporterede, at da DKP's forlag Tiden blev likvideret i 1955, blev 
dets opgaver overtaget af forlaget MEGA, der bl.a. skulle have modtaget 100.000 
kr. fra et sovjetisk forlag.” PET vurderede også, at sovjetiske kunstnergrupper, 
der optrådte i Danmark, blev brugt til at maskere støtten, idet entreindtægterne 
gik ubeskåret til DKP's lokalafdelinger.” 

PET modtog også en række oplysninger, der antydede, at DKP modtog øko- 
nomiske bidrag direkte fra Sovjetunionen. På et møde i Ryvangsafdelingen var 
det blevet oplyst, at partiet og bladets økonomi var meget ringe, men at Moskva 


589 Kurt Jacobsen synes at hælde til den opfattelse, at bruddet var ægte og byggede på vigtige politiske 
modsætninger (f.eks. Aksel Larsen, s. 516), mens Bent Jensen mener, at bruddet havde mere prag- 
matiske årsager og skyldtes, at Aksel Larsen havde indset, at DKP havde udspillet sin rolle (f.eks. 
Bjørnen og haren, s. 589-591). 

590 PET, emnekartotek: ”DKP - Økonomi”, oplysning dateret 5. juli 1957. 

591 Ibid.: Oplysning dateret 25. marts 1958. 

592 Ibid.: Oplysning dateret 18. maj 1953. 

593 PET, emnesag: ”Beretning vedrørende DKP's status omkring den 18. partikongres i oktober 1955” 
1. februar 1956. PET, emnekartotek: ”DKP —- Økonomi, oplysning dateret 4. juli 1957. 

594 PET, emnekartotek: ”DKP - Økonomi”, oplysning dateret 13. november 1957. 

havde lovet at give økonomisk støtte til informationstjenesten.;% Fra udlandet 
forlød det, at østblokken i 1958 havde besluttet at yde DKP 1% million kr. til at 
iværksætte en massebevægelse for Danmarks løsrivelse fra den vestlige blok.” 
På et partimøde i Aalborg var det blevet nævnt, at partiet havde enkelte store bi- 
dragydere, men at det ikke var noget, man talte om,” og fra Grenå forlød det, at 
en tidligere kommunist havde oplyst, at ”den hårde kerne” i DKP blev finansieret 
fra Moskva, og at dette blev skjult ved hjælp af fiktive indsamlingstal.”” PET vur- 
derede formentlig disse oplysninger som usikre, for i en analyse fra slutningen 
af 1958 om DKP's økonomi blev det på den ene side slået fast, at situationen var 
så dårlig, at det var svært at se, hvordan DKP skulle kunne klare sig uden tilskud 
udefra, men på den anden side indrømmede PET, at om ”sådanne hidtil er ydet, 
savnes der holdepunkter for” PET mente i stedet at kunne påvise, at DKP siden 
1945 havde klaret sig ved at trække på en opsparet formue på 5 millioner kr., der 
bl.a. bestod af erstatningen fra den danske stat efter befrielsen og lån i partihuset 
i Dronningens Tværgade. Partiet stod imidlertid nu i den situation, at formuen 
var spist op.”? Den analyse af Land og Folks regnskab, som lå til grund for kon- 
klusionen, viste, at bladets virkelige underskud i 1957 havde været på omkring 
746.901,11 kr." 

I lyset af den viden, der er kommet frem siden den kolde krigs afslutning, må 
PET's viden om den økonomiske støtte til DKP betegnes som særdeles ufuld- 
stændig og dets konklusion som alt for forsigtig. Ifølge nyåbnede russiske arkiver 
modtog DKP betydelige beløb i hemmelig støtte fra østblokken i 1950'erne. I 1950 
oprettedes den ”Internationale fagforeningsfond til støtte for venstreorienterede 
arbejderorganisationer”, der blev finansieret af de kommunistiske regimer, og 
hvis formål var at støtte venstreorienterede partier, fagforeninger og organisatio- 
ner. DKP modtog store beløb fra fonden op gennem 1950'erne: I 1951 fik partiet 
bevilget 7.500 dollars, i 1954-56 steg det årlige tilskud til 25.000 dollars, i 1957 
var det oppe på 65.000 dollars, og i 1959 var det faldet noget til 50.000 dollars. 


595 Ibid.: ”DKP —- Økonomi, oplysning dateret 27. september 1957. 

596 Ibid.: ”DKP — Økonomi, oplysning dateret 23. januar 1959. PET, emnesag: ”Redegørelse vedrø- 
rende de på DKP's 20. repræsentantskabsmøde trufne beslutninger”, 23. januar 1959. 

597 PET, emnekartotek: ”DKP - Økonomi, oplysning dateret 14. december 1960. 

598 Ibid.: ”DKP —- Økonomi, oplysning dateret 31. marts 1959. 

599 PET, emnesag: ”Beretning vedrørende DKP i perioden mellem den 19. (ekstraordinære) og den 
20. partikongres (januar 1957-november 1958)” 20. december 1958. 

600 PET, emnesag: ”Betragtninger i forbindelse med ”Land og Folk's regnskab pr. 31/12-1957”, 6. no- 
vember 1958. 

Tilskuddene svarer til et samlet beløb på 13,9 millioner nutidskroner over en 
periode på 9 år, altså noget over 1 million nutidskroner om året. Dertil kom 
indirekte støtte i form af gratis trykkerimaskiner fra Sovjetunionen og DDR.” 
DKP var muligvis også på dette tidspunkt involveret i transaktioner af penge fra 
østblokken til partier og bevægelser i andre dele af verden. Efter DKP'eren Aage 
Munkholms død i 1984 blev der i et hemmeligt rum i hans hus i Aalborg fundet 
26.000 dollars, trykt i 1950'erne, en maskinpistol og 5.000 patroner. Munkholm 
havde tætte forbindelser til partitoppen, Knud Jespersen var hans svigersøn, og 
pengene var muligvis tiltænkt illegale kommunistpartier i udlandet.” 


KGB-residenturets virksomhed efter Stalins død 


I 1953 blev KGB-residenturet udvidet til fire officerer (residenten, der havde di- 
plomatisk dække som leder af konsular-afdelingen, den næstkommanderende, 
der var 1. sekretær på ambassaden, og to operationelle officerer), og man havde 
fire operationelle kontakter,” som bl.a. omfattende en ny kontakt, Korporator, 
der var handelsattaché på en europæisk ambassade i Danmark. KGB's opgaver 
i Danmark var fortsat koncentreret om landets tilknytning til den vestlige lejr: 
Moskva var således interesseret i oplysninger om USA og Storbritanniens pla- 
ner om at konsolidere deres politiske og økonomiske indflydelse i Danmark og 
om NATO's Nordkommando. Residenturet blev også pålagt at kultivere danske 
NATO-modstandere og at bruge dem til at påvirke Danmarks politik i Sovjet- 
unionens interesse. Endelig skulle KGB-officererne forsøge at hverve personer i 
de amerikanske og engelske efterretningstjenester og i antisovjetiske organisa- 
tioner, og man skulle fortsætte arbejdet med at forberede oprettelsen af et illegalt 
residentur.%” 

Ifølge KGB-materialet, som åbenbart bygger på residenturets indberetninger, 
opnåede man betydelige resultater i midten af 1950'erne. Staben blev udskiftet og 
erstattet af erfarne efterretningsofficerer. Man intensiverede indsatsen, etable- 


601 Morten Thing, ”Kommunisternes kapital”, s. 175-178; DIIS, Danmark under Den kolde Krig, bind 2, 
S. 344-354. 

602 Marianne Harbo, ”Kamp om kommunistens kontanter”. (www.berlingske.dk, 22.11.2001). 

603 PET, operationssag: Rapport nr. 76, 12. november 1998. Ifølge denne kilde var der tale om fire 
agenter. Enten var de tidligere operationelle kontakter blevet opgraderet til agent-status, eller mere 
sandsynligt var der tale om en fejl, og de pågældende fire var stadig operationelle kontakter. 

rede nye kontakter og forøgede arbejdet mod USA. Residenturet fik mere ansvar 
for føringen af agenter, og officererne skulle ikke bruge så megen tid på at ud- 
færdige rapporter til centeret. Den mest værdifulde agent forekom at være Mo- 
lodoj, som residenturet på et tidspunkt havde afbrudt kontakten med, idet den 
blev genetableret i 1954. Ifølge materialet infiltrerede Molodoj hjemmeværnets 
kontra-efterretnings-sektion og skal i den forbindelse være kommet i i kontakt 
med politiet og de danske efterretningstjenester. En anden agent var Kasak, der 
blev rekrutteret blandt medlemmerne af en lettisk eksilorganisation. Residentu- 
ret forsøgte også at kultivere en embedsmand i Udenrigsministeriet med kode- 
navnet Jakobsen. Det fremgår ikke, om dette var hans rigtige navn, og om han 
blev rekrutteret.% 


PET's tidlige overvågning af den sovjetiske ambassade 


REA fik i 1947 til opgave at indsamle oplysninger om kræfter, ”som paa ulovlig 
Vis virker eller kan antages at ville virke opløsende paa det danske Samfunds 
Eksistens eller Struktur, hvad enten saadanne Angreb rettes fra udenlandske 
Kredse eller fra Personer og Organisationer, som opholder sig her i Landet” 
Blandt de nævnte eksempler på sådanne aktiviteter fremhævedes spionage.? 
En fortegnelse over REAss arkiv viser, at tjenesten indsamlede oplysninger om 
udenlandsk gesandtskabspersonale i Danmark og om deres eventuelle illegale 
virksomhed.” Det er imidlertid tvivlsomt, om den sovjetiske legation blev over- 
våget systematisk på dette tidspunkt. I 1952 oplyste PET's chef, Ernst Brix, over 
for justitsministeren, at overvågningen af enkeltpersoner, der var tilknyttet visse 
udenlandske repræsentationer, var blevet iværksat på hans vegne.” Det tyder 
på, at den permanente observation af den sovjetiske ambassade først blev etable- 
ret efter Brix" tiltræden i 1951. Det er derfor mest sandsynligt, at DKP's kontakter 
til NKGB/MGB og GRU lige efter krigen ikke kom til den danske tjenestes kend- 
skab. Der er da heller ikke fundet noget, der kan bekræfte MGB's oplysninger 


605 Ibid.: Rapport nr. 79, 10. februar 1999. 

606 JM, ujournaliseret: ”Cirkulære til Politidirektøren og Politimestrene vedrørende Politiets særlige 
Efterretningsvirksomhed”, 4. maj 1947. Cirkulæret blev udsendt den 31. maj 1947. 

607 JM, ujournaliseret: ”Arbejdskartoteker oprettedes i sin tid i REA i et antal og således som følger”; 
29. november 1952. 

608 JM, ujournaliseret: Ernst Brix, notat, 1. december 1952. 

om, at den danske kontraefterretningstjeneste skulle have aflyttet ambassaden i 
1946.699 

I forbindelse med reorganiseringen i 1950-51 af de danske efterretningstjene- 
ster blev det fastslået, at overvågningen af udenlandske repræsentationer og de- 
res forbindelser var en opgave for PET.” Da Brix i 1951 udarbejdede et udkast til 
et fortroligt cirkulære om PET's virksomhed,” gav spørgsmålet om overvågning 
af udenlandske repræsentationer anledning til en del diskussion, idet Justitsmi- 
nisteriet var betænkelig ved at nævne den delikate opgave i et cirkulære,” mens 
Københavns politidirektør mente, at opgaven hørte under Københavns Politi, 
der alligevel skulle udføre observationen.” Brix gik imidlertid sejrende ud af 
striden, og i Justitsministeriets fortrolige instruks til chefen for PET fremgik det, 
at det bl.a. var tjenestens opgave at varetage overvågningen af fremmede repræ- 
sentationer i et nært samarbejde med Københavns Politi. Det følgende år blev 
politikredsene anmodet om at indberette alle mistænkelige forhold vedrørende 
personer med tilknytning til udenlandske repræsentationer, såsom deres rejser, 
kontakter, faste tilholdssteder, køretøjer og enhver form for konspirativ virksom- 
hed. 

Den såkaldte kartoteksdebat i 1952-53, hvor PET's politiske registreringer 
kom til debat i pressen og på Rigsdagen, havde bl.a. den konsekvens, at man for- 
søgte at sikre sig, at overvågningen af ambassaderne ikke kom til offentlighedens 
kendskab. Da justitsministeren orienterede Rigsdagen om PET's virksomhed, 
blev afsnittet om ambassadeovervågningen udeladt, da partiformændene skulle 
underrettes.” I den nye instruks til chefen for PET, der var et resultat af debat- 
ten, var det tidligere afsnit om overvågningen også slettet.” Hvis det kom til rus- 


609 PET, operationssag: Rapport nr. 77, 12. november 1998. Hvis ambassaden blev aflyttet, må det have 
været FE eller andre vestlige tjenester, der stod bag. 

610 JM, P.O.-sag: Udateret og usigneret notat; Lunding og Haslund, notat, 21. juni 1950. JM, ujournali- 
seret: ”Om sikkerhedstjenestens reorganisation”, udateret og usigneret. 

61. JM, P.O.-sag: Brev til Justitsministeriet fra E. Brix, 24. april 1951. 

612 JM, ujournaliseret: Notat, 28. april 1951. 

613 Ibid.: Notat fra Københavns politidirektør, 7. maj 1951. 

614 Ibid.: Udkast til fortrolig instruks fra Justitsministeriet til chefen for Politiets Efterretningstjeneste, 
28. november 1951. 

615 PET, administrativ sag: Rundskrivelse nr. 8/1952, 7. april 1952. 

616 JM, P.O.-sag: Udateret notat med påtegningen ”Ludvigsens udkast”. På side 2, i marginen ud for 
ambassade-afsnittet, er der tilføjet i hånden ”-partiformænd”. 

617 JM, ujournaliseret: Brev fra Justitsministeriet til vicepolitichef E. Brix, udateret; ”Instruks til chefen 
for Politiets Efterretningstjeneste”%, 30. november 1953. JM, P.O.-sag: Brev fra Justitsministeriet til 

sernes kendskab, at de blev holdt under observation, kunne det skade forholdet 
til den store nabo i Øst, ligesom de sovjetiske efterretningsofficerer ville tage 
skridt til at undgå overvågningen. 

Den systematiske overvågning af den sovjetiske ambassade blev således først 
iværksat i 1951, og flere forhold tyder på, at den ikke var særlig effektiv. Over- 
vågningen blev varetaget af Afdeling IV i PET (efterforskning af spionage og 
5. kolonnevirksomhed), der i slutningen af 1950'erne bestod af 12 kriminalpoli- 
tifolk og seks kontormedarbejdere. Til at udføre selve observationen af østlige 
diplomater og deres kontakter havde afdelingen 23 kriminalpolitifolk og ni civile 
kvinder (de var gift med politifolk) fra Københavns Politis Efterretningsafdeling 
og ca. 30 politifolk fordelt på fem politikredse i provinsen til rådighed. Et ud- 
valg, der i 1957 undersøgte PET's virksomhed, refererede udtalelser fra ledelsen 
af Københavns Politi om, at observationstjenesten utvivlsomt ville opnå bedre 
resultater, hvis den blev tilført flere ressourcer. Det blev således bemærket, at 
mens den danske tjeneste kun havde 23 kriminalpolitifolk til rådighed i hoved- 
staden, bestod de tilsvarende tjenester i Stockholm af ca. 100 mand og i Oslo 
af ca. 50 mand.” Noget kunne således tyde på, at observationstjenesten var for 
lille til effektivt at holde øje med de østlige efterretningsofficerers aktiviteter og 
deres danske kontakter. Det kunne forklare, hvorfor PET ikke var i stand til at 
dokumentere DKP's samarbejde med KGB og GRU. I 1958 bemærkede PET's 
daværende chef, Mogens Jensen, at man i den seneste tid havde registreret flere 
tilfælde af udenlandsk efterretningsaktivitet. Ifølge PET-chefen var forklaringen 
nok, at spionageaktiviteten havde været konstant, men at PET ikke tidligere hav- 
de haft kendskab til den.” 

Et andet forhold, der bidrog til at svække effektiviteten af PET's overvågning, 
var, at tjenesten kun i et begrænset omfang analyserede og bearbejdede de ind- 
hentede oplysninger om de østlige diplomaters aktiviteter. I stedet anvendte man 
de indsamlede oplysninger til at udarbejde månedlige beretninger om ambassa- 
dernes personale, som indeholdt beskrivelser af de iagttagede aktiviteter. Det var 
først i slutningen af 1960'erne, at PET begyndte at udarbejde egentlige residen- 
turanalyser af de østlige efterretningstjenesters virksomhed. 


vicepolitimester E. Brix, 30. november 1953. 

618 JM, ujournaliseret: ”Redegørelse for PET-udvalgets undersøgelser og overvejelser”, udateret 
(1957). 

619 PET, ujournaliseret, PET's interne referater: Møde i koordinationsudvalget den 1. september 1958. 

Endelig skal det nævnes, at indsatsen over for østlandenes spionageaktivi- 
tet i nogen grad var hæmmet af tjenestens sikkerhedsregler. Embedsmændene i 
Udenrigsministeriet mødtes ofte med sovjetiske ambassadefolk, og de havde en 
naturlig interesse i at vide, om det var diplomater eller efterretningsfolk, som de 
sad overfor. Men da Udenrigsministeriets departementschef i 1958 anmodede 
om at få udleveret en liste over de østdiplomater, som PET mistænkte for at være 
efterretningsofficerer, udtrykte Justitsministeriet i første omgang sin betænkelig- 
hed og ønskede at overveje sagen nærmere.” PET og Justitsministeriets instink- 
tive modvilje mod at delagtiggøre andre i tjenestens viden, gjorde det således 
svært for embedsmændene at tage de nødvendige forholdsregler mod eventuelle 
østlige hvervningsforsøg. 

Det kan således konkluderes, at PET's overvågning af de formodede østlige 
efterretningsofficerer frem til begyndelsen af 1960'erne ikke var effektiv nok til 
systematisk at kortlægge KGB og GRU's aktiviteter og deres kontakter til danske 
politiske miljøer, deriblandt DKP. Sagt på en anden måde: Flere af PET's antagel- 
ser om partiet — at det modtog økonomisk støtte østfra, at der fandtes ”illegale” 
kommunister, og at partimedlemmer videregav oplysninger om danske forhold 
til de sovjetiske tjenester — var korrekte, men man var ude af stand til at bevise 
dem i samtiden. 


DKP og den stigende spionage fra østtysk område 


Efter oprettelsen af DDR i 1949 begyndte det østtyske kommunistiske regime 
under ledelse af SED (Sozialistiche Einheitspartei Deutschlands) at opbygge sine 
udenlandske efterretningstjenester. I 1951 etableredes den civile efterretnings- 
tjeneste under dæknavnet Hauptverhaltung fir Wirtschafts-Wissenschaftliche 
Forschung. Den blev i 1953 lagt ind under Ministerium fur Staatssicherheit (MfS) 
(ministeren for statssikkerhed var i en periode i 1950'erne Ernst Wollweber) og 
fik senere navneforandring til Hauptverwaltung Aufklårung (HVA). HVA havde 
i de første år kun få ressourcer, og tjenesten var domineret af de tilknyttede KGB- 
rådgivere.” I 1952 begyndte DDR at opbygge sin hær i form af det kasernerede 
folkepoliti (Kassernierte Volkspolizei, KVP), hvor paramilitære enheder var 


620 Ibid.: Møde i koordinationsudvalget den 6. juni 1958. 
621 Markus Wolf, Manden uden ansigt. En mesterspions selvbiografi (Munksgaard-Rosinante, 1997), 
s. 66-69. 

kamufleret som politistyrker. I den forbindelse oprettedes den militære efter- 
retningstjeneste, Verwaltung fur Allgemeine Fragen. I 1956 blev KVP omorga- 
niseret til en egentlig national hær, Nationale Volksarmee (NVA), som blev un- 
derlagt Forsvarsministeriet, Ministerium fir Nationale Verteidigung (MfNV). 
Også den militære efterretningstjeneste, der senere blev omdøbt til Verwaltung 
Aufklårung, blev underlagt MfNV.&- 

Den østtyske spionage rettet mod Danmark var efter alt at dømme af et be- 
grænset omfang i 1950'erne. Indtil midten af 1950'erne var det Sovjetunionens 
mål at skabe et forenet, afrustet og neutralt Tyskland. DDR havde derfor be- 
grænset handlefrihed i udenrigspolitiske spørgsmål. Men i 1954 opgav Moskva 
håbet om et forenet Tyskland, og man anerkendte formelt DDRs suverænitet. 
DDR kunne således føre en mere aktiv udenrigspolitik over for Danmark med 
det mål at opnå diplomatisk anerkendelse.”> DDR's militær og efterretningstje- 
nester var imidlertid defensivt indstillet indtil begyndelsen af 1960'erne, idet man 
frygtede et angreb fra det genoprustede Vesttyskland, der i 1955 blev medlem af 
NATO. Den østtyske ledelse var især foruroliget over, at tidligere officerer i Hit- 
lers værnemagt, der kunne tænkes at have revanchistiske planer, havde fået po- 
ster i det nye Bundeswehr.” Dette trusselsbillede betød, at HVA og Verwaltung 
Aufklårung primært var interesseret i oplysninger om Vesttyskland og NATO, 
og at Danmark kun var interessant som en del af den vestlige forsvarsalliance.”” 

Den østtyske spionage mod Danmark var hæmmet af, at Danmark ligesom 
de øvrige vestlige lande ikke anerkendte DDR diplomatisk, og at DDR derfor 
ikke havde en ambassade i København, der kunne huse civile og militære efter- 
retningsofficerer under diplomatisk dække (de såkaldte ”legale residenturer”). 
HVA og Verwaltung Aufklårung måtte derfor forsøge at opbygge illegale net- 
værk, hvor de udsendte officerer, der opererede under falsk identitet og uden 
diplomatisk beskyttelse, forsøgte at hverve danske statsborgere. Det er uklart, 


622 Thomas Wegener Friis, Den usynlige front. DDRS militære spionage i Danmark under den kolde krig 
(Lindhardt og Ringhof, 2005), S. 25-27. 

623 "Thomas Wegener Friis, Den nye nabo. DDRs forhold til Danmark 1949-1960 (SFAH's skriftserie nr. 
43, Selskabet til Forskning i Arbejderbevægelsens Historie, 2001), s. 22-23. 

624 Thomas Wegener Friis, Den usynlige front, s. 60-74. 

625 "Thomas Wegener Friis, Den nye nabo, s. 122-123; Bernd Schåfer, "Stasi Files and GDR Espionage 
Against the West” (Institutt for forsvarsstudier, Oslo, IFS Info 2/2000) (www.isn.ethz.ch/php/col- 
lections, 5. oktober 2004); Bernd Schåfer, "The Warsaw Pacts Intelligence on NATO: East German 
Military Espionage Against the West” (Parallel History Project on NATO and the Warsaw Pact. 
Stasi Intelligence on NATO, November 2003) (ibid.). 

hvor stor succes, østtyskerne havde med denne indsats, men der foreligger dog 
oplysninger om, at en dansk statsborger, der var bosat i DDR, og som havde 
været politisk flygtning i Danmark i 1930'erne, besøgte Danmark i 1950'erne og 
etablerede kontakter i den danske centraladministration.”” Det er dog beteg- 
nende, at de mest værdifulde oplysninger om Danmarks forsvar og rolle i NATO, 
som de østtyske tjenester indsamlede i 1950-60'erne, formentlig stammede fra 
DDRS kilder i vesttyske militære og politiske kredse.” 

Efter alt at dømme havde MfS/HVA forbud mod at hverve danske kommu- 
nister i 1950'erne. Det var DDRss mål at opnå diplomatisk anerkendelse, og af- 
sløring af spionageaktiviteten ville kompromittere partiet og skade DDR's om- 
dømme i Vesten.” I et tilfælde opgav MfS/HVA at tage kontakt til en dansker, 
da tjenesten opdagede, at den pågældende var medlem af DKU,” og DKP's Cen- 
tralkomité skulle have pålagt medlemmerne ikke at blive involveret i nogen form 
for spionage." 

DDRs mangel på kontakter i Danmark i 1950'erne betød, at de østtyske tje- 
nester i et vist omfang ignorerede forbuddet mod at anvende de lokale kommu- 
nister til at udføre efterretningsmæssige opgaver.% Dette billede svarer til KGB 
og GRU's praksis, der gik ud på kun at anvende kommunister i de tilfælde, hvor 
man ikke havde andre velegnede kontakter. De østtyske tjenester må have haft 
en grundig viden om DKP. En del af denne viden stammede fra tidligere tyske 
flygtninge i Danmark fra 1933 til 1945. Nogle af disse blev efter deres hjemkomst 
til Østzonen anvendt af de østtyske tjenester i deres udenlandske arbejde, da de 


626 Charlotte Møller var en dansk statsborger, der var bosat i DDR. Hun var i 1930'erne kommet til 
Danmark som politisk flygtning og havde tilsluttet sig DKP. Sit danske statsborgerskab fik hun 
gennem et ægteskab med en dansk statsborger. Under opholdet i Danmark arbejdede hun for Ernst 
Wollweber. Charlotte Møller, der under sine besøg i Danmark i 1950'erne opholdt sig hos DKP- 
folketingsmedlemmet Alfred Jensen, havde kontakt til en eller flere embedsmænd i centraladmi- 
nistrationen. Dette fremgik af den private antikommunistiske organisation Firmaets aflytning af 
Alfred Jensens lejlighed fra 1952 til 1959. Se Kommissionens beretning, bind 5 om Stay-Behind og 
Firmaet. 

627 "Thomas Wegener Friis, Den nye nabo, s. 134-136; Thomas Wegener Friis, Den usynlige front, s. 105- 
110. 

628 MfS/HVA havde også forbud mod at hverve vesttyske kommunister. PET, emnekartotek: ”Tyskl./Ø 
— E-væsen, Agenter, Hvervninger”, oplysning dateret juli 1966. 

629 Ibid.: Oplysning dateret 9. juni 1965. 

630 Ibid.: Oplysning dateret 10. september 1965. 

631 "Thomas Wegener Friis: Den nye nabo, s. 132-134; Thomas Wegener Friis: Den usynlige front, s. 53- 
57. 

havde erfaring med illegale aktiviteter. Således rapporterede Kurt Vieweg, der 
var kommunist og tidligere emigrant i Danmark, i 1953 om personer, han havde 
kendt i Danmark. Han vurderede, om de pågældende var egnede til efterret- 
ningsarbejde, og således kunne de østtyske tjenester bruge oplysningerne til at 
opbygge netværk i Danmark.& 


Fra slutningen af 1950'erne overtog det østtyske kommunistparti, SED, rollen som DKP's nærmeste 


kontakt i Østblokken. Repræsentanter for de to partier udvekslede regelmæssigt synspunkter, de over- 
værede hinandens kongresser, og danske kommunister deltog i kurser i DDR. På det mere hemmelige 
plan modtog DKP økonomisk støtte, den østtyske efterretningstjeneste anvendte danske sympatisører 
som kurerer til Forbundsrepublikken, og danske kommunister udførte militærspionage. På billedet 
modtager SEDS formand, Walter Ulbricht, Aksel Larsen i Østberlin i december 1957 (Arbejdermuseet 
og ABA). 


Dertil kom, at de danske kommunister opretholdt tætte kontakter til SED. Øst- 
tyskerne forsynede DKP med kontorartikler, propagandamateriale og betalte 
delegationsrejser og ferieophold, og de danske kommunister talte til gengæld 
DDRs sag og opfordrede den danske regering til at anerkende landet diploma- 


632 Michael Scholz, ”De tidligere Skandinavien-emigranter og de østtysk-skandinaviske relationer 
1945-54” s. 65-68; Thomas Wegener Friis, ”H.C. Andersen gør et drømmende, forsovet indtryk”, 
Arbejderhistorie, nr. 1, maj 2005, s. 3-5. Om Kurt Vieweg, se også, Lars Halskov, ”Den dobbelte 


mand”, Politiken, 11., 18. og 25. april 2004. 

tisk. Trods splittelsen af DKP i 1958 blev den østtyske støtte intensiveret. PET 
var velorienteret om disse forbindelser. Man søgte at registrere alle kommuni- 
ster, der besøgte DDR, og i begyndelsen af 1960 konstaterede tjenesten, at SED 
havde overtaget den kontrollerende og rådgivende rolle i forhold til DKP fra 
SUKP. Således var der etableret tætte forbindelser med SED's Rostock-afdeling, 
og i 1959 påbegyndtes en vis skolingsvirksomhed i DDR. Senere i 1960'erne 
modtog PET ubekræftede oplysninger om, at østtyske udsendinge rejste illegalt 
ind i Danmark, og at DKP blev anvendt til at overføre penge fra SED til det for- 
budte vesttyske kommunistparti.” 

Danske kommunister kan have udført flere opgaver for de østtyske tjene- 
ster. Kommunister, der var sluppet gennem PET's sikkerhedsundersøgelser, og 
som indtog sensitive stillinger, kunne videregive oplysninger til deres kontak- 
ter. Ifølge en indberetning, der tog mange forbehold, skulle en værnepligtig ved 
Forsvarsstaben således have betroet en kilde, at han var kommunist og kunne 
give oplysninger til DDR, hvilket ifølge rapporten muligvis allerede var sket.” 
Under en udflugt til Rostock arrangeret af DKP gik nogle medbragte kasser itu. 
De viste sig at indeholde persondataudskrifter. Det fremgår ikke, om det drejede 
sig om udskrifter fra partiets egne databaser eller fra offentlige eller private insti- 
tutioner.& Flere danskere, der besøgte DDR, blev under opholdet opsøgt af MfS- 
officerer, der havde en detaljeret viden om de pågældendes arbejde og politiske 
tilhørsforhold. Det er tænkeligt, at nogle af disse oplysninger stammede fra 
danske kommunister. Endelig kan det ikke afvises, at enkelte kommunister fun- 
gerede som radioagenter.”” I 1959 lykkedes det FE at spore en formodet østtysk 


633 "Thomas Wegener Friis, Den nye nabo, s. 27-32. 

634 Der findes et stort antal indberetninger om sådanne rejser i: PET, emnekartotek: ”DKP — Udlandet. 
Tyskland/Ø”. 

635 PET, emnesag: ”Beretning vedrørende den kommunistiske virksomhed i tiden efter den 207 kon- 
gres (november 1958 - januar 1960)” 9. marts 1960. 

636 PET, emnekartotek: ”Tyskl./Ø - Kommunisme”, oplysninger dateret 6. november 1967 og 18. okto- 
ber 1968. 

637 Ibid.: ”Tyskl./Ø - E-væsen, Agenter, Hvervninger”, oplysning dateret 3. maj 1967. 

638 Ibid.: Oplysning dateret 24. marts 1981. 

639 Ibid.: Oplysning dateret 14. februar 1966. Ibid.: ”Sov — komm., Prop. ”Østersøugen 1965”, oplysning 
dateret 5. maj 1966. 

640 Om PET's jagt på radioagenter under den kolde krig, se: Ib S. Norgaard, Spionjæger i Danmark. 
En dansk spionjægers liv og oplevelser i PET (Borgen, 2003), s. 40-45. I 1967 opsnappede en vesttysk 
officer en kortbølgesending fra en sender i Danmark til DDR. Den danske operatør, der kaldte 

radioagent til to adresser i Tårbæk i Nordsjælland. De to adresser tilhørte en far 
og en søn, der ifølge indberetningen begge havde kommunistiske sympatier.” 

En længerevarende operationssag fra 1960'erne kaster nyt lys over DKP's rolle 
i forbindelse med den østtyske efterretningsvirksomhed. De østtyske tjenester 
smuglede propagandamateriale ind i Forbundsrepublikken, der havde til formål 
at underminere de vesttyske soldaters moral. I den forbindelse hvervede øst- 
tyskerne en person, der imidlertid var kilde for en vestlig tjeneste. Kilden blev 
anmodet af sine østtyske opdragsgivere om at tage kontakt til danske kommu- 
nister, der kunne bistå med at finde egnede chauffører til operationen.” Kilden 
tog kontakt til en funktionær i DKP, der var velvilligt indstillet, men som ud- 
bad sig en instruks fra SED's centralkomité.” Kildens østtyske kontakt oplyste 
efterfølgende, at Østersøkomitéen i Rostock opretholdt den direkte kontakt til 
DKP, og at der hver uge afgik en kurer til Danmark. Ifølge østtyskeren ville cen- 
tralkomitéen sende instruksen til DKP, muligvis via Østersø-komitéen.+ PET's 
fællesoperation med den udenlandske tjeneste afslørede en række danske stats- 
borgere, der på grund af deres politiske overbevisning eller andre forhold smug- 
lede østtysk propagandamateriale til Danmark, hvor det blev videresendt til For- 
bundsrepublikken.”” Sagen viser således, at der var tæt kontakt mellem DDR og 
DKP, at DKP var indforstået med at fungere som talentspejder for østtyskerne, 
og at danske statsborgere virkede som ”brevsmuglere” for DDR. 

Eftersom DDR ikke havde nogen officiel repræsentation i Danmark, var de 
østtyske tjenester tvunget til at operere på eget territorium. Det betød, at øst- 
tyskerne måtte forsøge at invitere mulige hvervningsemner til DDR, hvor den 
egentlige rekruttering kunne finde sted.” I slutningen af 1950'erne kunne PET 


sig ”Lars”, videregav detaljerede oplysninger om fælleskommandoens hovedkvarter BALTAP ved 
Karup. PET, emnekartotek: ”Tyskl./Ø — E-væsen, Agenter, hverv”, oplysning dateret 19. maj 1967. 

641 Ibid.: Oplysning dateret 25. juni 1959. 

642 PET, operationssag: Notits, 21. december 1960. 

643 Ibid.: Notits, 16. januar 1961. 

644 Ibid.: Notits, 23. januar 1961. 

645 Ibid.: ”Vedr.: de østtyske brevforsendelser via Danmark til Vesttyskland”, 7. april 1972. Da forholdet 
ikke var strafbart, blev der ikke rejst sigtelse mod nogen af ”brev-smuglerne”, ligesom PET på grund 
af nogle konkrete erfaringer var tilbageholdende med at tage kontakt til dem. Ibid.: ”Vedr.: De 
østtyske brevforsendelser via Danmark til Vesttyskland”, 18. februar 1972, 1. maj 1972, 4. maj 1972, 
15. maj 1972, 1. juni 1972 og 20. juni 1972. 

646 I 1959 fastslog en udenlandsk tjeneste, at 1.731 personer i Forbundsrepublikken var blevet hvervet 
til at arbejde for østblokken. Flertallet var blevet rekrutteret af de østtyske tjenester, og det var 
sket på grund af de pågældendes besøg hos slægtninge i Øst, forretningsrejser eller ferieophold i 

konstatere en stadig stigende aktivitet rettet mod Danmark fra de efterretnings- 
tjenester, der opererede fra østtysk område: De østtyske HVA og Verwaltung 
Aufklårung og de sovjetiske KGB og GRU.” Det var den såkaldte Runa-sag, der 
for alvor gjorde PET opmærksom på, at danske kommunister var involveret i 
spionage til fordel for de østlige tjenester, der havde base i DDR. 
Spionageringens hovedmænd var tre kommunister. Carl Emanuel Petersen 
havde siden 1920'erne næret kommunistiske sympatier, men blev først med- 
lem af partiet i 1953. Han ernærede sig under krigen som vragfisker, samtidig 
med at han fragtede jødiske flygtninge til Sverige for modstandsorganisationen 
BOPA. Petersen købte efter krigen skibet Runa, som han anvendte til at fragte 
gods mellem havnene i Østersøen. I slutningen af 1930'erne mødte han Georg 
Anton Hegner og Fritz Christian Nielsen, der begge var kommunister. Hegner 
blev medlem af DKP i 1927 og var aktiv i Søfyrbøderne Forbund; ved et enkelt 
tilfælde deltog han i en kongres afholdt af de internationale sømandsklubber 
ISH (Internationale der Seeleute und Hafenarbeiter), hvor også Ernst Wollweber 
var til stede. I 1933 blev Hegner valgt til formand for søfyrbøderne, en post han 
med en kort afbrydelse beholdt indtil 1945. I midten af 1930'erne var han desuden 
medlem af DKP's centralkomité, og han var partiets kandidat i København ved 
kommunalvalget i 1937. Hegner sad interneret fra 1941 til 1943, og ved løsladelsen 
gik han ind i modstandskampen, hvor han var aktiv indtil efteråret 1944, hvor 
han flygtede til Sverige. Efter krigen ernærede han sig ved at gå til hånde i sin 
kones sømandsrestaurant Café West i Nyhavn og ved at gå i kompagniskab med 
en fotograf. Fritz Nielsen var oprindelig uddannet skrædder og ernærede sig en 
overgang som brugtbilsforhandler. Hans hovedbeskæftigelse synes dog at have 
været forskellige former for økonomisk kriminalitet: Han havde således flere 
domme for hønsetyveri, almindeligt tyveri og smugling bag sig. Han blev tidligt 
kommunist og deltog som frivillig i den spanske borgerkrig. Under besættelsen 
var han aktiv i modstandskampen, men blev anholdt i 1943 og idømt fængsel, 


DDR. Kontaktmøderne fandt sted i Østberlin og i neutrale lande som Schweiz. PET, emnekartotek: 
”Tyskl./Ø — E-væsen, Agenter, hverv”, oplysning dateret 4. april 1960. 

647 PET, emnesag: ”Runa”-sagen, udateret manuskript [1960]. PET, ujournaliseret, PET's interne refe- 
rater: Koordinationsudvalget den 7. marts 1960. MfS/HVAs spionage mod de skandinaviske lande 
hørte under afdeling III, ref. 4, som blev ledet af Hauptmann Gunther Miller. Der var placeret 
agenter på den østtyske handelsrepræsentation og på turist- og trafikinformationskontoret i Kø- 
benhavn, ligesom der fandtes fem illegale agenter, der opererede under dække af at være tilflyttede 
tyskere. PET, emnekartotek: ”Tyskl./Ø — E-væsen, Agenter, hvervn.m.v”, oplysning dateret 24. juli 
1963. 

som han afsonede i Tyskland. Under fængselsopholdet pådrog han sig tuberku- 
lose, som gjorde ham delvis uarbejdsdygtig. I stedet blev han efter krigen en af de 
drivende kræfter i DKP's afdeling i Køge, hvor han bl.a. deltog i indsamlingerne 
til Land og Folk. 

I 1946/47 begyndte Carl Petersen regelmæssigt at besejle østtyske og polske 
havne, og han var især en hyppig gæst i den østtyske by Stralsund, hvor han 
hurtigt etablerede tætte kontakter til de stedlige myndigheder og partifunktio- 
nærer. Da der var mangel på alt i Tyskland efter krigen, skaffede den danske 
kaptajn mad, sko, tøj, fiskeriredskaber, værktøj og kort til sine nye østtyske be- 
kendte. Han skaffede også vestlige varer til de russiske besættelsesmyndigheder, 
der som betaling nedskrev hans havneafgift med et tilsvarende beløb.” Petersen 
genoptog også forbindelsen til en tysk kvinde, Gertrud Rossdeutscher, som han 
havde lært at kende i 1933. Gennem sine østtyske kontakter skaffede Petersen 
Rossdeutscher et job som tolk for den lokale afdeling af SED. Senere fungerede 
Petersens kæreste som kontaktperson til de østtyske myndigheder og oversætter 
af det indsamlede materiale. 

I efteråret 1951 deltog Hegner i et togt med Runa til Stralsund. Under besøget 
forsøgte de forgæves at arrangere et møde med Wollweber, som Hegner havde 
truffet tidligere. Der er dog ingen tegn på, at Runa-kredsen på noget tidspunkt 
havde kontakt med den tidligere sabotagechef. Det følgende år blev Petersen og 
Hegner involveret i oprettelsen af internationale klubber for søfolk i Stralsund, 
Rostock og Wismar. Disse klubber blev anvendt af de russiske efterretningstje- 
nester til at hverve vestlige søfolk til at løse efterretningsmæssige opgaver. Carl 
Petersen fik på dette tidspunkt udbetalt 400 østmark pr. måned som erstatning 
for de økonomiske tab, han havde lidt i forbindelse med leverancerne af varer til 
de russiske besættelsesmyndigheder. Samtidig begyndte Petersen og Hegner at 
fungere som stemningsberettere vedrørende de politiske forhold i de danske fag- 
foreninger. De indsamlede oplysninger blev afleveret til en russisk kontrolofficer 
i Stralsund, og de blev angiveligt videregivet til det sovjetiske kommunistparti.” 

PET var allerede blevet opmærksom på Runa i begyndelsen af 1950, hvor 
tjenesten modtog oplysninger om, at Carl Petersen mødtes med østtyske og rus- 


648 PET, emnesag: ”Udkast til redegørelse i ”Runa-sagen”, udateret [1960]. 

siske myndighedspersoner, når han var i østtyske havne.&” I april 1952, omtrent 
samtidig med at Petersen og Hegner begyndte at fungere som stemningsberet- 
tere, underrettede en toldembedsmand i Fakse Ladeplads politiet om, at man 
havde opdaget et falsk toldstempel i Hegners søfartsbog. Stemplet gav det ud- 
seendet af, at toldvæsenet havde godkendt Hegners påmønstring på Runa. PET 
anmodede toldvæsenet om ikke at gribe ind, således at tjenesten kunne følge 
Petersen og Hegners aktiviteter. I den efterfølgende tid sørgede PET for at holde 
sig orienteret om, hvornår Runa stak til søs, man undersøgte Hegners forhold, 
og man indhentede en dommerkendelse til at aflytte hans telefoner, men tilsy- 
neladende uden at man fik afgørende nye beviser på de to kommunisters Øst- 
kontakter. 

Sagen lå stille frem til december 1955, hvor den tog en dramatisk drejning. 
Under et ophold i Travemunde kom Carl Petersen i klammeri med en skibs- 
mæglerassistent, som han beskyldte for at have stjålet en pung. Petersen blev så 
ophidset, at han hentede sin revolver og skød og sårede assistenten. Den danske 
skipper blev straks anholdt, og de vesttyske myndigheder, der længe havde haft 
Petersen og Hegner under mistanke for at bedrive spionage, ransagede skibet 
sammen med to officerer fra FE. Her fandt man bl.a. en ældre udgave af DKP's 
partilove, en russisk-dansk ordbog med uforståelige notater og en falsk søfarts- 
bog for Petersens østtyske kæreste. De vesttyske myndigheder kom også i be- 
siddelse af et notat, udfærdiget af Petersen, som viste sig at være en liste over 
stillede efterretningsmæssige opgaver. Et tidligere besætningsmedlem fortalte, at 
Runa ofte fik besøg af en formodet russisk efterretningsofficer, når skibet anløb 
Stralsund.”+ Mistanken mod Runa blev yderligere bestyrket, da flere afhoppere 
fra DDR kunne berette, at Carl Petersen havde kontakter til østtyske og russiske 
efterretningsofficerer, og at han på sine togter tog fotografier af vestlige mari- 
nefartøjer og af kyststrækninger. Oplysningerne førte til, at PET i december 
1957 indhentede en dommerkendelse, der gav adgang til at åbne Carl Petersens 
post.5' 

I mellemtiden var Petersen og Hegner blevet dybere involveret i spionage. 
Under besøg i Stralsund i sommeren 1956 traf de to danskere en russer, der præ- 
senterede sig som Wilhelm Elgin. Elgin var tilsynsførende med det politiske ar- 
bejde i området, og han overtalte Hegner til at skaffe politiske oplysninger fra 
Danmark. Russeren var interesseret i at blive holdt orienteret om stemningen 
i DKP, og Hegner skrev nogle beretninger om stemningen i Danmark i forbin- 
delse med opstanden i Ungarn og Khrusjtjovs afsløringer om Stalin. Hegner fik 
også den tidligere omtalte forfatter Kai Moltke til at skrive nogle artikler ved at 
fortælle ham, at de skulle trykkes et østtysk dagblad. Elgin var imidlertid ikke 
tilfreds med det modtagne, og i sommeren 1957 indvilligede Hegner i at fungere 
som kurer og at medbringe oplysninger om NATO på sine besøg i DDR. Elgin 
bad også Fritz Nielsen om at skaffe militære oplysninger fra Køge-området, men 
det lykkedes tilsyneladende ikke for danskeren at løse opgaven.%” 

Den 13. februar 1958 henvendte en person, som PET betegnede som ”E” sig til 
et politikontor, og bad om at blive sat i forbindelse med efterretningstjenesten. 
”E” fortalte, at han var radiooperatør, og at han i sommeren 1956 havde repareret 
radioanlægget på Runa. Han var derved kommet til at kende Carl Petersen og 
Georg Hegner, og i august 1957 havde Petersen tilbudt at skaffe ham et velløn- 
net arbejde i DDR. ”E”, hvis økonomi var anstrengt, slog til, og kort tid efter fløj 
han til Berlin, hvor han ved det sovjetiske hovedkvarter i Karlshorst blev mod- 
taget af Elgin. Man blev enige om, at ”E” skulle skaffe 5 radioanlæg i Danmark, 
som ville blive betalt gennem Carl Petersen, og som skulle transporteres til DDR 
med Runa. Det lykkedes imidlertid ikke for ”E” at skaffe de ønskede anlæg, men 
da han fortalte det til Petersen, fik han at vide, at det var ligegyldigt, og at han 
blot skulle møde op i DDR igen i december 1957. Her mødte han igen Elgin i 
Karlshorst, der nu fortalte ham, at han skulle oplæres som radioagent. Det var 
hensigten, at han skulle aflytte visse sendefrekvenser og videresende eventuelle 
modtagne meddelelser, og han ville blive betalt 800 kr. om måneden. ”E”, der 
formentlig var motiveret af muligheden for at tjene nemme penge, protesterede 
ikke, og de følgende 16 dage blev han oplært i brugen af radioapperater. Ved 
kursets afslutning modtog han 3.000 kr., hvorefter han returnerede til Danmark 
med Runa.%? 

”E” vendte tilbage til DDR i slutningen af januar 1958, hvor han håbede at 
kunne afsætte nogle gamle radaranlæg til sine nye arbejdsgivere, hvilket kunne 

indbringe ham 30.000 kr. Russerne krævede imidlertid, at ”E” til gengæld for 
den indbringende handel skulle skaffe oplysninger om militære radaranlæg på 
Sjælland, Lolland, Falster og Møn, hvilket ”E” nægtede. Ifølge ”E”s efterfølgende 
beretning til efterretningstjenesten blev han tilbageholdt i fire til fem dage og 
pryglet, indtil han gav efter og underskrev en samarbejdsaftale. ”E” blev deref- 
ter sendt tilbage til Danmark med instrukser om at kortlægge militære anlæg, 
”pumpe” en amerikansk testpilot i Kastrup, indhente oplysninger om garnisonen 
i Roskilde og skaffe klassificerede håndbøger om marinens operationsmulighe- 
der. Under hjemrejsen på Runa advarede Carl Petersen ”E” om, at han ville blive 
skudt, hvis han afslørede, hvad der var sket.? 

Det kan ikke afvises, at historien om mishandlingen var et opspind, der skulle 
forklare, hvorfor ”E” havde ladet sig hverve af russerne. PET mente da også, 
at hans beretning indeholdt unøjagtigheder og modstridende oplysninger, men 
man valgte alligevel at benytte ”E” som dobbeltagent, idet man derved kunne 
få indblik i den russisk/østtyske spionage og Runa-ringens aktiviteter. I løbet af 
1958 foretog ”E” syv rejser til Østberlin, hvor han bl.a. blev pålagt at indsamle 
oplysninger om danske militære anlæg, flyvepladser, havne, olielagre og rørled- 
ninger. Russerne var dog ikke særligt tilfredse med de medbragte oplysninger, 
hvilket kan skyldes, at de stammede fra PET, der må have sikret sig, at der ikke 
blev afsløret nogen militære hemmeligheder. Mens ”E” således kunne berette 
en del om russernes efterretningsaktivitet over for Danmark, var det begræn- 
set, hvor meget lys han kunne kaste over Runa-sagen. Det vigtigste var nok, at 
han kunne bekræfte, at Carl Petersen og Gertrud Rossdeutscher fungerede som 
kontaktpersoner til de russisk/østtyske efterretningstjenester. I januar 1959 på- 
begyndte ”E” en afsoning af en fængselsstraf for bedrageri, og PET måtte opgive 
han bruge ham videre i sagen. 

”E's oplysninger førte til, at PET indhentede en dommerkendelse, der gav 
tjenesten mulighed til at aflytte telefonerne i Georg Hegners bolig og i Cafe West 
(PET havde allerede adgang til Carl Petersens post). Gennem aflytningerne, ob- 
servationen af Carl Petersen og afhøringerne af ”E” kom PET på sporet af Fritz 
Nielsen, der ved flere lejligheder var med Runa på togter til DDR." Ifølge krimi- 
nalpolitiet i Køge var Nielsen foruden sin involvering i flere smuglersager kendt 
som en ”fanatisk kommunist”, der havde forbindelse til partiets inderkreds, og 

som var villig til at påtage sig enhver opgave.” Efterfølgende blev også Nielsens 
telefon aflyttet og hans post kontrolleret.” 

Samtidig med at PET strammede grebet om Runa-ringen, rekrutteredes 
nye personer til at deltage i spionagen. Benny Svendsen var en automekaniker i 
Køge, der som ung havde lært Fritz Nielsen at kende. Svendsen beundrede Niel- 
sen for hans deltagelse i den spanske borgerkrig og modstandskampen, og han 
blev påvirket af den ældre frihedskæmpers kommunistiske idéer. Fritz Nielsen 
sørgede for, at Svendsen blev optaget i den lokale afdeling af DKU, og i 1951 
deltog de sammen i en festival i Østberlin. I 1957-58 drev de sammen et brugt- 
bilsfirma i Køge, og det var i den anledning, at Svendsen mødte Carl Petersen 
og Georg Hegner. På et tidspunkt i foråret 1958 bad Nielsen Svendsen om at 
tage nogle fotos af en radarstation ved Vordingborg, og i april deltog Svendsen 
i en tur med Runa til Stralsund, hvor Carl Petersen satte ham i forbindelse med 
Elgin. Denne hvervede Svendsen til at indsamle oplysninger om NATO-forhold 
i Danmark." 

Med rekrutteringen af Svendsen tog Runa-ringens militære spionage for al- 
vor fart. Ved hjemkomsten fra DDR fortalte Svendsen om sine oplevelser til en 
ven, Jørgen Stasig, der var urmager i Køge. Stasig, der ikke var kommunist, men 
var interesseret i lettjente penge, gik med til at finde egnede emner blandt sine 
bekendte. Kort tid efter bistod Stasig Svendsen med at fotografere et minedepot 
nær Køge og indkøbe et generalstabskort. De to virksomme spioner hvervede 
også Niels Preben Weiergang, der var værnepligtig ved Livgarden, og som fun- 
gerede som vagtkompagniets postmester. Han skaffede mod betaling bl.a. nogle 
militære lærebøger, interne militære dagsbefalinger, en uklassificeret navnefor- 
tegnelse over officerer ved hæren og et brev fra den militære attaché ved am- 
bassaden i Washington til chefen for Østre Landsdelskommando. Svendsen og 
Stasig tog også kontakt til en anden bekendt, Flemming Nyborg Petersen, der 
netop havde afsluttet sin værnepligt som marinesoldat. Han videregav oplysnin- 
ger om flere kystbefæstningsanlæg og tegnede et par rids over Stevnsfortet mod 
betaling. Alt dette materiale blev bragt til de sovjetiske efterretningstjenester i 
DDR af Petersen og Hegner.” 

FE vurderede senere, at Runa-ringens aktiviteter var led i de østlige efter- 
retningstjenesters bredt anlagte forsøg på at indhente oplysninger om Sjæl- 
lands forsvar, og at virksomheden generelt set havde fremkaldt en væsentlig fare 
for Danmarks forsvar og statens sikkerhed. Selvom en stor del af Svendsen og 
Weiergangs materiale ikke indeholdt nogen militære hemmeligheder, var det al- 
ligevel af interesse for en fjendtlig efterretningstjeneste, der forsøgte at vurdere 
det danske militærs styrke. Nogle af Carl Petersens fotografier, der bl.a. viste 
kystradarstation Møn, Århus havn, Masnedø minedepot og en kyststrækning 
på Falster, som blev fundet under sagens opklaring, kunne bruges af en fjendtlig 
magt til at planlægge et militært angreb på Sjælland. Ifølge FE havde tre af de 
videregivne oplysninger i væsentlig grad skadet Danmarks sikkerhed: Det dre- 
jede sig om Flemming Petersens tegning af Stevnsfortet, som kunne bruges til at 
planlægge et angreb; Fritz Nielsen og Svendsens fotografier af flyradarstationen 
ved Stensved og Svendsen og Stasigs fotografier af minedepot Køge, der ville 
gøre det muligt for en eventuel angriber at bombe depotet og dermed forhindre, 
at Danmark udlagde miner og lukkede Øresund for udsejling.? 

Den intensiverede militære spionage, der var blevet iværksat af Benny Svend- 
sen, ledte tilsyneladende til et internt opgør blandt de sovjetiske efterretnings- 
officerer i DDR. Da Carl Petersen i sensommeren eller efteråret 1958 ankom til 
Stralsund, mødtes han med Elgin og dennes overordnede fra Berlin. Det kom 
angiveligt til højlydte meningsudvekslinger, hvor chefen kritiserede Elgin og Pe- 
tersen for deres virksomhed og især for at have inddraget Hegner. Det fremgår 
ikke af det foreliggende materiale, hvorfor Elgins chef var utilfreds. En forklaring 
kunne være, at han mente, at brugen af danske kommunister til at udføre spio- 
nage udgjorde en sikkerhedsrisiko for den sovjetiske efterretningstjeneste. En 
anden forklaring kunne være, at russerne anvendte Hegner til andre formål, som 
ikke måtte afsløres. I hvert fald fik Petersen pålæg om at holde øje med, hvad de 
øvrige involverede foretog sig, og Elgin blev kaldt hjem til Moskva, hvor han skal 
være blevet henrettet. Nogen tid senere fortalte Petersen Svendsen, at der ikke 
var mere at lave, og han indstillede derfor sin virksomhed.” 

Men Benny Svendsen besluttede at genoptage sin aktivitet. Den 23. februar 
1959 henvendte han sig til en bekendt, en oversergent på flyvestation Værløse, 
og forsøgte at overtale ham til at sælge ham militære oplysninger. Oversergenten 

henvendte sig kort tid efter til sin overordnede og informerede ham om rekrut- 
teringsforsøget, og i de følgende uger blev han kørt som dobbeltagent af PET. 
Tjenesten udstyrede oversergenten med en båndoptager til at optage hans mø- 
der med Svendsen, og man udarbejdede lister over lufthavnens fly og vagter, 
som blev udleveret til spionen. Under møderne afslørede Svendsen, at han havde 
spioneret mod Stevnsfortet og minedepotet ved Køge, og at ”vi” selv bragte op- 
lysningerne ned til DDR. 

Benny Svendsens uforsigtige optræden beseglede Runa-ringens skæbne. Den 
20. april indhentede Københavns Politis Efterretningsafdeling en anholdelsesbe- 
slutning på de mistænkte,” men man ventede med at effektuere den, formentlig 
fordi man ønskede at følge gruppens aktiviteter og dermed afsløre eventuelle 
andre implicerede.”? Den 8. juni anholdtes Carl Petersen, Anton Hegner, Fritz 
Nielsen, Benny Svendsen, Jørgen Stasig og Hegners tidligere kompagnion i en 
fotovirksomhed (han blev hurtigt renset for mistanke og løsladt). Senere blev 
også Niels Preben Weiergang og Flemming Nyborg Petersen anholdt.”" Tids- 
punktet for anholdelserne hang sandsynligvis sammen med, at en minister var 
kommet til at tale over sig og havde afsløret sagen over for Aktuelt.” Den 21. 
december 1959 fandt et nævningeting ved Østre Landsret alle syv anklagede 
skyldige. Svendsen og Stasig blev begge dømt for spionage (straffelovens $ 107) 
og for at have bistået en fremmed efterretningstjeneste ($ 108) og fik fængsels- 
straf på henholdsvis fem år og et år og seks måneder; Flemming Petersen blev 
foruden spionage fundet skyldig i tyveri ($ 285) og fik to år; sagens bagmænd 
- Carl Petersen, Hegner og Fritz Nielsen — fik tre års fængsel for at have bistået 
en fremmed efterretningstjeneste; og endelig blev Weiergang idømt to år og seks 
måneder for samme forseelse. Weiergang og Fritz Nielsen ankede dommen, som 

for Nielsens vedkommende blev stadfæstet af Højesteret, medens Weiergang fik 
nedsat straffen til et år og seks måneder.”; 

Runa-sagen viser, at sovjetiske og/eller østtyske efterretningstjenester, der 
opererede med udgangspunkt i DDR, i 1950'erne anvendte danske kommuni- 
ster til at indsamle og videregive politiske og militære oplysninger." Sagen var 
i øvrigt blot en mindre brik i samarbejdet mellem danske smuglerkredse og de 
østtyske og polske efterretningstjenester. Ifølge en række indberetninger hentede 
danske smuglere cigaretter og narkotika i de østeuropæiske havne mod at levere 
oplysninger om danske militære forhold.” Carl Emanuel Petersen spillede en 
central rolle i etableringen af kontakten mellem smuglerne og de østtyske tjene- 
ster. Ifølge oplysninger i pressen var det den tidligere Runa-kaptajn, som efter sin 
løsladelse havde slået sig ned i Stralsund, der satte danske smuglere i forbindelse 
med den stedlige Stasi-officer. Denne gav danskerne tilladelse til smugling og 
adgang til de østtyske frilagre, mod at de pågældende udførte visse tjenester.” 
I 1966 blev Petersen og Fritz Nielsen tilbageholdt af toldmyndighederne i Skel- 
skør. De var ankommet i en ikke-indregistreret motorbåd, som ifølge Nielsen 
tilhørte en organisation i et østland. Nielsen, der havde betalt 40.000 kr. kontant 
for båden, havde ved købet opgivet adressen på en ejendom, der tilhørte DKP's 
distriktsafdeling i Valby.”” Danske kommunister indgik således i smugler- og 
spionagenetværket mellem DDR og Danmark. 


673 UfR 1960.906. Svendsen, Stasig, Weiergang og Flemming Petersen aflagde hel eller delvis tilståelse 
under forundersøgelsen, mens ”den hårde kærne” (Carl Petersen, Hegner og Fritz Nielsen) nægtede 
ethvert kendskab til, at de skulle have videregivet militære oplysninger. PET, emnesag: Københavns 
politidirektør, forelæggelsesskrivelse til statsadvokaten for København, 30. september 1959. 

674 En østtysk afhopper, der havde gjort tjeneste for MfS i Stralsund i 1953-57, fortalte senere, at det 
var den sovjetiske efterretningstjeneste, der havde haft det operative arbejde med Carl Petersen, 
mens det havde været hans opgave at opretholde venskabelige forbindelser til den danske kaptajn. 
Afhopperen bekræftede også, at fru Rossdeutscher fungerede som kontaktperson mellem russerne 
og Petersen, og at hun oversatte det indsamlede materiale. PET, personsag: Beretning, 18. februar 
1960. Oplysninger fra de østtyske arkiver bekræfter, at det var den sovjetiske efterretningstjeneste, 
der styrede operationen. DIIS, Danmark under Den kolde Krig, bind 1, s. 494. 

675 PET, emnekartotek: ”Tyskl/Ø — E-væsen, Agenter, hvervn”, oplysninger dateret 23. april 1968, 
13. maj 1970, 23. november 1970, 1. december 1970 og 8. december 1970. 

676 PET, emnesag: Henning Læssøe, ”Ny smugler-bande klar i Stralsund,” Ekstra Bladet, 20. juni 1968. 

677 PET, emnekartotek: ”Tyskl/Ø — E-væsen, Agenter, hvervninger”, oplysning dateret 26. november 
1966. Petersen og Nielsen var tilsyneladende ikke de eneste fra Runa-sagen, som efter afsoningen 
af deres domme genoptog deres aktiviteter. Ifølge en anonym henvendelse til politiet i 1969 skulle 
Benny Svendsen angiveligt arbejde for det østtyske folkepoliti (VOPO) i Danmark. Henvendel- 

Hvervning bag jerntæppet: Østersøugerne 


Mellem 1958 og 1975 afholdt østtyskerne om sommeren den årlige Østersøuge. 
Gennem en række arrangementer — massedemonstrationer, konferencer, sport, 
kulturelle aktiviteter og udstillinger — forsøgte arbejder- og bondestaten at præ- 
sentere sig i et så positivt lys for omverdenen som muligt. Hensigten var at bryde 
den internationale isolation ved at indbyde folk fra de skandinaviske lande og 
ved hjælp af sloganet ”Østersøen — et fredens hav” at overbevise dem om DDR's 
fredelige hensigter. Dermed håbede SED-ledelsen på længere sigt at ændre stem- 
ningen i Skandinavien og opnå, at DDR blev anerkendt som selvstændig stat.” 

PET var fra begyndelsen opmærksom på Østersøugerne, og tjenesten notere- 
de sig, at ledende danske kommunister deltog i forberedelserne, og at partibladet 
agiterede stærkt for arrangementet.7? PET modtog også snart troværdige oplys- 
ninger om, at MfS/HVA benyttede Østersøugerne til at skabe kontakt til danske 
statsborgere med henblik på senere rekruttering. Således kunne en østtysk afhop- 
per, der tidligere havde gjort tjeneste i MfS, berette, at de efterretningsmæssige 
operationer under ugerne blev ledet af oberst Horst Jaennicke, chef for afdeling 
II i HVA. Man forsøgte at hverve gæster fra alle de skandinaviske lande, men 
Danmark blev som NATO-land anset for at være det primære målobjekt. Ugerne 
blev også benyttet som dække for møder mellem MfS/HVAS agenter og deres 
sagsbehandlere og til at indsætte nyhvervede agenter i de skandinaviske lande." 


sen indeholdt et foto, der viste Svendsen i VOPO-uniform. Ibid.: Oplysning dateret 25. september 
1969. 

678 "Thomas Wegener Friis, Den nye nabo, s. 75-110; DIIS, Danmark under Den kolde Krig, bind 1, s. 421- 
425. 

679 PET, emnesag: ”Beretning vedrørende den kommunistiske virksomhed i tiden efter den 20” kongres 
(november 1958 — januar 1960)”; ”Oversigt over den af Danmarks kommunistiske Parti — Socialisti- 
ske Folkeparti — og frontorganisationerne udfoldede virksomhed i januar kvartal 1960”; ”Oversigt 
over den af Danmarks kommunistiske Parti — Socialistiske Folkeparti — og frontorganisationerne 
udfoldede virksomhed i april kvartal 1960”; ”Oversigt over den af Danmarks kommunistiske Par- 
ti, Socialistiske Folkeparti og frontorganisationerne udfoldede virksomhed i tiden fra 15. april til 
1. oktober 1962”; ”Beretning for tiden 1. april til 15. oktober 1963”. 

680 PET, emnekartotek: ”Tyskl./Ø — E-væsen, Agenter, hvervning m.v”, oplysning dateret 23. april 1964. 
Ifølge en anden kilde var ”alt hvad der kan krybe og gå” blandt Stasis personale mobiliseret under 
Østersøugerne. Ibid.: Oplysning dateret 14. december 1965. Endvidere, ibid.: ”Sovjet-Kommunis- 
me. Propaganda: Fredsbevægelse — Østersøugen (prcp)”, oplysning dateret 22. januar 1960. Se des- 


uden DIIS, Danmark under Den kolde Krig, bind 1, s. 495. 

Kvindelige MfS-agenter blev som ”betreuerinnen” (ledsagersker) pudset på de 
udenlandske gæster med den opgave at udfritte dem om deres aktiviteter.” 

Der findes flere eksempler i PET's arkiv på danske statsborgere, der blev for- 
søgt hvervet af den østtyske efterretningstjeneste til at indsamle oplysninger om 
danske forhold. En elektriker, der i 1959 opholdt sig i Wismar under Østersøu- 
gen, fortalte, at han havde mødt en dansker på en restaurant. Danskeren havde 
berettet, at mange af deltagerne havde fået stillet opgaver af den østtyske efterret- 
ningstjeneste. Selv havde han fået til opgave at skaffe oplysninger om flyveplad- 
sen i Aalborg, og en student skulle fremskaffe fotografier af Kastellet og informa- 
tioner om flyvestation Værløse.'” I 1966 traf en folkeskolelærer under ugen en 
”betreuerin” af dansk afstamning, som han forelskede sig i. Gennem hende kom 
han i kontakt med en østtysk journalist, som bad ham om at sende ham nogle 
bøger om Danmark. Senere blev læreren bedt om at berette om en mulig kom- 
mende dansk folkeafstemning om NATO-medlemskabet og om bestræbelser på 
at anerkende DDR diplomatisk, og han blev anmodet om at skaffe forskelligt 
materiale om Socialdemokratiet og SF samt en fortegnelse over den danske flå- 
des skibe.” Under Østersøugen i 1970 kom en dansk vognmand via en østtysk 
kvinde i forbindelse med en anden journalist. Denne gik direkte til sagen og bad 
danskeren om at levere oplysninger om flyvestation Karup, NATO- og vesttysk 
militærpersonale udstationeret i Danmark, civilansatte inden for forsvaret og 
ministerierne, vesttyske handelsrejsende og studenterorganisationer i Danmark. 
Vognmanden afleverede senere skitser af Avedørelejren og Østerbros kaserne, 
skriftlige beretninger om sine bekendte og maoistisk litteratur til sine østtyske 
kontakter.” 

I mindst et tilfælde blev en kommunist hvervet under en Østersøuge. I de- 
cember 1960 henvendte to realklasseelever sig til politiet og oplyste, at en af de- 
res bekendte, den 18-årige Søren Kanstrup, spionerede til fordel for en fremmed 
magt. Kanstrup havde for nylig betroet den ene af de to, at han arbejdede for den 
østtyske efterretningstjeneste, og han havde overtalt den pågældende til at hjæl- 
pe ham med at skaffe oplysninger om Kastellet, et raketbatteri på Amager, om de 
ansatte i det danske efterretningsvæsen og om danske officerers bopæle. Den på- 


681 PET, emnekartotek: ”Tyskl./Ø — E-væsen, Agenter, hvervning”, oplysninger dateret 26. juli 1965 og 
6. juli 1970. 

682 Ibid.: Oplysning dateret 21. januar 1961. 

683 Ibid.: Oplysning dateret 15. juni 1967. 

684 Ibid.: Oplysning dateret 19. august 1970. 

gældende havde også underskrevet en troskabserklæring, hvori han forpligtede 
sig til at arbejde for DDR i fredens tjeneste.'% Kanstrup var allerede kendt i PET, 
hvor han var registreret for at have kritiseret forholdene på lærlingehjemmene i 
DKU's blad Fremad, for at have besøgt DDR fem gange i det seneste halvandet 
år og for forskellige oplysninger om, at han var en ivrig ungkommunist. I for- 
bindelse med et indbrud i sommeren 1960 havde Kanstrup indrømmet over for 
politiet, at han som medlem af DKU havde til opgave at undersøge nynazistiske 
bevægelser i Danmark og i Norden.” 

Kanstrup blev straks anholdt og sigtet for spionage. Han indrømmede først, 
at han var blevet hvervet under Østersøugen i 1960, og at han siden havde mødt 
sin østtyske kontakt i Østberlin. Hans spionageaktivitet havde imidlertid et no- 
get komisk skær over sig: Han havde fået til opgave at fotografere Kastellet, men 
havde taget fejl og havde i stedet taget billeder af Artillerivejens kaserne. Oplys- 
ningerne om danske officerer havde han fundet i militære håndbøger på biblio- 
teket og i telefonbogen. Senere trak han sin tilståelse delvis tilbage og hævdede, 
at hele historien var opspind, som han havde fundet på for at imponere kam- 
meraterne. Kanstrups nye forklaring forekom imidlertid ikke overbevisende, 
idet han først hævdede, at han var blevet presset af politiet til at tilstå, og derpå 
påstod, at han havde fundet på historien om hvervningen, idet han troede, han 
hurtigt ville blive løsladt. De danske myndigheder valgte trods beviserne ikke 
at forfølge sagen, selvom PET argumenterede for, at de opgaver, som Kanstrup 
havde fået, mindede om de prøveopgaver, som de østlige efterretningstjenester 
stillede nyhvervede agenter.'Y I marts 1961 tiltrådte justitsminister Hans Hæk- 
kerup en indstilling fra statsadvokaten for København om, at man undlod at 
retsforfølge Kanstrup, idet det ikke var muligt at bevise, at han havde arbejdet for 
en fremmed efterretningstjeneste, og at hans aktiviteter var ”af en naiv og stort 
set harmløs karakter … ”%99 


685 PET, personsag: Notits, 19. december 1960; Notits, 20. december 1960; Notits, 20. december 1960. 

686 PET, personsag: Bilag 1, avisudklip; bilag 2, rejsesedler; notits, 23. november 1958; notits, 21. septem- 
ber 1960. 

687 Ibid.: Bilag 5, notits, 4. juli 1960. 

688 PET, personsag: Rapport, 20. december 1960; bilag 39, notits, 28. januar 1961; Udskrift af retsbogen 
for Københavns Byrets 10. afdeling, 27. januar 1961. 

689 PET, personsag: Bilag 38, Arne Nielsen, ”Vedr. sagen mod Søren Herbert Kanstrup”, 23. januar 
1961. 

690 Ibid.: Arrestantsag, frist udløber den 24. februar 1961, til 2. statsadvokat for København, 31. januar 
1961, med påtegninger af 2. statsadvokat for København, rigsadvokaten og Justitsministeriet. PET's 

PET's overvågning af Østersøugerne 


PET var som sagt opmærksom på, at deltagerne i Østersøugerne var mulige mål 
for hvervningsforsøg, og det var derfor praksis at registrere dem." De første år 
rejste personale fra PET med færgen fra Gedser til Warnemiinde og affotografe- 
rede under overfarten festivaldeltagernes pas, hvilket lettede arbejdet med iden- 
tificeringen og registreringen. Denne fremgangsmåde stoppede i 1964, da den 
blev kendt i offentligheden.” Den generelle registrering af Østersøuge-deltagere 
blev dog ikke berørt af regeringserklæringen i 1968, idet det fortsat var muligt 
at registrere danske statsborgere, der rejste til østbloklande.% PET stod imid- 
lertid over for det problem, at man flere gange modtog navnefortegnelser over 
medlemmerne af Den permanente danske Komité for Arbejderkonferencen, der 
blev afholdt i forbindelse med Østersøugerne, men at man efter 1964 var ude af 
stand til at bevise, at de pågældende rent faktisk var rejst til DDR; som en PET- 
medarbejder bemærkede: 


”Det kan konstateres, at vi overhovedet ikke kan følge danske statsborgeres og der- 
med heller ikke potentielt hvervede personers rejser til DDR, hvorfor værdien af 
en registrering af netop Østersø-uge-deltagerne bliver noget problematisk, forstået 
således, at vi ikke kan kontrollere, om de efter en eventuel hvervning foretager rej- 
ser til DDR for der at afholde møder med en føringsofficer eller instruktør” 


I begyndelsen af 1975 blev det derfor besluttet at begrænse nyregistreringen af 
deltagere i Østersøugerne til de tilfælde, hvor der var konkrete mistanker om 
efterretningsmæssig aktivitet. Ellers nøjedes man med at foretage inddækning 
på allerede registrerede personers sager og at arkivere det indhentede materiale 


chef Mogens Jensen beskrev sagen bevismæssigt som ”noget af det tyndeste, man kan forestille sig” 
PET, ujournaliseret, PET's interne referater: Møde i koordinationsudvalget den 8. februar 1961. 
Kanstrup blev løsladt den 13. marts 1961. PET, personsag: Udskrift af retsbogen for Københavns 
byrets 10. afdeling, 13. marts 1961. Sagen er også beskrevet i H. B. Foged-Christiansen, Muldvarpe- 
krigen. Østtysk spionage i Danmark (Forlaget ZAC, 1980), s. 67-70. 

691 WU: Referater af møder den 4. februar og 9. november 1966. 

692 PET, administrativ sag: ”Vedr.: Registrering af deltagerne i Østersø-uge-arrangementerne i DDR 
…, 28. februar 1975. RB: 22. maj 2001; Ib Norgaard, Spionjæger i Danmark, s. 123-125. 

693 PET, administrativ sag: ”Foredrag om revision og registreringspraksis (holdt på møde i Jylland 
d.22/1 1969 og i København d.28/1 1969)”. 

694 PET, administrativ sag: ”Vedr.: registrering af deltagerne i Østersø-uge-arrangementerne i DDR, 


… 28. februar 1975. 


PET's overvågning af Danmarks Kommunistiske Parti 1945-1989 


199 


200 


OVERVÅGNING OG SPIONAGEAKTIVITET 1950-1960 


på emnesagen.% Instruksen fik imidlertid ikke nogen praktisk betydning, da 
den sidste Østersøuge blev afholdt i 1975, men overvejelserne i forbindelse med 
beslutningen viser, at PET i midten af 1970'erne ikke mere var i stand til effektivt 
at følge danskere, der muligvis havde ladet sig hverve af de østtyske tjenester. 

PET sendte ved flere lejligheder kilder med til Østersøugerne i håb om, at de 
ville blive kontaktet af de østtyske efterretningstjenester, således at man kunne 
identificere deres agenter og kortlægge deres modus operandi.£ I 1968 anvendte 
PET en af sine kilder i det trotskistiske miljø, som i en periode blev ført som 
dobbeltagent overfor MfS/HVA.” I 1970 iværksatte PET endnu en operation. 
Tjenesten rekrutterede otte unge, som efter strenge formaninger om ikke at 
tale om deres mission eller falde for nogen fristelser, blev sendt med de øvrige 
deltagere til Kuhlungsborn i DDR. Desværre gik det ikke bedre, end at flere af 
kilderne hurtigt opdagede, at de ikke var de eneste danskere, der var sendt på 
hemmelig mission af PET. I det hele taget forstod de otte håbefulde agenter at 
nyde opholdet: Flere indledte intime forhold til østtyske kvinder, og under de 
talrige fester kom en enkelt til at afsløre, at han var ”agent 007”. Alle kilder på 
nær to var således kompromitterede, og selvom flere af de implicerede var udsat 
for kontaktforsøg fra østtysk side, som efter alt at dømme var forsøg på at hverve 
dem, måtte PET opgive planerne om at anvende dem som dobbeltagenter.%? Den 
fejlslagne operation gav anledning til, at ledelsen i PET indskærpede, at frem- 
tidige operationer skulle planlægges i bedre tid, og at kilderne skulle udvælges 
med større omhu. 

Dobbeltagentoperationerne viste, at MfS/HVA tilsyneladende ikke havde be- 
tænkeligheder med at hverve danske kommunister trods det officielle forbud 


695 Ibid.: Påført notat, 10. april 1975. 

696 RB: Jørn Bro, 24. august 2005. 

697 Se Kommissionens beretning, bind 9, om den antiimperialistiske venstrefløj (afsnittet om trots- 
kisterne). Det er uvist, om det er denne operation, som en tidligere ansat i PET har beskrevet for 
Kommissionen: En kontaktmand, der deltog i Østersøugen i 1968, ”havde været så fræk, at han 
havde sat en båndoptager på bordet og optaget det hele. Der var 10 timers båndoptagelse. Vidnet fik 
besked på at høre båndene i gennem og læse materialet og udarbejde en beretning. Han opfattede 
det som sit 'svendestykke” RB: 11. oktober 2000. En anden tidligere medarbejder har fortalt, at en 
af hans kilder blev sendt til Østersøugen uden succes. Kilden blev senere fyret, fordi han selv fandt 
på oplysninger. RB: 21. maj 2001. 

698 PET, operationssag: Notits, 18. august 1970. 

699 Ibid.: Notits, 25. august 1970, og kontinueret 26. august 1970. RB: Jørn Bro, 24. august 2005. Så vidt 
det vides, fandt den sidste PET-operation under Østersøugerne sted i 1972. PET, emnekartotek: 
”Tyskl/Ø - Komm. — Prop. Østersøugen 72”, oplysning dateret 4. februar 1972. 


PET's overvågning af Danmarks Kommunistiske Parti 1945-1989 


OVERVÅGNING OG SPIONAGEAKTIVITET 1950-1960 


mod en sådan kontakt. Julie Szabad”?? var et 19-årigt medlem af den stærkt høj- 
reorienterede Frihedsalliancen, da hun i 1967 blev hvervet af PET,7” Hun blev 
sendt ind i DKP, hvor hendes første opgave bestod i at deltage i et skolingskursus 
i DDR.” I juli 1969 blev Szabad sendt til Østersøugen i Kuhlungsborn. Her satte 
rejselederen, Hildegard Millers, hende i forbindelse med en af sine bekendte, 
Peter Lindner. Lindner var identificeret af PET som en MfS/HVA-officer, der ofte 
optrådte under Østersøugerne som talentspejder. Ifølge Szabads senere beret- 
ning til PET var Lindner ikke afskrækket af hendes medlemskab af DKP: 


”Ved præsentationen forklarede fru MILLERS til LINDNER, at kilden var medlem 
af DKU i Danmark, men at hun på grund af tidnød ikke passede dette medlem- 
skab så godt, som hun burde. En bemærkning, kilden ved en tidligere lejlighed 
havde ladet tilflyde fru MILLERS, og som så ud til at glæde LINDNER””795 


Lindner inviterede Szabad til at besøge ham i Østberlin to uger senere.7% Dette 
var i overensstemmelse med den østtyske tjenestes procedure, ifølge hvilken den 
første kontakt blev etableret under Østersøugerne og den egentlige hvervning 
foregik ved et senere møde i Østberlin. Under deres samtaler borede Lindner i, 
hvorfor hun, der kom fra et borgerligt hjem, var blevet kommunist, og han blev 
tydeligt interesseret, da hun fortalte, at hun tidligere havde været frivillig i ma- 
rinelottekorpset, hvor hun havde gennemgået en uddannelse på Holmen, som 
beskrevet i den følgende PET-notits: 


”LINDNER fandt nemlig, at hun, som overbevist kommunist, kunne og skulle 
gøre en indsats for fredens, socialismens og frihedens sag, og det kunne hun meget 


700 Julia Szabad har fortalt sin version af historien, som er gengivet i Mette Herborg og Per Michaelsen, 
Stasi og Danmark (Holkenfeldt 3, 1996), s. 128-131. 

701 Julia Szabad er nævnt på en udateret (men vedlagt notits dateret 10. august 1968) FA-medlemsliste 
for Østsekretariatet (øerne+kbh) i PET, emnesag. I samme sagsmappe findes en affotograferet kopi 
af Frihedsalliancens medlems- og kontaktkartotek. Her er et kort under S klippet ud, hvilket måske 
er et forsøg fra PET's side på at skjule, at PET-kilden havde en baggrund i det højreekstremistiske 
miljø. Jørn Bro, der ledede operationerne mod Østersøugerne i denne periode, har over for Kom- 
missionen oplyst, at han ikke har kendskab til, hvorfor kortet mangler: ”Vidnet ved således ikke, 
om der er tale om en tilfældighed eller ”listighed” RB: Jørn Bro, 24. august 2005. 

702 PET, operationssag: Notits, 5. august 1980; FE-notits, 21. oktober 1980. Szabad må have beholdt sit 
medlemskab af Frihedsalliancen indtil i hvert fald 1970, for på dette tidspunkt gav en kilde PET et 
internt FA-cirkulære. PET, emnesag: ”Vedr.: FA- Frihedsalliancen”, 13. juli 1970. 

703 PET, operationssag: Vedr.: Notits, 15. juli 1969. 

704 Ibid.: Notits, 25. juli 1969. 

bedre gøre ved at træde ind i marinelottekorpset end deltage i latterlige demon- 
strationer i København. 

Hun kunne nemlig, såfremt hun kunne opnå ansættelse som Plotte, have øjne og 
øren åbne, suge til sig af oplysninger i tjenesten, og lade sådanne gå videre til 'gode 
venner” i København. 

Hun var, måtte hun vide, jo ikke den eneste, der var villig til at arbejde for fredens 
sag. Der var andre i København;”9% 


Det var således meningen, at den unge danske kommunist skulle udføre militær 
spionage for østtyskerne. Szabad underskrev ikke nogen troskabserklæring ved 
denne lejlighed, men Lindner satte hende i forbindelse med en bekendt, Alexan- 
der Blank, der præsenterede sig som en embedsmand fra indenrigsministeriet.7%% 
Han var sandsynligvis den MfS/HVA-officer, der var tiltænkt rollen som førings- 
officer, og han inviterede Szabad til at besøge ham senere i Østberlin, hvor den 
formelle hvervning formentlig skulle finde sted. 

Da Szabad ved hjemkomsten blev debriefet af PET, hævdede hun, at hun var 
blevet bedøvet og voldtaget af Lindner under besøget i hans lejlighed.7” Ifølge 
en senere indberetning mistænkte hendes sagsbehandler i PET hende imidlertid 
for ikke at have fortalt den fulde sandhed om forholdet, og han fandt, at hun var 
for naiv og eventyrlysten til at optræde som dobbeltagent over for østtyskerne.7% 
Hun fik derfor forbud mod at rejse til DDR, hvilket var meget svært for hende at 
forstå.” Da Lindner nogle måneder senere besøgte København, blev han opsøgt 
af Szabad, selvom PET havde indskærpet hende, at hun ikke måtte foretage no- 
get på egen hånd. Trods hændelserne i Østberlin var det PET-føringsofficererens 
opfattelse, at hun var interesseret i at genoptage forholdet. PET gik kun med til, 
at de mødtes, fordi hun blev udstyret med en sender, således at PET kunne aflytte 
deres samtale.7” 

Efter alt at dømme længtes Julia Szabad tilbage til livet som dobbeltagent. I 
1980 tog hun kontakt til PET og gav udtryk for et ønske om, at tjenesten igen 
sendte hende på opgaver i udlandet. Under samtalerne kom det frem, at hendes 
historie om voldtægten var opspind, der skulle dække over, at hun var blevet 


705 Ibid.: Notits, 20. august 1969. En plotter (plotte er et verbum) er en person, der afmærker flys eller 
skibes positioner på et kort. 

706 PET, operationssag: Notits, 20. august 1969. 

707 Ibid.: Notits, 20. august 1969. 

708 PET, operationssag: Notits, 16. december 1980. 

709 Ibid.: Notits, 9. september 1969. 

710 Ibid.: Notits, 11. oktober 1969. 

gravid med Peter Lindner. Da PET afviste hende, tilbød hun sine tjenester til FE, 
der imidlertid også takkede nej. Hun var nu besat af tanken om at arbejde som 
spion, og ifølge PET's referater af samtalerne med hende sagde hun, at hun ville 
finde en udenlandsk arbejdsgiver.”" PET, der mistænkte hende for at arbejde for 
den østtyske efterretningstjeneste, aflyttede hendes telefon, uden at man fandt 
nogen beviser for et sådant samarbejde.7” Det blev efterhånden sværere og svæ- 
rere for PET at kontrollere Szabad, som de følgende år offentligt anklagede tje- 
nesten for at overvåge hende på Københavns Universitet, hvor hun læste jura, og 
hun påstod at være blevet hvervet af både Stasi og KGB.7” 


Delegationsrejser 


PET fortsatte med at følge partimedlemmernes rejser til østblokken. Et af for- 
målene var at identificere ledende kommunisters besøg og fastslå, om de mod- 
tog nye instrukser for partiets virksomhed. PET modtog lister over rejsende til 
østlandene og udvekslede oplysninger med udenlandske tjenester. I 1954 udar- 
bejdede tjenesten en 14-siders oversigt over delegationsrejser til og fra Sovjet- 
unionen siden 1948. Formålet var at skabe sig et samlet overblik over den sov- 
jetiske ”kulturoffensiv” i form af udvekslinger af kvinde-, kultur-, arbejder- og 
ungdomsdelegationer. Det var tjenestens vurdering, at de danske delegationer 
i almindelighed bestod af mange ikke-kommunister, idet formålet netop var at 
påvirke personer uden for partiet. Tjenesten fandt også, at det var karakteri- 
stisk, at de sovjetiske værter sørgede for, at deltagerne kun fik mulighed for at 
se det, som værterne ønskede, og at russerne i stigende grad forsøgte at invitere 
landbrugs- og husmandsorganisationer til at sende delegationer. PET havde i ét 
konkret tilfælde konstateret, at en deltager i en sovjetisk kulturdelegation under 
et besøg i Danmark havde forsøgt at hverve en dansk statsborger til at udføre 
spionage til fordel for Sovjetunionen.74 


71 Ibid.: Notits, 16. december 1980, fortsat 6. og 13. januar 1981; brev, 22. november 1980. RB: Ole Stig 
Andersen, 26. marts 2003. 

712. PET, kildesag. 

713 PET, operationssag: Notat, 22. september 1986. I 1984 angav Julia Szabad sin østtyske elsker til de 
østtyske myndigheder, og seks år senere begik hun selvmord, se Mette Herborg og Per Michaelsen, 
Stasi og Danmark, s. 126-131. 

714 PET, emnesag: ”Delegationsrejser til og fra Sovjetunioner”, 28. august 1954. 

Kommunistiske frontorganisationer 


Bolsjevikkerne oprettede allerede i 1920'erne internationale organisationer, der 
havde til formål at skabe sympati i Vesten for den nye sovjetiske stat. Disse or- 
ganisationer, der blev benævnt ”samfundsorganisationer” af Østblokken, men 
”frontorganisationer” af deres politiske modstandere og de vestlige efterretnings- 
tjenester, havde officielt til formål at fremme forståelsen for populære emner 
som fred, demokrati og menneskelige rettigheder. For at skjule den kommunisti- 
ske indflydelse var de formelt uafhængige og tværpolitiske, og ophavsmændene 
forsøgte at tiltrække kendte ikke-kommunistiske intellektuelle og kulturperson- 
ligheder til ledelsen. Kort efter 2. Verdenskrigs afslutning etableredes en række 
nye internationale frontorganisationer, der havde hver sin befolkningsgruppe 
som mål: Det drejede sig bl.a. om Partisans de la Paix (Fredspartisanerne, der 
senere blev omdøbt til World Peace Council (WPC), Verdensfredsrådet), World 
Federation of Democratic Youth (WFDY), International Union of Students (IUS), 
Womens International Democratic Federation (WIDF), World Federation of Tra- 
de Unions (WFTU), International Association of Democratic Lawyers (IADL), 
International Resistance Federation (FIR) og World Federation of Scientific Work- 
ers (WFSW). Organisationerne modtog instrukser og penge fra Moskva, og de 
oprettede lokale afdelinger i de enkelte lande.” 

PET var tidligt opmærksom på disse forsøg på skjult meningspåvirkning. Det 
fremgår af en beskrivelse af tjenestens arbejdskartoteker, der blev omlagt i 1949, 
at man allerede da registrerede personer med tilknytning til Fredens tilhængere 
i Danmark, Demokratiske Juristers Verdensforbund, Demokratisk Ungdomsver- 
densforbund, Kvindernes demokratiske Verdensforbund og Internationale Studen- 
terunion.”% PET's ledelse orienterede i 1952 Justitsministeriet om, at tjenesten 
fulgte, hvad man benævnte ”kommunistiske hjælpe- og støtteorganisationer”, 
med ”særlig opmærksomhed”. Man var fortrinsvis interesseret i organisatio- 
nernes ”tilblivelse, politik og metoder” hvilket dog ikke indebar, at man ikke 
skulle være opmærksom på deres medlemmer.” 


715. DIIS, Danmark under Den kolde Krig, bd. 1, s. 371-374, 

716 PET, administrativ sag: ”Oversigt over de under gruppe II hørende specialkartoteker” 4. oktober 
1951. 

717 JM, P.O.-sag: Brix, redegørelse, 1. december 1952, vedlagt Brix til Justitsministeriet, 3. december 
1952. 

718 PET, ujournaliseret: Brix til departementschef Boas, 8. januar 1953. 

PET's vurdering af organisationerne fremgår af en beretning, som tjenesten i 
1952 afleverede til Justitsministeriet. PET definerede en ”front- eller dækorgani- 
sation” som en organisation, der udadtil fremtrådte som upolitisk, og hvis formål 
var at arbejde for alment populære mål, men som i virkeligheden stræbte efter: 


” 


” -— at drage så mange ikke-kommunister som muligt ind i arbejdet for at under- 
minere og mistænkeliggøre det bestående samfund i de vestlige lande og derved 
lette kommunisterne vejen til det endelige mål: omstyrtning af den bestående 
samfundsorden og skabelsen af et kommunistisk samfund evt. gennem overgangs- 
stadier som f.eks. folkedemokratiet og den socialistiske stat med proletariatets 
diktatur”7» 


PET hæftede sig ved, at de nationale organisationer var underordnet et interna- 
tionalt organ, hvis instrukser de fulgte i overensstemmelse med principperne om 
”demokratisk centralisme”, at kommunisterne dominerede organisationerne, og 
at de iværksatte identiske kampagner samtidigt i flere lande. Ifølge PET benytte- 
de frontorganisationerne sig af to metoder til at nå deres mål. For det første søgte 
man at tiltrække det størst mulige antal medlemmer ved at gøre medlemskabet 
gratis og ved at lade medlemmerne af mindre frontorganisationer indmelde sig 
kollektivt i større organisationer. Disse medlemmer blev efterfølgende udsat for 
en konstant holdningspåvirkning gennem organisationens aktiviteter. De måtte 
også antages at være af interesse for østlige efterretningstjenester, der søgte at 
undgå at hverve medlemmer af kommunistpartierne. For det andet søgte orga- 
nisationerne at vinde indflydelse gennem kampagner og ved at knopskyde i nye 
komitéer, der udgjorde grundstammen i nye frontorganisationer. PET beskrev 
de frontorganisationer, der havde afdelinger i Danmark — Fredens tilhængere i 
Danmark, Kvindernes Demokratiske Verdensforbund (KDV), Demokratisk Ung- 
doms Verdensforbund (DUV) og Den Internationale Forening af Demokratiske 
Jurister — og understregede, at de koncentrerede sig om fredsarbejdet, hvor de 
fremførte synspunkter, der var i overensstemmelse med Sovjetunionens politik. 
Således havde Fredens Tilhængere i Danmark udbredt påstanden om, at de ame- 
rikanske tropper i Korea havde anvendt bakteriologisk krigsførelse, KDV havde 
opfordret sine medlemmer til at modarbejde våbenfabrikation og våbentrans- 
port, og DUV afholdt fredsmøder imod Atlantpagten og oprustningen.”” 


719 JM, P.O.-sag: ”Kommunistiske frontorganisationer repræsenteret i Danmark”, 3. december 1952. 
720 Ibid. 


PET's overvågning af Danmarks Kommunistiske Parti 1945-1989 


205 


206 


OVERVÅGNING OG SPIONAGEAKTIVITET 1950-1960 


KONTROLLENS 


UDØVER (SOVJETUNIONEN) MIDDEL (NEUTRAL) OBJEKT 
PARTIMÆSSIG IKKE- PARTIMÆSSIG 
| FÉ" 
Å  ANTIFACISTISKE > få LOKAL 
KVINDER P KVINDERS FORBUND > K.D.V. (Paris) >| KD.V-AFD. [5 


(FRONT) be 


mr>242m0 
/ 
f 
/ 
/ 


A l > DU.V— p— Å 
ANTIFACISTISKE 4 ære , N N 
- — — — A 
L F- UNGDOM | UNGDOMS FORBUND 5 118 Prag) Ser: LOKAL Å 
SSR, —tæ3l D.U.V.-AFD er Å 
SER (FRONT) ==. > 
A se el ” 
D BEN EEN " 
M al pis 
i ( N 
N ål | 
| ' 
s SOVJETUNIONENS FREDENS ] 
T H- INTELLEKTUELLE FREDSORGANISATION+> VERDENSFREDSRÅDET (Wien) —1—3| TILHÆNGERE / 
R AF INTELLEKTUELLE I DANMARK / 
A 
=… 
i 
N FEER KOMMUNISTISK sl 
+ FAGFORENINGER > SISSE 15 WF.T.U. (Wien) ————————— I] INFILTRERET ere 
FAGFORBUND FAGFORENING 


+3a3MVvr>E 


- AGITROP 1> KOMINFORMS HOVEDSÆDE HT 
(Bukarest) 


PET'S oversigt over sovjetiske samfundsorganisationer, internationale frontorganisationer og danske 
afdelinger. (Justitsministeriets arkiv). 


PET var således opmærksom på Sovjetunionens brug af frontorganisationerne 
til at påvirke den vestlige opinion. Tjenesten noterede eksempelvis, at den fran- 
ske repræsentant i Kominform, Duclos, havde udtalt i 1949, at Kominform be- 
tragtede fredsorganisationerne som et af sine ”værdifuldeste redskaber”7” Det 
følgende år konstaterede PET, at fredsforeningerne i stigende grad blev benyttet 
direkte i den kommunistiske agitation.”” PET's overvågning viste imidlertid ge- 
nerelt, at frontorganisationernes indflydelse på den danske sikkerhedspolitiske 
debat var begrænset. Dette var, som det tidligere er beskrevet, et realistisk billede 
af organisationernes betydning. 

Den vigtigste kommunistiske fredsorganisation var Fredens tilhængere i Dan- 
mark, hvis formand var Mogens Fog, som var bredt respekteret for sin indsats 
under modstandskampen. Ifølge PET's vurdering, der forekommer troværdig, 
fik organisationen dog aldrig nogen større indflydelse. I 1953 forlød det, at for- 
eningen var i stærk tilbagegang, i 1957 forlod Mogens Fog posten som formand 


721 PET, emnesag: ”Kommunismen i Danmark i 1949”. Beretning nr. 1/1950. 
722 Ibid.: ”Kommunismen i Danmark i perioden 1. januar - 1. april 1950”. Beretning nr. 2/1950. 

og foreslog, at foreningen blev opløst, hvilket skete to år senere. Foreningen hav- 
de da ifølge PET kun omkring 200 medlemmer.” 

Efterfølgeren, Dansk Fredskonference, havde ifølge PET imidlertid ikke større 
succes end forgængeren. I 1960 beskrev PET foreningens indsats som ”ringe” og 
”i tilbagegang”, hvilket af DKP blev forklaret med, at foreningen var præget for 
meget af intellektuelle og for lidt af arbejdere.” En anden årsag til organisatio- 
nens stagnation var splittelsen i DKP og dannelsen af SF. Formanden 'Thomas 
Christensen, der hidtil havde fremstået som en ”neutral” leder, tilsluttede sig i 
1961 SF, mens foreningens sekretær fortsat var Jørgen Jensen fra DKP.7> I 1963 
arrangerede Dansk Fredskonference en ”afrustningsuge” sammen med flere an- 
dre organisationer, der omfattede optræden af kunstnere, filmforevisninger og 
konkurrencer. PET vurderede imidlertid, at arrangementet kun havde appelleret 
til ”de allerede i fredskredse involverede?” Samme år indrømmede den frem- 
trædende fredsaktivist Ester Brinch på et præsidiemøde i WPC, at den danske 
fredsbevægelse mistede medlemmer og tabte interesse i den danske befolkning, 
og PET vurderede, at nye initiativer ”ikke vil have mulighed for at vinde bredere 
fodfæste i den danske befolkning?”> Året efter betegnede PET Dansk Fredskon- 
ference som ”stagnerende”, og det havde ikke været muligt for foreningen at vin- 
de større støtte i befolkningen.” Billedet var det samme, hvad angik de øvrige 
frontorganisationer: Der var få medlemmer, aktiviteterne var få, og indflydelsen 
på opinionen var begrænset.” 

PET vurderede i midten af 1960'erne, at frontorganisationerne var af be- 
grænset værdi for Sovjetunionen, hvilket skyldtes flere forhold. For det første 
var organisationernes sande karakter blevet afsløret, hvilket begrænsede deres 


723 Ibid.: ”Beretning vedrørende den kommunistiske virksomhed i tiden efter den 20” kongres (no- 
vember 1958 - januar 1960)” 9. marts 1960. Se også afsnittet om fredsbevægelserne i Kommissio- 
nens beretning, bind 10, om PET's overvågning af politisk-ideologiske bevægelser. 

724 PET, emnesag: ”Beretning vedrørende den kommunistiske virksomhed i tiden efter den 20” kon- 
gres (november 1958 - januar 1960)” 9. marts 1961. 

725 Ibid.: ”Oversigt over den af Danmarks kommunistiske Parti, Socialistiske Folkeparti og frontorga- 
nisationerne udfoldede virksomhed i tiden fra 1. juni til 15. august 19617 1. november 1961. 

726 Ibid.: ”Oversigt over den af DKP, SF og de kommunistiske frontorganisationer udfoldede virksom- 
hed i tiden fra 1. oktober 1962 til 31. marts 1963”. 

727 Ibid.: ”Beretning for tiden 1. april til 15. september 1963”. 

728 Ibid.: ”Beretning for tiden 15. oktober 1963 til 15. oktober 1964”. 

729 Ibid.: ”Beretning for tiden 1. april til 15. november 1963”; ”Beretning for tiden 15. oktober 1963 til 
15. oktober 1964”. 

muligheder for at tiltrække ikke-kommunister. For det andet var de internatio- 
nale organisationer blevet splittet på grund af modsætningerne mellem USSR og 
Kina. For det tredje opstod der i begyndelsen af 1960'erne en række nye organi- 
sationer, der var uafhængige af DKP, og som tiltrak en stor del af de ikke-kom- 
munistiske anti-militarister, der ellers ville have tilsluttet sig frontorganisationer. 
Det drejede sig således om Kampagnen mod Atomvåben, Gruppe 61 og Komiteen 
til bevarelse af Danmarks frihed.7;? PET måtte derfor vende sin opmærksomhed 
mod de nye grupperinger og på grundlag af deres programmer, aktiviteter og 
sammensætning forsøge at fastslå, i hvilket omfang de var styret eller infiltreret 
af kommunisterne.” 

PET fortsatte med at følge frontorganisationernes aktiviteter under den 
kolde krig. Således blev de tildelt et fast afsnit i de halvårlige og kvartalsmæs- 
sige oversigter over kommunismens stilling i Danmark.7> Overvågningen synes 
imidlertid ikke at have været særlig intens. Tjenesten arkiverede gennem årene 
et omfattende materiale, men det stammede hovedsageligt fra åbne kilder og 
omhandlede frontorganisationernes offentlige aktiviteter såsom møder, konfe- 
rencer, appeller og demonstrationer. Dertil kom et stort antal oplysninger om 
de internationale organisationer fra udenlandske søstertjenester.7>> Kun i enkelte 
tilfælde synes PET at have benyttet sig af kilder til at opnå indsigt i organisatio- 
nernes virke. I juni 1953 afholdt KDV kongres i Idrætshuset i København, der 
ifølge en ”fuldtud pålidelig kilde” havde samlet omkring 1.200 til 1.500 delta- 
gere. Det var formentlig denne kilde, der skaffede PET et referat på 219 sider af 
kongressen.7+ I 1958 modtog PET en fortegnelse over medlemmerne af IADL. 
Det fremgår ikke, hvordan tjenesten var kommet i besiddelse af fortegnelsen.” 
Nogle år senere videregav en kilde en liste over ledelsen af den danske afdeling af 
IADL.7 Endelig modtog PET fra en ”sædvanlig pålidelig kilde” beretninger om 
IUS' kongresser i 1960'erne.77 


730 Ibid.: ”Beretning for tiden 15. oktober 1963 til 15. oktober 1964”. 

731 Ibid.: Notits, 7. marts 1962. 

732 Der findes en næsten komplet samling i emnesagen. 

733 Det fremgår af PET's emnekartotek vedrørende kommunistiske frontorganisationer. 

734 PET, emnesag: ”Kvindernes Verdensforbund”, udateret. 

735. PET, emnesag: ”Fortegnelse over medlemmer af den danske afdeling af IADL, 4. oktober 1958. 

736 PET, emnesag: ”Vedr.: IADLs danske afdeling”, 29. januar 1968. 

737 PET, emnesag: ”Vedr.: Den 7. IUS-kongres”, 14. december 1962; ”Vedr.: IUS — International Union 
of Students” kongres i Sofia”, 8. september 1965; ”Vedr.: Møde i forberedelseskomiteen for ”Euro- 

PET's faldende interesse for frontorganisationerne kan illustreres med over- 
vejelserne om revisionen af arkivet efter vedtagelsen af regeringserklæringen i 
1968. I begyndelsen af 1972 foreslog en medarbejder, at et af de sagsområder, der 
trængte til en oprydning af papirmængden, var frontorganisationerne. Medar- 
bejderen gjorde opmærksom på, at flere af organisationerne ikke blev fulgt mere 
af tjenesten, og han foreslog kun at bevare oversigterne.7> Forslaget blev støttet af 
Afdeling C, der bemærkede, at kun halvdelen af de ti internationale organisatio- 
ner havde afdelinger i Danmark, og at deres aktivitet var ”ringe og er i fortsat støt 
tilbagegang.” Sagsbehandleren tilføjede, at en stor del af materialet stammede fra 
udenlandske tjenester, og siden det ikke havde PET's interesse kunne det maku- 
leres ” — om ikke straks ved modtagelsen — så dog efter en kortere opbevaringstid 

”>739 

De kommunistiske frontorganisationer er et eksempel på, at de danske myn- 
digheder under den kolde krig kom under pres fra deres allierede i NATO for at 
forstærke indsatsen for at hindre organisationernes muligheder for at operere i 
Danmark. Et afgørende skridt i de vestlige landes kamp mod frontorganisatio- 
nerne blev taget i 1950, da de franske myndigheder forbød de frontorganisatio- 
ner, deriblandt WFTU, WIDF og WFDY, der havde hovedsæde i Paris. Samtidig 
iværksatte de vestlige myndigheder propagandakampagner mod frontorganisa- 
tionerne og støttede oprettelsen af antikommunistiske organisationer.7%? 

I 1952 planlagde WIDF at afholde sin 3. Verdenskongres i København, og 
den danske afdeling anmodede Justitsministeriet om velvillig behandling af de 
udenlandske deltageres visumansøgninger. PET advarede ministeriet om, at 
WIDF ”klart hører hjemme blandt de kommunistiske dækorganisationer”, og 
at kongressen ville blive brugt i den sovjetiske fredskampagne og dermed ”dår- 
ligt kunne forenes med den danske regerings officielle standpunkt og Danmarks 
medlemskab af den nordatlantiske forsvarsunion og FN” PET rådede derfor 
ministeriet til at nægte visum.7” Den danske regering var dog i første omgang 
indstillet på at tillade de udenlandske deltagere indrejse.” PET fandt imidler- 


pean Meeting 1968” afholdt i Budapest 3-4/8 67%, 16. oktober 1967; ”Vedr.: IUS' 9. kongres i Ulan 
Bator 26/3 — 8/4 1967% 10. november 1967. 

738 PET, emnesag: ”Afdeling A. Vedr. Årsberetning for året 1971, 21. januar 1972. 

739 Ibid.: ”Kommentar fra afd. C”, 26. april 1972. 

740 Richard J. Aldrich, The Hidden Hand. s. 122-141. 

741 JM, P.O.-sag: Brev til Justitsministeriet, 15. juli 1952 med vedlagte notitser. Også ibid.: E. Brix til 
Justitsministeriet, 18. marts 1953. 

742 Ibid.: Udkast til brev til Ole Bjørn Kraft, 26. august 1952. 

tid en allieret i den britiske ambassade, der den 15. juli 1952 afleverede en aide 
mémoire til Udenrigsministeriet, hvor man redegjorde for, at det var den briti- 
ske regerings politik at nægte indrejse for deltagere i møder arrangeret af WPC 
eller andre internationale organisationer, der måtte anses for at gå Sovjetunio- 
nens ærinde. Den britiske regering udtrykte sit håb om, at andre medlemmer af 
NATO ville følge samme politik, således at organisationerne blev tvunget til at 
holde deres møder bag jerntæppet ”hvor de passende hører hjemme”7+ Uden- 
rigsminister Ole Bjørn Kraft videresendte memoiret til justitsministeren med en 
opfordring til at følge det britiske eksempel.”+ Regeringen holdt imidlertid fast 
ved den oprindelige beslutning og imødekom visumansøgningerne, dog med 
den undtagelse, at repræsentanter for befrielsesbevægelser i Thailand, Vietnam 
og Malaysia blev henvist til at skaffe anbefalinger fra ”de lovlige myndigheder” i 
deres respektive lande, hvorefter kongressen blev afholdt uden deltagelse fra de 
østasiatiske befrielsesbevægelser.7 

Kort tid efter skærpedes imidlertid kursen over for frontorganisationerne. 
I 1953 ansøgte Den Internationale Forening af Demokratiske Jurister Justitsmi- 
nisteriet om indrejsetilladelse til de udenlandske deltagere i et rådsmøde i Kø- 
benhavn. PET argumenterede for, at foreningen måtte anses for at være et in- 
strument for Sovjetunionen i den kolde krig, at den blandt medlemmerne talte 
en række fremtrædende danske kommunistiske jurister, og at den havde gjort 
sig bemærket ved at deltage i ”rygtesmederiet” om amerikanernes brug af bak- 
teriologisk krigsførelse i Korea. Det var derfor PET's indstilling, at der skulle 
nægtes visum til de tilrejsende jurister.” Udenrigsministeriet indtog samme 
holdning”” og Justitsministeriet afslog ansøgningerne om indrejsetilladelse, 
hvilket fik landsretssagfører Christian Wilhelm Hagens fra den danske afdeling 
af IADL i et åbent brev til at klage over, at afgørelsen var ”i modstrid med den på 
dette område hidtil fulgte praksis … ””" 


743 JM, P.O.-sag: British Embassy Copenhagen, Aide Memoir, 15'" July 1952. 

744 Ibid.: Ole Bjørn Kraft til justitsminister Helga Pedersen, 18. juli 1952. 

745 JM, P.O.-sag: Ole Bjørn Kraft til justitsminister Helga Pedersen, 28. august 1952; Else Lund til ju- 
stitsminister Helga Pedersen, 13. maj 1953; notits, 23. maj 1953. 

746 JM, P.O.-sag: E. Brix til Justitsministeriet, 16. februar 1953. 

747 Ibid.: Ole Bjørn Kraft til justitsminister Helga Pedersen, 2. marts 1953. 

748 Ibid.: Christian Vilhelm Hagens, Åbent brev til justitsminister Helga Pedersen, 12. marts [1953]. 
Justitsministeriet besvarede det åbne brev med at begrunde afslaget med, at foreningen ”kun har 
en ganske ringe tilslutning i danske juristkredse, og at den danske afdeling ikke hidtil har fremtrådt 

I begyndelsen af 1954 tog NATO-landene yderligere skridt til at koordinere 
deres indsats over for frontorganisationerne. På et møde den 26. januar 1954 ved- 
tog Atlantrådet at henstille til medlemslandene ”at træffe enhver foranstaltning, 
som de har adgang til, for at forhindre visse internationale dækorganisationer i 
at afholde konferencer” i NATO-landene.7 Det blev også vedtaget, at landene 
skulle aflægge rapport til NATO om deres initiativer. Den danske regering tog 
det forbehold, at man understregede, at det måtte være op til hvert enkelt land 
selv at bestemme, hvilke forholdsregler det ville tage i anvendelse for at opfylde 
formålet, og at man ikke opfattede resolutionen som en forpligtigelse til generelt 
at nægte visumansøgninger.75? 

NATO-resolutionen fik en umiddelbar konsekvens for IADL, der planlagde 
et nyt rådsmøde i København i 1954, og som havde fået et forhåndstilsagn fra 
Justitsministeriet om, at der ikke på det foreliggende grundlag kunne være noget 
til hinder for at tillade indrejse for de udenlandske deltagere.” Udenrigsministe- 
riet gjorde imidlertid Justitsministeriet opmærksom på NATO-vedtagelsen,”” og 
enden blev, at ministeriet med henvisning til tidsnød nægtede at udstede visum 
til de tilrejsende.” Dette fik den danske afdeling af IADL til at protestere over 
”den hensynsløse fremgangsmåde”, som ministeriet havde anvendt, og som ifølge 
juristerne skyldtes, at ”man åbenbart har fortrudt eller er blevet bragt til at for- 
tryde” forhåndstilsagnet.7+ 

Det blev herefter en fast praksis i den danske forvaltning at afslå visum til 
udenlandske deltagere i de fleste møder og konferencer arrangeret af kommuni- 
stiske frontorganisationer med den formulering, at ”der ikke ses at være nogen 
dansk interesse forbundet med afholdelsen af det pågældende møde … ””>> Det 
skete således for World Congress of Doctors, WPC og WFDY, der af Udenrigsmi- 


som en faglig forening” Ibid.: Brev til Den internationale forening af demokratiske jurister, uda- 
teret. 

749 JM, P.O.-sag: ”Vedrørende udstedelse af visum til deltagere i kommunistiske dækorganisationers 
konferencer m.v”, 1. april 1954. 

750 Ibid. 

751 Ibid. 

752 JM, P.O.-sag: Udenrigsministeriet til Justitsministeriet, 27. februar 1954. 

753 Ibid.: Hækkerup til Den internationale forening af demokratiske Jurister, 24. maj 1954. 

754 Ibid.: Chr. Vilh. Hagens m.fl., brev af 2. juni 1954, vedlagt Irs. Ritzou til justitsminister Hans Hæk- 
kerup, 2. juni 1954. 

755 Se for eksempel: JM, P.O.-sag: H. C. Hansen til Justitsministeriet, 30. marts 1954. 

nisteriet blev betegnet som "para-kommunistiske” organisationer, der var omfat- 
tet af NATO-resolutionen.75? 

Selvom den danske regering således fulgte den generelle NATO-linje i spørgs- 
målet om frontorganisationer, var regeringen også indstillet på at bevare en vis 
handlefrihed. I september 1954 henledte den britiske repræsentant i Atlantrå- 
dets Committee on Information and Cultural Relations opmærksomheden på, 
at frontorganisationerne havde taget en ny taktik i brug for at omgå forbuddet 
mod indrejse. Frontorganisationerne oprettede nye ad hoc-komiteer, der stod 
for arrangementerne, for derved at sløre deres kommunistiske tilhørsforhold. 
Komitéen opfordrede medlemslandene til at være opmærksom på den nye kom- 
munistiske taktik.7” Efterfølgende rejste den britiske ambassade spørgsmålet om 
frontorganisationerne over for Udenrigsministeriet og forespurgte, om den dan- 
ske regering var rede til at skærpe indsatsen for at hindre ”camouflerede kommu- 
nistiske kongressers afholdelse i Danmark”. Udenrigsministeriet stod imidlertid 
fast på, at man kun ville anvende visumreglerne for at begrænse antallet af delta- 
gere, hvilket man i øvrigt fra dansk side mente havde fungeret tilfredsstillende.” 

Den danske regering kom på direkte kollisionskurs med NATO i 1960. Året 
før havde Ester Brinch som repræsentant for KDV anmodet om velvillig be- 
handling af visumansøgninger i forbindelse med afholdelsen af en international 
kvindekonference i København på Den internationale Kvindedag den 8. marts 
1960.7 Mødet blev arrangeret af WIDE, og i overensstemmelse med praksis blev 
ansøgningen afslået med den begrundelse, at ”der ikke er forbundet nogen dansk 
national interesse” i mødet.” Protester og en underskriftsindsamling fik imid- 
lertid regeringen til at ændre holdning, hvilket formentlig hang sammen med, at 
den Internationale Kvindedag var resultatet af et dansk initiativ i 1910, og at der 
dermed var en vis dansk prestige involveret i arrangementet. I hvert fald med- 
delte regeringen, at den fortsat fastholdt indrejseforbuddet til KDV-mødet, men 
at den så med sympati på højtideligholdelsen af 50-året for kvindemødet i 1910, 
og at udenlandske deltagere kunne forvente velvillig behandling af deres visum- 


756 JM, P.O.-sag: H. C. Hansen til Justitsministeriet, 16. oktober 1954. JM, P.O.-sag: H. C. Hansen til 
Justitsministeriet, 14. oktober 1954. JM, P.O.-sag: Udkast til brev fra Hækkerup, 18. januar 1955. 

757 JM, P.O.-sag: Ekstraktafskrift af AC/52 — k/21 af 22. september 1954, vedlagt brev fra Udenrigsmini- 
steriet til Justitsministeriet, 29. oktober 1954. 

758 JM, P.O.-sag: Udenrigsministeriet til Justitsministeriet, 18. november 1954 med vedlagt afskrift. 

759 JM, P.O.-sag: Ester Brinch til justitsminister Hans Hækkerup, 27. januar 1959. 

760 Ibid.: J. O. Krag til Justitsministeriet, 14. maj 1959. 

ansøgninger.”” Ændringen vakte et vist røre i NATO, hvor repræsentanterne 
for flere lande udtrykte ”bekymring” over den danske beslutning og udbad sig 
nærmere oplysninger om arrangementet. Den danske repræsentant argumen- 
terede imidlertid med, at sagen var ”speciel”, og fastholdt den danske regerings 
beslutning.” Frontorganisationerne er således et godt eksempel på, at de danske 
myndigheder blev påvirket af NATO til at skærpe indsatsen, men at den danske 
regering samtidig forbeholdt sig retten til selv at bestemme, hvilke forholdsregler 
man ville tage. 


Venskabsforeningerne og de østlige efterretningstjenester 


PET mistænkte også de østlige efterretningstjenester for at benytte venskabsfor- 
eningerne til at hverve danske statsborgere som agenter. Venskabsforeningerne 
var særligt egnet, da de gav de østlige efterretningsofficerer mulighed for under 
diplomatisk dække at mødes med danskere, der sympatiserede med de kommu- 
nistiske regimer. En del af disse sympatisører var ikke partimedlemmer og var 
derfor ikke kendt af PET, hvorfor de kunne anvendes af de fjendtlige tjenester. 
PET's vurdering byggede på erfaringerne fra en række udenlandske spionsager, 
hvor de implicerede var blevet hvervet i forbindelse med deres deltagelse i pro- 
kommunistiske organisationer. Således blev franskmanden Pierre-Charles Pathé 
rekrutteret af sovjetiske agenter, da han var medlem af den fransk-sovjetiske 
venskabsforening.7& 


761 Ibid.: J. O. Krag til justitsminister Hans Hækkerup, 20. oktober 1959; Hans Hækkerup, genpart af 
brev, 30. oktober 1959. 

762 Ibid.: Den Danske Repræsentation ved Det Nordatlantiske Råd, 28. januar og 24. februar 1960; Ole 
Stevns til kontorchef Justitsministeriet, 7. marts 1960. NATO fastholdt kursen over for frontorgani- 
sationer op i 1960'erne. I 1963 vedtog NATO's Committee on Information and Cultural Relations 
således, ”there was no need at this time to change the basic policy towards international communist 
front” organization meetings … " JM, P.O.-sag: Committee on Information and Cultural Rela- 
tions, Meeting held on 28" November 1963. 

763 PET, emnesag: ”Vedr.: Landsforeningen til samvirke mellem Danmark og Sovjet”, 26. oktober 


1981. 

Albert Olsen (1890-1949) var formand for Dansk-Russisk 
Samvirke fra 1940. Han var dr.phil. og fra 1936 professor i 
Historie ved Københavns Universitet. Han var jødisk gift og 
måtte i 1943 flygte til Sverige. I 1945 blev han medlem af Det 
kongelige danske Selskab for Fædrelandets Historie og for- 
mand for Den danske historiske Forening. Albert Olsen var 
overbevist marxist og tilhørte Socialdemokratiets venstrefløj 
(Arbejdermuseet og ABA). 


Der fandtes venskabsforeninger for alle de kommunistiske lande; den ældste 
og største var Landsforeningen til Samvirke mellem Danmark og Sovjetunio- 
nen, der blev dannet i 1924 under navnet Dansk-Russisk Samvirke. I løbet af 
1950'erne blev der oprettet venskabsforeninger for de øvrige østlande, afsluttende 
med etableringen af Selskabet Danmark-DDR i 1960. De havde alle som formål 
at oplyse om de østlige samfund og at udvikle de kulturelle, sociale og økono- 
miske forbindelser mellem landene. Det skete ved at afholde offentlige møder, 
foredrag, filmforevisninger og kulturelle arrangementer, udveksle delegationer, 
udgive blade og afholde sprogkurser. Således begyndte Landsforeningen i 1947 
at udgive tidsskriftet Sovjetunionen i dag, og de følgende år arrangerede man 
krydstogtrejser til Riga og Leningrad og afholdt en konference i Studenterfor- 
eningen med deltagelse af forfatteren Ilja Ehrenburg.7 

Venskabsforeningerne havde imidlertid en begrænset gennemslagskraft i de 
første årtier af den kolde krig. PET's analyser af ledelserne af foreningerne viste, 
at de var domineret af kendte DKP'ere, sympatisører eller medlemmer af andre 
frontorganisationer.7% Foreningernes propaganda bestod af en ensidig hyldest til 
landvindingerne i de socialistiske lande, og de tiltrak hovedsageligt kun et lille 


764 Alfred Jensen, Landsforeningen Danmark-Sovjetunionen 60 år (Landsforeningen, 1984). PET, em- 
nesag: ”Landsforeningen til samvirke mellem Danmark og Sovjetunioner,, 9. januar 1958. 

765 PET, emnesag: ”Landsforeningen til Samvirke mellem Danmark og Sovjetunionen”, 14. juni 1960; 
”Landsforeningen til Samvirke mellem Danmark og Sovjetunionen”, 16. marts 1962. PET, emnesag: 
”Vedr.: ”Selskabet Danmark-DDR”, 10. januar 1961. 

antal trofaste partimedlemmer og sympatisører,” hvilket fremgår af følgende 
oversigt””: 


Anslået medlemstal for venskabsforeninger 


Navn Oprettet Medlemstal - År 
Sne enes Jer til Samvirke mellem 1924 ca. 1500 | (1962/63) 
anmark og Sovjetunionen 

ib EAR for kulturel forbindelse 1952 ca. 300 (1961) 
Dansk-Rumænssk Selskab 1953 Ukendt (1965) 
Dansk-Ungarsk Selskab 1953 ca. 50-200 (1959) 
Dansk-Bulgarsk Selskab 1955 ca. 100 (1962) 
Dansk-Polsk Selskab 1959 ca. 175 (1965) 
”Polonia” 2 ca. 220 (1965) 
Selskabet Danmark-DDR 1960 ca. 750 (1962) 
Dansk-Tjekkoslovakisk Selskab 1963 Ukendt (1965) 


Er disse tal korrekte, betyder det, at venskabsforeningerne i begyndelsen af 
1960'erne havde i alt omkring 3.500 medlemmer. En del af disse var medlemmer 
af flere foreninger, hvorfor det reelle tal var noget mindre. Ledelserne i forenin- 
gerne var klar over, at det var nødvendigt at tiltrække andre end partimedlemmer 
for ikke at fremstå som kommunistiske frontorganisationer i den brede offent- 
lighed, men bortset fra forretningsfolk, der handlede med de pågældende lande, 


766 PET, emnesag: ”Landsforeningen til Samvirke mellem Danmark og Sovjetunionen”, 6. marts 1953. 
PET, emnesag: ””Selskabet for kulturel forbindelse med Kina”, 22. december 1953. PET, emnesag: 
”Vedr.: Dansk Rumænsk Selskab”, 3. marts 1962. PET, emnesag: Notits, 20. november 1953. 

767 Forskellige indberetninger i PET's arkiv vedrørende venskabsforeninger. 

og nogle sproginteresserede, syntes dette ikke at være lykkedes i nævneværdig 
grad." De tætte bindinger til de østlige regimer gjorde heller ikke livet lettere 
for foreningerne; således fordømte bestyrelsen for Dansk-Ungarsk Selskab i 1956 
Sovjetunionen for dets indblanding i Ungarn, hvorefter selskabet var inaktivt 
de følgende år.” Venskabsforeningerne vedblev under den kolde krig med at 
fungere som små sekter, medlemmer var ofte passive, og arrangementerne blev 
af iagttagere betegnet som kedelige. I begyndelsen af 1960'erne udtrykte den sov- 
jetiske ambassade ved flere lejligheder sin kritik af Landsforeningens arbejde og 
begyndte at forlange betaling for de gæstende russiske kunstnere, hvis optræden 
indtil da havde været gratis.” 

Venskabsforeningernes vigtigste opgave var som omtalt at udsprede propa- 
ganda til fordel for de socialistiske lande, og i den forbindelse plejede de endog 
særdeles tætte forbindelser med de kommunistiske regimer. Landsforeningens 
vigtigste kontakter i Moskva var Ligaen af Sovjetiske Foreninger til Venskabelige 
og Kulturelle Udvekslinger med Udlandet (indtil 1958 benævnt VOKS) og Den 
sovjetisk-danske Venskabsforening, der blev oprettet i 1958. Venskabsforenin- 
gen Danmark-DDR arbejdede tæt sammen med Liga fir Volkerfreundschaft der 
DDR med hovedsæde i Østberlin. Venskabsforeningerne havde også kontakt til 
de stedlige østlige ambassader, hvis repræsentanter deltog i foreningernes møder 
og arrangementer, og som afholdt receptioner for medlemmerne. I hvert fald en 
del af foreningernes aktiviteter blev finansieret gennem økonomiske bidrag ude- 
fra.7” I 1975 købte den sovjetiske ambassade således ejendommen Vester Voldga- 


768 Landsforeningen havde således planer om at tiltrække folk, der havde besøgt Sovjetunionen, og 
som kunne tænkes at nære sympati for landet. PET, emnesag: ”Vedr.: Landsforeningen til Samvirke 
mellem Danmark og Sovjetunionen”, 19. februar 1964. Selskabet for kulturel forbindelse med Kina 
ønskede ikke for mange kendte kommunister i ledelsen og forsøgte at få fat i socialdemokrati- 
ske fagforeningsfolk og højskolefolk. PET, emnesag: ”Vedr.: Selskabet for kulturel forbindelse med 
Kina” 22. december 1953. 

769 PET, emnesag: Notits, 26. november 1956; ”Vedr.: Dansk-Ungarsk Selskab, København”, 30. januar 
1964. 

770 PET, emnesag: ”Landsforeningen til Samvirke mellem Danmark og Sovjetunionen”, 6. marts 1963; 
”Vedr. "Danmark og Sovjetunionen-Samvirkes landsgeneralforsamling i København 29.9.63”, 5. ok- 
tober 1963; ”Vedr.: Landsforeningen til Samvirke mellem Danmark og Sovjetunionery, 19. februar 
1964. Se også: Bent Jensen, Bjørnen og haren, s. 144-152. 

771. PET anslog i 1961, at Selskabet for kulturel forbindelse med Kina modtog 10.000 kr. om året fra den 
kinesiske ambassade. PET, emnesag: ”Vedr.: Selskabet for kulturel forbindelse med Kina”, 13. januar 
1961. PET konstaterede også, at Dansk-Polsk Selskab havde fået dækket udgifterne til lokaler og 
besøg fra Polen af ambassaden. PET, emnesag: ”Vedr.: Dansk-Polsk Selskab”, 5. marts 1965. Ifølge 

de 11 i København og stillede den til rådighed for Landsforeningen til Samvirke 
mellem Danmark og Sovjetunionen.” 

Spørgsmålet er, om venskabsforeningerne blev anvendt af fjendtlige efterret- 
ningstjenester til at kultivere og hverve danske statsborgere. Da PET i 1965 gen- 
nemgik foreningernes aktiviteter, konkluderede tjenesten, at selvom der i flere 
tilfælde var konstateret kontakter med østlige efterretningsofficerer, så fandtes 
der ingen tegn på, at foreningerne blev benyttet til efterretningsmæssige for- 
mål.” Der findes dog en række oplysninger i PET's sager vedrørende venskabs- 
foreningerne fra 1950-70'erne, der kunne tolkes som tegn på, at de østlige tjene- 
ster anvendte foreningerne til rekrutteringsmark. Det skal dog understreges, at 
de følgende eksempler ikke indeholder nogen endegyldige beviser på en sådan 
aktivitet. 

11952 konstaterede PET, at den stedlige repræsentant for SOVEXPORTFILM, 
Darovski, som tidligere var blevet udvist af Frankrig for efterretningsmæssig ak- 
tivitet, færdedes i Landsforeningen, og at han plejede privat omgang med et af 
medlemmerne. Medlemmets stedfader havde en virksomhed, der lå i nærheden 
af en vigtig militær installation. I 1958 skulle KGB-officeren Bakej med hjælp 
fra en ansat i foreningen have forsøgt at hverve et af foreningens medlemmer. 


en kilde modtog Dansk-Ungarsk Selskab i 1984/85 en gave på 2.500 kr. af den ungarske ambassade. 
PET, emnesag: ”Vedr.: Dansk-Ungarsk Selskab”, 9. april 1985. 

772 PET, emnesag: ”Vedr.: Ingmar Wagner's køb af nyt hus”, 19. august 1975, fortsat d. 22.8.1975; ”No- 
tat. Vedr.: Køb af ejendommen Vester Voldgade 11, finansieret gennem Den sovjetiske Ambas- 
sade” 2. september 1975. Det skal bemærkes, at Landsforeningen også blev støttet af store danske 
virksomheder, der havde interesser i Sovjetunionen. I 1963 oplyste næstformanden Alfred Jensen 
på foreningens generalforsamling, at fire firmaer — F.L.Schmidt & Co., Store Nordiske, a/s Titan 
og Nordisk Tråd- og kabelvarefabrikker — var kollektive medlemmer af foreningen, og at de gav 
store bidrag til arbejdet. Han understregede, at dette helst ikke måtte komme til offentlighedens 
kendskab. PET, emnesag: ”Vedr. "Danmark og Sovjetunionen-Samvirke's landsgeneralforsamling 
i København 29.9.63%, 15. november 1963. For en mere detaljeret analyse af Landsforeningen og 
Venskabsforeningen Danmark-DDRss finansiering og propaganda, se DIIS, Danmark under Den 
kolde Krig, bind 2, s. 354-382. Se også: Carel Horstmeier, ”Særlige forbindelser? Danmark og DDR 
1949-1973” i: "Thomas Wegener Friis og Andreas Linderoth, red., DDR og Norden. Østtysk-nordiske 
relationer 1949-1989 (Syddansk Universitetsforlag, 2005), s. 131-136. 

773 PET, emnesag: ”Vedr.: Landsforeningen til samvirke mellem Danmark og Sovjetunionen”, 8. marts 
1965; ”Vedr.: Dansk-Polsk Selskab”, 5. marts 1965; ”Vedr.: ”Polonia' (Den østorienterede Polske For- 
ening)”, 5. marts 1965; ”Vedr.: Dansk-bulgarsk Selskab”, 4. marts 1965; ”Vedr.: Dansk-tjekkoslova- 
kisk Selskab”, 4. marts 1965; ”Vedr.: Dansk-ungarsk Selskab”, 4. marts 1965; ”Vedr.: Dansk-rumænsk 
Selskab”, 4. marts 1965. 

Bakej var angiveligt interesseret i oplysninger om foreningens medlemmer og i 
hærens sprogskole, som russerne mistænkte for at uddanne faldskærmsagenter 
til nedkastning i Sovjetunionen. Et andet medlem af Landsforeningen havde tæt 
kontakt med den sovjetiske flådeattaché Boris Mikhajlov. PET's materiale viste 
angiveligt, at medlemmet havde været kompagnichef for et hjemmeværnskom- 
pagni under krigen, havde udvist interesse for militære øvelsespladser og havde 
en søn ved luftvåbnet. Da den pågældende i 1959 pludselig meldte sig ud af DKP 
og kom i besiddelse af 1.000 kr., fik PET mistanke om, at han var blevet hvervet 
af Mikhajlov. Endelig forlød det, at et fremtrædende medlem i beruset tilstand 
skulle have indrømmet, at han var agent for KGB, og at han skulle være blevet 
set i Sovjetunionen i selskab med den spiondømte svenske officer Stig Wenner- 
strom,77% 

Dansk-Russisk Samvirkes møde med deltagelse af en sovjetisk kulturdelegation i KB-hallen i 1951. 
Ifølge Land og Folk havde mødet ”overvældende tilslutning”, og de sovjetiske deltagere blev mødt med 
”begejstret bifald”. Det lykkedes dog aldrig for de østlige venskabsforeninger at tiltrække mange ud 
over partimedlemmerne og sovjetsympatisører (Arbejdermuseet og ABA). 


774 PET, emnesag: ”Vedr.: Landsforeningen til samvirke mellem Danmark og Sovjet”; 26. okt. 1981; 
notitser dateret 14.10.58, 27.11.58, 25.9.59 og 6.10.59. Den sovjetiske interesse for medlemmerne 
af Landsforeningen bekræftes af ”Firmaets” aflytning af Alfred Jensen, der var næstformand for 
Landsforeningen. Ifølge dette materiale, som PET modtog i 1963, skal Alfred Jensen have afvist 
en forespørgsel fra den sovjetiske ambassade om at få udleveret en medlemsfortegnelse, hvorefter 
ambassaden gennem personlige kontakter forsøgte at få listen. PET, operationssag: Arne Nielsen, 
rapport, 26. september 1963. 

Dobbeltagenten Oleg Gordijevskij berettede om et forsøg fra KGB's side på at 
hverve et medlem af Landsforeningen, hvilket gør det muligt at beskrive, hvor- 
dan tjenesten opererede. I sommeren 1976 var en dansk russiskstuderende 
i Sovjetunionen som leder af en turistgruppe. Her kom han i kontakt med en 
KGB-kilde, som han betroede, at han sympatiserede med kommunismen. Han 
studerede Lenins værker og var medlem af Landsforeningen. Han fortalte også, 
at han manglede penge, og at han var aktiv i studenterbevægelsen. KGB-resi- 
denturet i København, som allerede havde fattet interesse for den pågældende, 
sandsynligvis på grund af hans medlemskab af venskabsforeningen eller hans 
russiskstudier, blev orienteret om hans udtalelser og begyndte at studere ham 
med henblik på at rekruttere ham som agent. Arbejdet med den pågældende 
blev udført af Vadim Ivanovitj Tjernyj, 3. sekretær ved den sovjetiske ambas- 
sade og tilknyttet PR-linjen, der havde planer om at bruge ham til at indsamle 
oplysninger om Københavns Universitet, skabe kontakter til amerikanske stude- 
rende og infiltrere maoistiske organisationer. Residenturet vurderede imidlertid, 
at den pågældendes tilknytning til venstrefløjen og venskabsforeningen var en 
hindring for udnyttelsen af ham, og russerne afbrød kontakten til ham i 1978.775 

Venskabsforeningen Danmark-DDR synes også at have haft de østtyske tje- 
nesters interesse. Ifølge PET var både Liga fur Volkerfreundschaft og den øst- 
tyske repræsentation i København infiltreret af MfS, der således havde mulighed 
for at bedrive talentspejdning blandt foreningens medlemmer.7? I flere tilfælde 
fandtes der mistænkte eller identificerede MfS-officerer blandt østtyskere, der 
besøgte foreningen.” Ifølge en kilde skulle en stedfortrædende afdelingsleder 
i Liga fir Volkerfreundschaft, Wolfgang Schmidt, under et besøg i 1982 have 
fået adgang til foreningens medlemskartotek. Hans begrundelse var, at ligaen 
ønskede at sende oplysningsmateriale til medlemmerne,””? men samtidig kan 
MfS have fået del i oplysningerne. Hvordan den østtyske tjeneste kunne bruge 
venskabsforeningen til indsamling af oplysninger, fremgår af en indberetning 
fra 1966. Da en værkfører i 1964 og 1965 besøgte sin moder i DDR, blev han op- 
søgt af en mand, der åbenbart ikke lagde skjul på, at han kom fra MfS. Officeren 
vidste, at den pågældende kom fra Viborg og Karup, og han afslørede, at han var 


775 PET, operationssag. 

776 PET, emnesag: ”Venskabsforeningen Danmark-DDR”, 8. november 1982. 

777 En af dem var den velkendte Kurt Peter Lindner. Ibid.: Notits, 30. oktober 1969. 

778 Ibid.: ”Vedr.: DDR-interesse for medlemskartotekerne for Selskabet Danmark/DDR”, 5. november 
1982. 

godt underrettet om forholdene dér bl.a. takket være en ”institution” i Aalborg. 
Ifølge indberetningen var dette muligvis en henvisning til den lokale afdeling af 
venskabsforeningen.””? 

Mistanken om, at venskabsforeningerne blev benyttet af de østlige tjenester 
til at operere i Danmark, gjorde, at PET forsøgte at holde sig orienteret om akti- 
viteterne. Således indsamlede man oplysninger om de kulturelle arrangementer, 
om de årlige kongresser og generalforsamlinger og om delegationsrejserne til 
de socialistiske lande. Man fulgte især de østlige diplomaters besøg i forenin- 
gerne for at afdække eventuelle efterretningsaktiviteter. PET havde ikke svært 
ved at infiltrere venskabsforeningerne: Der var eksempler på, at PET's kilder i de 
venstreorienterede miljøer modtog indbydelser til foreningernes aktiviteter,7" 
og tjenestens meddelere blev modtaget med åbne arme af de medlemssultne 
foreninger.” I alt synes PET at have haft 13 kilder eller kontakter i venskabs- 
foreningerne i tiden fra 1953 til 1979. Dertil kom to kilder, der blev ført af FE. 
Meddelerne deltog i foreningernes filmaftener, generalforsamlinger og ambas- 
sadereceptioner, og de videregav oplysninger om de interne diskussioner, med- 
lemstallet, sammensætningen af bestyrelserne og økonomiske bidrag. I enkelte 
tilfælde sendte PET kilderne med på besøg i Sovjetunionen og DDR, men det 
lykkedes ikke at afsløre hvervningsforsøg.7” 

Selvom foreningernes medlemmer blev anset for potentielle hvervningsob- 
jekter, gennemførte PET ikke en systematisk registrering af alle medlemmer. I 
praksis synes tjenesten at have begrænset registreringen til venskabsforeninger- 
nes hovedbestyrelser,7” lokalafdelingernes bestyrelser”? og særligt aktive med- 


779 Ibid.: Journalstrimmel dateret 5. april 1966. 

780 Ibid.: ”Vedr. møde i selskabet Danmark — DDR, afdeling Fyr”, 3. maj 1973. 

781 PET, emnesag: ”Vedr.: Dansk-rumænsk selskab, Københavr”, 30. marts 1962. 

782 PET, operationssag: ”Vedr.: Operation Eagle” 23. marts, 5. april, 13. april og 16. april 1971. PET, em- 
nesag: ”Fællesmøde i Rostock mellem hovedbestyrelserne i "Selskabet Danmark-DDR” og ”Deutsch- 
Nordische Gesellschaft”, 28. april 1966. 

783 PET, emnesag: ”Landsforeningen til Samvirke mellem Danmark og Sovjetunionen”, 16. marts 1962; 
”Vedr.: Landsforeningen til Samvirke mellem Danmark og Sovjetunionen”, 17. januar 1980; ”Vedr.: 
Valg til hovedbestyrelsen … ”, 5. maj 1987. PET, emnesag: ”Vedr.: Selskabet Danmark — DDR 
18. oktober 1963; ”Venskabsforeningen Danmark-DDR — København”, 5. marts 1981. PET, emnesag: 
”Vedrørende: Selskabet for kulturel forbindelse med Kina … ”, 22. december 1959. PET, emnesag: 
”Vedr.: Det Dansk-Rumænsk Selskab”, København, 2. november 1962. 

784 PET, emnesag: ”Vedr.: Landsforeningen Danmark — Sovjetunionery, 16. august 1985; ”Vedr.: Lands- 
foreningen Danmark — Sovjet, Aalborg Afdeling”, 26. maj 1986. PET, emnesag: ”Vedr.: Stiftende 
generalforsamling i venskabsforeningen DDR-DK, Silkeborg afdeling”, 30. januar 1986. 

lemmer.7> Når PET ikke registrerede alle medlemmer, hang det muligvis sam- 
men med, at justitsministeren i begyndelsen af 1950'erne havde lovet at stoppe 
en sådan bred registrering, og at der tilsyneladende ikke fandtes nogen samlet 
medlemsfortegnelse i foreningerne.7?f Når PET kom i besiddelse af medlemsfor- 
tegnelser fra lokalafdelingerne, synes praksis at have været, at kun enkelte blev 
registreret (formodentlig de personer, som man havde andre oplysninger på), 
mens de øvrige muligvis blev opført i tjenestens arbejdskartoteker.7”7 De eneste 
undtagelser var Aalborg-afdelingerne af Landsforeningen til Samvirke mellem 
Danmark og Sovjetunionen, Selskabet Danmark-DDR og Venskabsforeningen 
Aalborg-Tulcea, hvis medlemmer systematisk blev registreret i PET fra slutnin- 
gen af 1950'erne og frem til 1989.7% Ifølge PET var forklaringen, at i hvert fald 
lokalafdelingen af Selskabet Danmark-DDR opretholdt ”en særlig omfattende 
og intens forbindelse med Østtyskland”, der bl.a. kom til udtryk i kontakter til 
den østtyske handelsrepræsentation og besøg af østtyskere, der tidligere havde 
fungeret som talentspejdere for MfS.7% 


Planer om internering af kommunisterne 


Mens PET i fredstid havde til opgave at holde et vågent øje med DKP's aktiviteter 
og registrere medlemmerne, var det mere uklart, hvordan man skulle kontrollere 


785 Det drejede sig bl.a. om deltagere i Østrejser (PET, emnesag: ”Vedr.: Landsforeningen til Samvirke 
mellem Danmark og Sovjetunionen”, 23. september 1961. PET, emnesag: ”Dansk-Ungarsk Selskabs 
rejse til Ungarn”, 21. juli 1955), sprogkurser i DDR (PET, emnesag: ”Vedr.: Kursusdeltagere i somme- 
rens sprogkurser i DDR — 1988”, 8. april 1988) og deltagere i fredsseminarer (PET, emnesag: ”Vedr.: 
Seminar i Landsforeningen … ”, 14. maj 1985). 

786 PET, emnesag: ”Emne: Venskabsforeningen Danmark-Sovjetunioner”, 20. august 1981. C. notits nr. 
147/81. 

787 PET, emnesag: ”Medlemsfortegnelse for DK-DDR på Fyn pr. 1.4.-84. Extrakt”; ”Vedr.: Nye med- 
lemmer i Storstrøms Amt.s lokalafdeling”, 19. juni 1985; ”Venskabsforeningen Danmark — DDR, 
Silkeborg lokalafdeling”. 

788 PET, emnesag: ”Vedr.: Foreningen til Samvirke mellem Danmark og Sovjetunioner”, 21. januar 
1959; ”Medlemsfortegnelse for lolkalafdelingen af ”Foreningen til Samvirke mellem Danmark 
og Sovjetunionen”, 12. maj 1960. PET, emnesag: ”Vedr.: medlemmer af foreningen "Selskabet 
Danmark-DDR”, 31. august 1964. PET, emnesag: ”Vedr.: Venskabsforeningen Aalborg — Tulcead”, 
6. august 1982. 

789 WU: Referat fra udvalgets møde 31. maj 1972; ”Vedr.: registrering af medlemmer af Ålborg-afdelin- 
gen af Selskabet Danmark-DDR, 21. marts 1972. 

kommunisterne i tilfælde af en krig, og hvem der skulle gøre det. I begyndelsen 
af den kolde krig var det opfattelsen i REA, at det var en opgave, der skulle løses 
af det nyetablerede hjemmeværn.” Det var tilsyneladende ikke ualmindeligt, 
at hjemmeværnet i samarbejde med politiet udarbejdede anholdelseslister, som 
skulle bruges i en given situation.” Nogle af de mere ivrige hjemmeværnsfolk 
nøjedes angiveligt ikke med at planlægge anholdelser: I oktober 1950 henvendte 
hjemmeværnet i Nykøbing Falster sig til politiet og spurgte, om politiet ville 
hjælpe med at udarbejde lister over kommunister. Ifølge en samtidig indføring i 
REAs journal havde den stedlige politimester fået det indtryk, ”at det drejede sig 
om likvidationslister””” Der er også fundet andre henvisninger til eksistensen 
af likvidationslister, men det synes at have drejet sig om lokalt opståede fæno- 
mener, der hurtigt blev forbudt af myndighederne. Sådanne udførte aktiviteter 
ville ifølge PET blive sidestillet med drab. Der var således ikke tale om en ud- 
bredt praksis i hjemmeværnet. Derimod besluttede PET i 1953 at udarbejde lister 
over mulige 5. kolonnefolk, som ville blive overdraget hjemmeværnet i tilfælde 
af krig. Det betonedes, at der ikke måtte skrides ind over for de pågældende 
(undtagen i nødværge), samt at listerne kun indeholdt navne på de personer, 
der kunne tænkes at hindre hjemmeværnets taktiske operationer. Listerne måtte 
kun udleveres efter godkendelse af regeringen.7% 

Da PET blev reorganiseret i 1950/51, blev tjenestens opgaver defineret, og 
politimester Ernst Brix søgte energisk at sikre tjenestens jurisdiktion over for 
andre myndigheder. Det skete også på dette område.” Det er dog uklart, om 
PET straks overtog arbejdet med at udarbejde anholdelseslister. Imidlertid blev 
tjenesten snart stillet over for krav om internering af personer, der måtte antages 
at udgøre en fare for den interne sikkerhed i tilfælde af en international krise el- 
ler krig. Kravet blev fremsat af NATO, som i et dokument om medlemslandenes 
sikkerhedsopgaver i forbindelse med en alarmering eller et krigsudbrud som det 
første punkt nævnte: 


790 PET, emnesag: Notits, 31. august 1950. 

791 JM, Kommissionsdomstolen af 13. juli 1977, folder, Diverse dubletter: Rapport, 7. april 1978. 
792 PET, Plankartotek: ”Hjemmeværnet (VII)”, oplysning dateret 3. oktober 1950. 

793 Se Kommissionens beretning, bind 5, om Stay-Behind og Firmaet. 

794 JM, Kommissionsdomstolen af 13. juli 1977, folder, Diverse dubletter: Rapport, 7. april 1978. 

”Anholdelsen og/eller tilbageholdelsen af personer, der er mistænkt for at have 
forbindelse til spionage, sabotage eller undergravende virksomhed.” 


NATO antog, at en sådan aktion forudsatte, at medlemslandene havde udarbej- 
det en lovgivning, der ville træde i kraft i et givent tilfælde, og som ville give de 
nationale myndigheder den nødvendige bemyndigelse.”? 

Efter Suez- og Ungarnkriserne i 1956 blev der nedsat et regeringsudvalg for 
civilt beredskab, der skulle udarbejde et forslag til lov om civilt beredskab. I 1957 
sendte PET sine kommentarer til Justitsministeriet om et udkast til et lovforslag 
om statens beføjelser i tilfælde af en krig.7” Det fremgik af forslagets $ G, stk. 3 
d, at personer, der tilhørte foreninger eller sammenslutninger, der var blevet for- 
budt og opløst, idet de søgte at ophidse befolkningen mod statens lovlige organer 
og institutioner, eller andre, der kunne antages at ville forsøge at skabe uro,” … 
kan … tages i forvaring af politiet, så længe undtagelsestilstanden varer, når det 
skønnes nødvendigt af hensyn til statens sikkerhed.-”% Juristerne i PET var imid- 
lertid skeptiske over for udkastet. Ifølge en kommentar, formodentlig udarbejdet 
af politifuldmægtig Ole Stevns, var forslaget nok uegnet til at blive fremsat i Fol- 
ketinget, da det måtte anses for at være i strid med grundloven. Stevns pegede i 
særlig grad på bemyndigelsen til at tilbageholde personer: 


”Særlig klart synes det at være, at de i $ G nævnte indgreb i frihedsrettighederne 
må være i strid med grundloven. Ifølge $ G, stk. 3 d, kan personer administrativt 
tages i forvaring af politiet, så længe undtagelsestilstanden varer, hvilket er i strid 
med habeas corpus bestemmelsen i grundlovens $ 71.7 


Da man vurderede, at et forslag, der indeholdt bestemmelser om ”undtagelsestil- 
stand, suspension af borgerlige rettigheder etc» ikke ville kunne vedtages i freds- 
tid, blev bestemmelserne fjernet, og de resterende bestemmelser blev vedtaget i 
1959 som lov nr. 342 om det civile beredskab. I stedet begyndte Justitsministeriet 


795 ”The arrest and/or detention of persons suspected of being associated with espionage, sabotage or 
subversion?” PET, ujournaliseret: Notits, 16. april 1959. 

796 Ibid. 

797 JM, P.O.-sag: ”Den civile beredskabsplanlægning”, udateret notat. 

798 PET, emnesag: ”Udkast 4 til forslag til lov om myndighedernes særlige beføjelser i tilfælde af krig 
m.v”, vedlagt Justitsministeriet til Mogens Jensen, 15. august 1957. 

799 Ibid.: ”Bemærkninger til udkast 4 til forslag til lov om myndighedernes særlige beføjelser i tilfælde 
af krig m.v”, 28. august 1957. 

at arbejde på et udkast til en fuldmagtslov. I august 1959 rejste PET over for 
ministeriet spørgsmålet om behovet for bestemmelser om internering i krigstil- 
fælde.” Efter forhandlinger med de ministerier, der havde beredskabsopgaver, 
udarbejdede Justitsministeriet et forslag til fuldmagtslov, der flere gange blev re- 
videret.:” Dette forslag var imidlertid formuleret i generelle vendinger og var 
ikke særlig detaljeret ud fra den betragtning, at det ikke var muligt at tage højde 
for alle de forhold, der kunne opstå i en krigssituation. I stedet skulle de berørte 
myndigheder udarbejde de nødvendige bestemmelser, således at de på kort tid 
kunne sættes i kraft i en krisesituation.” I tilfælde af krig ville regeringen såle- 
des fremsætte forslaget til en fuldmagtslov, og interneringen af personer, der var 
mistænkt for at ville udgøre en fare for statens sikkerhed eller den indre ro, ville 
blive udført ifølge Justitsministeriets bestemmelser på ordre fra regeringen. 
Forsvarets Efterretningstjeneste pressede også på for at få PET til at forbe- 
rede interneringen af, hvad der blev betegnet som subversive personer. I marts 
1956 sendte FE med henvisning til de drøftelser, der var foregået mellem de to 
tjenester, en oversigt til PET over de opgaver, som forsvaret forventede løst i 
samarbejde med politiet. Det første punkt drejede sig om ”[s]ikring eller udskil- 
lelse af civilpersoner”, som på grund af ”formodet national upålidelighed” eller 
statstilhørsforhold måtte antages at kunne udgøre en sikkerhedsrisiko i en krigs- 
situation. Disse potentielle 5. kolonnefolk blev opdelt i seks kategorier: 


”a) ledende og særligt aktive medlemmer af DKP og DKU, 
b) formodede ledere af et illegalt kommunistisk partiapparat, 


c) formodede ledere og aktive medlemmer af en eventuel kommunistisk mod- 
standsorganisation (hemmelig milits), 


d) nationalt upålideligt personel, som er ansat i de af forsvaret som nøglepunkter 
karakteriserede virksomheder, institutioner m.v., eller i sådanne, som senere vil 
blive erklæret for nøglepunkter, 


800 JM, P.O.-sag: ”Den civile beredskabsplanlægning”, udateret notat. 

801 Ibid.: Indenrigsminister Hans Hækkerup til justitsminister K. Axel Nielsen, 6. juni 1967. Et udkast 
til Forslag til lov om foranstaltninger til sikring af samfundsfunktionerne under krig eller overhæn- 
gende fare for krig, 14. august 1975, findes i JM, P.O.-sag. 

802 JM. P.O.-sag: ”Udkast. Almindelige bemærkninger til lovforslaget”, 14. august 1975. 

e) personer, der er bosat inden for områder, som indeholder eller vil komme til at 
indeholde vigtige militære installationer, f.eks. flyvepladser, marinebaser, stabsho- 
vedkvarterer m.v., 


f) personer, som er ansat i nøglestillinger inden for den civile administration og i 
etaterne”'% 


Der findes en afskrift af denne del af dokumentet i PET's arkiv dateret 12. april 
1957. Det fremgår af en oversigt udarbejdet i PET i 1959, at interneringen af 
personer, der formodedes at ville udgøre en sikkerhedsrisiko, skulle ske ”ved 
politiets foranstaltning”, og at ordren ville blive givet af justitsministeren på re- 
geringens vegne. PET antog, at regeringen ville udskyde iværksættelsen af ”så 
ekstraordinær og indgribende en foranstaltning” så længe som muligt.”% 

På et tidspunkt, formodentlig i slutningen af 1950'erne, udarbejdede Køben- 
havns Politis Afdeling E en plan for arrestation af personer, som blev anset for at 
udgøre en sikkerhedsrisiko i en krigssituation. I lyset af ovennævnte kategorier 
må det anses for sandsynligt, at det drejede sig om ledende kommunister. Af- 
delingen havde udarbejdet et specialkartotek over de personer, der skulle arre- 
steres. De pågældende personer var opdelt i tre grupper efter deres ”formodede 
farlighed”: Gruppe I omfattede 125 personer, gruppe II 271 personer og gruppe 
II 606 personer, altså i alt 1.002 personer. Fem hold bestående af særligt ud- 
pegede kriminalpolititjenestemænd skulle foretage arrestationerne i København 
og på Frederiksberg. Hvert hold ville få udleveret personalieblade, sedler på hver 
af de pågældende som for gruppe I's vedkommende var forsynet med fotogra- 
fier og beskrivelser af bopælenes beliggenhed og adgangsforhold og kort over 
holdets område med angivelse af bopælene, politistationerne og politivagterne. 
Der var dog ikke taget stilling til, hvor de pågældende skulle tilbageholdes. I 
april 1959 foreslog PET, at denne arrestationsplan blev gjort landsdækkende, og 
at direktoratet for fængselsvæsenet tog skridt til at forberede interneringen af de 


803 PET, ujournaliseret: Forsvarsstaben, Efterretningsafdelingen, til chefen for Politiets Efterret- 
ningstjeneste, ”emne: Counter Intelligence (CI) funktioner, som kræver rigspolitiets medvirker”, 
10. marts 1956. 

804 Ibid.: Referat, 12. april 1957. 

805 PET, emnesag: Notits, 16. april 1959. 

pågældende.” Det fremgår ikke af det bevarede materiale, om dette forslag blev 
effektueret.” 

Det kan således konstateres, at der i slutningen af 1950'erne fandtes detalje- 
rede planer for interneringen af omkring tusind ledende kommunister i det stor- 
københavnske område. Det er uvist, hvor længe disse planer fandtes. Afdeling 
E, som havde ansvaret for udførelsen af arrestationerne, blev nedlagt i 1966, og 
dens opgaver blev overtaget af PET. Det er muligt, at arrestationskartoteket på 
dette tidspunkt var blevet destrueret på grund af den såkaldte kartoteksdebat og 
nedsættelsen af Wamberg-udvalget i 1964. Vedtagelsen af regeringserklæringen 
i 1968 betød, at PET ikke mere så sig i stand til at varetage sine forpligtigelser i 
forbindelse med sikringen af nøglepunkter. Nøglepunkter var betegnelsen for 
de anlæg og institutioner, såsom militære installationer, kraftanlæg, kommu- 
nikationsknudepunkter og ministerier, der var af afgørende betydning for for- 
svarsindsatsen. Tidligere havde aftalen med FE indebåret, at PET i en krigssitua- 
tion skulle internere nationalt upålidelige personer, der var ansat i nøglepunkter, 
som boede i nærheden af vigtige militære installationer, eller som var ansat i 
nøglestillinger i den offentlige administration. Efter 1968 indgik FE og PET en 
ny aftale, som indebar, at PET kun skulle foretage sikkerhedsundersøgelser af det 
”strengt nødvendige personel” for hvert nøglepunkt.:” Hvis der stadig fandtes 
interneringslister i 1968, er de sandsynligvis blevet destrueret i forbindelse med 
revisionen af PET's arkiv efter regeringserklæringen.' 

Der er således en del, der tyder på, at planerne om at internere de ”farligste” 
kommunister ikke mere var aktuelle efter 1968. På et regionsmøde i 1976 blev 
der holdt et foredrag om PET's rolle i totalforsvaret, og der blev her henvist til et 


806 Ibid. Afdeling E's arrestationsliste var betydeligt mere omfattende end den tilsvarende svenske. I 
1962 skulle der ifølge planerne kun arresteres 113 personer i Stockholm-området, se Karl Molin et 
al, Overvakningen av ”SKP-Komplexet”, s. 153. 

807 Oberst Erik Fournais, der var chef for FE 1963-73, og som derefter var udstationeret ved NATO- 
hovedkvarteret i Bruxelles, har over for Kommissionen oplyst, at han ikke var bekendt med NATO- 
planer om internering af kommunister i en krise- eller krigssituation. RB: Erik Fournais, 16. januar 
2001. 

808 PET, ujournaliseret: Arne Nielsen til politikredsene 9-72, 8. juni 1970. 

809 Interneringen af personer inden for forsvaret skulle formentlig udføres af militærpolitiet. Ifølge 
senere oplysninger skulle FE i 1964 have opbevaret ”værnsvis udskrevne lister over personer, som 
fandtes at burde isoleres som nationalt upålidelige i en krisesituation”. JM, Kommissionsdomstolen 
af 13. juli 1977: Notat til statsministeren om eventuel offentliggørelse af retsbogen for kommissions- 
domstolen af 13. juli 1977, 14. juni 1978. 

papir med titlen ”Arrestationer eller tilbageholdelse af mistænkte personer”, som 
indeholdt 19 punkter, der opregnede PET's opgaver i en krise- eller krigstids- 
situation. Det var kun et af punkterne, der handlede om mulig internering: 


”Fjernelse af sikkerhedsmæssige årsager af personer fra stillinger i statens tjeneste, 


810 


fra de væbnede styrker og fra visse organisationer og institutioner. 


Det fremgik imidlertid af foredraget, at papiret var blevet udarbejdet af en po- 
litifuldmægtig i PET, der havde anvendt et NATO-dokument som forelæg. Det 
drejede sig således ikke om vedtagne retningslinjer for PET's opgaver i en krigs- 
situation, men om en illustration af de foranstaltninger, ”som udlandet gerne 
ser politiet — PET — tage sig kærligt af.” Politifuldmægtigen tilføjede da også, 
at der ikke fandtes nogen detailplanlægning for PET's eventuelle indsats: ”Det 
er altså hele det problemkompleks, vi har med at gøre i dag, og man kan jo så 
umiddelbart sige, hvad skal det nytte” Sandsynligvis fandtes der ikke længere 
interneringsplaner og -lister i PET, og forklaringen var efter alt at dømme, at de 
var vanskelige at udarbejde, efter at regeringserklæringen havde begrænset tje- 
nestens politiske registreringer,” og at de under den daværende politiske stem- 
ning var for kontroversielle at bevare. 


810 PET, administrativ sag: ”Referat fra regionsmødet på ”Fjordgaarden, Ringkøbing i dagene 9. og 
10. november 1976, bilag 3. 

81 Ibid. 

812 Ibid. 

813 Det skal her bemærkes, at PET efter 1968 fortsat kunne notere oplysninger om personer af interesse 
(såvel registrerede som ikke-registrerede) i sine arbejdskartoteker. Der fandtes ikke nogen regler 


herom før 1985. 

3. DKP”S KRISEÅR 1960-1968 


Den kommunistiske blok under opbrud og afspænding 


Under Khrusjtjovs lederskab fortsatte Sovjetunionen i begyndelsen af 1960'erne 
med at styrke økonomien ved at nedskære de militære udgifter. I januar 1960 
foreslog den sovjetiske leder en ensidig reduktion af de sovjetiske styrker med 
én til halvanden million mand eller en tredjedel af de samlede styrker. Imidler- 
tid førte Khrusjtjovs brug af trusler over for Vesten og Vestens reaktion herpå 
til en opblussen af den kolde krig. Khrusjtjovs bevidste overdrivelser af Sovjet- 
unionens militære kapacitet medførte en stigende frygt i USA for den sovjeti- 
ske ledelses intentioner og militære oprustning. I maj 1960 aflyste Khrusjtjov 
topmødet med USAs præsident Eisenhower i Paris efter nedskydningen af det 
amerikanske spionfly U-2 over sovjetisk territorium. I april 1961 nedkæmpede 
den cubanske leder Fidel Castro en styrke af eksilcubanere, der med amerikansk 
støtte blev landsat i Svinebugten på Cuba. Under det efterfølgende topmøde i 
juni 1961 i Wien med USAs nyvalgte præsident John F. Kennedy gik Khrusjtjov 
i offensiven og krævede militær tilbagetrækning fra det delte Berlin. Khrusjtjov 
ønskede at styrke det østtyske regime, der var i fare for at kollapse på grund af 
flytningestrtømmen mod Vest, og fjerne de udstationerede styrker fra NATO. Da 
Kennedy nægtede at opgive Vestberlin, opførte østtyskerne i august 1961 Berlin- 
muren. 

I oktober 1962 kulminerede udviklingen med Cuba-krisen, hvor Sovjetunio- 
nen opstillede atormbevæbnede mellemdistanceraketter på Cuba, hvilket fik USA 
til at indføre en blokade af øen. Khrusjtjovs hensigter med operationen var at 
forsvare Castros revolutionære regime og ændre den strategiske balance, således 
at Sovjetunionen kunne forhandle om en afmilitarisering af den kolde krig ud fra 
en styrkeposition. For at undgå en atomkrig indgik parterne en aftale, der bl.a. 
indebar, at Sovjetunionen trak sine raketter tilbage og tillod inspektion, mod 
at USA lovede ikke at invadere Cuba og at trække sine mellemdistanceraketter 

tilbage fra Tyrkiet. Krisen førte til en ny periode med afspænding mellem blok- 
kene. De to parter oprettede ”den varme linje” mellem hovedstæderne og vedtog 
et stop for atomprøvesprængninger i atmosfæren, men samtidig fortsatte den 
militære oprustning på begge sider af Jerntæppet.”" Efter afsættelsen af Khrusjt- 
jov i 1964 opgav den nye ledelse under Leonid Bresjnev målet om en afmilitarise- 
ring af den kolde krig og iværksatte en oprustning af strategiske atomvåben, der 
skulle give Sovjetunionen ligevægt med USA i slutningen af årtiet.” 

Den kommunistiske blok var under afspændingen præget af tre træk: Sov- 
jetunionens forsøg på at udvide sin indflydelse, moderniseringen af østblokken 
og bruddet mellem den sovjetiske og kinesiske kommunisme. Afspændingen og 
idéerne om ”fredelig sameksistens” skabte øgede kontakter mellem østblokken 
og de vestlige lande og gav dermed Moskva større muligheder for at påvirke de 
vestlige samfund. Sovjetunionen optrappede i den forbindelse sin propaganda 
og forsøgene på at påvirke den vestlige opinion.” Den sovjetiske ledelse inten- 
siverede også sine forsøg på at udbrede sin indflydelse over for de afkoloniali- 
serede lande i Den Tredje Verden. I januar 1961 erklærede Khrusjtjov således 
Moskvas støtte til befrielseskrigene i Afrika og Asien.” 

Samtidig fortsatte de kommunistiske regimers moderniseringsproces. Under 
Khrusjtjov og Bresjnev blev produktionen af forbrugsvarer prioriteret højere 
end tidligere.”? I Østeuropa fortsatte industrialiseringen og urbaniseringen, le- 
vestandarden steg, og sundheds- og uddannelsessektorerne blev udbygget. Men 
de kommunistiske regimer led samtidig under økonomisk ineffektivitet, korrup- 
tion og mangel på forbrugsvarer. Sovjetunionen led under forsøget på at følge 
med USA, og den ambitiøse syvårsplan fra 1958 haltede langt bag efter sine mål. 
Kommunisterne var ikke populære, og selvom stalinismens terror var ophørt, 
blev oppositionelle grupper overvåget og fængslet af det hemmelige politi. Sov- 
jetunionen tillod ikke de østeuropæiske lande at foretage grundlæggende æn- 
dringer af de kommunistiske systemer, og i august 1968 invaderede Warszawa- 
pagten Tjekkoslovakiet og satte en stopper for Alexander Dubceks reformstyre. 
Efterfølgende fremsatte den sovjetiske leder den såkaldte Bresjnev-doktrin, der 


814 Aleksandr Fursenko and Timothy Naftali, Khrushchev's Cold War, s. 241-528; DIIS, Danmark under 
den kolde krig, bd. 1, s. 114-116; bd. 2, s. 12-18. 

815 Richard Rhodes, Arsenals of Folly. The Making of the Nuclear Arms Race (London, 2007), s. 94-96; 
Aleksandr Fursenko and Timothy Naftali, Khrushchev'ss Cold War, s. 540. 

816 DIIS, Danmark under den kolde krig, bd. 2, s. 300. 

817 Aleksandr Fursenko and Timothy Naftali, Khrushchevs Cold War, s. 336. 

818 Robert Service, Comrades, s. 322. 

gjorde det klart, at Sovjetunionen ikke ville tillade en tilbagevenden til kapita- 
lismen i de socialistiske lande. Under Bresjnev skete der en bureaukratisering af 
det sovjetiske system, økonomien gik i stå, og i slutningen af 1960'erne faldt pro- 
duktiviteten, og forskellene i levestandard mellem Vest og Øst voksede.” I Kina 
medførte forsøget på at iværksætte en forceret økonomisk udvikling på landet, 
kaldet ”Det store spring fremad”, og Maos ”kulturrevolution” hungersnød og ter- 
ror mod politiske modstandere." 

Endelig blev den kommunistiske blok præget af bruddet mellem Sovjetunio- 
nen og Kina. De to lande stod for to forskellige former for kommunisme, hvor 
den sovjetiske variant hævdede, at kommunismen kun kunne indføres i et ud- 
viklet og industrialiseret samfund, mens de kinesiske kommunisterne hævdede, 
at kommunismen kunne indføres i et landbrugssamfund. De kinesiske kom- 
munister tog afstand fra afstaliniseringen og idéerne om ”fredelig sameksistens” 
med de kapitalistiske lande. Mao ønskede i stedet at udbrede revolutionen til de 
underudviklede lande og talte om mulighederne for socialismens sejr i tilfælde 
af en atomkrig med Vesten. Samtidig blev forholdet mellem de to partier påvir- 
ket af en almindelig rivalisering mellem de to stormagter. I 1960 trak Khrusjtjov 
sine tekniske rådgivere tilbage fra Kina, i 1964 testede Kina sin første atombom- 
be, og i 1969 kom det til grænsekampe mellem de to kommunistiske stormagter. 
Opgøret bidrog til at splitte den kommunistiske blok, selvom de fleste kommuni- 
ster forblev loyale over for Moskva. Udbrydere dannede små maoistiske partier i 
Vesten, og Albanien valgte Kinas side i opgøret.”” 


Marginaliseringen af de danske kommunister 


Samtidig med at Sovjetunionen befæstede sin position som supermagt, faldt 
de danske kommunisters indflydelse i løbet af 1960'erne. Splittelsen i 1958 og 
dannelsen af Socialistisk Folkeparti svækkede DKP afgørende, og ved valget i 
november 1960 måtte partiet med blot 1,1 % af stemmerne forlade Folketinget. 


819 Mark Mazower, Dark Continent, s. 281-289; Aleksandr Fursenko and Timothy Naftali, Khrushchev's 
Cold War, s. 343-345, 513-514; John W. Young, America, Russia and the Cold War 1941-1998, 2"" ed. 
(London & New York, 1999), s. 106-107, 240-241. 

820 Robert Service, Comrades, S. 331-341. 

821 Aleksandr Fursenko and Timothy Naftali, Khrushchev's Cold War, s. 305, 327-328; John W. Young, 
America, Russia and the Cold War 1941-1998, s. 94-95. 

I resten af tiåret spillede DKP en marginal rolle i dansk politik, ligesom kommu- 
nisterne var isoleret i forhold til protestbevægelserne på venstrefløjen. Selvom 
partiet stadig havde en vis indflydelse i fagbevægelsen, var det ikke i stand til på 
afgørende måde at præge periodens arbejdskonflikter. DKP stod også uden for 
den vigtigste begivenhed i arbejderbevægelsen i 1960'erne, dannelsen af ”arbej- 
derflertallet” med Socialdemokratiet og SF i 1966-67.” 


(VALGET d.22 november 


gælder vor stilling til 
| NATO 
[FORBUD MOD ATOMVÅBEN 
fællesmarked 


mm 


Apartheid 


Valgmøde for de tre arbejderpartier før folketingsvalget den 22. november 1966. Billedet illustrerer 
DKPS politiske marginalisering i 1960'erne: Til venstre er Ivar Nørgaard fra Socialdemokratiet og 
Aksel Larsen fra SF i venskabelig samtale, mens DKPS formand Knud Jespersen til højre sidder for sig 
selv. Valget førte til et flertal for Socialdemokratiet og SF og etableringen af ”Det røde Kabinet”, mens 
DKP ikke kom over spærregrænsen (Arbejdermuseet og ABA). 


Sovjetunionens stilling som supermagt og doktrinen om ”fredelig sameksistens” 
betød, at de nationale kommunistpartier kunne udgøre en hæmsko for tilnær- 
melsen til Vesten, idet de generelt blev opfattet som redskaber for Moskva. De 


822 Steen Bille Larsen, Kommunisterne og arbejderklassen. s. 127-128, 134-137, 140-158; Knud Holt Niel- 
sen, Giv mig de rene og ranke …, S. 15-55. 

sovjetiske ledere ønskede derfor at slække på båndene til kommunistpartierne, 
samtidig med at SUKP's lederrolle i den internationale kommunistiske bevægel- 
se fortsat blev anerkendt. Der opstod derfor en form for polycentrisme (begrebet 
blev lanceret af den italienske kommunistleder Togliatti som reaktion på den 20. 
partikongres), som gav de nationale partier større handlefrihed og mulighed for 
at tilpasse sig de enkelte landes særlige forhold. Som teoretisk basis for denne 
linje udviklede de sovjetiske ideologer teorien om ”den statsmonopolistiske ka- 
pitalisme” (eller blot ”stamokap”). Ifølge denne teori var kapitalismen nået til den 
afgørende sidste krise, hvor den i forsøget på at redde sig anvendte statsmagten 
til at regulere økonomien og udbytte den brede befolkning. Det var derfor kom- 
munisternes opgave at skabe enhed med alle demokratiske dele af befolkningen 
i kampen mod monopolerne. Kampen for sociale forbedringer blev derved til 
en politisk kamp for socialismen. I 1960 vedtog 81 kommunistiske partier på en 
konference i Moskva en erklæring om kampen mod ”den statsmonopolistiske 
kapitalisme”, hvori der åbnedes op for muligheden af en national overgang til 
socialismen.”> Samme år vedtog DKP et ny programudtalelse på landspartikon- 
ferencen, Kommunisternes program for fornyelse af demokratiet, som slog fast, 
at partiets vigtigste opgave var at kæmpe for arbejderbevægelsens enhed mod 
monopolkapitalismen. Den nye linje kom også til udtryk i DKP's programud- 
talelse fra 1965, Nye veje for Danmark, som understregede, at det var muligt at 
gennemføre overgangen til socialismen ad fredelig vej." 

DKP fortsatte med at fremføre de sovjetiske udenrigspolitiske synspunkter. 
Partiet hævdede således, at Berlinmuren var et forsvar mod de vestlige impe- 
rialisters aggression.”> DKP's muligheder for at påvirke den offentlige opinion 
var imidlertid begrænset på grund af partiets bindinger til Sovjetunionen. Det 
gjorde sig gældende i forbindelse med Kampagnen mod Atomvåben (KmA), hvor 
de danske kommunister ikke kunne støtte kravene om nedrustning på begge 


823 Steen Bille Larsen, Kommunisterne og arbejderklassen, s. 129-133. Jesper Jørgensen argumenterer i 
”Mellem nationalt ansvar og internationale forpligtigelser. DKP 1958-1976”, Arbejderhistorie, nr. 4, 
december 2004, s. 23-39, for, at partiet gik i en mere selvstændig retning på det indenrigspolitiske 
felt efter 1960. Imidlertid skete dette inden for de rammer, som SUKP havde udstukket. Se også 
Knud Holt Nielsen, Giv mig de rene og ranke … , s. xli-xlii. 

824 Danmarks Kommunistiske Parti, Nye veje for Danmark i: Programsamling 1952-74 (1975). 

825 DIIS, Danmark under den kolde krig, bd. 1, s. 218-220. Se også Ib Nørlund, ”Danmark og det tyske 
spørgsmåls løsning”, Land og Folk, 22. juni 1961. 

sider af Jerntæppet eller idéerne om en fredsmarch i Østeuropa. I sidste halv- 
del af 1960'erne søgte kommunisterne at forhindre, at Danmarks medlemskab af 
NATO blev forlænget ved udløbet af den oprindelige 20-års periode. I 1967 del- 
tog DKP i et møde i Karlovy Vary i Tjekkoslovakiet, hvor kommunistpartierne 
fra Øst og Vest forsøgte at koordinere deres indsats mod forlængelsen.” DKP's 
deltagelse i Vietnambevægelsen gav partiet mulighed for at bryde sin isolation, 
samarbejde med socialdemokraterne og sammenkæde modstanden mod USA's 
krigsførelse med kritikken af Danmarks NATO-medlemskab. Partiledelsens 
moderate enhedslinje, der hang sammen med Sovjetunionens tilbageholdende 
politik over for konflikten, skabte imidlertid en splittelse med en aktivistisk fløj i 
partiet, der samarbejdede med den øvrige venstrefløj og ønskede en klarere støt- 
te til fordel for Nordvietnam og den sydvietnamesiske frihedsbevægelse FNL.”? 

Kernen i de danske kommunisters ideologi var en opfattelse af, at Sovjet- 
unionen var ”socialismens fædreland”, og at det var enhver kommunists pligt 
at forsvare Sovjetunionen. Selvom SUKP havde løsnet båndene til de nationale 
kommunistpartier, tolkede partiets ledelse SUKP's udmeldinger og politik og 
tilpassede dem til en dansk virkelighed. DKP udviklede sig til at være et af de 
mest dogmatiske og Moskvatro kommunistpartier i 1960'erne, og partiet støt- 
tede derfor Sovjetunionen i striden med Kina. Efter Moskva-konferencen i 1960 
og SUKP's 22. kongres slog partiet fast, at en af de vigtigste opgaver var styr- 
kelsen af enheden i den kommunistiske bevægelse.” I 1964 ekskluderedes flere 
maoister med Gotfred Appel i spidsen, mens andre forlod DKP til fordel for 
det maoistiske Kommunistisk Arbejdskreds (KAK).? Mens partiideologen Ib 
Nørlund forsvarede Sovjetunionens politik og anklagede maoisterne for ”grov 
splittelsesvirksomhed” er der tegn på, at partiformanden, Knud Jespersen, ien 
periode forsøgte at føre en mere selvstændig og kritisk kurs over for Østblokken. 


826 DIIS, Danmark under den kolde krig, bd. 1, s. 214, 216, 395; Knud Holt Nielsen, Giv mig de rene og 
ranke … , S. 19-23. 

827 DIIS, Danmark under den kolde krig, bd. 2, s. 68, 300-303. ABA, Ib Nørlund arkiv, CK-møder, kasse 
55, læg 17: ”Kf. i Karlovy Vary og kampen for eur. Sikkerhed”, CK 28. maj 1967. 

828 Chris Holmsted Larsen, ””Tiden arbejder for os. DKP og Vietnam-krigen 1963-1975”, Arbejderhisto- 
rie, nr. 4, december 2006, s. 1-19; Ib Nørlund, ”Danmark må genvinde sin neutralitet”, Land og Folk, 
19. november 1967. 

829 ABA, Ib Nørlunds arkiv, CK-møder, kasse 54, læg 14: Forslag til resolution, CK-mødet 14.-15. januar 
1961; ibid., læg 16: Danmarks Kommunistiske Parti, Centralkomitemødet 16.-17. december 1961. 

830 Steen Bille Larsen, Kommunisterne og arbejderklassen, s. 133-134. 

831 Ib Nørlund, ”Betydningen af Budapest-mødet” Land og Folk, 19. marts 1968. 

Partiformanden skal i 1964 have udtalt, at man ikke behøvede at forsvare de øst- 
tyske grænsevagters nedskydning af flygtninge,” fire år senere forsvarede han 
”det tjekkiske forår”, og DKP's forretningsudvalg og centralkomité fordømte 
invasionen af Tjekkoslovakiet.:+ Da den danske partiformand efterfølgende 
skrev en artikel til det tjekkiske tidsskrift World Marxist Review: Problems of 
Peace and Socialism, forkortede redaktionen et afsnit om Tjekkoslovakiet, mu- 
ligvis fordi Knud Jespersens fremstilling afveg fra den officielle linje. 


PET's vurdering af DKP: Et instrument for Sovjetunionen 


I 1960 blev PET's oversigter over DKP's stilling, der hidtil var blevet udarbejdet 
hvert andet år i forbindelse med partikongressen, afløst af hyppigere halvårlige 
og kvartalsmæssige beretninger. I de bevarede oversigter (frem til og med 1964) 
tegnede PET et billede af et parti, hvis langsomme tilbagegang efter splittelsen i 
1958 blev afløst af et nærmest frit fald. I sin analyse af valgnederlaget i 1960, hvor 
DKP forlod Folketinget, fandt PET, at det skyldtes konkurrencen fra SF, at DKP 
var uden nogen konstruktive idéer, men blot gentog de stereotype paroler, der 
udgik fra Moskva, at medlemmerne var passive, og at partiet stort set ikke hav- 
de vundet genklang blandt arbejderne for sine faglige aktioner. Det følgende 
år kunne PET rapportere, at DKP havde svært ved at indsamle de nødvendige 
10.000 underskrifter for at blive opstillingsberettiget til det næste folketingsvalg, 


832 Lars Bro Nilsson, ”Danmarks Kommunistiske Parti under den anden kolde krig”, Arbejderhistorie, 
nr. 2-3, september 2006, s. 29. 

833 ”Knud Jespersen: Støtte til det socialistiske demokrati”, Land og Folk, 20. juli 1968; ”DKP går ind 
for støtte til czekerne”, Information, 20.-21. juli 1968; ”Arbejderklassen og partiet skal sikre et godt 
resultat”, Land og Folk, 21.-22. juli 1968. 

834 ”Udtalelse fra Danmarks kommunistiske Parti”, Land og Folk, 22. august 1968; ”DKPs centralkomité 
om Tjekkoslovakiet”, Land og Folk, 25. august 1968.. 

835 Det fremgår af et russisksproget brev fra Leonid Sjkarenkov, redaktør ved tidsskriftet, til Ib Nør- 
lund, hvori det hedder i dansk oversættelse vedrørende Knud Jespersens artikel: ”Den eneste for- 
kortelse er sket der, hvor der tales om begivenhederne i Tjekkoslovakiet (s. 6-7). Det er gjort alene 
for ikke at give anledning til, at man i andre artikler (om andre kongresser) udbreder sig alt for 
meget om dette tema.” ABA, Ib Nørlunds arkiv, CK-møder, kasse 56, læg 2: L. Sjkarenkov til Ib Nør- 
lund, 28. februar 1969. En tak til Svend Aage Christensen, DIIS, for oversættelsen og oplysningerne 
om Sjkarenkov. 

836 PET, emnesag: PET: ”Oversigt over den af Danmarks Kommunistiske Parti — Socialistiske Parti — 
og frontorganisationerne udfoldede virksomhed i 2. halvår 1960”, 9. januar 1961. 

partiet var præget af pessimisme og træghed efter nederlaget, og det var fortsat 
et problem at rekruttere nye medlemmer.7 Det mistrøstige billede fortsatte de 
følgende år, hvor PET anslog medlemstallet til blot 7.000, hvoraf hovedparten 
var ældre arbejdere, og partibladets hverdagsabonnenter til kun 2.550. Ifølge ef- 
terretningstjenesten deltog kun få medlemmer aktivt i partiarbejdet, og det var i 
det hele taget svært at få øje på nogen egentlig målrettet indsats. 

Det var således ikke DKP's politiske styrke eller indflydelse, der bekymrede 
PET, men partiets forbindelser til Sovjetunionen. PET slog fast, at kommunist- 
partier, der havde tilsluttet sig Kominterns oprindelige 21 teser for optagelse 
i den kommunistiske internationale, ”må betragtes som en trussel mod deres 
hjemlandes ydre og indre sikkerhed,” idet de reelt fungerede som instrumenter 
for Sovjetunionens udenrigspolitik. PET lagde vægt på, at DKP igennem hele sin 
historie havde fulgt først Kominterns og siden Kominforms svingende kurs. Iføl- 
ge PET fulgte DKP den rette linje ved at tage bestik af parolerne i østblokkens of- 
ficielle blade, besøgte partikammeraterne i Kreml, deltog i SUKP's og i regionale 
kommunistiske partikongresser og sendte ungkommunister på skolingskurser i 
Moskva. Samtidig sørgede partitoppen for, at den rette linje blev fulgt discipline- 
ret ved at centralisere magten i partiet. Det var PET's vurdering, at der ikke var 
konkrete beviser på, at partiet samlede våben eller bedrev spionage.” I stedet 


837 Ibid.: ”Oversigt over den af Danmarks Kommunistiske Parti, Socialistiske Folkeparti og frontorga- 
nisationerne udfoldede virksomhed i tiden fra 1. januar til 31. maj 19617 14. juni 1961. 

838 Ibid.: ”Oversigt over den af Danmarks Kommunistiske Parti, Socialistiske Folkeparti og frontorga- 
nisationerne udfoldede virksomhed i tiden fra 1. juni til 15. oktober 1961” 1. november 1961; ”Kvar- 
talsberetning af 17.04.62 vedr. den virksomhed, der er udfoldet her i landet siden 01.11.1961 af Dan- 
marks Kommunistiske Parti — Socialistiske Folkeparti — og frontorganisationerne”, 17. april 1962; 
”Oversigt over den af DKP, SF og de kommunistiske frontorganisationer udfoldede virksomhed i 
tiden fra 1. oktober 1962 til 31. marts 1963”, udateret; ”Beretning vedrørende den virksomhed, der er 
udfoldet af Danmarks Kommunistiske Parti, Socialistiske Folkeparti og forskellige yderligtgående 
danske bevægelser i tiden 1. april-15. oktober 1963”, udateret; ”Beretning for tiden 15. oktober 1963 
til 15. oktober 1964 vedrørende Danmarks Kommunistiske Parti, Ungdomsforbundet (DKU), So- 
cialistisk Folkeparti og kommunistiske frontorganisationer” 29. oktober 1964. 

839 Da NATO i 1966 foretog en sikkerhedsinspektion i Danmark, mødtes udsendingene med repræ- 
sentanter for PET og Udenrigsministeriet. NATO's sikkerhedseksperter rapporterede efterfølgende 
om DKP: ”The DCP [Danish Communist Party] members going to Moscow are thought to re- 
ceive only political indoctrination and training, and are not prepared whilst there for a more ac- 
tive role involving sabotage or weapons. There is no indication that the DCP has plans to assume 
a militant role in time of emergency or war; it wishes to present its image of respectability, and 
thus could be expected, generally speaking, to confine its activities to subversion. Perhaps for the 

var det tjenestens opfattelse, at kommunisterne bedrev såkaldt undergravende 
virksomhed ved at påvirke den politiske debat, og at de i en eventuel krisesitua- 
tion kunne tænkes at fungere som en 5. kolonne. For det første agiterede DKP 
imod den bestående samfundsorden, forsvaret og EF, hvilket kun havde til for- 
mål at undergrave Vestens sammenhold og forsvarsvilje og fremme Sovjetunio- 
nens interesser. For det andet kunne kommunisterne gennem deres position i 
fagforeningerne og på arbejdspladserne udløse konflikter og strejker og derved 
lamme visse nøglestillinger inden for transport- og kommunikationsområdet 
og kraftværkerne i en eventuel krise- eller krigstid. Og for det tredje udgjorde 
enhver kommunist en potentiel sikkerhedsrisiko, idet han var skolet til at føle 
loyalitet over for Sovjetunionen og var rede til at drive spionage og sabotage mod 
sit fædreland.”” PET havde således modtaget en oplysning fra Finland om, at 
det var SUKP's opfattelse, at splittelsen inden for de skandinaviske kommunist- 
partier havde medført, at myndighederne havde svækket overvågningen. Det 
skulle derfor være SUKP's hensigt at organisere en kadre af DKP-medlemmer til 
specialopgaver og at iværksætte en omfattende infiltration i ikke-kommunistiske 
kredse. PET vurderede denne oplysning som ganske troværdig.” 

I PET's øjne var det først og fremmest DKP's agitation imod forsvaret, der 
gav anledning til bekymring. PET var ikke i tvivl om, at kravene om fred og 
nedrustning i virkeligheden var et dække for forsøget på at svække Vesten og 
styrke Sovjetunionens stilling. PET var af den opfattelse, at modstanden mod 
udenlandske baser og atomvåben i Danmark og mod det dansk-vesttyske mili- 
tære samarbejde var til gavn for Østblokken, og at den kommunistiske agitation 
ofte blev fremført i et provokerende sprogbrug med personlige angreb på danske 
officerer. Kampagnen havde imidlertid ikke den forventede succes, og i begyn- 


same reason, there are no indications that Party members are being used for intelligence purposes” 
Udenrigsministeriet, 103 N. 15: Report by the NATO Security Bureau of an Inspection on Security 
Arrangements and Their Operation in Denmark, May 1966. 

840 PET, ujournaliseret: Udateret manuskript uden titel (ca. 1960); PET, ujournaliseret: Politiets Efter- 
retningstjeneste, ”Danmarks Kommunistiske Parti”, 11. august 1964, vedlagt brev til departements- 
chef V. Boas, 14. august 1964. 

841 PET, ujournaliseret, PET's interne referater: Møde i koordinationsudvalget den 9. marts 1959. 

842 PET, emnesag: ”Beretning vedrørende den kommunistiske virksomhed i tiden efter den 207 kon- 
gres (november 1958 - januar 1960)” 9. marts 1960; ”Oversigt over den af Danmarks kommunistiske 
Parti — Socialistisk Folkeparti — og frontorganisationerne udfoldede virksomhed i januar kvartal 
1960; ”Oversigt over den af Danmarks kommunistiske Parti — Socialistisk Folkeparti — og frontor- 
ganisationerne udfoldede virksomhed i april kvartal 1960”, 9. august 1960. 

delsen af 1962 kunne PET rapportere, at den finske kommunist Hertha Kuusinen 
var blevet sendt til Danmark for at vejlede DKP i at oprette frontorganisationer 
for at kunne nå bredere kredse i befolkningen. Et resultat heraf var Arbejderkon- 
ferencen mod tyske depoter og a-våben i Århus, populært kaldet Århuskonferen- 
cen, som ifølge PET var totalt kontrolleret af DKP, og som altid fulgte den rene 
kommunistiske linje. Det parallelle københavnske udvalg blev ligeledes betegnet 
som kommunistisk styret eller som ”følgagtigt”+ I 1963 konstaterede PET, at 
DKP var begyndt at agitere for det sovjetisk inspirerede forslag om Norden som 
atomvåbenfri zone. DKU spillede også en vigtig rolle i den sovjetiske kam- 
pagne imod NATO og for Østersøen som ”et fredens hav”. Ungkommunisterne 
fokuserede især på modstanden mod det militære samarbejde med Vesttyskland 
og på at forbedre de værnepligtiges forhold, hvilket ifølge PET mere havde til 
formål at skabe uro blandt de indkaldte end at varetage deres interesser. Endnu 
mere urovækkende var oplysninger om, at DKU ville forsøge at få adgang til 
officersskoler for derigennem at kunne øve indflydelse på soldaterne.” I 1962 
noterede PET også, at DKP havde haft en vis succes med at infiltrere de nyopret- 
tede lokalkomitéer imod EF” 

Det andet område, hvor DKP ifølge PET's opfattelse udgjorde en umiddelbar 
trussel, var på det faglige område. Det var PET's generelle opfattelse, at kom- 
munisterne søgte at udnytte overenskomstforhandlinger, regeringsindgreb og 
arbejdskonflikter til at skabe utilfredshed og uro på arbejdsmarkedet. I 1960 
noterede PET, at DKP ”konsekvent og hensynsløst” udnyttede utilfredsheden 
til at udløse bølger af overenskomststridige strejker med det formål at bortlede 
opmærksomheden fra partiets splittelse. DKP arrangerede således arbejdsløs- 


» 


843 PET, emnesag: Redegørelse, 7. marts 1962, og Bilag A. ”Århuskonferencer” (Det københavnske og 
det århusianske arbejdsudvalg), 10. februar 1962. 

844 Ibid.: ”Beretning for tiden 1. april til 15. oktober 1963 vedrørende Danmarks kommunistiske Parti, 
de kommunistiske frontorganisationer, Socialistisk Folkeparti og forskellige yderligtgående danske 
bevægelser i tiden 1. april-15. oktober 1963”. 

845 Ibid.: ”Beretning vedrørende den kommunistiske virksomhed i tiden efter den 20” kongres (no- 
vember 1958 - januar 1960)” 9. marts 1960. 

846 Ibid.: ”Oversigt over den af Danmarks kommunistiske Parti — Socialistisk Folkeparti — og frontor- 
ganisationerne udfoldede virksomhed i 2. halvår 1960, 9. januar 1961”. 

847 Ibid.: ”Oversigt over den af Danmarks kommunistiske Parti, Socialistisk Folkeparti og frontorgani- 
sationerne udfoldede virksomhed i tiden fra 15. april til 1. oktober 1962”, 11. oktober 1962; ”Oversigt 
over den af DKP, SF og de kommunistiske frontorganisationer udfoldede virksomhed i tiden fra 
1. oktober til 31. marts 1963”. 

hedskonferencer og benyttede flere strejker til at agitere imod LO's ledelse for 
klasseforræderi og mod den faste voldgiftsret (den senere Arbejdsretten). Det 
følgende år blev det bemærket, at kommunisterne ”fisker i rørte vande” og at 
de havde udnyttet vreden blandt arbejderne til at fremprovokere voldelige sam- 
menstød med politiet, hvilket blev betegnet som ”uro for uroens skyld” I 1962 
rapporterede PET, at DKP havde forsøgt at udnytte utilfredsheden med de øko- 
nomiske stramninger til at iværksætte en landsomfattende strejkekampagne 
gennem en ”ophidselseskampagne”. 

Generelt set var det dog PET's vurdering, at DKP ikke havde den store gen- 
nemslagskraft blandt arbejderne. Trods forsøg på at forstærke sin stilling ved 
hjælp af nye tiltag, som f.eks. etableringen af arbejdspladsafdelinger, fortsatte 
tilbagegangen i fagforeningerne, og kommunisterne var ofte uden kampvilje og 
evnede ikke at omsætte parolerne til effektiv handling.” 


DKP og SUKP: PET's overvågning af DKP under besættelsen af 
Tjekkoslovakiet 


PET's overvågning af DKP i tiden omkring Warszawapagtens besættelse af Tjek- 
koslovakiet 20. august 1968 gav tjenesten et tydeligere billede af forholdet mel- 
lem DKP og SUKP. En uge inden besættelsen vurderede en PET-medarbejder 
på grundlag af den kommunistiske presse, at DKP's ledelse ønskede, at den tjek- 
koslovakiske demokratiseringsproces fik lov til at fortsætte, idet de vesteuropæi- 
ske kommunistpartier kunne pege på Tjekkoslovakiet som ”et forbillede for et 
kommunistisk samfund med et minimum af tvang og et maksimum af person- 
lig frihed” Tjenesten havde imidlertid konstateret, at Land og Folk for første 
gang havde omtalt ”broderpartiernes” bekymring for de sikkerhedsmæssige og 


848 Ibid.: ”Beretning vedrørende den kommunistiske virksomhed i tiden efter den 20” kongres (no- 
vember 1958 - januar 1960)” 9. marts 1960. 

849 Ibid.: ”Oversigt over den af Danmarks kommunistiske Parti, Socialistisk Folkeparti og frontorgani- 
sationerne udfoldede virksomhed i tiden fra 1. januar til 31. maj 1961 14. juni 1961. 

850 Ibid.: ”Oversigt over den af Danmarks kommunistiske Parti, Socialistisk Folkeparti og frontorgani- 
sationerne udfoldede virksomhed i tiden fra 15. april til 1. oktober 1962”, 11. oktober 1962. 

851 Ibid.: ”Oversigt over den af DKP, SF og de kommunistiske frontorganisationer udfoldede aktivitet i 
tiden fra 1. oktober 1962 til 31. marts 1963”; ”Beretning for tiden 15. oktober 1963 til 15. oktober 1964 
vedrørende Danmarks kommunistiske Parti, Ungdomsforbundet (DKU), Socialistisk Folkeparti, 

internationale konsekvenser af udviklingen. Dette var sket umiddelbart efter, at 
tjenestens overvågning havde vist, at Knud Jespersen havde afholdt møder på 
den sovjetiske og polske ambassade. Medarbejderen vurderede derfor, at par- 
tiformanden formentlig var blevet udsat for et pres for at lægge afstand til de 
tjekkiske reformkommunister.& 

PET's overvågning af partihuset i Dronningens Tværgade og den sovjetiske 
ambassade på Østerbro afslørede den forvirring, der blev udløst af besættelsen. 
Tidligt om morgenen efter besættelsen indkaldtes DKP's forretningsudvalg til 
et hastemøde. Knud Jespersen forsøgte at få nye oplysninger om situationen fra 
den sovjetiske ambassade, men her var man kun i stand til at gengive den offi- 
cielle forklaring — at den ”broderlige hjælp” var blevet givet efter tjekkoslovakisk 
anmodning. Om formiddagen mødte en uidentificeret funktionær fra ambas- 
saden op i partihuset for at informere forretningsudvalget om situationen. PET's 
overvågning viste også, at partiledelsen var blevet udsat for et pres fra medlem- 
merne for at kritisere besættelsen, og at partiformanden beklagede sig over den 
manglende orientering fra sovjetisk side. En PET-medarbejder vurderede, at 
SUKP havde vist sin utilfredshed med DKP's holdning ved at stoppe salget af 
Land og Folk i Moskva.” En kilde rapportede også om et møde i partibygningen 
tre dage efter besættelsen med deltagelse af 3-400 partimedlemmer, hvor Knud 
Jespersen igen kritiserede besættelsen og manglen på informationer fra den sov- 
jetiske ambassade.” 

Der gik imidlertid ikke lang tid, før PET kunne konstatere, at DKP's ledelse 
tilpassede sig de østlige partiers holdning. I slutningen af august rejste partifor- 
manden til Moskva, hvor han i samtaler med repræsentanter for SUKP's inter- 
nationale afdeling udvekslede synspunkter om besættelsen. Ved hjemkomsten 
udtalte han imidlertid til Land og Folk, at DKP fortsat var solidarisk med SUKP, 
og at man aldrig ville tillade, at der blev sået splittelse mellem de kommunistiske 
partier. Dette fik en PET-medarbejder til at vurdere, ”at så længe JESPERSEN er 
formand for DKP vil der ikke på noget punkt ske nogen forandring i forholdet til 
SUKP … ”55 DKP's politik kom endeligt i overensstemmelse med den officielle 


852 PET, emnesag: ”Vedr.: DKP's holdning til begivenhederne i Czekoslovakiet i 1968”, 13. august 1968. 

853 Ibid.: ”Vedr.: DKP's holdning til de fem socialistiske landes besættelse af Tjekkoslovakiet den 
20.8.1968”, 29. august 1968. 

854 Ibid.: ”Vedr.: Stillingen i Danmarks kommunistiske Partis hovedkvarter på baggrund af begivenhe- 
derne i Czekoslovakiet” 27. august 1968. 

855 Ibid.: ”Vedr.: Knud Wagner Jespersen.s rejse til Sovjetunionen i tiden 31/8-16/9-1968”, 23. oktober 
1968. 

partilinje under et møde med repræsentanter for SED i oktober-november 1968. 
Fælleskommunikéet indeholdt ingen kritik af besættelsen, men roste i stedet 
”tilbagevisningen af alle imperialistiske forsøg på at undergrave de socialistiske 
staters enhed og at svække den socialistiske statsmagt” Formuleringen fik en 
PET-medarbejder til at konstatere, ”at DKP er i gang med at omvurdere deres 
syn på besættelsen af Tjekkoslovakiet, idet sætningen synes at antyde, at DKP nu 
har fået oplysninger, der har retfærdiggjort besættelsen”%f PET's overvågning 
gav således et billede af, at DKP's politik blev fastlagt i et spændingsfelt mellem 
ledelsens, medlemmernes og østblokkens ønsker. På kort sigt var det muligt for 
medlemmerne at presse ledelsen til at fordømme indgrebet, men på længere sigt 
var det de tætte bånd til SUKP og SED, der afgjorde partiets endelige linje. 


Økonomisk støtte og illegal aktivitet 


PET fortsatte gennem 1960'erne med at lede efter tegn på, at kommunisterne 
modtog hemmelig støtte østfra. En analyse af Land og Folks regnskab for 1958 
viste godt nok, at det tilsyneladende var sminket, og at det virkelige underskud 
(anslået til 553.589,98 kr.) var betydeligt større end opgivet. Men samtidig havde 
indsamlingerne i det efterfølgende år indbragt ikke mindre end 759.579 kr. PET 
kunne med andre ord ikke afvise, at DKP klarede sig selv uden tilskud udefra.” 
Man fortsatte imidlertid med at modtage oplysninger, der tydede på, at kom- 
munisterne fik støtte udefra. Flere kilder pegede således på Sovjetunionen som 
den store bidragyder: NATO mente at vide, at overskuddet fra samhandelen med 
Vesten blev kanaliseret videre til de vestlige kommunistpartier,% og ifølge en an- 
den kilde betalte Sovjetunionen overpriser for materiale, fortrinsvis kalendere, 
leveret af det partiejede trykkeri ”Terpo Tryk”. Det skulle alene for 1967 dreje sig 
om i alt 7,5 millioner kr.” Andre kilder pegede på DDR: Det skulle foregå indi- 
rekte og maskeret i form af en gratis trykkerimaskine, overskuddet fra Øster- 


856 Ibid.: ”Forhandlinger i Østtyskland mellem en delegation fra DKP og en delegation fra det østtyske 
kommunistparti (SED) i tiden 31/10.-2/11.1968”, 8. november 1968. 

857 PET, emnesag: ”Kommentarer til ”Land og Folks” m.v. driftsregnskab og status for kalenderåret 
1958” 20. februar 1960. 

858 PET, emnekartotek: ”DKP — Økonomi, oplysning dateret 30. august 1967. 

859 Ibid.: Oplysninger dateret 29. februar 1968, 13. maj 1968 og 6. februar 1969. 

860 Ibid.: Oplysning dateret 9. juni 1961. 

søugen??" og vederlagsfri fremstilling af partiemblemer og partikort i DDR. En 
udenlandsk tjeneste kunne med Die Welt som kilde oplyse, at det var en offentlig 
hemmelighed, at SED finansierede DKP, og at valgnederlaget i 1960 havde udløst 
en krise i den østtyske partitop.””? PET modtog også oplysninger om, at lands- 
retssagfører Chr. Vilhelm Hagens var partiets kontaktmand for den økonomiske 
støtte fra østlandene,”% og på et tidspunkt havde man en bestemt person, der 
ofte rejste til DDR, under mistanke for at være kurer mellem DKP og SED.:% Da 
Arne Nielsen i 1963 gennemlæste over 3.000 siders aflytninger af det kommu- 
nistiske folketingsmedlem Alfred Jensens lejlighed, der var blevet udført af den 
private antikommunistiske gruppe ”Firmaet” fra 1952 til 1959, konstaterede han, 
at materialet ikke indeholdt afgørende oplysninger om den økonomiske støtte. 
Alfred Jensen havde øjensynligt ikke haft noget direkte kendskab til sagen, men 
han havde dog ved et par lejligheder givet udtryk for, at Aksel Larsen efter krigen 
skulle have hentet penge i Moskva. Materialet giver indtryk af, at partiforman- 
den forholdt sådanne oplysninger for Alfred Jensen.” 

Det tætteste, PET kom på at bevise den hemmelige støtte, var, da en kilde, 
der blev betegnet som ”absolut pålidelig” og som en, der havde indsigt i Land og 
Folks interne forhold, i 1967 oplyste, at både DKP og partiavisen modtog økono- 
misk støtte fra Moskva. Ifølge kilden var det sikkert, at bladet modtog indirekte 
støtte i form af trykkerimaskiner og levering af tryksager til Sovjetunionen. På 
daværende tidspunkt skulle trykkeriet være i færd med at opfylde en ordre på 
lommebøger og kalendere i et millionoplag til Moskva. Sådanne ordrer var af af- 
gørende betydning for Land og Folk, der ellers ikke ville kunne overleve. Kilden 
var derimod mere usikker på karakteren og omfanget af støtten til partiet. Kil- 
den mente dog, at DKP modtog ”en vis form for øk. støtte fra Moskva”, men det 


861 Ibid.: Oplysning dateret 30. september 1964. 

862 Ibid.: Oplysning dateret 21. januar 1966 og 22. april 1966. 

863 Ibid.: Oplysning dateret 24. januar 1961. 

864 Ibid.: Oplysning dateret 6. februar 1968. 

865 Ibid.: Oplysning dateret august 1966. 

866 PET, operationssag: Arne Nielsen, rapport, 26. september 1963. Aksel Larsen fortalte på samme 
tidspunkt en allieret myndighed, at DKP ikke havde modtaget økonomisk støtte fra østblokken ef- 
ter befrielsen for at opretholde sin selvstændighed. Han gav udtryk for, at det først var efter splittel- 
sen i 1958, at partiet var begyndt at modtage støtte. Personsag: Rapport, 9. april 1963. Som tidligere 
beskrevet modtog DKP økonomisk støtte fra østblokken fra 1951. Den tidligere partiformand talte 
således efter alt at dømme mod bedre vidende. 

var ikke muligt at oplyse nærmere om beløbets størrelse.” Det betydningsfulde 
ved denne oplysning synes at have været, at PET for første gang fik bekræftet fra 
en kilde i partihuset, at kommunisterne rent faktisk modtog hemmelige midler 
fra Moskva. 

PET formodede, at DKP modtog hemmelig økonomisk støtte østfra, men 
trods modtagelsen af oplysninger fra udenlandske tjenester og egne kilder var 
man ikke i stand til endeligt at bevise eksistensen af ”Moskva-guldet”. Det kan 
konstateres, at PET's kilder undervurderede omfanget af støtten, og at efterret- 
ningstjenesten var alt for forsigtig i sine konklusioner. Efter den delvise åbning af 
de russiske og østtyske arkiver har det vist sig, at DKP fortsat modtog betydelige 
tilskud fra søsterpartierne. De ufuldstændige tal viser, at de danske kommuni- 
ster fra 1960 til 1968 modtog mindst 232.000 dollars eller 12,4 mio. nutidskroner 
i direkte støtte fra SUKP. Dertil kom indirekte tilskud i form af finansiering af 
litteratur, kursusophold, film, trykkerimaskiner mv. Fra slutningen af 1950'erne 
betalte SED også skolingskurser i DDR for ungkommunister, trykkerimaskiner, 
pjecer og 1. maj-emblemer til de danske kammerater.” 

PET antog stadig i 1960'erne, at der fandtes et netværk, der forberedte sig på 
at træde i funktion, hvis ledelsen af DKP blev interneret i en krise- eller krigs- 
situation, ligesom det var sket under besættelsen. PET blev i 1960 bekræftet i 
sin antagelse, da man modtog en redegørelse fra en venligtsindet tjeneste om 
oprettelsen eller konsolideringen af illegale apparater i de vestlige kommunist- 
partier.” Det var dog ikke et spørgsmål, som PET brugte mange ressourcer på 
at besvare. F.eks. forsøgte man ved læsning af Land og Folk at identificere delta- 
gerne på skolingskurser i Moskva, idet man antog, at de kunne blive hvervet af 
KGB eller GRU til illegalt arbejde i Danmark.”? Man undersøgte også såkaldte 
”mystiske hændelser” i jagten på spor af kommunistisk sabotagevirksomhed, 
men det var dog et ufrugtbart arbejde, der med tiden blev bortrationaliseret.” 

PET ledte også efter spor af det radionetværk, som man formodede DKP hav- 
de etableret med henblik på at kunne opretholde kontakten med Moskva under 
en eventuel illegalitet. Man indsamlede således lister over radioamatører med 


867 PET, emnesag: ”Vedr.: Danmarks Kommunistiske Parti og ”Land og Folk”, 5. december 1967. 
868 Morten Thing, ”Kommunisternes kapital” s. 178-181. 

869 PET, emnekartotek: Oplysning dateret 16. marts 1960. 

det formål at identificere ”nationalt upålidelige personer”. I 1960 identificerede 
PET på grundlag af Gestapo-dokumenter fra 1942 medlemmerne af DKP's il- 
legale radionetværk under besættelsen og afhørte Karl Marthens Winther, der 
havde forrådt netværket til den berygtede stikker Rudolf Christiansen, også kal- 
det ”Hestetyven”. Winther var tidligere kommunist, havde haft kontakt til Woll- 
weber og var blevet uddannet som radiotelegrafist hos Komintern i 1930'erne, og 
han fortalte PET om, hvordan det illegale netværk havde opereret under krigen 
og om radiokommunikationen med Moskva.” Oplysningerne var imidlertid 
af ældre dato, og PET synes ikke at have fundet konkrete beviser på, at DKP i 
1960'erne stadig opretholdt et illegalt apparat. 

PET interesserede sig også for DKP's formodede infiltration af samfundsin- 
stitutioner og andre politiske partier. Det var fortsat PET's opfattelse, at nogle af 
Sovjetunionens mest værdifulde spioner havde været kommunister, hvilket tje- 
nesten begrundede med erfaringerne fra udlandet og den hjemlige Runa-sag.”+ I 
1959 oplyste en udenlandsk tjeneste, at der på et møde mellem de skandinaviske 
kommunistpartier i Stockholm i efteråret 1958 var blevet fremlagt en plan om at 
oprette celler i virksomheder, statsforvaltningen, borgerlige organisationer og 
inden for den herskende klasse. Cellernes arbejde skulle koordineres centralt, og 
det fremgik af oplysningen, at planen var mest udviklet i Danmark og Norge og 
i mindre grad i Sverige.” Det fremgår ikke af det bevarede materiale, om PET 
fandt konkrete beviser på eksistensen af cellerne i Danmark. Til gengæld viste 
PET's analyse af materialet fra ”Firmaets” aflytning af Alfred Jensen fra 1952 til 
1959, at denne havde haft hyppige besøg af Charlotte Møller. Hun var i 1930'erne 
kommet til Danmark som kommunistisk flygtning fra Tyskland og havde fået 
dansk statsborgerskab gennem et ægteskab med en dansker. Under opholdet i 
Danmark skal hun have arbejdet for Ernst Wollweber. Efter krigen boede hun 
i Østberlin, hvor hun skal have arbejdet for det østtyske kommunistparti. Un- 
der besøgene bad Charlotte Møller Alfred Jensen om at fremskaffe oplysninger 
om forskellige danske forhold og etablere kontakt til danskere, der skulle bruges 


872 JM, P.O.-sag: Notits af AN, 5. august 1954, vedlagt E. Brix til Justitsministeriet, 28. august 1954. 

873 PET, emnesag: Oversættelse af Gestapo-dokument af 10. juli 1942, dateret august 1960; notits, 
9. august 1960; notits, 25. maj 1960. Om Karl Marthens Winther og DKP's første illegale radio- 
gruppe under besættelsen, se også Jørgen Grønvald Laustsen, Medløbere og modløbere, s. 29-34, 
38-64, 69-84, 180-205. 

874 PET, administrativ sag: ”Politiinspektør Arne Nielsens foredrag i 1965 for medlemmerne af kontrol- 
udvalget” 

til ”illegale formål”. Ifølge materialet havde østtyskeren til opgave at etablere en 
modstand mod den vestlige militæralliance, og hun havde bl.a. kontakt til en 
sekretær i Boligministeriet.”? 

I 1967-68 modtog PET en række rapporter fra tjenestens kilde i partihuset 
om, at DKP skulle have infiltreret eller have andre former for forbindelser til 
andre partier på venstrefløjen. Ifølge kilden havde DKP mistet troen på, at man 
nogen sinde igen ville blive repræsenteret i Folketinget, og partiapparatets vig- 
tigste funktion var nu i stedet undergravende virksomhed i andre partier. Kilden 
mente på det bestemteste, at kommunisterne havde infiltreret SF og pegede på 
fire navngivne politikere, der angiveligt holdt Dronningens Tværgade orienteret 
om møderne i SF's ledelse.”” Kilden hævdede også, at DKP efter sprængnin- 
gen af SF fik en meddeler i VS, ligesom kommunisterne skulle have infiltreret 
venstresocialisterne med to trotskister, der blev anvendt til at indsamle stem- 
ningsrapporter.'” Set i lyset af fjendskabet mellem kommunisterne og trotski- 
sterne forekommer det ikke sandsynligt, at DKP ville anvende trotskister til dette 
formål. DKP skulle også have brugt egnede personer fra fredsbevægelsen til at 
foretage en ”ret omfangsrig infiltration” af Det Radikale Venstre.” Endelig med- 
delte kilden, at kommunisterne, trods deres offentlige fordømmelser, i det skjulte 
støttede trotskisternes ulovlige aktioner: ”DKP's ledere lægger ikke skjul på, at 
de er begejstrede for de forskellige trotskistiske arrangementer, som man er pa- 
rate til at støtte i vid udstrækning, dog såfremt der er tilstrækkelig garanti for, 
at DKP ikke kompromitteres derved”? Det skal dog bemærkes, at den pågæl- 
dende kilde under tiden synes at have haft en tendens til at overdrive omfanget 
af kommunisternes ”undergravende” virksomhed. 


Den rutineprægede registrering 


DKP blev i 1960'erne anset for at udgøre en trussel mod Danmarks indre sik- 
kerhed, fordi partiet opfattedes som et instrument for Sovjetunionens uden- 
rigspolitik. PET vurderede, at kommunisterne søgte at undergrave Danmarks 


876 PET, operationssag: Arne Nielsen, rapport, 26. september 1963. 
877 PET, emnesag: Notits, 6. november 1967. 

tilhørsforhold til den vestlige forsvarsalliance, skabe uro på arbejdspladserne og 
i et vist omfang var involveret i illegale aktiviteter. Derimod figurerede frygten 
for egentlige anslag mod statens sikkerhed og sabotageaktioner ikke længere så 
højt i trusselsbilledet som tidligere. Dette nedtonede trusselsbillede, i tillæg til 
den generelle samfundsudvikling og det stigende pres udefra om at begrænse de 
politiske registreringer, synes at have bidraget til, at overvågningen antog ruti- 
neprægede former i 1960'erne. Samtidig rettede PET i stigende grad sin indsats 
mod Det Nye Venstre, der var mere aktive end kommunisterne, og som var driv- 
kraften bag studenteroprøret, Vietnamdemonstrationer og forskellige protestak- 
tioner. 

Den ene af PET's hovedopgaver var som tidligere registreringen af kommu- 
nister, idet man mente, at den sovjetiske efterretningstjeneste først og fremmest 
hvervede på et ideologisk grundlag. I begyndelsen af 1960'erne blev det anset 
som en selvfølge i Justitsministeriet og i PET, at alle, der blev anset for at være 
kommunister, blev registreret.” Ifølge politiinspektør Arne Nielsen skyldtes 
denne brede registrering, at det simpelthen ikke var muligt at skelne mellem 
potentielt loyale og illoyale kommunister: 


”Dermed skal på den anden side ikke være sagt, at alle, der er knyttet til det danske 
kommunistparti, eller enhver med sympati for dette parti, kunne få sig selv til i 
givet fald at glemme deres primære loyalitet over for staten i anliggender, som be- 
rører statens sikkerhed. Men det lader sig simpelthen ikke gøre at skelne sådanne 
personer fra dem, som ved given lejlighed ville være rede til i en anden magts 
tjeneste at bringe statens sikkerhed i fare” 


Således måtte hensynet til statens sikkerhed stå over hensynet til den enkelte 
borgers rettigheder, og alle kommunister burde registreres for, at myndigheder- 
ne kunne holde dem væk fra sensitive stillinger. Dette havde været den officielle 
linje siden formuleringen af Justitsministeriets ”meddelelse” af 4. maj 1948. Ifølge 
en daværende sagsbehandler i PET med kommunisterne som arbejdsområde 
blev ”revl og krat” registreret på dette tidspunkt.” Registreringerne blev foreta- 
get på grundlag af lister over stillere og anmeldere for DKP, Land og Folk-abon- 

nenter og personer, der havde været omtalt i partibladet.'% Enkelte gange fik PET 
i forbindelse med en anden efterforskning adgang til medlemskartoteker, og det 
viste sig generelt, at kommunister, der havde været medlemmer i mere end et år 
og tre måneder, allerede var kendt i PET. I 1964 begyndte PET imidlertid at 
komme under pres fra Wamberg-udvalget for at indskrænke registreringerne. I 
første omgang blev det bestemt, at abonnenter på Land og Folk ikke mere skulle 
registreres, men at stillere fortsat kunne registreres.” Kravene om at makulere 
personoplysninger om kommunister mødte derimod stærk modstand fra PET- 
chefen Arne Nielsen, Justitsministeriets departementschef Boas og Udenrigs- 
ministeriets direktør Paul Fischer, der gentagne gange understregede over for 
Wamberg-udvalget, ”at især registrering af kommunister var meget vigtig” I 
1967 blev det besluttet, at personer, der kun var kendte som anmeldere for DKP, 
skulle udgå af registraturen, dog med den vigtige tilføjelse, at der skulle foretages 
en særskilt vurdering i hvert enkelt tilfælde.” Det skal imidlertid understreges, 
at PET fortsat havde bemyndigelse fra justitsministeren til ”på politisk grund- 
lag” at registrere bl.a. kommunister og ledere og initiativtagere i kommunistiske 
frontorganisationer.” 

PET's anden hovedopgave bestod i at udarbejde halvårs- og kvartalsberetnin- 
ger om DKP og frontorganisationernes aktiviteter. Det er slående, at disse beret- 
ninger hovedsageligt bestod af beskrivelser af kommunisternes politiske og fag- 
lige virke og kun i et meget begrænset omfang indeholdt oplysninger indhentet 
gennem egentligt efterretningsarbejde. Det generelle indtryk er, at arbejdet med 
beretningerne i 1960'erne var blevet så rutinemæssigt, at udarbejdelsen af dem 
næsten var blevet et mål i sig selv i stedet for at være rapporter over resultaterne 
af PET's indsats. Flere tidligere sagsbehandlere i PET har da også bekræftet, at 
arbejdet med kommunisterne i denne periode primært bestod i at følge deres 
aktiviteter gennem pressen, Land og Folk angående de hjemlige kommunister og 
Neue Zurcher Zeitung angående den internationale kommunisme, og at lægge 

avisudklip på de relevante sager.” Dertil kom oversigter fra en udenlandsk tje- 
neste om de internationale frontorganisationer.?” 

Indtrykket af, at PET's overvågning af kommunisterne var mindre intensiv i 
1960'erne, bekræftes af en beskrivelse udarbejdet af en iagttager i 1964.” Iagtta- 
geren, der understregede, at hans viden kun var overfladisk, betegnede arbejdet 
i Afdeling II, der bl.a. havde til opgave at følge DKP og udarbejde beretningerne 
om kommunismens virksomhed, som ”i hvert fald til dels — uproduktivt og nyt- 
teløst?” Iagttageren foreslog derfor, at afdelingens arbejde i højere grad skulle fo- 
kusere på ”baggrundsstof af betydning for efterforskningen”; 

PET havde dog andre kilder at trække på, men på grund af det ufuldstæn- 
digt bevarede materiale har de kun efterladt sig få spor. Observationsholdet, der 
overvågede den sovjetiske ambassade, udfærdigede lister over de besøgende, 
der tilgik Afdeling D (det politiske område).;”+ PET indhentede oplysninger om 
danskere, der rejste til Østeuropa, og de rejsendes pas blev indtil 1964 affoto- 
graferet på Gedser/Warneminde-overfarten. Tjenesten var herved i stand til at 
identificere 106 danske kommunister, der mellem 1957 og 1964 deltog i kurser på 
partiskoler i Sovjetunionen og i Østtyskland.”% PET fotograferede deltagerne i 
Østersøugerne, og de blev efterfølgende søgt i registraturen.””” Som tidligere om- 
talt begyndte PET i slutningen af 1960'erne at sende kilder til Østersøugerne for 
at afdække eventuelle østtyske hvervningsforsøg. PET's daværende operationsle- 
der, Jørn Bro, har oplyst, at PET på et tidspunkt overvejede at hverve en medde- 
ler i DKP's ledelse, men at operationen blev opgivet.” PET havde i slutningen af 
1960'erne et par kilder, der videregav oplysninger om DKP; og tjenesten havde 
i 1967-68 en kilde, der havde sin daglige gang i partihuset i Dronningens 'Tvær- 
gade. 

Det synes at have været en udbredt antagelse blandt kommunisterne, at par- 
tiets telefoner blev aflyttet i 1960'erne. F.eks. skal den fremtrædende DKUFr Bo- 
dil Emanuel have fortalt, at hun ofte hørte mærkelige klik og lyde i sin telefon. 
Emanuel kunne også berette, at engang, da hun skulle tale med Knud Jespersen, 
hørte hun i stedet en politibetjent på Politigården, der talte med en anden per- 
son. Ved en anden lejlighed havde en journalist ringet hjem til Land og Folk fra 
Moskva. Han fik dog ikke fat i partibladet, men i stedet var der en stemme, der 
sagde: ”Politigården — De ønsker?” Da journalisten meddelte, at han ønskede 
at tale med Land og Folk, blev forbindelsen øjeblikkelig afbrudt.” Der findes 
dog intet i det eksisterende materiale, der kan bekræfte formodningen om, at 
danske kommunisters telefoner i større omfang blev aflyttet. PET's oversigter 
over kommunisternes stilling bærer ikke præg af, at der foregik en aflytning af 
partihusets telefoner, og der findes ingen dommerkendelser, der bemyndigede 
en sådan operation. Dette er vigtigt, da der ikke er fundet spor af telefonaflytnin- 
ger uden dommerkendelser. Enkelte kommunister kan dog være blevet aflyttet 
i forbindelse med konkrete efterforskningssager eller i de tilfælde, hvor de talte 
med aflyttede personer. 


Aflytningen af Land og Folks hus 


Jørn Bro, der på daværende tidspunkt var 2. politiassesor i PET, har forklaret, 
at PET i slutningen af 1960'erne ønskede større indsigt i, hvad der rørte sig i 
DKP. Man overvejede, om man kunne købe oplysninger fra et af medlemmerne 
af ledelsen, eller om man kunne installere mikrofoner i partiledelsens lokaler 
i Land og Folks hus på hjørnet af Bredgade og Dronningens Tværgade i Kø- 
benhavn.?” Planen var omgivet af stor sekretesse, og kun de få, der var direkte 
involveret, havde som følge af ”need-to-know”-princippet kendskab til den.” I 
første omgang var det planen at placere en eller flere mikrofoner i den ”store sal” 
i partibygningen, der blev brugt til fester, møder og det månedlige centralko- 
mitémøde.?” PET indsamlede arkitekttegninger over partibygningen og foretog 

registerundersøgelser af naboerne i de tilstødende ejendomme, sandsynligvis for 
at finde en lejlighed, hvorfra man kunne bore ind i lokalet og installere mikro- 
fonen.?% 

Aflytningsudstyret til operationen modtog PET fra en udenlandsk tjeneste, 
som samtidig foreslog danskerne at udvide operationen til at omfatte hele parti- 
bygningen.” PET-personalet foretog yderligere rekognoscering, og i december 
1968 forelå den endelige operationsplan. Det var nu hensigten at aflytte både 
DKP's konferenceværelse, der lå på anden sal i Dronningens Tværgade 3, og som 
blev benyttet til forretningsudvalgets møder, og den ”store sal” på 1. sal i venstre 
sidefløj. Signalerne fra de trådløse mikrofoner i den ”store sal” ville blive op- 
fanget af en modtager i et nærliggende hus. PET beregnede også afstanden fra 
målobjekterne til den sovjetiske ambassade (1.170 m),?” formentlig for at sikre 
sig at russerne ikke kunne opfange de trådløse signaler og dermed opdage aflyt- 
ningen.??% 

I april 1969 meddelte PET den udenlandske tjeneste: ”Der foretages i øjeblik- 
ket her en analysering af de hidtil opnåede resultater, og extrakter af relevant 
materiale vil senere blive tilstillet Dem???” Jørn Bro har oplyst over for Kommis- 
sionen, at der var tale om en test af det tekniske udstyr, men at selve aflytningen 
ikke blev iværksat.” Da det samtidig blev understreget, at der ikke var mulighed 
for at komme ind i lokalerne og afprøve udstyret,?” må det betyde, at man havde 
haft held til at bore sig ind fra en af naboejendommene. 

Aflytningsoperationen blev efter alt at dømme aldrig iværksat. I maj 1969 
enedes man med den udenlandske tjenestes teknikere om at udarbejde mere 
nøjagtige planer for aflytningen af den ”store sal”;”” men i slutningen af juli 1969 
blev de sidste dokumenter i sagen arkiveret.?” Der er ikke fundet konkrete spor 
af en eventuel aflytningsoperation i arkivmaterialet vedrørende DKP, og flere 
tidligere medarbejdere, der havde DKP som arbejdsområde, har over for Kom- 

missionen afvist, at PET skulle have aflyttet DKP.”> Sandsynligvis blev det på et 
tidspunkt mellem maj og juli 1969 besluttet at indstille operationen. Den davæ- 
rende operationsleder Jørn Bro, der havde en central placering i udarbejdelsen 
af operationen, har over for Kommissionen oplyst, at operationen aldrig blev 
iværksat af politiske grunde, af kapacitetsmæssige grunde og fordi den var for 
risikabel.” Der var på daværende tidspunkt stor fokus på efterretningstjenester- 
nes aktiviteter, og det var året efter, at regeringen havde lovet at begrænse den 
politiske registrering af danske statsborgere. Senere på året vakte det stor opsigt, 
da det blev afsløret, at FE havde en aflytningscentral i Kejsergade, og VS foreslog 
at rejse rigsretssag mod justitsministeren, som blev beskyldt for at have fortsat 
den politiske overvågning. Det er højest sandsynligt, at ledelsen i PET, eventuelt 
i samråd med Justitsministeriets departementschef, resolverede, at det mulige 
udbytte af en eventuel aflytningsoperation ikke stod i forhold til den kritik, som 
regeringen og PET ville blive udsat for, hvis det blev afsløret, at man havde for- 
søgt at aflytte et lovligt dansk parti." 

PET's daværende tekniske ekspert, Ib Steinberg Norgaard, har givet en anden 
version af begivenhedsforløbet. Norgaard har både over for Kommissionen og 
i sin posthumt udgivne erindringsbog beskrevet, hvordan han borede sig ind 
gennem væggen til partibygningen fra en nabolejlighed. Efter beskrivelsen at 
dømme var der tale om den ”store sal, og det lykkedes Norgaard at installere af- 
lytningsudstyret.”> Men ifølge Norgaards offentliggjorte version blev aflytningen 
aldrig startet: 


”Der var nemlig sket det i mellemtiden, at der havde været folketingsvalg, og ved 
dette valg blev Danmarks Kommunistiske Parti valgt ind i Folketinget med ikke så 
få mandater. Derfor gik jeg til vor chef, som havde beordret aflytningen etableret, 
og fortalte, at alt nu var klar til aflytningen — der skulle nu bare skrues to lednings- 
ender ind i to klemskruer. Det nægtede både min makker og jeg at gøre, så hvis 
man fortsat ønskede aflytningen startet, kunne man blot sende selv en ukyndig ud 
med en lille skruetrækker. 

914 Jørn Bro mener, at departementschef Niels Madsen ”helt sikkert” blev informeret om operationen: 
”Arne Nielsen kan have erfaret bekymring i ministeriet, og det kan have givet udslag i retningslin- 
jerne? RB: Jørn Bro, 1. november 2005. 

915 RB: Ib Steinberg Norgaard, 21. februar 2001, s. 6; Ib Norgaard, Spionjæger i Danmark, s. 141-145. 

Jeg er næsten sikker på, at aflytningen aldrig kom i gang, og jeg har heller ikke 
nogen erindring om, at den blev fjernet heller, men det blev den sikkert. Vi havde 
ikke for meget materiel dengang heller,” 


Hvis man følger Norgaards udlægning, må der være tale om en anden aflytning 
end den beskrevne operation, for DKP forlod Folketinget i 1960 og kom først ind 
igen ved valget i december 1973, hvor det vandt seks mandater. Jørn Bro har over 
for Kommissionen påpeget, at Norgaard er meget upræcis i sine tidsangivelser 
i sin bog, og han har oplyst, at han er sikker på, at der kun blev gjort ét forsøg 
på at etablere en aflytning i 1969, da Arne Nielsen var chef.” Det er selvfølge- 
lig muligt, at Norgaard husker forkert, og at installeringen af aflytningsudstyret 
var en del af afprøvningen af operationen i 1969. Under alle omstændigheder 
er der ikke fundet andre oplysninger, der kan støtte Norgaards historie om en 
afbrudt operation mod DKP i 1973. Det er derfor vurderingen, at PET i 1968-69 
forberedte en aflytning af Land og Folks hus, men at operationen aldrig blev 
iværksat.” 


DKP's forbindelse til de sovjetiske efterretningstjenester i 1960'erne 


PET holdt fortsat øje med østblokkens efterretningsofficerer og deres danske 
kontakter. Det var tjenestens indtryk, at den østlige efterretningsaktivitet i Dan- 
mark ikke ændrede sig betydeligt i løbet af 1960'erne; således steg antallet af 
identificerede eller mistænkte sovjetiske efterretningsofficerer ved ambassaden i 
København kun svagt i løbet af årtiet: 


916 Ib Norgaard, Spionjæger i Danmark, s. 144-145. 

917 RB: Jørn Bro, 1. november 2005. 

918 Om regelgrundlaget for rumaflytning før 1972 henvises til Kommissionens beretning, bind 4, om 
PET's virkemidler. 

KGB- og GRU-residenturet i København, 1961-67?” 


Ambassadepersonel Heraf efterretningsofficerer 
1961 37 13 
1967 45 16 


Det næststørste residentur var det polske, hvor syv ud af 15 ambassadefunk- 
tionærer tilhørte enten den civile (MSW) eller militære (ZII) efterretningstje- 
neste.” PET konstaterede også, at de sovjetiske officerer var tilbageholdende 
med at rekruttere danske agenter, og at de i stedet nøjedes med at dyrke sociale 
kontakter.” I 1966 blev den sovjetiske indsats åbenbart reorganiseret, hvilket 
havde den konsekvens, at alle mindre operationer blev indstillet.?> 

Flere tidligere PET-medarbejdere, der enten gjorde tjeneste som sagsbehand- 
lere i kontraspionageafdelingen eller på observationsholdene i 1960'erne, har 
over for Kommissionen beskrevet PET's overvågning af den østlige spionageak- 
tivitet som ret begrænset: For eksempel fandtes der kun to til fire sagsbehand- 
lere på de såkaldte ”russer-hold”, ”DDR-hold” og ”polak-hold”> At dømme ud 
fra det bevarede materiale var PET's indsats heller ikke effektiv. Således klagede 
observationsafdelingen over det dårlige samarbejde med sagsbehandlerne, som 
havde den konsekvens, at de informationer, medarbejderne i observationsafde- 
lingen modtog, ofte var forældede, og at man ikke fik feed-back på sin indsats.” 
En tidligere sagsbehandler på ”russer-holdet” har fortalt, at han fik at vide af sin 


919 PET, administrativ sag: ”Foredrag for Udenrigsministeriets personale vedrørende fremmed efter- 
retningsvæsen (dets organisation, dets arbejdsmetoder og dets mål) (febr. 1961)”; ”Politiinspektør 
Arne Nielsens fortrolige foredrag, skrevet i foråret 1968 for politikredsene, formentlig benyttet ved 
et særkursus på politiskolen”. 

920 Ibid. I dette og følgende afsnit besvares delvis folketingsspørgsmål nr. 288 (”Hvilke forbrydelser — 
mod staten eller enkeltpersoner — er i de sidste 30 år blevet opklaret eller afværget på grund af PET's 
virksomhed?”). 

921 JM, ujournaliseret: NATO Special Committee. Standing Requirements List. Note by the Danish 
Delegation, 17" May 1962. 

922 Ibid.: NATO Special Committee. Standing Requirements List. Note by the Danish Delegation, 30? 
September 1966. 

923 RB: 21. februar 2001; 21. marts 2001. 

924 PET, administrativ sag: Årsberetning 1970. Afdeling E. 

overordnede, ”at de ikke var egnet til at fange spioner, men alene kunne bruges 
til at regulere trafik på Skt. Hans 'Torv”%> Sagsbehandlerne fik dog også ros, og 
det var den pågældendes indtryk, at de med tiden blev bedre til at følge russernes 
aktiviteter.” 

Den noget tilbageholdende sovjetiske aktivitet og PET's begrænsede over- 
vågning betød tilsammen, at der kun er fundet få og spredte eksempler i det 
bevarede arkivmateriale på kontakter mellem DKP og KGB/GRU. En kriminal- 
assistent, der var tilknyttet Københavns Politis observationstjeneste i begyndel- 
sen af 1960'erne, erindrer således, at man konstaterede, at sovjetiske diplomater 
havde kontakter til ledende DKP'ere, men at man i øvrigt antog, at russernes 
vigtigste forbindelser ikke var kommunister.?” PET's viden om kommunistiske 
og/eller ideologisk motiverede spioner i 1960'erne stammer derfor fra senere 
KGB-afhoppere. 

I 1969 modtog PET oplysninger via en udenlandsk tjeneste fra en person, 
der siden 1947 havde arbejdet for KGB, og som kort for inden var hoppet af 
til Vesten. Den pågældende berettede, at han i begyndelsen af 1960'erne havde 
fået til opgave at sætte sig i forbindelse med den danske forfatter Rudolf Broby 
Johansen for at fastslå, om han var egnet som agent.” Broby Johansen var en 
kendt og populær formidler af kunst, som siden 1920'erne havde været aktiv i en 
række socialistiske kultursammenslutninger. Han havde i 1920 medvirket ved 
oprettelsen af Kommunistisk Studenterfraktion, og året efter deltog han i DKP's 
partikongres. Som et resultat af modsætningerne mellem arbejderne og de in- 
tellektuelle i partiet blev han imidlertid ekskluderet i 1924, men han bevarede 
resten af livet en stærk venstreorienteret overbevisning. Efter en flirt med mao- 
ismen under kulturrevolutionen vendte han tilbage til DKP og meldte sig ind i 
partiet igen i 1983, 83 år gammel.” 

Ifølge KGB-afhopperen fik han gennem Broby Johansens datter, Aud Broby- 
Ilg, der studerede ved universitet i Greifswald i DDR, kontakt med danskeren, 


925 RB: 21. marts 2001. 

926 Ibid. 

927 RB: 21. maj 2001. En tidligere medarbejder på ”russer-holdet” har givet en lignende beskrivelse: 
”Der skete også overvågning af folketingsmedlemmers kontakter til østambassaderne. De mest 
interessante i denne forbindelse var ikke kommunisterne”. RB: 21. marts 2001. 

928 PET, personsag : ”Afhoppers tidligere kontakt med familien Broby-Johanser%, 6. oktober 1969. Af- 
hopperens identitet fremgår af vedlagte notits, ”Vedr.: En afhoppet KGB-agents oplysninger om 
[ - 7% 17. marts 1970. 

929 Morten Thing, Portrætter af 10 kommunister, s. 151-171. 

der på det tidspunkt besøgte DDR. Den pågældende, der optrådte under dække, 
fandt, at Broby Johansen var en ”overbevist kommunist med aggressive tenden- 
cer”, og han skrev en meget positiv rapport til sine arbejdsgivere, hvori han fore- 
slog, at man fortsatte med at kultivere danskeren med henblik på at hverve ham. 
Selvom KGB-afhopperen mente, at rapporten gjorde indtryk på KGB, havde han 
ikke mere med sagen at gøre, og han kunne derfor ikke med sikkerhed sige, om 
hvervningen var blevet gennemført.” 

Er det sandsynligt, at KGB overvejede at hverve Rudolf Broby Johansen som 
agent? PET's analyse af oplysningerne viste, at de ikke umiddelbart kunne afvises 
som opspind. KGB-afhopperen havde givet oplysninger om vesttyske, engelske 
og belgiske statsborgere, som havde ført til retsforfølgelse, hvilket tydede på, at 
hans oplysninger var troværdige. Broby Johansen havde gennemført flere rejser 
til DDR i begyndelsen af 1960'erne, hvorfor KGB-afhopperen kunne have mødt 
ham der. KGB kunne have fundet Broby Johansen velegnet som talentspejder 
på grund af hans brede kontaktflade i befolkningen, hans erklærede venstre- 
orienterede indstilling og hans families mange østkontakter (hans kone var af 
lettisk oprindelse, den ene datter var bosiddende i DDR og gift med en østtysker, 
mens en anden datter havde studeret i Peking og opretholdt kontakt til den ki- 
nesiske ambassade). På den anden side fandt PET ikke nogen konkrete beviser 
for, at den danske forfatter skulle være blevet hvervet af KGB, og hans families 
kontakt til den sovjetiske ambassade forekom ikke usædvanlig. Det var derfor 
PET's konklusion, som forekommer velbegrundet, at KGB interesserede sig for 
Broby Johansen, og at man overvejede at forsøge at hverve ham, men at der ikke 
var noget, der tydede på, at hvervningen var blevet gennemført.” Det skal også 
understreges, at Broby Johansens datter, Aud Broby-Ilg, senere er blevet renset 
for alle anklager om samarbejde med Stasi.» 

En anden kilde i KGB var Oleg Gordijevskij, der i 1978 fortalte, at KGB om- 
kring 1960 havde rekrutteret en agent med kodenavnet Brigadir. Gordijevskij, 
der ikke selv havde mødt den pågældende, vidste kun, at hans virkelige navn 


930 PET, personsag : ”Vedr. Afhoppers tidligere kontakt med familien Broby-Johanser”, 6. oktober 
1969. 

931 Ibid.: ”Vedr.: En afhoppet KGB-agents oplysninger om, at han i begyndelsen af 1960'erne havde fået 
til opgave at undersøge, hvorvidt forfatteren Broby-Johansen ville være egne målobjekt for hverv- 
ning”, 17. marts 1970. Det er ikke muligt at forfølge sagen yderligere i PET's arkiv: Broby Johansens 
personsag blev på et tidspunkt overført til Eino Broby Johansens sag , som blev makuleret i 1992. 

932 Mette Herborg og Per Michaelsen, Ugræs. Danske Stasi-kontakter (Holkenfeldt 3, 1999), s. 36; Jør- 
gen V. Larsen, ”Sidste time i dansk, Politiken, 5. juni 2003. 

var Jensen, at han sandsynligvis var fagforeningsmand, og at han i mange år 
havde været medlem af DKP. Han havde imidlertid forladt partiet i slutningen af 
1950'erne, hvilket gjorde det muligt for KGB at hverve ham, og han blev brugt til 
KGB's påvirkningsoperationer (”active measures”) mod NATO, Vesttyskland og 
det danske forsvar. Ifølge Gordijevskij døde Brigadir i 1969 eller 1970. Kort for- 
inden blev en nær slægtning hvervet, og han blev brugt som ”levende postkasse”, 
dvs. modtager af post fra illegale agenter. Den pågældendes kone, der delte den- 
nes venstreorienterede synspunkter, blev også rekrutteret. Samarbejdet ophørte 
dog allerede i 1973. 

På baggrund af disse oplysninger lykkedes det PET at identificere Brigadir 
som Svend Aage Eggert Jensen, tidligere medlem af DKP og indtil sin død i 1970 
formand for Jord- og Betonarbejdernes Fagforening. Han var aktiv i Tværpoli- 
tisk Kontaktgruppe, som agiterede imod Danmarks medlemskab af NATO og 
EF. I 1969 var han medudgiver af pjecen Oberstkup i Danmark, der angiveligt 
byggede på stjålne NATO-dokumenter, men som ifølge PET var resultatet af en 
KGB ”active measures” -operation. 

Det vides ikke, om PET mistænkte Svend Aage Eggert Jensen for at være 
sovjetisk påvirkningsagent, før de modtog Gordijevskijs oplysninger i 1978. 
Tjenesten modtog nogle spredte oplysninger i samtiden, som med den viden, 
man har i dag, kan ses som tegn på Jensens aktivitet. I 1956 blev Jensen i en 
indberetning om generalforsamlingen i Jord- og Betonarbejdernes Fagforening 
beskrevet som en tidligere kommunist, der imidlertid var på linje med kom- 
munisterne i politiske og faglige spørgsmål. I 1968 blev det slået fast, at der nu 
ikke mere var tvivl om hans kommunistiske sympatier, idet han havde opfordret 
til at stemme på DKP ved folketingsvalget.” PET var således klar over Jensens 
politiske ståsted trods hans partiløse status. Samme år konstaterede PET, at han 
havde været i telefonisk kontakt med den sovjetiske ambassadefunktionær Va- 


933 PET, operationssag : Kort på Brigadir. PET, operationssag: Notitser, 20. marts 1985 og 6. januar 1987. 
Sagen er også omtalt i Jakob Andersen med Oleg Gordievsky, De røde spioner. KGBS operationer i 
Danmark -— fra Stalin til Jeltsin, fra Stauning til Nyrup (Høst & Søn, 2002), s. 144-152. Se også Kom- 
missionens beretning, bind 13, om KGB's agent- og kontaktnet i Danmark under den kolde krig. 

934 Svend Aage Eggert Jensens personsag blev makuleret fem år efter hans død. Det kan derfor ikke 
afvises, at PET i samtiden kan have haft mistanke til ham. 

935. PET, emnesag: Notits, 14. august 1956. 

936 Ibid.: ”Vedr. Jord & Betonarbejdernes fagforening i Kbhvn”, 6. maj 1968. 

lentin Lomakin.”%7 Lomakin var agent for KGB" og var registreret i PET. Selvom 
selve kontakten var uskyldig, kan det altså konstateres, at PET også lå inde med 
oplysninger om en forbindelse mellem Jensen og KGB. Det var imidlertid først 
i 1978, at disse spredte oplysninger kunne sættes sammen og danne et billede 
af Svend Aage Eggert Jensens ideologisk motiverede arbejde for den sovjetiske 
efterretningstjeneste. 


Spionen, der slap fri 


Den alvorligste ideologisk-motiverede spionageaktivitet foretaget på dansk jord 
i 1960'erne var efter alt at dømme den såkaldte Kholm-gruppe. PET modtog de 
første oplysninger om gruppens eksistens i 1977, men det var først i begyndelsen 
af 1990'erne, at tjenesten var i stand til at identificere dens medlemmer.» Ifølge 
oplysningerne blev en amerikansk statsborger og dennes danskfødte kone re- 
krutteret af KGB, mens de opholdt sig i Danmark fra 1963 til 1978.” Han var 
biokemiker ved et dansk forskningslaboratorium, og ifølge hans daværende ar- 
bejdsgiver lagde han hverken skjul på sine kommunistiske sympatier, eller at 
han havde været på studieophold i Moskva.” Amerikaneren, der fik kodenavnet 
Kholm, blev kørt af KGB-residenturets linje X (teknik og videnskab), og det var 
meningen, at han skulle hverve en gruppe kilder i Danmark, der skulle plantes i 
USA som illegale agenter. Amerikaneren hvervede flere kilder i Danmark,”” og 
Kholm-gruppen, der var aktiv i USA og Danmark frem til 1987, bestod af seks 
danskere foruden amerikaneren.” 

Det lykkedes for PET at identificere flere af de danske agenter i Kholm-grup- 
pen. I hvert fald én af dem var ideologisk motiveret, og han var formentlig en 
af de mest værdifulde KGB-agenter i Danmark under den kolde krig. Den på- 
gældende med kodenavnet Dat blev formentlig hvervet i 1961, og han afholdt de 
følgende 22 år mindst 150 konspirative møder med sine føringsofficerer fra linje 
X. Han var selv klar over, at det nok var KGB, han mødtes med, og han udle- 


937 Ibid.: Journalstrimmel dateret 30. august 1968. 

938 PET, operationssag: Kort på Lomakin, Valentin. 

939 PET, operationssag: Kommunikation, 2. juni 1993, med bilag. 
940 PET, operationssag: Dataudskrift vedrørende [ - ]. 

941 Ibid.: Notits, 11. august 1997. 

942 Ibid.: Dataudskrift. 

943 Ibid.: Notits, 21. marts 1997. 

verede uklassificerede videnskabelige rapporter og forskningsmateriale fra bl.a. 
Danmarks Tekniske Bibliotek, Forskningscenter Risø og Forsvarets Forsknings- 
tjeneste. Det udleverede materiale bestod af rapporter fra Advisory Group for 
Aerospace Research and Development, European Space Agency, National Tech- 
nical Information Service (NTIS), Defence Technical Information Center og Or- 
ganization for Economic Co-operation and Development (OECD). Dertil kom 
forskelligt mikrofilmmateriale og satellitbilleder. Der var således primært tale 
om rapporter, som danske forskningsinstitutioner havde bestilt hjem fra USA og 
Storbritannien. Dat var værdifuld for KGB, idet USA havde lukket for russernes 
adgang til NTIS-materiale. Den danske agent modtog afgiftsfri spiritus, cigaret- 
ter, smågaver og omkring 500-1.000 kr. pr. møde (i alt 75.000-150.000 kr.). Dats 
hustru blev også hvervet, og hun fungerede under kodenavnet Zoya som kurer 
mellem manden og føringsofficererne. Hun, der arbejdede for KGB dels af ideo- 
logiske årsager, dels efter pres fra manden, holdt 50-80 konspirative møder med 
KGB i det storkøbenhavnske område.” Dat og Zoya blev afhørt af PET i 1994, 
hvor de indrømmede deres samarbejde med KGB, men det blev efterfølgende 
besluttet af de danske myndigheder ikke at retsforfølge de pågældende. Kom- 
missionen har derfor valgt ikke at afsløre deres identitet i denne beretning. 

PET kom allerede på sporet af Dat kort efter dennes hvervning. I december 
1965, altså fire år efter at KGB havde hvervet Dat, blev PET orienteret af Atom- 
energikommissionen om, at man undrede sig over, at den pågældende havde 
lånt en række rapporter fra Risøs bibliotek. Rapporterne, der ikke var klassifi- 
ceret, men forsynet med en særlig påtegning, omhandlede det såkaldte Dragon- 
projekt, der drejede sig om en fælleseuropæisk reaktor i England. Dat havde 
også lånt et antal amerikanske rapporter om yderst specielle emner.” Oplys- 
ningerne førte til, at PET undersøgte den pågældendes forhold, og at han blev 
registreret med en personsag.?” Efterforskningen viste også, at den pågældende 
siden 1963 havde lånt 121 Dragon-rapporter, at den sovjetiske videnskabsattaché 
Kondratenko sammen med to russiske og en kinesisk fysiker også havde udvist 
interesse for rapporterne, og at den pågældende også interesserede sig for ma- 


944 Ibid.: ”Vedr.: Afhøring af KGB-agenter i Danmark [ - ]”, januar 1995; dataudskrift. 

945 Ibid.: Notits, 21. marts 1997. De amerikanske myndigheder opgav også at retsforfølge den ameri- 
kanske statsborger Kholm. De andre identificerede, men ikke retsforfulgte danske agenter i Kholm- 
gruppen var Din, Rus og Maya. 

946 PET, personsag: H. Toft-Nielsen, Notits, 6. december 1965. 

947 Ibid.: Notits, 31. januar 1966. 

teriale om det såkaldte UHTREX-projekt, der foregik på atomforsøgsstationen 
Los Alamos i New Mexico (hvor atombomben var blevet udviklet). De ind- 
hentede oplysninger fra overvågningen af ambassadeaktiviteter godtgjorde, at 
den pågældende opretholdt kontakter med østlige ambassader, og ifølge en kilde 
havde han givet udtryk for prokinesiske synspunkter.” Andre kilder mente dog, 
at selvom den pågældende tidligere havde været venstreorienteret, var han nu 
at finde på Socialdemokratiets venstrefløj.” En udenlandsk tjeneste videregav 
oplysninger, der tydede på, at den pågældende kunne være af interesse for den 
sovjetiske efterretningstjeneste, og at han havde udleveret Dragon-rapporterne 
til ambassadefunktionæren Kondratenko.% 

Selvom flere vidner fandt den pågældendes interesse for Dragon-materialet 
påfaldende, og selvom undersøgelsen afslørede hans østkontakter, vurdere- 
de PET, at oplysningerne byggede på misforståelser og savnede det fornødne 
grundlag: ”Ved de herfra foretagne undersøgelser er intet fremkommet til be- 
styrkelse af denne mistanke, og det er under efterforskningen klarlagt, at de her- 
til indgåede meddelelser i sagen har været behæftet med visse misforståelser”%: 
PET's chef, Arne Nielsen, besluttede derfor i marts 1967, at man ikke skulle fore- 
tage sig yderligere i sagen.” Det forekommer umiddelbart ejendommeligt, at 
PET lagde større vægt på usikkerheden i de indhentede oplysninger end på ker- 
nen i sagen: At den pågældende havde udvist en påfaldende interesse for rappor- 
ter om Dragon- og UHTREX-projekterne (der alle drejede sig om atomreaktorer 
og -forsøg), at han havde givet udtryk for prokommunistiske synspunkter, og at 
han havde kontakt til østlige diplomater. PET's procedure fungerede, idet man 
fandt tegn på en mistænkelig aktivitet ved hjælp af tjenestens kilder, samarbejds- 
partnere og aflytninger. Men PET var ikke i stand til at følge op på oplysningerne, 
hvilket gav den pågældende mulighed for at fortsætte sit arbejde for KGB i 16 år. 


948 Ibid.: ”Vedr.: Udlån af Dragon-projektets dokumenter fra biblioteket på forsøgsstation Risø” 21. juli 
1966; Notits, 13. juni 1966. 

949 Ibid.: Notitser, 11. juli og 10. oktober 1966. 

950 Ibid.: ”Vedr.: Udlån af Dragon-projektets dokumenter fra biblioteket på Risø ...”, 1. november 1966; 
samme, 15. november 1966. 

951 Ibid.: Notits, 2. juni 1966; notits, udateret. 

952 Ibid.: Notits, 10. oktober 1966. 

953 Ibid.: ”Vedr.: undersøgelse i forbindelse med udlån af DRAGON-projektets dokumenter fra biblio- 
teket på Risø”, 17. april 1967. 

954 Ibid. 

Kort efter Arne Nielsens beslutning om at henlægge sagen modtog PET yder- 
ligere oplysninger i sagen. En direktør for et elektronikfirma meddelte, at han 
var blevet kontaktet af den pågældende, der havde opfordret ham til at tage kon- 
takt med en navngiven sovjetisk diplomat, idet hans firma beskæftigede sig med 
varer, der havde russernes interesse. Virksomheden fremstillede elektroniske 
komponenter, som for hovedpartens vedkommende var omfattet af forbuddet 
mod eksport til østlandene.”> Dette kunne tyde på, at den pågældende havde til 
opgave at finde danske firmaer, der var villige til at bryde embargoen. Ifølge en 
anden indberetning var der en udbredt mistanke blandt de ansatte på biblioteket 
på Risø om, at den pågældende videregav oplysninger til østfolk, selvom man 
ikke kunne bevise noget konkret.' 

I 1979 fik PET en ny mulighed for at komme på sporet af den pågældende 
agent. Via Oleg Gordijevskij blev tjenesten bekendt med, at linje X-officeren Ivan 
A. Belov kørte tre agenter i Danmark. KGB-residenturets linje X havde til opgave 
at indsamle oplysninger om videnskab og teknik. To af agenterne havde dæknav- 
nene Dat og Zoya, de var muligvis et ægtepar, og de var erfarne agenter.” PET 
kortlagde Belov og andre KGB-officerers modus operandi for derved at kunne 
identificere deres danske kontakter, men den pågældende agents navn optræder 
ikke i det indsamlede materiale. Der er intet, der tyder på, at PET's sagsbehand- 
lere i 1979 havde kendskab til undersøgelsen i 1965-67 af den pågældende agent, 
og han var derfor ikke blandt Belovs mistænkte danske kontakter. 

Det var som følge af oplysninger fra udlandet, at PET med sikkerhed kunne 
identificere den pågældende og dennes hustru som agentparret Dat og Zoya. 
Under afhøringen fortalte Dat, at han allerede under besættelsen havde haft tæt 
kontakt med de kommunistiske medlemmer af Frihedsrådet, og at han havde 
følt en taknemmelighedsgæld over for Sovjetunionen, der havde reddet verden 
fra nazismen. Senere følte han, at det var en personlig mission for ham at sørge 
for, at verdens viden blev fællesejendom. Han mødte i 1961 den sovjetiske viden- 
skabsattaché Nikolaj T. Golub, der var identificeret af PET som linje X-officer, 
ved en middag, og blev efterfølgende rekrutteret. Frem til 1983 blev han bl.a. ført 
af videnskabsattachéerne Jurij Kondratenko, Valentin Trofimov og Ivan Belov, 
der alle var linje X-officerer. Det var PET's indtryk, at Dat var klar over, at han 


955 Ibid.: Notits, 26. juli 1967. 

956 Ibid.: Notits, 13. november 1967. 

957 PET, operationssag: ”Vedr.: Den sovjetiske ambassades afdeling for Teknik og Videnskab — X-lini- 
en”, udateret. 

i virkeligheden arbejdede for KGB. Omkring 1966-67 blev den pågældende ad- 
varet af en af sine bekendte, som PET havde afhørt under efterforskningen af 
Dragon-sagen, om, at han blev overvåget af PET. Derefter blev sikkerheden om- 
kring møderne med KGB-officererne strammet op, han fik forbud mod at ringe 
til ambassaden, og møderne blev afholdt under konspirative former og aftalt fra 
gang til gang. Samtidig blev Dats hustru, Zoya, introduceret som kurer mellem 
parterne. I sommeren 1967 arrangerede KGB som tak en rejse for ægteparret til 
Sovjetunionen.%' 

Hvor stor skade forøvede Dat? Indledningsvis er det vigtigt at slå fast, at 
den pågældende fungerede som agent for en fremmed efterretningstjeneste: 
Han var ideologisk motiveret, han var efter al sandsynlighed klar over, at han 
arbejdede for KGB, han handlede efter ordrer, han mødtes under konspirative 
former, han modtog betaling for sine tjenester, og han informerede aldrig de 
danske myndigheder om sine aktiviteter. Hvad angår hans værdi for KGB, skal 
det imidlertid understreges, at Dat ikke havde adgang til klassificeret materiale, 
og at alle de oplysninger, han videregav, i princippet var offentligt tilgængelige 
og kunne fremskaffes ad andre kanaler. Da KGB afbrød kontakten i 1983, skete 
det da også med den begrundelse, at Centeret i Moskva var utilfreds med, hvad 
agenten fremskaffede.? På den anden side må KGB have ment, at det var besvæ- 
ret værd at føre ham som agent i 22 år. Det kan delvis forklares med, at det gav 
residenturet en mulighed for at bevise sit værd over for Centeret i Moskva. Hans 
værdi for den sovjetiske tjeneste lå nok primært i, at man kunne bruge Dat til 
at fremskaffe videnskabelige amerikanske rapporter, uden at det fremgik, at de 
gik videre til ambassaden. Den pågældende agent gjorde sig således skyldig i at 
bistå en fremmed efterretningstjeneste i at udføre sit arbejde på dansk område. 
Alligevel konkluderede PET, at ægteparret ikke havde ønsket eller været i stand 
tili nogen væsentlig grad at skade danske interesser, og det blev besluttet ikke at 
rejse tiltale for overtrædelse af straffelovens $$ 107 og 108.?% 


958 PET, personsag: Afhøringsrapport, 15. november 1994. 

959 Ibid. 

960 Justitsministeriets departementschef og det pågældende ægtepar blev underrettet om, at sagen blev 
henlagt endeligt i 1996. Den pågældende er senere død. Ibid.: Afhøringsrapport, 15. november 1994; 
Notat til registraturen vedrørende overførelse af B-sag, 30. juli 1996; notits, 14. marts 2000. 

De danske kommunister og Warszawa-pagtens krigsplaner 


Der findes ubekræftede tegn på, at Warszawa-pagten havde tiltænkt danske 
kommunister og sympatisører visse opgaver i forbindelse med udbruddet af en 
krig mellem de to blokke. I slutningen af 1960'erne modtog PET oplysninger fra 
en kilde. Ifølge denne frygtede polakkerne ligesom deres østtyske kollegaer, at 
Forbundsrepublikken havde aggressive planer over for Østeuropa; i 1967 hed det 
således i et direktiv udsendt af ZII: 


”Et studie af den nuværende politiske situation og den tyske Forbundsrepubliks 
intensive krigsforberedelser har vist, at de militære revanchistiske kredse i Vest- 
Tyskland fører en farlig politik, som er en trusel mod freden og især mod landene 
i den socialistiske lejr. Forbundsrepublikken er det eneste land på det europæiske 
kontinent, som kræver ændring af de bestående grænser, og som for enhver pris 
ønsker at få adgang til kernevåben)?” 


På grundlag af det polske materiale konstaterede PET, at Danmark indtog en 
stadig mere fremtrædende plads i Warszawa-pagtens krigsplanlægning, og at 
det var hensigten, at sovjetiske og polske styrker skulle afskære Danmark fra 
Vesttyskland ved hjælp af flåde- og luftlandsætningsoperationer. De to lan- 
des militære efterretningstjenester (GRU og ZII) havde derfor fået til opgave 
at foretage en fuldstændig kortlægning af det danske forsvar og undersøge eg- 
nede nedkastnings- og invasionssteder. Disse opgaver var hovedsageligt blevet 
løst gennem indsamling af åbne kilder (aviser, bøger, finanslovsforslag, kort mv.) 
og ved observation af militære øvelser og installationer. De sovjetiske og polske 
efterretningsofficerer forsøgte dog også at hverve danskere, der var placeret i 
forsvarsstaben og i virksomheder, der havde en militær produktion. Desuden 
havde de østlige planlæggere tiltænkt hvervede danskere to roller i forbindelse 
med en krig: Tidligere danske modstandsfolk i det sydøstlige Sjælland og syd- 
østlige Jylland skulle give husly til nedkastede sabotagegrupper, og danske med- 
arbejdere ved den polske radio, som var blevet rekrutteret fra DKP, skulle sende 
propagandaudsendelser til Danmark i et forsøg på at undergrave den danske 
modstandsvilje.?” 


961 PET, operationssag: ”Særlige opgaver vedrørende Vest-Tyskland”,udateret. 

962 Ibid.: Notits med overskriften ”A. Spionage”, 23. januar 1969. Det er i denne sammenhæng interes- 
sant, at en kilde nogle år senere oplyste, at sovjetiske militærattacheer udviste interesse for tidligere 
modstandsfolk, der blev inviteret til receptioner i ambassaden. Kilden var af den opfattelse, at år- 


PET's overvågning af Danmarks Kommunistiske Parti 1945-1989 


261 


262 


DKP's KRISEÅR 1960-1968 


Spørgsmålet er, hvor langt man kom med disse planer, og om nogle af de 
danske kommunister accepterede at løse disse opgaver. ZII vurderede selv vær- 
dien af den militære efterretningstjenestes arbejde i Danmark som ”god” trods 
visse analytiske mangler i de indsendte rapporter.” Imidlertid hævdede kilden, 
at de polske militære efterretningsofficerer havde meget svært ved at operere i de 
vestlige lande, og at ZII-residenturerne i København, Stockholm og Helsingfors 
de seneste 10 år ikke havde været i stand til at hverve én eneste agent.?% I en over- 
sigt over ZII-officerernes aktiviteter i 1968-69, hedder det, at polakkerne, bortset 
fra observation og indsamling af materiale til dækidentiteter til sabotagegrup- 
pernes medlemmer, ikke var kommet længere med opgaven i april 1968, og at 
ZII-officererne altså endnu ikke havde fundet egnede emner eller havde hvervet 
danskere til at skjule de nedkastede sabotører.?% 

Det kan ikke afvises, at kilden bevidst gav et fejlagtigt billede af den polske 
indsats i Danmark, for eksempel for at dække over, at ZII faktisk havde succes 
med at hverve centralt placerede danskere. På den anden side er der i det ZII- 
materiale, som PET modtog, adskillige eksempler på, at ZII-officererne rappor- 
terede, at de havde svære arbejdsbetingelser. Selvom dette kunne være et forsøg 
på at dække over deres egen mangel på evner, er det interessant, at de flere gange 
rapporterede, at PET's overvågning umuliggjorde en effektiv efterretningsvirk- 
somhed. Således hedder det i en notits fra oktober 1969: 


”En vurdering af den herværende kontra-efterretningstjenestes [PET's] virksom- 
hed har vist, at den i den sidste tid har været mere virksom overfor vore medarbej- 
dere end tidligere, idet den har været foretaget på en så åbenlys og demonstrativ 
måde, at den har fået én til at tro, at den har til formål at udøve et psykologisk pres 


sagen til interessen var, at de tidligere modstandsfolk ikke ville blive indkaldt til forsvaret i tilfælde 
af en krig, hvorfor de kunne bruges til at indsamle oplysninger til GRU. PET, operationssag: ”Vedr.: 
Generelle ting om GRU, fremkommet ved møde med [ - ]”, 17. juli 1981. 

963 PET, operationssag: ”Vurdering af det af militærattaché-kontoret i København udførte efterret- 
ningsarbejde i 1968”, udateret. Ifølge notitsen udarbejdede kontoret i 1968 ca. 55 indberetninger, 
hvoraf ni blev vurderet som værdifulde, 25 af middelværdi og fem af liden værdi. 60 % af materialet 
omhandlede ”den operative udbygning af terrainet” 

964 Ibid.: ”Beretning over det hidtidige forløb af [ - ]”, 12. juni 1968; Hvervningsmulighederne i Dan- 
mark for en ”officer med særlige opgaver” udateret. Polakkerne havde tilsyneladende kun held til at 
hverve danskere, der opholdt sig i eller besøgte Polen. I 1966 hvervede ZII en dansk skibskaptajn, 
som var involveret i smugling. Kaptajnen blev efterfølgende tildelt nogle ikke nærmere specifice- 
rede efterretningsopgaver. Ibid.: Notits, 29. november 1967. 

965 Ibid.: Notits med overskriften ”III. Den polske militærrepræsentation i Danmark”; 29/30. maj 1969. 

på vore medarbejdere, samtidig med at man benytter lejligheden til at udføre en 
temmelig streng kontrol med vor virksomhed. 


Denne tingenes tilstand hindrer os i at udføre en del af vore planlagte opgaver 
og tvinger os til at indskrænke vore ophold i denne del af landet [Jylland] til det 
mindst mulige og kun udføre reserveopgaver samt næsten ingen efterretnings- 
opgaver.”266 


Hvis denne beskrivelse er dækkende, betyder det, at PET's overvågning hindrede 
ZII i at hverve tidligere modstandsfolk i bl.a. Jylland, som skulle skjule polske 
sabotører i en krise- eller krigssituation.??” 

Oplysningerne bekræftede PET i antagelsen om, at DKP i tilfælde af en kon- 
flikt ville vælge side til fordel for Sovjetunionen. Jørn Bro har således beskrevet 
PET's trusselsbillede, sådan som det så ud i slutningen af 1960'erne: 


”DKP var, udover at være nøje forbundet med moderpartiet SUKP, utrolig mo- 
skvatro og var fra 2. verdenskrigs afslutning i usædvanlig grad rede til, når situatio- 
nen bød sig, at skabe alvorlig uro. Hvis nogen kunne vende op og ned på det hele i 
byer som København, var det DKP”28 


PET modtog afskrifter fra de danske udsendelser i sovjetisk, østtysk og polsk 
radio, og man forsøgte at identificere og registrere de danske medarbejdere.?? 
Samlet kan det således konkluderes, at ifølge oplysningerne havde Warszawa- 
pagten planer om at anvende danske kommunister til at udsprede propaganda 
gennem den polske radio og tidligere modstandsfolk (sandsynligvis DKP're) til 
at skjule sabotagegrupper i tilfælde af en krig, men at det formentlig ikke lykke- 
des for ZII-officererne at udføre disse opgaver. Det skal understreges, at der var 
tale om planer, og at det er uklart, om de blev gjort til virkelighed. Oplysninger- 


966 Ibid.: ”Vedr. Den danske Kontra-efterretningstjenestes virksomhed”, oktober 1969. 

967 Kilder, der nogle år senere gav oplysninger om den rumænske efterretningstjeneste Securitate, be- 
kræftede billedet af PET's kontraefterretningsindsats: ”Om de danske tjenester — PET og FE — har 
kilderne oplyst, at de nyder stor anseelse hos SECURITATE. De anses for at være seriøst arbejdende 
tjenester, der på dansk område er farlige for de østlige tjenester. Man har ofte i østlige tjenester 
overvejet mulighederne for penetrering af de danske tjenester, men har altid givet op allerede på 
planlægningstadiet. De østlige tjenester er derfor ikke særligt offensive mod danske tjenester for 
tiden” PET, aftalemapper: Notits, 5. maj 1974. 

968 RB: Jørn Bro, 2. november 2005. 

969 Ibid. 

ne viser imidlertid også, at PET havde grund til at interessere sig for de danske 
kommunister og deres eventuelle kontakter til de østlige efterretningstjenester. 

4. DKP's RENÆSSANCE OG OPLØSNING 
1968-1989 


Den anden kolde krig og kommunismens afslutning 


De sidste tyve år af den kolde krig var præget af kulminationen på Sovjetunio- 
nens indflydelse, Vestens modoffensiv og kommunismens endelige krise. Perio- 
den frem til slutningen af 1970'erne var domineret af den fortsatte afspænding 
mellem blokkene. Den såkaldte Harmel-rapport fra 1967 havde erklæret, at 
NATO's hovedopgaver bestod i opretholdelsen af et militært forsvar, samtidig 
med at alliancen stræbte efter afspænding. Forbundskansler Willy Brandt søgte 
med sin Ostpolitik ”forandring gennem tilnærmelse” til østblokken. Den ame- 
rikanske præsident Richard Nixon indgik de første våbenkontrolaftaler (SALT 
I) med Sovjetunionen og anerkendte Kina diplomatisk i 1972. I 1975 afholdtes 
den fælleseuropæiske sikkerhedskonference i Helsinki med deltagelse af begge 
supermagter. Begge sider så afspændingen som en måde at udvide deres indfly- 
delse på, og vestlige ledere håbede på længere sigt at svække de kommunistiske 
regimer ved at binde dem tættere til de demokratiske systemer. Det var også 
klart for Nixon og dennes nationale sikkerhedsrådgiver Henry Kissinger, at det 
var formålsløst at fortsætte våbenkapløbet med Sovjetunionen, der i slutningen 
af 1960'erne havde opnået en form for asymmetrisk ligevægt med USA. Aner- 
kendelsen af Kina kunne bidrage til at presse Moskva til forhandlingsbordet, 
afslutte Vietnam-krigen og sikre Nixons genvalg i 1972.” 

Sovjetunionen havde flere grunde til at støtte afspændingsprocessen. Af- 
spændingen og aftalerne med USA var udtryk for, at Vesten anerkendte Sovjet- 


970 DIIS, Danmark under den kolde krig, bd. 2, s. 12-26; Robert Dallek, Nixon and Kissinger. Partners in 
Power (New York, 2007), S. 104-134, 285-305, 360-411. 

unionens supermagtsstatus på lige fod med USA. Det betød, at Sovjetunionen 
som global magt kunne søge at udbrede sin indflydelse i resten af verden. Kreml 
var også drevet af et ønske om at undgå en alliance mellem USA og Kina. Hel- 
sinkitraktaten indebar desuden en anerkendelse af grænsedragningerne fra 1945 
og dermed en de facto-anerkendelse af Sovjetunionens hegemoni i Østeuropa. 
Endelig havde Sovjetunionen behov for øget samhandel med Vesten. Imidlertid 
erklærede Bresjnev, at modsætningerne mellem de kapitalistiske og socialistiske 
systemer bestod, og at den internationale klassekamp ville fortsætte. Samtidig 
med afspændingen fortsatte Sovjetunionen med at modernisere forsvaret, den 
sovjetiske flåde udstrakte sin operationsradius, og østblokken støttede marxisti- 
ske regimer og oprørsbevægelser i Afrika, Mellemøsten og Latinamerika.” 

Sovjetunionen var imidlertid hæmmet af store økonomiske og politiske 
problemer, og i 1970'erne blev det sovjetiske system indhentet af sine iboende 
strukturelle svagheder og modsætninger. Under Bresjnev skete der en ideologisk 
forstening, de nødvendige reformer af systemet udeblev, og ledelsen manglede 
fornyelse. Trods forsøg på at effektivisere planøkonomien forblev den bureau- 
kratisk og ineffektiv, industrien og landbruget var uproduktive, teknologien var 
tilbagestående, og der var mangel på boliger og forbrugsvarer. Den økonomiske 
vækst, der var startet med den begyndende modernisering af Sovjetunionen i 
1928, fladede ud omkring 1973. Den forældede sværindustri var desuden plaget 
af omfattende miljøforurening. Omkring en femtedel af økonomien blev opslugt 
af det militær-industrielle kompleks. For at opfylde befolkningens behov vok- 
sede det sorte marked, der indebar tyveri af statsejendom, korruption og fal- 
dende arbejdsdisciplin. De østeuropæiske lande blev i stigende grad afhængige 
af vestlige lån for at holde økonomierne oven vande. Samtidig blev enhver kritik 
af systemet overvåget og undertrykt, hvilket førte til en udbredt politisk apati i 
befolkningerne. Oppositionelle valgte enten ”at gå i indre eksil” eller at flygte fra 
de kommunistiske regimer.” 

I slutningen af 1970'erne forværredes forholdet mellem supermagterne og 
ledte til, hvad der er blevet kaldt for den anden kolde krig. Vestlige kritikere af 


971 Mike Bowker, ”Brezhnev and Superpower Relations”, i: Edwin Bacon and Mark Sandle, eds., 
Brezhnev Reconsidered (London, 2002), s. 90-94; Mark Webber, ”Out of Area Operations: The 
Third World”, i: Ibid., s. 110-134; DIIS, Danmark under den kolde krig, bd. 2, s. 26-29, bd. 3, s. 11-12. 

972 Mark Harrison, ”Economic Growth and Slowdown% i: Edwin Bacon and Mark Sandle, eds., 

afspændingsprocessen havde i nogen tid hævdet, at det ikke var muligt at stole 
på de sovjetiske ledere, og at de udnyttede processen til at opnå militær overle- 
genhed. Kritikerne pegede på, at det sovjetiske forsvar syntes at forberede sig på 
at udkæmpe og vinde en atomkrig, og at Kreml gav militær støtte til socialisti- 
ske regimer i Den Tredje Verden. Carteradministrationen forøgede militærbud- 
getterne, det amerikanske senat nægtede at ratificere SALT II-aftalen fra 1979, 
NATO vedtog dobbeltbeslutningen i 1979 som svar på Sovjetunionens opstil- 
ling af SS-20 mellemdistanceraketter, og i slutningen af året invaderede Sovjet- 
unionen Afghanistan. I 1981 øgede den nyvalgte amerikanske præsident Ronald 
Reagan presset på Moskva ved at iværksætte en omfattende militær oprustning. 
Det var Reagans mål at presse den svage sovjetiske økonomi og forhandle ud fra 
en styrkeposition. I 1983 nåede forholdet mellem supermagterne frysepunktet, 
da Reagan lancerede det såkaldte ”stjernekrigsprojekt” (Space Defense Initiative 
eller SDI), der skulle forsvare USA mod et atomangreb, sovjetiske fly nedskød et 
sydkoreansk passagerfly, og de sovjetiske repræsentanter forlod våbenkontrol- 
forhandlingerne i Wien. Sammenbruddet af détenten skyldtes den fortsatte kon- 
kurrence mellem supermagterne, Sovjetunionens stigende indflydelse og USA's 
svækkelse efter Vietnam, Watergate og oliekrisen i 1973.” 

11985 blev Mikhail Gorbatjov udnævnt som ny generalsekretær for SUKP ef- 
ter en række aldrende ledere, og det blev nu muligt at gennemføre reformer af det 
sovjetiske system. Det var Gorbatjovs mål at bevare og styrke det kommunistiske 
system, og han ønskede at vende tilbage til Lenins oprindelige idealer. Det stod 
klart for den nye leder, at det sovjetiske økonomiske system trængte til gennem- 
gribende reformer, og han introducerede idéerne om perestrojka, omstrukture- 
ring, og glasnost, åbenhed. Omstruktureringen var imidlertid ikke tilstrækkelig 
omfattende, den økonomiske krise forværredes, og åbenheden førte til stigende 
kritik af det kommunistiske system. Det var en forudsætning for ændringerne af 
den sovjetiske økonomi, at de militære udgifter blev begrænset, idet det ikke var 
muligt for Sovjetunionen at følge med den amerikanske oprustning. Gorbatjov 
nedtrappede Sovjetunionens aktiviteter i Den Tredje Verden, trak de sovjetiske 
tropper tilbage fra Afghanistan i 1989, indledte nedrustningsforhandlinger med 
USA og foretog nedskæringer af de konventionelle styrker i Østeuropa. Den sov- 
jetiske ledelse havde allerede i forbindelse med krisen i Polen i 1980-81, hvor 
den uafhængige fagbevægelse Solidaritet udfordrede det kommunistiske partis 


973 Mike Bowker, "Brezhnev and Superpower Relations”, s. 94-104; DIIS, Danmark under den kolde 
krig, bd. 3, s. 12-18; Richard Rhodes, Arsenals of Folly, s. 114-184. 

magtmonopol, besluttet ikke at følge Bresjnev-doktrinen og intervenere. I ste- 
det indførte den polske ledelse krigsretstilstand og forbød Solidaritet. Gorbatjov 
gjorde det klart over for de østeuropæiske ledere, at de ikke kunne regne med at 
blive reddet af Sovjetunionen, og da Ungarn i sommeren 1989 åbnede grænsen 
for østtyske flygtninge, udløste det en kædereaktion, der førte til de kommunisti- 
ske regimers fald i Østeuropa og Berlinmurens åbning. Udviklingen bredte sig til 
Sovjetunionen, hvor nationale mindretal krævede selvstændighed og afvikling 
af det kommunistiske system. I august 1991 førte et fejlslagent kupforsøg fra den 
”konservative” fløj i den sovjetiske ledelse til, at SUKP fik suspenderet sin virk- 
somhed, republikkerne erklærede deres selvstændighed, og Sovjetunionen blev 
opløst ved slutningen af 1991.” Selvom kommunismen overlevede i isolerede 
regimer som Nordkorea og Cuba, havde den udspillet sin rolle som en verdens- 
omspændende bevægelse. 


DKP's renæssance og tilbagegang 


DKP's politik i den sidste del af den kolde krig blev formuleret på baggrund af 
udviklingen i den internationale kommunistiske bevægelse. Siden Stalins død 
i 1953 var båndene til Moskva gradvis blevet slækket, og det var kommet til et 
åbent brud mellem de sovjetiske og kinesiske partier. Uenighederne i bevægelsen 
kom åbent frem på en international konference for de kommunistiske partier i 
Moskva i 1969. 17 af de 92 partier holdt sig helt væk, blandt de deltagende partier 
var der stor uenighed og kritik af Sovjetunionens invasion af Tjekkoslovakiet, og 
flere partier nægtede at underskrive den afsluttende erklæring. Den fastslog, at 
partierne var ansvarlige over for de enkelte landes arbejderklasse, og at de frivil- 
ligt skulle koordinere indsatsen i den antiimperialistiske kamp. Efter konferen- 
cen gav Bresjnev udtryk for den opfattelse, at det ville blive vanskeligt for SUKP 
at styrke sin indflydelse over en række af de mest kritiske partier.”> Opbruddet 
i den kommunistiske bevægelse kom til udtryk i eurokommunismen, hvor en 
række partier anført af de italienske, franske og spanske partier i stigende grad 
førte en selvstændig kurs. Det italienske kommunistparti PCI opnåede i 1976 


974 DIIS, Danmark under den kolde krig, bd. 3, s. 21-69; Mark Mazower, Dark Continent, s. 382-396; 
Robert Service, Comrades, S. 415-425. 
975 Robert Service, Comrades, s. 326-327. 

34% af de afgivne stemmer, det havde magten i flere lokalområder, og det udø- 
vede en direkte indflydelse på den kristelig-demokratiske regerings politik.” 

Moskva-konferencen havde imidlertid stor betydning for DKP, der stadig 
anerkendte Sovjetunionen som socialismens fædreland. Konferencen bekræf- 
tede DKP's løsere forbindelse til SUKP og partiets politiske linje, som omfat- 
tede enhed med socialdemokraterne og afgrænsning over for den aktivistiske 
venstrefløj.”” DKP afstemte sin politik med de østeuropæiske kommunistpartier 
gennem hyppige besøg og møder, og partiets chefideolog Ib Nørlund synes at 
være blevet værdsat i Moskva for sine evner til at oversætte og tilpasse de sovje- 
tiske signaler og udmeldinger til den danske virkelighed.” Den løsere binding 
til Moskva kom til udtryk i ungkommunisternes fremstilling af Sovjetunionen, 
som ændrede sig fra en ”Sputnik-socialisme” i slutningen af 1950'erne, der hyl- 
dede socialismens teknologiske og økonomiske fremskridt, til en opfattelse af 
Sovjetunionen som en ”hypervelfærdsstat” i 1970'erne. Sovjetunionen blev nu 
anset for at være den ledende kraft i den antiimperialistiske bevægelse, der skulle 
føre verden til socialismen.” 

DKP befandt sig stadig i en isoleret position i slutningen af 1960'erne. Det 
var ikke repræsenteret i Folketinget, det spillede en marginal rolle i forbindelse 
med protestbevægelserne på venstrefløjen, og det blev af sine kritikere beskrevet 
som ”et uddøende gammelmands-parti med begrænset magt?” For at bryde 
isolationen opfordrede partiet derfor på sin kongres i 1969 til, at venstrefløjen 
fandt sammen, og understregede, at det krævede disciplin, hvis man ville ændre 
samfundet: ”Løber aktivitetstrangen blot ud i frugtesløse følelsesudladninger, 


976 Poul Ginsborg, A History of Contemporary Italy. Society and Politics 1943-1988 (London, 1990), 
S. 370-400. 

977 Steen Bille Larsen, Kommunisterne og arbejderklassen, s. 167-173. 

978 Dette er indtrykket ved en gennemgang af Ib Nørlunds arkiv i ABA. Her findes et omfattende mate- 
riale fra danske og udenlandske aviser om kontakterne med de østeuropæiske partier i Ib Nørlunds 
scrapbøger. 

979 Knud Holt Nielsen, Giv mig de rene og ranke … , s. Ixii-lxiii. 

980 Carl John Nielsen og Jørgen Mouritzen, ”Afslører Danmarks kommunister”, B.T., 18. maj 1970. DKP 
var også tvunget til at forholde sig til rygter om, at der fandtes en CIA-agent i partiets ledelse. ”Bal- 
lade hos DKP — Jespersen færdig”, Ekstra Bladet, 23. september 1971; ”Tømmermænd på Ekstra 
Bladet” Land og Folk, 24. september 1971; ”Panik i DKP”, Ekstra Bladet, 25. september 1971; ”Mere 
om CIA-agenterne i DKP”, Ekstra Bladet, 27. september 1971. 

næres forvirring og splid til glæde for dem, der vil køre videre i den gamle skure. 
At være revolutionær betyder netop at forme den samfundsforandrende kraft” 

Denne opfordring blev i et vist omfang fulgt af en del af venstrefløjen i be- 
gyndelsen af 1970'erne. For en del aktivister fremstod DKP som et discipline- 
ret, effektivt og arbejderbaseret parti, til forskel for f.eks. VS, der var splittet i 
adskillige fraktioner og domineret af intellektuelle og akademikere. Mens SF's 
tidligere ungdomsorganisation Socialistisk Ungdoms Forum (SUF) havde slidt 
sig op på grund af interne magtkampe, og SF's og Socialdemokraternes ung- 
domsorganisationer (SFU og DSU) holdt lav profil, fremstod DKU for mange 
unge på venstrefløjen som den mest effektive politiske ungdomsorganisation 
ved 1970'ernes begyndelse.” Samtidig begyndte partiet at vinde en vis indfly- 
delse gennem sin enhedslinje. I 1969-70 indtog de kommunistiske tillidsmænd 
en fremtrædende rolle i forbindelse med ”de vilde strejker”, hvor det lykkedes at 
samle en række fagforeningsfolk i Det københavnske Formandsinitiativ.”% Viet- 
nambevægelsen var i slutningen af 1968 blevet splittet i to fløje, og DKP deltog i 
dannelsen af Vietnam 69. Her fulgte partiet en moderat linje, der havde til for- 
mål at tiltrække socialdemokrater og andre modstandere af USAs krigsførelse. 
DKP's enhedslinje i Vietnambevægelsen fortsatte i 1972 i Folkebevægelsen mod 
EF, hvor kommunisterne i en periode spillede en fremtrædende rolle og søgte at 
skabe en bred enhedsfront ved at betone det nationale aspekt.”% Samtidig tiltrak 
DKU nye medlemmer fra uddannelses- og lærlingeorganisationerne.?% Frem- 
gangen udmøntede sig i, at partiet ved jordskredsvalget i december 1973 fik 3,6 
% af stemmerne og vendte tilbage til Folketinget med seks mandater.” Frem- 
gangen fortsatte i den følgende tid, hvor DKP'erne gik forrest i protesterne mod 
den borgerlige Hartling-regerings indgreb over for den økonomiske krise, og 


981 Veje for venstrekræfterne til demokrati og socialisme. Idépolitisk udtalelse vedtaget på Danmarks 
kommunistiske Partis 23. kongres 1969, i: Programsamling 1952-74 (1975). Se også Steen Bille Larsen, 
Kommunisterne og arbejderklassen, s. 164-166. 

982 Knud Holt Nielsen, Giv mig de rene og ranke … , S. 54-55. 

983 Steen Bille Larsen, Kommunisterne og arbejderklassen, s. 180-185. 

984 Jesper Jørgensen, ”DKP's politik i forhold til EF frem til folkeafstemningen i 1972”, Arbejderhistorie, 
nr. 3, september 2001, s. 1-16; Chris Holmsted Larsen, ”Tiden arbejder for os”, s. 9-13; Steen Bille 
Larsen, Kommunisterne og arbejderklassen, s. 160-162, 195-200. Se også Kommissionens beretning, 
bind 9, om PET's overvågning af politisk-ideologiske bevægelser 1945-1989 (afsnittet om EF-mod- 
standen). 

985 Knud Holt Nielsen, Giv mig de rene og ranke … , s. 55-58, 100, 266-268, 278. 

ved valget i 1975 fik partiet 4,2 % og syv mandater.” Samtidig fortsatte partiet 
med at fremføre østblokkens udenrigspolitiske synspunkter. Således agiterede 
kommunisterne imod den vestlige imperialismes forbrydelser,” kritiserede de 
kinesiske kommunister for at følge en ”splittelsespolitik” og ”eventyrpolitik”; 
og argumenterede for anerkendelsen af DDR, afholdelsen af en fælleseuropæisk 
sikkerhedskonference og indførelsen af en atomvåbenfri zone i Europa.” 

På den 25. partikongres i 1976 vedtog DKP et nyt program, der afløste Det 
danske folks vej fra 1952, der havde deklareret en folkedemokratisk overgang til 
socialismen. Det nye partiprogram indeholdt den endelige version af idéerne om 
kampen mod den statsmonopolistiske kapitalisme gennem enhed i arbejderklas- 
sen, der var blevet udviklet siden slutningen af 1950'erne.” Ifølge programmet 
skulle enhedslinjen føre til det ”anti-monopolistiske demokrati”, der med demo- 
kratiske midler skulle reformere samfundet hen imod socialismen, og program- 
met foreslog en udvidelse af de sociale og personlige frihedsrettigheder. Men 
samtidig hyldede DKP Sovjetunionen som socialismens og fredens forkæmper. 
Partiet understregede også, at selvom indførelsen af socialismen afhang af de 
nationale forhold, fandtes der visse ”almengyldige lovmæssigheder” i den marxi- 
stisk-leninistiske teori om den "socialistiske revolution og proletariatets diktatur 

. 7% DKP havde således ikke fuldstændig opgivet idéen om at sætte demokra- 
tiet ud af kraft i en overgangsfase og indførelsen af proletariatets diktatur. 

Dette skyldtes, at kommunisterne stadig var af den opfattelse, at ”den her- 
skende klasse” ville modsætte sig flertallets ønsker om at indføre socialismen ad 
fredelig vej. Den måtte derfor ”tvinges” af arbejderklassen til at afgive sine pri- 


987 Ibid., s. 210-224. 

988 ”Rystende anklage mod imperialismen”, Land og Folk, 13. juni 1969. 

989 ABA, Ib Nørlund arkiv, CK-møder [26.-27.3.1967], ks. 55, læg 18: ”Kommunike om samtaler mellem 
delegationer fra Danmarks og Bulgariens Kommunistiske Partiers Centralkomiteér”. 

990 ”Anerkendelse af DDR som led i fredsordning”, Land og Folk, 22. juni 1969; ”Debattens strateg var 
tilhører … ”, Politiken, 7. maj 1970. 

991 Kommunisternes program vedtaget på Danmarks kommunistiske Partis 25. kongres 23.-26. september 
1976 (Forlaget Tiden, 1976). Det nye moderate program blev for meget for en af partiets gamle 
frontfigurer, landsretssagfører Carl Madsen, der kritiserede ledelsen for at have opgivet ideen om 
proletariatets diktatur til fordel for et ”statsaccepterende, forfatningstro, reformistisk, revisionistisk 
og socialdemokratisk” program. Carl Madsen, DKP' programudkast — en kommentar. Demos debat 
4 (Demos, 1975), s. 4. Carl Madsen blev efterfølgende ekskluderet af partiet. Steen Bille Larsen, 
Kommunisterne og arbejderklassen, s. 246-247. 

992 Kommunisternes program vedtaget på Danmarks kommunistiske Partis 25. kongres 23.-26. september 
1976, s. 63-64. 

vilegier og sin magt. Dette blev defineret som ”en kamp for demokrati”. Hvad 
DKP forstod ved demokrati, fremgår af dets planer for det socialistiske Dan- 
mark. Der skulle indføres ”et levende demokrati” med frie valg til alle styrende 
organer, men disse valg var forbeholdt de partier, ”der respekterer det socialisti- 
ske samfunds grundlov”% Modstandere af det socialistiske system ville derfor 
ikke få mulighed for at udøve deres demokratiske rettigheder. De ”frie valg” ville 
miste enhver betydning, idet forudsætningen for opbygningen af socialismen 
var, at ”arbejderklassens revolutionære parti” gennem sin indsats vandt anerken- 
delse ”som den ledende kraft i samfundet”% Kommunisterne var ikke i tvivl 
om, hvem der tilhørte det sande revolutionære parti: ”Danmarks kommunistiske 
Parti er dannet og har udviklet sig som den danske arbejderklasses revolutio- 
nære parti.” Det var således stadig DKP's hensigt at indføre et folkedemokrati 
efter østeuropæisk model med arrangerede valg, undertrykkelse af systemmod- 
standere og etpartistyre. DKP's loyalitet over for SUKP kom også til udtryk ved, 
at partiet valgte Moskvas side i opgøret med de eurokommunistiske strømninger 
i de italienske og franske partier.” 

DKP's nyvundne indflydelse blev dog kortvarig, og ved valget i 1979 kom par- 
tiet med 1,9 % af stemmerne under spærregrænsen og måtte forlade Folketinget. 
I resten af perioden var partiets tilslutning vigende, og ved valget i 1988, som 
var sidste gang, at DKP opstillede som et selvstændigt parti, fik det blot 0,8 % af 
stemmerne. En vigtig årsag til partiets tilbagegang var utvivlsomt, at DKP uden 
forbehold forsvarede østblokkens handlinger såsom Sovjetunionens invasion af 
Afghanistan i 1979 og indførelsen af krigsretstilstanden i Polen i 1981. Samti- 
dig søgte partiets modstandere at udstille Sovjet som hyklerisk i ”fredskampen”. 
Forsvaret af Sovjetunionen som socialismens fædreland og enheden i den kom- 
munistiske bevægelse var fortsat den vigtigste opgave for DKP, hvilket imidlertid 
begrænsede partiets muligheder for at vinde indflydelse i det danske samfund. 
Partiet formåede heller ikke at drage fordel af Gorbatjovs popularitet i Vesten. 

Dannelsen af den uafhængige polske fagbevægelse Solidaritet i 1980 var et forvarsel om opbruddet 


i Østeuropa få år senere. Forholdet til Sovjetunionen var for DKP's ledelse vigtigere end de polske 
arbejderes krav, og partiet støttede indførelsen af militær undtagelsestilstand i Polen i december 1981. 
På billedet ses DKP's partiformand Jørgen Jensen og chefideolog Ib Nørlund (til venstre) på besøg hos 
den polske generalsekretær Stanislaw Kania i januar 1981 (Arbejdermuseet og ABA). 


Under den anden kolde krig intensiverede SUKP forsøget på at påvirke opinio- 
nen i de vestlige lande til at støtte sovjetiske initiativer. Dette påvirkede også 
DKP's kurs i 1980'erne.” SUKP orienterede DKP om, at USA havde skylden for 
optrapningen af den kolde krig, og at amerikanerne brugte våbenforhandlinger- 
ne som et dække for opstillingen af mellemdistanceraketter i Europa. SUKP bad 
derfor DKP om dets råd og hjælp i gennemførelsen af SUKP's udenrigspolitiske 
program, som skulle foregå i ”den bredeste konstruktive dialog” med alle, der 
var interesseret i opbygningen af ”en varig, retfærdig og demokratisk fred.”7999 
Det var således DKP's hovedopgave i 1980'erne ved hjælp af dets kontakter i 


999 DIIS, Danmark under den kolde krig., bind 3, s. 321-327. 
1000 ABA, DKP's arkiv, kasse 271: Udateret brev fra SUKP's centralkomité til DKP. 

venskabsforeninger, fagbevægelsen og fredsbevægelsen at skabe en så bred al- 
liance som muligt imod NATO's opstilling af mellemdistanceraketter. Den tætte 
kontakt til Warzsawa-pagtlandene hæmmede imidlertid DKP's muligheder for 
at udnytte fredsbevægelsen (f.eks. Nej til Atomvåben (NtaA), der agiterede for 
nedrustning i Øst og Vest), og partiet havde også svært ved at følge Mikhail 
Gorbatjovs reformkurs, der indebar et opgør med den kommunistiske fortid. 
Da reformfløjen med Ole Sohn i spidsen fik flertallet i 1987, blev partiet yder- 
ligere splittet, og i 1989 dannede DKP sammen med andre venstrefløjsgrupper 
Enhedslisten de rød-grønne, der kom i Folketinget i 1994.” 


PET's opfattelse af DKP: Stadig illegal aktivitet? 


PET's vurdering af DKP synes i denne periode ikke at have undergået de store 
forandringer. Efterretningstjenesten understregede, at det uanset doktrinen om 
fredelig sameksistens stadig var Sovjetunionens langsigtede mål at indføre ver- 
densrevolutionen. PET så Kremls støtte til afspænding og nedrustning som ren 
taktik, der kunne gavne kommunismens sag. Det var PET's opfattelse, at Moskva 
oprigtigt ønskede at undgå en åben konfrontation med Vesten, idet tiden arbej- 
dede for Sovjetunionen. I mellemtiden søgte kommunisterne at infiltrere den 
frie verdens politiske partier, fagforeninger, kulturelle organisationer og friheds- 
bevægelserne i den tredje verden for at gøre dem til instrumenter for Sovjetunio- 
nens udenrigspolitik. Samtidig var det kommunistpartiernes opgave at svække 
de vestlige landes forsvarsvilje og undergrave de bestående samfundssystemer. 
PET's ledelse mente således, at det var letsindigt og ansvarsløst at tro på mulig- 
heden af at indgå gensidige overenskomster med Sovjetunionen.”?? 
Mistænksomheden over for kommunisterne kom også til udtryk i en række 
redegørelser om den eurokommunistiske bevægelse. PET stillede sig skeptisk til 
spørgsmålet, om det var muligt at være kommunist og demokrat på samme tid, 
og tvivlede i det hele taget på, om eurokommunisterne, hvis de kom til magten, 
ville respektere menneskerettighederne. PET vurderede, at eurokommunismen 
ikke ville få større betydning, idet de tre store kommunistpartier, det franske, det 


1001 Morten Thing, ”DKP”, Leksikon for det 21. århundrede (www.leksikon.org, 4. august 2005); Knud 
Holt Nielsen, Giv mig de rene og ranke … , s. 122-132, 183-226. 

1002 PET, ujournaliseret: ”Efterretninger — en nødvendighed (til brug på 4-ugers kursus)”, august 1971 

italienske og det spanske, alle var plaget af indtern uenighed og ikke havde vun- 
det øget popularitet trods den nye uafhængige linje.?% PET's vurdering af euro- 
kommunismen må betegnes som ufuldstændig og fejlagtig. Som tidligere omtalt 
fik det italienske kommunistparti, PCI, 34 % af stemmerne ved valget i 1976, det 
havde magten i mange lokalområder, og det havde væsentlig indflydelse på den 
kristelig-demokratiske regering.” 

PET's vurdering af DKP fremgår af en fortrolig analyse, som efterretningstje- 
nesten fremlagde i Embedsmandsudvalget for Sikkerhedsspørgsmål i maj 1968 
i forbindelse med drøftelserne om regeringserklæringen. PET argumenterede 
for, at det ud fra et sikkerhedsmæssigt synspunkt var nødvendigt at opretholde 
den brede registrering af kommunister, hvilket PET byggede på fire antagelser. 
For det første vedkendte DKP sig åbent den marxistisk-leninistiske ideologi, og 
det var partiets erklærede målsætning at omvælte det kapitalistiske system og 
indføre det kommunistiske samfundssystem ved hjælp af proletariatets diktatur. 
DKP's forbillede var etpartidiktaturet i Sovjetunionen, og PET understregede, 
at kommunisterne intet sted havde beskrevet, hvordan de efter en magtoverta- 
gelse ville beskytte de demokratiske rettigheder. For det andet havde DKP siden 
sin oprindelige tilslutning til Komintern opretholdt tætte kontakter til Moskva. 
Ifølge PET havde dette forhold ikke ændret sig væsentligt efter opløsningen af 
Komintern i 1943, og man kunne pege på de utallige gange, hvor de danske kom- 
munister havde erklæret deres loyalitet over for SUKP, ligesom de modtog be- 
tydelig indirekte økonomisk støtte fra sovjetisk side. For det tredje var DKP et 
stærkt disciplineret parti, hvor magten var koncentreret hos partiets ledelse. For 
det fjerde hævdede PET, at DKP var involveret i subversiv virksomhed i form af 
propaganda i forsvaret, uro på arbejdsmarkedet, etableringen af et illegalt ap- 
parat og hvervningen af danske kommunister til spionage til fordel for de østlige 
efterretningstjenester.% 

Mens vurderingen af DKP's målsætning, forholdet til Moskva og den orga- 
nisatoriske opbygning forekommer dækkende og realistisk, må beskrivelsen af 
den subversive virksomhed betegnes som noget overdrevet. Påstanden om, at 


1003 PET, administrativ sag: Afdeling C's årsberetning 1977, s. 20-28; Afd. C's årsberetning 1978, s. 19-25. 

1004 Poul Ginsborg, A History of Contemporary Italy, s. 354-400. Carter-administrationen havde også 

raccontati dallambasciatore americano a Roma 1977-1981 (Milano, 2004), S. 423-432. 

1005 ES: Mødereferat 28. maj 1968, med vedlagt: Politiets Efterretningstjeneste, ”Danmarks Kommuni- 
stiske Parti” 10. april 1968. 

den kommunistiske propaganda havde bidraget til at skabe grobunden for solda- 
termytterierne i 1953, byggede på antagelsen om, at propagandaen havde spillet 
en væsentlig rolle, hvilket er vanskeligt at dokumentere. PET nævnte ikke, at det 
var tjenestens vurdering i 1953, at der havde været en udbredt utilfredshed blandt 
de indkaldte værnepligtige med den forlængede tjenestetid og med forholdene i 
forsvaret generelt, at mytterierne syntes at være opstået spontant, og at der kun 
havde været enkelte kommunister involveret i oprøret. PET hævdede også, at 
kommunisterne ”stærkt og behændigt” havde udnyttet storstrejken i 1956 til at 
trodse Folketingets beslutning, og at udviklingen i sommeren 1956 — ”derom kan 
næppe rejses tvivl” — havde været ”ved at løbe helt løbsk, og at den kun var 
vendt på grund af begivenhederne i Ungarn. Indtrykket af PET's beskrivelse er, 
at arbejdskonflikten i 1956 på grund af kommunisternes indflydelse var tæt på 
at udvikle sig til en revolutionær situation. I realiteten fulgte DKP en moderat 
linje, var mere optaget af at etablere en enhedsfront med socialdemokraterne og 
modsatte sig krav fra mere yderligtgående elementer om at erklære en general- 
strejke. DKP blev i samtiden kritiseret for med sin tilbageholdende kurs at have 
hindret en mere permanent mobilisering og radikalisering af arbejderne. En- 
delig hævdede PET, at DKP opretholdt et illegalt apparat, der bl.a. beskæftigede 
sig med pengesmugling, etablering af kartoteker over politiske modstandere og 
indsamling af biografisk materiale til brug for den sovjetiske efterretningstjene- 
ste. Som bevis for DKP's involvering i spionage henviste PET til ”Runa”-sagen 
fra 1959 og til en række spionagesager fra udlandet, hvor kommunister var ble- 
vet fundet skyldige. Som det vil være fremgået, kan det ikke udelukkes, at DKP 
havde eller havde haft et illegalt apparat. Men PET's oplysninger herom var af 
ældre dato (de stammede hovedsageligt fra slutningen af 1940'erne og begyn- 
delsen af 1950'erne), og de bestod hovedsageligt af ubekræftede kilderapporter. 
Derimod var der flere veldokumenterede eksempler på, at danske kommunister 
og sympatisører bistod de sovjetiske efterretningstjenester. 

PET's trusselsvurdering i 1968 må generelt betegnes som realistisk, selvom 
den overdrev DKP's rolle i soldatermytterierne i 1953, fortegnede partiets indsats 
under storkonflikten i 1956 og ikke dokumenterede eksistensen af et illegalt ap- 
parat. Imidlertid var DKP's ideologi, tilkytning til Sovjetunionen og involvering 
i spionage nok til at begrunde den fortsatte overvågning og i et vist omfang regi- 
strering af partiets medlemmer og sympatisører. 


1006Søren Bille Larsen, Kommunisterne og arbejderklassen, s. 94-99; Kurt Jacobsen, Aksel Larsen, 


S. 497. 

PET's vurdering af DKP lå til grund for tjenestens overvågning af partiet. 
Selvom det var gået betydeligt tilbage siden 1945 og ikke mere udgjorde en over- 
hængende fare for nationens sikkerhed, betød dets fortsatte tætte kontakter til 
Sovjetunionen, at man måtte følge den generelle udvikling: 


”Kun den, der kender udviklingen under normale forhold, vil kunne erkende en 
ekstraordinær ændring, når den indtræder, en ændring som måske i givet fald 
nødvendiggør modaktion?”?” 


PET skulle således fortsat have mulighed for at indsamle og analysere oplys- 
ninger om DKP, således at man kunne forebygge eventuelle anslag mod statens 
sikkerhed. Dertil kom, at tjenesten fortsat burde være i stand til at registrere 
oplysninger om alle kommunister: 


”Det kan være — og er vel også tilfældet — at ikke alle medlemmer eller tilhængere 
af det kommunistiske parti uagtet deres sympati for partiets almene politik vil 
være illoyale over for vort nuværende samfund. På den anden side kan loyaliteten 
dog også stærkt betvivles for så vidt angår andre medlemmer af partiet. At drage 
grænserne mellem sådanne grupperinger inden for et parti — i særdeleshed når det 
gælder en rutinemæssig ting som registrering — vil være overordentlig svært og 
oftest helt umulig. Tilstedeværelsen af politisk betingede sikkerhedsrisici inden for 
en politisk gruppe må derfor have til konsekvens, at opmærksomheden fastholdes 
om alle medlemmer af og sympatisører med gruppen””9e8 


Da det i praksis var umuligt at skelne mellem potentielt loyale og illoyale kom- 
munister, var det ifølge PET's ledelse nødvendigt at registrere alle kommunister 
for at kunne forebygge, at de blev ansat i sensitive stillinger. Dette ræsonnement 
havde ligget til grund for PET's registreringspraksis lige siden Justitsministeriets 
”meddelelse” af 4. maj 1948, der godkendte kommunistregistreringen. 


1007 PET, administrativ sag: ”Politiinspektør A.N.s fortrolige foredrag, skrevet i foråret 1968 for politi- 
kredsene, formentlig benyttet ved et særkursus på politiskolery, s. 10. 

1008 Ibid.: ”Pi. Arne Nielsens foredrag i maj 1968 (til politikredsenes repræsentanter?) om Efterretnings- 
tjenestens Organisation. (Manuskript ufuldstændigt ?)”, s. 11-12. 

Efter regeringserklæringen: Fortsat kommunistregistrering? 


Regeringserklæringen af 30. september 1968 betød ikke, at registreringen af 
kommunister ophørte fuldstændigt.” Flere daværende medarbejdere i PET har 
hævdet, at regeringserklæringen havde en væsentlig konsekvens for registrerin- 
gen af kommunister. Jørn Bro, der var operationsleder i PET, har således udtalt, at 
erklæringen var en kærkommen anledning til at gøre efterretningsarbejdet mere 
operativt og analytisk. Det var Bros opfattelse, at titusinder af registreringer blev 
makuleret, og at man kun opretholdt registreringen af et mindre antal ledende 
kommunister, VS'ere, SUF'ere og østrejsende.””” I praksis betød PET og Justitsmi- 
nisteriets fortolkning fra den 14. september 1968 imidlertid, at det var muligt for 
tjenesten at opretholde et vist antal kommunistregistreringer efter 1968. 

For det første fastslog Justitsministeriet, at det fortsat var muligt at registre- 
re personer med kontakt til kommunistiske lande. Begrundelsen for dette var, 
at personer, der kom i kontakt med østlige diplomater eller som rejste i Øst- 
europa, erfaringsmæssigt kunne blive udsat for hvervningsforsøg fra de østli- 
ge efterretningstjenester. PET var fra starten bevidst om, at en sidegevinst ved 
denne praksis var, at den gjorde det muligt at bevare registreringen af et stort 
antal kommunister. I en intern orientering fra januar 1969 om den ændrede re- 
gistreringspraksis hed det således: ”Men, hvor besynderligt det end kan virke, 
registreringerne kan opretholdes og skal opretholdes, således at man på denne 
måde — sagt rent ud — kan opretholde registreringen af så mange kommunister 
o.l. som muligt?” En tidligere medarbejder i PET har bekræftet, at da de fleste 
kommunister på et eller andet tidspunkt besøgte en østambassade eller rejste til 
Østeuropa, var det muligt at bevare et stort antal kommunistregistreringer.?” 


1009For en mere detaljeret fremstilling af overvejelserne i forbindelse med regeringserklæringen se 
Kommissionens beretning, bind 3, om PET 1968-1989. 

1010 RB: Jørn Bro, 13. november 2000. En medarbejder ved ”russer-holdet” har udtalt, at Arne Nielsen 
og Jørn Bro lagde vægt på, at de nye regler blev overholdt. RB: 23. april 2001. En tidligere sagsbe- 
handler vedrørende kommunisme mente, at som en konsekvens af regeringserklæringen holdt PET 
op med at registrere Land og Folk-abonnenter. RB: 21. maj 2001. Men dette må være en fejl, idet 
denne registreringspraksis allerede ophørte i 1964. 

1011 PET, administrativ sag: ”Foredrag om revision og registreringspraksis (holdt på møde i Jylland d. 
22/1 1969 og i København d. 28/1 1969), vedhæftet: ”Revision og registreringspraksis”, 1. februar 
1969. 

1012 ”Beretning om min tid — 010163-300469 i PET — specielt om mit arbejde med revisionen 1968-69” 
(1998), s. 12. 

Den senere PET-chef Ole Stig Andersen har formuleret det på følgende måde: 
”Man kunne normalt altid finde en registreringsgrund for dem, der betød noget 
for PET's efterforskning?” Denne registreringspraksis blev bekræftet i PET's 
retningslinjer fra 1983 og opretholdt indtil 1986, hvor der blev tilføjet et krav om, 
at registreringen kun skulle foretages i tilfælde hvor ”det pågældende forhold 
konkret skønnedes at være af efterretningsmæssig interesse i relation til ved- 
kommende person.”4 

En anden kategori var medlemmerne af venskabsforeningerne. I december 
1968 bestemte souschefen Hans Toft-Nielsen, at registreringen af sådanne med- 
lemmer kunne bevares på grund af foreningernes tætte kontakter til de østlige 
efterretningstjenester.”% Da Wamberg-udvalget i 1972 blev opmærksom på for- 
holdet, udtrykte det sin betænkelighed ved en sådan praksis, idet man måtte 
antage, at mange medlemmer var upolitiske og udelukkende interesseret i at 
forbedre det mellemfolkelige samvirke.” En gennemgang af PET's sager viste 
imidlertid, at tjenestens registreringspraksis varierede meget: Alle medlemmer 
af Dansk-Polsk Selskab og de polske foreninger i Danmark (såkaldte hjemstavns- 
foreninger) blev registreret, medlemmerne af Landsforeningen til Samvirke mel- 
lem Danmark og Sovjetunionen blev kun registreret, når PET i anden anledning 
modtog oplysninger om deres tilhørsforhold, og kun bestyrelsesmedlemmerne 
i Venskabsforeningen Danmark-DDR blev systematisk registreret (undtagelsen 
var Aalborg-afdelingen, hvor alle indberettede medlemmer blev registreret på 
grund af afdelingens særlig tætte forbindelse til østtyske myndigheder).?” Da 
spørgsmålet to år senere blev rejst under Wamberg-udvalgets drøftelser med 
justitsministeren, udtrykte et af medlemmerne forståelse for problemerne med 


1013 RB: Ole Stig Andersen, 24. oktober 2000. Se også samme, 7. februar 2001. 

1014 PET, Redegørelse vedrørende dele af PET's virksomhed (marts 1998), S. 14-15. 

1015 PET, administrativ sag: Notitser, 16, 17, 18 og 19. december 1968; ”Foredrag om revision og registre- 
ringspraksis (holdt på møde i Jylland d.22/1 1969 og i København d. 28/1 1969)”. Denne afgørelse 
blev formelt skrevet ind i regelsættet for PET's registrering. PET, ujournaliseret: ”Den røde”. 

1016 WU: Referat af udvalgets møder 2. og 31. maj 1972. 

1017 Ibid.: Referat af udvalgets møde 31. maj 1972, vedlagt notitser: ”Vedr. De polske foreninger i Dan- 
mark, 13. juni 1972; ”Vedr. Dansk-Polsk Selskab”, 13. juni 1972;”Vedr.: Landsforeningen til samvirke 
mellem Danmark og Sovjetunioner”, 7. august 1972; ”Vedr. registrering af medlemmer af Ålborg- 
afdelingen af Selskabet Danmark-DDR”, 21. marts 1972; ”Vedr. registrering af medlemmer af Selska- 
bet Danmark-DDRs Ålborg-afdeling”, 7. april 1972. PET, emnesag: ”Venskabsforeningen Danmark- 
DDR, 8. november 1982. 

foreningerne,” og resultatet af overvejelserne blev, at Justitsministeriet anbe- 
falede, at PET's registreringspraksis blev taget til efterretning.” Det var således 
stadig muligt for PET at registrere personer alene på grund af deres tilhørsfor- 
hold til venskabsforeningerne. Flertallet af disse personer var efter alt at dømme 
kommunister eller sympatisører. 

For det tredje gav Arne Nielsen i december 1968 ordre til revisionsudvalget, 
der var i færd med at slette registreringer, som alene hvilede på politiske tilhørs- 
forhold om, at bevare registreringerne af medlemmerne af DKP's centralkomité 
og Københavnsledelse og DKU's hovedledelse og Københavnsledelse.'”” Denne 
praksis blev dog allerede ophævet igen i august 1974 af Jørgen Skat-Rørdam.?” 
Det er uvist, hvorfor dette skete, og hverken Skat-Rørdam eller Bro erindrer det 
passerede.”” 

For det fjerde herskede der åbenbart en vis usikkerhed i regionerne om den 
nye registreringspraksis, og der er tegn på, at man i et vist omfang var fortsat 
med at indsamle oplysninger om kommunister. Så sent som i 1982, 14 år efter 
regeringserklæringen, spurgte en medarbejder fra Region IV på et møde for 
sagsbehandlere inden for subversionsområdet, om medlemmer af DKP var re- 
gistreringsværdige. Svaret fra Centralafdelingen var ikke helt klart, for ifølge re- 
feratet hed det, ”at man, så vidt han vidste, registrerede amts- og kredsformænd 
og naturligvis medlemmer af DKP, der foretog østrejser” Den nye registre- 
ringspraksis efter 1968 synes ikke fuldstændigt at være trængt ned i regionerne: 
”Mødedeltagerne konstaterede herefter, at man ikke var vidende om de forskel- 
lige registreringsbestemmelser. Flere havde forskellige meninger om, hvem der 
kunne registreres?” Det synes altså i flere år efter regeringserklæringen at have 
været op til medarbejderne i regionerne at afgøre, i hvilket omfang de fortsat 
ville indsamle oplysninger om bl.a. kommunister. Der findes flere eksempler på, 
at regionsafdelingerne opstillede og indsendte lister over kommunister.” 


1018 WU: Referat af udvalgets møde 19. marts 1974. 

1019 WU: ”Notat om spørgsmål rejst af Wamberg-udvalget vedrørende politiets efterretningstjenestes 
registreringer”, Justitsministeriet, 21. juni 1974. 

1020 PET, ujournaliseret: Notits, 19. december 1968. Ordren omfattede også ledelserne af VS og SUF. 

1021 PET, ujournaliseret: Notits, 21. august 1974. 

1022 RB: Jørgen Skat-Rørdam, 22. november 2000; Jørn Bro, 27. november 2000. Se Kommissionens 
beretning, bind 3, om regeringserklæringen og PET's registreringer 1968-1989. 

1023 PET, administrativ sag: ”Referat vedr. møde i Odense den 23.11.1982 for sagsbehandlere af afd. C- 
stof i regionerne”. 

1024 PET, emnesag: Notitser, 3. marts 1983, 5. juli 1983 og 30. januar 1984. 


PET's overvågning af Danmarks Kommunistiske Parti 1945-1989 


DKP'sSs RENÆSSANCE OG OPLØSNING 1968-1989 


Det kan således konstateres, at vedtagelsen af regeringserklæringen i 1968 i prak- 
sis ikke forhindrede PET i fortsat at registrere kommunister på grund af deres 
ledende stillinger i DKP og DKU, rejser til Østeuropa, kontakt til østambassader 
og medlemskab af venskabsforeninger. Det er ikke muligt at fastslå nøjagtigt, 
hvor mange det drejede sig om, men det må have omfattet flere hundrede dan- 
ske kommunister. Desuden kunne tjenesten frem til 1985 notere oplysninger om 
kommunister i tjenestens arbejdskartoteker. 


PET's overvågning af DKP 1968-1989 


En væsentlig del af PET's oplysninger om DKP's virke stammede primært fra 
åbne kilder, dvs. kommunisternes egne publikationer og avisartikler. F. eks. byg- 
gede PET's indberetning om DKP's 24. partikongres i 1973 på pressens omtale 
og partiets kongresmateriale.””%> De forskellige oversigter over aspekter af kom- 
munisternes aktivitet og årsberetningerne bærer også præg af at være sammen- 
skrivninger af avisartikler. 

Der er bevaret flere kilderapporter fra tiden efter 1968, primært fra 1980'erne, 
hvilket gør det muligt i højere grad end for de tidligere perioder at beskrive 
PET's brug af meddelere og kontakter i DKP. Ifølge Jørn Bro overvejede man 
i 1969 at hverve en meddeler i DKP's ledelse, eventuelt mod en god betaling, 
men projektet blev aldrig realiseret.” I det bevarede arkivmateriale optræder 
der 21 kildenavne i indberetningerne vedrørende DKP, DKU og Land og Folk 
efter 1968. Dertil kommer 15 kildenavne i materialet vedrørende venskabsfor- 
eningerne. Dette betyder imidlertid ikke, at PET havde 36 forskellige kilder i det 
kommunistiske miljø. Nogle kilder havde flere forskellige kildenavne, og nogle 
kilder fandtes i andre miljøer, der kom i kontakt med kommunisterne. 

Det er imidlertid et spørgsmål, hvor effektiv PET's indsats på dette område 
var, og hvilken nytte man havde af de indhentede oplysninger. PET havde åben- 
bart kun sat få ressourcer af til den egentlige bearbejdning og analyse af materia- 
let. I 1982 fandtes der kun én medarbejder i Centralafdelingen, der beskæftigede 


1025 PET, emnesag: ”Vedr. DKPs 24. kongres 12.-14. januar 1973 i Odd Fellow palæet” 23. januar 1973. I 
det følgende besvares folketingsspørgsmål nr. 340 (”Havde PET i 1980'erne agenter eller meddelere 
placeret i DKP, eller overvågede PET DKP?”). 

1026 RB: Jørn Bro, 14. november 2000. 

sig med DKP, DKU og Komm.S.”” Koordineringen med arbejdet i regionerne 
synes heller ikke at have været det bedste. På et regionsmøde i slutningen af 
1982 oplyste en repræsentant for Centralafdelingen, at man havde iværksat en 
efterforskning af DKP's økonomi. Flere af deltagerne fra regionerne kritiserede, 
at de ikke var blevet underrettet herom, da de mente, at de eventuelt kunne have 
bidraget med oplysninger om sagen.” Endelig havde PET anvendt betydelige 
kræfter lige siden 1950 på at skrive mere eller mindre regelmæssige oversigter 
over kommunismens stilling i Danmark. Disse oversigter bestod primært af 
sammenskrivninger af avisartikler om DKP's politiske aktivitet. Derimod sav- 
nede de egentlige analyser og trusselsvurderinger. I referatet fra PET's årsmøde 
i 1982 hedder det: ”Set i lyset af politimesterens udtalelser om, at vore sammen- 
skrivninger om DKP og international kommunisme ikke bliver læst uden for 
huset, da de kun er afskrivninger af Land og Folk, må vi konstatere, at vi i årevis 
har brugt vore ressourcer forkert på dette område]? 


Stigende kommunistisk infiltration 


Udviklingen i PET's vurdering af DKP efter 1968 gennemløb tre faser: Fra 1968 
til 1979, som var præget af DKP's fremgang; fra 1980 til 1985, hvor DKP udfolde- 
de en stor aktivitet i fredsbevægelsen; og tiden fra 1986, som var præget af intern 
uro og partiets tilbagegang og opløsning efter murens fald i 1989. 

PET's vurdering i den første fase fra 1968 til 1979 var præget af DKP's frem- 
gang, og efterretningstjenesten fokuserede i særlig grad på fire aspekter af parti- 
ets virke: Dets forhold til Moskva, indflydelsen i fagbevægelsen, infiltrationen i 
forskellige organisationer og dets aktivitet i forsvaret. Det var et gennemgående 
tema i PET's årsberetninger fra 1970'erne, at man vurderede DKP til at være et 
at de mest Moskvatro kommunistpartier i Vesten, hvilket bl.a. kom til udtryk 
i partiets kritik af den eurokommunistiske bevægelse.” PET hæftede sig ved, 
at det nye partiprogram fra 1976 fortsat afspejlede de tætte forbindelser til Sov- 
jetunionen, ligesom tjenesten havde kortlagt de ledende kommunisters hyppige 


1027 PET, administrativ sag: ”Referat vedr. møde i Odense den 23. 11. 1982 for sagsbehandlere af afd. C- 
stof i regionerne”. 

1028 Ibid. 

1029 PET, administrativ sag: ”Referat af gruppearbejdet på årsmødet den 20.4.1982”, 28. april 1982. 

1030 PET, administrativ sag: Afdeling C's årsberetning 1977; Afd. C's årsberetning 1978. 

kontakter til østlige diplomater og deres intensive rejseaktivitet i Østeuropa.” 
PET betegnede DKP's loyalitet over for Moskva som total og ”plus royal que le 
roi”, hvilket var blevet illustreret af hændelsesforløbet omkring partiformanden 
Knud Jespersens død i 1977. Udvælgelsen af Jørgen Jensen til ny formand viste 
ifølge PET, at vigtige beslutninger ikke blev taget i DKP, men i SUKP's interna- 
tionale afdeling: ”Det synes helt klart at fremgå, at valget af en partiformand i 
en situation, som den her foreliggende, ikke alene kan varetages af det lokale 
parti, men at dette er et anliggende som kræver medvirken og et ”blåt stempel” 
fra SUKP703> 

Et andet aspekt, der tiltrak sig PET's opmærksomhed, var DKP's fornyede ak- 
tivitet i fagforeningerne. Ifølge PET havde kommunisterne benyttet deres indfly- 
delse i fagforeningerne til at skabe uro på arbejdspladserne, der skulle anvendes 
til at forkaste overenskomstaftaler og mæglingsforslag. Det var PET's vurdering, 
at denne aktivitet blev styret af DKP's faglige sekretariat, der stod i forbindelse 
med WFTU, den kommunistiske internationale faglige sammenslutning. Der 
blev også udfoldet en mere direkte aktivitet fra sovjetisk side: SUKP havde givet 
direktiver til de nordiske partier om at arbejde for oprettelsen af industrifor- 
bund, der ville gøre det lettere at organisere strejker, og arbejdsattachéen ved 
den sovjetiske ambassade søgte at skabe kontakter til fagbevægelsen. PET vur- 
derede dog, ”at den russiske indflydelse på danske fagforeningsforhold er uden 
nævneværdig betydning, og at de kontakter, der søges knyttet fra russisk side, i 
væsentlig grad har et informativt sigte?7”95 

Det var PET's opfattelse, at det kommunistisk dominerede københavnske 
formandsinitiativ havde tiltrukket flere tusinde tillidsmænd med sin kompro- 
misløse linje: ”Det kan se ud som et kommunistisk forsøg på at fravriste det 
socialdemokratiske ledede LO magten i fagbevægelsen;”"+ Selvom kommuni- 
sterne forsøgte at udnytte utilfredsheden i forbindelse med den økonomiske 
krise, havde partiets doktrin om ”aktionsenhedens metode”, hvor DKP lagde op 
til et samarbejde med socialdemokraterne, og opgivelsen af de revolutionære 
teser på partikongressen i 1976, imidlertid skabt en vis modsætning til den øv- 
rige venstrefløj. DKP var blevet overhalet venstre om af mere militante grupper 


1031 PET, emnesag: ”Årsoversigt over Danmarks Kommunistiske Parti/Danmarks Kommunistiske Ung- 
dom stilling, indflydelse og aktivitet i 19767, 11. marts 1977. 

1032 PET, ujournaliseret: ”Danmarks Kommunistiske Parti (DKP), juni 1979. 

1033 PET, emnesag: Notits, 16. april 1969. 

1034 Ibid.: ”Vedrørende: DKP's fremgang og stigende aktivitet og indflydelse” 19. september 1974. 

som trotskisterne, der ønskede et åbent opgør med det arbejdsretlige system. 
Kommunisterne havde således svært ved at samle venstrefløjen omkring en fæl- 
les faglig linje, og i 1978 hed det i en vurdering af PET's indsats på det faglige 
område, at tjenesten i fremtiden burde prioritere overvågningen af trotskister og 
andre ekstreme elementer højere i forhold til den hidtidige ensidige fokusering 
på DKP's rolle. 

Det var PET's opfattelse, at den største trussel lå i den stigende kommunisti- 
ske infiltration af en række interesseorganisationer, først og fremmest blandt de 
uddannelsessøgende og på lærlingeområdet. Det var PET's vurdering, at kom- 
munistisk aktivitet altid var et led i partiets langsigtede samfundsundergraven- 
de strategi: ”Gennem aktiv indsats i adskillige organisationer skaffer og udøver 
DKP stigende indflydelse i samfundet med den sikre målsætning at nedbryde 
det bestående samfund og i stedet etablere et socialistisk samfund]7%% PET havde 
konstateret en betydelig infiltration i foreninger inden for undervisningsområ- 
det, bl.a. LOE (Landsorganisationen af Elever), der efterfølgende var kommet 
til udtryk i demonstrationer mod størrelsen af Statens Uddannelsesstøtte (SU). 
De kommunistiske studerendes organisation, Komm.S., var i stærk vækst ikke 
mindst på Odense Universitet, ligesom De Udannelsessøgendes Samarbejds- 
udvalg (DUS) var kommunistisk ledet og udfoldede stor protestaktivitet. PET 
mente også, at DKP havde vundet fodfæste på Københavns Universitetet med 
valget i 1978 af en kommunistisk rektor og en kommunistisk tillidsmand for det 
tekniske personale. PET kunne også pege på en øget kommunistisk aktivitet i 
Dansk Ungdoms Fællesråd, blandt lærerne og på de kommunistiske højskoler, 
Tidens Højskole og Den røde Højskole. Lærlingenes Landsorganisation (LLO) 
var kommunistisk ledet og havde tætte forbindelser til DKP, der ifølge PET an- 
vendte organisationen til at påvirke fremtidens faglige ledere i kommunistisk 
retning. PET frygtede, at det derved ville blive muligt for kommunisterne at be- 
sætte topposterne i LO. PET noterede sig også DKP's indflydelse i Folkebevægel- 
sen mod EF,'%7 


1035 PET, ujournaliseret: ”Vedr.: Yderligtgående venstregruppers infiltration af konflikter på arbejds- 
markedet” maj 1978. 

1036 PET, emnesag: ”Vedrørende: DKP's fremgang og stigende aktivitet og indflydelse”; 19. september 
1974. 

1037 Ibid.: ”Vedrørende: DKP's indflydelse og placering indenfor studenter-, uddannelsessøgendes- og 
andre ungdomsorganisationer”, 21. januar 1975; ”Vedrørende: DKP's fremgang og stigende aktivitet 
og indflydelse”, 19. september 1974. PET, administrativ sag: Afdeling C's årsberetning 1977, s. 20-28; 
Afd. C's årsberetning 1978, s. 19-25; Afdeling C's Årsberetning 1979, S. 21-25. 


PET's overvågning af Danmarks Kommunistiske Parti 1945-1989 


DKP's RENÆSSANCE OG OPLØSNING 1968-1989 


Endelig var PET opmærksom på, at kommunisterne i 1970'erne genoptog 
virksomheden fra 1950'erne med at infiltrere og undergrave forsvaret. PET note- 
rede sig, at DKP stadig arbejdede på at få Danmark ud af NATO, og at DKU op- 
fordrede sine medlemmer til at aftjene deres værnepligt som ”politiske soldater”, 
hvor de skulle undergrave forsvarsviljen ved at drive propaganda.” At dømme 
ud fra det bevarede materiale var det dog ikke et problem, der blev prioriteret 
højt af efterretningstjenesten. Jørn Bro har oplyst, at FE var meget bekymret over 
spørgsmålet, og at PET var opmærksom på fænomenet. Men PET kunne intet 
gøre, idet det var op til styrelserne selv at løse problemet.” Udsagnet skal nok 
forstås sådan, at PET foretog de nødvendige sikkerhedsundersøgelser for for- 
svaret, men at det var forsvarets egen opgave at handle ud fra PET's oplysninger. 

PET noterede sig også DKP's nedgang fra slutningen af 1970'erne, hvor kom- 
munisterne efter valgnederlaget i 1979 måtte forlade Folketinget, og formanden 
for Sømændenes Forbund Preben Møller Hansen blev ekskluderet af partiet ef- 
ter lang tids uro. Det var PET's vurdering, at DKP ved indgangen til det nye årti 
var svækket, idet partiet havde mistet halvdelen af sine vælgere og havde været 
nødt til at nedskære antallet af partifunktionærer.'” 


DKP og fredsbevægelserne 


Fra omkring 1980 konstaterede PET, at DKP i stigende grad koncentrerede sig 
om kampen for at forhindre NATO's opstilling af 572 mellemdistanceraketter i 
Vesteuropa. Ifølge PET var DKP's involvering i fredsbevægelsen et led i Sovjet- 
unionens forsøg på at undergrave den folkelige støtte til NATO og dermed den 
vestlige forsvarsvilje. Den sovjetiske påvirkningskampagne foregik ved hjælp af 
”active measures”, af PET betegnet som ”politiske efterretningsaktiviteter (PEA), 
og blev udført af SUKP's International Department (ID) og International Infor- 
mation Department (IID) i samarbejde med KGB. Formålet med PEA var at 
manipulere og påvirke meningsdannelsen og beslutningsprocessen i de vestlige 
lande med brug af bevidste eller ubevidste ”indflydelses-agenter” og ved hjælp 
af desinformation, brevaktioner, udnyttelse af medierne, sabotage og voldsan- 
vendelse. Den vigtigste opgave i 1980'erne var at skabe splittelse mellem USA og 


1038 Ibid.: Afdeling C's årsberetning 1977. 
1039 RB: Jørn Bro, 27. november 2000. 
1040 PET, administrativ sag: Afdeling C's Årsberetning 1979, S. 21-25. 

Vesteuropa og få NATO til at opgive udstationeringen af raketterne. PET mente, 
at fredsbevægelserne blev udnyttet af Kreml til at styrke Sovjetunionens stilling, 
og tjenesten henviste til, at fredsbevægelserne først havde opnået en bred folkelig 
tilslutning efter, at kommunistpartierne og frontorganisationerne var gået ind i 
sagen, og at SUKP's generalsekretær Bresjnev i 1981 havde opfordret til samar- 
bejde med socialdemokraterne og fagbevægelsen i fredskampen.”” 

PET var ikke i tvivl om, at DKP's indsats i fredskampagnen var styret fra Mo- 
skva og havde til formål at gavne Sovjetunionens interesser.'” I en oversigt over 
DKP's tidlige involvering i fredsbevægelserne argumenterede efterretningstjene- 
sten for, at fredsgruppernes aktiviteter i de vestlige lande var nøje koordinerede, 
og at DKP's agitation mod NATO-raketterne var i nøje overensstemmelse med 
de sovjetiske såkaldte fredsinitiativer. Oversigten konkluderede med spørgsmå- 
let, om formålet med fredskampagnen ikke var at styrke socialismens stilling.”% 
Ifølge PET's oplysninger havde en stor del af DKP's ledelse deltaget i et vigtigt 
møde i Moskva i 1980, hvor de åbenbart havde fået instrukser om partiets linje i 
forholdet til NATO's raketter.”+ PET mente også, at en række fredsresolutioner, 
der var blevet fremsat i fagforeningerne i 1982, var et resultat af danske kommu- 
nisters deltagelse på WFTU-kongressen på Cuba kort forinden. 


1041 Ibid.: Årsberetning for Afdeling C 1981, s. 35-47. For en mere detaljeret beskrivelse henvises til 
Kommissionens beretning, bind 10, om fredsbevægelserne. 

1042 Dette bekræftes af de nyåbnede østlige arkiver, se: DIIS, Danmark under Den kolde Krig, bind 3, 
S. 324-327. 

1043 PET, emnesag: ”Vedr.: DKP's holdning til TNF-spørgsmålet og fredskamper,, 15. juni 1981. 

1044 PET, administrativ sag: Årsberetning 1980, Afdeling C. 

1045 Ibid.: Årsberetning 1982, Afdeling C. 

DKPS ledelse holdt ofte konsultationer med den østtyske ledelse under Warszawapagtens kampagne 
imod NATOS dobbeltbeslutning. I december 1980, kort efter valget af præsident Ronald Reagan, mød- 
tes en dansk partidelegation anført af Jørgen Jensen (til venstre) med politbureaumedlem Harry Tisch 
(til højre) (Arbejdermuseet og ABA). 


Det var PET's vurdering, at DKP's vigtigste talerør var Samarbejdskomitéen for 
Fred og Sikkerhed. Ifølge flere PET-indberetninger havde DKP reklameret for 
komitéen, der sad flere kommunister i dens ledelse, de tilsluttede fagforeninger 
var kommunistisk dominerede og komitéens forslag om Norden som atomvå- 
benfri zone og dens modstand mod NATO's dobbeltbeslutning var i nøje over- 
ensstemmelse med DKP's linje. PET bed mærke i, at komitéen havde erklæret, 
at man ville skabe en folkelig opbakning til fredssagen og henviste til, at det 
radikale præsidiemedlem Meta Ditzel skulle have sagt, at man ville mobilisere 
en hel hær af demonstranter til aktioner, hvis det kommende forsvarsforlig inde- 
holdt tilladelse til stationering af fremmede tropper i Danmark i tilfælde af krig. 
PET synes således at have frygtet, at kommunisterne ved hjælp af Samarbejds- 
komitéen kunne skabe uroligheder imod forsvarspolitikken. I PET vurderede 
man, at det ikke syntes at bekymre den ”brede masse”, at Samarbejdskomitéens 
lokalkomitéer ofte var styret af kommunisterne, fordi fredsbudskabet var så po- 

pulært.% En anden aktiv deltager var Komm.S., der ifølge PET beskæftigede sig 
mere med fredskampen end med de studerendes vilkår. I 1980 udsendte organi- 
sationen forfalskede breve, der havde til formål at skabe mistillid til NATO, og 
efterretningstjenesten gættede på, at aktionen var styret af DKP.” 

PET konstaterede, at DKP fejrede flere triumfer i første halvdel af 1980'erne: 
Kommunisterne havde spillet en vigtig rolle i fredsbevægelserne og i Folkebe- 
vægelsen mod EF, DKU noterede en vis tilgang blandt lærlinge og uddannel- 
sessøgende, den årlige Land og Folk-festival tiltrak op til 200.000 deltagere, og 
partibladet var stadig i stand til at indsamle fire millioner kr. fra de offervillige 
partimedlemmer. Alligevel var det et gennemgående træk i PET's vurderinger i 
denne periode, at indsatsen i fredsarbejdet ikke havde forbedret DKP's generelle 
stilling. I sin årsberetning for 1984 noterede PET, at kommunisterne ved folke- 
tingsvalget var blevet reduceret til 0,7 %, og at partiets paroler var karakterise- 
ret af de samme gamle fraser om imperialisme og kapitalisme. Det eneste nye 
indslag var, at kommunisterne nu lovede at afgive magten igen, hvis et flertal 
var imod dem.'% En af årsagerne til denne tilstand var ifølge PET, at der var en 
stigende utilfredshed blandt medlemmerne over partiets linje og med ledelsens 
forsøg på at undertrykke enhver form for kritik. I begyndelsen af 1980'erne blev 
en række kendte DKP'ere, bl.a. Hanne Reintoft, enten ekskluderet eller forlod 
partiet frivilligt i protest mod ensretningen og ledelsen med partiformanden 
Jørgen Jensen i spidsen. En anden årsag var de tætte bånd til Moskva. DKP's tro- 
faste forsvar af Sovjetunionens optræden i Polen og Afghanistan undergravede 
partiets indsats i fredskampen og hindrede det i at hverve nye tilhængere.” Det 
var således PET's konklusion, at når DKP gav sin tilstedeværelse til kende i en 


1046 PET, emnesag: ”Danmarks Kommunistiske Partis indflydelse i Samarbejdskomiteen for Fred og 
Sikkerhed i 1980% 4. november 1980; ”Vedr.: Danmarks Kommunistiske Parti” 5. februar 1981; 
”Vedr.: DKP's holdning til TNF-spørgsmålet og fredskampagnen/fredskampen”, 15. juni 1981. PET, 
administrativ sag: Årsberetning 1980, Afdeling C. 

1047 PET, emnesag: ”Vedr.: Danmarks Kommunistiske Parti”, 5. februar 1981. PET, emnesag: ”Vedr.: 
Kommunistiske Studenters (Komm.S.) kongres i 19817 19. februar 1981; ”Vedr.: Kommunistiske 
Studenters (Komm.S.) 10 års jubilæum samt 7. kongres i dagene 16.-18. november 1984” 15. januar 
1985. 

1048 PET, administrativ sag: Årsberetning 1984, Afdeling 2. 

1049 PET, emnesag: ”Vedr.: Uroen i Danmarks Kommunistiske Parti”, 28. februar 1982; ”Vedr.: DKP's 
27. partikongres”, 8. juli 1983; ”Vedr.: DKP-Fyn's ekstraordinære distriktskonference den 12.3.1983% 
24. marts 1983. PET, administrativ sag: Årsberetning 1982, Afdeling C; Årsberetning 1983, Afdeling C. 

folkelig bevægelse, mistede bevægelsen indflydelse, og at den kun var i stand til 
at spille en rolle, hvis kommunisterne holdt deres tilhørsforhold skjult.% 


Sovjetunionens brug af venskabsforeningerne i fredskampagnen 


Venskabsforeningerne fik en ny rolle i 1980'erne, hvor de skulle fremføre øst- 
blokkens fredsforslag. I januar 1980 konstaterede PET, at Landsforeningen til 
Samvirke mellem Danmark og Sovjetunionen havde opfordret regeringen til at 
støtte Sovjetunionens seneste fredsudspil og opfordret foreningens medlemmer 
til at bakke op om Samarbejdskomiteen for Fred og Sikkerhed, som foreningen 
var kollektivt medlem af. Det var PET's opfattelse, at der var tale om en ny linje i 
foreningens arbejde, der hang sammen med Warszawa-pagtens kampagne mod 
NATO's opstilling af mellemdistanceraketter i Vesteuropa.% Landsforeningen 
fortsatte de følgende år med at kritisere USA for dets oprustning og roste Sov- 
jetunionen for dets fredsinitiativer.'% Samtidig begyndte Venskabsforeningen 
Danmark-DDR at advare mod en ny kold krig og de amerikanske raketter, som 
ifølge foreningen udgjorde en trussel mod freden.'%: Venskabsforeningen hæv- 
dede gentagne gange, at revanchistiske kredse i Forbundsrepublikken planlagde 
at tilbageerobre de tabte tyske områder i Østeuropa,” og som en del af freds- 
kampagnen udgav foreningen en pjece med titlen Opdragelse til fred i DDRs 
skoler,;% forsvarede DDR mod kritik for overtrædelser af menneskerettighe- 
derne'% og ifølge en kilde betegnede deltagerne i de uofficielle fredsbevægelser i 
DDR som ”ballademagere og skøre individer.””%7 


1050 Ibid.: Årsberetning 1984, Afdeling 2. 

1051 PET, emnesag: ”Vedr.: Landsforeningen Danmark-Sovjetunionen og Samarbejdskomiteen for Fred 
og Sikkerhed”, 25. januar 1980. For de østlige regimers brug af venskabsforeningerne i fredskampag- 
nen, se også: DIIS, Danmark under Den kolde Krig, bind 3, s. 327-331. 

1052 PET, emnesag: ”Vedr.: Landsforeningen Danmark/Sovjetunionens kongres den 21.-22. februar 
1987% 17. marts 1987. 

1053 PET, emnesag: ”Emne: Generalforsamling i Venskabsforeningen Danmark-DDR den 19 Mar 1980”, 
27. marts 1980, C.notits nr. 63/80. 

1054 Ibid.: ”Emne: Generalforsamling i venskabsforeningen Danmark-DDR den 5 Mar 1981 kl. 1930”, 
9. april 1981, C.notits nr. 61/81; ”Vedr.: Landsforeningen Danmark/DDR,, 6. april 1983. 

1055 Opdragelse til fred i DDRs skoler (København, u.å.). 

1056 PET, emnesag: ”Vedr.: Venskabsforeningen Danmark-DDR”, 6. marts 1984. 

1057 Ibid.: ”Emne: Venskabsforeningen Danmark-DDR, 22. marts 1985, C.notits nr. 47/85. 

PET var ikke i tvivl om, at venskabsforeningerne handlede efter inspiration 
fra østlandene. I 1980 meddelte Landsforeningens sovjetiske samarbejdspartner, 
Sammenslutningen af Sovjetiske Foreninger for Venskab og Kulturelle Forbin- 
delser med Udlandet (SSOD), at man havde besluttet, at venskabsforeningerne 
skulle deltage i kampen for fred og afspænding.” I de årlige samarbejdsafta- 
ler mellem SSOD og Landsforeningen forpligtede danskerne sig til at oplyse 
offentligheden om Sovjetunionens fredspolitik, at støtte kampen mod NATO's 
raketter og arbejde for forslaget om at gøre Nordeuropa til en atomvåbenfri zo- 
ne.” De sovjetiske venskabsforeninger i Norden mødtes også med repræsen- 
tanter for SSOD for at koordinere indsatsen i fredskampagnen.” Det var også 
PET's indtryk, at Liga fur Vålkerfreundschaft anvendte Venskabsforeningen 
Danmark-DDR til at fremføre østtyske synspunkter. Det var således ligaen, der 
i flere tilfælde bestemte, hvilke østtyskere, der skulle besøge Danmark og ven- 
skabsforeningen.”? I 1987 deltog 24 ledende medlemmer af venskabsforeningen 
i et seminar i Fincken, DDR, hvor repræsentanter for ligaen bl.a. orienterede om 
DDRS syn på fredssagen.”?” 

Den østeuropæiske indflydelse på venskabsforeningerne hang ikke mindst 
sammen med, at en betydelig del af deres aktiviteter blev finansieret østfra. PET's 
oplysninger viste således, at Landsforeningens næstformand, DKP'eren Ingmar 
Wagner, ved flere lejligheder skulle have indrømmet, at foreningen modtog sov- 
jetiske penge, og at ambassaden insisterede på, at forholdet blev holdt hemme- 
ligt. Ifølge en kilde var foreningen i konstant pengenød, og det blev klaret ved, 
at Valentin Kurentsov fra den sovjetiske ambassade afleverede penge til Wag- 
ner.”% Samme kilde rapporterede, at en lokalafdeling havde haft besøg af SSOD's 
finanschef fra Moskva, som havde lovet at betale for den endelige indretning af 


1058 PET, emnesag: ”Vedr.: Landsforeningen til samvirke mellem Danmark — Sovjet”, 20. maj 81. 

1059 Ibid.: ”Vedr.: Landsforeningen til Samvirke mellem Danmark og Sovjetunionen”, 14. februar 1984; 
”Vedr.: Samarbejdsplan for SSOD, Foreningen USSR-Danmark og Landsforeningen Danmark- 
Sovjetunioner”, 29. juni 1988. 

1060 Ibid.: ”Vedr.: Fredskonference i Stockholm den 7.-8. april 1984 … ”, 3. maj 1984. 

1061 PET, emnesag: ”Vedr. DDRs deltagelse i L&Fs festival i august 1982”, 13. august 1982; ”Vedr. ”Ven- 
skabsforeningen Danmark-DDR”, 20. oktober 1982. 

1062 Ibid.: ”Vedr.: Seminar afholdt i Fincken (DDR) i tiden 22.-25. januar 1987 for ledelsesmedlemmer af 
Venskabsforeninen Danmark-DDR's forskellige afdelinger”, 5. februar 1987. 

1063 PET, emnesag: ”Vedr.: Landsforeningen til samvirke mellem Danmark og Sovjetunionen”, 13. okto- 
ber 1981; ”Vedr.: Venskabsforeningen Danmark-Sovjet” 14. december 1982. 

1064 Ibid.: ”Vedr.: Landsforeningen Danmark-Sovjetunionern”, 2. november 1982. 

afdelingens lokaler og de årlige driftsudgifter på 50.000 kr. En kilde mente 
også at vide, at Venskabsforeningen Danmark-DDR'ss regnskaber blev fikset for 
at skjule pengeoverførelser.”? 

Sovjetunionens tætte styring af Landsforeningens aktiviteter kan illustreres 
ved hjælp af de kildeoplysninger, som PET modtog om foreningens oplysnings- 
udvalg. På udvalgets første møde i efteråret 1983 besluttede deltagerne, at man 
ville prioritere den sovjetiske fredspolitik højest (de andre emner var: Det plan- 
økonomiske system, det socialistiske demokrati, socialpolitikken i Sovjetunio- 
nen, kulturpolitikken og Sovjet-pædagogikken). Det var hensigten at udbrede 
offentlighedens kendskab til disse emner ved at korrigere ukorrekte oplysninger 
i pressen, skrive artikler i fagblade, udgive pjecer, distribuere materiale fra det 
sovjetiske pressebureau APN og udarbejde lister over foredragsholdere.?” I et 
forsøg på at skjule Moskvas indflydelse planlagde man at skrive debatindlæg, der 
på overfladen forekom neutrale, og hvoraf det ikke fremgik, at de var skrevet af 
foreningen.” 

Ifølge PET's oplysninger stod det hurtigt klart, hvem der bestemte over ud- 
valget. På et møde i februar 1984 fik medlemmerne kort og godt at vide, at den 
tidligere Moskva-korrespondent for Land og Folk Palle Andersen på foranled- 
ning af kulturattaché Kurentsov havde fået sæde i udvalget. Det fremgik også af 
udvalgets drøftelser, at udvalget skulle basere sine skriverier på en ny sovjetisk 
pjece om sikkerhedspolitik, at man skulle bruge en sovjetisk bog til at vise, at 
Sovjetunionen ikke stod bag terroraktioner, og at man skulle skrive positivt om 
de sovjetiske fagforeninger. Siden Kurentsov havde besværet sig over NATO's 
embargo af computersystemer over for Warszawa-pagtens lande, skulle udvalget 
udgive materiale imod embargoen.”?% Det var således tydeligt, at oplysningsud- 
valget tog imod instruktioner fra den sovjetiske ambassade. 

Efter et års arbejde kunne udvalget fremlægge syv ”arbejdspapirer” vedrø- 
rende sikkerhedspolitiske emner. De handlede generelt om NATO's oprustning 
og krigsplaner og den socialistiske lejrs fredsforslag. Udvalget havde valgt beteg- 
nelsen ”arbejdspapirer”, da det gav et indtryk af objektivitet og videnskabelig- 
hed. Ifølge PET's oplysninger bistod den sovjetiske ambassade med oplysninger, 


1065 Ibid.: ”Vedr.: Landsforeningen DK-USSR.s lokalafdeling … ”, 3. marts 86. 

1066 PET, emnesag: ”Vedr.: Uoverensstemmelse i bestyrelsen i Københavns afdelingery, 17. februar 1987. 
1067 PET, emnesag: ”Vedr.: Landsforeningen Danmark-Sovjetunioner”, 13. marts 1984. 

1068 Ibid.: ”Vedr.: Oplysningsudvalget i Landsforeningen Danmark-Sovjet”, 21. marts 1984. 

1069 Ibid.: ”Vedr.: Oplysningsudvalget i Landsforeningen Danmark-Sovjet”, 21. marts 1984. 

Ingmar Wagner skaffede pengene til udgivelsen via DKP's forretningsudvalg, 
og papirerne blev trykt på Land og Folk.”? Udvalget skulle også udarbejde en 
tryksag om Norden som atomvåbenfri zone, hvilket var Sovjetunionens officielle 
politik, og ifølge PET's kilderapport var der ingen tvivl om, hvem der betalte for 
materialet: 


”Ingmar WAGNER kunne i den lukkede forsamling, hvor alle tilhørte såvel parti 
som bevægelse, oplyse, at ”vore venner” — dvs. Sovjetunionen — har lovet at betale 
udgivelsen af såvel den før omtalte tryksag som andre fredsaviser””” 


Landsforeningens ”kassemester” tilføjede, at han skulle til Moskva for at besøge 
den sovjetiske fredskomité og hente ”yderligere inspiration til sagen,” 

Det fremgår af en kilderapport om nogle uoverensstemmelser i foreningen i 
1985, at foreningen varetog Sovjetunionens interesser. Oplysningsudvalget skulle 
drøfte udgivelsen af en avis med kritik af det amerikanske stjernekrigsprojekt, 
SDI. Dette skete på trods af en protest fra foreningens formand, Hermod Lan- 
nung fra Det Radikale Venstre, der var en modstander af at udgive antiameri- 
kansk propaganda. Man havde imidlertid andetsteds allerede besluttet at udgive 
avisen, idet det afslutningsvis hedder i kilderapporten: ”Avisen bliver udgivet på 
russernes forlangende og for deres penge; 

De østlige regimer udnyttede deres indflydelse på venskabsforeningerne på 
andre måder. Medlemmerne modtog ”personlige” breve fra Østeuropa, som op- 
fordrede dem til at støtte de socialistiske landes fredsudspil.'”+ Venskabsforenin- 
gerne blev også benyttet til at afholde møder, arrangere udstillinger og sørge for 
indkvartering for gæster fra Østeuropa i forbindelse med fredskonferencer.'%5 Et 


1070 Ibid.: ”Vedr.: 7 arbejdspapirer fra Landsforeningen DK/USSRY, 25. september 1984. 

1071 Ibid.: ”Vedr.: Møde i Landsforeningen Danmark-Sovjets oplysningsudvalg d. 11. januar 1985 
kl. 1700”, 13. august 1985. 

1072 Ibid. 

1073 PET, emnesag: ”Vedr.: Tidsskrift mod stjernekrig, udarbejdet af oplysningsudvalget i Landsfor- 
eningen Danmark-Sovjetunionen”, 31. maj 1985. 

1074 PET, emnesag: ”Vedr.: Venskabsforeningen Danmark — DDR, Århus afdelingen”, 18. november 
1983. 

1075 PET, emnesag: ”Vedr.: Landsforeningen Danmark-Sovjetunionens forsøg på at arrangere møde om 
"Tysklands genforening”, 13. september 1983; ”Vedr.: Den sovjetiske delegation til Verdensfredskon- 
gressen, oktober 19867, 17. marts 1986. PET, emnesag: ”Vedr. DDR — presse- og kulturattaché Bernd 
Petschick” 27. oktober 1982. 

ledende medlem af Venskabsforeningen Danmark-DDR udleverede navne og 
adresser på danske fagforeningsfolk til den østtyske ambassade, som østtyskerne 
kunne bruge til at etablere kontakter til den danske fagbevægelse.”? Ifølge en 
kilde var det hensigten, at venskabsforeningen på vegne af DDR skulle ”infiltre- 
re” de danske fagforeninger.'”” Formålet var sandsynligvis at forsøge at påvirke 
fagbevægelsen i en mere radikal retning og at influere den til at støtte de østlige 
fredsforslag. Endelig rapporterede en kilde, at et medlem af venskabsforeningen 
var blevet opsøgt af en fremtrædende medarbejder i Liga fir Vålkerfreundschaft, 
der beklagede sig over noget vesttysk undervisningsmateriale, som blev brugt i 
de danske skoler. Det pågældende medlem, der også var aktivi Kommunistiske 
Pædagoger, ”konfiskerede” straks noget af materialet fra den skole, hvor han un- 
derviste, og sendte det til DDR. Ifølge kilden var det DDR's planer at fremstille 
noget nyt oplysningsmateriale, som ved hjælp af danske sympatisører skulle ud- 
spredes i de danske skoler.” 


1076 Ibid.: Ekstrakt af notits af 23. november 1988; ”Vedr.: Studierejse til DDR af Dansk El-Forbunds 
Fyns Kreds”, 11. januar 1989; ”Vedr.: Dansk statsborgers forbindelse til Østtysk fagforeningsmand”, 
5. januar 1989. 


1077 Ibid.: ”Vedr.: Generalforsamling i ”Venskabsforeningen DK/DDR>, 13. februar 1989. 
1078 Ibid.: Notits, 9. december 1982. 

Begyndelsen til enden: DKPS formand Jørgen Jensen hilser på den nye energiske sovjetiske leder 
Mikhail Gorbatjov. Det danske parti var et af de mest Moskvatro, men det havde ikke altid let ved at 
følge Gorbatjovs reformkurs. Opfordringen til åbenhed førte bl.a. til nye afsløringer af stalinismens 
forbrydelser og diskussioner om det sovjetiske styres problemer (Arbejdermuseet og ABA). 


Udviklingen i de kommunistiske lande i 1980'erne indebar nye udfordringer 
for venskabsforeningerne. Under Gorbatjov begyndte Sovjetunionen at udvise 
større åbenhed og at se mere kritisk på udviklingen under socialismen. Dette 
bragte Landsforeningen i en prekær situation, da mange danske kammerater, 
især fra den ældre generation, altid havde stolet på Sovjetunionen. Ifølge PET's 
oplysninger skal Ingmar Wagner have givet udtryk for et ønske om, at russerne 
var lidt mere tilbageholdende i deres selvkritik, da de mange negative nyheder 
østfra truede med at få mange kommunisters verden til at falde sammen.” I det 
hele taget følte Landsforeningen sig noget overflødiggjort under de store om- 


1079 PET, emnesag: ”Vedr.: Hovedbestyrelsesmøde den 16. januar 1988 i Landsforeningen DK/Sovjet”; 
27. maj 1988. 

væltninger i Sovjetunionen, da mange debatter og arrangementer foregik uden 
for foreningens regi." For at gøre foreningen mere slagkraftig anbefalede den 
sovjetiske ambassade, at man forsøgte at tiltrække flere socialdemokrater, ra- 
dikale og SF'ere, og på et møde i januar 1987 drøftede ledelsen en lang række 
kendte navne, som ville ”pynte” på foreningens ansigt udadtil.” 

Hvor Landsforeningens problem var Sovjetunionens åbenhed, havde Ven- 
skabsforeningen Danmark-DDR det stik modsatte, nemlig østtyskernes modvil- 
je mod Gorbatjovs reformer og deres fortsatte forsøg på at dominere foreningen. 
Medlemmer af venskabsforeningen ruskede sig ifølge PET flere gange i tøjret og 
klagede over, at østtyskerne ville bestemme alt.” De kritiserede også ved flere 
lejligheder ledelsens udemokratiske styring og den østtyske ambassades inkom- 
petence.”% Ifølge en kilde havde flere ledende medlemmer i april 1986 for første 
gang rettet en skarp kritik mod ambassadens indsats, og forholdet mellem de to 
parter var tydeligvis blevet forværret.” Foreningen protesterede også mod det 
østtyske styres dogmatiske linje. Det vakte bestyrtelse, da DDR-myndighederne 
i 1985 nægtede at give udrejsetilladelse til præsten Rainer Eppelmann, der var 
aktiv i fredsbevægelsen og havde kritiseret det kommunistiske styre. Foreningen 
frygtede, at episoden ville skade DDR's forhold til Danmark og de danske freds- 
bevægelser.” Da 17 medlemmer i 1988 besøgte Østberlin besværede ledelsen 
sig over, at den endnu engang skulle opleve, at deltagerne ikke fik mulighed for 
at stille spørgsmål, da de blev orienteret om de aktuelle forhold i DDR.” En 


1080 Ibid.: ”Emne: Landsforeningen Danmark-Sovjetunionen”, 4. august 1988, C notits nr. 102/88. 

1081 Ibid.: ”Vedr.: Kongresudvalgsmøde den 7. januar 1987”, 13. februar 1987. 

1082 PET, emnesag: ”Vedr.: Landsmøde i Venskabsforeningen DK/DDR 19.11.83” 10. januar 1984; ”Vedr.: 
bestyrelsesmøde i Venskabsforeningen Danmark-DDR Storstøms Amt torsdag den 6. marts 1986”, 
12, marts 1986; ”Vedr.: Bestyrelsesmøde i Venskabsforeningen Danmark-DDR i Storstrøms Amt 
den 10. april 1986, 15. april 1986. 

1083 Ibid.: ”Emne: Venskabsforeningen Danmark-DDR”, 16. marts 1987, C. notits nr. 55/87; ”Vedr.: be- 
styrelsesmøde i venskabsforeningen Danmark-DDR afholdt den 14. august 19867, 27. august 1986; 
”Vedr.: oplysninger omkring Ligaen fir Vålkerfreundschaft og Venskabsforeningen Danmark- 
DDR, 31. juli 1987. 

1084 Ibid.: ”Emne: Venskabsforeningen Danmark-DDR, 10. april 1986, C.notits nr. 61/86. 

1085 Ibid.: ”Vedr.: Venskabsforeningen DK-DDR.s problemer i forbindelse med nægtelse af udrejsetil- 
ladelse for 2 DDR præster, som skulle deltage i Fredsstævne på Ryslinge Højskole” 12. december 
1985. 

1086 Ibid.: ”Emne: Rikscha” 25. januar 1989, C. notits nr. 7/89. 

kilderapport betegnede et møde i venskabsforeningen med en repræsentant fra 
DDR som et ”rivegilde” med adresse til systemet i DDR.'?27 


PET's overvågning af venskabsforeningerne 


En gennemgang af det bevarede materiale i PET's arkiv efterlader det indtryk, 
at overvågningen af venskabsforeningerne blev intensiveret fra slutningen af 
1970'erne. Årsagen var foreningernes tætte bånd til de kommunistiske lande 
og deres rolle i fredskampagnen. Dertil kom frygten for, at østlige efterretnings- 
officerer under diplomatisk dække brugte foreningerne til at komme i kontakt 
med danske sympatisører.” Den intensiverede overvågning afspejlede sig så- 
ledes i, at PET i perioden 1979-89 havde mindst 17 kilder i venskabsforeninger- 
ne. PET havde syv kilder i henholdsvis Landsforeningen til Samvirke mellem 
Danmark og Sovjetunionen og Venskabsforeningen Danmark-DDR, som var 
de to vigtigste foreninger. PET havde desuden to kilder i Venskabsforeningen 
Danmark-Rumænien, hvilket nok skyldtes, at den rumænske efterretningstjene- 
ste var aktivi Danmark. Desuden fandtes en enkelt kilde i henholdsvis Dansk- 
Ungarsk Selskab og Venskabsforeningen Danmark-Tjekkoslovakiet. 

PET's succes med at infiltrere venskabsforeningerne kan illustreres med tre 
eksempler." Den første kilde havde meldt sig ind i Venskabsforeningen Dan- 
mark-DDR, hvilket gjorde det nemmere at besøge DDR. Den pågældende hen- 
vendte sig til PET, da han under et sprogkursus i Leipzig var kommet i besiddelse 
af oplysninger om et østtysk raketbatteri. PET hvervede den pågældende som 
kilde, da man vurderede, at han kunne give oplysninger om venskabsforeningen 
og om østtyskernes brug af den i fredskampagnen.”” Kilden videregav de føl- 


1087 Ibid.: ”Vedr.: medlemsmøde i Venskabsforeningen Danmark-DDR kbh. afd. torsdag den 10. no- 
vember 1988”, 7. december 1988. 

1088 Det modsatte var tilfældet i Sverige, hvor Såpo i 1980 besluttede at nedprioritere overvågningen. 
Karl Molin et al., Overvakningen av ”SKP-komplexet”, s. 168. 

1089 PET, emnesag: ”Venskabsforeningen Danmark-DDR”, 8. november 1982. 

1090 I et konkret tilfælde overvejede PET at forsøge at hverve en DKP'er som kilde i en venskabsfor- 
ening. PET, kildesag: ”Vedr.: Oplæg til hvervning af kilde” 16. september 1983. En tidligere PET- 
medarbejder med kendskab til sagen har oplyst over for Kommissionen, at planerne blev opgivet, 
da det viste sig, at den pågældende DKP'er havde ”en dybere ideologisk forankring i partiet”, end 
tjenesten tidligere havde troet. Kommissionens arkiv: Telefonnotits, 15. maj 2008. 

1091 PET, kildesag: Intern notits, 3. oktober 1984. 

gende år en lang række oplysninger om venskabsforeningens forskellige aktivi- 
teter, møder, generalforsamlinger, fester og seminarer i DDR.” Kildens største 
succes var, da han blev formand for en nyoprettet lokalafdeling af venskabsfor- 
eningen.”% Den anden kilde kontaktede PET, fordi han var blevet opfordret af 
nogle ungarske forretningsfolk til at overtræde embargobestemmelserne. Han 
blev af sin føringsofficer betegnet som en ”fræk sælgertype” og da han af PET 
blev bedt om at overvære generalforsamlingen i en nyoprettet lokalafdeling af 
en venskabsforening, lykkedes det ham at blive valgt som afdelingens kasserer 
og bestyrer af medlemskartoteket.'”% Afdelingen førte imidlertid en noget hen- 
sygnende tilværelse, og kilden blev efter nogen tid afviklet af PET.'% Den tredje 
kilde var medlem af DKP og af flere venskabsforeninger. Den pågældende rap- 
porterede til PET om aktiviteterne i lokalafdelingerne og landsledelsen af for- 
eningerne. I en periode var kilden lokalformand for en af foreningerne. 
Andre af PET's kilder viste sig at være mere problematiske. Nogle kunne 
være svære at samarbejde med. En kilde var en studerende, der var medlem 
af en venskabsforening. Han henvendte sig til PET efter at have deltaget i en 
underskriftsindsamling til fordel for et atomvåbenfrit Norden. Han havde fået 
betænkeligheder, da det gik op for ham, at underskrifterne skulle afleveres til 
den kommunistisk dominerede Samarbejdskomitéen for Fred og Sikkerhed, 
selvom mange af underskriverne ikke sympatiserede med østblokken. Han er- 
klærede sig villig til at infiltrere kredse, der lod sig udnytte af udenlandske ef- 
terretningstjenester, såsom venskabsforeningerne, og i lidt mere end et år rap- 
porterede han om venskabsforeningen. Kilden, der betegnede sig selv som til 
venstre for Socialdemokratiet, syntes imidlertid snart at få nye betænkeligheder 
over sit samarbejde med PET, han var bange for at blive set under møderne med 
sine kildeførere, og han svarede kun modvilligt på spørgsmål. PET afbrød derfor 
samarbejdet.”” Andre kilder kunne være lidt for ivrige efter at lege hemmelige 
agenter. En kilde tilbød sine tjenester i forbindelse med et studieophold i Sovjet- 
unionen. Han rapporterede efterfølgende om Landsforeningens aktiviteter, men 


1092 PET, emnesag: Notitser, 24. august 1983, 15. december 1983, 12. marts 1986, 27. august 1986 og 
5. februar 1987. 

1093 Ibid.: Notits, 11. juni 1985. 

1094 PET, kildesag: ”Vedr.: Notits”, 26. november 1985; notits, 20. december 1985. 

1095 Ibid.: Notits, 20. august 1990. 

1096 PET, emnesag: Forskellige notitser. 

1097 PET, kildesag: Telex, 3. juli 1986; notits, 26. februar 1982. 

PET fandt, at han var upålidelig og overivrig efter at blive involveret i efterret- 
ningsmæssige aktiviteter. 

I forbindelse med den intensiverede overvågning overvejede PET tilsynela- 
dende at aflytte Landsforeningens bygning i Vester Voldgade i København. Om- 
kring 1979 indhentede tjenesten således arkitekttegningerne over bygningen og 
identificerede medarbejdernes kontorer og de forskellige mødelokaler.” Ope- 
rationen blev efter alt at dømme ikke gennemført, formentlig fordi PET fik de 
ønskede oplysninger ad andre kanaler. PET havde siden 1973 modtaget indbe- 
retninger fra FE, der indeholdt kildeoplysninger om Landsforeningens virksom- 
hed.” I december 1980 begyndte PET at modtage båndoptagelser fra Landsfor- 
eningens hovedbestyrelses- og forretningsudvalgsmøder.”” Det fremgår, at FE 
havde en kilde i Landsforeningens ledelse, som havde en båndoptager med til 
møderne: Da FE i august 1981 afleverede en 3% times båndoptagelse fra et for- 
retningsudvalgsmøde, bemærkede FE, at optageudstyret var blevet anbragt et 
andet sted end tidligere på grund af de temperaturmæssige forhold i mødelo- 
kalet. Derved var lydkvaliteten blevet forringet.”” Aflytningen holdt efter alt at 
dømme op i starten af 1980'erne, men FE fortsatte frem til 1988 med at videregive 
kildeoplysninger om Landsforeningens møder.”%” FE forsynede også PET med 
kildeoplysninger om Venskabsforeningen Danmark-DDR frem til Murens fald 
i1989.7% 

PET aflyttede i enkelte tilfælde venskabsforeningernes telefoner. Landsfor- 
eningens Odense-afdelings telefon blev aflyttet fra april 1983 til februar 1984. 


1098 PET, emnesag: Notits, 6. marts 1986; notits, 10. februar 1987. 

1099 PET, emnesag: ”Landsforeningen til samvirke mellem Danmark og Sovjet. Bygningen”. 

1100 Ibid.: ”Emne: Landsforeningen til Samvirke mellem Danmark og Sovjetunioner”, C. notits nr. 
38/73, 8. februar 1973. 

1101 Ibid.: ”Emne: Landsforeningen Danmark-Sovjetunioner”, C. notits nr. 241/80, 15. december 1980; 
”Emne: Landsforeningen Danmark-Sovjetunioner”, C. notits nr. 159/81, 11. september 1981. 

1102 Ibid.: ”Emne: Venskabsforeningen Danmark-Sovjetunioner”, C. notits nr. 147/81, 20. august 1981. 
Ved samme lejlighed afleverede FE 2-timers båndoptagelse af en samtale mellem et medlem af 
Landsforeningen og den sovjetiske kulturattaché Kurentsov. 

1103 Ibid.: ”Emne: Landsforeningen DK - SU's hovedbestyrelsesmøde 14 sep 1984 m.v”, C.notits nr. 
197/85, 2. december 1985; ”Emne: Hovedbestyrelsesmøde i landsforeningen Danmark-Sovjetuni- 
oner”, C. notits nr. 12/87, 20. januar 1987; ”Emne: Landsforeningen Danmark-Sovjetunioner”, C. 
notits nr. 59/87, 23. marts 1987; ”Emne: Landsforeningen Danmark-Sovjetunioner”, C. notits nr. 
102/88, 4. august 1988. 

1104 PET, emnesag: ”Emne: Generalforsamling i Venskabsforeningen Danmark-DDRY, C.notits nr. 
63/80, 27. marts 1980; ”Emne: Rikscha”, C. notits nr. 7/89, 25. januar 1989. 

PET havde mistanke om, at KGB-officerer udnyttede afdelingen til at påvirke 
fredsbevægelsen, og aflytningen bekræftede da også, at ambassaden havde tætte 
kontakter til Odense-afdelingen.”” Venskabsforeningen Danmark-DDR'Ss tele- 
foner på kontoret i København blev aflyttet fra september 1986 til februar 1987. 
Anledningen var den kommunistisk dominerede Verdensfredskongres, der blev 
afholdt i København i oktober 1986, og som tiltrak gæster fra bl.a. DDR.” Sidst 
i1980'erne iværksatte PET observation af offentlige møder i Landsforeningen for 
at konstatere, om sovjetiske efterretningsofficerer forsøgte at tage kontakt til de 
tilstedeværende danskere. Det konstateredes imidlertid ikke.."” 


DKP og den sovjetiske ambassade 


I sidste halvdel af 1970'erne og første halvdel af 1980'erne modtog PET et stort 
antal oplysninger om den sovjetiske ambassade og KGB's aktiviteter i Danmark 
fra KGB-officereren Oleg Gordijevskij, der var blevet hvervet af PET og en an- 
den vestlig tjeneste. I den sammenhæng kunne Gordijevskij kaste nyt lys over 
DKP's tætte kontakt med ambassaden. Den daglige, administrative kontakt blev 
varetaget af en forbindelsesofficer ved ambassaden. Denne opgave blev i 1974-79 
og 1981-87 udført af attaché, senere 1. og 2. sekretær, Sergej N. Shisjkin. Han blev 
med ambassadørens tilladelse i 1977 hvervet som agent af KGB under forudsæt- 
ning af, at han ikke foretog sig noget, der stred mod hans status som diplomat.” 
PET konstaterede i forbindelse med overvågningen af ambassaden, at Shisjkin 
havde hyppige kontakter til ledende kommunister i DKP, DKU, Komm.S. og 
Land og Folk." 

Vigtigere politiske spørgsmål blev varetaget af ambassadøren selv. Ambas- 
saden modtog løbende telegrammer fra SUKP's Centralkomité, der indeholdt 


1105 PET, emnesag: Anmodning om dommerkendelse, 11. april 1983; udskrift af retsbogen i Odense, 
25. april 1983; anmodning om forlængelse af kendelsen, 20. juli 1983; udskrift af retsbogen i Odense, 
20. juli 1983; anmodning om forlængelse af kendelsen, 19. januar 1984; udskrift af retsbogen i Oden- 
se, 19. januar 1984; operation [ - ], 29. februar 1984. 

1106 PET, operationssag: Notits, udateret. 

1107 PET, emnesag: ”Vedr.: Landsforeningen Danmark-Sovjetunionen”, 31. oktober 1988; ”Vedr.: Lands- 
foreningen Danmark-Sovjetunioner”, 2. december 1988. 

1108 PET, operationssag: ”Danmarks kommunistiske Parti (DKP)s forbindelse til Sovjetunionens kom- 
munistiske parti (SUKP), den sovjetiske ambassade i København og KGB”, udateret. 

1109 PET, personsag: ”Vedr.: Sovjetisk 1. sekretær Sergey Nikolayevich Shishkin ..., 7. juni 1988. 

redegørelser for det sovjetiske kommunistpartis synspunkter og instruktioner til 
DKP's ledelse. Ambassadøren orienterede de danske kommunister om telegram- 
mernes indhold i et særligt lokale i DKP's bygning på Dronningens Tværgade. 
Ambassadøren viderebragte også SUKP's ønsker om, hvad der skulle stå i Land 
og Folk, mens partiledelsen blev instrueret om mere sensitive emner under be- 
søg i Sovjetunionen. 

Som tidligere omtalt blev Moskvas indflydelse på DKP åbenbar i forbindelse 
med partiformanden Knud Jespersens sygdom og død i 1977. Da det i september 
stod klart, at partiformanden var alvorligt syg, overlod hans danske læge en kopi 
af lægejournalen og røntgenbillederne til ambassadør Jegorytjev. Han tog dem 
med til Moskva, hvor en ledende kræftekspert bekræftede diagnosen og tilfø- 
jede, at Knud Jespersen kun havde få måneder tilbage at leve i. Ambassadøren 
vendte tilbage til København sammen med to ledende embedsmænd fra SUKP's 
Centralkomités Internationale Departement (ID), hvor de sammen med KGB- 
residenten og Ib Nørlund drøftede spørgsmålet om Jespersens afløser. Man valg- 
te til sidst at følge ambassadørens råd om at udpege folketingsmedlem Jørgen 
Jensen. Det fremgår ikke af Gordijevskijs oplysninger, hvilken rolle repræsen- 
tanterne for Moskva spillede i formandsvalget, men i hvert fald overtog Jørgen 
Jensen formandsposten ved Knud Jespersens død i december 1977. Efter en ind- 
ledende uoverensstemmelse om eurokommunismen viste Jørgen Jensen sig hur- 
tigt at leve op til Moskvas forventninger. Han orienterede bl.a. Shisjkin om sine 
samtaler med formanden for det franske kommunistparti George Marchais, ogi 
hans formandsperiode frem til 1986 fulgte DKP en dogmatisk Moskvatro linje.” 


Skolingskurser i Østeuropa 


Det var en vigtig opgave for DKP at skole partiets medlemmer i den marxistisk- 
leninistiske ideologi og praktisk politik og dermed gøre dem i stand til at tage 
aktiv del i partiets arbejde.” Ifølge PET havde denne virksomhed i de første 
efterkrigsår haft en ”tilfældig karakter”, men var omkring 1950 kommet i fastere 
rammer. DKP afholdt en toårig partiskole, kortvarige skolingskurser og studie- 


1110 PET, operationssag: ”Danmarks kommunistiske Parti (DKP)s forbindelse til Sovjetunionens kom- 
munistiske Parti (SUKP), den sovjetiske ambassade i København og KGB, udateret; ”Forholdet til 
DKP efter formandskiftet” udateret. 

111 DIIS, Danmark under Den kolde Krig, bd. 2, s. 330-336. 

kredse, mens DKU arrangerede aftenkurser og sommerlejre.” I 1952 besluttede 
centralkomitéen at styrke skolingsvirksomheden, og 1952-53 blev udråbt som ”et 
læreår” for hele partiet. Årsagen var, at uddannelsen af partimedlemmerne, de 
såkaldte kadrer, havde vist sig at være utilfredsstillende.”” I midten af 1950'erne 
konstaterede PET, at partiets skolingsprogram bestod af tredages kurser i par- 
tiprogrammet, toårige partiskoler og den centrale aftenskole i København om 
emner inden for Sovjetunionens historie, DKP's historie og nationaløkonomi, 
særlige kurser for partiets ledelse, selvstudium om marxismen-leninismen og 
studiekredse. PET bemærkede, at formålet var at uddanne yngre partimedlem- 
mer til at tage aktiv del i arbejdet i partiet og frontorganisationerne, men at sko- 
lingsarbejdet var behæftet med mange svagheder." 

I slutningen af 1950'erne begyndte særligt udvalgte danske kommunister at 
deltage i skolingskurser af kortere og længere varighed i Sovjetunionen og DDR. 
I 1956 blev partiskolen i Moskva, der var tilkyttet SUKP's centralkomité, udvi- 
det til at omfatte udvalgte udenlandske kommunister, og den afholdt kurser på 
et års varighed. Senere kom den Højere Komsomol Skole i Moskva til, og den 
arrangerede hel- og halvårskurser for ungkommunister fra hele verden.” Den 
tætte kontakt mellem SED og DKP betød, at en betydelig del af de danske kom- 
munisters skolings- og kursusvirksomhed foregik i DDR. Medlemmer af DKU 
deltog i etårige skolingskurser afholdt af Freie Deutsche Jugend (FDJ) på Jugend- 
hochschule Wilhelm Pieck nord for Berlin. Højskolen havde plads til 300 elever, 
og her blev de danske deltagere sammen med andre europæiske ungkommu- 
nister bl.a. undervist i marxistisk filosofi, den internationale arbejderbevægelse 
og SUKP's historie, de kapitalistiske og socialistiske økonomier og tysk sprog. ”? 
Kurser af kortere varighed på to-tre uger blev afholdt på partiskoler som SED- 
Bezirkparteischule i Rostock (John Scher) og SED ZK's Sonderschule i Klein- 


1112 PET, emnesag: ”Kommunismen i Danmark i perioden 1. juli — 1. oktober 1950”. Beretning nr. 4/1950. 

1113 ABA, Ib Nørlunds arkiv, kasse 53, læg 15: Noter fra CK-møde 22.6.1952; ibid., kasse 53, læg 17: 
”Forslag til udtalelse om studiet af marxisme-leninisme”, CK-møde 22.-23. september 1952; ibid., 
kasse 53, læg 18: ”Udkast til indledning. Partiet og SUKPs 19. kongres”, november 1952. Ib Nørlund, 
”Kommunister skoler sig politisk”, Land og Folk, 27. december 1952. 

1114 PET, emnesag: ”Beretning vedrørende DKP's status omkring den 18. partikongres i oktober 1955”; 
”Beretning vedrørende DKP i perioden mellem den 18. og 19. (ekstraordinære) partikongres (okto- 
ber 1955 — januar 1957)”. 

1115 Knud Holt Nielsen, Giv mig de rene og ranke …, s. 169. 

1116 PET, emnesag: ”Vedr.: Kursus fra 1/9-1964 til 30/6-1965 på ”Jugendhochshule Wilhelm Pieck for 
udenlandske ungkommunistiske funktionærer”, 17. februar 1964. 


PET's overvågning af Danmarks Kommunistiske Parti 1945-1989 


301 


302 


DKP's RENÆSSANCE OG OPLØSNING 1968-1989 


machnow. Her blev der også undervist i politisk-ideologiske emner, men ifølge 
PET's kildeoplysninger havde danskerne ofte svært ved at tilpasse sig den tyske 
disciplin og det doktrinære indhold.”” I slutningen af 1970'erne stillede SED i 
stigende grad sine partiskoler til rådighed for udenlandske kommunister i som- 
mertiden. Alene i løbet af ét år deltog 300 DKP-medlemmer i forskellige korte 
kurser i påske-, sommer- og efterårsferien.” Dertil kom, at Den danske komité 
for Arbejderkonferencen hvert år sendte omkring 2.000 arbejdere med familie 
på ophold i DDR.”? 

Ifølge den seneste forskning deltog omkring 200 DKP'ere, 400 DKUere og 50 
Komm.Sfere i langvarige skolingsophold i Sovjetunionen eller DDR fra 1960 til 
1989.” PET fulgte denne skolingsvirksomhed ud fra en formodning om, at de 
udvalgte måtte udgøre den kommende generation af ledere i DKP, og at de blev 
uddannet til at arbejde for Sovjetunionens interesser i Danmark. PET anvendte 
en række metoder til at identificere deltagerne. Gennem folkeregistret modtog 
tjenesten oplysninger om personer, der havde meldt flytning til Sovjetunionen. 
Disse oplysninger blev sammenholdt med lister over østrejsende og hilsner i 
Land og Folk til og fra personer, der opholdt sig i Moskva.”” Endelig kunne PET 
anvende skatteoplysninger, kilder og aflytninger til at fastslå identiteten på delta- 
gerne og varigheden af deres ophold. 

Kommissionen har modtaget oplysninger om, at den danske ambassade ved 
en lejlighed blev anmodet af Udenrigsministeriets Sikkerhedskontor (A.III) om 
at foretage en registrering af de danske statsborgere, der opholdt sig i Moskva, 
og som skulle afgive deres brevstemme til et folketingsvalg. Ifølge oplysningerne 
skulle ”bestillingen” stamme fra PET, og formålet skulle være at registrere de 
danske kommunister, der var på skolingsophold, og som udgjorde halvdelen af 
den stedlige danske koloni.””>> Kommissionen har gennemgået den relevante sag 
fra Udenrigsministeriets arkiv. Den 28. december 1981 indberettede ambassaden 
i Moskva til Udenrigsministeriet en liste over danske statsborgere, der var blevet 


1117 Ibid.: ”Vedr.: Partiskole John Scher i DDR”, 22. marts 1983. 

1118 Ibid.: ”Vedr.: Kadreuddannelse af unge kommunister fra skandinaviske lande” 13. april 1977. Tallet 
bekræftes af, at DKU i 1982 bad DDR's ambassade om 300 ansøgninger til sommerkurser. PET, 
emnekartotek: ”DKP — forh.t.udl. Tyskland/Ø”, oplysning dateret 8. juni 1982. 

1119 PET, emnekartotek: ”DKP — forhl. T.udl. Tyskland/Ø”, oplysning dateret 5. marts 1976. 

1120 Knud Holt Nielsen, Giv mig de rene og ranke … , s. 170. 

1121 PET, ujournaliseret: ”Udfindelse af deltagere i kommunistisk skolingsvirksomhed i Sovjetunionen 
og Østtyskland ved hjælp af rejsekontrollen”, 28. december 1964. 

1122 Beretning vedlagt brev til Kommissionen, 6. september 2007. 

registreret ”i forbindelse med valgene i dette efterår” Der var både kommunal- 
rådsvalg den 17. november og folketingsvalg den 8. december 1981. Listen omfat- 
tende 43 navne, fordelt på 32 personer med deres hjemadresser i Danmark og for 
de flestes vedkommende tillige cpr-nummer eller fødselsdato og fire fastboende 
danskere (fortrinsvis journalister) med familie. Af de 27 ikke-fastboende dan- 
skere, hvor der var angivet fødselsdato eller cpr-nummer, var 24 mellem 20 og 30 
år på registreringstidspunktet.””+ Det kunne tyde på, at der var tale om DKUfere 
og DKPFre, der var på skolingsophold i Moskva. Det kan således bekræftes, at 
den danske ambassade i forbindelse med valgene i november og december 1981 
registrerede et antal danskere, der opholdt sig i Moskva på daværende tidspunkt, 
og at over halvdelen af de registrerede kan have været danske kommunister på 
skolingsophold. 

Det er derimod ikke muligt at bekræfte formodningen om, at det var PET, 
der rekvirerede listen. Formodningen bygger på det forhold, at Udenrigsmini- 
steriets Sikkerhedskontor (A.III) var et formidlerkontor, der ikke havde nogen 
selvstændig interesse i listen, og kontoret havde et veletableret forhold til PET.” 
Det fremgår ikke af de bevarede akter i Udenrigsministeriet, hvilken instans der 
anmodede om registreringen. Akterne indeholder således ikke dokumentation 
for, at det var PET, der stod bag anmodningen."””” Kommissionen har ikke fundet 
tegn på, at PET modtog en liste over danskere på skolingsophold i Moskva på 
dette tidspunkt.” Anmodningen kunne således lige så godt stamme fra Uden- 
rigsministeriets Sikkerhedskontor selv eller fra andre myndigheder. 

Det er heller ikke muligt at bekræfte formodningen om, at registreringen var 
rettet mod skolingsdeltagerne. Det fremgår af den beretning, som Kommissio- 


1123 Udenrigsministeriet, 17.Sovj.12.a: Ambassaden i Moskva til Udenrigsministeriet, Nr. 624, ”Liste 
over i Moskva værende danske” 28. december 1981. 

1124 Ibid. 

1125 Kommissionens arkiv: Notat om samtale, 27. marts 2008. 

1126 Listen fra Moskva er påført et andet oprindeligt journalnummer (35.DAN.1). Denne sag eksisterer 
imidlertid ikke længere, idet den ifølge reglerne blev makuleret efter 10 år. Brev fra Udenrigsmini- 
steriet til Undersøgelseskommissionen vedrørende PET, 21. november 2007. Det er uvist, om denne 
sag har indeholdt oplysninger om baggrunden for registreringen. 

1127 Det fremgår af en gennemgang af PET's emnekartotek vedrørende ”DKP — partiskoler. Studie- og 
uddannelse”, og ”Sovjet —- Kommunisme. Skoler” for den relevante periode. Det fremgår derimod, 
at PET ved to lejligheder i 1982 modtog lister over henholdsvis 27 og 41 DKUFre, der formentlig 
skulle på Komsomol-skolen (oplysninger dateret 19. januar, 18. februar og 26. juni 1982). Ingen af 
listerne passer på registreringslisten fra december 1981, idet de pågældende først rejste til Moskva i 
begyndelsen af 1982. 

nen har modtaget, at det er en antagelse, at det var skolingsdeltagerne, der var 
målene for registreringen.” En anden forklaring på registreringen kan være, 
at formålet var at konstatere, hvor mange og hvilke danske statsborgere der op- 
holdt sig i Moskva på daværende tidspunkt. En sådan liste kunne anvendes til 
at komme i kontakt med eller evakuere danskere i forbindelse med en inter- 
national krise eller katastrofesituation.”” Forholdet mellem supermagterne blev 
netop forværret på daværende tidspunkt, og listen kan være blevet udarbejdet 
med henblik på beredskabstiltag under en eventuel fremtidig krise. Listen findes 
i en sag, der omhandler bistand til danske statsborgere og fremmede i specielle 
anliggender. Det fremgår af sagen, at den danske koloni i Moskva inklusive de 
danske kommunister, der opholdt sig i byen, blev orienteret af ambassaden om 
ulykken på atomkraftværket i Tjernobyl i 1986." Listen fra 1981 blev formo- 
dentlig benyttet til at komme i kontakt med danskere, der opholdt sig i Moskva 
på dette tidspunkt. Det forklarer imidlertid ikke, hvorfor listen oprindeligt blev 
udarbejdet i 1981. 

PET var interesseret i at fastslå, om der blev undervist i illegale aktiviteter el- 
ler lignende på skolingsopholdene. Efter alt at dømme var det hovedsigtet med 
skolingskurserne at give deltagerne en intensiv indføring i de grundlæggende 
marxistisk-leninistiske principper. De vigtigste emner på de sovjetiske og øst- 
tyske kurser var således den marxistiske-leninistiske filosofi, politisk økonomi, 
den videnskabelige kommunisme og den internationale arbejderbevægelses hi- 
storie. Dertil kom kurser om FDJ's og Komsomols historie og om det sovjetiske 
samfund. Der var således tale om en politisk-ideologisk skoling med henblik på 
den praktiske brug i det politiske arbejde. På partiskolen i Moskva blev der des- 
uden undervist i beskyttelse mod efterretningstjenesternes infiltration i illegale 
partier, men dette blev anset for ubrugeligt af de danske deltagere.” 

PET konstaterede flere gange, at de længerevarende skolingskurser hovedsa- 
geligt havde et teoretisk indhold." Det var således PET's vurdering i 1964, at der 


1128 Det fremgår også af Kommissionens arkiv: Notat om samtale, 27. marts 2008. 

1129 Udenrigsministeriet har på Kommissionens forespørgsel dog ikke fundet instrukser om at udar- 
bejde sådanne lister fra denne periode. 

1130 Udenrigsministeriet, 17.Sovj.12.a: Telegram, Udenrigsministeriet til ambassaden i Moskva, 2. maj 
1986. 

1131 Knud Holt Nielsen, Giv mig de rene og ranke … , s. 170-175. 

1132 PET, emnesag: ”Beretning vedrørende DKP i perioden mellem den 19. (ekstraordinære) og den 

ikke var noget tegn på, at danske kommunister havde deltaget i skolingskurser 
om ”subversiv virksomhed”: 


”I løbet af de sidste 5-6 år har over 100 danske kommunister været sendt til sko- 
ling i Sovjetunionen, og man har ikke i noget tilfælde konstateret, at formålet har 
været kursus i subversiv virksomhed. Tværtimod peger alt på, at det har drejet sig 
om politisk skoling, hvilket bestyrkes ved den kendsgerning, at adskillige af del- 
tagerne efter hjemkomsten har intensiveret deres virksomhed for DKP og i flere 
tilfælde senere er blevet lokale afdelingsformænd eller endog er blevet indvalgt i 
centralkomiteen” "3 


I 1980'erne blev fredsarbejdet et fremtrædende emne i skolingskurserne i 
Østeuropa. DKP arrangerede selv fredskurser i DDR,” og en række parti- 
medlemmer skal have deltaget i skolingskurser med overskriften ”Taktik for 
fredsaktivister””> 

Spørgsmålet er, om der foregik andre, mere illegale aktiviteter på skolings- 
kurserne. Ifølge oplysninger fra udenlandske tjenester skal kommunister fra 
lande, hvor partierne var forbudt, have modtaget træning i illegalt arbejde og 
våbenbrug ved de sovjetiske og østtyske skoler. Det skal bl.a. have drejet sig om 
kommunister fra Vesttyskland (hvor KPD var forbudt) og Afrika.” PET mod- 
tog også ubekræftede kildeoplysninger om, at visse danske kommunister skulle 
have modtaget en sådan træning. Ifølge en kilde i DKU skal ”særligt kvalifice- 
rede kandidater” på Komsomol-skolen have haft mulighed for at deltage i ”et 
slags fortsættelseskurses”, der omfattede andre emner end politisk undervisning. 
Kilden var i første omgang ikke i stand til at oplyse nærmere om indholdet i 


Parti, Socialistisk Folkeparti og frontorganisationerne udfoldede virksomhed i tiden fra 1. juni til 
15. oktober 1961”. 

1133 PET, emnesag: ”Vedr.: Danske kommunisters skoling i Sovjetunionen”, 3. februar 1964. PET under- 
stregede også over for NATO, at danske kommunister i Moskva deltog i politisk undervisning, og at 
den danske tjeneste ikke mente, at de modtog træning i våben eller sabotage. Udenrigsministeriet, 
A.IIL j.nr. 103.T.4: Report by the NATO Security Bureau of an Inspection on Security Arrangements 
and Their Operation in Denmark, May 1966. 

1134 PET, emnekartotek: ”DKP — Partiskoler. Studie- og Uddannelse” 25. marts 1983 og 5. august 1986. 

1135 Ibid.: 9. og 12. december 1983, 9. januar 1984, 6. marts 1984. 

1136 PET, emnesag: ”Vedr.: Skoling af illegale vesttyske kommunister i Østtyskland”, 25. april 1967. PET, 
emnesag: ”Vedr.: Skoling af ungkommunister på Komsomol-skolen i Moskva” 31. marts 1966; 
”Vedr.: Skoling af ungkommunister på Komsomol-skolen i Moskva”, 8. marts 1968. 

dette kursus.”” To år senere blev oplysninger uddybet, idet en kilde i DKP, der 
sandsynligvis var identisk med den foregående kilde, nu ”med rimelig sikker- 
hed” meddelte, at der ud over den politiske undervisning blev givet træning i 
”våbenbrug og militære discipliner”. Ifølge kilden var det kun et fåtal DKUere, 
der havde modtaget denne træning, og kilden oplyste identiteten på to af dis- 
se,” Det skal understreges, at det er uklart, hvor troværdige disse oplysninger 
var. Den pågældende kilde er kendt i andre sammenhænge, hvor kilden i flere 
tilfælde synes at have overdrevet den fare, som DKP udgjorde på daværende 
tidspunkt. På den anden side kan det ikke afvises, at enkelte DKUfFre har modta- 
get undervisning i illegale aktiviteter, så de kunne udføre særlige opgaver for de 
sovjetiske tjenester. Det er dog vanskeligt at se, hvad danske kommunister skulle 
bruge ”våbenbrug og militære discipliner” til i 1960'ernes Danmark. DKP førte 
på daværende tidspunkt en moderat politisk kurs, og det var andre grupperinger 
som trotskister, maoister og anarkister, der gik forrest i venstrefløjens aktioner. 
Det udelukker dog ikke, at de sovjetiske og østtyske tjenester kan have benyt- 
tet kurserne til at udføre talentspejdning. Udenlandske tjenester identificerede 
enkelte af de sovjetiske lærere på partiskolen og en sprogskole som KGB-office- 
rer, og man gættede på, at de havde til opgave at finde egnede hvervningsemner 
blandt de udenlandske ungkommunister.”;? Det forlød også, at svenske kommu- 
nister under et ophold i DDR havde været under observation med henblik på at 
identificere de personer, der måtte have kvalifikationer til at udføre illegalt arbej- 
de. Under DKP's politiske kursus i Lutten-Klein i 1971 bemærkedes gentagne 
gange en østtysk mand, som ivrigt studerede deltagernes færden. Ifølge PET's 
oplysninger var der muligvis tale om en efterretningsmæssig talentspejder.” På 
den anden side kunne der også blot være tale om en mere uskyldig politisk- 
ideologisk vurdering. Ifølge en deltager på et sprogkursus foretog østtyskerne 
rutinemæssige bedømmelser af deltagernes kundskabsmæssige og politiske ev- 
ner." I sommeren 1982 deltog 26 DKUFre og 50 Komm.S'ere i et kursus på Be- 
zirksparteischule i Leipzig. Ifølge PET's oplysninger var formålet at finde emner 


1137 PET, emnesag: ”Vedr.: Skoling af ungkommunister på KOMSOMOL-skolen i Moskva, 21. juni 
1966. 

1138 Ibid.: ”Vedr.: Skoling af ungkommunister på Komsomol-skolen i Moskva”, 6. maj 1968. 

1139 PET, emnesag: Notits, 8. februar 1972; Notat, 27. februar 1984. 

1140 PET, emnesag: ”Vedr.: Skoling af svenske kommunister på østtyske partiskoler”, 13. februar 1962. 

1141 PET, emnekartotek: ”DKP — forh.t.udl. Tyskl./Ø”, oplysning dateret 11. august 1971. 

1142 PET, emnesag: ”Vedr.: Dansk statsborger … ”, 23. august 1982. 

til en videre skoling på Den centrale Partiskole i Moskva.”” Overvågningen kan 
altså både have haft ideologiske og efterretningsmæssige formål. 

PET forsøgte også at følge de hjemvendte kursisters aktivitet for at fastslå, 
hvad formålet med skolingsopholdet havde været, og om de var involveret i il- 
legal virksomhed. Ifølge den seneste forskning blev de fleste skolingsdeltagere 
indsat på forskellige niveauer i DKU. Formålet med skolingen var således at 
uddanne de mest lovende ungkommunister til at styrke DKU's organisatoriske 
indsats."+ Det bekræftes delvis af en analyse, som PET foretog i 1961 af de 71 
danskere, der siden 1957 havde været på skolingsophold i Moskva. Ifølge PET's 
oplysninger havde deltagerne inden afrejsen indtaget ledende poster i DKP og 
DKU, formålet var at styrke den organisatoriske indsats, og flere af deltagerne 
blev efter hjemkomsten medlemmer eller kandidater til centralkomitéen, afde- 
lingsformænd eller redaktører, mens andre var aktive i partiet. PET bemærkede 
imidlertid, at der fandtes en undtagelse fra dette billede. Ni kommunister havde 
i 1959-60 været på et etårigt skolingsophold i DDR. Efter hjemkomsten havde 
ingen af dem intensiveret deres politiske arbejde, og flere var flyttet. Disse for- 
hold fik PET til at gætte på, at formålet med opholdet i DDR havde ”haft andet 
sigte end almindelig politisk skoling”," selvom tjenesten på den anden side ikke 
havde nogen klare indikationer på, at de pågældende skulle være involveret i 
former for illegal virksomhed." Der er i PET's materiale tegn på, at skolingsdel- 


1143 PET, emnekartotek: ”DKP - forh.t.udl. Tyskl./Ø”, oplysning dateret 9. marts 1983. 

1144 Knud Holt Nielsen, Giv mig de rene og ranke … , S. 175-178. 

1145 PET, emnesag: ”Oversigt over den af Danmarks kommunistiske Parti, Socialistisk Folkeparti og 
frontorganisationerne udfoldede virksomhed i tiden fra 1. juni til 15. oktober 1961”. Desuden PET, 
emnesag: ”Beretning vedrørende den kommunistiske virksomhed i tiden efter den 20" kongres 
(november 1958 - januar 1960)”. I 1961 noterede PET, at der var blevet rejst kritik i DKP af, at nogle 
dygtige partimedlemmer, der havde været på skolingsophold i Moskva, efterfølgende var sendt til 
udlandet for at arbejde. Det fremgår ikke, hvilket slags arbejde der var tale om. PET, emnekartotek: 
”DKP - Partiskoler. Studie- og Uddannelseskursus”, oplysning dateret 16. september 1961. 

1146 Ifølge PET's kildeoplysninger skal skolingsopholdene i nogle tilfælde have fungeret imod hensig- 
ten. Flere af deltagerne skal have udtrykt utilfredshed med indholdet af undervisningen, og nogle 
blev angiveligt skuffet over mødet med den sovjetiske hverdag. Det betød, at deltagerne ikke spil- 
lede den rolle i intensiveringen af DKP's og DKU's indsats, som havde været hensigten. PET mente 
dog ikke, at antallet af udmeldelser var steget som et resultat af skolingsopholdene. PET, emne- 
sag: ”Vedr.: Danmarks kommunistiske Ungdom's forbindelse med den russiske Komsomol-skole”, 
6. december 1967; ”Vedr.: Skoling af ungkommunister på Komsomol-skolen i Moskva”, 19. januar 
1968; ”Vedr.: Skoling af ungkommunister på Komsomol-skolen i Moskva”, 6. maj 1968; ”Vedr.: Den 
Centrale Partiskole i Moskva” 30. oktober 1984. 

tagere i 1980'erne efter hjemkomsten i et vist omfang gik ind i fredsbevægelserne. 
Tjenesten modtog således oplysninger om, at et DKP-kursus for fredsaktivister, 
der blev afholdt i Tjekkoslovakiet, havde til formål at træne aktivister, der kun- 
ne placeres i fredsgrupperne."” PET noterede flere eksempler på DKP'ere, der 
havde været på skolingsophold i Moskva, og som var aktive i fredsbevægelsen.”+ 


DKP og de østlige efterretningstjenester 


Efter alt at dømme optrappede de østlige efterretningstjenester deres indsats 
over for Danmark sidst i 1960'erne. Således synes de at have høstet en af deres 
største succeser i netop denne periode. Ifølge den tidligere KGB-officer Vasilij 
Mitrokhin, der hoppede af til Vesten efter Sovjetunionens fald, lykkedes det en 
østlig sikkerhedstjeneste at penetrere en dansk ambassade i et østblokland."” 
En ansat ved ambassaden gik i en klassisk fælde og blev presset af den stedlige 
sikkerhedstjeneste til at give den adgang til ambassadens sikrede område. Ope- 
rationen var muligvis en af de alvorligste kompromitteringer af danske sikker- 
hedspolitiske interesser under den kolde krig. Den stedlige sikkerhedstjeneste 
affotograferede 150 NATO-dokumenter med klassifikationen hemmelig og top- 
hemmelig, ambassadens sikkerhedsinstruktioner, lister over identificerede efter- 
retningsofficerer fra Warszawapagtlandene, reglerne for afsendelse af breve og 
16 sider med udkast til telegrammer og breve til Udenrigsministeriet. Endelig fik 
den østlige sikkerhedstjeneste fingrene i blysegl med stempler fra diplomatsæk- 
kene, hvilket kunne tyde på, at tjenesten kunne bryde ind i den danske diplomat- 
post, uden at det efterfølgende blev opdaget. Sikkerhedsofficererne installerede 
også en UHF-sender i kodemaskinen, hvilket gjorde det muligt for den østlige 
tjeneste at læse ambassadens kodede kommunikation.” I en anden sag skal den 


1147 PET, emnekartotek: ”DKP- Partiskoler. Studie og Uddannelse” oplysning dateret 20. september 
1988. 

1148 Ibid.: Oplysning dateret 3. september 1982 og 7. oktober 1982. 

1149 For de kildemæssige problemer ved Mitrokhin-materialet se det tidligere afsnit om DKP's kontakt 
til KGB 1945-60. Ifølge Mitrokhin hvervede KGB så tidligt som i 1939 en tolk ved den danske am- 
bassade i Moskva. Hun fik tildelt kodenavnet Ida. I 1941 genetablerede KGB kontakten til hende i 
København, hvor hun nu arbejdede for et dansk flyselskab. PET, operationssag: Rapport nr. 39. 

1150 PET, operationssag: Rapport nr. 15 og 57. Efter at have modtaget oplysningerne fra Mitrokhin i 
1994 og 1996 blev flere af enkelthederne bekræftet af Udenrigsministeriet. Ibid.: ”Vedr.: Oplæg til 
samtaler med danske identiteter, der optræder i operation [ - ]”, 9. september 1997. PET orienterede 

sovjetiske efterretningstjeneste KGB have forsøgt at hverve en højtstående dansk 
diplomat.” En østlig efterretningstjeneste skal i 1973 have haft adgang til seks 
landes sikkerhedskoder, deriblandt det danske Udenrigsministeriums koder. 
Dette skal have gjort det muligt for østblokken at afkode omkring tusind tele- 
grammer om året.” 


De østlige efterretningstjenesters virksomhed på dansk jord intensiveredes 


i betydelig grad efter 1968. Ifølge PET's overvågning af de østlige diplomatiske 
repræsentationer voksede det samlede personale fra 219 i 1969 til 342 i 1988. PET 
vurderede, at antallet af udstationerede civile og militære efterretningsofficerer i 
samme periode steg fra 51 til 94, altså næsten en fordobling. 


1151 
1152 


Embedsmandsudvalget for Sikkerhedsspørgsmål om sagen i januar 1998 og afhørte den pågæl- 
dende dansker uden sigtelse i februar 1998. Denne nægtede at have bistået den østlige tjeneste med 
at penetrere ambassaden. PET, personsag: Afhøringsrapport, udateret, og båndafskrift af afhøring. 
Efterfølgende blev Rigsadvokaten orienteret om beslutningen om ikke at rejse tiltale, hvilket Rigs- 
advokaten erklærede sig tilfreds med. I juli 1998 meddelte PET den tidligere agent, at han ikke ville 
blive retsforfulgt. Ibid.: ”Notat om sagerne vedrørende de personer der er nævnt af [ - ]”, udateret. 
Den vigtigste årsag til, at danskeren ikke blev retsforfulgt, var nok, at Mitrokhin-materialet ikke 
kunne fremlægges i retten 

PET, operationssag: Rapport nr. 32/A; PET, operationssag: Rapport nr. 35. 

Ibid.: Rapport nr. 52. Den polske efterretningstjeneste penetrerede den danske ambassade i War- 
szawa i begyndelsen af 1970'erne. Se DIIS, Danmark under Den kolde Krig, bd. 1, s. 468-477. 

Østlige efterretningsofficerer i Danmark 1969-1988” 


Personalet ved østlige repræsentationer i Danmark. 


1969 1978 1988 
Sovjetunionen 80 (25) 102 (30) 121 (38) 
Polen 38 (10) 50 (10) 41 (13) 
Tjekkoslovakiet 24 (4) 31 (7) 32 (11) 
Ungarn 14 (3) 17 (2) 20 (10) 
DDR 18 (1) 24 (2) 44 (7) 
Rumænien 15 (3) 18 (6) 13 (4) 
Bulgarien 15(2) 13 (0) 27 (4) 
Kina 15 (3) 26 (11) 40 (4) 
Nordkorea - i 4 (3) 
I alt 219 (51) 281 (66) 342 (94) 


Tallene i parentes angiver antallet af mistænkte og identificerede efterretningsofficerer. 


Samtidig begyndte PET i 1968 at bemærke tydelige tegn på, at kvaliteten af de 
udstationerede efterretningsfolk var bedre end tidligere. KGB-officererne var 
således velklædte, talte fremmedsprog, var veluddannede og godt orienterede 
om danske forhold. Især de russiske og polske officerer tog mere aktivt del i det 
sociale samvær med danske embedsmænd, militærfolk og journalister.” Denne 
kvantitative og kvalitative forøgelse af den østlige spionageaktivitet tvang PET til 


1153 JM, ujournaliseret: NATO Special Committee. Standing Requirements List. Note by the Danish 
Delegation. 22"4 July 1969. PET, administrativ sag: Årsberetning 1977. Afdeling D; Årsberetning 
1987. 

1154 JM, ujournaliseret: NATO Special Committee. Standing Requirements List. Note by the Danish 
Delegation, 12" March 1968 og 20'" September 1968. PET, administrativ sag: ”Møde på hotel Mun- 
kebjerg ved Vejle i dagene 20.-22. januar 1969”. RB: Jørn Bro, 13. november 2000. For KGB og GRU's 
overordnede efterretningsaktivitet i Danmark, se også: DIIS, Danmark under Den kolde Krig, bd. 2, 
S. 436-445, 480-482; ibid., bd. 3, s. 393-409. 

at reorganisere sin kontraspionageindsats. Flere tidligere PET-ansatte har over 
for Kommissionen beskrevet, hvordan PET blev mere udfarende og operativ: 
Tjenesten begyndte at udarbejde residenturanalyser, hvor man kortlagde de 
udenlandske efterretningsfolks arbejdsmetoder og kontakter, og man anvendte i 
stigende grad dobbeltagentoperationer for at identificere spionernes modus ope- 
randi. PET intensiverede også samarbejdet med udenlandske søstertjenester i 
forsøget på at hverve østlige efterretningsofficerer.'”» 

Der skete således en professionalisering af PET's kontraspionageindsats ef- 
ter 1968: Spørgsmålet er, om denne intensiverede indsats resulterede i en større 
og mere sikker viden om danske kommunisters eventuelle samarbejde med de 
østlige efterretningstjenester? Overvågningen af den sovjetiske ambassade be- 
kræftede, at russerne opretholdt en tæt kontakt til DKP. PET var imidlertid ikke 
i stand til nærmere at fastslå karakteren af kontakterne med ambassaden. Man 
antog dog, at DKP havde rige muligheder for at yde en effektiv efterretnings- 
mæssig støtte i form af indsamling af oplysninger fra åbne kilder, videregivelse af 
indberetninger fra medlemmerne, udarbejdelse af baggrundsundersøgelser og 
talentspejdning, men nogen beviser på en sådan ulovlig aktivitet havde tjenesten 
altså ikke.”5 

Senere oplysninger fra KGB-afhoppere har kastet nyt lys over DKP's forhold 
til de sovjetiske efterretningstjenester. Ifølge Oleg Gordijevskij havde KGB for- 
bud mod at hverve agenter i DKP eller andre kommunistpartier. KGB anvendte 
heller ikke DKP til at indhente operative oplysninger, da man anså partiet for 
at være upålideligt i sine vurderinger. I det hele taget forsøgte KGB-officerer- 
ne på residenturet i København at holde deres eksistens hemmelig for DKP, da 
man havde erfaring for, at selv uskyldige henvendelser blev opfattet af de danske 
kommunister som forsøg på at involvere dem i spionage. Det samme forbud 


1155 RB: Jørn Bro, 13. november 2000; 23. april 2001; 23. april 2001; 12. Marts 2002. Erindringen om, 
at PET begyndte at udarbejde residenturanalyser i 1970, bekræftes af PET's arkiv. Kommissionen 
har haft mulighed for at gennemse en række dobbeltagent- og fællesoperationer fra slutningen af 
1960'erne og frem til 1989. 

1156 PET, administrativ sag: ”Beretning om de sovjetiske efterretningstjenester (KGB og GRU)s kon- 
staterede og formodede aktivitet i Danmark i året 1970”. I 1977 bemærkede PET: ”Det har fortsat 
ikke været muligt at fremskaffe eksakte oplysninger om karakteren af den nære forbindelse mellem 
ambassaden og partiet” Ibid.: ”Beretning om de sovjetiske efterretningstjenester (KGB og GRU)s 
konstaterede og formodede aktivitet i Danmark i året 1977”. 

1157 PET, operationssag: ”Danmarks kommunistiske Parti (DKP)s forbindelse til Sovjetunionens kom- 
munistiske parti (SUKP), den sovjetiske ambassade i København og KGB”, udateret. 


PET's overvågning af Danmarks Kommunistiske Parti 1945-1989 


311 


312 


DKP's RENÆSSANCE OG OPLØSNING 1968-1989 


omfattede den militære efterretningstjeneste, GRU. Ifølge en GRU-officer, der 
hoppede af til Vesten i slutningen af 1970'erne, anså GRU ideologisk motiverede 
agenter for at være de mest pålidelige, men i de sidste årtier af den kolde krig var 
det sjældent, at personer lod sig hverve på grund af deres overbevisning. GRU 
havde direkte forbud mod at gøre tilnærmelser til udenlandske kommunister, da 
man gik ud fra som givet, at de lokale kommunistpartier var infiltreret af sikker- 
hedstjenesterne, og at en afsløring af kontakten ville kompromittere partierne.” 

Forbuddet mod at rekruttere danske kommunister som agenter blev tilsyne- 
ladende overholdt af KGB. Ifølge Gordijevskij havde KGB-officeren Albert A. 
Mironov kontakt til en dansk cand.mag., der blev kørt som rasrabotka, dvs. en 
kontakt, der blev kultiveret med henblik på senere hvervning. Den pågældende 
dansker var ifølge Gordijevskij villig til at samarbejde og fik tildelt kodenavnet 
Clyde, men da han insisterede på at melde sig ind i DKP, afbrød KGB hverv- 
ningsforsøget.”? Samtidige kildeoplysninger viser, at den pågældende forlod sin 
tidligere politiske bevægelse og meldte sig ind i DKP i 1971." En anden angive- 
lig rasrabotka blev kørt af KGB-residenten Alfred F. Mogulevtjik. Det var Jens- 
Peter Bonde fra Det Radikale Venstre, der fik tildelt kodenavnet James, og som 
blev betegnet som en potentiel modelagent af Gordijevskij. Bonde videregav an- 
giveligt ”politiske efterretninger”, hvilket nok var generelle oplysninger om den 
politiske situation, og blev anvendt til ”active measures”, hvormed der formentlig 
mentes, at han skulle påvirke den offentlige debat i overensstemmelse med sov- 
jetiske interesser. Bonde, der var ideologisk motiveret i sit samarbejde med KGB, 
insisterede imidlertid på at melde sig ind i DKP, hvilket fik KGB til at afbryde 
dyrkningen."” PET var opmærksom på kontakten, men det lykkedes ikke tjene- 
sten at skabe klarhed over dens karakter.”” Ifølge ubekræftede kildeoplysninger 
var det DKP, der havde betinget sig, at Bonde meldte sig ind i partiet, hvis han 
skulle være redaktør for anti-EF bladet Det ny Notat."% Hvis dette er rigtigt, be- 
kræfter det, at DKP ikke havde kendskab til KGB's agentoperationer i Danmark. 


1158 PET, operationssag: ”Vedr.: Oplysninger givet af russisk afhopper [ - ]”, udateret. 

1159 PET, operationssag: Rapport nr. 22. 

1160 PET, personsag: Notitser, 9. oktober 1970, 25. maj 1971 og 21. juni 1971. 

1161 PET, operationssag: Rapport nr. 22. Sagen er også beskrevet i Jakob Andersen og Oleg Gordievsky, 
De røde spioner, s. 208. 

1162 PET, personsag: ”Vedr.: Forbindelsen mellem Mogulevtjik og Jens Peter Bonde”, 16. april 1975, og 
24. april 1975. 

1163 Ibid.: ”Vedr.: Folkebevægelsen mod EF - Det ny Notat — Jens Peter Bonde” 25. januar 1978. For 
denne sag se også Kommissionens beretning, bind 10, vedrørende PET's overvågning af EF-mod- 

KGB havde større held til at forhindre, at forfatteren og oversætteren Arne 
Herløv Petersen meldte sig ind i DKP," Petersen var mistænkt for at fungere 
som en såkaldt ”påvirkningsagent” for KGB og blev i den forbindelse overvåget 
af PET. I forbindelse med telefonaflytningen af den danske forfatter i 1979-81 
stødte PET flere gange på oplysninger om, at Arne Herløv Petersen var blevet 
frarådet af den sovjetiske ambassade at melde sig ind i DKP. Således indskær- 
pede KGB-officeren Vladimir Merkulov danskeren i en telefonsamtale den 
29. oktober 1979 nødvendigheden af, at han holdt sig væk fra DKP, og den 
10. januar 1980 fortalte Herløv Petersen en bekendt, at ambassaden havde an- 
befalet ham ikke at melde sig ind, da han ville kunne gøre bedre fyldest, hvis 
han stod udenfor. Ambassaden havde også advaret ham om, at de ville afbryde 
forbindelsen med ham, hvis han blev partimedlem.”” 

Disse eksempler bekræfter således antagelsen om, at KGB undgik at rekrut- 
tere DKP-medlemmer som agenter. Derimod benyttede de sovjetiske tjenester 
partimedlemmer til at fremskaffe oplysninger fra åbne kilder. GRU opererede 
med betegnelsen ”betroede personer”, der omfattede såkaldte ”ikke-hvervede 
agenter”, Det var kontakter, der hjalp russerne af ideologiske årsager, de var ofte 
medlemmer af kommunistpartiet, og de skaffede oplysninger fra åbne kilder og 
fungerede som talentspejdere. Der blev ikke taget særlige forholdsregler for at 
skjule kontakterne, og GRU-officererne mødtes åbent med de ”betroede perso- 
ner” i det lokale partihovedkvarter eller til ambassadereceptioner.””f I 1979 kon- 
staterede PET, at ambassaderåd Vladilen A. Andropov, der var identificeret som 
KGB-officer ved linje X (videnskab og teknik), havde kontakt til tre navngivne 
danske DKP-medlemmer, deriblandt et byrådsmedlem. De var alle kendt for tal- 
rige rejser til østblokken og længerevarende skolingsophold i Sovjetunionen. To 
af de pågældende havde i kraft af deres stillinger adgang til tekniske og videnska- 
belige publikationer, og det var PET's vurdering, at de fungerede som ”betroede 
personer”, der muligvis også holdt KGB orienteret om udviklingen i DKP,” 


standen. 

1164 For en mere detaljeret fremstilling af Arne Herløv-Petersen-sagen, se Kommissionens beretning, 
bind 13, om KGB's agent- og kontaktnetværk i Danmark under Den kolde krig. 

1165 PET, operationssag: ”DKP-KGB-forbud mod indmeldelse i partiet”. 

1166 PET, operationssag: ”Vedr.: Oplysninger givet af russisk afhopper [ - ]”, udateret. 

1167 PET, operationssag: ”Vedr.: Ambassaderåd, Vladilen Aleksandrovich Andropov, herværende sov- 
jetiske ambassade”, 19. marts 1979. Det hedder i PET's notits om sagen, at da de tre danskere havde 
udleveret oplysninger fra åbne kilder ” … kræver [det] derfor ikke nærmere efterforskning i form 
af skærpet observation eller telefonaflytning fra vores side;” PET, operationssag: ”Vedr.: Ambassa- 

Imidlertid besluttede KGB i begyndelsen af 1970'erne at benytte de vestlige 
kommunistpartier til at finde egnede emner til rekruttering. Årsagen til, at KGB 
tog denne chance — en eventuel afsløring af partiernes direkte involvering i den 
sovjetiske efterretningsvirksomhed ville have gjort dem stor skade — var sand- 
synligvis, at KGB siden begyndelsen af den kolde krig havde haft svært ved at 
finde ideologisk motiverede personer, der var villige til at gå i Sovjetunionens 
hemmelige tjeneste. 

Den 8. april 1971, i forbindelse med SUKP's 24. partikongres i Moskva, mødtes 
lederen af 1. Direktorat af KGB's afdeling for efterretningsvirksomhed i udlan- 
det, L. S. Sajtsev, med partiformand Knud Jespersen på hotel Sovetskaja. Mødet 
kendes fra to KGB-afhoppere: Oleg Gordijevskij, der havde været udstationeret 
i København, og som var tolk under mødet, og Vasilij Mitrokhin, der angive- 
ligt så Sajtsevs rapport om mødet i KGB's arkiv.” Ifølge Gordijevskijs samtidige 
oplysninger havde den danske partiformand fået tildelt dæknavnet Martin." 
Ifølge Mitrokhins gengivelse af KGB-rapporten anmodede Sajtsev under sam- 
talen Knud Jespersen om at udvælge to eller tre personer, der skulle arbejde 
som særlige agenter for Sovjetunionen. Kandidaterne skulle være fuldstændig 
pålidelige og hengivende over for kommunismens sag og Sovjetunionen. De på- 
gældende emner skulle helst ikke være kendt som DKP-medlemmer, men være 
hemmelige medlemmer. Det er ikke klart, om dette betyder, at DKP i 1970'erne 
havde et illegalt apparat med hemmelige medlemmer, eller om der blot var tale 
om, at de pågældende ikke måtte være offentligt kendt som medlemmer, således 
at de kunne sættes i forbindelse med partiet. Sajtsev anmodede desuden om, at 
kandidaterne skulle være mellem 20 og 40 år gamle, helst ugifte, uddannede og 
velinformerede og helst være journalister, forretningsmænd eller studenter med 
kendskab til et fremmedsprog. Ifølge Mitrokhin var Knud Jespersen positivt ind- 
stillet, han havde allerede en egnet kandidat i tankerne, og han lovede at finde 
en eller to yderligere kandidater. De nærmere oplysninger om kandidaterne ville 
blive overgivet til KGB-residenten i København, A.A. Danilov, som undertiden 


deråd … ”, 19. marts 1979. Det fremgår ikke, hvorfor man valgte ikke at fortsætte efterforskningen 
og eventuelt forsøgte at rejse tiltale mod de tre DKP-medlemmer for overtrædelse af straffelovens $ 
108. 

1168 Mitrokhins version har været offentliggjort i Christopher Andrew & Vasili Mitrokhin, The Mitrok- 
hin Archive, 367. Se også: Michael von Bulov, ”Røde Knud hjalp KGB”, B.T., 16. september 1999, s. 4. 
Gordijevskijs version er gengivet i Jakob Andersen og Oleg Gordievsky, De røde spioner, 540-542, 
hvor mødet fejlagtigt er dateret til 1972. 

1169 PET, operationssag: Rapport nr. 25. 

mødtes med partiformanden. Knud Jespersen skal under mødet have givet ud- 
tryk for, at han fuldt ud forstod, hvilket ansvar han påtog sig, og han lovede ikke 
at fortælle om sagen til nogen andre i DKP.'”? 

Det er uvist, om henvendelsen førte til rekruttering af ”hemmelige” danske 
partimedlemmer som KGB-agenter. Det er også uklart, om Knud Jespersen i det 
hele taget havde forudsætningerne for at finde personer, der havde de rette kva- 
lifikationer; da Sajtsev henviste til den berømte sovjetiske agent fra 2. Verdens- 
krig Richard Sorge som et forbillede, skal DKP-formanden ifølge Gordijevskij 
havde spurgt: ”Hvem er Richard Sorge?””” Det var dog Gordijevskijs opfattelse, 
at oplysninger på de foreslåede kandidater blev sendt til KGB-hovedkvarteret i 
Moskva, og at der blev gjort yderligere, men uspecificerede fremskridt i nogle af 
tilfældene.” Der findes en personsag i PET's arkiv, som muligvis kunne hænge 
sammen med Knud Jespersens søgen efter egnede kandidater. I 1974, tre år efter 
mødet i Moskva, konstaterede PET, at partiformanden havde lagt pres på den 
sovjetiske ambassade for at få udstedt et visum til en dansk journalist.” Oplys- 
ningen er interessant i lyset af, at ifølge Mitrokhins optegnelser fra KGB-arkivet 
havde KGB på et tidspunkt en efterretningsmæssig interesse i den pågældende, 
der fik tildelt dæknavnet Dan. Det fremgår ikke af den kortfattede rapport, hvor- 
når KGB fattede interesse for den danske journalist, eller hvori interessen bestod, 
men rapporten nævner, at han studerede ved Humboldt Universitetet i DDR i 
1972.” Dette var muligvis tidspunktet for KGB's interesse for ham, hvilket altså 
var året efter mødet i Moskva. Det skal understreges, at det er uvist, hvorfor 
KGB var interesseret i Dan, men den pågældendes profil passede på flere punk- 
ter på kravene til kandidaterne: Han var journalist, var endnu ugift, kunne tysk 
og sandsynligvis også russisk og var overbevist kommunist. Det fremgår ikke 


1170 PET, operationssag: Rapport nr. 50. 

1171 PET, operationssag: Rapport nr. 10. 

1172 Ibid. 

1173 PET, personsag: Notits, 31. maj 1974. 

1174 PET, operationssag: Rapport nr. 31. Oplysningerne blev delvist bekræftet af PET's efterforskning, 
der viste, at den pågældende vendte hjem fra DDR i 1972. Ibid.: Notits, 27. november 1997. Efter 
tjenesten havde modtaget oplysningerne fra Mitrokhin, bad man om yderligere oplysninger i Stasi- 
arkiverne, og en medarbejder anbefalede i slutningen af 2001, at man ikke skulle foretage sig yder- 
ligere, da der ikke forelå nogen konkrete beviser for, at den pågældende var blevet kultiveret eller 
hvervet af KGB. En anden medarbejder anbefalede, at eftersom vedkommende var blevet tildelt et 
kodenavn, skulle der eventuelt foretages en afhøring af den pågældende. Ibid.: Notat om relevante 
personer i sagen [ - ], 14. december 2001. Dette er tilsyneladende ikke sket. 

af PET's sag, om han var medlem af DKP på daværende tidspunkt, kun at han 
tidligere havde været DKUer. Det kan således ikke afvises, at Dan var en af Knud 
Jespersens kandidater. Det skal dog understreges, at der kan være andre og mere 
uskyldige forklaringer på forholdet. 

KGB gentog anmodningen om at finde en egnet agentkandidat over for den 
nye partiformand, Jørgen Jensen. Han havde ganske som sin forgænger tætte 
kontakter til den sovjetiske efterretningstjeneste: Ligesom Knud Jespersen blev 
han brugt i forbindelse med hemmelige pengeoverførelser (se senere om Mo- 
skvas økonomiske støtte til DKP), og han var tildelt dæknavnet Marat. Han var 
også klar over, at det var KGB og ikke det sovjetiske diplomati, han havde at gøre 
med; da ambassadens kontaktofficer til DKP, Sergej Sjisjkin, skulle orientere par- 
tiformanden om resultaterne af nedrustningskonferencen i Helsinki, understre- 
gede KGB-residenten, Mikhail Ljubimov, vigtigheden af, at det blev gjort klart 
for Jørgen Jensen, at Sjisjkin kom på vegne af KGB-residenten.'”> I hvert fald i 
ét tilfælde bad Ljubimov partiformanden om at skaffe oplysninger om en dansk 
statsborger."”f 

Ifølge Gordijevskij var Ljubimov i starten forbeholden over for den nye par- 
tiformand og frygtede, at han var på vej over i den eurokommunistiske lejr. 
Ljubimov havde imidlertid ændret mening i 1978, hvilket bl.a. skyldtes, at han 
havde let ved at samarbejde med Jørgen Jensen. Dette fik KGB-residenten til at 
genoplive idéen om at bruge partiformanden til at finde en egnet agentkandidat, 
hvilket han foreslog KGB-centeret.”” Ifølge Mitrokhin mødtes Jørgen Jensen i 
januar 1979 i Moskva med N. V. Posjatajev fra KGB's udenrigsafdelings Direk- 
torat S, der havde illegale agenter som sit arbejdsområde. Posjatajev anmodede 
den danske partileder om at vælge to eller tre personer, der skulle udføre opgaver 
for KGB mod NATO, og en eller to kandidater, der skulle arbejde med forskellige 
former for ”dokumentation”. Det sidste drejede sig muligvis om fremskaffelse 


1175 PET, operationssag: Rapport nr. 41. 

1176 Ibid.: Rapport nr. 38. 

1177 Ibid. PET, operationssag: ”Danmarks kommunistiske Partis (DKP)s forbindelse til Sovjetunionens 
kommunistiske Parti (SUKP), den sovjetiske ambassade i København og KGB”, udateret. I den 
offentliggjorte version af Gordijevskijs erindringer (Jakob Andersen og Oleg Gordievsky, De røde 
spioner, 542-544) fortæller han om Jørgen Jensens møde med Posjatajev i Moskva. Der findes ingen 
beskrivelse af mødet i PET's Gordijevskij-materiale. Det skyldes nok, at mødet fandt sted i 1979, 
hvor Gordijevskij var tilbage i Moskva og ikke kunne videregive oplysninger til de vestlige tjenester. 
Han daterer i øvrigt mødet fejlagtigt til december 1979, og indholdet af samtalen adskiller sig mar- 
kant fra beskrivelsen i Mitrokhins udsmuglede oplysninger fra KGB's arkiv. 

af materiale til opbygning af falske identiteter til illegale KGB-agenter. Jørgen 
Jensen erklærede sig angiveligt rede til at løse opgaven, men han understregede, 
at det ville tage tid og ville blive svært.”? Det fremgår ikke af de foreliggende op- 
lysninger, om Jørgen Jensen fandt egnede kandidater, og om de blev rekrutteret 
og optrænet af KGB. 

Som nævnt rejser oplysningerne om KGBs forespørgsler til DKP's partifor- 
mænd det spørgsmål, om der fandtes ”hemmelige” partimedlemmer, og om det 
indebærer, at der fandtes et illegalt apparat — hvad PET altid antog, men var ude 
af stand til at bevise i samtiden. Som tidligere omtalt skal KGB i begyndelsen af 
den kolde krig have anvendt sømænd, der var ”hemmelige” DKP-medlemmer, 
til at fungere som kurerer. Disse oplysninger rejser igen spørgsmålet om DKP's 
rolle i en eventuel konflikt mellem Øst og Vest. Da Gordijevskij blev debriefet 
efter sin afhopning i 1985, understregede han, at han ikke havde nogen konkret 
viden om sovjetiske planer om at benytte DKP i en spændingsperiode. Men 
han henviste til det tætte forhold mellem SUKP og DKP og antog derfor, at den 
sovjetiske ledelse kunne tænkes at anvende DKP. Han hæftede sig også ved det 
forhold, at de to partiformænd ikke havde rejst indvendinger mod KGB's hen- 
vendelser, hvilket han tolkede som en indikation på, at DKP havde ”hemmelige” 
medlemmer, som kunne tænkes at udføre opgaver for de sovjetiske tjenester. 
Gordijevskij tilføjede dog, at det ikke var alle lederne i DKP, som den sovjetiske 
ambassade havde fuld tiltro til. Således mistænkte flere ambassadefunktionærer 
Ingmar Wagner for at være i forbindelse med en vestlig efterretningstjeneste.'”? 


Stasi og de danske kommunister 


Efter Murens fald og det østtyske regimes kollaps er det blevet bekræftet, at et 
antal danskere under den kolde krig arbejdede for den østtyske civile efterret- 
ningstjeneste MfS" udenrigsafdeling, HVA." Det rejser spørgsmålene: Hvor 
mange af disse personer handlede efter ideologisk overbevisning? Var nogle af 


1178 PET, operationssag: Rapport nr. 51. 

1179 PET, operationssag: ”Emne: Afhøring af afhoppet KGB-oberst Oleg A. Gordievski”; C. notits nr. 
214/86, 27. november 1986, med vedlagt notat. 

1180 Mette Herborg og Per Michaelsen, Stasi og Danmark og Ugræs. Danske Stasi kontakter. For en be- 
skrivelse af den østtyske efterretningsaktivitet i Danmark, se: DIIS, Den kolde Krig i Danmark, bd. 
2, S. 448-460, 482-489; ibid., bd. 3, s. 391-393, 410-418, 560-569. 

dem organiserede kommunister, og var DKP involveret? Og hvor meget kendte 
PET til dette samarbejde, og hvad gjorde de for at forhindre det? For at besvare 
disse spørgsmål har Kommissionen haft adgang til et omfattende materiale fra 
PET's arkiv og det såkaldte Gauck-arkiv, der administrerer adgangen til de be- 
varede Stasi-sager.”” 

Årsagen til, at PET kun havde begrænset succes med at afsløre den østty- 
ske spionageaktivitet under den kolde krig, hang dels sammen med østtysker- 
nes operative metoder, dels med PET's begrænsede ressourcer. DDR opnåede 
først diplomatisk anerkendelse af Vesten i 1973, og det var først på dette sene 
tidspunkt, at staten fik mulighed for at åbne ambassader i NATO-landene. Det 
betød, at DDR indtil 1973 var forhindret i at placere civile og militære efterret- 
ningsofficerer — såkaldte legale efterretningsfolk — under diplomatisk dække på 
ambassaderne. De østtyske tjenester havde derfor været tvunget til i højere grad 
end deres sovjetiske kollegaer at benytte sig af illegale agenter, dvs. agenter der 
opererede under falsk identitet og uden diplomatisk beskyttelse. Nogle af disse 
var østtyske statsborgere, der blev hvervet af MfS/HVA og sendt til Danmark 
under falsk vesttysk identitet.”> MfS/HVA anvendte også østtyske stipendiater i 
Danmark som talentspejdere og til at udføre industrispionage,”” og østtyskerne 
benyttede Danmark til at indsluse agenter med falske vesttyske identiteter til 
Vesttyskland.":+ Den militære efterretningstjeneste benyttede sig af østtyske last- 
bilschauffører til at indhente oplysninger om veje, broer og andre installationer 
af militær interesse.” 

Efter åbningen af den østtyske ambassade i København i 1973 var PET længe 
i tvivl, om der fandtes et residentur. Først i 1980 mente tjenesten med nogen sik- 


1181 Materialet består af følgende samlinger: 1) 107 personsager fra PET's arkiv; 2) oplysninger fra det 
såkaldte ”Rosenholz”-arkiv, der indeholder personkort på MfS/HVASs agenter, som som blev udle- 
veret af en venligtsindet tjeneste til PET i 1994-95; 3) udskrifter fra SIRA-databasen, der indeholder 
oplysninger om de informationer, som blev indhentet af MfS vedrørende Danmark fra slutnin- 
gen af 1960'erne; 4) forskellige enkeltsager vedrørende danske forhold og danske statsborgere fra 
Gauck-arkivet. Hele MfS/HVAs arkiv blev destrueret i 1989/90. For en beskrivelse af ”Rosenholz”- 
og SIRA-materialet se Bernd Schåfer, Stasi files and GDR Espionage Against the West. IFS Info 2/02 
(www.isn.ethz.ch/php/collections). 

1182 To af disse var Gustav Holm Haase og Jorg Meyer, som blev dømt i henholdsvis 1968 og 1979 for 
spionage mod Danmark. 

1183 PET, administrativ sag: Afdeling E.s årsberetning 1979; Afdeling F.s årberetning 1980. 

1184 PET, emnekartotek: ”Tyskl./Ø — E-væsen. Agenter, Hvervning m.m”, oplysninger dateret 25. maj og 
4. juni 1976. 

1185 PET, administrativ sag: Afdeling F.s årsberetning 1980. 

kerhed at kunne fastslå, at MfS/HVA var repræsenteret på ambassaden, hvilket 
man bl.a. udledte af oplysninger fra en østtysk afhopper. Der var dog intet, der 
tydede på, at residenturet var involveret i egentlige operative opgaver som hverv- 
ning og føring af agenter.””” Den manglende viden om residenturets aktivite- 
ter skyldtes PET's begrænsede overvågningsmuligheder. Personalet i tjenestens 
DDR-afdeling klagede gentagne gange over, at de kun havde været i stand til at 
udføre begrænsede undersøgelser." Så sent som i 1987 udtrykte DDR-holdet et 
”hjertesuk” over det forhold, at det ofte ikke var muligt at få iværksat den nød- 
vendige overvågning af de mistænkte efterretningsfolk.”” 

PET var også hæmmet af, at østtyskerne var tilbageholdende med at bruge 
ambassaden til efterretningsaktivitet, da en afsløring heraf kunne skade DDRs 
omdømme, som det havde taget så længe at bygge op. De civile og militære ef- 
terretningstjenester fik i 1973 tilladelse af den østtyske ledelse til at placere of- 
ficerer under diplomatisk dække på ambassaderne, men de fik forbud mod at 
iværksætte operationer, der kunne skade DDR's forbindelser. Dette betød, at re- 
sidenturerne i København ikke forsøgte at hverve danske agenter.”” Ifølge en 
residenturanalyse, der blev udarbejdet af PET efter åbningen af de østtyske arki- 
ver, havde der mellem 1973 og 1989 i alt været udstationeret 24 efterretningsof- 
ficerer på DDR's ambassade og handelsafdeling i København. Dertil kom fem 
efterretningsfolk i den østtyske trafikafdeling og to i et østtysk ejet firma.” Men 
det foreliggende materiale tyder på, at de kun i yderst begrænset omfang var 
involveret i hvervning og føring af agenter i Danmark.”” 

Alt peger således på, at DDRs efterretningstjenester efter den diplomatiske 
anerkendelse i 1973 fortsatte med at foretage de fleste hvervninger af udenland- 
ske statsborgere i DDR. Ifølge en oversigt over spionageaktiviteten i Forbunds- 
republikken i 1967 var 80% af agenterne blevet hvervet under besøg i DDR eller 


1186 Ibid.: Årberetning 1977; Afdeling F.s årsberetning 1979; Afdeling F.s årsberetning 1980; Afdeling F.s 
årsberetning 1982. 

1187 Ibid.: Afdeling F.s årsberetning 1978. 

1188 Ibid.: Årsberetning 1987. Afdeling 3. 

1189 Werner Grossmann, Den sidste spionchef (Forlaget Friis, 2004), s. 127; Thomas Wegener Friis, Den 
usynlige front. s. 175-182; DIIS, Danmark under Den kolde Krig, bind 2, s. 458-460. 

1190 PET, Stasi-materiale: ”Residenturanalyse”; 29. februar 2000. "Thomas Wegener Friis mener på 
grundlag af SIRA-databasen, at MfS/HVA kun havde 7 "legalister” udstationeret på ambassaden 
1973-89. PET's residenturanalyse omfatter både den civile og militære efterretningstjeneste. 

1191 For nogle spredte eksempler herpå: PET, emnekartotek: ”Tyskl/Ø — E-væsen, Agenter, hvervning 
m.m), oplysninger dateret 9. februar 1979, 14. februar 1979 og 12. april 1984. 

et andet østeuropæisk land.” Der var flere eksempler på, at danskere modtog 
breve fra østtyskere, som de ikke kendte. Ifølge PET var formålet at invitere dan- 
skerne til DDR for at forsøge at hverve dem.” PET modtog da også flere indbe- 
retninger om danskere, der under ophold i DDR var blevet kontaktet af uiden- 
tificerede personer, der havde udfrittet dem om danske forhold eller forsøgt at 
overtale dem til at afgive stemningsberetninger om situationen i Danmark."”” 
En nøgleinstitution i denne sammenhæng var Nordisk Institut ved Greifswald 
Universitetet, som ifølge den såkaldte Z-plan var blevet pålagt at identificere per- 
soner i de nordiske lande, som var egnede til at blive inviteret til DDR med hen- 
blik på hvervning.” En dansker, der havde deltaget i en ”kammeratskabsaften” 
på universitetet, berettede, at han havde fået udpeget en person, der angiveligt 
arbejdede for MfS, og som havde til opgave at kontakte deltagere, der var villige 
til at arbejde for den østtyske tjeneste.” En af de opgaver, som de pågældende 
danskere kunne blive pålagt, var at medtage breve, der var frankeret med dan- 
ske frimærker, og som skulle sendes til vesttyske adresser fra Danmark. Brevene 
indeholdt østtysk propagandamateriale, der var tiltænkt vesttyske soldater.”” 
Det gjorde det selvfølgelig svært for PET at følge kontakten mellem danskere og 
de østtyske tjenester. PET's arbejde blev heller ikke lettere, da man i midten af 
1960'erne besluttede at ophøre med at affotografere passene for alle, der besøgte 
DDR. PET klagede også over, at tjenesten ikke kunne få udleveret navnene på 
de danske stipendiater, der i overensstemmelse med den dansk-østtyske kultur- 
aftale opholdt sig i DDR.” Det var således PET's opfattelse, at man ikke havde 
mulighed for at komme på sporet af de danskere, der blev kontaktet og muligvis 
hvervet af de østtyske myndigheder. 

Spørgsmålet er, om de østtyske efterretningstjenester forsøgte at hverve dan- 
ske kommunister under deres talrige besøg i DDR. Mulighederne var i hvert fald 
til stede på grund af de tætte bånd mellem SED og DKP, der havde eksisteret 
siden slutningen af 1950'erne. I slutningen af 1973 besøgte en delegation fra SED's 
centralkomité DKP, hvor den studerede det danske partis arbejde. Ifølge PET's 


1192 PET, emnekartotek: ”Tyskl./Ø — E-væsen, Agenter, hvervn”, oplysning dateret 30. september 1968. 

1193 Ibid.: Oplysning dateret 17. oktober 1979. 

1194 Ibid.: Oplysninger dateret 23. juni 1969, 25. februar 1970 og 15. juni 1971. 

1195 PET, administrativ sag: Afdeling F.s årsberetning 1982. 

1196 PET, emnekartotek: ”Tyskl/Ø — E-væsen, Agenter, hvervning m.v”, oplysning dateret 26. september 
1986. 

1197 Ibid.: Oplysninger dateret 9. marts 1970, 6. november 1970 og 1. december 1971. 

1198 PET, administrativ sag: Afdeling F.s årsberetning 1982. 

oplysninger hang besøget sammen med sovjetiske ønsker om, at østtyskerne 
skulle udbygge og styrke det bestående samarbejde med danskerne.” Samar- 
bejdet udmøntedes i en formel aftale, som formentlig drejede sig om gensidige 
besøg, kadreuddannelse, agitation og propaganda-aktiviteter.””” De tætte for- 
bindelser kom også til udtryk ved, at repræsentanter for de to partier overværede 
hinandens partikongresser, og partimedlemmer deltog i hinandens festivaler og 
ungdomslejre. 

De østtyske tjenester havde formentlig ligesom deres sovjetiske kollegaer 
forbud mod at hverve udenlandske kommunister som agenter, da risikoen for 
afsløring var for stor. Men virkeligheden tvang østtyskerne til at bløde reglerne 
op. På grund af DDR-regimets ideologiske konservatisme blev det sværere for 
MfS/HVA og Verwaltung Aufklårung at hverve ideologisk motiverede agenter i 
Vesten i 1980'erne. I hvert fald den militære tjeneste skal derfor have været vil- 
lig til at slække på sikkerheden og forsøge at hverve personer med tilknytning 
til kommunistpartier, venskabsforeninger, fagforeninger og fredsbevægelsen.”” 
Tjenesterne havde også mulighed for at anvende medlemmer af de stedlige kom- 
munistpartier som såkaldte ”Vertrauenspersonen”, dvs. personer der af ideolo- 
giske årsager var villige til at løse opgaver for residenturerne på ambassaderne. 
Det svarede til KGB og GRU's brug af kommunister til at indsamle oplysninger 
fra åbne kilder og til at fungere som talentspejdere. Imidlertid synes de militære 
efterretningsofficerer på ambassaden i København ikke i noget større omfang at 
have benyttet sig af denne indhentningsmulighed.”” 

Der er informationer i PET's indsamlede materiale, der tyder på, at danske 
kommunister kan have udført konspirative opgaver for DDR. En række navn- 
givne kommunister er nævnt som mulige kurerer mellem DKP og SED.”% Ifølge 
en uidentificeret kilde skulle der i begyndelsen af 1970'erne have været omkring 
10 kurerer, der blev anvendt til post- og pengeforsendelser mellem Dronnin- 
gens Tværgade og DDR.”% Partisekretær Ingmar Wagner, der var tilknyttet flere 
af partiets ”firmaer”, og som blev kendt, da han i 1982 blev frastjålet et større 


1199 PET, emnekartotek: ”DKP — Forh.t.udl. Tyskl./Ø”, oplysninger dateret 15. februar og 11. september 
1974. 

1200 Ibid.: Oplysning dateret 3. januar 1980. 

1201 Thomas Wegener Friis, Den usynlige front, s. 178, 237-239. 

1202 Ibid., s. 183-184. 

1203 PET, emnekartotek: ”Tyskl/Ø — E-væsen, Agenter, hvern.m.v?, oplysninger dateret 13. december 
1971og 18. april 1974; ibid.: ”DKP — forh.t.udl”;, oplysning dateret 1. april 1974. 

1204 Ibid.: Oplysning dateret 18. april 1972. 

beløb i vesttyske Mark, synes at have indtaget en særlig stilling i forholdet til 
DDR. Wagner synes at have fungeret som mellemmand for pengeoverførelser 
fra SED til vesttyske kommunister.”% Flere indberetninger beskriver hændelser, 
der kunne ses som eksempler på, at de omtalte kommunister fungerede som 
”Vertrauenspersonen” og videregav forskellige oplysninger fra åbne kilder til 
østtyskerne.””f Der foreligger ubekræftede oplysninger om en række navngivne 
kommunister om, at de pågældende skulle have forbindelse med de østtyske ef- 
terretningstjenester.'>”7 

Ifølge PET's Stasiefterforskning er der fundet oplysninger i Rosenholz-arki- 
vet og i Stasi-arkivet, der viser, at MfS/HVA i 1970-80'erne hvervede mindst seks 
organiserede danske kommunister. Dertil kommer fire personer, der blev re- 
krutteret ud fra ideologiske motiver, hvilket må betyde, at de sympatiserede med 
det østtyske regime og den kommunistiske bevægelse. Alle disse personer blev 
hvervet af MfS/HVA under ophold i DDR, hvilket understreger, at det var yderst 
vanskeligt for PET at opdage sådanne hvervninger. Disse sager vil blive beskre- 
vet i det følgende. Da ingen af de pågældende danske statsborgere er blevet dømt 
for deres forbindelser til den østtyske efterretningstjeneste, har Kommissionen 
valgt at anonymisere sagerne. 

Det skal indledningsvis bemærkes, at brugen af Rosenholz- og Stasimateria- 
let er forbundet med alvorlige kildekritiske problemer. Det faktum, at en navn- 
given person er registreret i materialet som agent, betyder ikke nødvendigvis, at 
den pågældende fungerede som sådan. PET meddelte således en af de personer, 
der dukkede op i forbindelse med efterforskningen: ”Man er naturligvis i tjene- 
sten helt på det rene med, at mange personer uden egentlig grund og uden deres 
viden er blevet omtalt i relation til den tidligere østtyske sikkerhedstjeneste”””?£ I 
en anden sag kom PET frem til, at en konstabel og dennes kone, der var registre- 
ret som agenter med dæknavne, sandsynligvis blev brugt af MfS/HVA til at dæk- 
ke over to andre danske kontakters identitet. Dette fik PET til at understrege, at 
man skulle være opmærksom på, at noget lignende kunne være tilfældet i andre 
sager.” PET mente også, at flere forretningsfolk, der optrådte i Stasi-materialet 


1205 Ibid.: Oplysninger dateret 6. august 1971, 25. februar 1974 og 26. november 1987. 

1206 PET, emnekartotek: ”Tyskl/Ø — E-væsen, Agenter, hvervn”, oplysninger dateret 16. marts 1970 og 
24. marts 1981; ”DKP — Forh.t.udl. Tyskl/Ø”, oplysning dateret 31. januar 1985. 

1207 Ibid.: ”Tyskl/Ø — E-væsen, Agenter, hvervn”, oplysninger dateret 21. september 1970, 2. februar 
1971, 18. oktober 1971 og 27. oktober 1983. 

1208 PET, personsag: Brev fra Birgitte Stampe, 3. juni 1996. 

1209 PET, personsag: Oplysningsrapport, 18. januar 2000. 

som agenter, blot havde udført forretninger med DDR og ikke havde været klar 
over registreringen.”” Endelig kan det ikke udelukkes, at en eller flere danskere 
blev hvervet under falsk flag og således ikke var klar over, at de arbejdede for den 
østtyske efterretningstjeneste.”" 

De fire personer, hvorom det vides, at de blev hvervet på et ideologisk grund- 
lag, er kendt fra Rosenholz-arkivet. Da der ikke foreligger yderligere oplysninger 
i sagerne, er det ikke muligt at fastslå de pågældendes politiske tilhørsforhold. 
Men det må som sagt antages, at de har sympatiseret med det østtyske regime 
og den kommunistiske ideologi. Axel var en pensioneret boghandler, som blev 
hvervet i DDR i 1974 af en MfS-agent. Hans føringsofficer var Dietrich Villwock, 
og hans opgave bestod i at stille en dæklejlighed til rådighed for den østtyske 
tjeneste (”Safehouse Keeper”).”” Rita blev også hvervet af en MfS-officer under 
et besøg i DDR i 1974. Hun studerede og boede i Bonn, hvor hun var gift med 
en vesttysker, der også var hvervet af østtyskerne med den opgave at spionere 
mod SPD. Rita fungerede som ”Sicherungs-IM”, dvs. støtteagent for sin mand, 
f.eks. ved at ledsage ham under rejser. Efter Murens fald blev ægtemanden, Ak- 
ker, idømt en bøde på 25.000 DM for spionage til fordel for DDR, mens sigtelsen 
mod Rita blev frafaldet.” Filius blev hvervet af en MfS-agent i Østberlin i 1975. 
Han var en 23-årig gift mand fra København, der talte både tysk og engelsk. Han 
var udset til at skaffe oplysninger om danske ungdoms- og studenterorganisa- 
tioner. Han fik stillet en dækadresse til rådighed i DDR, og han mødtes med 
MfS-instruktører i Vesten. På grund af de sparsomme oplysninger i Rosenholz- 
arkivet har det ikke været muligt at identificere Filius.”" Ole blev hvervet af en 
MfS-agent under et besøg i DDR i 1984. Hans føringsofficer var Udo Jaehnert. 
Ole var en lærer fra København, og hans mål var ifølge Rosenholz-arkivet ud- 


1210 PET, personsag: Notits, 14. august 2000. PET, personsag: Oplysningsrapport, 20. juni 2000. Ifølge 
MfS/HVAS sidste chef, Werner Grossmann, blev udlændinge, der talte med østtyske diplomater, 
der i virkeligheden var Stasi-agenter under dække, registreret i tjenestens arkiv med dæknavn. 
Werner Grossmann, Den sidste spionchef, s. 127. 

1211 For et udenlandsk eksempel på en sådan operation se: PET, emnekartotek: ”Tyskl/Ø — E-væsen, 
Agenter, hvervning m.v”, oplysning dateret 16. november 1973. 

1212 PET, operationssag: Notits, 22. november 1995. Den pågældende er senere død. 

1213 PET, personsag. Sagen blev ikke efterforsket af PET, da den pågældende ikke havde udøvet spio- 
nage mod danske interesser. 

1214 PET, operationssag: Notits, 22. november 1995. 

dannelsesinstitutioner. Det fremgår ikke, om han skulle skaffe oplysninger om 
skolerne, fungere som talentspejder eller påvirke eleverne.”; 

De sidste seks sager fra de østtyske arkiver dokumenterer, at MfS/HVA i de 
sidste årtier af den kolde krig var villig til at løbe den risiko at hverve organisere- 
de kommunister. Lenz-sagen kom til offentlighedens kendskab i december 1999, 
da en dansk embedsmand ved Europa-Kommissionen i Bruxelles under sin jule- 
ferie i Danmark blev anholdt og sigtet for overtrædelse af straffelovens $ 107, stk. 
1 og 2, jf. $ log, stk. 1, for at have videregivet oplysninger til Stasi.” Efter flere 
måneders efterforskning, hvor den sigtede sad varetægtsfængslet i isolation,7” 
indstillede rigsadvokaten i slutningen af maj 2000 til Justitsministeriet, at man 
opgav at rejse tiltale på grund af forældelse.>? Indstillingen blev tiltrådt af ju- 
stitsminister Frank Jensen kort tid efter.'”? 

Den sigtede nægtede under hele sagens gang, at han havde udøvet spionage, 
eller at han var identisk med agenten Lenz.” Rigsadvokaten gjorde det imid- 
lertid klart i sin indstilling til Justitsministeriet, at det var hans opfattelse, at der 
kunne føres bevis for, at den sigtede var identisk med Lenz. Rigsadvokaten lagde 
især vægt på, at personoplysningerne i Rosenholz-arkivet passede på den sigtede, 
at de registrerede bipersoner havde nær tilknytning til ham, og at det materiale, 
som Lenz ifølge SIRA-databasen havde videregivet til MfS/HVA, stemte overens 
med den sigtedes omgangskredse, uddannelsesforløb og karriere.” Trods nogle 
uoverensstemmelser i materialet, der ikke er blevet forklaret af PET, er det Kom- 
missionens vurdering, at den sigtede var identisk med Lenz. 

Ifølge Rosenholz-arkivet var Lenz en ugift dansk embedsmand, født i 1956, 
som talte engelsk, tysk og fransk, og som var bosiddende i Bruxelles. Han blev 


1215 PET, personsag: Notits, 3. oktober 1995. 

1216 Kriminalpolitiet i København, Lenz-sagen, mappe 8: Udskrift af retsbogen for Københavns Byrets 
afdeling for Grundlovsforhør, 21. december 1999. 

1217 I første omgang fandt Københavns Byret, at mistanken mod den sigtede ikke var tilstrækkelig be- 
grundet og løslod ham. Ibid. Afgørelsen blev kæret af anklagemyndigheden til Østre Landsret, der 
isolationsfængslede den sigtede. Ibid.: Udskrift af Østre Landsrets dombog, 24. december 1999. 
Den sigtede blev løsladt den 12. april 2000. Ibid.: Udskrift af Østre Landsrets dombog, 12. april 
2000. 

1218 PET, personsag: Skrivelse fra rigsadvokat Henning Fode til Justitsministeriet, 29. maj 2000. 

1219 Ibid.: Pressemeddelelse. Lenz-sagen, 7. juni 2000. Samtidig oplyste ministeren, at han ville sørge 
for, at sagens akter ville blive stillet til rådighed for PET-Kommissionens undersøgelse. 

1220 Kriminalpolitiet i København, Lenz-sagen, mappe 8: Udskrift af retsbogen for Københavns Byrets 
afdeling for grundlovsforhør, 21. december 1999. 

1221 PET, personsag: Skrivelse fra rigsadvokat Henning Fode til Justitsministeriet, 29. maj 2000. 

hvervet i 1974 i DDR af en MfS-officer på et ideologisk grundlag, og hans førings- 
officerer var Heinz Becker og Gerhard Sand fra MfS' afdeling XII, der beskæf- 
tigede sig med NATO og EF. Lenz” målobjekt var EF og Ministerrådet, og han 
kommunikerede med sine føringsofficerer via en dæklejlighed i DDR, en kurer 
og møder i Vesten med en udsendt instruktør. Det fremgår af arkivet, at Lenz 
blev klassificeret som en ”rigtig kilde”, og at han blev vurderet som troværdig.”” 

Rosenholz-arkivet viste også, at Lenz var en yderst produktiv agent. Selve 
sagen i MfS-arkivet, der angiveligt blev destrueret efter Murens fald, fyldte otte 
journalbind på i alt ca. 2.400 sider, hvilket ifølge en ekspert ved Gauck-arkivet 
var ”en usædvanlig stor sag, ””” hvilket nok hang sammen med, at han fungerede 
i så lang en periode. En søgning i SIRA-databasen (MfS/HVAS's registratur over 
indhentet materiale) på Lenz” journalnummer (XV/6991/75) afslørede 89 doku- 
menter fra perioden januar 1977 til december 1987. I alle tilfælde var kildens 
troværdighed bedømt som ”A%, hvilket var den højst mulige.” 

En sammenligning mellem SIRA-materialet og den sigtedes karriereforløb 
viser en generel overensstemmelse. I 1977-78 modtog MfS/HVA oplysninger 
fra Lenz om den danske venstrefløj, anti-EF-bevægelsen og om DKP. I denne 
periode studerede den sigtede ved Københavns Universitet. I 1979-81 videregav 


1222 Kriminalpolitiet i København, Lenz-sagen, mappe 1: Udskrift af Rosenholz-arkivet vedrørende 
Lenz; ”Vedr. Bundesbeauftragtes fortolkning af Rosenwood-rapport ”Lenz' og ”Roma”, 20. decem- 
ber 1999. Der findes nogle uoverensstemmelser mellem oplysningerne på det kort i Rosenholz- 
arkivet, der identificerer Lenz, og den sigtede. Kortet er dateret den 17. december 1975, og det 
fremgår, at den pågældende var studerende ved Københavns Universitet. Men den sigtede startede 
først på universitetet i 1976. Muligvis er forklaringen, at denne del af kortet er udfyldt på et senere 
tidspunkt. Den anden uoverensstemmelse drejer sig om, at på bagsiden af kortet er der tilføjet en 
oplysning, dateret 23. november 1987, ifølge hvilken den pågældende havde skiftet adresse og nu var 
ansat i Finansministeriet. Men i 1987 boede den sigtede stadig i Bruxelles og arbejdede stadig for 
EF-Kommissionen. Der er i det gennemgåede materiale om sagen ikke fundet nogen forklaring på 
denne uoverensstemmelse. En kopi af personkortet i Rosenholz-arkivet findes i: PET, personsag: 
Kriminalpolitiet i København, Afdeling A,”Redegørelse vedr. efterforskning i Lenz-sagen”. Person- 
kortets oplysninger er også gengivet i: Kriminalpolitiet i København, Lenz-sagen, mappe 1: Bilag 
20 (A). Kommissionen har forespurgt PET om en forklaring på uoverensstemmelserne, men hver- 
ken en gennemgang af sagsmaterialet eller en forespørgsel til de relevante medarbejdere har givet 
nogen forklaring. Politiets Efterretningstjeneste til Undersøgelseskommissionen vedrørende PET, 
6. juli 2007. 

1223 Kriminalpolitiet i København, Lenz-sagen, mappe 1: ”Vedr. Bundesbeauftragtes fortolkning af 
Rosenwood-rapport ”Lenz' og ”Roma”, 20. december 1999. 

1224 Kriminalpolitiet i København, Lenz-sagen, mappe 1: Rapport, 22. december 1999. 

Lenz en række dokumenter vedrørende dansk udenrigspolitik og internationa- 
le forhold. Det drejede sig bl.a. om en 43-siders rapport om udenrigsminister 
Kjeld Olesens fortrolige møder med danske ambassadører, den danske Moskva- 
ambassadørs analyse af Norden som atomvåbenfri zone, en udenrigsministeriel 
vurdering af situationen i Polen i februar 1981 og en 5-siders rapport om den 
kinesisk-sovjetiske konflikt i 1981. I denne periode var den sigtede ansat som stu- 
dentermedhjælper i Udenrigsministeriets Danida-kontor. Fra sommeren 1981 til 
sommeren 1983 modtog den østtyske tjeneste intet materiale fra agenten. Netop i 
en del af denne periode, fra juni 1981 til august 1982, opholdt den sigtede sig ved 
Stanford University i Californien. Fra sommeren 1983 til sommeren 1984 modtog 
MfS/HVA igen oplysninger fra Lenz, nu om sovjetisk energipolitik og om den 
økonomiske udvikling i Polen. Fra december 1983 til juni 1985 var den sigtede 
sekretær i Tilsynet med Banker og Sparekasser. Endelig afleverede Lenz fra 1985 
til 1987 forskelligt materiale om EF. Det stemmer overens med, at den sigtede fra 
september 1985 var ansat ved EF-Kommissionen i Bruxelles.” Selvom der ikke 
er registreret yderligere oplysninger i SIRA-databasen efter 1987 må Lenz have 
fortsat sin virksomhed i hvert fald frem til begyndelsen af 1989. Ifølge en kas- 
sebog fra MfS/HVA, som indeholder oplysninger om udbetalinger til agenter, 
modtog Lenz 45.000 belgiske Franc i marts 1989. Beløbet blev udbetalt af MfS/ 
HVAS residentur i Belgien.”? 

Ifølge Rosenholz-arkivet blev Lenz” moder, Nelly, også hvervet af østtyskerne. 
Det skulle være sket i 1979 i DDR og ud fra ideologiske motiver. Nellys opgave 
var at optræde som kurer, og hun kom i kontakt med MfS/HVA ved hjælp af en 
kortbølgeradio, en dækadresse i DDR og møder med en udsendt instruktør.”” 
Efterforskerne gættede derfor på, at hun var blevet rekrutteret til at bringe søn- 


1225 Kriminalpolitiet i København, Lenz-sagen, mappe 1: Bilag 31. PET, personsag: Indstilling fra rigs- 
advokat Henning Fode til Justitsministeriet, 29. maj 2000. Det skal bemærkes, at den del af sa- 
gen, der drejer sig om spionage mod Udenrigsministeriet (1979-81), er bedre belyst end tiden efter 
(1981-87). Under efterforskningen lykkedes det Udenrigsministeriet at identificere hovedparten af 
de udleverede dokumenter. De var alle uklassificerede eller kun klassificeret ”Rammefortroligt, 
og en studentermedhjælper kunne således have haft adgang til dem. Derimod lykkedes det kun 
at identificere tre dokumenter fra tiden efter 1981, og det blev ikke sandsynliggjort, hvorledes den 
sigtede kunne have haft adgang til dem. PET, personsag: Indstilling fra rigsadvokat Henning Fode 
til Justitsministeriet, 29. maj 2000. Kriminalpolitiet i København, Lenz-sagen, mappe 10: Udenrigs- 
ministeriets vurdering af SIRA-dokumenter. 

1226 PET, personsag: Oplysningsrapport, 20. marts 2000. 

1227 PET, personsag: Bilag nr. 2. 

nens materiale til Østberlin.” At hun har fungeret som kurer understøttes af, at 
hun i 1985 ifølge kvitteringer i Stasis arkiv fik udbetalt 5.000 kr. af den østtyske 
efterretningstjeneste.7” 

Det kom frem under sagen, at den sigtede var vokset op i et stærkt kom- 
munistisk miljø." Dette blev bekræftet under efterforskningen af den sigtedes 
tidligere kammerater”> og den sigtede selv. Forældrene var begge aktive i DKP. 
Faderen havde tilhørt den kommunistiske modstandsorganisation BOPA og 
havde siddet i tysk kz-lejr. Efter krigen var han journalist og fotograf på parti- 
bladet Land og Folk, mens moderen var aktiv i Sachsenhausen-komitéen for tid- 
ligere kz-ofre. Under sin opvækst var den sigtede flere gange i DDR; han deltog 
således i Østersøugerne, hvor faderen var rejseleder, og i en af FDJ's pionerlejre. 
Han blev tidligt politisk aktiv. Da han var omkring 14 år gammel, meldte han 
sig ind i DKU, hvor han nogle år senere blev formand for Sydvest-afdelingen i 
København. Han var efter sit eget udsagn meget seriøs i sit politiske arbejde, og 
han deltog i husbesættelser og Vietnamdemonstrationer. Da han begyndte på 
universitetet i 1976, var han aktiv i Studenterfronten og i kollegierådet på 4. maj 
Kollegiet. Det er uklart, hvornår han brød med partiet. Han huskede ikke, om 
han nogen sinde formelt meldte sig ud af partiet, eller hvornår han ophørte med 
at betale sit kontingent. Det mest sandsynlige er, at det skete i forbindelse med, 
at han flyttede fra kvarteret for at studere i 1976. Ifølge hans egen version mistede 
han troen på sovjetkommunismen i slutningen af 1970'erne og begyndelsen af 
1980'erne, da det gik op for ham, hvilke menneskelige omkostninger systemet 
havde haft. Han bevarede dog troen på den socialistiske ideologi.” 

I 1976 blev et medlem af DKP hvervet af MfS/HVA under et besøg i DDR. 
Han fik dæknavnet Kaj Nordstrom, og han videregav forskellige danske publi- 
kationer til østtyskerne. Samarbejdet blev imidlertid afbrudt i 1980, da den øst- 
tyske tjeneste var utilfreds med agentens indsats. Fire år senere blev samarbejdet 


1228 Ibid.: Rapport, 1. februar 2000. 

1229 Ibid.: Oplysningsrapport, 20. marts 2000. Nelly blev sigtet for overtrædelse af straffelovens $ 107. 
I juli 2000 tiltrådte justitsministeren rigsadvokatens indstilling om at opgive tiltale, da det ikke 
kunne forventes, at hun ville blive dømt. Ibid.: Henning Fode til advokat Jørgen Jacobsen, 25. juli 
2000. 

1230 F.eks. Hans Davidsen-Nielsen, ”Spionage: Spionsigtet mor tiltales ikke” Jyllands-Posten, 19. juli 
2000. 

1231 Kriminalpolitiet i København, Lenz-sagen, mappe 3: Rapporter, 27. januar og 14. april 2000. Ibid.: 
Mappe 5: Rapport, 11. januar 2000. 

1232 Ibid.: Mappe 5: Rapport, 18. januar 2000. Ibid.: Mappe 7: Rapport, 19. januar 2000. 

genoptaget, og danskeren, der nu opererede under dæknavnet Ernest Lehmann, 
indhentede oplysninger om forbindelsen mellem Rødby havn og Puttgarden 
og om den danske fredsbevægelse og indsamlede nogle landkort. I 1985 afbrød 
MfS/HVA definitivt forbindelsen på grund af agentens levevis og mangeårige 
partimedlemskab.”? PET kom allerede på sporet af agenten i 1984-85, da den 
pågældende i Sønderjylland viste interesse for, hvordan man kunne komme uset 
over grænsen. Dette havde medført en regulær ”skideballe” fra DKP, hvorfor den 
pågældende havde meldt sig ud af partiet. Trods aflytning og forhør lykkedes det 
ikke PET at underbygge mistanken mod ham, og det var først efter Murens fald, 
at PET modtog sikre beviser for agentaktiviteten. > 

Maria er endnu et eksempel på en dansker, der voksede op i et kommunistisk 
miljø, og som lod sig hverve af den østtyske tjeneste. Faderen var en glødende 
kommunist og aktiv i modstandskampen mod tyskerne. Marias opvækst var 
stærkt præget af faderens politiske arbejde, og der kom mange ledende danske 
og udenlandske kommunister i hjemmet. På grund af sine gode tyskkundskaber 
blev Maria ofte brugt som tolk, når der kom gæster fra DDR, og det var også 
hendes sprogkundskaber, der førte til, at hun og hendes søster i julen 1974 flytte- 
de til Dresden, hvor de blev ansat som oversættere ved forlaget Zeit im Bild, der 
udgav det østtyske propagandablad DDR Revy. Kort før afrejsen meldte de to sø- 
stre sig ind i DKP. Maria var en stærk tilhænger af den kommunistiske sag og så 
med sympati på det østtyske regime, og hun var derfor positivt indstillet, da en 
repræsentant for MfS i 1979 anmodede hende om at samarbejde med tjenesten. 
Hendes føringsofficer navngav sig som Hans Gohritz, og hun fik hurtigt et stærkt 
tillidsforhold til ham. I februar 1980 underskrev hun en samarbejdserklæring, og 
hun begyndte med at rapportere om sine kollegers og bekendtes aktiviteter og 
politiske indstilling. Hun blev også sendt på opgaver i udlandet, bl.a. skulle hun 
indsamle oplysninger om Det frie Universitet i Vestberlin og forsøge at skabe 
kontakt til en sekretær i EF-Parlamentet i Bruxelles. Efterhånden kølnedes hen- 
des entusiasme for agentarbejdet dog noget, og hun tog en længerevarende orlov 
fra MfS fra 1983 til 1988. Da hun blev reaktiveret, fik hun nye føringsofficerer, 
som hun ikke havde et godt forhold til, og forholdene i DDR havde ændret sig. 
Marias indstilling til regimet havde også ændret sig. Hun nægtede at udspionere 


1233 PET, operationssag: Notits fra udenlandsk tjeneste, 14. april 1993. 
1234 Ibid.: ”Vedr.: Resumé af [ - ]”, 13. november 1985; håndskrevet notat, 28. juni 1993. 

systemkritikere og at udlevere oplysninger om danske forhold, og kort før Mu- 
rens fald sagde hun sin stilling op og vendte hjem til Danmark.” 

Det sidste eksempel på danske kommunister, der havde kontakt til den østty- 
ske efterretningstjeneste, drejer sig om det unge søskendepar med dæknavnene 
Bende og Stoppel. De var begge ivrige kommunister, og en af dem var medlem af 
Komm.S. Hun var desuden aktiv i det antifascistiske netværk ANTIFA, og hun 
besøgte ofte den østtyske afdeling i Østberlin. Under et sådant besøg i begyn- 
delsen af 1980'erne fortalte Bende sine østtyske værter, at hendes bror havde en 
bekendt, der var ansat i NATO. Østtyskerne var meget interesseret i oplysningen, 
og de to søskende blev efterfølgende inviteret til Østberlin, hvor Stoppel blev 
udspurgt om sin bekendte. Han oplyste, at vennen var godkendt til Cosmic Top 
Secret, den højeste sikkerhedsgodkendelse inden for NATO, og han lovede at 
forsøge at komme i kontakt med ham. Søskendeparret fik som tak 3.000 kr. til 
dækning af deres rejseudgifter. Der er intet, der tyder på, at de var klar over, at de 
havde med Stasi-folk at gøre, at de udførte andre opgaver for østtyskerne, eller at 
MfS/HVA tog kontakt til den pågældende NATO-ansatte.”' 

Det kan således konkluderes, at den østtyske efterretningstjeneste i en række 
tilfælde i 1970'erne og 1980'erne hvervede såvel organiserede kommunister som 
sympatisører. Det kan skyldes, at der var færre danskere uden for de kommuni- 
stiske kredse, der var villige til at hjælpe regimet. Det fremgår også, at alle hverv- 
ningerne fandt sted under de pågældendes besøg i DDR, hvilket gjorde det svært 
for PET at opdage aktiviteten. Agenterne udførte et bredt spektrum af opgaver: 
”Safehouse keeper”, støtteagent, talentspejder, kurer, operativ agent, spionage og 
overvågning. Der er intet i det bevarede materiale, der indikerer, at partitoppen 
eller DKP som sådan på nogen måde havde kendskab til eller var involveret i 
denne aktivitet. Eksemplet fra Sønderjylland viser derimod, at partiledelsen så 
med stor alvor på medlemmernes kontakt til MfS/HVA, sandsynligvis fordi et 
sådant forhold ville skade partiets anseelse i befolkningen. 


1235 Beskrivelsen bygger på Marias forklaring til PET. PET, personsag: Rapport, 1. november 2001. Den 
støttes i det væsentlige af oplysningerne i hendes sagsmappe i Gauck-arkivet (BStU XV 82/80). 
Sagen blev henlagt, da hun aldrig deltog i operationer mod danske interesser. 

1236 PET, personsag: Afhøringsrapport, 2. juli 2001; Konklusionsrapport, 31. januar 2002. PET, person- 
sag: Afhøringsrapport, 2. juli 2001. PET, personsag: Afhøringsrapport, 11. juli 2000. 

Forberedelser til illegale aktiviteter? 


Samtidig med at DKP blev stadigt mere marginaliseret, synes PET i stigende 
grad at have haft kommunisterne mistænkt for at være involveret i illegale ak- 
tiviteter. I første halvdel af 1970'erne modtog PET en række foruroligende mel- 
dinger fra udenlandske søstertjenester om den internationale kommunismes 
illegale apparat og om forsøg på infiltration af bl.a. fagbevægelsen og spionage 
mod militæret.” På de vesteuropæiske sikkerhedstjenesters chefmøde i Haag i 
1974 diskuterede man bl.a. den kommunistiske infiltration af statsstyrelserne og 
fagforeningerne,” og efter den europæiske sikkerhedskonference i Helsinki i 
1975 oplyste en venligtsindet tjeneste, at Sovjetunionen havde intensiveret sine 
bestræbelser på at påvirke den vestlige opinion ved at få kontrol med politiske 
partier, parlamenter, fagforeninger, studentergrupper, journalister og andre pro- 
gressive kræfter.” 

Ifølge flere af de udenlandske kilder skulle den internationale kommunisme 
sågar have planer om sabotageaktioner i Vesteuropa. I 1975 fortalte en tjekko- 
slovakisk afhopper, den tidligere general og centralkomitémedlem Jan Sejna, 
at Warszawapagt-landene i 1977 ville være parate til at foretage sabotagehand- 
linger over hele Vesteuropa. Sejna kunne berette, at Tjekkoslovakiet havde en 
faldskærmsbrigade på 1.200 soldater uddannet i sabotage, at der i begyndelsen 
af 1960'erne havde været placeret tre illegale agenter i Danmark, og at det var 
kommunisternes vigtigste opgave at infiltrere og ødelægge Socialdemokratiet og 
fagbevægelsen, idet de blev anset for at være hovedfjenden.” Oplysningerne er 
ikke usandsynlige. Det vides i dag, at KGB havde lagt planer for sabotageaktio- 
ner mod militære installationer i NATO-landene i tilfælde af krise eller krig, og 
i flere vesteuropæiske lande havde man nedgravet hemmelige våbendepoter.”” 
Ligeså opsigtsvækkende, men vistnok mindre sandsynlige, var oplysningerne fra 
en udenlandsk tjeneste om, at ortodokse kommunistpartier gav støtte til ter- 
rorgrupper i Vesteuropa. Ifølge vesttyskerne skulle den sovjetiske ambassadør 
i Lissabon have godkendt ”Operation Europa”. Planen, som skulle være lagt i 


1237 PET, emnekartotek: ”International kommunisme. Infiltration”, oplysninger dateret januar 1969, 
marts 1971, 6. januar 1975, 31. juli 1975, 30. juli 1975, 4. september 1975. 

1238 Ibid.: Oplysning dateret 24. juni 1974. 

1239 Ibid.: Oplysning dateret 25. august 1975. 

1240 Ibid.: Oplysning dateret 16. oktober 1975. 

1241 Christopher Andrew & Vasili Mitrokhin, The Mitrokhin Archive, s. 474-476. 

hænderne på det portugisiske kommunistparti, gik angiveligt ud på at iværk- 
sætte bankrøverier og gidseltagninger i Vesteuropa med det formål at skabe pa- 
nik og afpresse den vesttyske regering til at løslade fængslede medlemmer af 
Baarder-Meinhof-gruppen.”” I 1976 forlød det, at det cubanske kommunistparti 
havde besluttet at oprette en ”Europa Brigade” der i samarbejde med de stedlige 
sovjetiske ambassader skulle give støtte til de vesteuropæiske kommunistpartier 
i form af infiltration, agitation og organisatorisk aktivitet. Brigaden skulle angi- 
veligt bestå af 1.500-2.000 ”agenter” hvoraf cubanerne stillede med halvdelen og 
Uruguays illegale kommunistparti med 50 mand. Det fremgår ikke, hvor resten 
af agenterne kom fra.” Det er uvist, hvor meget hold der var i disse påstande, 
men de må have bidraget til at øge PET's vagtsomhed over for DKP's mulige 
forbindelser til illegale aktiviteter. 

Denne mistanke syntes at blive bekræftet i 1983, hvor PET modtog oplysnin- 
ger om, at DKP havde overvejet at forberede en overgang til illegaliteten. Fra en 
kilde i DKP forlød det, at DKP efter valgnederlaget i 1979, Sovjets invasion i Af- 
ghanistan og NATO's dobbeltbeslutning på ekstraordinære partimøder uden for 
protokollen havde diskuteret ”den grå periode”. Begrebet sigtede til en forværret 
international situation, hvor kommunisterne forventede, at venstreorienterede 
ville blive interneret. På møderne foreslog nogle partimedlemmer, at partiet op- 
rettede illegale net, så kommunisterne kunne gå under jorden, mens andre men- 
te, at en sådan oprettelse ville blive kendt og blive opfattet som en provokation. 
Desuden ville mange utvivlsomt blot lade sig internere. På grund af uenigheden 
appellerede man til DKP's ledelse via distriktsledelsen: ”Svaret fra partiledelsen 
var, at man frarådede, at man på indeværende tidspunkt organiserede noget som 
helst, men man ville, hvis det blev nødvendigt, prøve at organisere noget med 
kort varsel. Samtidig tilføjede ledelsen, at man havde sikret en evakuering af le- 
dende kommunister” Ifølge kilden skulle svaret være faldet mange medlemmer 
for brystet, idet de følte, at de menige medlemmer blev ofret, og i hvert fald en 
navngiven fortaler for oprettelsen af illegale net havde efterfølgende forladt par- 
tiet. Det var i øvrigt kildens opfattelse, at diskussionen var startet af ledelsen, der 
havde ønsket at sondere stemningen i partiet.” Det forlød også, at en af DKP's 
distriktsledelser var så nervøs for, hvad der kunne ske i ”den grå periode” at den 


1242 PET, emnekartotek: ”International kommunisme — Illegal virksomhed”, oplysning dateret 20. no- 
vember 1975. 

1243 Ibid.: ”International kommunisme - Infiltration”, oplysning dateret 24. marts 1976. 

1244 PET, emnesag: Notits, 10. marts 1983. 

havde forsøgt at infiltrere hjemmeværnet for at indsamle oplysninger.7% PET in- 
teresserede sig også for DKP's ordensværn, der blev anvendt til at holde ro under 
demonstrationer, og hvis optræden blev betegnet som ”paramilitært”: ”Man bør 
være opmærksom på, at et sådant ordensværn i langt alvorligere situationer kan 
ses som begyndelsen til en 5. kolonne””+f Diskussionerne om ”den grå periode” 
skal nok ses i sammenhæng med det forværrede klima mellem supermagterne i 
første halvdel af 1980'erne. I 1983 var den sovjetiske ledelses frygt for at blive ud- 
sat for et angreb fra NATO på sit højeste, og de sovjetiske efterretningstjenester 
arbejdede på højtryk med at afsløre Vestens forberedelser til en atomkrig.” Det 
er derfor sandsynligt, at diskussionerne i DKP om illegale net netop drejede sig 
om at forberede sig på at gå under jorden, hvis kommunistinterneringerne af 
22. juni 1941 skulle gentage sig. 

På den anden side så PET med skepsis på påstande om, at kommunisterne 
skulle have illegale våbendepoter og skulle træne i skydning. I december 1971 
henvendte en inspektør i et forsikringsfirma sig til en udenlandsk repræsentati- 
on med en utrolig historie. Under et besøg hos en nazistisk våbenhandler havde 
denne åbenlyst givet udtryk for sin ærgrelse over, at han af vanvare var kommet 
til at sælge våben til kommunisterne. Ifølge nazisten trænede ”ungkommunister” 
i skydeøvelser på et sted, der hed ”Den Røde Pil". Forsikringsmanden hævdede 
også, at han havde besøgt et ægtepar, hvor det var blevet antydet, at bevæbnede 
grupper pønsede på at overtage magten i landet. Danskeren tilbød derfor den 
udenlandske repræsentation at infiltrere DKP for at indhente oplysninger om 
kommunisternes hemmelige våbenlagre.>£ Den udenlandske repræsentation 
var imidlertid ikke synderligt interesseret, idet oplysningerne forekom usand- 
synlige, og fordi forsikringsmanden forventede at blive betalt for sine ydelser. 
PET fandt heller ikke oplysningerne særlig troværdige. Tjenesten havde intet 
kendskab til et sted, der skulle hedde ”Den Røde Pil”; og det blev understreget, 
”at et mangeårigt kendskab til ungkommunisterne (DKU) ikke på noget tids- 


1245 Ibid.: Notits, 8. april 1983. 

1246 Ibid.: Notits, 31. oktober 1983. 

1247 Christopher Andrew & Vasili Mitrokhin, The Mitrokhin Archive, s. 512-513, 565-566. Gordijevskijs 
samtidige oplysninger om den sovjetiske ledelses frygt for et vestligt overraskelsesangreb findes i 
PET, operationssag: ”Vedr.: USSK'Ss frygt for et vestligt First strike atomangreb”, januar 1986. Se også 
DIIS, Danmark under Den kolde Krig, bd. 3, s. 503-516. Spørgsmålet er omdiskuteret, men at den 
sovjetiske ledelse skulle have frygtet et vestligt overraskelsesangreb i 1983 bekræftes af præsident 
Ronald Reagans dagbøger. Ronald Reagan, The Reagan Diaries (New York, 2007). 

1248 PET, emnesag: Oplysning til PET, 3. januar 1972. 

punkt har medført, at der er fremkommet informationer om, at sådanne sky- 
deøvelser skulle finde sted,” hvorfor man betegnede oplysningerne som givetvis 
opdigtede.” 


Ingmar Wagner-sagen og den økonomiske støtte østfra 


Det var først i de sidste år af den kolde krig, at PET fik konkrete beviser for, 
at DKP var involveret i hemmelige økonomiske transaktioner med østblokken. 
Som tidligere nævnt havde det været en almindelig antagelse lige siden slutnin- 
gen af 1940'erne, at de danske kommunister fik del i ”guldet fra Moskva”, men 
PET havde aldrig været i stand til at bevise noget. Dette var stadig billedet frem 
til 1970'erne. PET bemærkede således, at forklaringen på, at DKP ikke åbent kri- 
tiserede invasionen i Tjekkoslovakiet i 1968, var partiets økonomiske afhængig- 
hed af stormagten,”>” ligesom en kilde kunne oplyse, at SUKP ydede en betydelig 
støtte til DKP, som det over for andre kommunistpartier roste for dets loyali- 
tet. PET modtog oplysninger fra en række kilder om, at DKP modtog forskel- 
lige former for indirekte støtte, f.eks. i form af overpriser for Land og Folk, ve- 
derlagsfri offsettrykkemaskine og kursusgebyrer.”> PET's manglende viden kan 
illustreres med en oversigt over DKP's økonomi fra begyndelsen af 1970'erne. 
Heraf fremgår det, at PET antog, at der kun var et ringe beløb tilbage til partiets 
drift, efter de øvrige udgifter til lønninger og repræsentation var dækket, men, 
blev det tilføjet, ”her er det som tidligere nævnt, at Moskva kommer ind i bil- 
ledet med økonomisk hjælp?” Det er tydeligt, at PET på dette tidspunkt ingen 
konkrete beviser havde på hemmelig økonomisk støtte. 

Det var først i slutningen af 1970'erne, at PET modtog mere holdbare oplys- 
ninger om den sovjetiske støtte. Oleg Gordijevskij rapporterede i 1975, at DKP 
modtog ca. én million kr. om året fra Sovjetunionen. Formålet var både at støtte 
partiets aktiviteter og sikre sig dets loyalitet over for Sovjetunionen. Beløbet blev 
udbetalt kvartalsvis i varierende summer, og dertil kom ekstraordinære tilskud i 


1249 Ibid.: Notits, 18. januar 1972. 

1250 PET, emnekartotek: ”DKP- Økonomi”, oplysning dateret 25. marts 1969. Dette var ikke helt korrekt. 
Som tidligere nævnt kritiserede DKP's ledelse invasionen af Tjekkoslovakiet. 

1251 Ibid.: Oplysning dateret 12. maj 1970. 

1252 Ibid.: Oplysninger dateret 12. oktober 1970, 1. februar 1971 og 6. august 1971. 

1253 PET, ujournaliseret: ”Danmarks Kommunistiske Partis historie”, udateret (ca. 1971). 


PET's overvågning af Danmarks Kommunistiske Parti 1945-1989 


333 


334 


DKP's RENÆSSANCE OG OPLØSNING 1968-1989 


tilfælde af valg og lignende. Man tog omhyggelige forholdsregler for at hemme- 
ligholde transaktionerne, da det ellers ville kompromittere såvel DKP som Sov- 
jetunionen i offentlighedens øjne. Det var derfor kun en snæver kreds i partitop- 
pen, der havde kendskab til støtten, og selve udbetalingen foregik under strenge 
sikkerhedsforanstaltninger. Partiformanden fik overdraget pengene i kontanter 
på den sovjetiske ambassade, og han blev kørt hjem til partihuset i en sovjetisk 
diplomatbil, således at PET eller andre ikke kunne gribe ind.” 

På grund af Gordijevskijs oplysninger kunne PET følge overdragelsen af 
penge fra KGB til DKP i en periode i 1970'erne. I 1977, da Knud Jespersen lå syg 
på Rigshospitalet, modtog han personligt 325.000 kr. Han kvitterede for pen- 
gene og gav dem straks videre til sin sekretær.'”> Da Jørgen Jensen overtog par- 
tiformandsposten, var han i begyndelsen af 1978 til et møde med den sovjetiske 
ambassadør. KGB-residenten meddelte efterfølgende til Centeret i Moskva, at 
”tobaksoperationen” kunne fortsætte. Det betød, at KGB kunne fortsætte med 
at overføre penge til partiformanden.” I begyndelsen af februar 1978 var Jørgen 
Jensen til frokost på ambassaden. I den anledning modtog han 415.000 kr. af Lju- 
bimov, som han kvitterede for.” I slutningen af april blev DKP-lederen inviteret 
til et møde med ambassadøren, hvilket var et dække for, at han skulle modtage 
277.000 kr. af KGB-residenten.” 

Det andet gennembrud i sagen om den østlige støtte kom, da DKP's parti- 
sekretær Ingmar Wagner i 1982 fik frastjålet omkring en halv million DM, som 
han havde liggende i rede penge på sin bopæl.”” PET fulgte nøje udviklingen 
i sagen og modtog flere oplysninger om, at pengene stammede fra Sovjet eller 
DDR. PET kom bl.a. i besiddelse af en kodet meddelelse, fundet i Venskabshu- 
set i Odense, hvor der kryptisk stod: ”Ingmar Wagner-Krwliov Vallentin.penge 
fredskamp Odense-MP”,”% Ifølge en kilde skulle et medlem af Landsforeningen 


1254 PET, operationssag: Rapport nr. 6; ”Danmarks kommunistiske Parti (DKP)s forbindelse til Sovjet- 
unionens kommunistiske parti (SUKP), den sovjetiske ambassade i København og KGB”, udateret. 

1255 PET, operationssag: Rapport nr. 31/A. 

1256 Ibid.: Rapport nr. 34/B. 

1257 Ibid.: Rapport nr. 35. 

1258 Ibid.: Rapport nr. 38. DKP-formændenes modtagelse af penge fra KGB er også beskrevet i Jakob 
Andersen og Oleg Gordievsky, De røde spioner, s. 544-552. 

1259 ”Ib Nørlund: Pengene må være plantet af agenter”, Ekstra Bladet, 22. marts 1982; Arne Thing, ”Wag- 
ner giver sig selv silke-snoren”, Aktuelt, 25. marts 1982. 

1260 PET, emnesag: Notits, 2. november 1982. Ifølge en kilde modtog Odense-afdelingen af Venskabs- 
foreningen Danmark-Sovjetunionen en fast økonomisk støtte fra foreningen i København. Beløbet 

til samvirke mellem Danmark og Sovjetunionen i fuldskab have udtalt, at Wag- 
ners penge stammede fra DDR.” PET iværksatte en efterforskning af DKP's 
økonomi og analyserede regnskaberne i partiets efterhånden vidtforgrenede net- 
værk af selskaber: Ejendomsselskabet af 29.9.1945 APS, Foreningen Folkepressen, 
Dagbladet Land og Folk (inkl. Land og Folk-festivalen, Landsindsamlingen og 
Garantfonden), Forlaget Tiden, Andelsforeningen Rota Tryk, Hansa Folketurist 
Rejsebureau A/S, Sputnik International Import og Boghandel, Landsforeningen 
til Samvirke mellem Danmark og Sovjetunionen, Fonden af 9.11.1919 og DKP. 
Konklusionen var, at DKP i regnskabsåret 1981 havde haft 7.788.790 kr. i ind- 
tægter og 8.800.000 kr. i udgifter. Partiet måtte således have et årligt underskud 
på omkring 1 million kr., hvilket fik PET til at slutte noget kryptisk: ”At under- 
skuddet dækkes (bevilges) af personer, der har en vis indflydelse i samfund, hvis 
struktur er opbygget på en sådan måde, at man har en tungtvejende interesse 
i, at DKP — og ”koncernen” omkring partiet — overlever i et kapitalistisk land, 
er hævet over enhver tvivl” Budskabet var dog ikke til at misforstå: DKP måtte 
modtage støtte fra østblokken, og PET gættede på, at tilskuddene blev overført 
med kurer, idet der ikke var indgået større beløb på partiets bankkonti.”” 

Efter afsløringen af Wagners rolle synes PET at have fokuseret på rejseselska- 
bet Hansa Folketurist A/S” rolle.” Ifølge en redegørelse fra 1986 var det PET's 
opfattelse, at de vesteuropæiske kommunistpartier havde et illegalt apparat, der 
stod i forbindelse med partiernes udenrigsafdeling, og som kanaliserede store 
pengebeløb videre fra SUKP til partier og bevægelser i den øvrige verden. PET 
identificerede Ingmar Wagner og en anden DKP'er som medlemmer af DKP's 
illegale apparat. Efter afsløringen af Wagners rolle i 1982 havde DKP ifølge PET 
ændret sin procedure, og Wagner var begyndt at indbetale de beløb, han modtog 


20.000 kr. blev nævnt. PET, emnesag: Notits, 10. marts 1983. Forbindelsen til provinsen blev vareta- 
get af en navngiven sekretær, der ifølge kilden tidligere havde sørget for økonomiske overførsler fra 
DDR til DKP, og som blev betegnet som ”specialist i penge og Kurérrejser”. PET, emnesag: Notits, 
10. februar 1983. 

1261 PET, emnekartotek: ”DKP — Økonomi, oplysning dateret 28. juni 1983. 

1262 PET, emnesag: Notits, 17. februar 1983. Fonden af 9. november 1919 var oprettet i 1978 af en velha- 
vende arving, der havde indbetalt 6,2 mill. kr. til fonden. I fondens bestyrelse sad bl.a. den kom- 
munistiske landsretssagfører Vilhelm Hagens, og fondens midler gik til fredsbevægelsen, venstre- 
orienterede kulturaktiviteter og DKP. PET, emnesag: ”Vedr: Fonden af 9. november 1919”, 19. og 
20. november 1981. 

1263 PET, emnekartotek: ”DKP - Økonomi” oplysninger dateret 28. januar 1983, 29. marts 1983, 
25. januar 1983, og 27. januar 1983. 

østfra, til Hansa Folketurist A/S. Her blev de vekslet og tilbagebetalt til Wagner i 
hans position som næstformand for Landsforeningen til Samvirke mellem Sov- 
jetunionen og Danmark. Denne virksomhed blev dog standset i 1984, da Hansa 
gik i betalingsstandsning, og boets kurator krævede et beløb på i alt 650.000 kr. 
tilbagebetalt. Wagner måtte gå til bekendelse og indrømmede, at pengene var 
blevet indsat på DKP's særlige fond til internationalt solidaritetsarbejde. PET 
kunne derfor konkludere, at det ”illegale apparat er således SUKP's redskab til 
transport, veksling og distribution af den skjulte økonomiske støtte til kommu- 
nistiske revolutionære bevægelsers subversive arbejde” 

DKP's rolle som videreformidler af SUKP's transaktioner er ikke særlig vel- 
dokumenteret. Derimod kan det konstateres, at PET's mistanke om, at DKP 
modtog betydelige hemmelige tilskud østfra, var velbegrundet. Ifølge de russiske 
arkiver modtog DKP fra 1969 til 1989 et beløb mindst svarende til i alt 52,36 mil- 
lioner 1998-kroner. I slutningen af 1970'erne modtog DKP 300.000 dollars årligt 
(svarende til omkring to millioner 1998-kroner), som blev overdraget af KGB 
til partiformanden i Hareskoven. Dertil kom støtte fra Sovjetunionen og DDR 
i form af betalte rejser til partiledelsen, seminarer, abonnementer på Land og 
Folk, trykkerimaskiner, trykkeriopgaver og tilskud til Landsforeningen til Sam- 
virke mellem Danmark og Sovjetunionen, Folketurist, boghandelen Sputnik og 
forskellige festivaler. Det synes rimeligt at antage, at DKP kun overlevede split- 
telsen i 1958 i den form, det gjorde, med omkring 100 fastansatte funktionærer, 
egen partiavis og trykkeri, på grund af støtten fra østblokken.” 

Betydningen af den økonomiske støtte østfra understreges af en hændelse i 
Landsforeningen til Samvirke mellem Danmark og Sovjetunionen i november 
1990. Det var kort før Sovjetunionens opløsning, og pengestrømmen østfra var 
ved at slippe op. Under et hovedbestyrelsesmøde drøftede man de kommende 
nedskæringer i støtten, og pludselig stod tre af funktionærerne frem og fortalte, 
at de da blev lønnet direkte fra den sovjetiske ambassade hver måned. Ifølge 
PET's kilde ”tryglede og bad” Ingmar Wagner de tilstedeværende om at tilbage- 
holde oplysningerne for offentligheden af hensyn til den kommende omorgani- 


1264 PET, emnesag: Notits, 16. september 1986. PET fortsatte med at interessere sig for DKP's økonomi- 
ske situation, f.eks.: PET, personsag: Notits, 27. november 1989. 

1265 Morten Thing, ”Kommunisternes kapital, i: Morten Thing, red., Guldet fra Moskva, s. 179-184. 
Mikhail Ljubimov, der blev KGB-resident i Danmark i 1976, har berettet om de natlige overdragel- 
ser af penge til partiformanden i Hareskoven, i: Helen Womack, Undercover Lives. Soviet Spies in 
the Cities of the World (London, 1998), s. 190. 

sering i Moskva og Landsforeningens forestående kongres. Kilden mente også, 
at det nys overståede Østersøtræf 90 havde været styret og finansieret af den 
sovjetiske ambassade.” 


e 

Nen KH mer Gorbatjovs åbenhed udløste debat i det sovjetiske sam- 

og deb al fund om partiets fortid og ikke mindst undertrykkelsen 
under Stalin. Debatten forplantede sig til den interna- 

tionale kommunistiske bevægelse og udløste diskussioner 

om de nationale partiers forhold til SUKP. I 1987 samlede 

DKP de debatindlæg, der havde været trykt i partiavisen 

Land og Folk, i en række hæfter (PETS arkiv). 


STALIN 


STALINTIDEN 


hæfte 1 


DKP og afslutningen på den kolde krig 


Partiformanden Jørgen Jensens død i 1987 udløste en magtkamp mellem en fløj 
med den nye formand Ole Sohn i spidsen, der ønskede at forny partiet, og en fløj 
med gamle partiledere som Ib Nørlund og Poul Emanuel i spidsen, der modsatte 
sig forandringer. I begyndelsen af 1988 konstaterede PET, at det var tydeligt, at 
fornyerne havde svært ved at få kontrol med partiet, og at de gamle ledere fortsat 
sad og trak i trådene.”” Denne vurdering var uændret ved slutningen af året, 


1266 PET, emnesag: Notits, 11. december 1990. 
1267 PET, emnesag: Notits, 28. april 1988. 

hvor det hed, at partiet var lammet af uenigheden i synet på de sovjetiske refor- 
mer, nødvendigheden af fornyelse af DKP, og om man skulle gå i alliance med 
resten af venstrefløjen. Ifølge PET lå partiarbejdet brak, medlemmerne flygtede 
og det endelige opgør forventedes på partikongressen i 1990.” Da fornyerne på 
kongressen endeligt overtog magten i partiet, viste det sig imidlertid at være en 
Pyrrhussejr: 800 medlemmer forlod partiet og organiserede sig i Kommunistisk 
Forum. På partiets sidste kongres i 1991 vedtog de tilbageblivende at fortsætte 
deres politiske arbejde i Enhedslisten, men flertallet i centralkomitéen med Ole 
Sohn i spidsen havde set, hvor det bar hen og genopstillede ikke. PET vurderede, 
at DKP havde 2.600 medlemmer, hvad der svarede til DKP-Bladets oplag, og 
fandt, at kommunismens krise var et udtryk for, at ingen havde et realistisk bud 
på, hvordan man skulle gennemføre et demokratisk og levedygtigt socialistisk 
samfund.7% Det fremgår af en oversigt fra 1993, at PET anslog medlemstallet af 
det parti, der i befrielsessommeren havde haft 60.000 medlemmer, til ca. 1.500. 
PET kunne om sin tidligere hovedmodstander konstatere, at økonomien var me- 
get anstrengt, og at partiet gik trange tider i møde. Efterretningstjenesten mente, 
at DKP havde gjort sit program mere spiselig for at kunne samarbejde med de 
øvrige deltagere i Enhedslisten, og det var vurderingen, at kommunisterne ville 
forsøge at indordne sig for derved at udøve indflydelse.” 


1268 Ibid.: Notits, 19. december 1988. 
1269 PET, emnesag: Notits, 27. maj 1991. 
1270 Ibid.: Notits, 1. marts 1993. 

PET's overvågning af Danmarks Kommunistiske Parti 1945-1989 


Denne delberetning indledtes med et citat fra Mogens Fog, som sammenfattede 
de to kernespørgsmål for denne undersøgelse: Hvad var karakteren af DKP's 
kontakter til de kommunistiske regimer i Østeuropa? I hvilket omfang overvå- 
gede PET de danske kommunister? 

DKP var et marxistisk-leninistisk parti, og dets mål var indførelsen af et fol- 
kedemokratisk system efter østeuropæisk forbillede, hvor partiet var anerkendt 
som den ledende kraft i samfundet. DKP blev oprindeligt oprettet som en sekti- 
on af Komintern, og som en del af verdenskommunismen var det partiets opgave 
at bane vejen for revolutionen i Danmark. Da det i løbet af 1920'erne stod klart, 
at revolutionen ikke ville brede sig, blev det i stigende grad partiets opgave at 
varetage Sovjetunionens interesser. Sovjetunionen var socialismens fædreland, 
ifølge Stalins formulering blev kvaliteten af enhver kommunist målt på dennes 
loyalitet til Sovjetunionen, og det var enhver kommunists pligt at forsvare ”den 
reelt eksisterende socialisme” mod de imperialistiske aggressorer. DKP var et af 
de mest dogmatiske og moskvatro kommunistpartier i Vesteuropa gennem hele 
efterkrigsperioden, og det fulgte loyalt Kremls linje, der svingede fra samarbejde 
med andre progressive kræfter (”enhedslinje”) til en uforsonlig og dogmatisk po- 
litik "de to lejre”). Partiet var afhængig af de hemmelige økonomiske tilskud fra 
Moskva, partilederne besøgte jævnligt de østlige partikammerater for at modta- 
ge inspiration og instrukser om kommende opgaver, og partikadrerne blev sendt 
på politiske skolingsophold i de kommunistiske lande. DKP organiserede også 
en række frontorganisationer — fortrinsvis venskabsforeninger og fredsgrupper 
— der under dække forsøgte at skabe sympati for den socialistiske lejrs synspunk- 
ter. Efter Stalins død søgte Sovjetunionen ”fredelig sameksistens” med Vesten, og 
båndene til de nationale kommunistpartier slækkedes. Det ændrede imidlertid 
ikke ved DKP's forsvar for ”socialismens fædreland”. 

Da KGB efter krigen skulle genoprette sin virksomhed i Danmark, reakti- 
verede det sit gamle netværk fra 1930'erne. De fleste medlemmer af netværket 
var DKP're, der i kraft af deres stillinger kom i besiddelse af oplysninger, som 
de videregav til russerne. Ledende medlemmer af partiet videregav også fortro- 
lige oplysninger til den sovjetiske ambassade, og i 1947 afleverede DKP-ledelsen 
oplysninger om militære lyttestationer, som blev videregivet til den sovjetiske 
militære efterretningstjeneste, GRU. GRU havde flere kilder, der skaffede oplys- 
ninger om det danske forsvar, og det må antages, at det drejede sig om kommu- 
nister eller andre, der sympatiserede med Sovjetunionen. Andre sympatisører 
bistod den sovjetiske legation med at indsamle oplysninger om fremtrædende 
danskeres politiske tilhørsforhold og holdning til Sovjetunionen. 

11948 blev forholdet mellem stormagterne forværret, og efter det kommuni- 
stiske kup i Tjekkoslovakiet svirrede det med rygter om kommende sovjetiske 
fremstød eller kup. Der er ikke fundet tegn på, at Kreml planlagde en invasion af 
Vesteuropa i denne periode, og det forekommer ikke sandsynligt, at DKP skulle 
have fået instruks om at holde sig rede. PET var heller ikke i stand til at bekræfte 
rygterne om, at partiet skulle være indstillet på at deltage i sabotage i fredstid, at 
man organiserede bevæbnede grupper, eller at Wollweber-netværket skulle være 
blevet gendannet. Der forekom da heller ingen sabotageaktioner imod de første 
amerikanske militærleverancer i 1950. 

Det må dog antages, at DKP ville have taget visse forholdsregler, hvis krigen 
mellem de to blokke var brudt ud. Ifølge partiets selvforståelse ville en krig per 
definition blive udløst af de vestlige imperialisters angreb på fredens og socialis- 
mens lejr, og flere udtalelser tyder på, at partitoppen i så fald ville støtte Sovjet- 
unionen. Partiet havde planer om at infiltrere forsvaret og hjemmeværnet, som 
de så som redskaber for borgerskabet, og det synes troligt, at der fandtes grupper, 
der skulle gå i aktion i tilfælde af en konflikt. Det er et åbent spørgsmål, om DKP 
planlagde sabotageaktioner i tilfælde af et krigsudbrud, og om partiet i slutnin- 
gen af 1940'erne havde en form for sabotageudvalg. Det skal dog understreges, at 
oplysningerne herom er få og usikre. Måske vil fremtidige arkivåbninger kaste 
nyt lys over dette spørgsmål. 

Omkring 1950 strammede det lokale KGB-residentur sine sikkerhedspro- 
cedurer, og kommunisterne blev fjernet fra agentnettet. Det betød dog ikke, at 
residenturet helt holdt op med at benytte sig af kommunister. De kunne fortsat 
anvendes som talentspejdere, og i 1951-52 blev mindst tre hemmelige medlem- 
mer af DKP anvendt som kurerer til USA. På dette tidspunkt begyndte KGB at 
forberede sabotageaktioner, der skulle iværksættes bag fjendens linjer i tilfælde 
af et krigsudbrud, og ifølge oplysninger fra KGB's arkiv skal i hvert fald en kendt 

dansk kommunist være blevet hvervet til et sådant netværk. Flere forhold tyder 
på, at DKP i Stalins sidste leveår gjorde visse forberedelser til at virke illegalt. 
Partimedlemmer, hvorom der herskede en vis usikkerhed, blev ekskluderet, par- 
tiet skal have planlagt en omorganisering, og der skal være blevet etableret il- 
legale grupper. De samme fænomener forekom i andre kommunistpartier, men 
det er uvist, om disse forberedelser havde et offensivt eller defensivt sigte. 

I løbet af 1950'erne steg efterretningsvirksomheden, der udgik fra Østtysk- 
land, og flere forhold tyder på, at de russiske og østtyske tjenester hvervede dan- 
ske kommunister til at udføre militær spionage. DKP'ere fungerede muligvis 
som talentspejdere for de østtyske myndigheder, og danske kommunister kan 
have optrådt som radioagenter for østtyskerne. Runa-sagen afslørede, at flere 
kommunister havde videregivet oplysninger om politiske og faglige forhold, 
bedrevet militærspionage og rekrutteret nye agenter til de russiske tjenester i 
DDR. MfS/HVA benyttede også Østersøugerne til at forsøge at hverve danskere, 
deriblandt nogle enkelte ungkommunister. Efterhånden som Warszawapagten 
oprustede, fik dens krigsplaner et mere offensivt præg, og den polske militære 
efterretningstjeneste skal have overvejet at benytte tidligere danske modstands- 
folk, sandsynligvis kommunister, til at huse polske sabotagegrupper, og DKP'ere 
ansat ved den polske radio til at undergrave den danske forsvarsvilje. Det er dog 
usikkert, hvor langt den polske tjeneste kom med disse planer. 

I den sidste del af den kolde krig fremstod de kommunistiske regimer i stigen- 
de grad som forstenede og undertrykkende, og de østlige tjenester havde svært 
ved at hverve sympatisører i de vestlige lande. Dette var formentlig forklaringen 
på, at man så sig nødsaget til at gå på kompromis med sikkerheden og hverve 
partimedlemmer. I 1970'erne anmodede KGB således DKP-partiformændene 
Knud Jespersen og Jørgen Jensen om at finde egnede emner til agenter. Begge 
erklærede sig villige til at udføre opgaven, men det vides ikke, om planerne blev 
ført ud i livet. MfS/HVA hvervede også flere DKP'ere i 1970-80'erne til at udføre 
forskellige opgaver. 

Det kan således konkluderes, at DKP's involvering i spionage og anden ak- 
tivitet til fordel for de østlige efterretningstjenester under den kolde krig var 
mere omfattende end hidtil antaget. Oplysningerne viser også, at det både var 
partiledelsen og individuelle partimedlemmer, som deltog i virksomheden. Op- 
lysningerne fra 1950'erne og 1970'erne om hemmelige partimedlemmer rejser 
spørgsmålet, om DKP under den kolde krig havde et egentligt illegalt apparat 
eller særligt udvalgte partikammerater, der udførte opgaver for de sovjetiske ef- 
terretningstjenester. 

Det kan overordnet konstateres, at PET's trusselsvurdering af DKP forekom- 
mer realistisk, men at tjenesten på flere områder ikke var i stand til at under- 
bygge den. Ifølge PET udgjorde DKP en særlig fare mod Danmarks sikkerhed på 
grund af partiets tætte kontakt til Sovjetunionen, og der eksisterede en reel fare 
for, at partimedlemmer i fredstid kunne udføre holdningspåvirkning og spio- 
nage og i krigstid 5. kolonneaktivitet. PET var imidlertid ikke fuldt ud i stand til 
at afdække karakteren af DKP's kontakter til den sovjetiske ambassade, partiets 
samarbejde med de østlige efterretningstjenester eller omfanget af den økono- 
miske støtte (PET fik først sikre oplysninger om disse forhold, da KGB-officeren 
Oleg Gordijevskij blev hvervet af PET i samarbejde med en vestlig tjeneste). Der 
kan nævnes fire årsager til den manglende effektivitet af PET's overvågning. 

For det første opererede de østlige efterretningstjenester meget konspirato- 
risk, og det var derfor vanskeligt for PET at identificere deres danske kontakter. 
Fra slutningen af 1950'erne spillede de østtyske tjenester, først og fremmest MfS/ 
HVA, en stigende rolle i arbejdet over for Danmark, og de foretog deres hverv- 
ninger i DDR, hvilket vanskeliggjorde PET's kontraefterretningsindsats. PET 
blev fra midten af 1960'erne også begrænset i sine muligheder for at følge per- 
soner, der rejste østpå, og det viste sig vanskeligt at gennemføre dobbeltagent- 
operationer på østligt territorium. Det sidste skyldtes nok i høj grad vanske- 
lighederne ved at rekruttere pålidelige og troværdige dobbeltagenter. Den store 
succes i denne forbindelse må nok siges at være Runa-sagen, hvor PET over flere 
år var i stand til at følge gruppens aktiviteter ved hjælp af observation, telefon- 
aflytning, poståbning og dobbeltagenter. Dobbeltagentoperationerne bidrog dog 
til at identificere MfS/HVA-folk og gav en vis indsigt i østtyskernes modus ope- 
randi. Set fra PET's perspektiv understregede disse sager, at det var nødvendigt 
at kunne følge og registrere alle østrejsende. 

For det andet lykkedes det aldrig PET at komme tæt på ledelsen i DKP. PET 
havde flere gange overvejelser om at hverve en person i partitoppen, men det 
lykkedes tilsyneladende aldrig, ligesom planerne om at aflytte partihuset i slut- 
ningen af 1960'erne efter alt at dømme heller aldrig blev iværksat. Der er hel- 
ler ikke fundet spor af systematiske telefonaflytninger af ledende kommunister, 
sådan som det skete i Sverige. PET måtte nøjes med en række kilder på lavere 
niveauer i partiet og aflytning af kommunistiske møder uden for partihuset om- 
kring 1950. Således var PET's viden om DKP's ledelse og dens overvejelser under 
den kolde krig relativt begrænset. PET synes at have haft langt større held med at 
anbringe kilder i ledelserne af venskabsforeningerne. 

For det tredje blev den permanente overvågning af de østlige ambassader 
iværksat relativt sent, hvilket kan være årsagen til, at PET tilsyneladende ikke 

opdagede DKP'ernes kontakter til den sovjetiske ambassade og de sovjetiske 
efterretningstjenester i 1940'erne. Under hele den kolde krig var observations- 
holdene underbemandede (de var væsentlig mindre end i Sverige og Norge), 
og koordineringen med sagsbehandlerne var ikke optimal. Selvom kontraefter- 
retningsvirksomheden blev professionaliseret og effektiviseret fra slutningen af 
1960'erne, var tjenesten stadig ikke i stand til at afdække karakteren af DKP's 
kontakter til den sovjetiske ambassade. Det hører dog med til billedet, at den 
polske militære efterretningstjeneste beklagede sig over, at den ikke var i stand 
til at udføre sine opgaver på grund af PET's tætte overvågning. 

For det fjerde var PET's indsats over for kommunisterne under den kolde krig 
præget af den brede registrering og den manglende analyse af det indhentede 
materiale. Indtil midten af 1960'erne, hvor Wamberg-udvalget begyndte at presse 
på for at indføre begrænsninger, var det den brede registrering af alle kommuni- 
ster, der drev PET's arbejde. Mens denne brede indhentning af personoplysnin- 
ger synes at have været effektiv, kunne fokuseringen på registrering indebære, at 
oplysninger om mulige efterretningsmæssige aktiviteter druknede i mængden. 
Samtidig bar indsatsen præg af, at sagsbehandlerne lagde de indsamlede oplys- 
ninger på sagerne og foretog kvartalsvise og halvårlige sammenskrivninger af 
avisartikler og i mindre grad af, at tjenestens medarbejdere foretog en egentlig 
analyse og trusselsvurdering. Et godt eksempel er sagen om KGB-agenten Dat, 
som PET tidligt kom på sporet af takket være tjenestens arbejdsprocedurer, men 
som man opgav at forfølge tilsyneladende på grund af en mangelfuld analyse. 
Dertil kom, at den manglende styring og koordination af regionernes indsats 
hæmmede efterforskningen af DKP's østkontakter. Den brede registrering af 
personer på grundlag af deres politiske tilhørsforhold omfattede personer, hvis 
sympati for kommunismen og Sovjetunionen kom til udtryk gennem medlem- 
skab af DKP, venskabsforeninger og frontorganisationer eller ved at optræde 
som stillere, anmeldere, abonnenter eller rejsende til de kommunistiske lande. 
Registreringerne blev anvendt i forbindelse med sikkerhedsundersøgelser, der 
havde til formål at sikre, at personer, der eventuelt kunne udgøre en fare for sta- 
tens sikkerhed på grund af deres sympati for en fjendtlig magt, ikke fik adgang til 
klassificerede oplysninger. Efter begrænsningerne i registreringerne fra midten 
af 1960'erne blev det sværere for PET at opfylde denne del af det sikkerhedsmæs- 
sige arbejde. Et eksempel er Lenz, der selvom han havde været DKUFr, blev ansat 
i Udenrigsministeriet og EF, hvor han udførte spionage til fordel for DDR. 

Retlig vurdering for så vidt angår perioden 1968-1989 


Kommissionen har ikke ved gennemgang af PET'S virksomhed i forbindelse med 
overvågning af Danmarks Kommunistiske Parti fundet holdepunkter for, at PET 
har overtrådt regler og retningslinjer fastsat af Folketinget eller regeringen. 

Om registreringer i henhold til PET-notitsen af 19. december 1968 henvises til 
beretningens bind 3. 

SPØRGSMÅL TIL JUSTITSMINISTEREN 


SPØRGSMÅL TIL JUSTITSMINISTEREN 


Som ministeren har undladt at besvare under henvisning til PET-kommissio- 
nens arbejde, og som er besvaret helt eller delvist i nærværende bind 


Spørgsmål nr. 75 

Er ministeren bekendt med, at KGB under den kolde krig blandt andet havde 
til opgave at destabilisere den politiske situation i vesten, og at KGB forsøgte at 
hverve personer ansat i de danske ministerier? 


Spørgsmål nr. 288 
Hvilke forbrydelser — mod staten eller mod enkeltpersoner — er i de sidste 30 år 
blevet opklaret eller afværget på grund af PET's virksomhed? 


Spørgsmål nr. 340 


Havde PET i 1980'erne agenter eller meddelere placeret i DKP, eller overvågede 
PET DKP? 

Forsideillustration: 

Danmarks Kommunistiske Partis 16. partikongres i maj 1949 blev afholdt under parolen 
”Vi kræver fred”. Bag talerstolen hænger billeder af kommunismens fire store lederskik- 
kelser (fra venstre): Engels, Stalin, Lenin og Marx. På talerstolen aflægger Børge Houmann 
beretning om pressen. Kongressen blev afholdt kort tid efter, at Danmark havde tilsluttet sig 
Atlantpagten, og kommunisterne forsøgte med sin fredskampagne at skabe modstand mod 
den vestlige forsvarspagt. Billedet blev bragt i partiavisen Land og Folk den 8. maj 1949. 
(Fotograf: Willy Hansen, Land og Folk/Arbejdermuseet og ABA). 


Resumé: 

Under den kolde krig indtog Danmarks Kommunistiske Parti (DKP) en særlig stil- 

ling i PET's trusselsbillede. Det skyldtes partiets mål — at erstatte det liberale demokrati 
med proletariatets diktatur — og dets tætte kontakt til ”socialismens fædreland”, Sovjet- 
unionen. Politiet havde lige siden bolsjevikkernes magtovertagelse i 1917 holdt øje med 
de danske kommunister, og erfaringerne herfra bidrog til at forme det trusselsbillede, 
som politiet havde ved starten af den kolde krig. 

I de første efterkrigsår var spørgsmålet om ”de hemmelige kartoteker” for myndighe- 
derne et ømtåleligt emne på grund af interneringen af kommunisterne under besættel- 
sen, og Rigspolitichefens Efterretningsafdeling (REA) havde forbud mod at overvåge 
DKP. Oplysninger fra andre kilder tydede imidlertid på, at danske kommunister udførte 
opgaver for fjendtlige efterretningstjenester. I 1948 fik frygten for et sovjetisk angreb 
Justitsministeriet til at bemyndige REA til at overvåge og registrere alle kommunister. 
De følgende år var præget af efterforskningen af formodet kommunistisk femtekolon- 
nevirksomhed. Efter Stalins død i 1953 fulgte en generel optøning i forholdet mellem 
Øst og Vest, og PET's overvågning blev mere rutinepræget. Trods fremsættelsen af 
regeringserklæringen i 1968 var det muligt for PET at opretholde registreringer af kom- 
munister, og i den sidste del af perioden var det især partiets kontakt til DDR, og dets 
rolle i fredsbevægelserne og venskabsforeningerne, der tiltrak sig efterretningstjenestens 
interesse. Foruden beskrivelsen af PET's overvågning af DKP under den kolde krig inde- 
holder dette bind nye oplysninger om danske kommunister og sympatisørers kontakter 
til østlige efterretningstjenester. 


